
S ovim drugim sveskom »Katoličkoga moralnoga bogo¬ 
slovlja« izlazi tiskom I. dio posebnoga moralnog bogoslovlja. Po¬ 
sebno moralno bogoslovlje izlaže moralne istine, propise i dužnosti, što 
ih čovjek ima prema sebi, Bogu i bližnjemu. K tomu pripadaju i crkvene 
zapovijedi. Najavio sam, da će ta građa biti izložena u dva sveska, od 
kojih će prvi obuhvatati nauku o krepostima uopće, a bogoslovskim i 
stožernima napose (De virtutibus), dok će drugi sadržavati nauku o 
Božjim i crkvenim zapovijedima (De praeceptis). Građa je opsegom 
tolika, da je treba podijeliti u dva sveska, ako hoćemo da bude iole 
iscrpno iznesena i prikazana. Radilo se samo o načinu diobe, koji će 
prikladno obuhvatiti i podijeliti čitavu građu. Nju, kako znamo, obrađuju 
jedni prema četiri stožerne kreposti po metodi sv. Tome Akvinca, a 
drugi prema slijedu Božjih zapovijedi po metodi sv. Aljonza M. 
de Liguori. U tom sam pogledu pošao putem,, koji ide nekom sredinom. 
V želji, da nauka o krepostima kao središnji dio katoličkoga morala. 
dođe opširnije do izražaja i da se njezina vrijednost napose istakne, 
slijedim u ovom drugom svesku u glavnom osnovnu razdiobu sv. Tome, 
prema četiri stožerne kreposti. Samo građa negativnoga dijela, što bi 
ovdje pripadala u okvir obradbe kreposti pravednosti, izlučena je i ostav¬ 
ljena za III. svezak. Taj negativni dio kreposti pravednosti predstavlja 
stvarno zapovijedi dekaloga, koje su sve (osim dviju) negativne. One će 
sačinjavati građu za sebe, kao integralni nastavak gradiva iznesena u 
ovom svesku. 

Vrlo opširno gradivo te stožerne kreposli obrađeno je prema razdiobi: 
krepost —- povreda kreposti (grijeh). Najprije dolazi izložena nauka 
o vršenju kreposti (Tugendiibung), a zatim će doći nauka o načinu, kako 
se krepost može povrijediti (Versundigung). Razradba se dakle ravna po 
načelu djelotvornosti (Betatigungsprinzip) i načelu uzdržanja od kre¬ 
posna rada (Enthaltungsprinzip). Prvi dio kao pozitivan spada u II. 
svezak (»Kršćanske kreposti«), a drugi dio pristaje u sklop dekaloga 
(»Božje i crkvene zapovijedi«). Tako će djelomično doći do uvaženja i 
metoda sv. Alfonza, koji se drži slijeda dekaloga; tek će po ovoj razdiobi 
biti u III. svesku skoro isključivo obrađeno gradivo prema formalnom 
značenju svake pojedine Božje zapovijedi. 

Izvodi o krepostima kao pozitivnom i najvrednijem dijelu kršćanskog 
morala predloženi su ovdje u iscrpnijem i punijem obliku, nego što je 
to redovno običaj kod drugih suvremenih autora, osim kod komentatora 
Summae sv. Tome. Nijesu samo opći, nego su vidnije došli do izražaja i 
posebni pogledi na taj dio morala. To mi se čini važnim, napose za 
današnje i nastajno vrijeme, gdje izbijaju težnje, da se duhovne i vječne 
evanđeoske vrijednosti zamijene prolaznim i sporednim vrijednostima. 
Ispravna ocjena svega što nam život donosi u novim prilikama i jasan 
stav prema svim pojavama, zbivanjima i oblicima što se već danas dižu, 
a što će se sutra izdići još jače, i ispravan kršćanski postupak prema 
toj ocjeni ■—• može spasiti stare i vrijedne tečevine ljudske kulture i 
kršćanske civilizacije, a osigurati uspon i razvoj novim tečevinama. 
Svako će se drugo mjerilo osim evanđeoskoga i u »novom društvu« 
prije ili poslije pokazati nedostatnim, a ukoliko je s evanđeoskom naukom 
u opreci ■— i po grješnim. Otuda važnost kršćanskog morala ne samo za 
život pojedinaca, nego i za život naroda i država. 

Praktične smjernice za rad u Kristovom evanđeoskom duhu izlaže i pri¬ 
mjenjuje na život baš posebni dio morala, koji je u ovom svesku iznesen 
u .jednom dijelu. 

Dužan sam ovdje zahvaliti na pomoći i savjetima kod izrađivanja poje¬ 
dinih dijelova gg.: profesoru isusovačkog kolegija dr. Franji Š anc u, i 
napose drugu na fakultetu prelatu dr. Franji H e r m a n u. Onima koji 

su prvi svezak u domaćim i stranim časopisima s priznanjem pozdravili, 
a usto iznijeli svoje dobronamjerne kritičke opaske — također hvala! 

Ako Gospod dade zdravlja i života, treći bi svezak mogao doći do 
tiskanja brže nego drugi, koji je radi tiskarskih poteškoća ovoga ratnoga 
vremena okasnio skoro za godinu dana. 

U Zagrebu na dan sv. Obitelji (11. siječnja) 1942. 

Autor 

UVOD 

§ 1. KRŠĆANSKE KREPOSTI PREMA KONAČNOJ SVRSI 
ČOVJEKA 

1. — Vrhovno je načelo u moralnom bogoslovlju istina, da je čovje¬ 
kova konačna svrha natprirodna; objektivno gledana: formalna slava 
Božja, a subjektivno: blaženo glodanje Boga u vječnosti. Sva se 
ljudska djelatnost ima usmjeriti i mjeriti prema tome vrhovnom 
načelu. Zato smo u prvom svesku našega »Katoličkog moralnog 
bogoslovlja« (1) nakon izložene nauke o konačnoj svrsi čovječjoj 
(str. 53—85), prešli na ljudsko djelovanje (str. 86—186), napose 
s moralnoga gledišta: kakvo ono mora biti, da nas dovede do konačne 
svrhe. A da nam u praktičnom životu bude lakše ocijeniti kako 
vlastito tako i tuđe djelovanje, raspravili smo zatim o dva pravila 
(regulativa), dva čuvara vodiča u svemu našemu djelovanju: o 
izvanjskom pravilu, t. j. 0 zakonu (str. 187—257) i 0 unutrašnjem, 
t. j. o savjesti (str. 258—329). Ako ih ne slijedimo nego popustimo 
slabostima prirode i napastima u životu, zastranit ćemo, udaljiti se 
od konačne svrhe i pasti u grijeh. Radi toga smo raspravi o grijehu 
posvetili posebnu knjigu (str. 330—395). 

Sad jc red iz bližega raspraviti i promotriti onaj put kojim čovjek 
ima pozitivno stupati, stepenice kojima će se uspješno penjati da 
dođe do svoje konačne svrhe. Recimo i to: da do nje dođe što sigur¬ 
nije, što lakše i sa što manje osobnog stradanja. Kad nam je o s 0 b n o 
djelovanje u ovom životu jedini put do svrhe, onda pozitivnoj strani 
toga djelovanja, izgradnji i učvršćenju toga našega puta, valja po¬ 
svetiti najveću pažnju. Ne samo najveću, nego uopće svu našu 
pažnju. Što koristi čovjeku, veli Gospodin Isus, ako zadobije sav 
svijet, a duši svojoj naudi? (Mt 16, 26). Nikako mu zato ne smije 
biti dosta, da se u životu samo čuva od grijeha, a svoje djelovanje 
da udešava tako, kako će, istina, postići svrhu nastojeći da Boga ne 
uvrijedi, Sli da sebi ipak priušti u svijetu što više užitka i radosti 
za kojima inače slobodno teži. 

Tko bi tako proveo cio ovaj život, mogao bi se, istina, spasiti i postići 
svoju konačnu svrhu. Ali taj i takav život ne bi bio uzor kršćanskoga 
života u duhu Kristova morala. U takovom načinu života ne bi došla 

(1) Osnovno moralno bogoslovlje, sv. I. Zagreb 1938, str. XII, 408. 

do izražaia ni ona vjera ni ljubav (»fiđes quae per caritatem ope- 
rat ur« Gal. 5, 6), koja se u zanosu za Bogom i sjedinjenjem Njim 
‘u gosti, iscrpljuje u pozitivnom nastojanju u predanom radu 
žrtvovanju za uzorom i glavnom zadaćom života. Ispravno shvaćena 
konačna svrha ljudskoga života u stanju je u COV ^ e ^ 
žar prave kršćanske ljubavi; ona mora u djelovanju donl ^ 
rilodove sa'zrele na deblu što je ustaljeno u kreposti pust 
duboko korijenje, a ojačano u patnji, očeličeno ^ pos.a o 

čvrstom hridinom o koju se razbijaju valovi i nasrtaji neprijate j 
ljudske duše U tom smjeru izgrađena kršćanska ličnost zasjat ce u 
svom krugu kao svijetli stup, koji svima pomaže prokazujući im put, 
a na sebi ostvarujući uzvišenu nauku Kristovu. Pribhzuje.se Kristu 
svome uzoru i pruža čovječanstvu divan primjer značajnosti, ne 
težeći za tim, postaje vođom pojedinaca i naroda, ne same, za_ neko 
vrijeme nego za vjekove. U primjerima svetaca je takav krscans 
uzor ovozemnoga života ostvaren kroz duga stoljeća opstanka kato¬ 
ličke Crkve; on će biti ostvarivan i do konca svijeta. 

Zato je ne samo danas nego uvijek potrebno naročito i iscrpno 

raspravljanje o načelima ljudskog. djelovanja ukol.ko se ono p m 

z i ti v n o usklađuje s konačnom svrhom života. To su dobra djela 
u ovom životu, zaslužna za onaj (vječni) život. Ali u izvo enju o i 
djela valja ustrajati; zbog protivština što nas u ovom životu prate 
kao posljedice istočnoga grijeha, valja čovjeku pronaći nac n, d 
pokraj njih koraca uspješno, a gore rekosmo i: sigurno, stalno bez 
velikih osobnih stradanja. Valja zato da ga na životnoj stazi nos 
krepost, vodi svi jesna i nepokolebiva težnja k natprrodnoj 
svrsi. Otud će onda moći nicati dobra djela sto ih covjev s a n 
proizvodi radi svoje neke ustaljene privezanosti (sklonosti) k dobru, 
pomoću stanja koje mu duševne moći usmjeruje k dobru. 

Dvije vrsti počela valja kod toga uzeti u obzir: 

a) unutra'šnj e — to su prirodne moći vlastite naše duše (razum 
X osjetilna težnja) kad su spremne, osposobljene (» stanju-l 

M T™ “ko _ to je milost Bož.ja Sto čovjeka pokrete na rad, 
'I ‘amo dostatno nego 1 uspješno (nelaljeno), a da mu .pak no odu- 
zima najljepšega dara: slobodne volje. 

našoj podjeli bogoslovskih disciplina pretpostavljamo u moralu kao poznatu 
nauku o milosti s jedne, a nauku o 'duši (psihologiju) s druge strane. 

2, — Sv. Toma Akvinski raspravlja o duševnim moćima (2) napose 
o njihovoni raspoloženju ili spremnosti (stanje, habitus) k usavrše- 
nju (3) iscrpno i podrobno prema onodobnom stanju nauke. Mi ćemo 
se ovdje zadovoljiti s izvatkom njegovih izvoda u toj stvari, osobito 
pak što se s obzirom na suvremenu nauku o duši i ne može usta¬ 
noviti neka stvarna razlika. S druge strane valja k ovom poslu na¬ 
pose prigledati i s razloga, što se ljudsko djelovanje u zemaljskom 
našem životu konkretno izvršuje pod uplivom takovih trajnih raspo¬ 
loženja (stanja): prirodnih ili natprirodnih. Od presudne je važnosti 
za život natprirodni čimbenik (princip) — milost, jer se svaki ljudski 
čin zaslužan za vječni život, odvija dijelom kao prirodan a dijelom 
kao natprirodan, a da ipak ne gubi jedinstvenosti što je kao čin 
mora imati. 

Taj je značaj našega djelovanja nešto naročito za naš ljudski život 
i za njegov smisao, ali je i od temeljne važnosti za životni rad 
svakoga p jedinca. Zato je potrebno da svi, koliko im razvoj njiho¬ 
vih duševnih sila dopušta, budu upućeni u značenje toga stanja i 
raspoloženja kod našega djelovanja. Važno je i sve što čovjek sebi 
svojim prirodnim silama pribavlja, ali stanje milosti je daleko 
važnije. Pogotovo kad bez bojazni da ćemo pretjerati možemo ustvr¬ 
diti, da veliki dio, pa i dobrih kršćanskih vjernika, nema o čitavoj 
toj stvari ni dostatna znanja ni ispravna poimanja. Kad bi činjenica 
o pobožanstvenju našega djelovanja pod uplivom milosti, što ju je 
sv. Pavao onako živo i zorno izrazio kad je rekao: Ne živim više ja, 
nego u meni, živi Krist (Gal 2, 20) •— bila danas živo u svijesti kršćan¬ 
skoga puka, sav bi se suvremeni ljudski život u moralnom pogledu 
odvijao daleko boljim smjerom, nego što se doista odvija. 
Usavršenje naših razumnih moći, prvenstveno s Božje a zatim s naše 
osobne'strane, dovodi čovjeka koji shvaća smisao svoga života i 
voljno se odlučuje da izvrši zato potrebna djela, do takova životnog 
stepena, koji se u brižnom, svijesnom, trajnom i razumnom vršenju 
dobrih djela, može nazvati njegovom pravom -prirodom; ona 
naime u tom svom nastojanju i kreposnom djelovanju dolazi do izra¬ 
žaja kako treba. 

(2) S. theol. p. I, q. 77. i 78. 

(3) S. theol. I-II, a. 49; Quaest. disp. VI, De virt, a. 1-13. 

Čovjeka s tim i takovim nastojanjem, no ne samo u volji nego ma 
djelu nazivamo kreposnim. Njegov se život odvija putem, kojim 
Spasitelj naš Gospodin Isukrst želi, da svi ljudi prolaze u ovom 

životu. 

3 — Katoličku nauku o načelnim .zasadama morala iznijeli smo u 
prvom svesku; ostaje nam ovdje izložiti najprije nauku o krepostima 
uopće pa zatim prijeći na izlaganje nauke o pojedinim krepostima 
prema njihovoj razdiobi i važnosti za naš suvremeni život. Naše ee 
izlaganje ovoga dijela katoličkoga moralnog bogoslovlja sačinjavati 
zaokruženu cjelinu; ne će doduše biti izložena sva nauka o kiscrm. 
skim krepostima, ali će u susljednoj sustavnoj povezanosti biti izlo¬ 
žen sav njezin pozitivni dio. Na taj će način doći do jačega izražaja 
činjenica, da je nauka o krepostima srz čitave moialne nau e 

"i grani bogoslovske znanosti važno, treba da bude sa svih strana 
fz^adeno onako 0 kaJpo svojoj vrijednosti zadužuje S ovim — ze = 

“ p^o^TihTaSo^ V morlom bogoslovlju još i danas 

—~ trs:? SeS 

HiSSSSHSHSS 

mizira«) naukom o mnogostranosti kreposti (5). . 

prvi prigovor nema stvarno nikakova opravdanja. Tko katoličkoj mora 3 

SHSSSS#SS!= 

rednu snagu predstavlja razboritost ih mu “ sUlpn1 „ - to je bitna 

ćudorednim krepostima. Duševna snaga u visokom stupnju 

oznaka kršćanskih kreposti. ... ... , t 

a “v—■ — 

ssr**. ■» “> frrT7mZST 

je usto vrlo teško na dugo vrijeme izdržati strah ili pomzcnj . ^ 

Drugi je prigovor također neopravdan, jer ^ « 

kreposti međusobno povezane, nema Npma da kle »cijepania« jer je 

S£?w ”4sr” - — “ 

: >->• *»■ - 

(6) Sv. Augustin, Contra duas epist. Pelagn 2, 21. 

sastavu svake kreposti, koje nigdje nema gdje nema skladna i uređena odnosa 
sviju prema konačnoj ljubavi. Ako dakle, i ima više kreposti, nema među 
njima i ne može biti suprotnosti, nego vlada jedinstvenost što je po sebi traži 
kreposno stanje (7). 

Ovi se prigovori danas više ne mogu i ne smiju uputiti katoličkom moralnom 
bogoslovlju. Mora se priznati, da cio tok janzenističkih borbi i period od 
konca 16. vijeka do vremena sv. Alfonza (t 1787.) nije bio za moralno bogo¬ 
slovlje od koristi. Ali iza pada dolazi preporod: tako se i od vremena sv. 
Alfonza na čitavoj liniji zapaža jedan uspon, da na početku 20. vijeka zauzme 
položaj koji se više ne da napadati s ni jedne strane. Pa zato koliko bi gdje 
s nekatoličke strane došla do izražaja misao o zanemarivanju strogih naučnih 
oznaka u današnjem katoličkom moralnom bogosloviju — bio bi to znak 
neobaviještenosti i pristranosti. 

4. — Kolike je vrijednosti nauka sv. Tome Akvinca o moralu, na¬ 
glasio sam u predgovoru I. sveska, pa ne marim ovdje ponavljati. 
Prvenstvo Tomina ugleda, vrijednost i važnost njegova kao učitelja 
i vodiča i za naše suvremeno znanstveno raspravljanje, jasno su i 
zanosno, nedvoumno i nepobitno iznijeli i naložili nam' slijediti 
poglavari Kristove Crkve od pape Leona XIII. dalje sve do 
Pija XII. (8). 

Ta se vrijednost u ovom našem poslu zorno ispoljuje uvidom u sa¬ 
stav njegove Summae: čitav drugi dio radi o čovjeku ukoliko je 
slika svoga Stvoritelja u djelovanju. Bog djeluje slobodno kao naj- 
savršenije biče, a i čovjek stvoren na Božju sliku i priliku djeluje 
slobodno; on je sam djelotvoran kao početnik i gospodar svojih čina. 
Medu najbolje što je sv. Toma napisao ističu prikaz o trajnom ra¬ 
spoloženju (sposobnost, spremnost, habitus, Fertigkeit) duše u pri¬ 
rodnom i u natprirodnom redu. Ta su i takova trajna duševna ra¬ 
spoloženja (»stanja«) zapravo tvorni uzročnik (causa efficiens) mo¬ 
ralnoga ljudskoga čina. O izvanjskim uzročnicima: Bogu kao 
djelitelju milosti, a svijetu i đavlu kao zavodniku na otpad od mo¬ 
ralnosti — ne ćemo govoriti, jer je o tom govor u dogmatici; od 
unutrašnjih uzročnika iznijet ćemo o duševnim raspoloženjima 
(stanjima) najprije tjelesnu i duševnu stranu stanja (esse physicum 
et psychologicum) samo toliko koliko je potrebno za bolje razumi je- 

(7) S c h i 11 i n g, n. dj. str. 84. 

(8) Govor ; sv. Oca pape Pija XII. klericima svega svijeta AAS XXXI (1939); 
cfr. članak: »Papa Pijo XII. o učenju svetih znanosti«, BS, XXVIII (1940) str. 
417; Enciklike: Leona XIII. »Aeterni patris« (1879); Pija X. »Doctoris Angelici« 
(1914); »Pascendi« (1917); Benedikta XV. »Fausto appetente die« (1921); Pija XI. 
»Stuđiorum ducem« (1923). 

van je izvoda o kreposti. S moralne (esse morale) i natprirodne strane 
(esse supernaturale) ćemo o njima raspraviti u prvoj knjizi, ka 
bude govor o stečenim i darovanim (ulivenim) krepostima. 

Otud se može nazreti razlog činjenici da sam u 1. svesku ovoga djela 
(»Osnovno moralno bogoslovlje«) izostavio raspravu o krepostima uopće, pn 
državši je za ovaj II. svezak, gdje ona s ostalim čitavim predmetom o kršćan¬ 
skim krepostima sačinjava zaokruženu cjelinu. Tako dolazi jace do izražaj 
“s os čitava katoličkoga morala: nauka o krepostima i kreposnom 
kršćanskom životu kao jezgra i najpozitivniji dio svega bogoslovskog nauča¬ 
vani a i svega kršćanskog djelovanja. 

Način obrađivanja starih skolastičkih učitelja, pred svima sv. Tome 
Akvinca, najsnažnijega predstavnika odlično izgrađene a o ic e 
nauke o moralu, izlaže svu moralnu nauku prema razdiobi na če m 
stožerne kreposti. Ako bi tkogod rekao da je taj način vrijedio za 
Tomino doba, kad se nije kao posebna znanstvena grana obradiva a 
ascetika i mistika, mislim, da time ne bi uspješno pobio takav način 
obrađivanja moralnog bogoslovlja danas, kad se pozitivnoj 
strani ljudskog djelovanja, kreposnom izgrađivanju ličnosti daje 
naročita pažnja. Moralna se nauka ni pokraj ascetikc i mistike kao 
posebnih naučnih grana, ne smije omeđiti samo na onaj djelokiug 
kako su ga suzili neki katolički moraliste pod uplivom kazuista iz 
vremena 17 i 18. vijeka. Posebna moralna nauka ima pored smjer 
nica što ih daje za čuvanje od grijeha i pored negativnog stava, 
prijeći u pozitivni, pa od ljudi tražiti da u svim svojnn posiovima 
potpuno usvoje duh Kristove etike kako struji iz evanđelja. Govo 
Kristov na gori postavlja jedno više mjerilo za pravi kršćanski 
život i traži djelotvorno razvijanje svih ljudskih snaga u_ «1«. 
da »budemo savršeni kao Što je savršen Otac nebeski« (Mt 5, 48). 
A taj uzor nije postavljen samo za redovnike i askete, nego za sve 
bude Još će kraj djelotvornog nastojanja za ostvarenjem kršćanskog 
uzora uvijek ostati mnogo toga, što će valjati svakom pojedincu 
ustrajno i brižno izgrađivati, odstranjivati i oplemenjivati u sebi, 
da na tom putu spasi svoju dušu. I zato valja tu pozitivnu stranu 
katoličkog morala predočiti u svoj njezinoj punim i ljepoti, čega Iju i 
ne poznaju za onim i ne haju. A nama je do toga, da ovu stranu 
katoličkog moralnog bogoslovlja upoznaju najprije svecem«, a preko 
njih svi .vjernici u hrvatskom našem narodu. 

Još se i danas nalazi zastupnika ne samo njemačke filozofije nego 
čak'i teologa, koji se dadu zavesti na stranputice u nastojanju, da 

katolicizam oslobode od svega što sjeća na aristotelsko-tomističku 
filozofiju (9). Ja naprotiv mislim da ću tijesnim oslonom na Tominu 
nauku o krepostima i temeljeći svoje izvode na dragocjenom nje¬ 
govom djelu, samo korisno poslužiti i nauci i svom narodu (9a). 

5. — Živimo u doba kad se moralne vrijednosti poljuljaše do takova 
stupnja, da se mnogima činilo, e se približuju . apokaliptični dani. 
Kakogod međutim teško i tužno bilo vrijeme što ga proživljavamo, 
vječne će vrijednosti kršćanske moralne nauke preživjeti i sve ove 
strahote zabluda našega doba (10), te će u svojoj ljepoti ogrijavati 
pokoljenja iza nas, uzdižući im duše do nebeskih vedrina i osvjet¬ 
ljujući na zemlji životnu stazu preporođenom čovječanstvu. 
Istine o smislu života kako je predstavlja katoličko kršćan¬ 
stvo, io dužnostima što odatle izviru, ne mogu uništiti nika- 
kove nove ideologije, niti one mogu spriječiti njezine pobjede u 
dušama. Mogu je uništiti u jednom dijelu kojega naroda, mogu 
otrovati veći ili manji broj duša, ali kršćanske istine o smislu života 
ne mogu istrijebiti. Zastire se ta kršćanska istina krvlju, dimom, 
suzama i ruševinama — ali i nakon svega ovoga kaosa zasjat će ona 
.sjajna poput sunca i sjati povrh ovih istih mora i krvavih poljana, 
u dušama istih ovih iskrvavljenih naroda, da im ponovno prikaže 
cijenu dušcvnosti i donese okrepu za ljudski život: vjeru u Boga, 
nadu u spas i mir, a ljubav među ljudima. Istina je u Bogu; iza ne¬ 
zapamćenih boli i patnja naših dana — same će se od sebe pružati 
k njoj ruke osiromašenog i ojađenog čovječanstva. Kršćanska će im 
moralna nauka pokazati, da je sve ovo krvavo uništavanje bilo pro¬ 
mašena rabota (11), daleko od. volje Onoga koji nam je riječju i dje- 

(9) G. Mensching: Der Katholizismus. Sein Stirb unđ Werde. Leipzig (1937). 
Vidi: V. Keilbach: Misli o Bogu i religiji, Zagreb 1942, str. 119. 

(9a) »A une epoque comme la notre, ou naissent et disparaissent presque 
aussitot đes systemes đe morale, dont le nombre et la diversite donnent une 
iđee du đesarrois actuel de l’esprit humain sur une matiere aussi importante, 
ii est bienfaisant qu’ un ouvrage comme celui d’Aristote lumineusement com- 
mente par St. Thomas puisse etre mis entre les mains de ceux qui eherehent 
une philosophie morale, qui a pu traverser les sieeles sans cesser d’etre 
moderne.« Iz pisma Mag. gen. O. P. fr. S. Gillet-a (31. III. 1933) p. 
Angelu Pirotta izdavaču komentara sv. Tome: In X libros ETHICORUM ARI- 
STOTELIS AD NICOMACHUM exposilio, Torino (1934), edit Marietti. 

(10) Zi'egler dr. A. Die russische Gottlosenbecvegung, Munchen (1932); Pa- 
v e 1 i ć dr. A., Strahote zabluda, Zagreb (1941). 

(11) ali nastala s Njegovim pripuštenjem kao kazna za grijehe ljudi. 

lom pokazao kako valja živjeti ovdje na zemlji, da jednom 

iza smrti dođemo k Njemu na smirenje i trajni blažem po op J 
su nauci i življenju po njoj, ljudi uvijek nalazili dijelak 

sreće već na zemlji, pa će tako i nadalje. 

Naš hrvatski narod neka i u buduće nađe u spremnim pastirima 
svojih duša najbolje pomagače kroz ovaj život, za pripremu na vječni 
život u krilu Gospodinovu. Narod bez kreposti - jest narodNoez 
budućnosti! Budućnost se može graditi samo na dobio osigura 
temeljima narodnog života. Gdje u narodu nema kreposti nego gdje 
prevlađuju mane - nema potrebnih preduvjeta za život, pa ni za 
uspješnu vedru budućnost. w . 

Možda je ovo s našega vjersko-narodnog gledišta jedan od najvažni¬ 
jih momenata koji želimo ovdje istaknuti. Katolička je bogoskivska 
nauka kao i katolička vjera općenita značaja (katolički P )• 
sve ljude, sve narode, sva vremena. Ali taj opći značaj nikada mje 
smetao ni Crkve u pojedinim narodima, ni njezinih predstavnika u 
hierarhiji i u nauci, da primijene bogoslovska razmatranja na vla¬ 
stite prilike i svu svoju djelatnost koja iz toga izvire, prenesu pi vui 
stveno na područje što im se pruža u vlastitoj domovini i u rođenom 
narodu. Polazeći s istoga toga gledišta upozorujem, zašto bogoslovskc 
izvode u ovoj knjizi smatram napose važnima za naše domaće prilike 
i zašto držim, da ih nužno moramo privesti u život svoga hrvatskog 
naroda, ako mu želimo sretnu i trajnu budućnost. 

Bez života u kojemu potrebne socijalne i moralne kreposti ne 
dolaze vidno do izražaja, nema narodu budućnosti .1 
kreposti, vladaju ili će doskora zavladati mane (vitia): to su staze 

L vode u pripast Ako „ «. 

k brzoj svojoj nesreći. Povijest zorno prikazuje pnmjeie, cak nam 
ih pruža i suvremeno doba. 

Ma „o K. nas k.o na,od ara,noto. s obalnom na narodno budntn.i oaOllJn. 
aabninjoi«, . pnovladnjn ,, našom »'“““J“f“ ,X e „, M »ok.h 

shskkssssss 

učitelja podređeni činovnik svoga pretpostavljenog i .. . 

(»bijela kuga«) — u strahovitim razmjerima po gradovima, a podosta i po 
selima nekih pokrajina; 

d) ne poštuje se nadalje pravo tuđega vlasništva, nego se krađa uvriježila 
među naš narod kao kuga; gazi se ličnost čovjeka i dostojanstvo osobe, kad se 
laže, krivo zaklinje bez grizodušja; ruši se uredba braka, kad se do nastanka 
Nezavisne Države Hrvatske vjernost nekažnjivo javno izvrgavala ruglu u 
kazalištu, kinu i u lijepoj knjizi bez ikakove zabrinutosti; lakomost, zavist, 
proždrljivost, pijanstvo, oskvrnjivanje nedjelje — to su bile pojave na koje 
se već uopće nikakav osvrt nije uzimao, kao da i nisu nikakove mane. Mi smo 
u moralnoj ocjeni kao narod (*) daleko ispod onoga stanja u kakovom smo 
bili još pred 100 godina. Kakovi su nam izgledi za budućnost ako se ne vratimo 
na stare staze poštenja? Zar se uspješna budućnost može graditi na slabim 
moralnim temeljima? 

Ovakovo gledanje na stvari nije samo naše. Potvrđuju ga i drugi. Vrstan 
javni radnik iz Sarajeva piše: 

»Nama prijeko trebaju ustanove koje će ubrzanim tempom raditi na podizanju 
narodnog morala i kulture. U tomu smo pogledu zadnjih decenija strahovito 
nazadovali. Narod nam se počeo naglo kvariti. I na selu. Govoriti danas o 
našoj ćudorednoj intaktnosti znači naivno i neukusno frazirati. Bračno-seksu- 
alni moral uzdrman je u svojim temeljima. Ni pred čim više ne prezaju ni 
mali ljudi iz građanstva i sa sela. Slobodna ljubav, preljubi, pobačaji, u većini 
naših krajeva svagdanja su, najobičnija stvar. A nije bolje ni sa t. zv. soci¬ 
jalnim moralom. Vara se, krade, otima, lihvari, pljačka, podmićuje, pali, krivo 
kune. Ima i praktičnog komunizma na sve strane: u formi bezvjerja, ali i u 
formi kulturno-moralnog nihilizma. Mnogi naši, i mali ljudi, ne znaju više ni 
za kakve svetinje. Psovka je već poprimila jezovite i forme i razmjere. Običaji 
su i manire, osobito kod mladeži, surovi. Kriza je duševnosti općenita (12). 

Otud slijedi jasno: Na zastupnicima Crkve i države stoji teret, da 
u duše svoga naroda i njegove inteligencije opet unesu svijest o kre¬ 
posnom životu kao jedinom uvjetu bolje moralne budućnosti. U tom 
se poslu ne mogu i ne smiju radnici na moralnom preporodu dati 
spriječiti nikakovim krilaticama o razvijanju samo onih elemenata 
što ih seljački narod sam iz sebe iznese. U ocjenu sposobnosti ljudske 
prirode s obzirom na istočni grijeh, o prirođenim, baštinjenim i ste¬ 
čenim stanjima kod naroda, koliko su »autohtoni«, koji su i kakovi 
su elementi moralnog znanja i uvjerenja, kako se s njima ima po¬ 
ri) Zagrebački nadbiskup Dr. A. Stepinac sažeo je naše narodne poroke u 
ove riječi: »Neka dakle našu narodnu sramotu bogumrsku kletvu zamijeni 
poštivanje svetoga Imena Božjega. Neka našu narodnu sramotu bijelu 
k u g u, zamijeni svetost obiteljskog života. Neka našu narodnu sramotu 
razdor; mržnju i svađu, zamijeni iskrena bratska ljubav. Neka našu 
narodnu sramotu pijanstvo zamijeni trijezan društveni život«. Propovijed 
u Mariji Bistrici 13. VII. 1941., prigodom zagrebačkog hodočašća. »Katol. list« 
br. 28/1941. 

(12) KT br. 29/1941. (20. VII.). 

stupati da se razviju, ojačaju i korisno ispolje u narod *°"\ Z1 J ; 
risu bili mjerodavni govoriti »autohtonci«, jer su om pokazali da se 
" te stvari^ naprosto ne razumiju. Ono što su pisali i govorili, osim 
što je nestručno, dobrim je dijelom neispravno. Uljudba (kultura se 
duha ne može odijeliti od. vjersko-ćudoredmh osnova.. Prosvj 
fnismenost) ne podiže uljudbu, ako ne jača pojedinca i zajednice 
fZirom »a osnov svake uljudite: vjeru u Boga Oca Stvontelja , 
Otkupitelja: A pošto je »aš narod katoličke vjere, »a,u se osnov te 
vi ere u narodnom probitku čuvati, njegovati i jačati. Tu .1 

ostati najboljim učiteljem naroda katolički dusobnzm prvi 

Napela 1 nTkojtoa'Ie 1 Ostvarila Nezavisna Država Hrvatska uzimaju u 
obzir ovo istaknuto stanovište i ne daju, da se protuvjerska promicba 
u hrvatskom narodu širi. To ispravno stanovište označuje zalog 

niezine fooliG budućnosti. . 

Hrvatskom je svećenstvu i laicima, koji ih trebaju u tom pos u p 
pravno pomagati, namijenjeno ovo par opazaka u namjeri, da 
snažnije potaknu na zdušan rad u tom smjeru. 

§ 2. NAUKA SV. TOME O TRAJNIM RASPOLOŽENJIMA 
(navika, habitus). 

T. Sto su trajna raspoloženja. Na kakova raspoloženja mislimo i što 
se pod njima ima razumijevati, bit će jasno kad kažemo: ljudska e 
duša po prirodi snabdjevena različnim moćima; to su prvenstveno 
razum volja i osjetilna težnja. One nisu, barem sve, prirodno je¬ 
dene za izvjesno nužno djelovanje kao sto je razum prno 
usmjeren k istini, i ne može a da je ne ustanovi, ako su svi potrebni 
uvjeti tu. Zato da moći djelatno zahvate i da određeni duševni cm 
izvedu treba da je u njima izvjesno raspoloženje u o m j e r u prema 

očlivauom ili namjeravanom činu. Pa ukoliko duševna mo„.»teJ„ 
prolazno ili trajno takovo raspoloženje, bilo s obzirom na njih same 
bilo s obzirom na njihovo djelovanje, zove ga sv. Toma prema ^ 
stotelu svojstvom (qualitas), koje znaci sposo.no . 
stanje habitus), što usavršuje onoga koji ga ima i i 
mu škodi (13). Otud dobra i zla svojstva, sposobnost (spremne,s i 

na dobro ili na zlo. _ 

(13, .Habitus đicitur dispositio secundum quam bene vel male disponitur di- 
spositum secundum se aut ađ aliud« S. theol. I-II, q. 49, a. . . 


NAUKA SV. TOME O TRAJNIM RASPOLOŽENJIMA _ 1 1 

Nazivamo ih latinski habitus (od habere), a hrvatski raspoloženje (spremnost, 
navika, sposobnost, vještina (14), jer znače: da se (u osobi) određena duševna 
moć ili (u stvari) određeni način, nalazi baš u takovom a ne u drugom kojem 
stanju, s obzirom na sebe (essentia) ili s obzirom na način djelovanja (modus) 
izvan sebe (15). Prema Aristotelu postoje 4 vrste svojstava, ali način i opredje¬ 
ljenje nosioca (subjekta) s obzirom na njegovu prirodu, spada k prvoj vrsti, 
t. j. raspoloženju ili dispoziciji (16). 

Stvarno će dakle habitus značiti: trajno raspoloženje (na¬ 
vika) u kojem se (ili kako se) nosilac nalazi po 
svojoj prirodi, dosljedno prema svrsi što mu je prirodom bića 
određena. Radi toga će nam to raspoloženje otkriti: da li nosilac stoji 
dobro ili loše, prema tome da li ono prirodi bića prija ili ne prija. 
A kako je u svakom biću prvo na što mislimo priroda nje¬ 
gova, to se i navika ili raspoloženje što nju otkriva, stavlja kao prva 
vrsta svojstava. 

Trajno raspoloženje (navika, stanje, habitus) po svom značenju 
nadmašujc prolazno raspoloženje (pripravnost, dispositio) u no¬ 
siocu, kazuje dakle nešto više; pripravnost ne uključuje svojstva traj¬ 
nosti kao što ga uključuje pojam navike ili stanja. Pripravnost 
(prolazno raspoloženje) se dade lako izgubiti, a svojstvo koje se lako 
izgubi, nije nikakva navika ili stanje, nego tek raspoloženje: tko lako 
izgubi znanje koje stekne, nije učen jer nema trajnog raspoloženja 

: (14) »Habitus znači ponajprije način stvari kako se ona ima ili svako raspo¬ 

loženje stvari...; onda znači odjeću kojom se tijelo zaodijeva...; napokon: 
neku specijalnu kakvoću kojom se subjekt dobro ili zlo ima ili raspolaže 
spram djelovanja... (str. 312) .Habitus je neka kakvoća trajna i po sebi 
stalna u subjektu, po sebi najprije upravljena na djelovanje koje ne daje 
prve mogućnosti djelovanja, nego koje djelovanje pomaže i olakoćuje. .. (str. 
313)«; nije samo neka spretnost moći spram čina, niti lakoća... nego znači 
neku kakvoću koja je princip čina a koja usavršava samu moć.. .« (ibid.). 
Stadler dr. J. Psihologija, Sarajevo 1910; B a u e r-Z i m m e r m a n n, Opća 
metafizika ili ontologija, Zagreb (1918), str. 128 (bilješka). 

(15) »Bonum autem et malum dicitur per respeetum ad finem. Sed modus et 
determinatio subjeeti in ordine ad naturam rei, pertinet ad primam speciem 
qualitatis quae est habitus et dispositio«, S. theol. I-II, q. 49, a. 2. 

(16) Između devet pripadnih bića (accidentla) što ih nabraja filozofija, od na¬ 
ročite vrijednosti je kakvoća (qualitas). Može se govoriti o bitnoj i o-pripadnoj 
kakvoći, potonja kao pripadni bitak određuje i popunjava supstancijalan bitak 
ili s obzirom na narav i bivstvovanje supstancije ili s obzirom na njezino dje¬ 
lovanje. Skolastični filozofi meću po Aristotelu među 4 vrste kakvoće na prvo 
mjesto vještinu i raspoloženje (habitus et dispositio), B a u e r-Z i m m e r- 
m a n n, Opća metafizika 2. izđ. str. 123. 

• npeo tek ima pripravnost ili prolazno raspo 

Mani a) uključuje neko trajanje, izvjesnu stalnost (17). Otud de 
Si naiikom Hi trajnim raspoloženjem . 
vamo u nekom biću ono stalno svojstvo koje ga 
us Tvr šu j e. To se usavršenje može odnositi ili na prirodu (enti- 
tative) n. pr. zdravlje, milost ili na djelovanje (operative) bića, m p 
hrabrost, razboritost. Nama je u moralu prvenstveno stalo do onih 
trajnih mspolozenja (stanja) što pomažu ljudsko djelovanje, 
zato je dalje samo o njima govor. 

II. Kako* ih razlikujemo? Ovakovih navika (stanja, trajnih raspolo¬ 
ženja) ima nekoliko vrsti. 

1) S obzirom na nosioca (subjekt) u kojem se nalazi, zove se navika: 

a) suštinska (supstantivna, entitativna), kad izravno - ne 
posredno dotiče prirodu nosioca u sebi, u njegovoj biti i prvenstveno 
smjera na dobro ili zlo bića (n. pr. ljepota tijela u pnrodnom, a po- 
svetna milost u natprirodnom redu); 

b) d j e 1 o t v o r n a (o p e r a t i v n a) navika ili trajno raspoloženje 

Manje) kad prvenstveno smjera na dobro ili zlo d j e o v a i j 
nosioca tako da biće uslijed toga'stanja djeluje skladno sa svojom 
1 Hi obratno. Navika se neposredno dotiče djelce jm o c i, 
pa ona lako i radosno stupa u akciju n. pr. znanje glazbene vještim, 
krepost poslušnosti i si. Pošto je pak svaka priroda usmjerena na 
izvjestan način k djelovanju, to i suštinsko (entitativno raspolozen e 
ako ne po sebi i neposredno, a ono preko prirode pomaže i usavrsuje 

njezino djelovanje (18). 

2) S obzirom na postanak (origo) dijele se trajna raspoloženja (na- 

If prtrodna, kad ističu iz same prirode bića: sklonost k svađi, 
k pijanstvu; lako shvaćanje osnovnih načela morala (»smtereza«) 
razumskog (smislenog) rasuđivanja (cjelina je veća o svog ije 

i si.); 

rl 7 ^ s fheol I-II, o. 49, a. 2 sd. 3. 
cens ađ finem«, S. theol. I-H, U- 49, a. 3. 

b) stečena, kad na kojem području djelovanja, opetovano izve¬ 
denim činima koje svoje moći, stičemo uslijed vježbe sposobnost i 
lakoću: izučavanjem (studijem) u znanosti, odricanjem u umjere¬ 
nosti i si.; 

c) darovana ili ulivena (natprirodna), kad nam ih Bog poklanja 
u svojoj dobroti i darežljivosti. To je milost Njegova, natprirodno 
stanje koje čovjeka čini Bogu dragim i sposobnim, da izvodi djela 
što daleko nadvisuju ona, koja bi čovjek samo svojim silama mogao 
izvesti n. pr. natprirodni čin vjere, pokajanja. Takovo stanje ima 
čovjek zahvaliti samo slobodnoj Božjoj volji, jer ga dobiva kao čisti 
dar bez ikakove svoje zasluge. Tad se ono bitno (quoađ substan- 
tiam) razlikuje od stanja (raspoloženja) stečena čisto prirodnim si¬ 
lama; a razlikuje se samo po načinu (quoad modum), kad je, 
istina, nekomu dano na izvanredan način, ali bi ga subjekt u drugim 
prilikama mogao postići i prirodnim putem. 

Tako su apostoli na čudesan (t. j. natprirodan) način dobili na dan silaska 
Duha Svetoga dar govorenja u raznim jezicima. Odmah su stali govoriti 
jezicima kojih do onda nisu poznavali, dok inače svaki čovjek može prirodnim 
putem tek duž.im učenjem i vježbom steći poznavanje tih jezika. Stanje dakle 
u kojem su se apostoli našli nakon primitka toga dara, čudesno je samo po 
načinu na koji su oni do njega došli (19). 

3) S obzirom na moralnost razlikujemo: 

a) d o b i'o raspoloženje (stanje, naviku) kad odgovara prirodi no¬ 
sioca i stalno ga raspoložuje k dobrom djelovanju. Predmet (objekt) 
je takovim navikama (stanjima) dobro, pa ih zovemo krepostima; 

b) zlo raspoloženje (stanje, naviku) kad je upravo obratno. Tada 
ih zovemo manama, zlim sklonostima (vitia) na čovjeku. 

III. Jesu li nam trajna raspoloženja (stanja) potrebna? Sv. Toma 
odgovara: poradi toga što označuju neki stupanj savršenosti u biću, 
.ispravno je reći da su potrebna (20). Razlog: ono što pripomaže, 
usavršuje i usklađuje biće s konačnom svrhom, što prirodu njegovu 
pomaže, da ona i u sebi i u svom djelovanju koje može biti mno¬ 
gostruko i raznovrsno, s jačim zamahom prione, s većom se ljubavlju 
zanese i s nekom stalnošću u djelovanju napreduje, svakako je toj 
stvari (ili biću) potrebno. Tako su naročito potrebna stanja u ljud¬ 
skoj duši, koja po svojim moćima nije opredijeljena (determinata) 

(19) S. theol. I-Il, q. 51, a. 4. 

(20) S. theol. I-II, q. 49, a. 4; ibid. ad 2 et 3. 

samo na jedan način djelovanja, nego svoju djelatnost izrazuje na 
mnogostruke načine; nju treba da izvjesno raspoloženje pokrene 
na određeni taj i takav čin, naročito na dobar čin. Dobra navika 
upravlja kod čovjeka maštom u ispravnom smjeru, svladava n. pr. 
strastvene porive srdžbe i osvete ili ih osjetljivo kroti. 

Životno iskustvo to i te kako potvrđuje: što nam je nekada bilo teško, postalo 
nam je lako, jer je stečena izvjesna sposobnost i okretnost. Tko u radu može 
zakrenuti lijevo ili desno, na dobru ili zlu stranu, tomu je potrebna neka 
sklonost ili navika, ako hoće da stalno koraca dobrim smjerom. Stanja ili 
navike dakle nema tamo gdje nema prelaza od mogućnosti na čin; nema ga 
(niti ga treba) kod Gospoda Boga koji je u svom biću — sam čin; ne treba 
ga ondje gdje priroda po svojim stalnim zakonima vrši jednolično svoj posao 
(prirodne sile); ali ga treba čovjeku koji po svojim moćima (razum, volja, 
osjetila) može zakrenuti amo i tamo, na dobro ili na zlo. 

Djelotvorna (operativna) su dakle trajna raspoloženja (stanja) čo¬ 
vjeku vrlo potrebna, jer mu silno olakšavaju put prema konačnoj 
svrsi ako su dobra, i postaju mu vremenom »druga priroda«. S njima 
ne samo da svladava poteškoće, nego ih u radu jedva osjeća, pošto 
mu sav posao teče kao i prirodna djelatnost; ako su međutim zla — 
opet su dvostruko zlo, jer mu oteščavaju povratak na pravu stazu. 

IV. Nosilac trajnog raspoloženja (stanja) mogu biti: 

a) tijelo. Suštinska (entitativna) se prirodna raspoloženja (stanja, 
navike) kao ljepota, zdravlje i si. nalaze u tijelu izravno (proprie) 
kao u nosiocu, ali ona nisu navike u pravom već samo u prenese¬ 
nom smislu. Gdje je djelovanje (funkcija) stalno, nužno i jednolično 
(ad unum determinata) ne može biti navike u pravom smislu, jer 
je nepotrebna; moć naime sama po sebi obavlja djelovanje prirodnim 
putem na najbolji način. Zato kod životinje nema navike (stanja) u 
pravom smislu,- jer one rade savršeno prema svom nagonu l a ukoliko 
ih čovjek nešto nauči (dresura), to im postaje navikom u neizravnom 
smislu. 

Ukoliko pak tijelo dolazi u stanje, da spremno i pripravno služi du¬ 
ševnoj djelatnosti, nosilac je djelatnih (operativnih) stanja, 
ali samo u drugom redu: udovi, hranbena ili pokretna moć u tijelu 
rade po sebi (automatski) kao oruđe duše. U duši su dakle stanja 
prvenstveno, izravno, a u tijelu neizravno, t. j. koliko duša pokreće 
tijelo i njegove organe. Tako može postojati u tijelu stanje naročite 

pokretne sposobnosti: dok se n. pr. jedan teške diže 1 još teže sagiba 

s&ssr iak 1 ok,etan " ™ ‘ —* 

s1?i*» ' k «T rr?" b “ S ”° " ° > a c na t p r i r o d n a 

prirodna'takova " 1 a ‘ 1 v ” » S> trajnog raspoloženja (m.Iosti);' 
P , stanja ne možemo zamisliti u biti duše jer ie ona 

obhk po kojemu ljudska priroda baš postaje ono što jest pa u tom 
obziru ne može biti još savršenija (22). 

Djelatna (operativna) trajna raspoloženja (navike) su u duši kao 
u v° m pravom nosiocu; ah kako je duša počelo djelovanja JZ ona 
1 Ple o SV0Jlh mocl ’ ls pravnije se izrazujemo kad kažemo da su- 

prv " stv “° ” s,od “ 

u znanju;^ ^ * U m ° gUĆn0sti . da se bolje razvije i usavrši, n. pr. 

2) V 1 °, lj a ’ jer ona P° sebi miruje (indiferentna je) pa se može 
i aznohko opredijeliti, n. pr. s obzirom na pravednost ' 

« jn ° vježbe „ p J h„, 

-no, nj navtk, 

(21) S. theol. I—II, q. to, a . 1. > 

”»«pSSt .0 »n™, 

(23) Ibiđ. a. 3. ad 3; a.- 4, 5. 

đistat, ProptoToc U L a atWendum Sit ^ ^ rfecUonem Dei > sed in infinitum 

lem, inđiget allquibus habitibus, tamquam in^entia et voIunta - 

pun actus«. S. theol. I—II, q. 50 a 6 Potentia existens, respectu illius 

v. ; .»rrrss 

A) U ”° k “"itadLa'kao vrsti bos razlike (nisu im urođena!) u 
prirodna svim, ljud fstadiiu) kak o smo objasnili u nauci o 

nekom ° ’ riu 0 neposrednom nekom lakom razumije- 

- p ".=p 

5SSxr> 

i si. (25). 

2 t viežb a Vježbanje znači opetovanje istih čina Opetovanjem se 
stječe lakoća, okretnost i spretnost, neka navika koja postaje tim 
jača čim dulje traje vježbanje. 

Iskustvo lakoćom. 

St. )= soornaina ™ ™ ™ a “Sob” ~™ <■ 

P.« K leđnim ® ™~”2o, — «»-» 

(djelovanjem lijeka, zdiavlje), pa . 
ćeno pravilo stvara trajno uvjerenje) (26). 

m Božji zahvat. Kad se milost Božja slijeva u dušu, stvara se 
;> njoj „(.prirodne ££ 

rs=Tlo e. 

nekad je samo natprirodan način kojim sc ao j & 
jezika podijeljen apostolima) (27). 

~~—«*? ~“.r t^zrJ8£?zs£ 

izvjesna pripravnost ili pnk . ’ određen0 st i otud ono naginjanje 

u duši je (u volji i n "L iu selovori o sinterezi kao razumskom 
k dobru, odnosno k istim. kasnije vježbom može dotjerati do 

svojstvu ili trajnom raspo ozenj čudoredne kreposti. Nije dakle u duši 

potpune navike, prave lazums . nik ;n početnik, koji rađa na- 

početak same navike nego je u n^oj uzro koja ^ prirodno 

— 11 ™ se 

(25) S. theol. I-II, Q- 51. a - 

(26) S. theol. I-II, d- 51 > a. 2 i 3. 

(27) S. theol. I-II, d- 51> a - 4 - 


PROMJENE TRAJNIH RASPOLOŽENJA 


17 


može reći, da je navika u duši, ukoliko je u njoj uzrok što ga omogućuje (28). 
U tijelu se međutim ona baštinjena dispozicija pravom naziva početkom 
trajnog raspoloženja, jer ona u velike pridonosi kako u zlu tako i u dobru, 
da se razvije koja krepost ili kakova mana. 

B) Povećanje trajnog raspoloženja (navike) može uslijediti (Gospode 
umnoži nam vjeru! (Lk 17, 5) ne kakovim pripajanjem ili dodava¬ 
njem, nego tako đa se navika ili: 

a) proširi (extensive) s više novih predmeta, kao kad netko svoje 
znanje proširi kojim novim učenjem (studijem). Ovakovo povećanje 
može biti samo kod razumskog stanja; ili 

b) produbi (intensive): kad se netko jače učvrsti u svom znanju 
i umijenju, pa u svom poslu nastupa spretnije i sigurnije. Tako se 
može povećati ne samo razumska nego i ćudoredna navika: učeniji 
i potkovaniji u struci nastupit će brže, oštrije i spretnije, isto kao 
što će čovjek uvježban u odricanju lakše i pripravnije odoljeti za¬ 
vodljivoj ponudi (29). 

C) Oslabiti (umanjiti) i posve izgubiti, mogu se trajna 
raspoloženja na slijedeći način: 

1) stečeno se trajno raspoloženje može umanjiti i izgubiti s istoga 
razloga s kojega se može povećati (ekstenzivno i intenzivno): a) pro¬ 
tivnim djelovanjem (činima); navika svladava naviku, uči 
nas svakodnevni život, pa tako i čovjek naviknut na uzdržljivost i 
čist život, može da čestim dolaženjem u grješnu prigodu i prihvaća¬ 
njem odveć slobodna ponašanja u društvu, padne u grijeh i ostane 
u njemu kroz dugo vrijeme; b) dugotrajnim nevježba- 
n j e m. Tako se dešava, da tkogod čak i svoj materinski jezik zabo¬ 
ravi, ako ga kroz dugo godina ne govori; c) slučajem (nesrećom), 
kad uslijedi ozleda potrebna ćutila za vježbu i vršenje opetovanih 
čina. Ne stradaju tada samo tjelesne nego i duševne navike vezane 
uz dotično ćutilo: čovjek s ozlijeđenom hrptenjačom znade izgubiti 
sposobnost ispravna umna rasuđivanja. 

2) P r i r o đ e n a se duševna stanja (habitus primorum principiorum) 
ne mogu izgubiti. Nitko makar i u mani ogrezao ne može ne znati, 
da dobro valja činiti a zlo izbjegavati, da Boga valja štovati i si. Dok 

(28) ,S. theol. I-II, q. 51, a. 1; Merkelbach, Summa theol. moralis vol. I, 
p 454. 

(29) S. theol. I-II, q. 52, a. 1, 2, 3. 

je ljudske prirode, dotle traje i to stanje; ono može oslabiti i opakim 
činima postati kao zastrto i zasjenjeno, da se ipak u danoj potrebi 
pojavi. 

3 ) Natprirodna se stanja (milost) dadu izgubiti posvema, kako 
to biva uslijed teška grijeha. Gube se posvema a ne umanjuju, jer 
laki grijeh ne umanjuje milost nego stvara u duši raspoloženje, da 
čovjek ubrzo padne u teški grijeh. 

Glede vrsne razlike (specifica distinctio) navika, bilježi sv. Toma: (30) 

1) Pošto navike označuju određeno raspoloženje (mogućnost) u nosiocu ptema 
njegovoj prirodi ili prema svrsi prirode (pa zato prema prirodnom djelovanju), 
može jedna te ista moć imati više vrsno različnih navika, upravo kao sto 
razni predmeti mogu pokretati jednu te istu moć. Tako su zdravlje, snaga, 
ljepota trajna raspoloženja (stanja) u' tijelu kao što su znanje, poštenje, hra¬ 
brost u duši. 

2) Kao što se čini po vrsti (specifično) razlikuju prema predmetu tako i stanja, 
ier tvore raspoloženje k činima. I zato se njihova vrsna razlika utvrđuje: 
a) prema vrsno različnim predmetima; b) po prirodi prema kojoj se odnose: 
ljudska krepost poniznosti prema stvorenoj ljudskoj prirodi i bogoslov- 
ska krepost vjere i ljubavi prema prirodi uzdignutoj u natprirodni red; 
c) prema uzroku od kojega proizlaze: tako su jedna opetovanjem ljudskih 
čina stečena, a druga su od Boga darovana ili ulivena i međusobno vrsno 
različna; d) prema moralnosti: da li su dobra.ili zla trajna raspoloženja (stanja), 
t. j. da li su s prirodom nosioca u sukladnosti ili nisu. 

Bilješka. Radi toga što se kod djelovanja razni čini izvršuju susljedno, ne 
može se takovo stanje nazvati sastavljenim. Svi su čini naime usmje¬ 
reni na jednu svrhu na koju cilja čitavo stan’e. Zato je ono jednostavno 
(qualitas simplex) i ako obuhvata po koji taj čin. Jedinstvo ima od svrhe za 
kojom polazi: hrabrost ili umjerenost kao kreposna stanja ne stoje u jednom 
jedinom činu, nego u više njih (uzdržljivost, otklanjanje, Izbjegavanje prilike, 
uklanjanje zapreka i t. d.), a svi skupa tvore krepost hrabrosti ili umjerenosti. 

—O— 

Nakon izlaganja o trajnim raspoloženjima uopće, prelazi sv. Toma 
najprije na raspravljanje o dobrim stanjima napose (o kreposti), da 
zatim nastavi o zlim stanjima (o grijehu). Pošto smo o grijehu ras¬ 
pravljali u našem prvom svesku, preostaje nam da sada prijeđemo 
na sustavno izlaganje nauke o kršćanskim krepostima uopće i poje¬ 
dinim njezinim vrstama napose. 

(30) S. theol. q. 54, a. 1, 2, 3. 

Literatura: Agjić Kajo, Sastav bogoslovja đelorednog, knjiga I, odsek 3: 
Od kreposlovja, Budim (1847) — L. kard. B i 11 o t, De virtutibus infusis, tom. 
I 2 , Roma (1905) — O. Dittrich, Geschichte der Ethik, Bd I—III, Leipzig 
(1926) — v. Kolb, Abriss der gesammten Tugendlehre 2 , Wien (1922) — A. 
Pirotta, S. Thomae A. in X libros Ethicorum Aristotelis ad Nicomachum 
expositio, Torino (1934) — D. Priimmer, Manuale theologiae'moralis, tom. 
I 8 , Freiburg i. B; (1935) — S. Schiffini, Tractatus de virtutibus infusis, 
Freiburg i. B. (1904) — O. Schilling, Theologia moralis fundamentalis, Miin- 
chen (1935) — S e i p e 1-U j č i ć, Theologia moralis; I 10 Ratisbonae (1923) — 
S v. Toma A., Summa theologica, I—II, q. 55—61, Torino, : Marietti (1928); 
Quaestiones đisputatae, vol. II 6 , De virtutibus in communi, Torino, Marietti 
(1931). 

Ljudsko je djelovanje put, sredstvo ili način kojim se postizava 
konačna svrha. Po sebi je. razumljivo, da samo moralno dobra 
djela predstavljaju uspješan način i primjereno sredstvo do cilja. 
Zastajući posvema na tom polju ljudskog djelovanja, valja nam 
sada uočiti: što je sve potrebno da se ono uzdigne do kreposna 
djelovanja, do takova stanja u kojem će pojedinac bez uštrba po 
svoju duševnost, najsigurnije, najuspješnije i najbrže pokročiti na 
putu u naručaj svome Stvoritelju. 

Ako je vrijedno i potrebno znanstveno razmotriti, opravdati i oci¬ 
jeniti konačnu svrhu, čitavo ljudsko djelovanje, naše čuvare i poma¬ 
gače izvana (zakon) i iznutra (savjest) — kud i kamo je vrijednije, 
potrebnije, ljepše i korisnije razmotriti svu ljepotu toga jedinoga 
ljudskoga redovnog puta do spasenja, upoznati s kakovim ga je 
sigurnosnim mjerama, zaštitnim zidovima, zakloništima i branama 
učvrstio dobri i brižni naš Gospodar i Otac. 

Sve je On to učinio u cilju, da čovjeku kraj iole dobre volje, kraj 
nešto pažnje prema sebi i ljubavi prema Njemu, neprijatelj njegove 
duše ne uzmogne nauditi. Upoznati taj put, kojim stupaju svi što 
su ozbiljno shvatili glas vlastite savjesti i pozitivnu riječ Kristovu 
u evanđelju: U kući Oca mojega ima mnogo stanova, idem da vam 
pripravim mjesto (Iv 142); Hoću, da i oni koje si mi dao budu sa 
mnom gdje sam ja (Iv 14, 23), znači: uroniti u najuzvišenije misli, 
predali se- najunosnijem poslu, prikupljati najveće blago, oćutjeti 
već ovdje na zemlji unatoč križeva i patnja dijelak onoga blaženstva, 
što ga je Gospod pripravio onima koji ga ljube (1 Kor 2, 9). 

Možemo zato razumjeti zašto je duša takvoga diva u krepostima kao 
što je sv. Toma Akvinski, ovome dijelu svoga velebnog djela 
(»Summa theologica«) posvetila toliku pažnju i u njemu usredotočila 
svu snagu svoga genija: sveta je duša Anđeoskog naučitelja izra¬ 
đujući ovaj dio Summae znala i osjećala, da za sebe i za svoju braću 
po Kristu piše ono što im je najpotrebnije, riše im što je najideal- 
nije, predočuje ono što je u tom njihovom životu najkorisnije (1). 
Kad ga mi ovdje na tom putu slijedimo, razumije se da vodimo ra¬ 
čuna o činjenici, da se život našega vremena u mnogome razlikuje 
od vremena sv. Tome. Prema tome .ćemo gdjekoju stvar o kojoj 
Toma govori ili posve izostaviti ili tek kratko napomenuti, dok ćemo 
zahtjevima razvijenijega, individualnog a osobito socijalnog života 
posvetiti naročitu pažnju. 

POGLAVLJE I.: ŠTO JE KREPOST? 

§ 1. DEFINICIJA I OSNOVNI POJMOVI 

Hrvatska riječ »krepost« (vrlina) označuje neku moć, sposobnost, usavršenje. 
Dolazi od krijepiti, krepčina, krepkost, krepost (»izvčrstnosl stvarih«), dakle 
znači snagu,-jakost u moralnom smislu; crkveno-slavenska je riječ »đobrode- 
telj« po sadržaju vrlo dobra (2). Latinska riječ »virtus« (od vis — sila, vir = 
muž) predstavlja ono što je muškarcu svojstveno: snagu, hrabrost; grčka riječ 
nije daleko od toga značenja i ako prvotno znači vještinu. U Sv. Pismu 
se češće nalaze izrazi črjfa'j, Svva/ug) u istaknutom značenju (Ps 32, l(i; Mt 7, 
22; Mk 6, 5). Ima i drugih značenja (Ef 1, 20), ali općenito i najčešće označuje 
ona neko dobro svojstvo, a kod bogoslova: djelotvorno dobro svojstvo (habitus 
operativus bonus). 

1. — Otuda što izraz krepost u širem smislu znači neko usavrše¬ 
nje, ostavljajući po strani druga značenja i uporabu toga pojma, u 

(1) Iz vlastita je iskustva znao sv. Toma što znači živjeti kreposno. »Saint 
Thomas a su rćserver a la vie mystique la place qui lui revenait dans cet sy- 
steme, et la maniere dont ii. en parle s’accorde avec le temoignage des ses bio- 
graphes sur l’esprit dans lequel ii savait la pratiquer... On peut d’ailleurs 
presumer ce qui fut pour saint Thomas l’object prefere de ses mćđitations 
mystiques, lorsqu’on voit quelle place centrale occupe dans les poesies qu’ ii 
nous a laissees le mystere da la transsubstantiation«. E. Gilson, S. Thomas 
d’Aquin, Pariš 1930 5 , Intr. str. 3. 

(2) Živa je i danas u istom značenju u bugarskom jeziku (G. St. Paše v: ripa- 
BOCJiaBHo-xpncTH5iHCKO yneHHe sa ,,paB ctbGHOCT bTa, tom I. Sofia (1931), str. 383 

primjeni na ljudske moći razumijevamo pod njim: snagu, sposobnost, 
spretnost kojom razumne moći svrsishodno djeluju. Kako one po 
sebi nisu u svom djelovanju preodređene kao prirodne sile, nego rade 
slobodno, treba da istom dođu u takovo stanje u kojem će’izvjesnom 

lakoćom, kao po prirodi, izvršavati čine potpuno u sukladnosti sa 
svrhom. 

u u z e m pak smislu jest krepost baš to neko dobro duševno stanje 
koje podjedno razumnim moćima daje ne samo poticaj na djelovanje, 

znfči kre 1 V f S1 ( ^ abltus -operativus). Po svom prvotnom poimanju 
naći krepost neko usavršenje. A kad imamo pred očima čovjeka 
ne može biti govora o usavršenju s obzirom na njegovu bit, nego 
samo s obzirom na njegovo djelovanje, jer se čovjek po svom. djelo¬ 
vanju najviše blizi Bogu, koji je samo djelovanje po svojoj biti 
Ljudsko djciovanje mora biti dobro, ako hoće značiti usavrše^ 
nje (o). Za to sv. Toma prema Aristotelu i sv. Augustinu postavlja 
definiciju kreposti ovako: krepost je dobro duševno 

^Vesni lH . tra j n °. ras P° l0Ž enje (stanje) po kom 
1 0 21 v i, kojim se nitko rđavo ne služi (4). 

> U širjem smislu svaka stvarih izverstnosl zove se krcoost tt v ,,i- 

(3) S. thcol. I—II, q. 55 , a . j, a 2 , a d 3, a. 3. 

milc V Sur Stb T t qUalitaS S6U habitUS mentis ' qua rec *- e vivitur et qua nullus 

o 5 a 4 Dri, .“i ^ ^ MbiS SiM Mbis °P erat «') S. theol. I-I 
q. 55, a. 4, »Duša krepost,« ih bit (bitnost) njezina stoji u »duševnom odre 
aen,u, koje mora biti čversto stalno i delovno « ° ° dle ~ 

Tako spomenuti fra Kajo Agjić u cit. djelu str. 124. Ističem njegov izraz 

navada Situs! 1 ! 23 bitn ° St »° vu istu <^evnu stalnost- 

L I « , , 1 zovemo« kaže n. n. mj. u opasci (str. 125) 

ruciiu- v , C (Prema PaUlSenU ’ SyStem der Ethik I: > 3) da e ovakovu defi- 

p eumei u piavcu dobra« (Venac života [1936] str 172) 

“ 1 .SLI 

Mipq1o svojstvo (qualitas) potpunije bi se 

svojstvo: označuje r°dm pojam. 3 convenientior defini tio si loco 

reklo navika (stanje, habitus). . Dr0 ximum« opaža sam sv. loma, 

f‘ 2 'S,g na ovom mjestu veli: se« »bitu.. 

rro^..“ui ssz***» — 

evojstvo: os„«. n.sioo, •“* 

tjelesnom svojstvu (zdravlje); u razumnom djelovanju 

čestito živi: označuje svrhu krep ^ Roje ge uvijek podudara sa 

prema vječnom zakonu kao moia^noj^ (recte) _ ne smije shvatiti samo 

svrhom nosioca. Primjećuju , fest itost) nego kod razumske (intelektualne) 

s obzirom na moralnu ispravno zn a6r tko je krepostan valja da je i 

kreposti traži i logičku ispravnost. To znaci- 

razumski ispravan, t. j. da zastupa is i u oprec i prC ma pustim 

ž ivi: označuje djelotvorni (aktivni) zn epostima naoko s jedne, a prema 
prohtjevima (»velleitas«), os f ta ^" oje usavršu j e bitnost, s druge strane 
entitativnom (subjektivnom) označuje razliku između kreposti i 

kojim se nitko rđavo ne sluzi. pravcu . Krepos t dakle 

,_s obzirom »a d j e 1 ot v o r mi zoačaj kreposti pos.oja.a s» o 

poimu kreposti ova kriva mišljenja. 

.. . d ., ie prvi poistovjetovao krepost sa znanjem (7) 

z »■* 

-*— d * * 

TGSZSZSEZ-m -—“ *“■ “ 

takovih koja što pridonose k dobroti (10) 

„0 j«u vrlina koja sa nas,,, vraknaiom. ,»■ »- Tako . knjiai, Vriina i 

KS SS u spomenutom 

-—- — “ 

rrPmimm’ar, M.n.aia « mora,,, I »r. m 

2. A. Baza!«, Povijest filozofije, Zagreb (1906), sv. I, str. 179. 

(8) DB. n. 386. 

(9) DB. n. 476. 

(10) DB. n. 516, 517. 

e) Fenelon (f 1715) je postavio tvrdnju: da svecima mističarima nije po¬ 
trebno vršenje kreposti u njihovom stanju (11). 

f) Amerilianizam je najraširenija zabluda o pravom pojmu kreposti (12). 
O njoj će kasnije biti_ više govora. 

C dodatku sv. Tome k definiciji kreposti (»što ga Bog izvodi u nama bez nas«) 
govorit ćemo kod izlaganja o darovanim ili ulivenim krepostima. Sv. doktor 
veli izrično da onda imamo također definiciju darovane kreposti,, dok ona 
bez spomenutoga dodatka predstavlja definiciju kreposti uopće. Za čitavu 
definiciju tvrdi da savršeno obuhvaća sve što spada na pojam kreposti (13). 

3. — Može li krepost navesti na zlo? Može, i to: kad je netko krepo¬ 
stan radi kreposti, kad se uzoholi ili kad mu je stalo do neke druge 
svrhe, a ne do one, kojoj krepost vodi. U tom slučaju nije sam čin 
kreposti niti uzrok niti početak grijeha, jer on (čin kreposti) smjera 
isključivo na dobro. Sama krepost kao predmet povod je grijehu, 
koji dakle ne izlazi od nje, nego od krivoga poimanja o njoj (14). 
Isto tako ima dobrih stanja kojima se čovjek slobodnom svojom 
voljom može na zlo poslužiti na pr. filozofsko znanje, slikarsko 
umijeće. Otud slijedi da svako dobro stanje još nije krepost. Za 
pojam kreposti se traži, da ona razumnu moć podigne i usavrši 
toliko da u djelovanju isključi svaki čin nesavršenosti (svako zlo), 
da dakle stalno i nefaljeno vrši dobra djela. Krepostan je onaj 
koji je trajno dobar i trajno izvodi dobra djela (15). 

Bilješka. Kad kažemo da krepost omogućuje ispravno ćudoredno djelovanje, 
ne tvrdimo da je to djelovanje bez poteškoća; tvrdimo samo da će ih čovjek 
s njom lakše svladati, a bez kreposti će prije zapasti u zlo. Ni poniznost, ni 
čistoća, ni umjerenost u pilu, ni druge kreposti ne idu ni čestitu čovjeku samo 
tako od ruke; i njemu se valja hrvati s protivštinama i svladavati u sebi po¬ 
krete koji navlače osjetilnu stranu i vabe na nedozvoljeni pristanak. Ali u odbi¬ 
janju i stalnom svladavanju tih poriva i to tako: da ih osoba pripravno i ra¬ 
dosno, stalno i bez krzmanja od sebe odbija — stoji krepost. Kad bi se ta 

(11) DB. n. 1347. 

(12) DB. n. 1976 i si. 

?33) »Ista definitio perfecte complectitur totam rationem virtutis...; Perfecta 
enim ratio uniuscuiusque rei colligitur ex omnibus causis eius. Comprehendit 
autđm praedicta definitio omnes causas virtutis« S. theol. I—II, q. 56, a. 4. 

(14) S. theol. I-II, q. 55, a. 4, ad 5. 

(15) »Virtus autem est habitus semper se habens ad bonum« (q. 55, a. 4). 
»Virtus enim est habitus perfectus, quo non contingit nisi bonum operari« 
(q. 56, a. 5). 

TiSTZ.'Z 1 p "”nT £Z»r. - 

opasnim (16). 

§ 2 POVJESNI OSVRT NA RAZVOJ POJMA KREPOST 

> a - s P r 

x; 

mudrost postavlja (Konfucije, 550 pr. K.) savršenstvo ztvo a „ stal¬ 
nom svladavanju sviju težnja, te u prati,Snom 

treposti ^ „ knjlz ; 

se po njoj krepost rasplinjuje u služenje nagonu, pa tim gu 
stvarno značaj zaslužna kreposna djela. 

2 - Ono što kod Grka znamo o krepostima u Homerskom peuodu 
->n«tnvi ieno u etičkom već više u smislu prirodnih tjelesnih ih 
duševnih odlika kao posebnih nekih darova božanskih miljenika 
?AhUa Hettora, Odiseja i dr.j. Homerst, pojam »urote« no ,„„a 
odgovornosti, jer nosilac mora raditi bas ta o a^ o im . 

donosi Pitagorina etika (»Zlatna pjesma«, o00 pi. K.) nem 
znanstvena karaktera, ali ,e kao odraz vjerskoga »aziranj« ,ma a za 
moral svoga vremena i za kasnije doba „ 

nauka otpočinje zapravo sa Sokratom (469-399), za soliste 
(Protagora Gorgija Prodik) također ne može reći, da su pojam 
kreposti postavljali u etičkom smislu, jer su krepost uzimali s g 
dišta praktične koristi u građanskom životu, a mposte ds gledišta 
osobne vrijednosti. To napose vrijedi za mlađe sofiste ( P 3 . 

zimah, Kaliklo, Kritija). . , 

U borbi sa sofistima postavio je Sokrat pitanje u pravo svijetlo, 
krepost je- najprije poznavanje pravoga dobra i prave svrhe svakog 

(16) »Habilibus virtutum ad tria indigemus: primo ut sit uniformitas in ope- 

Zo£.., secundo ut operatio perteeta ^ ^ 

deleetabiliter perfeeta operatio compleatur ... < 

(Quaest. disp.) a. 1. 

(17) P. Geny, n. dj. str. 18; Bazala, n. dj. str. 89. 

ljudskoga čina. Tko znade što je dobro, poći će za njim i razum će 
ga dovesti do čestita djela. Kažu da je Sokrat tim poistovjetovao 
krepost sa znanjem, pa da je po njegovoj nauci krepostan onaj koji 
posjeduje znanje. Valja priznati s Dittrichom, da toga Sokrat nigdje 
nije izrično rekao (18) i ako se tako izražavao, da bi se povučeni 
zaključak mogao činiti opravdanim. Međutim teško je predpostaviti, 
da Sokrat pod izrazom »znanje« misli samo na puko (znanje bez 
voljne odluke da se to znanje privede u čin. Odviše je jasno, a život 
mu je oko njega pokazivao, da ljudi i kraj znanja poeinjaju opačine. 
Ne će dakle biti potpuno ispravno, da se njegovoj nauci taj smisao 
stalno pridaje u povijesti filozofije, već će trebati ispraviti to mišlje¬ 
nje, odnosno zabilježenim njegovim izjavama dati ispravniji smisao. 
Konačno zar čovjek kao što je Sokrat bio, nije svojim postupkom 
u životu najbolje pokazao, da se osim znanja za krepost traži i 
vršenje dobra? Ono dakle'znanje koje on naglasuje, nije čista 
teorija, nego snaga razuma što se odrazuje u volji tako, da tek onaj 
jjravo znade što je dobro, koji je razumni svoj čin poistovjetovao sa 
čitavom svojom duševnošću, da ga ništa više ne može skrenuti na 
protivnu stranu od onoga što je kao dobro upoznao. Onda je znanje 
potpuno, kad je i odluka tu da se pođe do kraja, a dotle je nesavr¬ 
šeno, jer nije prodrlo u čovječju đuševnost do dna. I takovo potpuno 
znanje, koje vlada i upravlja čitavim čovjekom, to je krepost na 
djelu, pa tko takovo znanje posjeduje taj se može nazvati krepos¬ 
nim (19). Krepostan je život Sokrat tražio od ljudi poradi »brige za 
dušu« (Ksenofon, Mem I 2, 4). Kad mu neki ni danas ne priznavaju, 

(18) O. Dittrich, Geschichte der Ethik, Leipzig 1926, Bd. I, str. 174. 

(19) Tako po mišljenju Fr. Š a n c a, D. I. valja shvatiti Sokrata: »Čini se da 
se Sokratovo mišljenje ne može potpuno adekvatno prikazati i prosuditi, ako 
se promatraju samo njegove riječi, a da se ne uzima obzir na njegova djela. 
Ovo načelo vrijedi uopće za prosuđivanje i .razumijevanje svakoga čovjeka.« 
Zatim: »Sličnu zabludu, naime identificiranje kreposti sa znanjem, koju su pri¬ 
pisivati Sokratu, mnogi pripisuju i njegovu učeniku Platonu«. Navodi, da tako 
pišu E. Blanc, Geny, Zeiler, tlberweg-Prachtler, H. Mayer i đr, pa kaže: »Ne 
ćemo dalje dokazivati, da ni Sokrat ni Platon nijesu mislili, da je za obdrža- 
vanje moralnoga reda ili za kreposni život dovoljno znanje moralnih ideja i 
principa ... Suvišno bi bilo dalje istraživati, da li je uistinu ikoji ozbiljan filo¬ 
zof bio potpuni ili skrajni inteiektualista...« Stvoritelj svijeta, Sarajevo 1935, 
str. 179, 181. 

da je kod toga imao na umu život duše onkraj groba — neosporno 
imaju krivo ( 20 ). 

3 . __ Sokratov pojam kreposti raščlanio je Plato (427—347) u 
smjeru za koji je taj pojam imao važnost: u smjeru praktične filo¬ 
zofije i ćudoredna života. Kako je duševni život mnogostruk, razra¬ 
dio je Plato prema pojedinim duševnim moćima glavne kreposti kao 
uzor: umjerenost u osjetilnoj težnji, hrabrost u srcu, a 
mudrost u razumu. A gdje su te tri kreposti u duši zajedno, tamo 
je i krepost pravednosti, koja ih harmonično veže. 

Ako bi nam i bilo milije da kod Platona nema nekih neharmoničnosti, opet 
mu je nauka o kreposti ostala za pokoljenja do današnjega dana na vismi 
kojoj i samo kršćansko učenje ima malo što dodati i upotpuniti. Njegov j 
nauka o stožernim krepostima u izdanju patrističke kršćanske preinake ostala 
u osnovi na snazi još i za naše vrijeme. 

Aristotel (384—322) je pošao još dalje i dao nam o kreposti 
najsavršeniju raspravu. Kad pozivom na Platona kaže da pravi odgoj 
stoji u tomu: kako mladež od ranoga doba valja navoditi da sc ra¬ 
duje ili žalosti čemu treba, onda dosta jasno označuje ne samo 

svoj, nego i Sokratov te Platonov pravi stav prema tvrdnji: kao da 
je u njihovom sistemu krepost poistovjetovana sa znanjem ( 21 ). 
Krepost je kod Aristotela »trajno raspoloženje raditi prema razum¬ 
nom izboru« i to »po srednjoj liniji što je razuman čovjek odredi.« 
Nema istina, u svakom djelovanju te sredine, jer je neko je o 
vanje odmah od početka zlo, kao n. pr. zluradost. On se upušta u 
raspravljanje da kod pojedinih kreposti pokaže i mane kojih se treba 
čuvati, gdje su skrajnosti. Metafizičar i moralista Aristotel se u pret¬ 
kršćanskom periodu najviše približio ispravnom shvaćanju ljudske 

duše 

Neispravno tumačenje Aristotelove misli o odnosu Boga prema svijetu kao 
»čežnjom snabdjevenoj materiji«, kadro je samo nagrditi njegovu etičnu nauku 
o smirenju svih čovječjih težnja u trajnom i konačnom dobru (22). 

4 .___ Stoička je škola ne samo logiku nego i fiziku podredila 

etici i zahtjevu za kreposnim životom, kad zastupa načelo: samo 

(20) »Von Jenseitstraumen der Mystiker weiss der historisehe Sokrates 
nichts ... Ihm geniigt seine Diesseitsmoral...« Tako Dittrich, n. dj. sv. 

(21) Fr. Sanc, D. I.: Aristotel o socijalnim dužnostima, Život XXII (1941), 
str. 9. 

(22) Dittrich, n. dj. str. 283, sv. I. 

krepost oslobađa i preporađa; ona jedina može potpuno zadovoljiti 
čovjeka. Već P h i 1 o (25 pr. K.) preporučuje savršeniji život uslijed 
razmatranja nebeskih stvari, a naročito Plotin (t 270) i njegova 
novoplatonska škola. Taj povratak k Platonu i Aristotelu traje sve 
do V. vijeka po Kristu, snažno promican od kršćanskih apologeta i 
sv. Otaca IV. i V. vijeka. Njima je stara nauka služila kao osnovica 
za njihova znanstvena asketsko-moralna razmatranja. Pojam kre¬ 
posti je dobio određeniji sadržaj, kako je to kršćansko shvaćanje 
života tražilo u opreci prema zabludama i nedostacima, što su ih 
postavljali pojedini autoriteti iz grčko-rimskih škola. Osim B a z i- 
lija (t 379), Grgura Naz. (f 390), sv. Ambrozija (t 397), 
zatim sv. Ivana Krizostoma (| 406) i Jeronima (t 420), 
valja napose istaći sv. August ina (f 430), koji je u brojnim svo¬ 
jim djelima u glavnom utvrdio Platonovu i Aristotelovu nauku o 
kreposti i ako je Aristotela- manje točno poznavao. Od VII. do XII. 
vijeka se u pojedinim pokrajinskim školama živi u naučnom pogledu 
od zalihe znanja, sakupljena po djelima sv. Otaca, djelima Platona 
i Aristotela. 

5. — Stara je grčka nauka o krepostima dobila savršeni oblik tek u 
kasnijoj sredovječnoj f i 1 o z o f s k o-t e o 1 o š k o j nauci, 
napose u djelima Aleksandra Iialeškoga (f 1245), sv. B o- 
naventure (t 1277), sv. Alberta Velikoga (t 1280) i sv. 
Tome Akvinca (t 1274). Kršćanski elemenat daje njihovoj 
nauci daleko veću cijenu, jer vjera u natprirodno po objavi spoznato- 
biće, obasjava i podiže razumske izvode do potpune izvjesnosti i po¬ 
sebne jasnosti. 

Pri zalazu skolastike i nestajanju jakih bogoslovskih pojedinaca, mnogo su 
svojom praksom i teorijom unapređili pojam kreposti •— mističari. Njihov 
je upliv bio ogroman, a protegao se do u najnovije vrijeme. Pokraj velikog 
broja učitelja koji su stvarali mnogo smutnja među vjernicima (Siger Bra- 
bantski, R. Bacon, Wyclif, Hus, Erasmo Rotterdamski, Machiavelli i dr.), čuvali 
su katoličku nauku o kreposti u ispravnom značenju pojedini redovi i jaki 
pojedinci (sv. Dominik, sv. Franjo Asiški i dr.). Od važnijih mističara za 
predreformatorsko i renesansno-humanistično doba neka budu spomenuta- 
imena: Gallus f 1226, R. Lullus t 1315, J. Eckhart f 1327, Tauler f 1361, 
H. Sušo f 1366, J. Ruysbroeck t 1381, Gerson f 1429 (23), 

6 . — U modernoj se filozofiji pojmu kreposti poklonila velika pažnja. 
Descartes (f 1650) ide stopama stoika i raspravlja osobito o- 

(23) Dittrich, n. dj., sv. III., str. 184. 

osjećajima; Spinoza (t 1677) pogrješno vidi otpad od kreposti u 
strahu, nadanju, samilosti te pokori, pretjerano pridajući razumu 
nužnu moć izravna vezivanja na Božju volju. Empirička se 
struja u pitanju kreposti (Hobbes t 1679), (Locke | 1704) priklanja 
više realnom životu, ali se odalečuje od ispravna načela i utire staze 
fenomenalizmu, naturalizmu i materijalizmu (Hume f 1776, Rousseau 
t 1778, Helvetius t 1771). Problem kreposti ima u idealističkoj 
filozofiji samo neku relativnu vrijednost. Kantu je praktički um, 
istina, za praktički život važniji od čistoga uma. Kako je pak kate¬ 
gorički imperativ u stvari zahtjev ljudskoga umovanja, dobiva mo¬ 
ralni čin svoju etičku vrijednost jedino iz stava poštovanja prema 
moralnom zakonu. Otud može o kreposti u tradicionalnom smislu 
biti govora isto onako kao i o drugom djelovanju, što slijedi po sili 
moralnog zakona. A jer su u toj filozofiji pojmovi Bog, ncumrlost 
duše, drugi život i si. samo zahtjevi (postulati) ljudskog dostojanstva 
i časti osobnosti, nema stvarno djelotvorna podstreka za neko kre- 
posno djelovanje. Kad ono ne proizlazi kao zahtjev čimbenika koji 
nas veže izvan nas samih, snagom nužne moralne ovisnosti koja sili 
na poštenje i čestitost radi Boga i realne ovisnosti o Njemu, ne 
ostaje po toj etici drugo, nego biti krepostan: jer tako traži neka 
skladna ljepota života, neka korist pojedinca i zajednice, neki 
razmjer između djelatnosti i predmeta i si. Dužnosti čovjeka za čo¬ 
vjeka — relativne dakako, a nikako apsolutne dužnosti! U takovom 
sustavu je krepost, istina, poželjna i cijenjena, ali kako ona ostaje 
bez uspješne nagrade (sankcije), ostaje i bez stvarno uspješne pri¬ 
mjene. 

Idealistička filozofija od Fichtea, Schellinga i dr. dalje u svim vari¬ 
jacijama i posebnim novim izmjenama, sve do Nietzschea, Wunđta 
i Paulsena u svojim konstrukcijama ne pruža oslona za stvarno 
učvršćenje pojma kreposti. Njihova je etična nauka u glavnom spa¬ 
šavanje ljudskoga života od. negativnih posljedica nemogućih osnov¬ 
nih načela. Tako u Njemačkoj, tako izvan Njemačke (Spencer t 1903, 
Renouvier | 1903, Franchi f 1895). Pozitivizam pak i mate¬ 
rijalizam s druge strane, ne priznavajući nikakova moralnoga 
zakona osim onoga -što ga iznalaze na osnovu činjenica, ne trebaju 
uopće kreposti; njima je i onako kriterij dobra: korist društva i po¬ 
jedinca, ili potreba života rase i čovjeka kao biološke karike u 
nužnom prirodnom razvoju. 

U filozofskom shvaćanju M. Schelera i J. Klagesa nema 
također mjesta za naš pojam kreposti. I ako su obojica protivnici 
naturalizma, prvi odveć podvrgava aktivnost duha prirodnim spo¬ 
sobnostima, a drugi g a »ograničava na tehničku inteligenciju«, što 
u suprotnosti uništava duhovni život i tako čovjeku ne prokazuje 
ispravno sposobnost po kojoj se stvaraju moralne vrijednosti (24). 

§ 3. TRPNE (PASIVNE) KREPOSTI 

»Amerikanizam« je u pitanju kreposti postavio neke tvrdnje, 
koje je Crkva zajedno s čitavim pokretom odsudila (25). Te su tvrdnje 
glasile ovako: 1) Prirodne su kreposti više u skladu s potrebama' i 
običajima našega vremena, jer jače razvijaju aktivitet i energiju; 

) Kršćanske se kreposti dijele u dvije klase: trpne (pasivne) i dje- 
atne (aktivne). Prve bolje pristaju prošlim vijekovima, a druge su 
prikladnije za sadanje doba. 

Od toga se vremena ovdje ondje stalo govoriti o djelatnim i 
t r p n i m krepostima. Ta je razdioba protivna duhu i pojmu kršćan¬ 
ske kreposti, kako je na prvi pogled jasno. Svaka je naime krepost 
ajelatna, vec s toga što označuje trajno raspoloženje usmjereno na 
djelo. Trpnost je dakle izvan pojma kreposti. Ono što su amerikanisti 
htjeh reci ovom izmišljenom razdiobom, bolje bi se, a valjda i isprav- 
nije moglo označiti tako: da su neke kreposti po svom značaju manje 
dinamične od drugih, koje se po sebi prvenstveno odnose na izvjesnu 
djelatnost (aktivitet) prema vani, uređuju vanjske odnose, tc tako 
vise upadaju u oči i dolaze do izražaja u društvenom obziru. Pođu- 

(24) S. Zimmermann, Filozofija života, Zagreb 1941, str. 176. 

(25) Amerikanizam je nastao pod konac 19. stoljeća u Americi i Francuskoj 
Povod je pokretu dala knjiga »Vie du Pere Hecker«, osnivača kongregacije 
sv. Pavla u USA. Osim pisca te knjige Elliotsa, zauzeli su se za ideje u 
njoj iznesene: nadbiskup Minnesota Msgr. Ireland, F. Klein, abbe Naudet 
Mgr Keane, Jules Marin i dr. Promicali su ih časopisi »Correspondant«,’ 
»Qmnzame« »umvers«, »Revue du elerge francais«. Tražili su: a) da se Crkva 
pnla od! zahtjevima modernoga vremena; b) da se pojača osobna djelatnost 

n , ac ® u Crk "j c > da se pojedinca ograniči utjecaj vanjskih smjernica, 
3 « Duh Sveti vodi svakoga napose; dl da se zabace zavjeti redovnika kao 
stvar neprikladna za moderno doba; e) da se razvoj redovništva uopće ograniči 
bog male koristi Crkvi. - Papa Leo XIII. je u prsmu na kard. Gibbonsa od 
I. 1899. odsudio ovaj pokret, koji je stvarno bio nastavak liberalnog kato¬ 
licizma, a u neku ruku preteča modernizma. Vidi: Charles M a i g n e n, Nou- 
veau catholicisme et nouveau elerge, Pariš 1902, str. 54 , 55 i ■<] 





30 


KNJIGA I. 


zetnost, okretnost, spretnost, djelatnost, energičnost i si. su imenovali 
djelatnima, a poniznost, poslušnost, svladavanje, samoodricanje, strp¬ 
ljivost, blagost, milosrđe, siromaštvo, ljubav, čistoću i đr. nazivali 
su trpnim krepostima. Neki su prve nazvali muškima, a druge 
ženskim krepostima (26). 

Odmah je lako uvidjeti, u što su zapravo Amerikaniste stavljali vrsnu 
razliku t. zv. trpnih kreposti: u posve izvanjski elemenat, neku 
izvanjsku djelotvornost što upada u oči, svraća na sebe pozornost i 
povlači za sobom bezvoljne mase. Zaboravljali su pri tom posvema, 
da je kod kreposti što su ih oni nazvali trpnima, kud i kamo po¬ 
trebnija energičnost, djelotvornost, spretnost i ustrajnost (kao n. pr. 
kod samoodricanja, čista života, dragovoljna siromaštva i si.). Kod 
ovoga pokreta koji je iznio razdiobu kreposti na trpne i djelatne, sta¬ 
jala je opasnost u tome, što je on potcjenjivao svaku duševnu dje¬ 
latnost koja smjera na čisto unutrašnji život pojedinca i sku¬ 
pina, kao da je to stvar male ili nikakove vrijednosti. Osnovica je 
tome mišljenju, kako se vidi, krivo shvaćanje životne svrhe i zadaće 
čovjeka na zemlji. 

Teorija o trpnim krepostima naišla je na živo odobravanje kod nekatolika 
uopće. Napose su se isticali u širenju ove teorije protivnici kršćanskog nazora 
na svijet i život, a među njima kao najglasniji ideolog volje i snage F. 
N i e t z s c h e. 

Na pučki je način, vrlo uspjelo, iznio o tom svoje misli redoviti suradnik 
K. T.: »Obični je sofizam kad se ,pasivnost’ identificira sa slabošću, bezvolj- 
nošću, strahom, kukavštinom, nerazumnošću, manjkom cilja, apatijom. 

Već čitava motivacija tih kreposti u kršćanstvu dokazuje protivno. Kršćan¬ 
stvo nijedne od tih kreposti ne uzimlje kao nuždu, kao nešto što ne može biti 
drukčije, kao diktat naravi. Sve je to u kršćanstvu shvaćeno kao dužnost, 
kao aktivno, silovito samopodvrgavanje jednom višem i boljem zakonu, kao 
pobjeda nad instinktom za volju razumu i savjesti. Nitko od naravi nije ni 
nesebičan ni ponizan; nitko od naravi rado ne sluša; svatko lakše mrzi nego 
ljubi, osvećuje se nego prašta, otima nego dijeli, udovoljava strastima, nego 
što ih uzda. 

Sve te kreposti traže puno više duhovne snage nego njima pro¬ 
tivne mane i-strasti. Najteže je sebi postati gospodar. Stoga masa nikad ni ne 
vrši tih kreposti; njih vrše uvijek samo, izabrane duše. Neprispodobljivo je 
više u svijetu sebičnjaka, nasilnika, raskošnika, zavidnjaka, razbludnika, po- 

(26) J. Gunčević, Savremene pogibli za kat. pokret, Đakovo 1918, str. 9, 
gdje pisac spominje »isticanje pasivnih kreposti« kao jednu od pogibelji za 
ispravni razvoj preporodna rada u duhu Mahnićeva pokreta u Hrvatskoj. 

fclepniica, nego ljudi, koji žive, — od drage volje, — jednostavno, trijezno i 
siromašno, koji su blagi i ustrpljivi, dobrohotni i čisti, nesebični i podatni, 
discipliniram i poslušni. Među onima, koji su na najnižem stupnju inteligen¬ 
cije i odgoja najmanje je kreposnika, a najviše ljudi koji se drže Nietzsche- 
ova morala i traže samo, da sav svijet služi njihovu »ja«. 

./A krepost je, — baš ona «pasivna» najviše, — sama aktivnost; to je «ljuđski 
čin» u najeminentnijem smislu; čin, diktiran razumom, iznuđen tijelu, uskla¬ 
đen s višim zakonima i interesima, socijalno konstruktivan. To je vladarska 
gesta, »actus imperatus«. 

»Pasivne« kreposti u kršćanstvu nijesu ništa drugo nego aktivnost duha, koji 
se kroz razuman i plemenit život hoće da uzvine do stvaralaštva, da postane 
produktivan i konstruktivan. Konstruktivan i duhovno, i socijalno; i objek¬ 
tivno, i subjektivno. Ljudi kreposni i umrtvljeni ne ruše ni moralnog ni soci¬ 
jalnog reda u svijetu. Oni ne diraju ni u čije pravo. Oni su garancija harmo¬ 
nije 1 bratstva među ljudima. A kreposni ljudi uvijek su i ljudi jake volje 
i duboke svijesti dužnosti. Gdje vide, da je vanjska akcija potrebna i dobra, 
oni će je povesti željeznom logikom i neumoljivom ustrajnošću. Sto je god 
ikad u svijetu stvoreno veliko, stvoreno je po ljudima, koji su se znali 
žrtvovati.« 

»Pasivne kreposti«. Njihov je problem riješen na Križu. Njima je Krist napi¬ 
sao apologiju, pred kojom mora zašutjeti svatko, tko je čovjek a nije bar- 
barink (27). ' ' 


POGLAVLJE II.: NOSILAC (SUBJEKTI: RAZDIOBA 
VLASTITOSTI KREPOSTI 

§ 1. NOSILAC KREPOSTI 

Razlikuje se: neposredni (bliži) i daljnji nosilac. Pretpostavivši ovu 
razdiobu valja utvrditi: 

1) Sve se duševno djelovanje izvija preko moći ljudske duše; pošto 
je krepost djelotvorno (operativno) stanje, što znači usavršenje dje¬ 
lotvorne moći i stvara raspoloženje (»ad optimum«) u smjeru naj¬ 
višega dobra što ga predstavlja svrha prema kojoj duša teži, slijedi: 
da je sijelo kreposti u duševnim moćima, a ne u samoj duši. 

2) S gornjega se razloga ne može jedna krepost odnositi na više du¬ 
ševnih moći jednako, jer je samo u jednoj moći kao u svom 
subjektu; ali ona može u jednoj biti prvenstveno, a u drugom se redu 
protegnuti na ostale moći kao da prelazi s jedne na drugu. Razbo¬ 
ritost (»recta ratio agibilium«) je tako prvenstveno u umu kao u 
nosiocu, ali je također i u volji koja na djelu teži za dobrom. 


*27) KT od 27. III. 1940. 

3) Razum kao moć nije nosilac kreposti u pravom smislu riječi. 
Razlog je u ovome: Ako je krepost trajno raspoloženje kojim se 
čovjek uvijek dobro služi, s njim dobro radi (sudjeluje), onda 
stanje ili raspoloženje koje je doduše u razumu (n. pr. znanje, vje¬ 
ština, umijeće), ali se čovjek njim ne služi uvijek na dobro, ni j e 
krepost u pravom smislu riječi. Ono naime daje čovjeku samo spo¬ 
sobnost da ga dobro upotrijebi, ali nipošto ne slijedi, da ga uvijek 
i mora dobro upotrebi ti. Takvo se stanje zove djelomična 
krepost (virtus secundum quiđ): čovjek koji je dobar filozof, 
slikar i si. nije još tim samim krepostan u pravom smislu riječi (28). 

Razum dakle kao moć može biti nosiocem dviju vrsti trajnog raspoloženja 
(stanja): 

a) jednoga koje čovjeka čini odobrim« (stvarno: sposobnim, savršenim) u 
izvjesnom nekom smislu: n. pr. znanje ga čini dobrim filozofom, ili vještina 
dobrim umjetnikom. Prema netom rečenomu nije to krepost u p ravo m 
smislu riječi, nego t. zv. djelomična krepost. Odnos prema volji nije ovdje 
nikako uzet li obzir: dobar filozof može kraj toga biti rđav čovjek, daleko od 
moralne kreposti. Tu se dakle radi o t. zv. razumskoj (intelektualnoj) kreposti 
(po Aristotelu) (29) i tu je razum nosilac stanja po sebi (per se); 

b) drugoga stanja koje čovjeka ne čini jednostrano nego stvarno i potpuno 
dobrim, dakle stanja koje zaslužuje puni naziv kreposti. Tako biva kod 
razumna čina vjere ili čina pravednosti uz koji razum pristaje na nukanjc 
volje. I tu je razum doduše subjekt kreposti, ali samo ukoliko djeluje pod 
uplivom volje (30). 

4) Os j etilne težnje isto tako niti su po sebi nosioci stanja 
niti kreposti, nego samo ukoliko su u djelovanju, kad ih razum po¬ 
kreće i upravlja. Osjetilne su težnje sredstvo razumne moći; pa kako 
joj nisu slijepo pokorne kao tjelesni pokreti duši, nego joj se katkad 
i opiru, valja ih usposobiti i podići u trajno raspoloženje da uvijek 
nastupaju pripravno i skladno s razumnom težnjom. U tom su smislu 
hrabrost i umjerenost kreposti kojima je nosilac osjetilna težnja (31). 

(28) S. theol. I-II, q. 56, a. 1, 2; Quaes. điSp. de virt. a. 1, 2, 3. 

(29) Aristot. Ethic. 1. VI, c. 2; P i r o 11 a, S, Thomae In X 1. Ethic. Aristot. 
expositio, n. 1109, 1142 i si. 

(30) »Subjectum vero habitus qui simpliciler đicitur virtus, non potest esse nisi 
voluntas vel aliqua potentia secundum quod est mota a voluntate«. S. theol. 
I-II, q. 56, a. 3. »Unde virtus quae bene facit agere in aetu, non solum in 
facultate, oportet quod vel sit in ipsa voluntate, vel in aliqua potentia, secun¬ 
dum quod est a voluntate mota«. Ibid. 

(31) S. theol. I-II, q. 56, a. 4. 

5) Volja jc nosilac kreposti što ravnaju ljudski odnos prema Bogu 
i prema čovjeku (ljubav, pravednost, samilost i si.). Ona po svojoj 
prirodi teži k vlastitom dobru, jer je dobro njezin formalni predmet 
(objekt); u tom pogledu joj kao moći nije potrebno nikakovo po¬ 
moćno raspoloženje. Ono je potrebno tamo, gdje moć sama po sebi 
ne dostaje da se k predmetu krene, pa treba poticaja i usavršenja. 
Toga volja ne treba kad se radi o njezinu dobru; ali kad je ona 
izvan svoga kruga, kad se radi o tomu što prelazi korist (interes) 
prirode s obzirom na njezino vlastito dobro (pomagati bližnjemu, 
slušati naloge i si.), tamo joj je potreban krepki poticaj i pomoć. I 
zato volja nije nosilac onih kreposti što idu za odabiranjem (izbo¬ 
rom), ustanovljivanjem i određivanjem dobra (»ad eligendum ho- 
num«), To je djelatnost (funkcija) razuma. Ona je nosilac stanja što 
idu za svladavanjem suprotnosti, koje joj se stavljaju na put bilo 
sa strane požude, bilo pod utjecajem izvanjskih činioca (faktora) u 
životu. Ona je dakle nosilac kreposti što stvarno 
i djelotvorno ravnaju i promiču odnos čovjeka 
prema Bogu i drugim ljudima. Ispravnost toga odnosa 
dolazi do izražaja u mnogostrukom sitnom svakodnevnom djelovanju, 
a napose u velikim ili odlučnim potezima, što ih mnogi pojedinac 
ima u životu da povuče. Tako odgovorni državnici moraju u svojim 
djelima imati pred očima stvarnost: da životi i životno stanje tisuća 
i milijuna pojedinaca ovisi o njihovoj odluci, koja je uvijek jedna- 
k o podvrgnuta zakonima morala kao i svaka, ne znam kako sitna 
odluka posljednjega čovjeka, ticala se ona njega samoga ili samo 
njegove obitelji (32). 

Bilješka. U ovim se svojim izvodima povodi sv. Toma za Aristotelom i sv. 
Augustinom (33). Aristotelovu definiciju iznosi na razne načine: 

• 1) Krepost - je, u raspoloživosti savršena k najboljemu 
(virtus est dispositio perfeeti ad optimum). »Perfectum« znači: trajnu spo¬ 
sobnost (stanje) u prirodi bića ili njegove moći, poradi koje pripravno, brzo, 
voljno djelovanje subjekta dosiže stupanj savršenosti u činu (»optimum«) (34). 

2) Po kreposti je dobar onaj koji je čini i njegovo dje¬ 
lovanje (Virtus est quae bonum facit habentem et opus e.jus facit bonum). 

(32) S. theol. I-II, q. 56, a. 4. 

(33) Sv. Bonaventura, in Disp. in 1. II. Sent. dist.‘ 27. dub. 3. 

(34) S. theol. I-II, q. 123, a. 2, ad 1; P r ii m m e r, n. dj. I, str. 304. 

3 




34 


KNJIGA I. 


RAZLIKA I RAZDIOBA 


Ovako sastavljena vrijedi ova definicija za ćudoredne kreposti, ali ne za ra¬ 
zumske (intelektualne) (35). To ćemo kasnije potanje obrazložiti. 

3) Krepost je trajno raspoloženje prema kojem pametan 
čovjek razumno bira sredinu u radu (Virtus est habitus electi- 
vus in medietate rationis consistens ut sapiens đeterminaverit) (36). I ova se 
definicija omeđuje na ćudoredne kreposti: izriče jedno svojstvo svake krepo¬ 
sti (»virtus in medio«), o kojemu će također biti još potanje govora. 

S v. Augustin na raznim mjestima u svojim raspravama nema uvijek na¬ 
mjere da poda potpune definicije, nego je sastavlja prema potrebi dokaza o 
kojem govori, ističući sad jedan, sad drugi njezin elemenat: 

a) »Virtus est bonus usus l.iberi arbitrii« (37): jer je svaki čin kreposti kao 
ljudsko djelo, čin slobodne volje. 

b) »Virtus est ordo amoris« (38), jer nas krepost vodi k djelotvornoj ljubavi. 

c) »Virtus est ordinatio fruendis frui, utenđis uti« (39), jer ona ravna sve naše 
djelovanje ispravnim smjerom — prema svrsi, da se s onim što je slobodno, 
služimo onako kako valja. 

d) »Virtus facit animam optimam« (40), jer po njoj duševna djelatnost posti¬ 
zava vrhunac čestitosti. Cin je savršeniji nego stanje, jer se posebnim (kon¬ 
kretnim) činom- stanje stavlja u pokret i oplođuje. 

§ 2. RAZLIKA I RAZDIOBA KREPOSTI 

Glavna se razlika među krepostima ima uzeti s naslova prirode, t. j. 
dvostrukoga prirodnog i natprirodnoga reda u kojem se kreće naš 
život i djelovanje. Ispravno rečeno: naš je život sav usmjeren prema 
natprirodnoj svrsi, ali se u životu ne -krećemo isključivo na tom 
polju. Naše je zaslužno djelovanje natprirodna značaja; red koji po 
Božjoj volji postoji, jest natprirodan. Unatoč toga je prvobitno stvo¬ 
rena ljudska priroda pošteđena, te djelovanje prirodnih moći 
ostaje i u ovom redu. Niti je ljudska priroda uzdignućem uništena, 
niti svedena na potpuni pasivitet. Na njoj dalje gradi milost, s njom 
i preko nje djeluje Gospod u nama. S ovog gledišta dijelimo krepo¬ 
sti na: 

1) prirodne i natprirodne. Prve se obziru samo na pri¬ 
rodnu svrhu ljudskog života i prirodne sposobnosti čovjeka, kojima 

(35) Aristot. Ethic. 1. 2, c. 5; S v. Toma, Quođl. 4, q. 2, a. 2; Pirotta, n. 
dj. n. 306 i si. 

(36) Aristot. Ethic. 1. 2, c. 6; s v. Toma, Quaest. đisp. de virt. q. 1. a. 3; 
I-II,q. 64, a. 1; Pirotta, n. dj. n. 322 i si. 

(37) Sv. Augustin, De lib. arbitrio 1. 2, c. 19; Retrac. 1. 1, c. 9. 

(38) Sv. Augustin, De moribus Eccl. c. 15. 

(39) Quaest. L. 83, q. 30. 

(40) S v. Augustin, De mor. Eccl. c. 6. 


ih stječe; ne daju pravo na vječnu nagradu. Druge dovode čovjeka u 
odnos s Bogom kao natprirodnom svrhom našega života, dar su Božji 
po kojemu dobivamo pravo na vječnu nagradu. 

2) Stečene i darovane (ulivene). Prve su u našoj ljudskoj 

moći i ovise o našoj volji; stičemo ih vježbom i dugotrajnim vlasti¬ 
tim nastojanjem. Druge su izvan naših moći, isključivo su Božji dar 
i to: • 

po sebi (per se), kad ih samo Bog može dati, a nitko drugi, nikada i nikako 
(posvetna milost); 

pri pad no (per accidens), kad ih Bog daje ljudima u posebnom kakvom 
slučaju (na pr. Apostolima — dar jezika), ali bi ih čovjek mogao po sebi sleći 
i prirodnim putem. 

3) Razumske (umstvene, intelektualne) i ćudo¬ 
redne (moralne). To je razdioba s obzirom na nosioca. Prvima 
je nosilac razum, one ga usavršuju da bolje spoznaje istinu; drugima 
je nosilac volja, one je usavršuju u tom da pripravno, zanosno i stalno 
ide za dobrom u životu, pa makar to i ne bilo vlastito njezino dobro. 

•i) S obzirom na predmet oko kojega se bave, lučimo ih ovako: 

a) razumske se dijele u teorijske (mudrost, razumijevanje, zna¬ 
nje) i praktične (razboritost, vještina); 

b) ćudoredne dijelimo u mnogostruke kreposti, nazvane prema pred¬ 
metu o kojemu rade: blagost, poniznost, čistoća, hrabrost i dr.; 

e) natprirodne dijelimo u bogoslovske i ćudoredne: prvima 
je predmet Bog ili koja Božja savršenost, a drugima kakovo stvoreno 
dobro, t. j. dobro kako se odrazuje u raznovrsnom poštenom ljud¬ 
skom djelovanju: razboritost, milosrdnost, pravednost, poslušnost, 
uzdržljivost i dr. 

Kilješka: Ovdje smo nazvali ćudorednima (moralnima) sve kreposti, koje za 
^predmet imaju stvoreno dobro u opreci prema onima, kojima je predmet ne- 
stvoreno dobro. Naprijed smo istim imenom (moralnima) nazvali one kreposti, 
kojima je —■ za razliku od razumskih — nosilac ljudska volja. U dvostru¬ 
kom dakle značenju upotrebljavamo isti izraz »ćudoredne« kreposti: jedan¬ 
put u opreci prema bogoslovskim krepostima, a drugi put prema razumskima. 
Takovo je nazivanje općenito u porabi. 

Mogli bi, istina, razdiobu s naslova nosioca nazvati: razumske i voljne 
(intelektualne i volitivne), jer se u toj razdiobi ističe samo nosilac jednih i 
drugih. Tim što kažemo da su u volji kao u nosiocu, odmah iskače njihov 
djelatni značaj, a s njime ujedno dolazi do izražaja i ćudoredni značaj, pošto 
se radi o ljudskom djelovanju, gdje se u prvom redu misli na dobrotu, česti¬ 
tost, t. j. moralnost njegovu. To bi tim više moglo biti na mjestu, što nam 

valja isti izraz upotrebiti i kod razdiobe kreposti s obzirom na njihov uči¬ 
nak u: ćudoredne i razumske. Tu nam pojam »ćudoredne«, označuje ćudo¬ 
redni stav (stanje) čovjeka o čijoj kreposti govorimo; ponizan, čist, velikodu¬ 
šan, znači moralno dobar, urešen tim krepostima; dok umjetnik u sklizanju 
ili na harfi, vještak u biologiji, botanici ili filologiji, može biti izvrstan struč¬ 
njak a moralno loš čovjek. 

Navodimo još dvije razdiobe kreposti na: 

5) obične i junačke (herojske) (communes - heroicae) 
s obzirom na način kako še izvode. Obične (zajedničke, redovne) 
izvode ljudi nenapadno, vršeći svoje svakodnevne dužnosti na obi¬ 
čajan način, kako rade i ostali ljudi. Junačke se vrše na jedan ne¬ 
običan, izvanredan način, koji odskače od redovna načina ljudskog 
djelovanja. Tako je n. pr. daleko odskočio od sviju suvremenika sv. 

Franjo Asiški u djelotvornoj ljubavi k siromaštvu ili sv. Ivan Bosko 
u djelotvornoj ljubavi k zapuštenoj omladini. 

6) Živei mrtve (formatae — informes). Kad se osoba koja vrši 

kreposno djelo nalazi u stanju milosti, t. j. u prijateljstvu s Bogom, i 

kažemo da mu je krepost živa, oblikovana, »u formi«; ako je pak u 
stanju smrtnoga grijeha, da je bezoblična, »izvan forme«, mrtva. Do¬ 
sljedno: kreposni su čini samo po predmetu kreposni, jer im manjka 
oblik (forma), da budu Bogu mila, za vječni život zaslužna djela, što 
im ga daje posvetna milost. 

§ 3. VLASTITOSTI KREPOSTI 

Vlastitosti ili svojstava kreposti ima više. Mi ćemo ih ovdje, rasprav¬ 
ljajući o krepostima uopće, pojmovno protumačiti i nabrojiti, da 
kasnije na svom mjestu kod pojedinih kreposti potanje označimo,, 
kako se kod koje pokazuju. 

Među vlastitosti kreposti spadaju: 

I) Srednja mjera (medium; »virtus moralis in medio«). To svojstvo 
znači da krepostan pojedinac prolazi srednjim putem, razumno se 
čuvajući skrajnosti: da ne učini premalo, ali ni da pretjera. Ne mi¬ 
slimo tim reći da bitnost moralne kreposti mora biti uvijek u nekom 
srednjem stavu između dobra i zla, ili u nekom osrednjem uzdržlji- 
vom postupku koji ne ide do većega savršenstva. Nije u tom smislu 
krepost »u sredini«, jer ima kreposti koje nikako nisu »u sredini«, 
niti dozvoljavaju kakova srednjega stava; pravednost n. pr. ne pozna 

sredine između pravednosti i nepravde, jer je već i najmanje zaki- 
đanje tuđega prava — nepravda. Ovdje se radi o sredini sa strane: 

a) predmeta, t. j. djelovanja, vježbe, postupka (akta) kojim se 
krepost izvršuje. U tom poslu dakle u vršenju čina kreposti hna 
se izbjegavati skrajnost: ni previše (excessus) ni premalo (defectus), 
nego prema odredbi kako to ispravan razumski sud kazuje. 

Ovaj se srednji put s obzirom na predmet može ustanoviti dvostruko: 

1) stvarno (medium rei): kad je prava mjera sama po sebi (po prirodi 
stvari) određena za sve i svakoga jednako. Tu je svako daljnje umovanje su¬ 
višno: što je slobodnim pristankom određeno ili utanačeno (n. pr. pogodba kod 
prodaje, ugovor, naknada štete, pozajmica u novcu ili hrani) to je i tako je 
pravedna mjera; toliko vraćaš ili plaćaš koliko si dužan, bez obzira što si i 
kakav si, bogat ili siromah. Stvarna se mjera ne može mijenjati ili drukčije 
namiještati; za svakoga je jednako pravedna, jer je bez obzira na osobe koje 
sudjeluju, stvarno tolika i nikako drukčija. U tom stoji krepost pravednosti. 

2) formalno (medium rationis): kad razum ima obzirno odlučiti što je i 
gdje je prava sredina, nakon što uzme u obzir sve potrebne okolnosti. Takova 
je mjera, razumije se, u svakoj novoj prilici drukčija. Kako će n. pr. u vrše¬ 
nju kreposti milosrdnosti postupati bogat čovjek samac, a kako siromah 
s brojnom obitelji, ima razum odrediti uzevši u obzir sve prilike. Izuzevši 
pravednost, kod koje se formalni srednji put pokriva sa stvarnim, sve se 
ostale kreposti moraju ravnati i doista ravnaju prema formalnom srednjem 
putu što ga pokazuje razum. 

t 

b) n o s i o c a, t. j. s obzirom na način kako on izvršuje čin kreposti. 
U načinu izvođenja lako može svatko i nehotice prestupiti pravu 
sredinu i već njegovo djelovanje nije kreposno. Tko je hrabar preko 
mjere nije krepostan, jer je preuzetan; nebojša prvi izgubio glavu, 
veli narod; a tko ludo glavu gubi, nikomu ne služi za uzor. Tko u 
mrtvenju svoga tijela prevrši granicu i oboli, ne postupa pametno 
pa zato ni kreposno. Jasno je da sve kreposti ovu i ovakovu srednju 
mjeru ne samo imaju, nego je i moraju imati, jer krepost kao dje¬ 
latno stanje traži da bude pod vodstvom razuma kao mjerila svih 
ljudskih čina. 

II) Međusobna povezanost (connexio). Misli se na povezanost u tom 
smislu, da jedne moralne kreposti ne mogu postojati bez drugih. N e- 
savršene kreposti (stvarno: prirodno raspoloženje, početne na¬ 
vike) nikako nisu među sobom povezane. Iz iskustva naime znamo, 
da ima ljudi koji n. pr. naginju na pravednost, ali ne na poniznost; 
nema dakle prirodne veze između jednih i drugih. Savršene su 
pak kreposti po mišljenju sv. Tome i sv. Augustina među sobom 

nužno povezane tako, da tko ima jednu u savršenom stupnju, po¬ 
sjeduje i ostale (41). Kako i u kojem stupnju, vidjet ćemo kasnije. 
Pod izrazom »nesavršena krepost« ne smije se misliti na raspoloženje, stečeno 
vježbom u takovoj visini i snazi koja čovjeka stalno, sigurno i radosno vodi 
k vršenju dobrih djela, nego na neki početni stupanj sklonosti k dobru, odno¬ 
sno k nekoj vrsti dobra': blagosti, darežljivosti, nauci i dr. Takova početna 
sklonost proističe bilo iz tjelesno ili duševno baštinjena raspoloženja, bilo iz 
neke već stečene navike, bilo napokon iz naročitih prilika mjesta i vremena. 
Život nam pruža mnogo primjera, pa i danas možemo provjeriti kao ispravne 
navode sv. Otaca o toj činjenici, napose Grgura Velikoga (42). Kod odgoja savje¬ 
sti i značaja kršćanskih vjernika, ne smije nauka za napredovanje u kieposnom 
životu nipošto zanemariti ove razdiobe već je mora spretno iskoristiti. Piiiođne 
i početne sklonosti su sjeme, koje će valjan pedagog razviti do slanja, što ce 
u moralnom pogledu značiti blagoslov i napredak. 

III) Jednakost (vrijednost, aequalitas) kreposti postavlja pitanje 
njihove cijene u međusobnom odnosu. Ova se ocjena ili vrijednosna 
usporedba može provesti s tri gledišta, tako da sc uzme obzir: 

a) na vrijednost vrste (secundum speciem); kojoj naime vrsti pripa¬ 
daju'kreposti. Tako imaju, posebnu vrijednost razumske, a posebnu ćudoredne 
kreposti. 

b) na opseg unutar vrste (secundum extensionem): koji opseg obu¬ 
hvaća krepost, zapravo na raznolikost predmeta na koje se proteže. Tako su 
razboritost i savršene moralne kreposti po opsegu jednake, jer se protežu na 
sve predmete, u svako vrijeme i kod svih ljudi, što nije slučaj n. pr. kod vje¬ 
štine ili znanja. 

ti na jačinu (secundum intensitatem) s kojom se nosilac odlikuje u izvo¬ 
đenju kreposnih djela. Kreposti mogu biti nejednake ne samo kod različitih 
nosioca, nego i u jednom te istom nosiocu u različno vrijeme (43). 

IV) Trajanje (duratio) kreposti uzima u obzir opstajanje kreposti 
poslije ovoga zemaljskog života, dakle u blaženoj vječnosti. U obzir 
može doći samo trajanje s formalne strane, t. j. ukoliko (ra¬ 
zumna ili osjetilna) težnja predstavlja puno slaganje, suglasnost i 
podudaranje s razumom. Materijalna strana ne može doći u 
obzir, jer život u blaženom gledanju Boga ne će pružati prilike za 
vršenje kreposnih čina; ne će naime biti poteškoća, pa ne će biti ni 
potrebno duševne moći na ikakav način podizati i pomagati (44). 

O socijalnom ćemo svojstvu (značaju) nekih kreposti govoriti u IV. knjizi 
ovoga sveska. 

(41) S. theol. I-II, q. 63, a. 1; S e i p e 1-U j č i ć, n. dj. I, str. 415. 

(42) Sv. Grgur Veliki (t 604), Moralia 1. 1-35. 

(43) S. theol. I-II, q. 61. a. 1. 

(44) S. theol. I-II, a. 67, a. 1 


RAZUMSKE KREPOSTI OV 

POGLAVLJE III.: STEČENE KREPOSTI 

Ako prirođenim trajnim raspoloženjima kao što su n. pr. prirođena 
nadarenost za glazbu, risanje, glumu ili sklonost k blagosti i uzdrž- 
Ijivosti, odrežemo pravi i potpuni značaj kreposti (kako smo rekli 
da im se ima odreći, jer se njima nosilac može poslužiti i na zlo) — 
onda se pod pojmom »stečene kreposti« imaju razumijevati samo 
one, što ih pojedinac stječe vježbom i svojim vlastitim nasto‘- 
janjem u dobru. Trajno raspoloženje do kojega na taj način dola¬ 
zimo, ovisi o prirodnim moćima i o ljudskoj volji. Svaka stečena 
krepost tako shvaćena, jest ujedno i prirodna krepost, jer ne 
prelazi snage prirodnih ljudskih moći u njihovom normalnom sada- 
njem prirodnom načinu djelovanja. Naprotiv prirodne sklonosti (ne¬ 
savršene kreposti) se ne mogu pribrojiti k stečenim krepostima, jer 
stvarno nisu stečene nego baštinjene. Mogu se vježbom podići na 
stupanj prave kreposti i tad su kao savršeno trajno raspoloženje 
stečene, jer su »semina virtutum«, koja su vlastitim trudom uzrasla 
do pravoga stabla kreposti. 

Kad imamo na umu rad i kreposno nastojanje pojedinca u ovom 
životu, kao put i način kojim se postizava-konačna. svrha njegova, 
onda redovno imamo na umu stečene kreposti, kao zalog i znak 
ozbiljno, svijesno i zdušno ispunjene zadaće u tom životu. One su 
ujedno izvor neke vrsti zasluga, koliko preko njih dobra volja ukla¬ 
nja svaku zapreku, da nam Bog daje potrebne milosti za napredo¬ 
vanje i rad u dobru. Otud njihova posebna vrijednost. 

§ 1. RAZUMSKE (INTELEKTUALNE) KREPOSTI 

1. — Razumskim krepostima nazivamo one što usavršuju čovjeka 
u spoznanju istine. Ne pripada im naziv kreposti u užem smislu 
značenja toga pojma, nego samo u širem smislu (45). Istina je. 
spekulativna ili praktična: otud pet razumskih kreposti od kojih su 
tri u spekulativnom, a dvije u praktičnom umu. 

(45) »Hactenus tantum virtutes dići possunt quod bene operandi faciiita- 
t e m faciant, non autem quod faciant potentiam seu habitum bene uti. Ex hoc 
enim quod aliquis habel habitum scientiae speculativae, non inelinatur ad 
utendum, sed lit potens speculari verum, in his quorum habet scientiam. Sed 
quod utatur scientia habita, hoc est a movente voluntate: ct ideo virtus 
quae perficit voluntatem ut caritas vel iustitia, facit etiam bene uti huius- 
rnodi speeulalivis habitibus«. S. theol. I-II, q. 57, a. 1. 

Na spekulativni um spadaju: 

a) razum (intellectus, vovg) — kojim lako i jasno shvaćamo 
osnovna načela morala (habitus primoram principiorum); 

b) znanje (scientia , imavfjiiri) — je stanje koje nas osposobljuje 
za pravilno uočenje i izvođenje zaključaka iz načela; 

c) mudrost (sapientia, ao<pia) — nas osposobljuje za shvaćanje 
izvoda i zaključaka u odnosu prema najvišem uzroku svega stvore¬ 
noga Gospodu Bogu (»convenienter judicat et ordinat de omni- 
bus« (46). 

Pozivom na sv. Bernarda (4?) kaže D. Prummer: »Pravo i potpuno mudrim 
zovemo onoga, koji samo ne spoznaje jasno Boga kao početnika i svihu sviju 
stvari i svega djelovanja, nego prema toj spoznaji udešava sav svoj rad. 

Na praktični um spadaju: 

a) razboritost (prudentia, <pQovrjaig) kao krepost što upravlja 
kod čovjeka svim njegovim činima s obzirom na konačnu svrhu; vodi 
ga dakle mudro, ispravno i oprezno. Zato je zovu »recta ratio agibi- 
lium« i »auriga omnium virtutum«. Ona je po sebi intelektualna 
krepost jer ravna praktičnim umom, a preko njega životnim djelo¬ 
vanjem ljudskim, ali je stvarno (po predmetu i svojim učin¬ 
cima) moralna krepost, o kojoj ćemo kao najpotrebnijoj stožernoj 
(kardinalnoj) kreposti na svojem mjestu govoriti napose. 

b) vještina (ars, i£yj’V) je vrst kreposti koja dolazi do izražaja 
kod izvanjskog djelovanja, gdje se izvodi nešto fizičko, prolazno 
n. pr. izgradnja kuće, glazbena pjevačka vještina i si. (»recta latio 
faetibilium«), 

2. — Osim za razboritost, ni za jednu se od nabrojenih vrlina ne 
može reći da je krepost u punom značenju toga pojma (»virtus 
simpliciter«). Krepost je prema definiciji trajno raspoloženje kojim 
se čovjek služi samo na dobro (»qua nemo male utitur«). Sve pak 
ove razumske kreposti (osim razboritosti) nisu isključivo usmjerene 

(46) S. theol. I-II, q. 57, a. 2; S c h i 11 i n g, Lehrbuch der Moraltheologie sv. I, 
str. 219. 

(47) »Sapientis est in eis quae creata sunt speetare Deum ut finem ad quem 
creata sunt«, Sermo 3 de Pent. n. 4. »Necesse est in ratione esse aliquam vir- 
tutem intellectualem, per quam perficiatur ratio ad hoc quod conve¬ 
nienter se habeat ad ea quae sunt ad finem, et haec virtus est prudentia«. 
S. theol. I—II, a. 57, a. 5. 


MORALNE KREPOSTI 

na dobro djelovanje, već se njima čovjek može poslužiti i na zlo, 
kako to čine toliki učeni, znanjem snabdjeveni ljudi. 

U životu se modernoga svijeta često zapaža veliki'moralni manjak: kultura 
njihova uma nije im oplemenila srca. I obrazovani se ljudi nerijetko odaju 
opačinama i razvratima. Zapaža se zbog toga jedan veliki jaz između obra¬ 
zovanih redova i t. zv. širokoga sloja naroda: ondje više znanja, sposobnosti 
i spremnosti, ovdje manje znanja i vještine, ali više srca, poštenja i poštova¬ 
nja. Tamo ljudi obrazovaniji, amo čestitiji. Unatoč toga valja ipak težiti za 
razumskim krepostima i nastojati ih steći, jer u moralno dobrom djelovanju 
mogu čovjeku uvelike pomagati. 

Krivo bi činio tko bi radi ove istaknute činjenice načelno izbjegavao razum¬ 
sku uljudbu (kulturu), smatrajući je neprijateljicom pravih moralnih kre¬ 
posti (48). Takav stav nitko ne bi mogao opravdati, a najmanje oni koji toliko 
cijene samoniklost (autohtonost), da za cijenu »seljačke kulture« prezirno gle¬ 
daju na uljudbu obrazovanih slojeva. Treba ići za tim da se razumske kreposti 
prosvijećenih slojeva skladno sliju i stope s čestitošću seljačkih srdaca, da 
tako nastane i prostruji narodnim bićem novi, svježi, snažni i kreposni duh 
istinskog, kulturnog shvaćanja i djelovanja. Onda će se tek, u moralnoj česti¬ 
tosti sviju narodnih slojeva, moći govoriti o pravoj narodnoj kulturi i napretku. 

§ 2. MORALNE KREPOSTI 

.1. — To su stečena stanja što usavršuju razumnu i osjetilnu težnju 
k dobrom djelovanju. Pod dobrim se djelovanjem nema razumijevati 
samo ono koje vodi k natprirodnoj konačnoj svrsi čovjekovoj (dakle 
sredstva do nje), nego i ono koje vodi k prirodnoj sreći. Ako odmah 
istaknemo natprirodnu konačnu svrhu koju čovjek ima u ovom redu 
Providnosti, onda moralnim krepostima nazivamo takova stečena 
stanja, kojima pojedinac najsigurnije i najpo¬ 
uzdanije postizava svoje konačno određenje. 
Ukoliko ih redovno stičemo pomoću djelatne milosti Božje ili uko¬ 
liko ih primamo na dar s posvetnom milošću, dajemo im natpriro¬ 
dan značaj. Tako je u istinu u ovom životu. Ne niječemo međutim 
da se stanja stečena iz naravnih pobuda, vođena samo po razumskoj 
smjernici a upravljena k prirodnom usavršenju čovjeka i prirodnom 
njegovom zadovoljenju (sreći), imaju također zvati moralnim kre¬ 
postima, točnije prirodnim moralnim krepostima. 

(48) Danas valjda ni nema nigdje takovih pobornika, ali ih je u prošlosti bilo. 
Sabor u Konstanci (1415) odsudio je Wicliffovu tvrdnju: »Universitates, studia, 
collegia, graduationes, et magisteria in iisđem sunt vana gentilitate introducta, 
tantum prosunl Ecclesiae sicut diabolus«, DB. n. 609. 




42 


KNJIGA I. 


BROJ ĆUDOREDNIH KREPOSTI 


43 . 


Mišljenje nekih sv. otaca (Augustin, Jeronim, Grgur, Bernardo) i bogoslova (49) 
da stečena krepost nema prava da je tako zovu, jer krepost treba da polazi 
iz pobude ljubavi k Bogu, nije se među bogoslovima ukorijenilo. One su dakle 
kreposti i ako valja reći nesavršene (u poredbi s natprirodnima) ili neprave 
(nepotpune) s obzirom na natprirodnu našu svrhu. Ali pošto stvarno nema 
čisto prirodne svrhe u ovom redu Providnosti, a neka prirodna sreća je samo 
prolazni stepen na putu do prave i jedine sreće, mi govoreći o moralnim kre¬ 
postima uvijek ih razumijevamo u prvom gore izloženom smislu. Na pitanje 
da li one zaslužuju naziv kreposti, kad između njih i konačne svrhe nema 
razmjera (ondje priroda, ovdje natprirođa), valja reći prama riječima Pape 
Benedikta XIV. da su i one kreposti »verae et perfectae in genere suo« (50). 
Kako nevjernik može činiti pojedinačno dobro djelo, tako isto može u tom 
nastojanju vježbom postići neko trajno raspoloženje, dakle postati krepostan 
u svom čestitom radu. Dakako, da on bez milosti nije oblikovan (ju formi«), 
ali njegovom se stečenom stanju ne može odreći pojam kreposti. 

Ćudoredna krepost održava dakle stalnu ravnotežu između djelo¬ 
vanja i razuma: razum odabire, a djelatna moć izvodi. Taj stalni, 
sređeni i ispravni stav u radu (djelovanju) — to je ćudoredna kre¬ 
post. Nije svaka krepost ćudoredna, nego samo ona koja ide za do¬ 
brim djelovanjem, dakle krepost kojoj je nosilac volja i osjetilna 
težnja (51). U tom obziru izbija jaka razlika između ćudorednih i 
razumskih kreposti. Da čovjek dobro radi valja ne samo da znade 
što i kako treba, nego i, da hoće kako treba. Voljna moć nije ra¬ 
zumskoj posve podvrgnuta, niti joj se pokorava na svaki mig, nego 
joj se može suprotstaviti, jer je samostalna i djeluje na svoj vlastiti 
način. Da je stalno sluša i dobra djela izvodi, treba da bude stavljena 
u stanje spremne poslušnosti prema razumu. Onda će i dobra djela 
uslijediti. Ta spremna poslušnost volje na djelova- 
nj e — to je ćudoredna krepost (52). Sve se dakle ljudsko kreposno 
djelovanje svodi ili- na razumske ili na ćudoredne kreposti (53). 

(49) S. theol. I—II, Q. 65, a. 2. 

(50) T a n q u e r e y-C i m e t i e r, Synopsis theol. mor, t. II, n. 686; Seipel- 
U j č i ć, n. dj. I, Str. 403. 

(51) S. theol. I-II; q. 58, a. 1; Schilling, n. dj. n. I, sv. 117. 

(52) S. theol. I-II, q. 58, a. 2: »Ad hoc quod homo bene agat, requiritur quođ 
non solum r a t i o sit bene disposita per habitum virtutis intellectualis, sed 
etiam quod vis appetitiva sit bene disposita per habitum virtutis mo- 
ralis. Sicut igitur appetitus distinguitur a ratione, ita virtus moralis distinguitur 
ab intelleetuali«. 

(53) S. theol. I-II, q. 58, a. 3. 


2. — U vezi s rečenim valja još napose istaći: 

I) Veza ćudorednih kreposti s ostalima. Ćudoredna krepost može po¬ 
stojati bez ostalih razumskih kreposti, samo n e bez razuma i raz¬ 
boritosti. Isto tako: sve razumske kreposti mogu postojati bez ćudo¬ 
rednih — samo razboritost ne može. Ćudoredna naime krepost valja 
da bira ono i onakovo sredstvo do svrhe, koje je, ako ne baš naj¬ 
bolje, a ono barem prikladno. Toga pak ne može biti bez razborita 
suda, što je prikladno a 'što najbolje. Uvijek je dakle i u svakom 
poslu, ako hoćemo da bude dobar, potrebna krepost razboritosti. Što. 
nije razborito izvedeno, nije ni kreposno. 

Razboritost pak predpostavlja rasudnu moć u radu (intellectum),. 
shvaćanje načela iz kojih i prema kojima slijedi odabiranje najbo¬ 
ljega sredstva. Jednako razboritost (»recta ratio in speculativis«) kao 
razumska krepost s obzirom na sredstva kojima se ima služiti, mora 
doći u takovo stanje, da sudi i odabire ono što je prema svrsi naj¬ 
prikladnije (54). 

II) Broj ćudorednih kreposti se određuje: a) prema nosiocu. 
S obzirom na nosioca ima ih više, jer se kao u subjektu nalaze u 
raznim duševnim moćima; b) prema vrsno različnim predme¬ 
tima, prema kojima čovjek ili teži (deleetabile) ili od njih zazire 
(difficile). U prvom pogledu mora svoju težnju obuzdavati, da ne 
prijeđe razumom određenu granicu; u drugom mora u sebi ojačati 
zazor za svladanjem poteškoća, što se nadaju u životu, a tiču se 
djela koje bi po sudu razuma valjalo izvesti. Poradi toga je njihov 
broj neodređen, jer je velik koliko je veliko područje ljudske 
djelatnosti, što ga s jedne strane obuhvaća ljudska osjetilna težnja 
(passiones) a s druge strane voljno djelovanje (operationes). Ispravno 
je stoga reći: kreposti što nam usavršuju volju i upravljaju djelo¬ 
vanjem, ravnaju naš odnos prema drugima, a one što usavršuju osje- 
tilnu težnju i upravljaju trpnjom, određuju stav čovjeka prema sebi 
samome (55). Na čitavom se tom području ljudske djelatnosti radi 
o stvorenim stvarima, pa zato amo spada i ispravan odnos, te slu¬ 
ženje stvorenim stvarima sa strane čovjeka (56). 

(54) S. theol. I-II, q. 58, a. 4 i 5. 

(55) S v. Toma ih nabraja prema Aristotelu: fortitudo, temperantia, libera- 
litas, magnificentia, magnanimitas, philotimia, mansuetuđo, amicitia, veritas,, 
eutrapelia. S. theol. I-II, q. 60, a. 5. 

(56) S. theol. q. 60, a. 2, 4 i 5. 

3. — Opstojnost moralnih kreposti nije potrebno napose dokazivati, 
jer su one činjenice u ljudskom životu. Odsuđena Bajusova 
tvrdnja (57) da su »sva nevjernička djela grijesi, a kreposti filozofa 
opačine«, u ovom nam promatranju postaje očigledno zrelom za 
odsudu. Kad bi naime tako bilo, kako bi se u čovječjoj prirodi mogla 
istumačiti u razumu prirodna sklonost k osnovnim istinama, a u 
volji sklonost k izvršenju, ono što sv. Oci nazvaše »semina virtu- 
tum«? Po njima je svaki čovjek sposoban vršiti dobra djela i u tom 
se postupku vježbom i žrtvom naročito usposobiti, te tako doći u 
kreposno stanje. 

Istakli smo prije krivu misao starih mudraca, da je krepost znanje. Jednako 
je tako pogrješna misao modernih filozofa panteista, koji ponavljaju tu istu 
zabludu starih; krivo su naučavali o kreposti filozofi Cumberland, Shaftesbury, 
Hutcheson, Smith, Schopenhauer i dr. tvrdeći da je krepost izraz čuvstva 
ili da joj je izvor samilost. Vidjeli smo, da je ona izraz volje i da ravna ne 
samo čuvstva nego i čine ljudske. Ne manje je pogrješno Kantovo mišljenje: 
da se krepost može razviti samo tamo gdje nema čuvstva (»Abwesenheil đer 
Affekte«). Nisu čuvstva nesavršenost u čovjeku, ako su pod vodstvom razuma; 
nije za to potrebno, da ih potpuno odstrani onaj kojega zovemo kreposnim. 
Čak to fizički nije ni moguće (58). 

Noviji se filozofi u pitanju vrijednosnih pojmova daleko više približuju ovom 
našem gledištu i ako se kod njih još teško osjeća baština zabluda njihovih 
pretšastnika (59). 

§ 3. VLASTITOST STEČENIH KREPOSTI 

Prema naprijed izloženom značenju pojedinih četiriju vlastitosti 
(svojstva, osobine) kršćanskih kreposti, valja ovdje o pojedinima 
reći: 

1) Srednja mjera (međium virtutis) jest vlastitost: 
a) svake moralne kreposti. Razlog: Moralna krepost 
usavršuje u čovjeku razumsku i osjetilnu težnju, koja se uvijek 
dotiče neke stvari oko koje se bavi i preko koje ima polučiti (una- 

(57) DB. n. 1025. 

(58) Inocent XI. jc ođsuđio tvrdnju Mich. de Molinos: »Per viam internam 
pervenitur.. . ad purgandas et exstmguendas omnes passiones ita quođ nihil 
amplius sentitur, nihil, nihil. nec ulla sentitur inquietuđo, sicut corpus mor- 
tuum, nec anima se amplius commoveri sinit« (55) DB. n. 1275). 

(59) I. Kant, Metaphys Anfangsgriinde der Tugendlehre, 528, 46; Seipel- 
U j č i ć, n. đj. I, str. 406; W i 11 m a n n, Ethik (Kempten, 1923), str. 325 i si. 


prijediti) izvjesno dobro u čovjeku. Da ta težnja postigne dobro za 
kojim ide i da ostane u granici dobra, mora biti pod vodstvom i upra¬ 
vom razuma, jer je on mjerilo dobra (60). Pošto će pak naše dobro 
biti stvarno samo ono što dosiže, a ni u čemu ne prelazi mjere, za 
kojom priroda kao za svojim usavršenjem teži, slijedi: da će krepost 
koja po sebi čovjeka vodi k dobru, biti u sredini između onoga što 
bi s jedne strane bilo premalo, a s druge previše. 

To je nauka sv. Otaca, od kojih spominjemo napose sv. Grgura Ni- 
senskog (61), sv. Augustina (62), sv. Jeronima (63) i sv. Bernarda (64). 

Opisana jc srednja mjera kod svih moralnih kreposti oblikovna (for¬ 
malna) srednja mjera (medium rationis). Kod sviju naime mora razum odre¬ 
diti što je u svakom slučaju pravo i potrebno učiniti, te prema prilikama u 
kojima se čovjek nalazi, mora ustanoviti što bi bilo previše, a što premalo. A 
postupak prema pravorijeku razuma je potreban za to, što se kod sviju kre¬ 
posti (osim kod pravednosti) radi o unutrašnjim činima, za koje nema 
drugoga mjerila osim suda vlastita razuma. Tako se vlastiti čini i s obzirom 
na stvarni dio usklađuju s razumom (65). Kod pravednosti se pak radi o 
izvanjskim činima, gdje je formalna srednja mjera istovjetna sa stvarnom 
(medium rei) kako smo naprijed rekli. Znači: i krepost pravednosti ima svoju 
formalnu srednju mjeru s razloga što je krepost, a s razloga što je pravednost, 
srednja njezina mjera jest stvarna (medium rei) (66). 

b) Razum s k e kreposti imaju također stvarnu srednju mjeru. 
Dobro za kojim ide razumska krepost jest istina;’a da posjedujemo 

(60) Virtus moralis bonitatem habet ex regula rationis«, S. thcol. I-II, q. 64, 
a. 1, ad 1. 

(61) »Virtus media est inter duo vitla, nempe inter defectum honesti et exu- 
berationcm«, Homil. 8. in Cant. 

(62) »Virtus ost aequalitas quacdam vitae rationi unđique consentiens«, De 
quant. animae, c. 16, n. 17. 

(63) »Diflicile est modum tenere in omnibus. Et vere iuxta philosophorum 
sententiam: modus virtus est, vitium nimietas reputatur. Quod nos ima et 
brevi sententia exprimere possumus: ne quid nimis.« Ep. 108, n. 20. 

(64) »Tene medium si non vis perdere modum«, De consid. L. 2, c. 10, li. 19. 

(65) »Alio modo potest dići medium rationis id quod a ratione ponitur in 
aliqua materia, et sic omne medium virtutis moralis est medium rationis, 
quia sicut đictum est: virtus moralis dicitur consistere in medio per confor- 
mitatem ad rationem rectam«. S. theol. I-II, q. 64, a. 2. 

(66) Billuart navodi, da je i stvarna mjera kod kreposti pravednosti dvo¬ 
struka: jedna apsolutna (quantitatis ad quantitatem), druga relativna (propor- 
tionis ad proportionem). Prva dolazi do izražaja kod zamjenične pravednosti 
(iustitita commutativa), druga kod razdiobne (iustitita distributiva). De passio- 
nibus et virlulibus a. 4, § 1; Priimmer, Manuale, I, str. 318. 

istinu, ne smijemo se odalečiti od stvarnosti koja je mjerilo istine. 
Tko tvrdi što ne stoji, zastupa neistinu, jednako kao i onaj koji 
niječe što jest. Jedan traži previše, a drugi daje premalo. Istina je u 
sredini; treba je uskladiti sa stvarnošću (67). 

?) Međusobna veza stečenih kreposti, predpostavivši razliku između 
savršene i nesavršene moralne kreposti, jest ovakova: 

a) Nesavršene kreposti nemaju među sobom veze, jer nisu 
prave kreposti; 

b) Savršene su međusobno nužno povezane tako, da jedna 
bez druge ne može postojati. To znači: tko posjeduje jednu u savr¬ 
šenom stupnju, mora imati i sve ostale (i ako ne u istom stupnju). 
Tko posjeduje jednu manu, ne može imati drugih kreposti u savrše¬ 
nom stupnju. Razlog izlažemo sa sv. Tomom (68) ovako: Nema mo¬ 
ralne kreposti bez razboritosti; tko želi postići neko dobro, nema 
samo smišljati što vodi k tome cilju, nego ima i odabrati sredstva do 
njega; ima se savjetovati, prosuditi, zahvatiti na djelo putem, kojim 
najbolje postizava što želi; ima izbjeći štetne skrajnosti (excessus — 
defeetus) i poći pravom stazom. To je sve posao kreposti razboritosti. 
Razboritost međutim traži nužno i ostale tri stožerne kreposti. Po 
riječi sv. Grgura: nema razboritosti, gdje nema pravednosti, potrebne 
hrabrosti i umjerenosti (69). Ona je forma sviju ostalih moralnih 
kreposti, jer ih ona upravlja u ispravnom radu k cilju; ona upravlja 
voljom, te od nje ovisi, da kreposno djelo bude doista kreposno. A 
da čovjek u svim prilikama odabere najbolja sredstva do svrhe, 
ovisi o tom da uvijek i u svim prilikama ima ispravnu težnju do 
svrhe. Drugim riječima: da uvijek posluša savjet razboritosti, i da 

167) S. theol. I-II, q. 64, a. 3. 

(68) S. theol. I-II, q. 65, a. 1; »Doeh ist dies nieht so gemeint, als kame đem 
Menschen, đer die Klugheit und damit đie anderen Tugenđen besitzt, nun 
jeđer Akt einer jeden Tugend zu, man denke an Freigebigkeit, Hocbsinnigkeit, 
Geduld im Leiden und andere Tugenđen; man kann nur sagen: wer die Klugheit 
besitzt, hat die anderen Tugenđen in ihrem Prinzip, der Klugheit, entweđer 
wirklieh ođer »im Sinne der nachsten Disposition«; das heisst: wenn die Ge- 
legenheit und Notwenđigkeit fiir ihn eintritt, wirđ er es rasch lernen die be- 
treffende Tugend zu iiben. Auf uberrjaturlichem Gebiete bilđet, abgesehen von 
der Klugheit, in Ietzter Linie die Caritas das einigende Band«. S c h i 11 i n g. 
n. dj. I, sv. n. 130. 

(69) »Virtutes si sint disjunetae, non possunt esse perfeetae secundum ratio- 
nem virtutis, quia nec prudentia vera est quae iusta et temperans et fortis non 
est«. Moral. 1. 22, c. 1; Sv. Toma, S. theol. II-II, q. 166, a. 2, ad 1. 


doista pođe ispravnim putem na koji ga ona puti, treba najprije da 
i ima želju u svemu polaziti pravim putem, da tako uvijek i dosegne 

pravu svrhu onoga, što mu treba izvesti. A na taj ga put spremaju 
ostale kreposti u savršenom stupnju (70). Krepo.stan će čovjek 
uvijek spremno poslušati savjet razboritosti, dok će mu se redovno 
opirati tko je u kakovoj mani ogrezao. Iskustvo nam svakodnevno 
pokazuje, kako se teško osvjedočavaju, a još teže u životu poprav¬ 
ljaju ljudi odani na pr. oholosti, nečistoći, škrtosti i dr. 

Može čovjek koji puta i pogrješiti protiv jedne kreposti, a da tim još nije 
izgubio ni kreposti razboritosti, niti ostalih stečenih kreposti. Nije postao ne¬ 
razboritim tko je slučajno pao u teški grijeh zavisti, nečistoće ili srdito- 
sti; kad bi često puta tako pogriješio i tim već navukao na se jedno grješno 
stanje — razumljivo je, da ga nitko ne bi smio ni mogao nazvati ni razboritim 
ni kreposnim, kad postupa nerazborito i upravo protivno, nego što mu razum 
govori. A kad čovjek nema razboritosti i ne sluša glasa savjesti — zar će se 
u ostalim krepostima odlikovati? Zar će se njegov postupak na drugim poljima 
ljudske djelatnosti uopće moći nazvati krepošću, kad znademo, da krepost traži 
čvrstu volju, stalno i pripravno izvršavati dobra djela unatoč poteškoća, koje 
se nadaju? Nije moguće da čovjek potpuno odan jednoj ćudorednoj mani, u 
savršenom stupnju vrši djela ma i jedne kreposti. On sc može u kojoj toj 
stvari naročito odlikovati, ali ta odlika ne će toga njegova djelovanja podići 
na stupanj kreposti. Njegovo će djelovanje biti slično krepo- 
i sti, kako kaže sv. Augustin (71), ali ne će biti krepost, jer mu s obzirom na 

odanost mani, manjka razboritost. Kako je ona forma sviju moralnih kre¬ 
posti, naoko kreposna djela čovjeka u nekoj mani ogrezla, samo su materija 
bez forme. Ljudski je trud uložen tu bez -pravoga spoznanja u koju svrhu, 
i Tako rade toliki što su se odalečili od Boga i od Crkve. Ne niječemo njihovim 

djelima svake vrijednosti, samo ih s gledišta katoličkog morala ispravno ocje¬ 
njujemo, kad im odričemo značaj kreposnih djela (72). 

c.) Razumske kreposti nemaju povezanosti ni među sobom ni 
s ostalim moralnim krepostima, jer se tiču takovih raznih predmeta 
(materije), koji među sobom nemaju veze (matematika—slikarstvo); 

(70) »Prudentia non potest haberi, nisi habeantur virtutes morales, cum pru¬ 
dentia sit recta ratio agibilium, quae sicut ex principiis proceđit ex finibus 
agibilium, ad quos aliquis recte se habet per virtutes morales. Unde sicut 
scientia speculativa non potest haberi sine intellectu principiorum, ita nec 
prudentia sine virtutibus moralibus«. S. theol. I-II, q. 65, a. 1. 

(71) »Ita ubi vera est aliqua earum et aliae similiter sunt, ubi autem aliae 
đesunt, vera illa non est, etiamsi aliquo modo s i m i 1 i s esse viđeatur«. Sv. 
Aug. Epist. 167. 

(72) Merkelbach, Summa theol. mor. I. str. 475. 

dobar filozof ne mora biti dobar slikar, a niti čestit čovjek. 

Ipak i one sve konačno ovise od osnovne razumne moći (»intelectus 
principiorum«) u koliko su u njoj opća načela, mjerodavna za svaku 
vrst razumskog djelovanja (73). 

3) Jednakost se (vrijednost) razumskih i ćudorednih kreposti ocje¬ 
njuje po vrsti, opsegu i jačini. Prema tome: 

a) Razumske su kreposti u mislenom (spekulativnom) umu po 
vrsti odličnije od moralnih. Odličnost se određuje po predmetu: 
predmet razuma je odličniji, nego predmet težnje (volje); on je kao 
dobro razumske kreposti od općega, dok je kod ćudorednih kreposti 
od pojedinačnoga značenja. Mudrost i znanje su po tom vrsno odlič¬ 
nije kreposti od milosrdnosti ili strpljivosti. ■ 

b) Unutar vrsti među njima je na prvom mjestu mudrost 
(sapientia). Aristotel je ispoređuje s glavom (74), sv. Augustin sa 
suncem (»luminare maius«) (75), a sv. Toma kaže, da je među in¬ 
telektualnima najveća (76). 

c) Gledom na učinak koji izvode (in ordine ad actum) — mo¬ 
ralne su odličnije. One se naime ne ograničuju samo na u.savršenje 
sposobnosti, nego stvarno zahvaćaju u djelo, pokreću moći 
i sposobnost privode u čin. Zato im više pripada značaj kreposti 
i u tom su smislu odličnije (77). 

d) Između stožernih je najodličnija razboritost, jer je ona ujedno 
razumska krepost. Iza nje je najvažnija pravednost (»praestantissima 
est«) (78) s razloga, što joj je nosilac tako odlična duševna moć kao 
što je volja, a predmet su čini, koji određuju ne samo naše vlastite, 
nego i odnose prema drugima ljudima. A uvijek je odličnije baviti 
se poslom što koristi i nekom drugomu, nego onim što ide u hatar 
samo subjektu, kako to biva u obuzđavanju strasti kod kreposti 

(73) S. theol. I-II, q. 65, a. 1, ad 3. 

(74) Aristot. Ethic. 1. 6, c. 7; P i r o 11 a, n. dj. 1184 i si. 

(75) Sv. Augustin, Ispovijesti, knj. 13, gl. 18. 

(76) »Sapientia cum allissimam causam quae Deus est, consideret, utque causa 
superior de omnibus aliis virtutibus intellectualibus iudicet, easque omnes 
ordinet, inter virtutes int.eliectuales omnium m a x i m a dići đebet«. S. theol. 
I-II, q. 66, a. 5. 

(77) S. theol. I-II, q. 66, a. 3. 

(78) >... quam in nobilitate lortitudo et postea temperantia sequitur« S. theol. 
I-II, q. 66, a. 4. 


umjerenosti i hrabrosti. Između ovih dviju opet ima prednost h r a- 
brost pred umjerenošću, ukoliko osjetilne težnje za svladavanjem 
straha i poteškoća u radu oko dobra, imaju očitu prednost pred 
obuzđavanjem onih osjetilnih težnja, što su nam kao ljudima zajed¬ 
ničke sa životinjama (jelo, pilo, plođenje). 

e) Između ostalih moralnih kreposti ističu se napose š t o v a n j e 
Boga (religio) i kajanje za grijehe (poenitentia), jer nas ravno 
vode k Bogu kao našemu konačnom cilju, a velikodušnost 
(magnanimitas) kao smisao za velika djela, otvara puteve k dobru u 
duši čovjeka. 

Bilješka: Moralna krepost može biti: 

a) u jednom čovjeku veća (intensitate) nego u drugom s razloga, što je jedan 
raspoloženiji. za taj veći stupanj ili po prirodnoj sklonosti i duševnoj spo¬ 
sobnosti ili po svojoj djelatnosti (vježbi); 

t) u jednom te istom čovjeku u jedno vrijeme u jačoj, a u drugo u manjoj 
mjeri. To znači da čovjek može u kreposti padati i rasti, što životno iskustvo 
potvrđuje. Razlog je ili u poteškoćama što vremenom iskrsuju i djelima kre¬ 
posti protivnima (što je oslabljuju), ili u napuštanju kreposna vježbanja. U 
jednom će i drugom slučaju zacijelo nastupiti period spuštanja, pomanjkanje 
žara, a može uslijediti i podpuni gubitak kreposnoga stanja, te čak pad u 
manu; 

c) u jednom te istom čovjeku mogu i u isto vrijeme biti r a z 1 i e n 5 krepo¬ 
sti u raz ličnoj jačini i visini. Znači: da se netko u jednoj kreposti 
osobito ističe, da mu je ona bliža, milija i važnija, bilo usljed trajnije vježbe, 
bilo usljccl prirodne sklonosti. To je slučaj na pr. 'kod sv. Franje Asiškoga 
s obzirom na siromaštvo, kod sv. Alojzija s obzirom na čistoću, kod sv. Franje 
Saleškoga s obzirom n,a blagost i dr. 

4) O trajanju stečenih moralnih kreposti poslije smrti, može biti 
govora samo u tom smislu, što u duši i nakon smrti ostaje oblikovna 
sastojina (formalni elemenat) kreposti: određenje razuma koji 
upravlja čovječjim djelovanjem za života. Tjelesna sastojina (mate¬ 
rijalni elemenat) nakon smrti potpuno iščezava, jer ne će biti mjesta 
pojavama, radi kojih je krepost u životu potrebna (79). 

(79) »In huiusmodi virtutibus aliquid est formale et aliquid quasi materiale. 
Materiale est quiđem in his virtutibus inelinatio quaeđam partis appetitivae 
ad passiones vel operationes secundum modum aliquem. Sed quia iste modus 
determinatur a ratione, ideo formale in omnibus virtutibus est ipse o r d o 
rationis«. S. theol. I-II, q. 67, a. 1. 

I. STOŽERNE KREPOSTI. 

1. — Među moralnim se. krepostima četiri napose ističu i zovu sto¬ 
žernima (kardinalnima): razboritost, pravednost, hrabrost, umjere¬ 
nost. Na njima kao vrata na stožerima, počiva čitava zgrada ljud¬ 
skoga života (80). One predstavljaju osnovni, najvažniji dio svega 
ljudskoga djelovanja; one obuhvataju sve moralne kreposti, jer se 
sve ostale dadu svesti na ove četiri stožerne kao na prvotne i te¬ 
meljne. Ime i broj četiriju stožernih kreposti ustalio se od vremena 
sv. Ambrozija (81); prihvatili su to ostali sv. Oci i skolastici XIII. 
vijeka. Sv. Toma opravdava (82) broj četiri i značaj prvenstvenosti 
(»principales«), ne samo s obzirom na četiri duševne moći u kojima 
se nalaze kao u nosiocu (razboritost u razumu, pravednost u volji, 
umjerenost u osjetilnoj težnji k radosti, hrabrost u osjetilnoj trpnjoj 
težnji), nego i s obzirom na njihov predmet. Svatko valja da ra¬ 
zumno ide za tim: da uskladi svoje mišljenje (razboritost) i djelo¬ 
vanje (pravednost) prema konačnoj svrsi, a pod jedno da ukloni sve 
što se tom nastojanju može suprotstaviti, bilo da ga osjetilnost za¬ 
vodi predaleko (umjerenost), bilo da ga straši i odvraća od onoga 
što mu je potrebno (hrabrost) (83). 

Razboritost je stvarno nekako u sredini između intelektualnih i mo¬ 
ralnih kreposti; s obzirom na nosioca je razumska krepost, a s obzi¬ 
rom na predmet je moralna, jer upravlja ljudskim djelovanjem i 
daje mu moralni značaj. S pravom se dakle broji među moralne i to 
među stožernima na prvom mjestu (84). 

(80) U knjizi Muđr. 8, 7, stoji: »Et si iustitiam quis diligit, labores huius 
magnas habent virtutes: sobrietatem enim et prudentiam docel iustitiam et 
virtutem, quibus utilius nihil est in vita hominibus.« Dakle: tko ljubi pra¬ 
vednost (pravednik) svojim će trudom (»labores«) postići uspjehe i doseći 
stanje (»virtutes«) najkorisnije po život, t. j. posjedovat će hrabrost (đvSgetav) 
i umjerenost fcuorfoovvvrv), a odlikovat će se razboritošću (<p(>orro'igj i smislom 
za pravednost (dataioavvij). 

Ovo je nabrajapje u Sv. Pismu samo više djelovalo da su sv. Oci spremnije 
prihvatili Platonovu i Aristotelovu razdiobu osnovnih kreposti koju su našli 
u staroj filozofiji. 

(81) Exposit. in Luc. 1. V, n. 49; Gregor. Moral. 1. 2, c. 49, 76; S. August. De 
morib. Eccl. c. 15; De civ. Dei 1. 2, c. 12; De Genesi contra Manichaeos 1. 2, 
c. 10. 

(82) S. theol. I-II, q. 61, a. 1 i 2. 

(83) S c h i 11 i n g, n. dj. sv. I, n. 121. 

(84) Pruđentia dicitur esse media inter virtutes morales et, intellectuales, 
quantum ad hoc quod in subjecto convenit cum virtutibus intellectuali- 


2. — U komu se smislu ove kreposti zapravo zovu stožerne (kardi¬ 
nalne) istaknuli smo kad smo rekli, da na njima kao na stožernima 
počiva čitava zgrada ljudskog života. Točnije ćemo tu njihovu za¬ 
jedničku oznaku opredijeliti ako kažemo: 

a) U širem smislu može oznaka stožernosti značiti ovo: sve ih 
četiri valja smatrati potrebnim uvjetima kod svake pojedine 
kreposti. Nema kreposna, moralna i zaslužna djela u životu čovjeka 
ako ono nije posljedica: a) spoznaje (razboritost) da je tako u danim 
prilikama prikladno; b) čina kojim vlastito pravo zastupamo, a ničije 
tuđe ne vrijeđamo (pravednost); c) uvjerenja da se nismo dali zavesti 
od osjetilne težnje za ugodnošću (umjerenost); d) da ne prezamo 
pred poteškoćama što nam se ukazuju na putu k dobru (hrabrost). 
Tkogod dakle hoće da bude krepostan, mora biti ne samo razborit 
i pravedan, nego isto tako umjeren i hrabar. Što je nerazborito i ne¬ 
pravedno, što je neumjereno i nedostatno bilo u kojemgod pogledu 
— premalo k dobru ili previše k zlu — ne može se nazvati kreposnim. 

b) U užem smislu znači izraz »stožerne« kreposti ovo; to su 
kreposti što kao najvažnije i najvrijednije u ljudskom životu stvarno 
obuhvaćaju sav taj život. I doista: 

T\ azboritost ima u svemu voditi čovjeka, da u svakom svom 
pa makar naoko i najmanjem djelu, udari onim putem koji je u 
skladu s konačnim ciljem. To je veoma potrebno, ali nije tako lako. 
Strasti i obziri vrlo smetaju, zato je u životu potrebno mnogo razbo¬ 
ritosti; otud je ona najodličnija krepost. 

Pravednost ga ima putiti da u svom dužnom odnosu prema 
Bogu, bližnjemu i sebi samomu ne popusti ni najmanje, niti da u 
ičemu povrijedi dužni odnos djeteta, subrata, podložnika. Ona će kao 
»recta ratio agibilium« kod svakoga čina paziti da svakome dade 
svoje. Nije utaman rečeno, da je »iustitia fundamentum regnorum«. 
Društveni bi život bez pravednosti bio naprosto nemoguć; zato države 
(vlasti) ustanovljuju prisilne mjere (sankcije) za svaku povredu pra-' 
vednosti, da joj tako već ovdje pribave poštovanje kod onih koji je 
ne nose u duši, niti se po njoj ravnaju u svom radu. Nije uvijek lako 
stupati isključivo stazom, koju ona prokazuje, jer je čovječja priroda 
zbog posljedica istočnoga grijeha sklona na zlo, pa je u njoj naročito 

bus; in mater i a autem totaliter convenit cum moralibus«. S. theol. II-II, 
q/ 181, a. 2 ad 3. 

razvijena sklonost rta sebičnost. Ali je zato krepostan i pravedan 
čovjek ideal, kojemu društvo priznaje visoki moralni stupanj i cijeni 
tu njegovu vrlinu. Sv. Josipa hranitelja Gospodina našega Isusa 
Krista naziva Sv. Pismo pravednikom (»iustus«) i namjerava mu 
tim dati onu odliku, koja ga u njegovom svetom položaju daleko 
ističe iznad ostalih Božjih ugodnika. 

Hrabrost ima čovjeka u svim teškoćama života jačati, da smjelo 
i bez straha pođe naprijed u svladavanju poteškoća. 

Umjerenost ga ima upućivati, da se odupre svim nedozvoljenim 
ili neopravdanim porivima na stranputicu. 

I jedna nam je i druga krepost kraj svih teških borba što ih imamo s osjetil- 
nom stranom svoga bića — neophodno potrebna, kako to svjedoči 
svakodnevno životno iskustvo. Krist nas je na to upozorio kad je govorio o 
križu (Lk 9, 23) koji svakomu valja na se uzeti; a sv. Pavao je (2 Tim 3. 12) 
otvoreno kazao, da će trpjeti progonstva oni koji žele pobožno u Kristu živjeti. 
Progonstva pak trpjeti i kraj njih pobožno živjeti nije nikomu moguće bez vi¬ 
sokog stupnja kreposnog svladavanja, bez pripravnosti na žrtve i odricanja 
za ljubav Kristovu. 

3. — Tako ove četiri kreposti sadržavaju i obuhvataju sve strane 
ljudskoga života; sve pojedinosti, svi mogući objekti nastojanja i 
djelovanja i u manje važnim stvarima i životnim prilikama — uklju¬ 
čeni su u opseg ovih četiriju stožernih kreposti. Prema njima se i 
sve ostale pojedine moralne kreposti oblikuju i odrazuju, te nas na 
neki način učvršćuju u njihovom smjeru. Kako n. pr. u nama vjera 
jača poštovanje Boga, a zahvalnost osigurava ljubav bližnjega, te 
one tako kao kreposti ulaze u područje pravednosti, dajući svakome 
što mu pripada — tako isto n. pr. čednost i štedljivost, svaka na 
svoj način, postizavaju ono isto, na što nas umjerenost općenito upu¬ 
ćuje. I sve se ostale moralne kreposti dadu svesti na četiri stožerne: 
kod rasprave o pojedinima još ćemo to napose utvrditi. 

Predmet moralnih kreposti sačinjavaju čini cjelokupna ljudskog života, unu¬ 
trašnjeg i izvanjega. Sav se taj mnogostruki sadržaj dade skladno raspodije¬ 
liti prema četiri stožerne kreposti tako, da one potpuno obuhvate čitavo ži¬ 
votno djelovanje. Sa sv. Tomom možemo to ovako označiti: 

1) budi razborit — kad odabireš (pruđentia in eliciendis) 

2) budi pravedan — kad dijeliš (iustitia in distribuendis) 

3) budi jak — kad podnosiš (fortitudo in toleranđis) 

4) budi umjeren — kad uživaš (temperantia in utenđis). 


Svaka stožerna krepost ima svoje sastavne, zapravo priklopijene ili 
pripojene dijelove (»partes adnexae«), koji k njoj pripadaju u većem 
ili manjem stupnju, i to: 

a) vrsni (nosilački, subjektivni) dijelovi koje stožerne kreposti 
odnose se prema njoj kao vrst prema rodu. Pravednost je n. pr. rodni 
pojam, a uzajamna, razdiobna i zakonska pravednost su vrste; 

b) bitni (integralni) dijelovi je upotpunjuju i zaokružuju; n. pr. 
ustrpljivost i velikodušnost upotpunjuju stožernu krepost jakosti; 

c) srodni (uklopni, potencijalni) dijelovi se zovu one kreposti koje 
su stožernoj srodne, jer nemaju potpuno njezina značaja. Zahvalnost 
n. pr. i prijateljstvo pripadaju u krug pravednosti (srodne su kre¬ 
posti) i ako se ne mogu s njom staviti u isti red. 

11 »NOVE« KREPOSTI. 

Pod izrazom »nove kreposti« valja razumjeti takove vrste djelo¬ 
vanja, što ih naše moderno doba prema svome krivom shvaćanju 
izdiže u red pravih kreposti. Ne radi se uistinu o nekom stvarno 
kreposnom djelovanju, nego o takovom radu, koji u sebi više ili 
manje dobar, radi udaljenja od pravoga kršćanskoga duha, dobiva 
u naše vrijeme naoko izgled osobito vrijedna djelovanja, što u očima 
modernoga svijeta siže čak do svoje vrsti »kreposti«. Kad ih nazi¬ 
vamo »nove kreposti«, želimo tim naglasiti, da ih u pređašnje vri¬ 
jeme, kad se mnogo više živjelo i djelovalo po načelima kršćanskoga 
morala, ni kršćanski duh ni kršćanski svijet nije uopće poznavao. 
A smatramo vrijednim uprijeti prstom na njih zato, jer ćete se ne¬ 
rijetko i danas sresti sa zastupnicima tih modernih kreposti, negdje 
svijesnim a negdje nesvijesnim apostolima od Krista odijeljena mo¬ 
dernoga mišljenja. 

1) Država kumir. Iz idealnih nacionalističkih pobuda, napose 
nakon vremena, kad su se raširile ideje političkog kodeksa N. Ma- 
chiavelli-a (f 1527), stalo se smatrati svaki čin moralno opravdanim, 
samo ako je počinjen iz ljubavi prema državi ili narodu. Ne radi se 
ovdje o onoj zdravoj ljubavi prema narodu i domovini, koju svaka 
a osobito kršćanska moralka visoko cijeni kao krepost i preporučuje 
kao dužnost svakoga pojedinca, nego se radi o shvaćanju što se kosi 
sa zdravim načelima kršćanskog morala, jer zastupa misao koju uvi¬ 
jek i svagdje valja zabaciti, t. j. da: svrha posvećuje sredstvo. Oprav¬ 
davaju tako neki i nemoralno sredstvo, tek da je upotrebljeno u in- 

teresu države ili nacije. Kršćanski moral pak toga socijalno-utilita- 
ristićkog stanovišta nikada ne može niti smije odobriti. 

Među nemoralna sredstva u interesu države ne mogu se ubrojiti samo 
čini ubijstva, izdaje, otimačine i si. nego i sve ono što je po sebi ne¬ 
opredijeljeno, ali ima da služi državi ili narodu bez obzira na pri¬ 
rodne i pozitivne vjersko-moralne propise. Amo idu: nerazumno go¬ 
milanje materijalnih dobara, pretjerani državni vojni izdaci, rasipa¬ 
nje državnog novca za svečanosti, parade, izložbe, kazališta, zaba- 
višta svake ruke i isl. Sve to polako čini ljude u državi spremnima, 
da se bace u vrtlog svjetskih uživanja bez ikakovih obzira na ko¬ 
načnu svrhu ljudskog života. Ne vodeći računa o vjersko-moralnim 
propisima za život naroda, takove države vrše ulogu zavodnika među 
svojim pukom. Tako bez vjere odgajani građani vremenom po¬ 
staju potkupljivani činovnici, nemoralni oci obitelji, u razuzdanosti 
ogrezla omladina, ukratko: svijet koji u težnji za uživanjem ne pozna 
nikoga osim sebe, pa prezire svaku vlast, ljudsku i Božju. Tko dakle 
državu i narod vodi po ovom putu k napretku, može li se reći da je 
domoljub i prijatelj svoga naroda? Ako k ovima pribrojite liberalno 
novinstvo koje je daleko od vjersko-moralnih zasada, pisce knjiga i 
romana što vjeru i moral omalovažuju, skliske predstave u kazali¬ 
štima, kina i moderne areligiozne naučne ustanove — ne ćete li se 
morati na svakom koraku usprotiviti toj i takovoj ljubavi, koja i 
državu i njezine pripadnike vodi polako u vremenitu, a sigurno u 
vječnu propast? Gdjegod se dakle radi o pretjeranoj i nerazumnoj 
ljubavi prema državi ili narodu, gdje se zanemaruje religija kao 
osnova zdrava državnog i narodnog života, imate primjer »nove« 
kreposti, ljubavi koju treba zabaciti ne samo u interesu kršćanskog 
morala, nego i u interesu države i naroda samoga. Bogu hvala, koli¬ 
kogod se imali razloga tužiti na duh modernog vremena, imamo 
u novije vrijeme razloga nadati se, da će pravo shvaćanje odnijeti 
pobjedu nad nenarodnim i nekršćanskim liberalnim duhom. Napose to 
vrijedi za duh načela na kojima počiva Nezavisna Država Hrvatska. 
Nije dakle kreposno zbog države ili naroda pogodovati takovom 
razvitku prilika koji se udaljuje ili čak posve rastavlja od religije, 
kako su to nažalost činili do danas posvuda upravljači liberalnih 
država. Nije ni pohvalno a najmanje korisno, jer se na taj način 
narodni organizam polagano rastvara, kvari i uništuje. U času po¬ 
trebna otpora, takav se organizam srozava. Uzdizanje državne moći 
do kumira, žrtvovanje života njezinih pripadnika, funkcionara i dr. 

bez milosrđa, pobuđivanje na mržnju i prezir ostalih naroda, izdiza- 
nje krivih zasada o posebnom pozivu i zadaći u svijetu, o kolektivnom 
posjedovanju i si. ne smije uzeti izgled naučne istine, jer bi to bio 
krivi odgoj naroda i zavađanje u bludnju. Ne osuđujemo težnje za 
očuvanjem rasne čistoće, niti zaštitnih mjera za čuvanjem narodne 
imovine, tek upozorujemo na neosnovanost pogleda, koji su se u tom 
smjeru širili iz Amerike, pa se još i danas negdje šire. 

2) Dobrotvorne zabave, predstave, plesovi. Ušlo 
je kod nas u običaj da se n. pr. za gradnju crkve, kapelice, za bo¬ 
žičnu ili uskrsnu pomoć mjesnih siromaha i si. priređuju zabave, re¬ 
dovno večernje, s kratkim programom iza kojega se razvija ples — 
do zore. Dio čista prihoda se velikodušno poklanja u t. zv. dobro¬ 
tvornu svrhu, Priređivači a osobito priređivačice misle obično, da su 
izvršili naročito pohvale vrijedno djelo i upisuju sebi takova nasto¬ 
janja u čast kao posebnu »krepost« u kojoj se odlikuju. Od toga se 
postupka ne znaju ograditi ni katolici i redovno ga ne smatraju ni 
najmanje prezira vrijednim. A ipak je takav postupak i te vrsti 
»kreposno« djelovanje nedostojno katolika i treba ga odsuditi. 
Razlog je u ovomu: Milosrđe je kršćanska krepost, koju vršimo 
prema bližnjemu iz ljubavi prema Kristu. I onda kad se naš čin ne 
izvija izravno iz pomisli na Krista, nego iz obzira na bližnjega što se 
nalazi u nevolji, činimo djelo svrhunaravne vrijednosti, zaslužno za 
vječni život, preko razumne svoje prirode približujemo se Kristu i 
s njim surađujemo. Ljubav dakle prema siromasima uvijek valja da 
ima Krista u vidu. Ljubav pak što pleše, što se kiti, oholi i ne¬ 
skromno pokazuje pred drugima — zar ga ima pred očima? (85) 
Kakova je uloga Kristova kod toga postupka, koju mu dodijeljuju 
tobože milosrdni kršćani? Ne misle li oni u prvom, redu na sebe i na 
svoje svjetske prohtjeve, na uživanje pod krinkom milosrđa a naj¬ 
manje na Krista? Ne dobacuju li oni uistinu otpatke sirotinji i ne 
postupaju li s njom nedostojno? 

Osim toga: ples, zabava, razmetanje s toaletama, bučno veselje i dr. 
nije li sve to prigoda na grijeh? Ali i uz pretpostavku da jedan 
dio sudionika nikako ne zgriješi, ostaje činjenica, da su ove priredbe 
po svojoj prirodi navodila na grijeh. Pa ako’ih i ima koji se ne budu 

(ii5) Franz-Schellauf: Gemeinverstandliche Antworten auf die am mei- 
sten verbreiteten Eimvenđungen gegen die Religion, Wien (1913), II. Band, 
str. 188 i si. 

dali zavesti na grijeh, nisu li oni sami dali loš primjer drugima 
i tako postali sudionicima tuđega grijeha? Pogotovo, ako su te pri¬ 
redbe u vrijeme koje Crkva posvećuje sabranosti (korizma, advent) 
i u njemu navraća ljudsku misao na skrušenost i kajanje za grijehe. 
Neka se ne varaju: pod plaštem milosrdnosti nastoje ljudi na ovaj 
način zadovoljiti onim svojim željama, koje se s duhom Kristova 
evanđelja nikako ne pokrivaju. Vrijednost takove ljubavi prema 
siromasima spada na ništicu. Ako priređivači ne prave zabava sebe 
radi, nego radi ostalih koje za stvar kršćanske samilosti ne mogu 
na drugi način predobiti, oni postupaju protivno duhu Kristovu, jer 
pružaju bližnjemu prigodu na grijeh i vrše ulogu farizeja prema 
Kristu, za čiju ljubav žele raditi. 

3) Društva za zaštitu život in ja. Nitko ne će ni pomisliti 
da svrstavanjem ovih društava pod »nove kreposti« imamo na umu 
one ljude, koji se zauzimaju za životinje, bilo da im zimi pružaju 
hranu i zaklon, bilo da kod grubih postupaka ljudi sa životinjama 
nastoje tomu predusresti. Imamo na umu one koji za pse, mačke i si. 
podižu skloništa i bolnice, čak im uređuju groblja i postavljaju skupe 
spomenike (»Cimetiere des ehiens« u Parizu!), dok stotine i hiljade 
njihove braće trpi najveću oskudicu na neimaštini svake ruke. 
Imamo na umu naročito one žene nerotkinje, koje se cio svoj život 
brinu za svoga psića, a da im nije ni na pamet došla misao: da bi 
bilo pametnije i kršćanskije uzeti pod svoje kakovo hrvatsko siroče, 
othraniti ga i školovati, te svom narodu staviti kao gotova korisna 
čovjeka. Za zaštitu se životinja vodi briga i sastavljaju odbori, 
pišu predstavke i vode deputacije predstavnicima vlasti; pokraj ne¬ 
brige tih istih ljudi za ljudske potrebe u najbližoj njihovoj bli¬ 
zini, takav postupak zaslužuje pravu osudu, jer nije drugo nego po¬ 
manjkanje za shvaćanje ljudskoga dostojanstva. Duh koji u život 
privodi takova društva, nije nikao na nauci evanđelja, nego na 
materijalističkom shvaćanju čovjeka i njegova položaja u svijetu. 
Oni koji se .protive ovom poimanju nisu shvatili, da čovjek prema 
životinji nema onog etičkog odnosa što ga ima prema čovjeku, jer 
etički odnos može postojati samo između razumnih stvorova. Nema 
dakle uzajamno ni prava ni dužnosti. Sto čovjek ipak ne smije mu¬ 
čiti životinja niti im bezrazložno zadavati boli, temelji se na tom 
što razum ne dozvoljava čina u sebi nečovječna i neobrazloživa i što 
okrutni postupak sa životinjama razbukćuje u čovjeku osjećaj koj : 
može, a redovno i dovodi do grijeha (psovke, srdžbe i dr.). Tko dakle 

želi provoditi zaštitu životinja, valja da najprije provodi opleme- 
njenje čovjeka na svakom koraku, jer razumno odgojen čovjek, ne 
će životinji bez razloga nanositi boli. Kud i kamo je dakle opravda- 
nije posvetiti se nastojanju za oplemenjivanjem čovjeka, 
nego trošiti vrijeme i novac u nastojanjima, što tobože idu za dobrim, 
ciljem u životu životinja, a zanemaruju dobar cilj i postupak u 
životu ljudi. Zamjenjuju dakle ljubav prema bratu čovjeku za ljubav 
prema životinji, pa tako čovjeka stvarno zapostavljaju životinji. 

Ta dakle moderna »krepost« prikazuje svoje propagatore u jednoj 
slici koja ih ne može i ne smije preporučiti; njihov postupak — u 
koliko se ne može potpuno osuditi — nikako ne zaslužuje nasljedo¬ 
vanja. Ono dobro što ga poluče sprječavanjem nečovječna postupka 
prema životinjama, daleko je ispod one dužnosti što na njima kao 
ljudima leži s obzirom na njihovu braću u Kristu. 

4) Izleti u prirodu. Da je čovjeku dužnost brinuti se za 
svoje zdravlje, te da tome u najvećoj mjeri pogoduje boravak u 
prirodi na svježem zraku, spojen s izvjesnim kretanjem, nema 
sumnje. No moderno je planinarenje zauzelo danas takav mah po 
gradovima, da .se izleti u prirodu nedjeljom i svetkovinom smatraju 
neke vrsti plemenitim djelom, koje opravdava i propuste dužnosti 
(sv. misa, čuvanje zdravlja, izbjegavanje grješne prigode i si.) na te 
dane. Mnogi se roditelji ne brinu da li im djeca udovoljavaju svojoj 
kršćanskoj dužnosti, samo ako su provela dan u prirodi, na svježem 
zraku; a što su im djeca toga dana radila, s kim su bila u društvu, 
kakove su misli razvijala u sebi i što su govorila i učinila toga dana 
— za to mnogi i mnogi roditelj ne haje. Možda ga i obuhvati po¬ 
misao: ne će li kćerka ili sin poći po zlu radi društva u kojem se 
nalaze .. . , ali sve i ostane pri toj pomisli. Uvjerenje, da je izlet za 
zdravlje djeteta, prevlada svako ino postupanje. 

Nije ovdje mjesto da potanje raspravljam o tomu, koliko i kakovih 
šteta po duševni život omladine donosi naše moderno planinarenje. 
Na mjestu je istaći, da se ova »nova krepost« našega vremena kao 
i druge po sebi dobre navike, izrodila u strast (rekorderi kod uspona) 
i zauzela mjere u suprotnosti s kršćanskim vladanjem, na dane Bogu 
posvećene. 

* 

Od pojma »nove« kreposti nije daleko ono praktično zastranjenje, 
što su ga stariji pisci navodili pod oznakom »krive« kreposti. Pod 

oznakom »krive kreposti« spominje K. Agjić (86) one čine »koji se 
izdaju za kreposti, a nisu kreposti«. To su: a) puka želja (vel- 
leitas) »neplodno ono i isprazno hotenje, kada tko sceni, da je dužnosti 
svojoj s ispraznom samo željom zadovoljio«; b) kriva p o b o ž- 
nost što je pojedinci na svoju ruku odabiru i izvršuju, a »sva im 
u sladkom nekom ćutjenja nutarnjega škakljenju i u zanešenju 
pameti stoji«; c) djela iz prirodne sklonosti ili po¬ 
trebe izvršena (»iz same naravne ćudi i nagnutja, iza samog pri- 
viknutja ili telesno-naravne potreboće«); d) licemjerstvo (»iliti 
krepost pretvorita«), naročito kad netko »njenu sliku za sredstvo 
nevaljanosti upotrebi«. 

K ovim opaskama možemo mi danas, skoro nakon sto godina, pri¬ 
mijetiti: 

a) Danas ima mnogo više takovih koji u krivoj pobožnosti zanema¬ 
ruju ono što je Crkva propisala i naložila, a u praksi provode ono 
i onako, kako to sebi sami zamišljaju. I to ne možda iz neznanja 
nego svijesno, s izvjesnom kritičarskom uobraženošću i samodopad- 
nošću. Tako rade n. pr. oni koji govore, da se radije mole Bogu u 
prirodi nego u crkvi; da vjeruju u Boga, ali ne drže mnogo do sve¬ 
taca, koji su bili ljudi kao i mi, grješni i slabi; da je veći grijeh pre- 
mrsiti utorkom nego petkom i si. 

b) I broj licemjera se povećao. Ne pripadaju amo samo oni, koji idu 
za sitnom osobnom korišću svojim dnevnim posjetima crkvi i istrča¬ 
vanjem pred oči kod svake procesije i večernje, nego napose oni 
koji pred ljudima vrše djela pobožnosti, a u potaji se odaju manama 
kao okorjeli grješnici. Najžalosnije je, da rod licemjera ne izumire 
ni u redovima Bogu napose posvećenih osoba. 

POGLAVLJE IV.-. DAROVANE (ULIVENE) KREPOSTI 

Kad nas je Gospod Bog odredio za natprirodno blaženstvo koje stoji 
u tom da postanemo dionici Božje prirode (2 Petr 1), očito je, da 
nam je morao pružiti pomoć i udesiti način, kako ćemo moći postići 
ono što On želi. Istina, i razumna nas naša priroda vodi k Bogu i 
upućuje na Nj, ali tek ukoliko je On početnik prirode i njezin 

(86) Ka j o Agjić, Sastav bogoslovlja đeloređnog, Budim (1847), knj, I. 
str. 140. 


konačni cilj kao Gospodar života; ali ukoliko je on predmet našega 
blaženstva, nedostaju same naše prirodne moći, da nas k njemu do¬ 
vedu (87). Ljudska se naša priroda mora izdići daleko iznad sebe, 
staviti u neku ruku u isti red ,s Božanskom prirodom, jer se s njom 
ima sjediniti na svoj način. Ima zato svojim djelovanjem stupiti u 
jedan ravnopravan odnos tako, da između naših čina i natprirodne 
svrhe bude neki razmjer. To pak može biti samo čistim dobrovolj¬ 
nim Božjim zahvatom u naše djelovanje. On nam mora omogućiti 
ne samo da takove čine lakše vršimo, nego da ih uopće uzmogne- 
mo vršiti. Zato su nam potrebna darovana . (ulivena) stanja, koja. 
baš s obzirom na njihov djelotvorni značaj zovemo krepostima. 

A kako naše prirodne sile nisu po sebi u stanju da nas podignu do 
natprirodne svrhe, uzdiže ih Bog, kad čovjeku daje natprirodna, 
sredstva, da u sukladnosti sa svojim prirodnim sposobnostima izvodi 
djela, što se mogu staviti u isti red s tom natprirodnom svrhom. Ta 
sredstva to su darovane (ulivene) kreposti. 

U opreci prema stečenim krepostima koje čovjek stječe svojim tru¬ 
dom, darovane (ulivene) kreposti nemaju svoga opstanka zahvaliti 
čovjeku, nego isključivo Bogu. Sv. Toma je to u definiciji darovane 
kreposti izrekao dodatkom kad je za nju naveo, da je stanje »što ga 
Bog izvodi u nama bez nas« (88). 

Na više nas načina Bog pomaže u tom našem poslu, dajući nam u 
obilju svoje darove. Osim natprirodna ojačanja u vjeri, ufanju i 
ljubavi (bogoslovske kreposti) daje nam na dar i moralne kreposti, 
a napose još darove Duha Svetoga. Doista nas je obilno snabdio^ 
na putu kojim želi da stupamo u ovom životu, izvršujući kreposna 
djela. 

Dogmatika pokazuje što je Božanska milost u našem ljudskom životu, 
i kakav je stvarno odnos milosti prema prirodi i obratno. Milost dira 
dušu u njezinoj biti, usavršuje i podiže, gotovo je preobrazuje u novo 
biće slično Božanskoj biti (»deificatio«), a da ipak ne uništava stvo¬ 
rena elementa, same ljudske duše. Taj neshvatljivi novi život ljudske 
duše, najdivnije djelo Božje ljubavi i dobrote, nije samo jedno stanje 

(87) S. theol. I-II, q. 62, a. 1 ad 3. 

(88) »Bona qualitas mentis (habitus) quam Deus in nobis sine nobis operator«. 
S. theol. I-II, q. 55, a. 4. »Virtus vero ordinans hominem ad bonum secunđum 
quod mođificatur per legem divinam et non per rationem humanam, non po- 
test causari per actus humanos quorum principium est ratio, sed causaiur 
solum in nobis per operationem divinam«. S. theol. I-II, q. 63, a. 2. 

svetosti i veličajne uzvišenosti slaboga Božjega stvora do svoga 
Stvoritelja, nego je naš preporod na novi život (89), sjeme Božje u 
nama (90), odsjev Božjega svijetla (91), pravi život Kristov s nama 
i u nama (92). 

U tom uzdignutom ljudskom životu uz novi životni princip što ga 
predstavlja posvetha milost (93), potrebna su i nova stanja — kre¬ 
posti — koje Bog također daruje svome stvoru. A potrebna su za to, 
jer nam prirodna sredstva ni uz novo životno počelo na nikakav na¬ 
čin ne mogu doseći ni priskrbiti natprirodna predmeta, pošto među 
njima nema nužne ni potrebne veze. Potrebna su i natprirodna 
stanja ne samo da čovjek ispravno shvati i provede svoj odnos prema 
Bogu kao začetniku svoga zemaljskog i vječnoga života, nego i prema 
sebi, prema ljudima i stvarima oko sebe u svijetu. Prvo mu olakša¬ 
vaju bogoslovske, a drugo moralne kreposti (94). Znamo da natpri¬ 
rodno djelovanje bez darovanih kreposti nije isključeno. Po nauci 
tridentskog sabora može čovjek uz redovitu Božju pomoć izvoditi 
djela natprirodna značaja, ali će ih uz pomoć darovanih kreposti 
izvoditi stalno, lako i pripravno, a k tome će sebi stvarati zasluge za 
vječni život. 

Još nam valja jedno spomenuti: darovane kreposti nisu isto što i po- 
svetna milost. To je nauka sv. Tome i sv. Bonaventure uz koje se 
priklanja daleko veći broj bogoslova (Kajetan, Medina, Grgur de 
Valentia, Suarez, Kleutgen, Scheeben) protiv mišljenja Aleksandra 
Aleškoga, Duns Skota, Lessiusa i sv. Roberta Belarmina (95). 

(89) »I za sve umrije (Krist), da koji žive, ne žive više samo sebi, nego onomu 
koji za njih umrije i uskrsnu« (2 Kor 5, 15); >S njim smo dakle ukopani kršte¬ 
njem u smrt, da kao što je Krist uskrsnuo od mrtvih slavom Očevom, tako i 
mi u novome životu da hodimo« (Rim 6, 4). 

(90) »Svaki koji je rođen od Boga, ne čini grijeha, jer njegovo sjeme ostaje 
u njemu i ne može griješiti, jer je rođen od Boga« (1 Iv 3, 9). Božje sjeme u 
nama (= milost) ne da, da čovjek padne u grijeh. 

(91) »Jer bijaste nekada tama, a sad ste svijetlo u Gospodinu, kao djeca 
svijetla živite« (Ef 5, 8). 

(92) »Ja više ne živim, nego živi u meni Krist (Gal 2, 20); »Umrijeste 
i vaš je život sakriven s Kristom u Bogu« (Kol 3, 2). 

(93) To je katoličko shvaćanje obranio sv. Augustin od zablude Pelagijanaca, 
koji su milost poimali kao prirodnu duševnu odliku (DB. n. 104), a tridentin- 
ski sabor od protestantske zablude: da je ona samo vanjski ures duše (DB. 
n. 821). 

(94) Protivno mišljenje s obzirom na moralne kreposti zastupaju: Duns Skot, 
Occam, Duranđus i đr. Suarez, De essentia gratiae 1. 6, c. 9, n. 3. 

(95) S. theol. I-II, q. 110, a. 3; Contr. Gent. 1. 3, c. 150; De verit. q. 27, a. 1,2,6. 

Kreposti se prama milosti odnose onako kao duševne moći prema 
duši. Milost je u biti duše, a kreposti u njezinim moćima; milost 
provodi pobožanstvenje u duši, a kreposti podižu u isti red djelova¬ 
nje duševnih moći. 

Najprije ćemo dokazati opstojnost darovanih stanja (bogoslovske, 
moralne [natprirodne] kreposti, darovi Duha Svetoga), a potom ćemo 
razmotriti njihove vlastitosti. 

Za bolje razumijevanje ovih važnih istina, valja ovdje ponoviti dog¬ 
matsku nauku: 

;>) Posvetna milost po kojoj postajemo sudionici na Božjoj prirodi (»divinae 
consortes naturae«) (2 Petr 1, 4) jest suštinsko (supstantivno) stanje u našoj 
duši. Promatrajući dušu u prirodnom redu, ne bi u njoj moglo biti nikakova 
stanja. Duša je naime po svojoj biti završni oblik (forma) ljudske prirode, pa 
ne potpada ni pod koga i ne treba ničega, jer je u to.i i takovoj prirodi najsa- 
vršenije što može biti (»ultimum perfeetionis«). Ali kad je gledamo kao sudio¬ 
nika na Božjoj prirodi, onda je stvar drukčija. Milost koja u nju ulazi svodi 
se na vrst stanja i to suštinskog (supstantivnog) stanja. A to znači: nije čo¬ 
vjeku samo potrebna milost da teži i djeluje u smjeru što mu ga nameće 
natprirodna svrha, nego je najprije potrebno da se čitava njegova priroda 
uzdigne u novi red u kojem se nalazi njegovo konačno natprirodno dobro (96). 
To čini posvetna milost. Nastaje dakle u čovjeku nova priroda, s obzirom 
r,a sudjelovanje stvorene prirode s natprirođom (participatio), pa je zato nov 
i način djelovanja u tom novonastalom stanju. Kako su u prirodnom redu du¬ 
ševne moći u odnosu prema duši na svoj (prirodni) način djelotvorne, tako je 
i u ovom novom nosiocu potreban njemu svojstven način djelovanja, 
koji mu određuju darovane kreposti. Ta su djelatna stanja natprirodna za 
razliku od prirodnih, kako ih imamo kod stečenih kreposti. Ona daju m o- 
g u ć n o s t rada u onom redu u kojem smo posvetnom milošću postali sudio¬ 
nici sa svojim Stvoriteljem u Njegovoj Božanskoj prirodi. A da uz. to možemo 
u tom redu lako raditi, ne ovisi toliko o daru koji sam sobom donosi sklo¬ 
nost, naginjanje k djelovanju, koliko ovisi o nama samima, našoj vježbi u 
kreposti. U tom su pogledu stečene kreposti posve drugoga značaja, jer baš 
one daju lakoću u kreposnom radu (97). 

b) Sve darovane kreposti dobivamo zajedno s posvetnom milošću. 
Ta je nauka sv. Tome (98) dobila svoju potvrdu na saboru u Triđentu (99). 

(96) Kard. B i 11 o t, De virtutibus infusis, tom. I. str. 32. 

(97) »Oportet enim quođ homini detur aliquiđ non solum per quod operetur 
in finem (supernaturalem) vel per quod inelinetur eius appctitus in finem 
illum, seđ per quod ipsa natura hominis elevetur ad quandam dignitatem 
secunđum quam tališ finiš sit ei competens et ad hoc datur gratia sanctificans«. 
S. Thomas, De verit. q. 27, a. 2; Billot, n. dj. str. 36 i si. 

(98) S. theol. I-II, q. 62, a. 4; III, p. q. 85, a. 6. 

(99) DB. n. 800. 

Za bogoslovske kreposti (vjeru, ufanje, ljubav) je toliko sigurna, da joj možemo 
dati oznaku: .fidei proxima; za moralne kreposti, nije toliko sigurna, no sva¬ 
kako je općenito usvojeno mišljenje (communissima). 

Zajedno s krepošću ljubavi dobivamo sedam darova Duha 
Svetoga. Oni nisu u nama toliko djelatno, koliko trpno počelo; ne 
oduzimaju nam slobode, ali nas vode na one puteve kako Duh Sveti 
želi (»inspiracija«). Stvarno su u nama, kako im i ime kazuje! O 
njima ćemo kasnije napose još govoriti. 

.§ 1. BOGOSLOVSKE KREPOSTI 

Do vječnoga svoga blaženstva može čovjek dospjeti samo Božjom 
pomoći (»sola divina virtute«) (100), snagom dakle što nadilazi nje¬ 
gove prirodne sile, a ipak u njemu radi poput djelotvorna prirodna 
počela. Tu natprirodnu snagu nazivamo također izrazom krepost 
(yis, virtus), pa otud ime bogoslovske kreposti. Ime nije doduše naj¬ 
spretnije, ali po rečenom je jasno zašto ih zovemo krepostima. A 
bogoslovskima ih zovemo kako sv. Toma navodi s razloga: 

a) što im je materijalni i formalni predmet: Bog, vjera u Boga, 
ufanje u Nj, ljubav k Bogu, 

b) što im je s v r h a: naša ispravna orijentacija prema Bogu, 

c) što im je i z v o r: Sv. Pismo te za njih znamo samo po objavi 
Božjoj. 

1. — Opstojnost nam bogoslovskih kreposti dokazuje: 

a) S v. Pismo. U poslanici Rimljanima (5, 1—6) piše sv. Pavao: 
»Opravdani dakle vjerom imamo mir s Bogom po G. N. I. K. po kom 
smo vjerom pristupili k ovoj milosti u kojoj stojimo i ponosimo še 
nadom u slavu Božju. Ne-'samo to, nego' se ponosimo nevoljama, 
znajući da nevolja gradi ustrajnost, ustrajnost prokušanu vrlinu, a 
prokušana vrlina nadu; a nada ne sramoti, jer se ljubav Božja izlila 
u srcima našima Duhom Svetim koji nam je dan.« U poslanici 1. 
Solunjanima (5, 8) piše: »Mi koji smo sinovi dana, budimo trijezni 
i obučeni u oklop vjere i ljubavi s kacigom nade spasenja«. U po¬ 
slanici Kološanima (1, 4—5) veli: »Ćuli smo za vjeru vašu u Kristu 
Isusu i ljubav koju imate k svima svetima radi nade pohranjene 


BOGOSLOVSKE KREPOSTI 

nam na nebesima, za koju ste ranije čuli propovijedanjem istinitog 
evanđelja«. 

Konačno je u poslanici Korinćanima (13—17) isti sv. Pavao napisao 
slavospjev ljubavi kao najljepšoj i najvećoj kreposti. To prekrasno 
poglavlje završuje ovim klasičnim riječima: »A sad ostaje vjera, 
ufanje i ljubav ovo troje; ali je ljubav među njima najveća!« 
b) Crkveni dokumenti se vežu na spomenute navode Sv. 
Pisma. 

a) Inocent III. (1201) ističe da je među bogoslovima sporno pitanje: da li i 
djeca kod krštenja dobivaju ulivene vjeru, ufanje i ljubav, te ostale kre¬ 
posti (101). 

b) Sabor u Vienni (1311) kaže da je pozitivno mišljenje vjerojatnije (102). 

c) Tridentski sabor tvrdi, da je to mišljenje sigurno, ali ga ne donosi u punom 
obliku dogmatske definicije (103). 

Mišljenja bogoslova su i u tom podijeljena: Suarez, Ripalđa, Bcne- 
d i k t XIV. i drugi drže nauku o ulivenim (darovanim) bogoslovskim krepo¬ 
stima definiranom (de fide); Merkelbach je smatra izvjesnom (certa); 
Prummer vrlo blizom članku vjere (fidei proxima); kard. Bi lio tu je 
(jtheologice certissima« str. 98); Schiffini kaže: da se poslije trident. sa¬ 
bora ne smije napadali (»infitiari nefas est« str. 3); Mausbachu je »iiber- 
einstimmende theologische Lehre« II./6. 

2. — Vrsna (specifična) razlika bogoslovskih kreposti od razuin- 
skih i ćudorednih udara odmah u oči: vrsnu razliku stanja uvjetuju 
formalno razlicni predmeti. A predmet bogoslovskih kreposti, Bog 
koga ljudski razum ne može obuhvatiti, neisporedivo nadilazi pred¬ 
mete razumskih i ćudorednih kreposti, koje ljudski razum može 
obuhvatiti (104). 

3. — Prema crkvenoj nauci postoje samo tri bogoslovske kreposti: 
vjera,, ufanje i ljubav., Oslanjajući se napose na riječi sv. Pavla u 

(1.01) Epist. »Maiores Ecclesiae causas« ad Ymbertum Arelaten. episc. (1201), 
DB. n. 410. 

(102) »Nos autem... opinionem secundam, quae dicit tam parvulis, quam 
adultis ćonferri in baptismo informantem gratiam et virtutes tamquara pro- 
babiliorem et dictis sanctorum et doctorum modernorum theologiae magis 
consonam et concordem, saero approbante concilio đuximus eligendam«. Const. 
De summa Trinitate (Errores Petri Joannis Olivi), DB. n. 483. 

(103) »In ipsa iustificatione cum remissione peccatorum haec omnia simul 

infusa accipit homo per J. Ch. cui inseritur fidem, spem et caritatem«, DB. 
n. 800. . 

(104) S. theol. I-II, q. 62, a. 2. 


<100) S. theol. I-II, q. 62, a. 1. 

prvoj poslanici Korinćanima: »A. sad ostaje vjera, ufanje i ljubav 
ovo troje...« (13, 13) obrazlaže njihov broj sv. Toma ovako (105): 
Kao što se prirođene sklonosti odnose prema prirodnoj, tako se i 
bogoslovske kreposti odnose prema natprirodnoj svrsi. Prirodno se 
čovjek opredjeljuje razumno i voljno: spoznaje osnovna načela, po¬ 
vlači teorijske i praktične zaključke i voljom teži za onim što mu 
razum otkriva kao dobro. U natprirodnom pogledu valja da (poradi 
natprirodne svrhe) i potrebna Božja pomoć ide isto tako u dva smjera: 
najprije da čovjek shvati natprirodnu svrhu i koliko može 
uroni u predmet koji je daleko iznad njega — to mu pomaže vjera; 
zatim da usmjeri svoju volju prema konačnoj svrsi kao predmetu 
koji će i na tom putu ipak moći postići — tu mu pomaže nada; na¬ 
pokon da ga čitava prožme misao sjedinjenja s natprirodnim — 
to mu pomaže ljubav; ljubav prirodno teži za sjedinjenjem. 

Među bogoslovskim krepostima postoji red i to: a) s obzirom na postanak 
je na prvom mjestu vjera: najprije valja spoznati ono u što se polaže nada i 
za čim ide ljubav; zatim je nada pred ljubavlju, jer se ljubav rađa iz nade da 
će neko dobro postati našim; b) s obzirom na savršenost je na prvom 
mjestu ljubav, kako reče sv. Pavao: major autem horum caritas (1 Kor 13, 13), 
jer je ona forma i vjere i nade, majka sviju kreposti. 

§ 2. MORALNE KREPOSTI (NATPRIRODNE) 

1. — Osim bogoslovskih (darovanih) kreposti po danas suglasnom 
mišljenju bogoslova dobivamo s posvetnom milošću i moralne kre¬ 
posti. Njihovu potrebu obrazlaže sv. Toma ovako (106): Razumljivo 
je, da se Bog jednako brine za čovjeka u prirodnom kao natprirod¬ 
nom redu. Cak još više smijemo očekivati, da će nam pomagati u 
natprirodnom redu, kad je natprirodna svrha neisporedivo viša, a 
postignuće njezino prirodnim silama posve isključeno. Pa kad su 
čovjeku u prirodnom redu uz prirodna sredstva još potrebna ste¬ 
čena stanja, ne će mu ni u natprirodnom redu uz milost đostajati 
samo bogoslovske kreposti, nego će. mu u razmjeru biti potrebna 
natprirodna djelatna stanja, koja će mu s obzirom na natprirodna 
sredstva pomagati do svrhe. 

Što su u prirodnom redu stečene moralne kreposti, to su ana¬ 
logno u natprirodnom redu darovane moralne kreposti. Nat- 

(105) S. theol. I-II, q. 62, a. 3. 

(106) S. theol. I-II, q. 63, a. 3. 


prirodna djela moramo izvršavati i lako i okretno, kao da su nam 
prirodna, a to bi bez ove posebne pomoći bilo vrlo oteščano. Gospo¬ 
din Bog nas ne vodi k sebi nespretnim ili neizravnanim putevima; 
naprotiv: On sve čini da loze donesu rod, tek traži, kako je prirodno, 
da ostanu u vezi s čokotom (Iv 15, 4). Pa zato kad nam preko vjere, 
ufanja i ljubavi u natprirodnom svijetlu obasjava i osvjetljuje 
svrhu, potrebno je da nam istim, svijetlom ožari put (sredstva), 
kojim ćemo ispravno spoznatoj svrsi, jednako ispravno ali i radosno 
koracati u ovom životu. S darovanim moralnim krepostima ćemo 
sređivati svoje poslove onako kako je Njegova volja; one će nam 
pomoći, da ostajući na smjernici natprirodnog života, u svakoj prilici 
i neprilici održimo visinu toga istoga života i da zavrijedimo sa sv. 
Pavlom reći: A ja više ne živim nego živi u meni Krist! (Gal 2, 20). 

2. — Iz onoga što smo naprijed rekli, znamo u koju nam ih svrhu 
Bog daruje, kao i koliko se bitno razlikuje darovana krepost od ste¬ 
čene. Ovdje valja još napose istaći vrsnu razliku između jednih i 
drugih prema formalnom predmetu (»actus specificantur ab obiecto«). 
Čin stečene moralne kreposti upravlja i vodi ljudski razum prema 
svom p r i rodnom nahođenju, a darovane moralne kreposti se 
ravnaju prema natprirodnom rasvjetljenju. Sv. Toma veli: prvi 
čin polazi secundum regulam rationis humanae, a drugi secundum 
regulam divinam (107). Za primjer navodi umjerenost u jelu, s raz¬ 
loga da ne strada zdravlje, i umjerenost s razloga da krotimo ili 
umrtvimo tijelo; formalni se predmet u prvom i drugom slučaju 
vrsno razlikuje, dok je materijalni predmet jedan te isti. Tako je i 
kod ostalih moralnih kreposti. 

§ 3. VLASTITOSTI DAROVANIH KREPOSTI 

Prema onome što smo rekli o vlastitostima stečenih i moralnih kre¬ 
posti, zatim o značenju i zadaći darovanih ili ulivenih kreposti, valja 
nam kao vlastitosti ovih potonjih ustanoviti: 

A) Srednja mjera: 

1) Bogoslovske kreposti nemaju, niti je mogu imati s obzi¬ 
rom na sam predmet (per se), jer je predmet neizmjeran, pa se 
zapravo nikada ne možemo ni približiti k Njemu svojim činima 

(107) S. theol. I-II, q. 63, a. 4. 

vjere, ufanja i ljubavi, a kamo li da u činu prevršimo mjeru. S obzi¬ 
rom pak na nosioca (subjekt) (per accidens) imaju neiz¬ 
ravno (improprie) srednju mjeru: gledom na nas same i 
na način kojim težimo k Bogu kao objektu, može i mora biti neka 
srednja mjera. Način naime kojim izvršujemo n. pr. čin ufanja ili 
vjere jest nešto što dolazi činu kreposti izvana, zbog položaja i ne¬ 
savršena stanja naše ljudske prirode. Mi se ne ufamo poći preko 
(praesumptio), niti ispod potrebne mjere (desperatio). To ne dolazi 
zbog predmeta nadanja (ufanja) kao kreposti, nego zbog naših ljud¬ 
skih slabosti i nesavršenosti u djelovanju. Zato nas i tu mora razbo¬ 
ritost voditi i ravnati. 

2) Moralne darovane kreposti imaju srednju mjeru 
onako.kako smo istumačili i za stečene kreposti. Jer nam jednako 
pomažu u vršenju dobrih djela, jednako pravilo na radu vrijedi i za 
njih. S razloga pak što nam ih B o g daje, može ih dati u kakovoj 
i kolikoj mjeri hoće. 

3) Darovi Duha Svetoga baš jer su od Duha Svetoga, ne 
mogu potpadati pod nikakovu mjeru. Ravna ih i dijeli sam Duh 
Sveti kako, koliko i komu hoće. 

B) Međusobna veza darovanih kreposti je ovakova: 

1) Bogoslovske kreposti su međusobno nužno povezane: 

a) Vjera i nada mogu postojati bez ljubavi. Istina, bez ljubavi nisu oblikovane 
(u formi), ali kreposti jesu. Za postojanje vjere bez ostalih dviju je to izrieno 
definirano na tridentskom saboru (108), a za krepost nade je opće bogoslovsko 
mišljenje (109). Vjera i nada makar i bez ljubavi (u nesavršenom obliku) u 
čovjeku griješniku, ipak su neki dar pomoću kojega će čovjek lakše ponovno 
naći put do Boga. 

b) Nada pretpostavlja vjeru, zato vjera može biti bez nade, ali nade ne može 
biti bez vjere. Treba najprije vjerovati da postoji Bog koji daje milost i da 
postoji život u vječnoj slavi, da se možeš nadati e ćeš ga jedamput postići. 

c) Ljubavi ne može biti bez vjere i nade: da Boga možemo ljubiti moramo 
vjerovati da postoji ne samo On već i mogućnost doticaja s Njime, te da je 
On kao Bog naše ljubavi vrijedan (110). 

2) Moralne darovane kreposti dobivamo na dar s po- 
svetnom milošću. S njom su tako vezane da ih: a) sve gubimo 
čim izgubimo posvetnu milost. Milost je princip natprirodna đjelo- 

(108) DB. n. 838; S. theol. I-II, q. 65, a. 4. 

(109) DB. n. 1401, 1402, 1407, 1408. 

(110) S. theol. I-II, q. 65, a. 5. 


vanja, a kreposti su potrebno djelotvorno sredstvo za natprirodnu 
svrhu. Jednoga nema bez drugoga u prirodnom, pa tako ni u nat¬ 
prirodnom redu (Hl); b) međusobno su povezane preko 
kreposti razboritosti, kako smo rekli govoreći o stečenim moralnim 
krepostima; c) moralne darovane kreposti ne mogu posto¬ 
jati bez ljubavi. Natprirodne moralne kreposti ravnaju i promiču 
napredak k natprirodnoj svrsi, zato je nužno potrebno savršena 
razboritost. A razboritosti (natprirodne) nema bez ljubavi: ljubav 
k svrsi i k sredstvima do nje, mora biti savršeno razborito provedena 
u svemu, da nefaljeno dovodi k cilju. Kad dakle tko ima takovu 
mjeru provesti za svaki sporedni cilj kojemu teži, kud i kamo to 
ima više kad ide za natprirodnim ciljem. A da nas razboritost savr¬ 
šeno vodi, valja da je vezana s ljubavlju koja se sav-ršeno pravilno 
razlijeva na tom putu do svrhe (112). d) Darovi Duha Svetoga su 
vezani uz krepost ljubavi. S njom ih dobivamo, s njom i gubimo (113). 

C) Jednakost darovanih kreposti valja ocijeniti: \ 

1) po vrsti. Kako je bogoslovskim krepostima predmet najsavr- 
šenije biće (Bog), one su najodličnije među svima krepostima. 
Između njih dolazi na prvo mjesto ljubav, kako nam izrično govori 
sv. Pavao (1 Kor 13, 13): Maior autem horum est caritas! 

Razlog navodi sv. Toma (114): Vjerom smo i nadom više udaljeni od predmeta 
svoga čina, jer niti Boga vidimo, niti stvarno osjećamo. Po ljubavi pak smo mu 
najbliži, jer ga u neku ruku posjedujemo. Onaj što ljubi, posjeduje na neki 
način predmet koji ljubi, jer osjećaj ljubavi teži za sjedinjenjem s ljubljenim 
predmetom. Zato je izvrsna riječ Sv. Pisma: Tko ostaje u ljubavi, ostaje u 
Bogu a Bog u njemu (1 Iv 4, 16). To je ljubav kojom Njemu dobro želimo 
(amor amicitiae) i radi Njega se uza Nj vežemo. 

Redoslijed je među njima prirodan: vjera rađa nadu, a nada rodi ljubavlju. 
Ođličnija je vjera jer je u umu, ali je savršenija nada jer je bliža ljubavi (115). 

2) po jačini (extensio-intensio) su sva darovana stanja jednaka. 
Kako su ovisna od posvetne milosti (ljubavi) u svojoj opstojnosti, 
tako i u svom opsegu i jačini: poraste li ljubav, porasli su i svi da¬ 
rovi u duši s ljubavlju skopčani; izgubi li se milost, izgubljeni su i 
svi darovi bez razlike. 

(111) S. theol. I-II, q. 65, a. 3. 

(112) S. theol. I-II, q. 65, a. 2. 

(113) S. theol. I-II, q. 68, a. 5. 

<114) S. theol. I-II, q. 66, a. 6. 

<115) Merkelbach, n. dj. str. 505. 

D) Trajanje darovanih kreposti nije za sve jednako, nego se odre¬ 
đuje prema stanju blaženih: 

1) Vjera i nada nakon smrti nestaju,, jer dolazi blaženo gledanje Boga licem 
u lice; do smrti je to gledanje bilo kao u ogledalu (1 Kor 13, 10) i u zagonetci, 
dakle nesavršeno, a po smrti postaje potpuno. 

2) Ljubav kao savršena krepost ostaje i u onom životu, jer je po prirodi čina 
moguća i nakon smrti. 

3) Moralne darovane kreposti ostaju u drugom životu samo po svom bitnom 
značenju; djelotvorni se njihov značaj nužno gubi posvema. 

4) Darovi Duha Svetoga ostaju isto tako samo po svom bitnom značenju; nji¬ 
hov se djelotvorni značaj mijenja prema promijenjenom stanju duše (116). 

I. DAROVI DUHA SVETOGA 

Za plodan je vjerski život kršćanskih vjernika od velike važnosti upoznati što 
bogoslovska nauka kazuje o darovima Duha Svetoga. Možda ne ću pogriješiti 
ako ustvrdim, da je daleko većem broju kršćana katolika, osim samoga imena 
jedva što. poznato o tim darovima. U želji, da već kod redovna studija morala 
pružimo potrebno poznavanje ovih izvanrednih i dragocjenih darova, slijedeći 
našega učitelja (117) iznijet ćemo ovdje pregledno što je najpotrebnije. 

Pod imenom darova Duha Svetoga razumijevamo posebno nat¬ 
prirodno usavršenje ljudske duše, koje Duh Sveti 
pruža kao svoju naročitu pomoć u ovom životu. I ako je svaka milost 
Božja u pravom smislu dar Duha Svetoga, jer je potpuno nezaslu¬ 
žena, ovi darovi Duha Svetoga o kojima sada govorimo, nose to ime 
u čisto posebnom značenju riječi. 

1) Opstojnost darova Duha Svetoga kazuje nam Sv. Pismo. Kod pro¬ 
roka Isaije čitamo: »Počinut će nad njim duh mudrosti i razumije¬ 
vanja, duh savjeta i jakosti, duh znanja i pobožnosti i napunit će ga 
duh straha Božjega «(Is 11, 2). Prema navedenom tekstu brojimo ih 
sedam: mudrost, razum, savjet (svjetovanje), bogoljubnost, jakost, 
znanje, strah (od grijeha). Sv. Oci i mistici hoće tu da vide neko 
podudaranje s brojem sedam (7) glavnih kreposti (3 bogoslovske i 4 
stožerne), a bogoslovi (118) nalaze, da baš taj broj potpuno obuhvaća 
sve grane kreposnoga ljudskog djelovanja, kako s obzirom na razum 
tako s obzirom na ljudske težnje. Crkva se prilagodila tom shvaća- 

(116) S. theol. I-II, q. 67, a. 3, 4; q. 68, a. 6; De virt. q. 5, a. 4. 

(117) S. theol. I-II, q. 68, a. 1—8. 

(118) Merkelbach, n. dj. str. 494; S. theol. I-II, q. 68, a. 4. U hebrejskom 
tekstu manjka bogoljubnost (pietas). 


nju i moli u himnima Duhu Svetomu da nam podijeli svojih s e- 
d a m darova (119). 

2) Što dobivamo s darovima Duha Svetoga? 

Dobivamo sposobnost da se izvanjskom poticaju s Božje strane pri¬ 
pravno i rado odazovemo. Duh nas Sveti koji je u nama po milosti, 
potiče (»inspiratio«) na raznovrsno dobro djelovanje, a mi se poradi 
ovih darova pripravno odazivamo. Kard. Billot se o tom izražava 
slikovito: naša je duša kao lađa što plovi snagom stroja koji je 
iznutra pokreće (virtutes); ali ako duhne povoljan vjetar pa napne 
jedra, ide lađa brže k cilju. Eto, razastrta jedra su darovi (dona) 
Duha Svetoga, a vjetar Njegov poticaj (inspiratio) (120). Razlika je 
ipak u tomu: lađa može dospjeti k cilju snagom samoga stroja, pa 
i samih jedara, a duša ljudska ne može ni s jednim ni s drugim da¬ 
rom samim, nego treba oba koji se međusobno pomažu. Dakle: po¬ 
moću kreposti se rado odazivamo poticajima razuma, pomoću 
darova poticajima Boga; kreposti nas navode na djela potrebna 
za spasenje, a darovi i na takova djela koja prelaze potrebu (junačka 
djela), pa nam se računaju kao višak zasluge. 

Iz rečenoga slijedi da su darovi Duha Svetoga stvarno različni od 
kreposti (121). 

3) Potrebu darova Duha Svetoga za spasenje opravdava sv. Toma (122) 
ovako: Ljudski razum osvijetljen Božjom milošću, duša milošću 
uzdignuta u viši red, krepostima urešena i ojačana, ipak je samo 
djelomično u natprirodnom redu, pa je zato u njemu na nesavršen 
način; da čovjek pođe prema konačnoj svrsi potpuno kako 
treba, valja da ga zanese, potakne, povuče Onaj koji tu prirodu 
ima u savršenom stupnju — sam Gospod Bog (123). Ti su nam darovi, 

(119) »Da Tuis fidelibus in Te conlitentibus, sacrum septenarium ...« »Tu sep- 
tiformis munere ...« 

(120) Kard. Billot, De virtutibus inlusis, Roma (1905 2 ) str. 172. 

(121) Protivno mišljenje zastupa P. Lombarđus, Duns Skot, Occam, Durandus, 
Vasquez, Chr. Pesch i dr. 

(122) S. theol. I-II, q. 68, a. 3. 

(123) »Id quod imperleete habet naturam aliquam vel formam aut vil'tutem, 
n o n potest per se operari, nisi ab altero moveatur«. »Sic igitur quantum ad 
ea quae subsunt humanae rationi, in ordine scilicet ad linem connaturalem 
homini, homo potest operari per iudicium rationis; si tamen etiam in hoc 
homo adiuvetur a Deo per specialem instinetum, hoc erit superabundantis 
bonitatis«. S. theol. I-II, q. 68, a. 2 

istina, potrebni u prvom redu kod izvanrednih djela kreposti, 
ali i kod običnih: svakako je znak većeg i savršenijega kršćanskog 
života odazivati se uvijek pripravno nadahnućima Duha Svetoga, 
nego ih puštati bez odziva s naše strane. U toj pripravnosti baš i 
leži ključ razumijevanja pravoga i plodnoga kršćanskog života. 
Mnogi će upozoren i upućen u ovaj uzvišeni sustav lakše i priprav¬ 
ni] e sam zahvatiti u posao, shvaćajući koliko nam Gospod Bog izlazi 
u susret i poimajući, da će uz dobru volju njegovi mali napori biti 
okrunjeni velikim uspjesima. Shvatit će tako i dubljinu riječi Sv. 
Pisma (Rim 8, 9—14): »Tko nema duha Kristova, on nije njegov. 
Ako je Krist u vama, tijelo je mrtvo radi grijeha, a duh živi radi 
pravde. Ako li stanuje u vama Duh onoga koji Isusa uskrisi od 
mrtvih, onaj koji uskrisi Krista od mrtvih, oživit će i vaša smrtna 
tjelesa Duhom svojim, koji stanuje u vama . . . Jer kojegod vodi Duh 
Božji, oni su sinovi Božji.. .« 

Darovi su Duha Svetoga prema tome s nama i u nama u ovom 
životu s obzirom na predmet koji tiču i koji izvodimo pod na¬ 
dahnućem Božjim; s obzirom pak na svoju bitnost oni su naši 
i u životu iza smrti u onom stanju i u onom stupnju, koliko nam ih 
Božjim pripuštenjem duša bude dostojna uživati (124). 

4) Značenje pojedinih darova Duha Svetoga. Svaki je od njih neko 
stanje po kojem duša pod utjecajem Duha Svetoga postaje lako po¬ 
kretljiva, da se zanese za Božjim stvarima i zadubi u njih, o njima 
misli i radi, ne u ljudskom nego u Božanskom smislu. Tako: 

1) Mudrost nas osposobljuje za ispravno prosuđivanje najviših i najuzvi- 
šenijih Božanskih stvari; pod uplivom dara mudrosti će čovjek u neku ruku 
prirodno suditi i govoriti o tim stvarima, a o drugim (ljudskima) u tom istom 
smjeru, svodeći konačno sve na Boga i ispravno postupajući u stvaranju svo¬ 
jih odluka. 

2) Razumnost .ie dar kojim shvaćamo stvari vjere u pravom svijetlu: sve 
što je po Bogu objavljeno valja vjerovati. Tu dar razuma pomaže da se lako 
prebrode poteškoće bilo teorijske bilo praktične prirode. Koliki je to dar Božji 
—• jasno nam biva čim pomislimo, koliko je velik broj ljudi što danas bez 
vjere žive samo zato, jer nisu svladali poteškoća što im se nadaju iz objave. 

3) Savjet je dar što dolazi do izražaja u teškim zamršenim prilikama života. 
Kako za sebe same tako i za druge nalazimo po njemu lako i bez oklijevanja 
potrebne smjernice i rješenja. Kao da nam sam Bog povjerljivo šapće: tako 
valja postupati u pojedinom slučaju. 

(124) Sv. Ambrozije, De Spir. Sancto 1. 1, c. 20; Sv. Toma, I-II, q. 68, a. 6. 

4) Znanje je dar kojim pravedan čovjek pravilno sudi o svim stvorenim 
stvarima, napose prosuđuje ispravno njihov pravi odnos prema Bogu i njihovu 
cijenu u odnosu prema svojoj konačnoj svrsi. Ispravno ga nazivaju znanjem 
svetih (»scientia sanctorum«), jer se u životu svetaca odrazuje ono pravo 
znanje, potrebno čovjeku da postigne svoju svrhu, i ispravna ocjena svega što 
je na svijetu. U životu gledamo oko sebe tolike po' prirodi vrlo nadarene ljude, 
kako im ovo »znanje svetih« manjka, pa se gube i troše u sporednim i za svoju 
pravu svrhu potpuno nevažnim stvarima. 

5) Bogolj ubnost je dar što čovjeka raspoložuje na štovanje Boga kao 
zajedničkog oca sviju ljudi: osjećaj privrženosti k Bogu kao dobrom skrbniku 
i zaštitniku svoje djece, budi nam u srcu ljubav i prema ljudima kao subraći 
u jednom Ocu nebeskomu. Zato krasno kaže sv. Pavao (Rim 8,15): »Niste pri¬ 
mili duha ropstva da se bojite ponovo, nego ste primili Duha posinjenja u 
kojemu vapijemo: Aba, Oče! Sam Duh svjedoči s našim duhom, da smo djeca 
Božja«. 

6) Hrabrost ulijeva naročito pouzdanje, da ćemo se odhrvati svim vreme¬ 
nitim poteškoćama što nas budu snašle u životu. Ovo nas stanje jača u pro- 
tivštinama i pogibeljima života što dolaze sa svih strana. Mnogi podliježu bez 
borbe i ne znajući da nam Gospod vrlo pripravno pomaže, daleko više nego 
što sami možemo i misliti! Hrabrost je od velike važnosti po napredan duhovni 
život, jednako kao što je ona odlika i onih koji u životu imovinski dobro 
prolaze. 

7) Strah od grijeha kao uvrede Boga. To je ono spasonosno strahova¬ 
nje pred Božjim veličanstvom, koje čovjeka čuva od prestupa Božjih i ljudskih 
zapovijedi. Mnogi ga'krivo shvaćaju, a mnogi nikako ne razumiju. A ipak je 
ovaj strah početak sve životne mudrosti! Tko se ovim darom pripravno služi, 
— položio je svoju nadu na siguran temelj, na najboljem je putu da dođe u 
posjed vječnoga blaženstva. 

Svi su ovi darovi Duha Svetoga međusobno povezani tako, da 
tko je u ljubavi s Bogom ima ih sve, a tko nema ljubavi, nema ni¬ 
jednoga. Kao što nema nijedne moralne kreposti tko nema razbori¬ 
tosti, tako nema ni darova Duha Svetoga tko nema kreposti ljubavi. 
Sv. Pavao kaže: »Ljubav se Božja izlila u srcima našima po Duhu 
Svetomu, koji nam je dan« (Rim 5, 5). 

II. OSAM BLAŽENSTAVA 

Onako kako nam ih je iznio Krist Gospodin u svojoj besjedi na gori 
(Mt 5, 3—11) ne mogu se svrstati u red stanja kao kreposti i darovi, 
jer označuju (čin) djelo postignuto pomoću kreposti ili darova. Pa 
pošto su takova osobita kreposna djela u neku ruku: a) početak 
i ovdje na zemlji predosjećaj onoga vječnoga blaženstva što čovjeka 

čeka u slavi Oca nebeskoga, ona su nam kao zaslužna djela svoje 
vrsti ujedno: b) jamstvo, zalog sreće na drugom svijetu. Blažen¬ 
stva su dakle posljedica darovanih stanja, krepo¬ 
sti i darova, pa ih toga radi pribrajaju ili krepostima ili daro¬ 
vima Duha Svetoga, kako čin običajemo pridavati stanju uslijed ko¬ 
jega nastaje (125). Sv. Toma napose kuša obrazložiti njihov broj 
s obzirom na trovrsnu sreću, kako sebi zamišljaju ljudi da je u ovom 
životu mogu uživati (život u nasladama, u radu, u razmišljanju). 
Njihovo značenje tumači kao posebnu vrst nagrade, djelomično u 
ovom, a potpuno u drugom životu. Prema Tominom izlaganju (126) 
ovako bi blaženstva odgovarala darovima, koji su povod ili poticaj 
što dovodi do određenog blaženstva: 

1) »Blaženi siromašni u duhu, jer je njihovo kraljevstvo 
nebesk o.« Nagrada (»kraljevstvo nebesko«) — odgovara daru straha Bo¬ 
žjega (timor): postali su siromašni, jer su se za cijenu Božjega prijateljstva 
duhom otrgli od svijeta. 

2) »Blaženi žalosni, jer će se utješiti«. Nagrada (»utjeha«) od¬ 
govara daru znanja (scientia), po kojem su znali utjehu tražiti u pravim stva¬ 
rima, a ne u ispraznim svjetskim nasladama. 

3) »Blaženi krotki, jer će oni baštiniti zeml j u«. Nagrada 
(»zemlja živih«) — odgovara daru pobožnosti (pletas), po kojoj se stiče mir i 
sigurnost. 

4) »Blaženi koji gladuju i ž e d a j u p r a v d e, jer će' se oni 
nasititi«. Nagrada (»zadovoljstvo«, sitost) — odgovara daru hrabrosti (Jtor- 
titudo), po kojem svladamo neurednu težnju sebičnosti što ruši pravo bli¬ 
žnjega. 

5) »Blaženi milosrdni, jer će oni milosrđe postići«. Na¬ 
grada (»milosrđe«) — odgovara daru savjeta (eonsilium), po kojem nas Duh 
Sveti upućuje na milosrđe prema bližnjemu, a na svladavanje želje za vlasti¬ 
tom udobnošću. 

6) »Blaženi koji su čista srca, jer će oni Bogu vidjeti«. 
Nagrada (»gledanje Boga«) — odgovara daru razumijevanja (inlellectus), po 
kojem jasno uviđamo (gledamo) da samo čista duša može uživati samu čistoću. 

7) »Blaženi mirotvorni jer će se sinovi Božji zvati«. Na¬ 
grada (»sinovi Božji«) — odgovara daru mudrosti (sapientia), po kojem tra¬ 
žimo mir u sebi i oko sebe, povodeći se u tom za samim Gospodom Bogom, 
Ocem mira i jedinstva. 

8) »Blaženi koji su progonjeni radi pravednosti, jer je 
njihovo kraljevstvo nebesko«. Nagrada (»kraljevstvo nebesko«) 

(125) Sv. Augustin, De sermone Domini in monte, 1. 1, c. 4. 

(126) S. theol. I-II, q. 69, a. 1 ad 1; a. 3, a. 4, 

je ista kao u prvom blaženstvu; po tumačenju sv. Ambrozija ta se ista na¬ 
grada ovdje ima shvatiti protegnuta i na tijelo, jer i ono ima podnositi 
tegobe u životu, dok se u prvom blaženstvu nagrada odnosila samo na dušu. 
Sv. se Toma ne protivi tumačenju: da se ovdje ponovno ističe nagrada koja 
odgovara svima darovima, jer prema njima slijedimo glas Duha Svetoga 
i vršimo spasonosna dobra djela. 

ili. PLODOVI DUHA SVETOGA 

Tako se zovu kreposna djela u životu čovječjem 
što ih on izvodi pod uplivom djelovanja Duha 
Svetoga. Sv. Pavao (Gal 5, 22) naglašujući veliku i važnu razliku 
između duha i tijela, a naročito između tjelesnih i duhovnih djela, 
nabraja dvanajst (127) plodova Duha Svetoga: ljubav, radost, mir, 
strpljivost, blagost, dobrotu, dobrodušnost, krotlcost, vjernost, 
čednost, uzdržljivost, čistoću. 

O njima govori sv. Toma u posebnom poglavlju (128), izvodeći, da 
se plodovi razlikuju od blaženstava, jer se za pojam blaženstva traži 
daleko više nego za pojam ploda, koji znači uživanje u nekom do¬ 
brom djelu izvršenom pomoću Božje milosti. Zato je svako blažen¬ 
stvo ujedno i plod djelovanja našega s Duhom Svetim, ali svako 
djelovanje s Duhom Svetim nije još blaženstvo, koje mora biti 
savršeno kreposno djelo u visokom stupnju. 

Sasvim je razumljivo da sv. Pavao nije na ovom mjestu nabrojio sve 
one čine u duševnom ljudskom životu, koji se u njemu rađaju pod 
uplivom milosti i darova sa strane Božje. Na tom uzvišenom putu 
kojim nas Bog vodi k sebi, neizbrojna je mogućnost uživljavanja i 
iživljavanja u duši. Sve to u najviše slučajeva ostaje poznato jedino 
Bogu, a da ni sama duša nije u stanju o svemu što se u njoj zbiva, 
dati podrobna izvještaja. Sam sv. Pavao opisujući svoja viđenja (2 
Kor 12, 2) kaže za sebe: »Znam čovjeka u Kristu, da je taj prije 14 
godina, da li u tijelu, ne znam ili izvan tijela, ne znam, Bog zna, bio 
odnesen do trećega neba«. Recimo još i to: plodovi su ljubavi Božje 
kao kruna naše suradnje s milošću, zapravo melem našoj duši, ono 
što je rosa bilju, osvježenje i olakšanje u bolovima i trpnjama života. 
Možemo bez pretjerivanja reći: oni su nam u ovoj suznoj dolini p o- 

(127) Grčki tekst ima samo devet: ljubav, radost, mir, strpljivost, blagost, do¬ 
brodušnost, vjernost, krotkost, čistoća. Nestle, Novum testam. str. 488. 

(128) S. theol. I-II. q. 70, a. 1-4. 

t r e b n i kao što je mana bila potrebna Izraelcima kada su prola¬ 
zili kroz pustinju. 

Sv. Toma napose ističe, da se plodovi Duha Svetoga kao uživanje i radost u 
Bogu i vječnosti, imaju uzeti kao protuteža tjelesnim uživanjima zemaljskog 
života, na koje nas navodi osjetilnost i požuda (129). 


(129) S. theol. I-II, q. 70, a. 4. 

KNJIGA ||.: 

BOGOSLOVSKE KREPOSTI 

Iza raspravljanja o krepostima uopće, prelazimo najprije na raspravu 
o trima bogoslovskim krepostima. Ta rasprava spada u posebno 
moralno bogoslovlje koje ovim počinjemo izlagati. Nastavit ćemo 
zatim o četiri stožerne kreposti; po tom ćemo govoriti o napose dru¬ 
štvenim (socijalnim) krepostima, koje se danas smatraju osobito, 
važnim za posebnički (individualni), a naročito za društveni život 
našega vremena. 

ODSJEK I: KREPOST VJERE 

Literatura: K. Adam: Glaube und Glaubenswissenschaft im Katholizismus 2 , 
Rottenburg (1923) ■— A e r 1 n y s-D a m e n: Theologia moralis, tom l 13 , Torino 
(1939) — A. Antweiler: Der Glaube nach J. Duns Skotus, WW (1937) •— 
H. Benckert: Der Begriff des Glaubensaktes, Wurzburg (1935) — R. Lom- 
b arci i: ha necessita-atto-ogetto-certezza della i'ede, CC 90 (1939) — T. S o i- 
r o n: Glaube, Holfnung und Liebe, Regensburg (1934) — H. S p a e m a n n: 
Vom Wesen und Wachsen des Glaubens, Munster (1939). — Fr. Suarez: De 
triplici virtute theologica fide, spe et caritate, Venetiis (1742) — T a n q u e- 
r e'y-C imetier: Synopsis theologiae moralis et pastoralis, tom. II 13 , Pariš 
(1936) — S. Thomae Aquinatis: Summa theologica II-II ae , tom. III 19 Torino 
(1928) — G. Wunderle: Glaube und Glaubenszweifel moderner Jugend, 
Diisseldorf (1932) — Fr. Tillmann: Handbuch der katholischen Sittenlehre,. 
Bd III (Die Idee der Nachfolge Christi), Diisseldorl (1934). 

Između bogoslovskih kreposti prvo mjesto zauzima krepost vjere.. 
Prvenstvo joj ne pripada po cijeni ni po odličnosti, nego po redu 
postanja. Vjera- je osnov i početak svega našega posla oko spasenja 
duše. Ona predhodi svaki ljudski čin, kojim odgovaramo Bogu na 
poziv, da sve što radimo udesimo tako, kako ćemo se s Njim konačno 
sjediniti u slavi prekogrobna života. 

Ako sve svoje nastojanje kroz čitav život uporno tako provodimo, 
poteškoće brižno svladavamo i u Bogu isključivo tražimo snagu i 
utjehu, uspjet će nam dobrim dijelom slomiti težnje što nas vuku 
k zemlji. U manjem ćemo opsegu osjetiti teškoće života u ovoj 
suznoj dolini. Vjera će nas povesti i dovesti u krajeve koje »niti je 
ljudsko oko vidjelo, niti ljudsko uho čulo, niti je u ljudsku pamet, 
sinulo što je Gospod pripravio onima koji ga ljube« (1 Kor 2, 9). 

Jedino na tom putu ćemo ispravno riješiti najteže probleme ljud¬ 
skoga života; oni u svijetlu vjere gube oštrinu zbog koje se događa 
toliko zla u životu čovječanstva. 

Značenje izraza vjera, vjernost (fides, Tclmtg od neC&aiJ je mnogostruko. 
Općenito znači taj izraz neko pouzdanje ili povjerenje u tuđu riječ ili 
djelo. Tako ga narod upotrebljava (»Je li vjera Tomić Mihovile?«); isto to 
značenje nalazimo u Sv. Pismu na mnogo mjesta u raznom obliku. Negdje se 
smisao povjerenja odnosi na čin volje, vjernost u obećanju (Rim 3, 3; Mt 24, 
11), negdje na samo obećanje (1 Tim 5, 12); zatim na obećanu stvar, vjernost 
u braku (1 Tim 2, 15); negdje opet na čin razuma, savjest (Rim 14, 23), istinu 
vjere (Apok 2, 13) (1). Napose ga uzimamo u značenju: voljnoga pri¬ 
stanka na nešto poradi tuđega ugleda. Ako je taj kojemu vje¬ 
rujemo čovjek, govorimo o ljudskoj, a ako govori sam Gospodin Bog, o Božan¬ 
skoj vjeri. Značaj vjerovanja (vjere) ima to svojstvo: da -vjerujući ne kole¬ 
bamo (to bi bilo »mišljenjem) nego čvrsto pristajemo; da ne pristajemo zbog 
uviđanja unutarnjih razloga (to bi bilo »znanje«), nego poradi tuđega ugleda. 
Ovaj je voljni pristanak, istina, prvenstveno (formalno) čin razuma, ali on 
uvijek slijedi na poticaj volje: čin je dakle razuma i volje zajedno. 


Vodeći računa o natprirodnoj ljudskoj svrsi, mi raspravljajući o 
kreposti vjere, govorimo također o istinama i stvarima što se tiču 
natprirodnoga reda. Kod tih istina ne dostaje čista snaga našega 
razuma, nego mu je potreban izvanjski Božji utjecaj. Pod njim otpo¬ 
činje čovjek u ovom životu vjerovati ono, što će u životu nakon smrti 
uživati u vječnosti. Sadanja će vjera prijeći tako u gledanje (»licem 
u lice«) podignutom razumskom snagom (»visio beatifica«), Ta se 
Božanska vjera, kojoj je Gospod Bog početnik i sadržaj, razvija kod 
vjernika u trajno raspoloženje s kojim otpočinje vječni život u njemu 
(»habitus mentis quo inehoatur vita aeterna in nobis«, II-II, q. 4, a. 
1). Ona se može zvati i bogoslovska vjera (fides theologica). Sv. Pa- 
vao nam je u divnom hvalospjevu vjeri (u poslanici Zidovima) opi¬ 
suje: »Vjera je temelj onoga čemu se nadamo, dokaz za one 
stvari kojih ne vidimo« (Zid 11, 1). »Vjerom doznajemo da je svijet 
riječju Božjom načinjen, da ono što vidimo nije postalo iz onoga što 
opažamo« (Zid 11, 3). Definicija Vatikanskog sabora (2) je i oblikom 
i sadržajem potpunija i opširnija: Hane vero fidem quae humanae 
salutis initium est, Ecclesia cathoiica profitetur: virtutem esse super- 
naturalem qua, Dei aspirante et adiuvante gratia, ab eo revelata 


(1) D. Prummer, Manuale theol. moral., sv. I, str. 329. 
<2) DB. n. 1789. 

esse credimus non propter intrinsecam rerum veritatem naturali ra~ 
tionis lumine perspeetam, sed propter auctoritatem ipsius Dei 
revelantis, qui nec falli nec fallcre potest«. Tu bogoslovsku vjeru 
možemo promatrati kao čin i kao krepost. K onomu što je rečeno o 
bogoslovskim krepostima naprijed (3), za krepost vjere na temelju 
iznesenoga možemo reći da je: 

natprirodno darovano trajno raspoloženje po 
kojemu čovjek čvrsto pristaje uz istine od Boga. 
objavljene poradi Njegova ugleda 

natprirodno (habitus supernaturaliter infusus): sredstvo do (objektivno) 
natprirodne svrhe, pa je zato i ono (subjektivno) natprirodno; potiče naime od 
natprirodna počela (posvetna milost) 

darovano: Bog nam ga daruje, potpuno je dakle nezasluženo 
trajno raspoloženje (stanje, habitus): u mislenom (spekulativnom) je 
razumu kao u subjektu, jer je vjera čin razuma; ali pošto i volja sudjeluje 
kod čina vjere, mora i ona biti jednakim trajnim raspoloženjem snabdjevena, 
šio u njoj proizvodi krepost ljubavi (4). Ljubav je oblik (forma) vjere, što 
znači: kad je vjera s njom združena, živa je i savršena; kad je mrtva (infor- 
mis) i onda je pravi dar Božji i prava vjera, tek će plodonosno oživjeti kad se 
opet s ljubavlju sjedini (5) 

čvrsto pristaje uz istine od Boga objavljene: ne samo što isključuje 
svaku ozbiljnu sumnju i strah od protivne istine (negativno), nego i što čvrsto 
pristaje uz objavljenu istinu (pozitivno). Pozitivna sastojina (elemenat) može 
imati veći ili manji stupanj čvrstoće u pristajanju. 

Tako nam jc vjera čvrsta i stalna u najvišem stupnju ako je (objektivno) pro¬ 
matramo u sebi (quoađ se, simpliciter) i sa strane Boga kao njezina uzročnika; 
gledana pak (subjektivno) u odnosu prema nama kao ljudima (secundum quid, 
quoad nos) nema toga stupnja čvrstoće, jer čovjek može posumnjati makar 
i nehotično; tome nije vjera uzrok nego naša slabost i nesavršen način 
shvaćanja (6) 

poradi Božjega ugleda — označuje formalni predmet vjere. O njemu 
ćemo kasnije govoriti. 

Vjera je krepost — isključuje dakle svaku nesavršenost i kao trajno 
dobro raspoloženje uvijek smjera k istini; priznavati pak uvijek istinu 
poradi Božjega ugleda, nije nesavršenost nego savršenost u našem 

(3) U ovom svesku: knjiga I. poglavlje 4, str. 58; F r. Tillmann, n. dj. IV (1) 
str. 58 i si. 

(4) S. theol. II-II, q. 4, a. 5. 

(5) S. theol. II-II, a. 6, a. 2. 

(6) Merkelbac h, Summa theol. moral., sv. I, str. 562. 

životu (7). Ona ima jedan formalni predmet, zato je jedna i jedin¬ 
stvena krepost; stavljamo je na prvo mjesto, jer spoznaja predhodi 
htijenje; iznimno je može preteći čin koje druge kreposti kao što 
n. pr. čin poniznosti uklanja oholost i utire put k vjeri (8). 

POGLAVLJE I.: ČIN VJERE 

§ 1. STO JE VJERA I KAKO NASTAJE 

1. — Čin vjere. Sve što čovjek u životu ima u spoznajnom području, 
sve što naziva vlastitom duševnom svojinom, stekao je ili znanjem 
ili vjerovanjem (»mnijenje« nije znanje, zato ovdje ne ulazi u obzir). 
Najodličnija ljudska moć, razum, teži od prirode za istinom. Pa gdje 
čovjek ne zahvaća istine sebi svojstvenim načinom: očevidnošću 
(evidencijom), ondje je prihvaća jer sam tako hoće. Prima je i bez 
očevidnosti, izvršuje dakle čin razuma, ali na poticaj vlastite volje. 
Vjerujemo prema tome: 

a) kad nešto prihvaćamo što svi doduše točno ne uviđamo, ali praktički 
znamo i osjećamo da je tako. Tako najveći dio ljudi vjeruje n. pr. u Božju 
opstojnost; 

b) kad prihvaćamo nešto u sebi, istina, jasno i shvatljivo, ali za što n c m a m o 
dokaza, pa to primamo radi vjerodostojna svjedočanstva drugih. Tako vjeru¬ 
jemo u opstojnost povjesnih događaja iz prošlih vjekova; 

c) kad neku istinu koje ne uviđamo, prihvaćamo isključivo radi ugleda 
druge osobe. To je vjerovanje u pravom smislu riječi. 

Tako dijete vjeruje svojoj majci, učenik učitelju, vjernik Bogu. Vjera će dakle 
kao čin (vjerovati) značiti, istina, :>cum assensu cogitare«, t. j. upoznavati i 
priznavati istinu, ali će pristanak uslijediti bez unutrašnje očevidnosti (9). 

S tim u vezi, imajući na umu opstojnost Boga i istine od Njega nam 
objavljene, možemo čin vjere definirati sa sv. Tomom: Vjera je 
čin razuma što pristaje uz Božansku istinu na za¬ 
htjev volje, koju Bog svojom milošeu potiče (10). 

(7) S. theol. II-II, q. 4, a. 5. 
f8) S. theol. II-II, q. 4, a. 6, 7. 

(9) S. theol. II-II, q. 2, a. 1. 

(10) »Ipsum autem cređere est actus intellectus assentientis veritati divinae ex 
imperio voluntatis a Deo motae per gratiam«, S. theol. II-II, q. 2, a. 9. 


Cin VJERE 

Otud vidimo da se imaju smatrati: 

a) bližim nosiocem čina vjere — razum. On je prvotno bliže počelo 
(principium proxime elicitivum) po krijem formalno nastaje čin vjere; čin vjere 
je čin razuma, jer razumom prihvaćamo objavljene istine i uz njih prista¬ 
jemo. Nipošto tim niti isključujemo niti podcijenjujemo ulogu volje u ovom 
poslu; što više: pristajanje uz istinu gdje nema unutrašnje očevidnosti, zasluga 
je volje, po čemu i jest vjera ćudoredan čin. Sv. Toma takvo pristajanje zove 
»assensus imperatus« (11); 

b) daljnjim nosiocem — osoba koja vjeruje. To su: a) svi ljudi na 
zemlji, b) duše u čistilištu. Između ljudi se formalni krivovjerci i nevjernici 
sami svojevoljno isključuju, jer nad Božji stavljaju svoj ljudski ugled; što za 
njih vrijedi u ovozemskom, vrijedi za demone i odsuđene u vječnom životu. 

2. — Postanak (analiza) čina vjere. Tvrdnja sv. Tome da je čin vjere 
»assensus imperatus« govori nam, da konačni pristanak razuma uvje¬ 
tuje predhodnu spoznaju nekih drugih istina.. Bogoslovi ih zovu 
»praeambula fidei«. Ni onda kad čovjeku vjerujemo, ne vjerujemo 
mu samo zato što hoćemo, nego i zato što to smatramo opravdanim i 
potrebnim. Tako i kod čina vjere, pristanku uz istine Božanske 
objave pretpostavljamo dva osnovna uvjeta: 

1) sud o mogućnosti vjerovanja (iudicium credibilitatis). 
Taj sud stičemo spoznajom: a) da se Bog objavio. Do nje do¬ 
lazimo naobrazbom (preko roditelja, učitelja i dr.) a na osnovu kri¬ 
terija kojima spoznajemo i svaku inu povjesnu činjenicu. T. zv. 
motiva credibilitatis (čudesa, proroštva, mučenici, Crkva) dokazuju 
stvarnost objave kao povjesne činjenice na takav način, da je kri¬ 
tičnoj osjetljivosti razuma dostatno zadovoljeno, i da on može spo¬ 
znatu činjenicu prihvatiti bez razložne bojazni da će pogriješiti (12). 
b) da je početnik objave (Bog) ne samo mudar 
nego i istinit u najvišem stupnju, tako. da ne može 
ni pogriješiti ni prevariti (13). Spoznaja Božjeg ugleda jest uvjet bez 
kojega nema čina vjere. 

(11) S. theol. I-II, q. 17, a. 6; Ti lima n n, n. dj. str. 68. 

(12) Protivnu je misao odsudio Inocent XI.: »Assensus fidei supernaturalis 
et utilis ad salutem stat cum notitia solum probabili revelationis, immo 
cum formidine qua quis formiđet, ne non sit locutus Deus« (21), Errores varii 
de rebus moralibus (II), DB. n. 1171 i Pijo X.: »Assensus fidei ultimo inni- 
titur in congerie probabilitatu m« (25), Errores modernistarum ..., DB. 
n. 2025. 

(13) Const. de fide conc. Vatic. DB. n. 1790 (1794), gdje govori o pobudama 
(motivima) veli: »Cum internis Spiritus Sancti auxiliis externa (voluit Deus) 

Nakon ove spoznaje prirodnim putem (razvijene u teodiceji i apolo- 
getici) logički nam se nadaje: 

2) sud o bezuvjetnoj potrebi vjerovanja (iudicium 
credentitatis) u objavljene istine. Nije teško razumom uvidjeti 
dužnost što nužno slijedi iz prve činjenice: da se treba pokoriti 
Božjoj volji izraženoj u objavi i vjerovati ono što Bog traži, čim je 
činjenica objave sigurno utvrđena. 

Ova je nužnost vjerovanja prirodnoga značaja, jer je izvjesnost 
(certitudo) kojom razum prihvaća činjenicu objave prirodna i čin 
kojim čovjek uviđa potrebu vjerovanja čisto prirodan. Ali tim samim 
nije izvršen spasonosan čin vjere. On bi bio na taj način izvršen 
našom zaslugom, taman onako kako su to semipelagijanci nauča¬ 
vali (14). Prirodni taj i izvanjski elemenat dovodi tek na prag vjero¬ 
vanja; on međutim niti dostaje da čin podigne iznad prirode u nad¬ 
naravni red, niti da mu dade snagu i izvjesnost bezuvjetna značaja. 
Zato nastaje pitanje: kako dolazimo do natprirodna čina vjere i do 
natprirodne izvjesnosti, što je treba da ima takav čin? Sto ga u sa¬ 
mom njegovom unutrašnjem natprirodnom sastavu (konstituciji) 
uzrokuje? 

Odgovaramo: to je milost kao bitna sastojina (elemenat) čina 
vjere. Pod njom volja nuka razum na pristanak. Taj je novi elemenat 
bezuvjetno potreban za čin vjere: nikada nisu razlozi (motivi), ne 
znam kako jasno izneseni, dostatni da sami zaključe čin vjere. I kraj 
najboljih dokaza za činjenicu objave, nema za razum matematičke 
jasnosti, pa zato nknužna pristanka. Jedni te isti razlozi i uvjerava¬ 
nja imaju često posve različne posljedice: jedni vjeruju, a drugi 
ostaju hladni i ne vjeruju. Treba da volja razumu naloži čin vjere. 
Ona to kod jednih čini i na poticaj milosti se odlučuje za razloge, a 
kod drugih ne. Odluči li se pa mu naloži pristanak, čini to slobodno 
iz razloga koje sama cijeni i odabire. Ali odlučni korak ne pripada 
njoj nego milosti. Razum izvršuje pristanak, ne slijepo nego oprav¬ 
dano, i ako nema očevidnosti, koja bi ga na to silila (15). Taj pred- 

iungi revelationis suae argumenta, i' a c t a scilicet, divina atque imprimis 
miracula et prophetias, quae cum Dei omnipotentiam et. infinitam 
s c i e n t i a m luculenter commonstrent...« 

(14) P o h 1 e, Lehrbuch đer Dogmatik, Bd II, str. 413; DB. n. 1791; S c h i 1- 
1 i n g, Lehrbuch der Moralth. sv. II, str. 74. 

(15) »Der iibernalurliche Glaube ist und bleibt vielmehr mit natiirlich-menschli- 
ehen Mitteln unbevveisbar und ist ein Gnadengeschenk Gottes, und der Akt des 


hodni pozitivni čin volje zovu bogoslovi »pius credulitatis affectus«. 
I on je učinak Božje milosti što: a) rasvjetljuje razum s obzi¬ 
rom na istine koje valja vjerovati, b) sklanja volju da naloži razumu 
pristanak uz njih unatoč pomanjkanja očevidnosti. 

U poslanici Efežanima kaže sv. Pavao (2, 4—8): »Bog koji je bogat 
milosrđem radi velike ljubavi svoje kojom nas ljubi, oživi s Kristom 
i nas koji bijasmo mrtvi u grijesima — milošću ste spaseni . . . Mi- 
lošću ste spaseni kroz vjeru — i to nije od vas — dar je Božji.« 

Vjeru dakle imamo po milosti. Sv. Toma tumači ovo mjesto uz napomenu: 
s razloga što se činom vjere uzdižemo iznad svoje prirode, valja da nas Bog 
iznutra povuče k sebi po milosti. Naš pristanak u tom činu osvjetljuje 
isti sv. Doktor ovako: »S obzirom na pristanak u vjerskim istinama možemo 
označiti dvostruki uzrok: jedan navodi izvana kao što viđeno čudo ili 
ljudsko uvjeravanje nuka na vjeru; niti prvo niti drugo nije dostatan uzrok: 
ljudi vide jedno te isto čudo ili slušaju jednu te istu propovijed, pa jedni vje¬ 
ruju a drugi ne vjeruju. Radi toga treba staviti drugi nutarnji uzrok koji čo¬ 
vjeka iznutra nuka na pristanak u stvarima vjere. Pelagijanci su taj 
uzrok postavljali u ljudsku slobodnu volju pa su stoga govorili, da je početak 
vjerovanja od nas, s razloga što od nas dolazi pripravnost na pristanak vjer¬ 
skim istinama, ali svršetak (konac) vjerovanja da je od Boga, jer nam On 
predstavlja što treba vjerovati. To je međutim krivo: kad se čovjek 
pristajući uz vjerske istine izdiže iznad svoje prirode, 
valja da se do tog stanja vine pomoću natprirodna po¬ 
čela što ga iznutra pokreće, a to je Bog. Zato je vjera s obzirom na prista¬ 
nak kao na prvenstveni čin vjere, od Boga koji nas po milosti iznutra po¬ 
kreće« (16). 

Čitav će se razvoj čina vjere razvijati otprilike na ovaj način: 

a) s ljudske je strane potrebna pripravnost na vjeru. U 
tu svrhu valja odbaciti predrasude, što gdjegdje mute ispravan po¬ 
gled (n. pr. o nemogućnosti čuda, objave i si.). Valjat će po potrebi 
odstraniti oholost, sebičnost, strastvenost, želju za užitkom i druge 
mane, što stoje na putu čistoj ljubavi za istinom; 

b) s Božje je strane potrebna djelatna milost što potiče, poziva, 
nuka dobro raspoložena čovjeka na vjeru. Zatim nova pomoć Božja, 
da razum svlada poteškoće što iskrsavaju kod promatranja i 

Glaubens selbst ist eine Tat freien Gehorsams in der der Mensch der Gnade, der 
er auch wiđerstehen konnte, beipflichtet und mit ihr milwirkt«. T i 11 m a n n, 
n. dj. str. 70. 

(16) S. theol. II-II, a. 6, a. 1. 

ocjene motiva za vjeru i da volja izvrši svoj upliv na razum, pa 
da on pristane na istine predložene za vjerovanje. 

Tko je sebe uz naravnu Božju pomoć tako pripravio, uvjeren naj¬ 
prije o Božjoj opstojnosti i Njegovoj nepogrešivoj istinitosti, pristupit 
će najprije ispitivanju objave; tu već i s nadnaravnom Božjom 
pomoći, važući unutrašnje i izvanjske razloge za njezinu opstojnost 
i vjerodostojnost. Stekavši -općenito uvjerenje, da se Bogu ne 
. samo može, nego da mu i treba vjerovati ako je štogod svojim na¬ 
činom rekao, približit će se pojedinac k činu vjere. K posebnoj 
pak kojoj istini što je Crkva predlaže na vjerovanje, nukat će ga 
sada već natprirodna Božja pomoć. Ako ne zanemari molitve, 
ne će milosni poticaj s Božje strane ostati bez učinka. Volja će upli- 
vati na razum, da se podloži i prihvati istinu koje ne uviđa, radi Bo¬ 
žjega ugleda koji je spoznao i uvidio. Tako će pojedinac doći do nat¬ 
prirodna čina vjere. Njegova će vjera unatoč pomanjkanja razumske 
cčevidnosti biti sigurna i čvrsta, jer razloga za opravdanu 
sumnju ne može imati. Vjerovat će čovjek slobodno, jer na 
Božji poticaj nije morao odgovoriti, već ga je mogao i otkloniti. Radi 
toga će njegova vjera biti ćudoredno vrijedan čin, koji zaslužuje 
nagradu. 

Nije dakle čin vjere: 

a) samo čin volje, kako je mislio Vilim d’Auvergne (f 1248), nego je ujedno 
i čin razuma 

b) nije samo shvaćanje Kristovih zasluga i puko uzđanje u njih, koje će 
bez djela dovesti k dobru i sreći (Luther t 1546) 

c) niti je čisto subjektivno primanje vjerskih istina, vrijednih i korisnih 
za praktični život (Kant f 1804, Ritschl t 1889) 

d) niti je izraz čuvstvenog (Schleiermacher t 1834) ili religioznog doživlja¬ 
vanja (W. Herrmann) 

e) niti je izražaj potrebe za Bogom i u duši ostvarena težnja za Njim, a 
na osnovu niza vjerojatnosti (»congeries probabilitatum«), DB. n. 2025 (mo¬ 
dernisti) 

f) niti je konačno neka mješavina vjere i znanosti (Hermes t 1831), 
nego je: natprirodno trajno raspoloženje spoznajne moći, 
darovano čovjeku od Boga (17). 

(17) T a n q u e r e y-C imetier, Synopsis theol. mor. II, str. 449; S c h i 1 1 i n g, 
n. dj. str. 78; Lercher, Inst. theol. đogm. IV 2 , str. 46. 


§ 2. MATERIJALNI I FORMALNI PREDMET VJERE 

Na pitanje: što vjerujemo, označujemo u odgovoru materijalni, a 
na pitanje: zašto vjerujemo, formalni predmet vjere. 
Materijalnim predmetom nazivamo sve ono na čemu se du¬ 
ševna moć zaustavlja i oko čega se pojedini čin kreće. Razlikujemo 
prvotni i drugotni materijalni predmet: prvotni je ono što moć naj¬ 
prije, neposredno i u sebi dohvaća (n. pr. boja kod stola); drugo tni 
je ono što spoznajemo iza toga (tvrd, okrugao i dr.) 

Formalnim predmetom nazivamo ono čim (sredstvo) dohvaćamo 
materijalni predmet, najbliži razlog zbog kojega i preko kojega do¬ 
lazimo do materijalnog predmeta (18). 

Kad je govor o vjeri u Boga, sve što se u tom. pogledu poduzima i do 
čega čovjek dolazi mišlju, riječju i činom, prvenstveno se i isključivo 
oslanja na činjenicu Božjeg sveznanja i Božje istinitosti. Nema kod 
nas nikakova pristanka kojemu članku vjere bez prethodna uvjere¬ 
nja o tom, da Bog niti može (jer je sveznajući), niti hoće (jer je 
istinit) prevariti. On je u tom smislu »prva istina« kako govori 
sv. Toma (19) i sva naša vjera objavljenim istinama počiva na njoj. 
Ona je stvarno sredstvo, uvjet, razlog našega vjerovanja. Jer kako 
mi čovjeku ne vjerujemo, ako ne znamo da je doista nešto ustvrdio 
i da mu valja vjerovati kad nešto ustvrdi — tako i ovdje: vjerujemo 
Bogu zato jer su nam istine vjere objavljene, a prihvaćamo ih zato 
jer ih je objavio On koji je mudar (»sapientia«) i istinit (»veracitas«) 
u najvišem stupnju. Ne može pogriješiti (»prevariti se«) kad nešto 
kaže, niti može nešto reći što ne bi stajalo (»prevariti«). 

Prema tome: 

1) Formalni je predmet vjere ugled Božji (»auctoritas Dei revelan- 
tis). Pod izrazom »ugled Božji« mislimo na Boga koji nam je vjerske 
istine: a) o b j a v i o i koji nam je ujedno zbog svojih savršenstava 
dostatno b) jamstvo, da je" istina ono što vjerujemo (»prima veri- 
tas in dicendo«), Sv. Toma veli: In fide si consideremus formalem 

(18) Formalni je objekt ono preko čega se dolazi do predmeta (»per quođ res 
attingitur«), dakle: onaj razlog prema kojemu se određuje odnos između pred¬ 
meta i moći ili stanja. Sv. Toma, S. theol.-p, I, q. 1, a. 7. 

(19) »Cum nihil sub fide cadat nisi in ordine ad Deum, veritas prima eius 
formale objeetum est, cuius ratione his quae fidei sunt assentimus; m a- 
teriale vero objeetum fidei est id quod a fidelibus creditur...« S. theol. 
ii-ii, a. i, a. i. 

rationem objecti, nihil aliud est quam veritas prima. Non enim fides 
de qua loquimur, assentit alicui nisi quia a Deo est revelatum (20). 
I opet: Formale objecturn fidei est veritas prima cui (sc. Deo) jn- 
haeret homo ut propter eam cređitis assentiatur (21). Ne treba na¬ 
pose isticati da u Bogu gdje su sve savršenosti u najvišem stupnju, 
Njegova Božanska istinitost radi koje vjerujemo (»prima veritas in 
dicenđo«), pretpostavlja, zapravo uključuje Božansko sveznanje kao 
primam veritatem in cognoscendo. 

S ovim se slaže: 

a) S v. Pismo, kad veli da imamo (dobivamo) vjeru po »slušanju 
Božje riječi« (22), da nam je ona »svjedočanstvo Božje« (23), da se 
na nj poziva i sam Gospodin Isus Krist (24); b) crkvena pre¬ 
daja, kad od najranijega doba u istom smislu t. j. kao riječ Bo¬ 
žanskog ugleda tumači navedena svjedočanstva sv. Pisma (25) sve do 
vatikanskog sabora (26). 

2) Materijalni predmet vjere jest sve ono što je od Boga objavljeno 
i to isključivo ono što je objavljeno. Na to se naime samo može pro¬ 
tegnuti formalni predmet vjerovanja i za ono se može založiti Božji 
ugled, što stvarno od Njega dolazi (»verbum Dei scriptum vel 
traditum«), kakovegod vrijednosti inače bilo u sebi. To je smisao 
riječi vatikanskog sabora, koji kaže: »Fide divina et catholica ea 
omnia credenda sunt, quae in verbo Dei scripto vel tradito conti- 
nentur et ab Ecclesia sive solemni iudicio sive orđinario universali 
magisterio tamquam divinitus revelata credenda proponuntur« (27). 
U tim od Boga objavljenim (»divinitus revelata«) istinama valja 
razlikovati: 

a) p r v o t n i materijalni predmet, koji vjerujemo u prvom redu kao 
ono čega se naša vjera najprije dohvaća, na što se stvarno oslanja i 
upire kao na osnovni predmet zbog kojega i u vezi s kojim vjeruje 
sve ostalo. To je Bog kao konačna nada naša (»substan- 

(20) S. theol. II-II, q. 1, a. 1. 

(21) S. theol. II-II, q. 2, a. 2; B i lio t, De virt. inf. t. I, str. 229; S c h i f f i n i, 
De virt. inf. str. 78. 

(22) Rim 10, 17; Jer 7, 28. 

(23) 1 Sol 2, 10; 1 Iv 5, 5; Iv 5, 36. 

(24) Mt 11, 25; Iv 7, 16; Iv 3, 33. 

(25) DB. n. 162, 178, 417, 1179, 1303, 1466. 

(26) DB. n. 1789, 1811. 

(27) DB. n. 1789 (Sess. III, c. De fide); Billot, n. dj. str. 231. 


ti a rerum sperandarum«) i kao naša konačna svrha. U tom j e smislu 
dakle Bog prvotni materijalni predmet naše vjere (»prima ve¬ 
ritas in essendo«) (28). 

b) drugotni materijalni predmet sačinjavaju istine različne od 
Boga i njegovih savršenosti. One su nam objavljene u cilju da Boga 
i svoju konačnu svrhu bolje upoznamo i to: izravno (sakramenti) i 
neizravno (povjesne pojedinosti u sv. Pismu). 

Formalno je objavljeno što je a) izričito (explicite) izrečeno jasno i ne¬ 
dvojbeno; b) što nije doduše riječima jasno izrečeno, ali je u drugoj pod izvje¬ 
sno objavljenoj istini stvarno i realno sadržano, kao dio koji pripada cjelini, 
makar taj dio i ne bio izražen na jasan način (implicite). Ako je Krist čovjek 
— među objavljene istine spada i: da ima dušu, srce i si. 

Virtualno objavljenima nazivamo istine izvedene iz formalno objavljenih 
(conclusiones theologicae). Ove su u njima sadržane bilo kao zaključak u 
prednjacima, bilo kao učinak u uzroku. Te istine nisu neposredno objavljene 
kao Božja riječ, nego do njih dolazimo posredno: izvlačimo ih iz onoga što je 
Božja riječ (zaključak iz načela) ili Božje djelo (učinak iz uzroka). O njima se 
bavi bogoslovska znanost, kad iz činjenica povlači takove zaključke, koji ne 
tumače samo (conclusio explicativa) nego izvađaju (conclusio illativa). Jedan je 
prednjak objavljen, a drugi je naravno spoznat. Takovi izvodi nisu predmet 
Božanske vjere (fidei divinae) po mišljenju bogoslova (29) ni onda, kad ih 
Crkva predloži na vjerovanje. Neki drže da ne prelaze fidem ecelesiasticam 
(Merkelbach i dr.); protiv toga su mišljenja ipak vrlo uvaženi bogoslovi sa 
Suarezom na čelu (30). No i u slučaju kad bi oba prednjaka bila objavljena, 
izvedeni zaključak, ako je doista nova istina, ne bi bio formalno objavljena 
istina po mišljenju jednog djela uvaženih bogoslova (Ivan od sv. Tome, Gonet, 
Billuart, Molina, Suarez, Schiffini i dr.) (31). 

1) Bilješka. Iz činjenice da je formalni predmet vjere Božje ugled (»veritas 
prima«) izvađa sv. Toma da objekt vjere: 

a) ne može sadržavati neistine, nego je isključivo istina (32) 

b) ne može biti očevidan (evidens) nego ostaje taman (obscurus). Vjera je po 
riječi sv. Pavla »argumentum non apparentium« (Zid 11, 1); ni razumska ni 
osjetilna moć ne osvjetljuje predmeta potpuno, nego volja nalaže pristanak (33) 

(28) To potvrđuju: Iv 17, 3; 1 Kor 13, 12; 1 Iv 3, 2. Cfr. sv. Toma, De verit. q. 
14, a. 8. Lercher, n. dj. str. 52; 

(29) Protivno su naučavali M. Canus, Vasquez, Ripalda i dr. 

(30) Suarez: De triplici virt. theol. trač. I, disp. III, sec. X; osim njega Ri¬ 
palda, de Lugo, Schiffini, de Granđmaison, Gardeil, Marin-Sola i dr 

(31) Schiffini, n. dj. str. 98; Merkelbach, n. dj. I, str. 521. 

(32) »Nihil potest cadere sub fide nisi inquantum stat sub veritate prima, sub 
qua nullum falsum stare potest«, S. theol. II-II, q. 1, a. 3. 

(£3) Billot, n. dj. str. 240. 

c) što je objekt vjere, redovno nije predmet znanja, kad se radi o istoj 
osobi i o istoj stvari (34). Može predmet znanja biti i predmet vjere, ali ne u 
isti čas; može netko znati kao uključivo što vjeruje općenito, može vjerovati 
kasnije ili ranije što znade; može čak nešto znati i vjerovati zajedno (actus 
i habitus) samo baš u isti onaj. čas kad prihvaća istinu poradi očevidnosti, ne 
može tu istu stvar prihvaćati zbog tuđega svjedočanstva 

cb cio predmet (sadržaj) vjere se dijeli u članke vjere (»articuli«), među¬ 
sobno doduše odijeljene, ali vezane pod nekim vidom cjelovitosti i jedinstve¬ 
nosti 

e) članci su se vjere tijekom vremena razvijali i rasli i to: objektivno đo 
dolaska Kristova kao nova objava, a subjektivno od toga vremena dalje kao 
nova spoznaja u dušama vjernika. Sto mi vjerujemo u čitavom nizu posebnih 
članaka, to isto su naši pređi vjerovali uključivo, samo pod manjim brojem 
članaka 

f) Krist je ustanovio Crkvu i ona vodi brigu da objava svima i svakome 
bude poznata. Ona je nepogrješiva kad izlaže i predlaže članke vjere, kad tu¬ 
mači istine s njima povezane i kad zabacuje i odsuđuje zablude protivne vjeri. 

g) Članke vjere je Crkva skupila u vjerovanju (»symbolum«) kao nekom 
svom posebnom znaku za raspoznavanje. To nije učinjeno samo u svrhu da 
vjernici lakše nauče i zapamte što treba vjerovati, nego i zato da se posvuda 
očuva jedinstvo u vjeri i da se točno luče vjernici od krivovjernika (heretika). 
Tri su takova vjerovanja nastala u razvoju Crkve (35): apostolsko, nicejsko i 
vjerovanje sv. Atanazija. Jedno drugo popunjuje i raščlanjuje prema potrebi 
vremena. 

2) Bilješka. Vjera i znanje se dakle jasno razlikuju prema potpuno 
različnim formalnim objektima: ondje Božji ugled, ovdje vlastita razumska 
očevidnost. Sigurnost je kod znanja subjektivno jasnija, ali se ne može reći da 
je veća, jer je znanju osnova ljudski pogrješivi um, a vjeri nepogrješivi Go¬ 
spod Bog. Praktične su poteškoće ljudima u toj stvari velike, i ako za onoga 
koji je u njih dobro upućen, Bogu odan i sebi dosljedan — upravo iščezavaju. 
Bog se brine, da ljudima u visokom stupnju objasni i zorno prikaže potrebu 
vjerovanja, pa im na svakom koraku pruža dokaze svoje Božanske moći. A u 
povijesti čovječanstva je Njegova Božanska ruka toliko na dohvatu svakomu 
tko je traži, da se ljudski razum doista spokojno može odati prihvaćanju 
istina, kod kojih nema prirodne očevidnosti. 

§ 3. RAZDIOBA I SVOJSTVA VJERE 

1. — Kolikovrstan je čin vjere? S obzirom na način kako se kod 
ljudi vjera očituje, zatim s obzirom na istine koje ljudi vjeruju, na- 

(34) »Impossibile est quođ ab eođem idem sit scitum el creditum«, ibid. q. 1, 
a. 5. 

(35) J. Gunčević, Vjerovanje apostolsko, BS XIX (1931), str. 216. 

zivamo i označujemo raznim imenima čin vjere i vjeru pojedinca 
uopće; 

a) unutrašnji i izvanjski čin vjere (fides interna — externa) 
prema , tome, da li pristanak uz vjersku istinu dolazi do izražaja 
riječju, djelom ili kojim znakom, ili pak ostaje skrovit u duši po¬ 
jedinca. 

b) izrična i uključna vjera (explicita — implicita). Kod 
prve se radi o istini što je pojedinac vjeruje kao određenu neku 
istinu, više ili manje jasno spoznatu, n. pr. vjerujem u presveto 
Trojstvo; kod druge se radi o istini sadržanoj u onom što pojedinac 
izravno vjeruje. 

To se događa: a) kad je uključno vjerovana istina sadržana u izravno vje- 
rovanoj: Bog je Stvoritelj svega što opstoji, dakle: Bog je čovjeka stvorio. 
Potonja je istina uključena u prvoj; 

b) kad je razlog vjerovanju neke određene istine dostatna pobuda (motiv) 
i za sve ostale istine: tko vjeruje u opstojnost dobrih anđela poradi ugleda 
Božje riječi (objave), vjeruje uključno i Utjelovljenje Božjega Sina i druge 
istine, jer je isti razlog (motiv), ista Božja riječ (ugled), osnova vjerovanju i u 
te druge istine. 

c) formalni i virtualni čin vjere. Kod prvoga se radi o 
istini i motivu izraženom točno i jasno (vjerujem u presv. Trojstvo 
jer mi to kazuje sv. Pismo); kod drugoga se radi o izvjesnom činu 
koji tu istinu pretpostavlja: tko se krsti, pokazuje tim činom (vir¬ 
tualno) da vjeruje u presveto Trojstvo; jednako tako vjeruje u 
stvarnu prisutnost Kristovu u Euharistiji tko pred svetohraništem 
prigiba koljeno. Ni jedan ni drugi nema formalno na umu ni same 
istine ni pravoga motiva svoje vjere, koju na ovaj način ipak stvarno 
zasvjedočava. 

d) živa i mrtva (formata — informis) — prema tome da li je 
nosilac u stanju posvetne milosti ili nije. 

e) u užem i u širem smislu (proprie — late dicta). Prva je 
vjera u smislu izložene definicije; potonja se osniva na filozofskom 
umovanju i stiče prirodnim putem i, dakako, nije drugo nego neko 
pripravno stanje za vjeru u pravom i potpunom smislu, po kojoj se 
čovjek jedino spasava. 

f) Božanska i crkvena (divina —- ecclesiastica) — prema 
tome, da li je čin vjere uslijedio na osnovu Božanskog ili crkvenog 
ugleda..U prvom se slučaju uvijek radi o objavljenoj istini, a u dru- 

gom slučaju o istini koju Crkva kao nepogrješiva učiteljica predlaže 
na vjerovanje, makar i ne bila objavljena. 

Ako je objavljena istina ujedno i od Crkve predložena na vjerovanje imamo 
čin: 1) Božanske i katoličke vjere (fides divina catholica); radi li se pak o 
članku objavljenom doduše, ali od Crkve još ne predloženom na vjerovanje, 
imamo čin 2) čisto Božanske vjere (fides simpliciter divina). S ovom se podje¬ 
lom svi ne suglasuju, barem ne u istom smislu (36). 

2. — Svojstva kršćanske vjere. Posebna svojstva kršćanske vjere 
izdižu je iznad sviju ostalih vjera. Ona je: 

a) natprirodna. Nije takova samo po predmetu nego i po po¬ 
čelu,. jer nema čina vjere bez Božje milosti. Tako govore sv. Pismo 
i crkveni dokumenti (37). 

b) nepogrješiva kao što je nepogrješiv Bog, koji joj je formalni 
i materijalni predmet i kao što je nepogrješiva Crkva, koja je čuva i 
naučava. 

c) stalna i nepromjenljiva. Tu njezinu nepokolebljivu 
stalnost rađa u ljudskim dušama uvjerenje o prva dva spomenuta 
svojstva. Ona je tolika, da su do sada legije mučenika za kršćansku 
vjeru dale svoje živote; ne manjka ih ni u naše vrijeme (Španija, 
Mexico) 

d) potpuna (općenita), jer obuhvaća sve od Boga objavljene, 
a od Crkve za vjerovanje predložene istine. Tko niječe samo jedan 
članak vjere, ogrješuje se i ruši cjelinu, jer za svima člancima stoji 
jedan te isti Božji ugled. 

Uzeta tako općenito ona uključuje sve pojedine vjerske istine, pa se tek u tom 
smislu može govoriti o »uključivoj« vjeri. Ciste uključive vjere (fides »mere« 
implicita) nema, niti ju je katolička Crkva ikada naučavala ili priznavala. 
Uvijek je potrebno i z r i č n o vjerovati koji određeni članak vjere, a u vje¬ 
rovanju toga članka ili istine može biti uključena i još koja- druga vjerska 
istina. 

e) živa i djelotvorna, kako se odrazuje u istinskoj ljubavi 
k Bogu i bližnjemu. Živa vjera ne ostaje samo na ustima i u srcu, 
nego privodi u djelo ono što osjeća i govori. Tako vjera dobiva etički 
karakter u smislu nauke sv. Pisma (Mt 7, 21; 1 Kor 13, 2; Jak 2, 26), 
a na to nas upućuje i zdrav razum. 

(36) Prummcr, Manuale sv. I, str. 342. 

(37) Thr 5, 21; Fil 1, 6; Ef 2, 8; Fil 1, 29; DB. n. 178, 797, 1791. 


f) slobodna u tom smislu: što nitko nije fizički primoran vje¬ 
rovati. Moralna obveza, dakako, postoji, ali postoji i sloboda odluke 
kao kod svakoga moralnoga djela. Ta sloboda odsijeva iz Kristovih 
riječi, što ih je rekao apostolima šaljući ih u svijet: Tko uzvjeruje 
spasit će se, a tko ne bude vjerovao bit će odsuđen (Mk 16, 15). Otud 
se vidi da čin vjere ovisi od volje i da je samo preko nje zaslu¬ 
žan, jer se radi o predmetu, koji kraj svega objašnjavanja uvijek 
ostaje taman (»argumentum non apparentium« Žid 11, 1). 

3. —- Značenje vjere za ljudski život. Koliki upliv ima vjera na život 
pojedinaca i društva i od kolike je koristi za njihov napredak u moral¬ 
nom i materijalnom obziru, nije mjesto da ovdje dokazujemo. Na- 
tuknut ćemo samo: da je najveći dio povijesti čovječanstva ispisan 
velikim djelima što ih je stvorila vjera u Boga. Njezina uloga za 
duševni život svakoga pojedinoga čovjeka za vrijeme ovo- 
zemnog života, izbija snažno od prvih početaka duševnog razvoja: 
vjera vodi razum i osvjetljuje mu puteve spoznanja; volju jača 
da svladava brojne poteškoće-u ovoj dolini suza. Problem boli ne 
nalazi rješenja na drugom putu (38). Vjera je početak spasenja, 
temelj i korijen svega opravdanja, tako da bez nje nitko ne može 
biti pravedan u Božjim očima, niti postići utjehe što je Božjim si¬ 
novima pripravljena (Trident. De justificatione, DB. 801). 

Društvo u njoj ima najveći i najbolji oslon. Obitelj će kao 
temelj društvena života, biti snažna i zdrava ako počiva na vjeri u 
Boga i po njoj živi. Pravda kao. temelj državnog života cvate 
samo u zatišju Božjih zakona, a ljubav nam i jest najljepši Božji 
dar, Božja kćerka. Sva povijest ljudskoga razvoja pokazuje jasno, 
da je vjera u Boga najveća sreća ljudskoga roda. Ona je, kako 
negdje reče Tolstoj, kao obzorje nebesko: što ga više ispituješ, to 
nailaziš na sve veći broj zvijezda. Ona je kao more: što ga više pro¬ 
matraš, to ti se čini beskrajnijim. Ona je kao zlato: što ga više nosiš 
i što se više njime služiš, to sjajnije biva . . . 

Svjedočanstva onih koji danomice prilaze ili se vraćaju natrag 
k Crkvi i po njoj k duševnom smirenju u Bogu, potvrđuju ovu veliku 
istinu, unatoč mnogih otpada od vjere i morala u naše vrijeme. 

(38) Fr. T i 11 m a n n, n. dj. str. 79. »In der Person Christi, im Bilde des Ge- 
kreuzigten leuchtet die Losung des Leidensratsels auf« (str. 82). 

POGLAVLJE II.: POTREBA VJERE 

Kad se radi o vjeri razlikujemo dvostruku potrebu: 

a) jedna je posljedica bezuvjetne nužde, jer je sred¬ 
stvo što vodi do svrhe. To je sredstvo tako potrebno, da se bez 
njega svrha ne postizava, pa makar ga tkogod propustio i bez svoje 
krivnje (necessarium necessitate medii). Tako je kao sredstvo apso¬ 
lutno nužno (potrebno) čovjeku oko za gledanje, duša za život ljudski, 
milost za život vječni. 

b) druga je potreba posljedica propisa (naređenja), te je 
uvjet za postignuće svrhe; svrha se samo onda ne postizava, kad 
je naređeno djelo propušteno vlastitom krivnjom (necessarium ne¬ 
cessitate praecepti). 

U prvom dakle slučaju to »potrebno« utječe na svrhu pozitivno, a u 
drugom samo negativno, t. j. tko izvršuje što je naređeno, ne stavlja 
zapreke na putu do postignuća svrhe. Tako je Krist rekao: »Tko 
blaguje tijelo moje, ima život vječni« (Iv 6, 55) i tim naredio prima¬ 
nje presv. Euharistije; pa ipak ima načina da se i mimo obdržanja 
te zapovijedi postigne život vječni (čin savršene ljubavi). Nije dakle 
bezuvjetno nužno sredstvo (»necesšitas medii«), nego samo zapovijed, 
propis (»necessitas praecepti«). . 

Ako se nužno sredstvo ne da ničim drugim zamijeniti, kao potrebna milost 
za spasenje, ono je stvarno, strogo i bezuvjetno nužno (necessarium necessi¬ 
tate medii stricta, absoluta et in re); u protivnom je slučaju ta nužda samo 
uvjetna (hipotetična) i vezana uz iskren i ozbiljan voljni čin (necessitas medii 
lata, hypothetica et in voto). Tako je krštenje vodom nužno sredstvo za spas 
duše, ali se dade nadomjestiti n. pr. krstom želje. 

§ 1. STO JE POTREBNO VJEROVATI? 

S obzirom na potrebu vjere kao čina i trajnog raspoloženja (krepo¬ 
sti) u životu pojedinca, nauka je katoličke Crkve: 

I) Kao potrebno sredstvo nužna je vjera u obliku 
trajnog raspoloženja (stanje = habitus) svima 
bez razlike, djeci i odraslima. 

Takova je vjera (fides habitualis) u pravom smislu sredstvo spasenja, prema 
riječima sv. Pavla: Bez vjere nije moguće ugoditi Bogu, jer onaj koji hoće da 
dođe k Bogu, valja da vjeruje da ima Bog i da plaća onima koji ga traže 
(Hebr 11, 6). Nađovezujući na to vatikanski sabor veli: Zato nikada nikome 

nije bez nje uspjelo opravdanje, niti će itko postići života vječnog, ako u njoj 
nije ustrajao do konca ( D. B. 801). Tamo gdje se radi o nosiocu koji nema 
porabe razuma (djeca), dostaje sama habitualna vjera koju Bog traži, da bude 
priprava za veliko ono sjedinjenje na koje smo pozvani u vječnosti. 

II) Povrh toga je na isti način svima odraslima 
potreban izričito čin vjere za opravdanje i spa¬ 
senje. 

a) Za ovu tvrdnju postoje brojna svjedočanstva s v. P i s m a, iz kojih, 
proizlazi da se traži čin vjere, a ne samo trajno raspoloženje. Osim 
naprijed spomenutog teksta sv. Pavla (Hebr 11, 6) gdje je to napose 
vidno rečeno (»jer onaj koji hoće da dođe k Bogu, valja da vjeruje«, 
t. j. izvrši čin vjere prema vlastitom voljnom izboru), navodimo 
još ova mjesta: Rim 1, 17; Gal 2, 16; Hebr 10, 38; i Rim 4, 5; zatim 
Kristove riječi kod sv. Marka (16, 16): Tko uzvjeruje i pokrsti se,, 
spasit će se, tko pak ne uzvjeruje, bit će odsuđen. 

Razumije se: onima koji nisu u prijateljstvu s Bogom potreban je čin vjere 
najprije za pomirenje i opravdanje, pa tako i za spasenje. Tko bi ipak, kršten 
doduše, bez svoje krivnje ostao bez vjere a n e b i počinio smrtnoga grijeha, 
spasio bi se po mišljenju nekih (Lugo, Elbel, Merkelbach) i bez čina vjere (39). 
Da li bi se to međutim moglo općenito uzeti za svaki slučaj nužde, kako je 
mislio Andrija Vega (t 1560) i kod čovjeka grješnika, drugo je pitanje. Po¬ 
stoji mišljenje (40) da je vjera u t. zv. »širem smislu« dostatna za spasenje kod 
onih nevjernika, koji pod uplivom djelatne milosti vjeruju na osnovu svoga 
čisto razumskog doumljivanja, a ne poradi Božjega ugleda. 

b) Crkvena je nauka osim na saborima u Trientu i u Vati¬ 
kanu (41) došla jasno do izražaja u dekretu Inocenta XI. (42), gdje 
papa odsuđuje dvije onodobne tvrdnje, zatim u odsudi Hermesove 
nauke (43). 

c) Razum lako uviđa opravdanost postavljene tvrdnje: 

1) ako odrastao čovjek mora svojim vlastitim djelovanjem doći do 
svoga spasenja (a to je,jasno i opravdano), slijedi: da u tom svom. 

(39) To je mišljenje našlo slab odziv; vidi P r ii m m e r, n. dj. str. 347. 

(40) K. Gutberlet; protivno su dokazivali Schmidt, Liese i dr.; ibid. str. 348. 

(41) »Fides est humanae salutis initium, fundamentum et radix omnis iustifi- 
cationis, sine qua impossibile est.placere Deo (Žid 11, 6); DB. n. 801; >Quoniam 
vero sine fide... impossibile est placere Deo et ad filiorum eius eonsortium 
pervenire, ideo ...« DB. n. 1793, 1789. 

(42) Errores varii đe rebus moralibus (22, 23), DB. n. 1172, 1173. 

(43) Encikl. »De pluribus« od 9. XI. 1846, DB. n. 1638. 


92 KNJIGA II. 

radu mora ponajprije znati, što je i čemu je to spasenje (konačna 
svrha). Pa pošto je ona (kako od druguđa znamo) natprirodna, ne 
može je spoznati ni shvatiti čistim svojim prirodnim moćima, već 
mu je potrebna natprirodna pomoć, koju prima u daru vjere; 

2) tko hoće (a od druguda znamo da mora) k svome konačnom cilju 
pravilno upraviti sve svoje djelovanje, potrebno mu je najprije 
vjerovati: da postoji Bog kao svrhunaravna konačna svrha čovjekova, 
blaženo gledanje Boga licem u lice, što svakome valja postići vlasti¬ 
tim trudom. A to se ispravno dade postići samo natprirodnim pro¬ 
svijetli enj em razuma preko Božje objave, milošću vjere.. 

Kod onih koji još nisu postigli opravdanja, mora ova vjera biti formalno izri¬ 
čita; kod onih koji su ga već postigli, dostaje i uključna. S pravom naime 
pretpostavljamo, da oni vjeruju u Boga kao nagrađitelja dobrih a kaznitelja 
zlih djela, te da Njemu kao prvoj istini rado podvrgavaju svoj ljudski um i 
znanje. Kod onih koji još nisu dostigli porabu razuma — dostaje fides ha- 
bitualis (44). 

III) Kao potrebno sredstvo spasenja nužno je 
izrično vjerovati: a) da Bog postoji i b) da dobro 
nagrađuje a zlo kažnjava. 

Da su te dvije istine bezuvjetno nužno sredstvo za spasenje, nema 
sumnje. To slijedi: a) iz naprijed navedenog jasnoga svjedočanstva 
sv. Pisma: Onaj koji hoće da dođe k Bogu valja da vjeruje, da ima 
Bog i da plaća onima koji ga traže (Hebr 11, 6); b) iz toga što 
je papa Inocent XI. odsudio mišljenje da dostaje samo vjera u 
jednoga Boga (45); c) tko se k Bogu obraća, jasno je, valja da znade 
i vjeruje da Bog postoji; ali mu još napose valja znati i vjerovati da 
ima smisla k Njemu se obraćati, da mu jedini On hoće i može 
oprostiti grijehe, te da jedino u Njemu i kod Njega može biti naj- 
savršenije i najpotpunije zadovoljeno pravdi i nepravdi. 

Tko toga izričito ne zna ili ne vjeruje — nema sredstva da se s Bo¬ 
gom združi. Nije pobuda (motiv) pristupanja k Bogu samo (i isklju¬ 
čivo) nagrada, nego vjera i nada u Njegovo milosrđe i pra¬ 
vednost. Zato se ni na smrtnome času ne smiju dati sv. sakramenti 
onomu tko tih dviju osnovnih istina ne pozna. 

(44) S u a r e z, Tract. de fide, p. II, disp. 12, sect. 1, n. 4. 

(45) »Nonnisi fides unius Dei necessaria videtur necessitate medii, non autem 
'explicite remuneratoris« (22) ; DB. n. 1172; S c h i 11 i n g, n. dj. n. 267. 


NAREĐENO VJEROVATI (")£> 

Vjera u otajstva presv. Trojstva i Utjelovljenja Kri¬ 
stova isto je tako izrično potrebna za spasenje, otkako nam je 
Krist donio objavu Novoga'Zakona i to uvijek za slučaj, gdje odra¬ 
stao čovjek ima vremena i prilike da o tim istinama bude poučen. 
Ako na smrtnom času nema vremena da bude poučen, slobodno mu 
je podijeliti i krštenje i odrješenje, makar da za ta dva otajstva ništa, 
ne zna (46). 

Bilješka. Kako se spašavaju nevjernici? U nastojanju da dadu 
ispravan tumač Kristovim riječima: »Da nisam došao i da im nisam govorio, 
ne bi imali grijeha; a sad nemaju izgovora za svoj grijeh« (Iv 15, 22); zatim ri¬ 
ječima kojima prijeti gradovima Korozainu i Betsaidi radi nevjerovanja i ne¬ 
posluha (Mt 11, 20), bogoslovi su nekada dosta raspravljali (47). To pitanje' 
međutim nc predstavlja osobite poteškoće: Tko bez svoje krivnje ne pozna 
evanđelja ni za spas potrebnih istina, ne će zato odgovarati kao krivac; u 
svojoj milosrđnosti pak i u želji da se svi ljudi spase, Bog se na svoj način 
brine da svi ljudi dođu do potrebna spoznanja i potrebne vjere. Svoje potrebno 
svijetlo^ daje On svakomu čovjeku koji dolazi na ovaj svijet (Iv 1, 9) i ne 
»uskraćuje svoje potrebne milosti onomu koji izvršuje što treba da čini«, prema 
zakonu što svakomu vlastita priroda pokazuje (48). 


§ 2. ŠTO JE NAREĐENO VJEROVATI? 

to nam kazuju: sv. Pismo i odredbe Crkve kao zastupnice i čuvarice 
Kristove nauke. Kristova se zapovijed odnosi ne samo na unu- 
l i a š n j e nego i na izvanjske čine; ona ne naređuje samo što> 
se ima (pozitivno), nego i zabranjuje što se ne smije vršiti (negativno), 
U tomu su sva četiri evanđelja potpuno jasna i vjernici koji ih 
ustrajno čitaju, ne će ni časak biti u sumnji, što im u pitanju Bo¬ 
žanske vjere valja činiti. Pogotovo kad je i Crkva u mnogim prili¬ 
kama rekla, a praksa vjernika prokazala put kako se imaju razumi¬ 
jevati Kristove zapovijedi u tom pogledu. 




' -VAJ.V.V*.. A A u, ^ Ct. J, o, JK.CU1. 

752 § 2. C. Z.; Sv. Alfonz, Theol. mor. 1. 2, c. 1, n. 2 zove opinionem de fide' 
implicita satis probabilem; Aertnys-Damen, n. dj. sv. I, str. 231. 


(47) Martin, De necessitate credendi et credendorum seu de fide salutari, 
Paderborn (1906), str. 54 i si. 


(48) Sv. Toma, De verit. q. 14, a. 2, ad 1; in Rom c. 10, lect. 3; Suarez, 
De fide p. 2, disp. 12, sect. 4, n. 11. 

I _ Postoji Božanska zapovijed kojom n a m s e 

stavlja u tešku dužnost probuditi u sebi cm 
vjere. 

a) Po Kristovim riječima što ih je upravio apostolima: Idite po svem 
svijetu i propovijedajte evanđelje svakome stvorenju (Mk 16, 15), 
a napose prema onome što je zapisao evanđelista sv. Matej: Idite l 
naučavajte sve narode... učeći ih da drže sve sto sam vam 
zapovijedao (Mt 28, 19—20), jasno se vidi na što smo obvezani. Po¬ 
stoji riječ Kristova koja svima ozbiljno nalaže držati zapovijedi; 
najprije pak valja da znamo i vjerujemo sve što nam je On 
zapovijedio. To napose jasno proizlazi iz riječi sv. Ivana: Ovo je nje¬ 
gova zapovijed: da vjerujemo u ime Sina njegova Isusa Krista 
i da ljubimo jedan drugoga kao što nam je dao zapovijed (1 Iv 3, 23). 
Zatim: Tko ne uzvjeruje, bit će odsuđen (Mk 16, 16). 

Nije moguće uvijek svakomu izrično sve znati i vjerovati, a pogotovo nije 
moguće svakomu sve u život privesti; ali je moguće znati, vjerovati i izvršavati 
sve ono što je svakomu i pojedinomu od potrebe za spasenje. A to je i 
dos ta. Ne moraju navedeni čini vjere uvijek biti formalni čini, nego je dosta 
da su virtualni, kaošto ih vjernici ponajviše u životu i obavljaju kad se krste, 
mole, prisustvuju sv. misi i primaju šv. sakramente. 

b) Crkva je odsudila mišljenje da ne postoji takova posebna zapo¬ 
vijed (49) i tim je pokazala, kako se i u kojem smislu imaju uzeti 
spomenuta evanđeoska svjedočanstva. 

XI _Na pitanje: na što nas, kada i koliko puta u životu veže ta za¬ 

povijed, odgovaramo: u navedenim dokumentima nije točno utvrđeno 
ni vrijeme, ni način, ni sadržaj obveze. Prema ustaljenom običaju u 
životu Crkve i vjernika, katolička je nauka ovo: 

1) Od kršćanskih istina i tajni naređeno je kao 
teška obveza izrično znati i vjerovati: a) Očenaš, 
b) Vjerovanje apostolsko, c) Božje i crkv ene za¬ 
povijedi, d) sakramente krst, pokoru i Euhari¬ 
stiju. 

Valja međutim reći da: a) vjernici ne moraju ovih istina znati napamet, mti 
od riječi do riječi, nego u glavnom, bitnom značenju (»quoad substanham«); 

(49) »Fiđes non censetur cadere sub praeceptum. speciale et secundum se«, 
DB. n. 1166. 

b) bio bi ipak znak vrlo slabe vjere, a za dušobrižnika znak vrlo male brige, 
kad mu vjernici ne bi znali ni Očenaša napamet; c) dekalog valja i vjerovati, 
ali crkvene zapovijedi ne; d) znati pobuditi u sebi čin vjere, ufanja i ljubavi 
— u kojemgod obliku — ako i nije.nigdje izrično naređeno, praktički je ne¬ 
ophodno potrebno; e) ispovjedniku valja težinu grijeha odmjeriti prema 
stupnju nemarnosti bilo pojedinca, bilo onoga komu je on na brizi; f) u naše 
se vrijeme ni kod obrazovanih ne smije pretpostaviti sve potrebno vjersko 
znanje — jer je ono općenito vrlo oskudno — već treba brižno i obzirno 
k njemu privoditi sve vjernike bez razlike, kako u tako i izvan ispovijedaonice; 
g) odrjesenje se mora uskratiti samo tamo, gdje se ne pokazuje ni dobra volja, 
da se kako tako naknadi bar ono što je bezuvjetno potrebno. 

2) Pod laki. se grijeh smatraju vjernici obveza¬ 
li i ma poznavati znak sv. križa i Gospin pozdrav, 
a Očenaš, Vjerovanje, Božje i crkvene zapovi¬ 
jedi naizust. 

Otud se ima ocijeniti: a) kolika je u tom pogledu dužnost roditelja, učitelja, 
dušobrižnika i poglavara uopće prema djeci i osobama povjerenima njihovoj 
skrbi; b) kolika je njihova dužnost prema sebi samima, da steknu potrebno 
manje i sposobnosti; c) kolika je opreznost potrebna kad nastoje postići mjesto 
i službu s tolikom odgovornošću spojenu. 

3) Čin vjere valja probuditi češće u životu (50), 
napose: a) kad tko dođe do spoznanja objave i prema tome: katol. 
vjernik na početku svoga duševnoga spoznajnog života, ostali u času 
upoznanja vjerskih istina, b) kod svakoga novopredložena članka 
vjere (dogmatska definicija), c) u slučaju pada u krivovjerje (herezu). 

Iznimno će još postojati ta dužnost: a) kad treba obaviti djelo koje ne bi 
imalo vrijednosti bez predhodna čina vjere (primanje sv. sakramenata, sv. 
mise); b) kod napasti koju obnovom čina vjere treba svladati; c) u napasti na 
oholost ili zdvojnost obnova vjere u potpunu ovisnost od Stvoritelja, ojačat će 
pojedinca u borbi (51). 

III. — Postoji za sve stroga dužnost priznavati 
vjeru izvanjskim načinom. 

a) Govoreći apostolima o njihovim dužnostima i o udesu što ih čeka, 
kaže Gospodin: »Kojigođ dakle prizna mene pred ljudima, 

(50) Odsuđene su tvrdnje: da čovjeku nikada u životu nije naloženo probuditi 
čin vjere (DB. 1101), da je to dosta jeđamput u životu (DB. 1167), da vjerojatno 
nije obvezatno ni svakih 5 godina (DB. 1156). 

(51) S v. A 1 f o n z, Praxis conf. 1. 2, n. 22; N o 1 d i n, De praec. II, str. 16 i si.; 
S u a r e z, Tract. de fide, p. 2, disp. 13, sect. 5. 

priznat ću i ja njega pred Ocem svojim koji je na nebesima. A koji- 
god zataji mene pred ljudima, zatajit ću i ja njega pred Ocem svo¬ 
jim koji je na nebesima« (Mt 10, 32—33). Skoro istim riječima na¬ 
vodi tu misao i sv. Luka (12, 8) mijenjajući samo riječi »pred anđe¬ 
lima Božjim«. A sv. Pavao u poslanici Rimljanima piše među inim: 
»Blizu ti je riječ u ustima tvojima i u srcu tvojem, t. j. riječ vjere 
koju propovijedamo. Jer ako priznaješ ustima svojim Go¬ 
spodina Isusa i vjeruješ u srcu svojemu da ga je Bog uskrisio od 
mrtvih — spasit ćeš se (Rim 10, 8—10). 

b) Ovoj pozitivnoj Božanskoj naredbi predhodi dužnost osnovana na 
prirodi ljudskoj; ona je proizašla iz Božje ruke, pa u čitavom svom 
bivstvovanju i nema druge svrhe, nego da u svemu svom (nutarnjem 
i izvanjskom) djelovanju slavi Boga, Njemu služi' i tako konačno 
k Njemu dođe. Odraz te dužnosti oblikovala je Crkva u svom Za¬ 
koniku (52). 

Kada i kako nas veže ova Božanska zapovijed? Odgovaramo: 

I) Pozitivno smo dužni izvanjskim načinom priznavati vjeru uvijek: 

1) kad bi šutnja u smislu crkvenog kanona značila: a) zatajivanje 
vjere, b) prijezir, c) uvredu Bogu, d) sablazan. 

Ne počinja grijeha pod a) i b) tko svoje vjere ne priznaje komugod (tko ga 
pita), nego samo onda kad ga službeno za to pitaju; a i to samo onda kad 
se ne radi o nepravednom proganjanju vjernika. Isto tako ne griješi u smislu 
oznake pod c) i d) tko šuti onda, kad vidi da njegovo protivljenje ili ukor ne 
bi imali baš nikakova uspjeha. Uvijek treba razborito ocijeniti prilike u kojima 
se događaj zbiva i prema tomu postupati. 

2) kad je tko na priznavanje vezan posebnim okolnostima (zvanje, 
služba) što ih nabraja kanon 1406 C. Z. (biskupi, župnici, profesori, 
ispovjednici i dr.) 

3) kad tko stupa u Crkvu ili kad se nakon istupa u nju vraća. Čin 
mora biti javan (barem pred dva svjedoka), ali ne mora biti svečan, 
niti javno razglašen. 

T. zv. »potajni vjernici« (na Balkanu »Laramani«) mogu se, ako zato ima 
opravdana razloga, skrivati neko vrijeme; u interesu je Crkve međutim da se 

(52) »Fideles Chrisli fidem aperle profiteri tenentur quoties eorum silentium 
tergiversatio aut ratio agendi secum ferrent implicitam fidei negationem, eon- 
temptum religionis, iniuriam Dei vel scandalum proximi«, kan. 1325 § 1. 


to trajno ne dozvoljava. — Na smrtnom času može svećenik primiti i onoga 
koji nikako ne će da se za njegovo obraćenje znade, barem pred dva svje¬ 
doka (53). 

4) kad se radi o pomaganju misija, leži ta dužnost ne na poje¬ 
dincu, nego na čitavoj Crkvi (54). Od vjernika se, osim molitve, traži 
općenito i materijalna pomoć prema njihovim mogućnostima. Poje- 
Ciinac zadovoljava i redovnom milostinjom na koju ga inače veže 
zapovijed ljubavi. 

TI) Negativno. Zapovijed o priznavanju vjere u negativnom smislu 
glasi: Nikada nije slobodno zatajiti vjere ni u 
sebi, ni izvan ,sebe. To vrijedi za svakoga i pojedinoga, uvi¬ 
jek i svagda. 

u sebi: znači zgriješiti protiv vjere mišlju, t. j. ne pristati u duši uz koji 
članak vjere; 

izvan sebe: zgriješiti riječju, djelom ili propustom. To se može dogoditi: 
a) izravno (direete), kad je riječ, djelo ili propust izveden s namjerom 
(znatice i hotice), da povrijedi vjeru; b) neizravno (implicite), ali bez ta- 
sove namjere; c) prikriveno (dissimulate), kad se ni po riječi ni po djelu 
nišU) ne može zaključiti, ni za ni protiv; d). sramežljivo (erubescendo), 
kad tko doduše izvršuje čin, ali stidljivo i sa strahom; e) stvarno (serio) 
kad se misao i namjera prikriva (slaže) s djelom — ili n aoko (ficte), kad se 
jedno misli, a drugo govori ili čini. 

Svatko bi unutrašnjim činom zataje (pristankom u svo¬ 
joj duši), pa izveo ga u kojemgod obliku, najteže povrijedio Božje 
veličanstvo, jer bi njegov sud uvijek bio posvema kriv i neispravan, 
za Boga dakle nepravedan i uvredljiv; vanjski bi čin, ako je 
iskren, bio osim uvrede za Boga, sablazan za bližnjega; ako li je pak 
neiskren, bio bi laž koju Bog uvijek mrzi. — Prema tome griješe 
protiv vjere: 

a) riječima: koji taje svoju vjeru (ozbiljno ili naoko) bez do¬ 
statna i opravdana razloga; 

b) djelima: koji vrše čine što po sebi ili zbog okolnosti 
vrijeđaju vjeru (žrtve, pokloni, posjeti u hramovima idola, novčani 
otkupi (»libellatici«) 

(53) Lehmkuhl, Casus eonsc. I, n. 182. 

(54) kan. 1350 § 1. C. Z.; A e r t n y s-D a m e n, n. dj. I. sv. str. 240. 

c) znakovima: koji upotrebljuju znakove što po sebi ili po 
ustaljenom običaju znače povredu prave vjere (masonsku komuni¬ 
stički, heretički znakovi, odijela protukatoličkih društava (YMCA 
i si.) 

d) š u t n j o m: koji šute u prilici, gdje šutnja znači zatajivanje vjere. 

Za vjernike laike će se često naći isprika, da šute gdje bi trebalo vjeru braniti; 
možda bi njihovim nespremnim zahvatom mogao položaj postati još gori. Ali 
za svećenika će' danas redovno postojati dužnost da istupi, obzirno i uljudno 
ne samo kad se radi o obrani vjere, nego i o obrani svećeničkog staleža (55). 
Može se općenito reći: kadgod" se razložno može pred savješću opravdati koji 
postupak u ovoj stvari, slobodno ga je izvesti; Crkva pak ne traži da njezine 
zapovijedi vršimo uz tešku osobnu neugodnost. Tako je i za vrijeme vjer¬ 
skih progona slobodno pobjeći po riječi Kristovoj (Mt 10, 23); čak su to i dužni 
učiniti oni kojima prijeti opasnost po vjeru (otpad) ili koji su radi općega 
dobra potrebni; ali dušobrižnici će prije dobro promisliti smiju li pobjeći, jer 
bi otud mogla nastati pogibao za duhovni život vjernika (56). 

Za praksu: a) Uobičajena se molitva prije i poslije jela može mirne duše izo¬ 
staviti, ako komu otud prijeti velika neugodnost. Takova molitva nije- nigdje 
naređena, a osim toga ona još ne znači zatajenje vjere. Ne. prijeti li nikakva 
neugodnost ili postoji li neugodnost, ali bez osobitih posljedica — valja molitvu 
obaviti. Čak je to u ovoj posljeđnoj okolnosti bolje učiniti s obzirom na okolinu, 
kod koje mora vjera u cijeni porasti, kakavgod sud bio o osobi koja čin obavlja. 
S vjerskim propisima skladno ponašanje t. zv. »boljih ljudi«, ima osobit upliv 
na ostale, b) Otkriti glavu prolazeći pokraj Crkve ili križa, pokleknuti kod 
javnog nošenja presv. Euharistije — jednako nije naređeno. Ipak je bolje 
obavljati te čine, nego ih propuštati. 

POGLAVLJE III.: GRIJESI PROTIV VJERE 

Nema većega zla za duhovni život nego što su grijesi protiv vjere. 
Uništavati ili slabiti vjeru znači polagano zatrti sav duhovni život 
pojedinca. Gdje nestaje vjere, nastaje plodno tlo za materijalizam u 
svakom obliku. Što odatle slijedi za obitelj i društvo uopće, za narod 
i za državnu cjelinu, pokazuje prošlost a i sadašnjost. Bez osnove 
duhovnog života — a to je vjera u Boga — ne može biti nikakova 
pravog duhovnog života. A društvo bez duhovnog života ide svojoj 
stalnoj smrti u moralnom i nacionalnom pogledu. — Važno je .stoga 

(55) Vidi bilješku: Javno vrijeđanje-svećenika, BS 1941, str. 68. 

(56) Vermeersch, Theol. mor. t. II, n. 23; A e r t n y s-D a m e n, Theol. mor. 
n. 314; tom. I. 


odmah uočiti veličinu grijeha protiv vjere i čuvati od njih sebe i 
svoju okolinu. 

Protiv vjere griješi onaj koji: 1) propusti (omissione) potreban, 
ili naređen čin, 2) počini (commissione) djelo protivno nalogu ili 
zapovijedi. 

Na prvi se način ogriješuje svaki koji: a) ne izvršuje nutarnjeg 
ili vanjskoga čina vjere onda, kad je to postalo potrebno ili naređeno; 
b) svojevoljno se dosta ne. brine da upozna potrebne vjerske 
istine. 

Na drugi se način ogriješuje svaki onaj koji: a) pretjeruje u 
vjeri (per excessum), kad nekritički prihvaća i pribraja k Božanskoj 
vjeri ono što k njoj ne spada (n. pr. kakovugođ tuđu ili svoju sanja¬ 
riju uzima kao natprirodnu objavu) (57); b) ne vjeruje došta 
(per defeetum), kad vjere potpuno ne pozna ili je ne priznaje onako 
Bako treba. 

To se pomanjkanje ili zakidanje vjerskoga zaklada zbiva ili u duši pojedinca 
(interne) ili u njegovom izvanjskom djelovanju (externe), i to: a) izravno 
činima koji ruše vjeru, b) neizravno činima koji je ugrožavaju i dovode u 
opasnost. Medu izravne takove čine brojimo: nevjeru, u određenim okolno¬ 
stima zvanu krivovjerje (hereza) ili ođmetništvo (apostazija), hulu (blasfemija). 
Medu neizravne čine: sumnju i kritiku o vjeri, vjersko miješanje s nevjerni¬ 
cima i krivovjercima, pristajanje uz moderni »duh vremena«. 

§ 1. NEVJERA, KRIVOVJERJE, ODMENIŠTVO, HULENJE 

1) Nevjera je, općenito rečeno, stanje čovjeka koji nema vjere. U 
negativn o m smislu znači: pomanjkanje vjere bez vlastita voljna 
sudjelovanja (infidelitas negativa), s razloga što nosilac nije vjere 
nikada ili jc nije dostatno upoznao. Takova nevjera kao čista nega¬ 
cija, nije grijeh nego je, kako sv. Toma veli (58), više kazna kao po¬ 
sljedica istočnog grijeha. U pozitivnom smislu znači: pomanj¬ 
kanje vjere uzrokovano vlastitim voljnim činom (infidelitas positiva). 
Ta vlastita krivnja može uslijediti: a) radi nemarnosti zbog koje 
čovjek ne dolazi do potrebna znanja o vjeri (infidelitas privativa); 

(57) »Predragi, ne vjerujte svakom duhu, nego ih. ispitajte, da li su od Boga, 
jer se mnogo laž,nih proroka pojavilo u svijetu« (1 Iv 4, 1); Fr. Tillmann, 
n. dj. str. 106. 

(58) S. theol. II—II. q. 10, a. 1; DB. n. 1098; S u a r e z, Tr. de fide, p. 2, disp. 
16, sect. 1. 

b) radi svijesna nepristajanja na spoznate objavljene vjerske istine 
(mfidelitas [positiva] formalis). Prema tome: 

Nevjera je grješan čin kojim netko promišljeno 
uskraćuje svoj pristanak bilo kojoj vjerskoj 
istini što mu je dostatno bila predložena. 

Otud izvodi sv. Toma: a) da je nevjera grijeh razuma; u 
njemu je ona kao u bližem nosiocu, jer je odbijanje pristanka čin 
razuma; u volji je pak (»sicut in primo motivo«) zato, jer od nje 
dolazi poticaj: volja nalaže svaki čin; 

b) da je jedan od najvećih grijeha, jer najviše odalečuje čovjeka 
od Boga. »Manifestum est quod peccatum infidelitatis est maius 
omnibus peccatis quae contingunt in perversitate moram« (art. 3.). 
Kazna je za nevjeru vječna propast: »Tko ne uzvjeruje bit će odsu- 
đen« (Mk 16, 16) 

e) da nevjernici ne mogu doduše tvoriti zaslužnih, ali mogu 
činiti prirodno dobra djela; ne griješe dakle svakim svojim činom 
(art. 4). 

Bilješka. Ako se pomanjkanje vjere u svakom nekrštenom čovjeku bez obzira 
na uzrok toga stanja, nazove nevjera u pravom smislu (proprie đicta), onda 
je razdioba grijeha nevjere ovakova: 

a) negativna: tko nikada ništa nije čuo o vjeri — nema grijeha, 

b) privativna: tko je zanemario steći potrebno poznavanje vjerskih istina 
ili ih sačuvati od pogibelji — teški grijeh propustom, 

t) pozitivna: tko svijesno odbija pristanak vjerskim istinama — teški 
grijeh činom (59). 

Vrste se nevjere mogu razlikovati: 

a) s obzirom na mogućnost zablude; tako je njihov broj neodre¬ 
đen. Uvijek će ljudi iznalaziti nove stramputice i u vjerskim pita¬ 
njima padati u nove intelektualne pogreške; b) s obzirom na način 
kako se liudi protive vjeri, sv. Toma navodi (60) tri vrste, među¬ 
sobno moralno različne: 

1) poganstvo — kao zabluda ne priznaje potrebu otkupljenja. 
To je oporba sa strane takovih koji još ne primiše vjere, a svi jesni 
su suprotnosti svoga stanovišta. Amo se imaju pribrojiti svi stari 

(59) Noldin, De praec. str. 27; Prummer, Manuale str. 360. 

(60) S. theol. II-II, q. 10, a. 5, 6, 8; Suarez, n. dj. disp. 16, sect. 4, n. 7. 


i moderni protivnici kršćanske katoličke vjere: ateizam, deizam, 
islam, panteizam i dr.; 

2) židovstvo — kao zabluda još čeka Otkupitelja. Njihov je gri¬ 
jeh teži od grijeha poganske nevjere, jer izvrću pozitivnu Božju 
objavu; 

3) krivovjerja (hereze) — kao zablude djelomično ne prihva¬ 
ćaju ili krivo tumače već objavljene vjerske istine. Njihov je grijeh 
nevjere još veći, jer je njihovo poznavanje vjere subjektivno i 
objektivno potpunije. 

Bilješka. Nekrštene nevjernike nije slobodno na nikakav način nagoniti 
na vjeru, jer je vjera čin slobodne volje; može se pak od njih tražiti, veli sv. 
Toma, pa i silom, da ne vrijeđaju kršćanstva niti priječe njegova širenja. — 
Krš tene nevjernike (krivovjerce i odmetnike) je slobodno prisiliti, da se 
vrate u Crkvu, jer joj po sv. krštenju pripadaju (»tales sunt etiam corporali- 
ter eompellcndi ut impleant quod promiserunt et teneant quod semel susce- 
perunt« (art. 8). — Ovo je mišljenje bilo u skladu s nazorima pravnika onoga, 
pa i kasnijega vremena (61). Danas je nazor o prisilnom vraćanju u Crkvu 
zastario; ona ga sama nigdje više ne primjenjuje; a da ga nije u prijašnjim sto¬ 
ljećima makar i neizravno primjenjivala, riješila bi se mnoge neugodne stra¬ 
nice iz svoje povijesti. 

II) Krivovjerje (hereza) od grčke riječi aipeaig = izbor, odabiranje) 
se naziva: zabluda onih kršćana koji hotimično i 
uporno ni je ču koju katoličku vjersku istinu. 
Prema tome je krivovjernik: tko u stvarima vjere kao član ne slijedi 
Crkve, nego ide svojim putem, prihvaća što sam hoće, a zabacuje 
što mu se ne sviđa. Postavlja dakle svoje vlastito pravilo vjere. 
Krivovjerje je vrst nevjere (62) s tom razlikom da: a) nevjernik može 
biti svaki čovjek, a krivovjernik samo kršćanin; b) nevjera se odnosi 
na objavljene istine, a krivovjerje na istine objavljene i od Crkve 
za vjerovanje predložene. Kažemo da je: 

zabluda: razumski zaključak (sud), unutrašnji, svijestan i voljan čin, 
kršćana: takovih koji se ne odriču kršćanskog imena niti kršćanske vjere 
uopće, nego samo djelomično, 

n i j e č u: pozitivno odriču svoj pristanak, a ne prikrivaju ga samo riječima 
ili djelima, niti se možda samo suzdržavaju od vanjskog izričaja, 

(61) Conc. Trident. sess. VII, c. 14. 

(62) S. theol. II-II, q. 11, a. 1; K. A g j i ć, n. dj. I, str. 226. 

hotimično: čin volje koji pretpostavlja znanje, da je u pitanju autoritet 
Boga i Crkve; neznanje da se o tom radi, pa makar bilo i skrivljeno, ne čini 
čovjeka krivovjernikom (čak ni materijalnim), 

uporno: ne znači tvrdokorno, nego znatice i hotice t. j. svijesno i promi¬ 
šljeno, bilo s kakovagod razloga (oholost, nemarnost, Iakoumnost i si.); nezna¬ 
nje da se radi o predloženom članku vjere — makar i skrivljeno bilo — čini 
čovjeka samo materijalnim krivovjercem, 

katoličku vjersku istinu: objavljenu, a ne samo u vezi s objavlje¬ 
nom i od Crkve svima predloženu za vjerovanje. 

Nije dakle krivovjernik tko niječe: a) bogoslovski' izvod, b) odsuđenu (zaba¬ 
čenu) tvrdnju, ako nije odsuđena kao krivovjerna, c) tvrdnju objavljenu ali 
od Crkve još ne predloženu. Takovi su u zabludi, ali nisu formalni krivovjerci. 
Materijalno njihovo krivovjerje ne smeta, da na času smrti mogu primiti 
ođrješenje (63). 

Krivovjerje valja razlikovati u: 

a) formalno i materijalno: kod prvoga je zabluda u vjeri 
(sud) skopčana s voljnim pristankom i uporna (svijesna); kod dru¬ 
goga zabluda nije dragovoljna ili barem nije uporna; 

b) unutrašnje i v a n j s k o: kad ostaje samo u duši ili se po¬ 
kazuje izvana riječju, činom ili propustom čina; 

c) javno i privatno; vanjsko je krivovjerje tajno (privatno) 
ako za nj ne. zna nitko ili tek koji taj čovjek; javno je ako za nj znade 
više ljudi tako, da se više ne da tajiti'. Svojevoljno je krivovjerje 
grijeh, pa makar bilo i unutrašnje; ali crkvenu kaznu navlači samo 
izvanjsko, pa makar bilo i tajno (privatno). 

Za grijeh nevjere smo utvrdili da je jedan od najvećih grijeha; za 
krivovjerje valja reći: 

a) Formalno je krivovjerje uvijek teški grijeh; 
najveći iza mržnje na Boga, jer znači formalni prezir Božjeg ugleda 
(mudrosti i istinitosti). Ne dopušta smanjenja materije. 

b) Materijalno krivovjerje nije nikakav grijeh, 
doklegod se u nosioca ne porodi sumnja o ispravnosti vjere. Čim se 
ona rodi nastaje dužnost tražiti istinu; veća ili manja nemarnost u 
izvršenju te dužnosti bit će teži ili lakši grijeh, ali ne će biti grijeh 
krivovjerja. 

Bilješka, Sv. Toma A. izrično veli, da se na krivovjerce mogu primijeniti i 
tjelesne kazne, ne isključivši ni smrtne. Ispoređuje ih s krivotvoriteljima 

(63) S. Off. 2. VIT. 1898; kan. 731, § 2 zabranjuje to izvan časa smrti. 


novca pa kaže: »Unde si falsaril pecuniae vel alii malefactores statim per 
saeculares principes iuste morti traduntur, multo magis haeretici statim ex eo 
ouod de haeresi convincuntur, possunt non solum excommunicari, sed et 
iuste occidi« (64). 

Dakako, smrtna kazna napose njezino izvršenje ne spada na Crkvu nego na 
državu. Tako se nekada i postupalo; ako se neki pov.jesni događaji možda 
mogu i pravno i moralno opravdavati (Giorđano Bruno, Hus i dr.) oni su 
ugledu Crkve svakako mnogo naškodili. Davno već nitko ni ne pomišlja na 
takove kazne krivovjernika. Protiv njih se Crkva danas bori samo sredstvima 
koja su isključivo njoj na raspolaganje. Po crkvenim su zakonima za formalne 
krivovjernike predviđene ove kazne: izopćenje, lišenje časti, službe i dohodaka, 
gubitak časnih prava, svrgnuće (degradacija) (65), iregularnost (66), uskrata 
crkvenog pogreba (67). 

III) Otpadništvo (apo'stazija, odmetništvo) (od grčke riječi ano-imafim 
= odmetnuti se) znači potpuno odmetnuće krste ne 
osobe od vjere. Djelomično odmetnuće t. j. odricanje kojega 
članka vjere ili objavljene istine, nije otpadništvo nego krivovjerje. 
Istina, tko zaniječe jednu objavljenu istinu, zanijekao je Božji i 
crkveni ugled, te bi dosljedno morao prezreti i sve ostale vjerske 
istine, jer se i one oslanjaju samo na taj ugled. No kako kod ljudi 
redovno nema dosljednosti, te oni jedno vjeruju a drugo zabacuju 
u svojoj nedosljednosti, pravo ćemo nazvati odmetnikom samo onoga: 
koji jednom posjeđovanu vjeru potpuno odbaci. 

Razlikujemo otpadništvo; a) o d sv. reda (ab orđine): kad klerik 
protupravno prijeđe u laički stalež; b) od rcdovništva (a reli- 
gione): kad redovnik na svoju ruku odbaci i prekrši svoj redovnički 
zavjet; c) od posluha (ab oboedientia): kad se tko potpuno od- 
metne od zakona i propisa Božjih i Crkvenih; d) o d vjere (a fide): 
kad tko potpuno odbaci vjeru koju je prije priznavao. U smislu kan. 
1325. § 2. samo ovo je apostazija u strogom značenju toga pojma. 

Praktičnih je otpadnika uvijek bilo u Crkvi; danas ih imamo mnogo više nego 
u prijašnja vremena. Ali danas imamo i formalnih odmetnika daleko više nego 
prije. Najviše je tomu pridonijelo: a) krivo poimanje i poznavanje znanosti 
modernog vremena, b) suvremeni materijalizam i c) općenito podcjenjivanje 
duhovnih vrijednosti. 


(64) S. theol. II-II, q. 11, a. 3; Suarez, n. dj. p. 2, disp. 20, sect. 3, n. 18 i si. 
165) kan. 167, § 1; 2314, § 1 C. Z.; A e r t n y s-D a me n, ni dj. sv. I, str. 246. 
>66) kan. 984, n. 5; 985 C. Z. 

(87) kan. 1240, § ! C Z. 

IV) Hulenje (hulu, blasfemiju) spominje sv. Toma ovdje (68) kao gri¬ 
jeh protiv vjere u Boga. Ukoliko je ona u suprotnosti s naređenim 
javnim priznavanjem vjere, nije samo grijeh protiv štovanja Boga 
(contra religionem), nego i protiv vjere (contra i'idem). Ali kako ona 
prvenstveno nije unutrašnji čin (sud), nego izvanjski čin, (izgovorena 
riječ, učinjeni znak, djelo: »locutio contumeliosa in Deum«), spada 
u prvu Božju zapovijed, gdje je govor o vanjskom čašćenju Božjega 
imena, Jedino s obzirom na spomenutu zapovijed o javnom prizna¬ 
vanju vjere, valja je i ovdje spomenuti. Potanje ćemo o njoj govoriti 
kad bude riječ o grijesima protiv štovanja Boga. 

§ 2. OPASNOSTI ZA VJERU 

Katolici vjernici dolaze često u životu u prilike po njihovu vjeru 
opasne. 

Osim unutrašnjih opasnosti za vjeru, što ih svaki čovjek nosi 
u sebi samome (oholost, posebna odanost kojoj mani, osobito neči¬ 
stoći), katolički se vjernici u životu često nalaze u opasnim izvanj¬ 
skim prilikama. Opasnost za vjeru postoji radi neposredna utje¬ 
caja izvana na duševne moći čovjekove u negativnom smjeru; bliza 
je mogućnost zgriješiti protiv vjere, jer se mnogi u tom položaju hc 
će ili ne zna oteti uplivu što ga izvode okolina i dogođaji. Zapasti i 
nalaziti se u opasnosti za vjeru, nije samo po sebi još nikakav grijeh, 
ukoliko tko do toga položaja nije došao vlastitom svojom krivnjom. 
Tek zbog mogućnosti da čovjek izgubi najdragocjeniji zalog svoga 
spasa, treba mu se čuvati i svih izvanjskih opasnosti. Najčešće su: 
vjersko miješanje (općenje) s nevjernicima i krivovjercima, sumnja 
o vjeri i kritika u vjerskim stvarima te vjeri neprijateljski moderni 
duh vremena. 

I) VJERSKI DODIR, MIJEŠANJE (SAOBRAĆAJ) S NEVJERNI¬ 
CIMA I KRIVOVJERCIMA. 

Razlikujemo dodir ili miješanje: a) u građanskim i b) u crkvenim po¬ 
slovima (communicatio civilis — religiosa). Prvi zahvaća u običan, redovan 
ljudski život (promet, trgovina, razgovor, sud i si.); drugi se tiče samo stvari, 
što se odnose na Boga i Crkvu, štovanje Boga uopće. 

Dodir se ili općenje u vjerskim stvarima naziva: a) aktivnim, kad katolici 
sudjeluju kod bogoštovnih čina nevjernika ili krivovjernika; b) pasivnim, 
kad nekatolici sudjeluju kod katoličkih svetih obreda. 

(68) S. theol. II-II, a. 13, a. 1. 


OPASNOSTI ZA VJERU 

Aktivno sudjelovanje može biti: a) formalno, kad se zbiva uz trijezno i 
namjerno odobravanje njihova naučavanja; b) materijalno, kad je tko 
tjelesno kod njihovih obreda prisutan, ali bez unutrašnjeg sudjelovanja; 

c) javno, kad njihova priredba ili obred ima služben značaj (n. pr. u. hramu); 

d) privatno, kad se pojedinci nađu zajedno pri činu, koji je posve po- 
sebničkog značaja. 

Za katoličke vjernike vrijede u tim slučajevima ova pravila: 

1) Građanski dodir s nevjernicima i krivovjer¬ 
cima nije crkveno zabranjen. Tu su danas uključeni i 
Zidovi. Za općenje s njima je u staro doba postojala crkvena zabrana, 
a danas postoji u nekim državama građanska zabrana, koja ih isklju¬ 
čuje iz redova činovništva, vojske, trgovine i si. a zabranjuje djelo¬ 
mično službu u njihovim domovima i njihovu ženidbu s inorasnim 
pripadnicima (69). 

2) Djelatni (aktivni) je vjerski dodir: a) s nevjerni¬ 
cima po sebi zabranjen. Osim što pokazuje neko izvanjsko 
odobravanje njihova krivovjerstva, nosi uvijek sa sobom opasnost, 
da oslabi vlastitu vjeru. Na to se spotiče već sv. Pavao kad kaže: 
Quae pars fideli cum infideli? (2 Kor 6, 15); b) skrivovjercima 
pak: 

formalni — nije nikada dozvoljen; značio bi pravu izdaju svoje 
vjere i priznanje krivovjerja, bio izvršen s namjerom (izričito), bilo 
činom gdje se namjera i odobravanje od čina ne dadu odijeliti: ku¬ 
movati (kan. 1258, § 1), primiti pričest iz ruku krivovjerničkog slu¬ 
žbenika, sklopiti brak pred njim (kan. 1063, § 1); 

materijalni javni — po sebi je zabranjen pod teški grijeh. 
Značio bi naime a) odobrenje krivovjerja; b) pobudio bi sablazan kod 
kod vjernika i kod nevjernika: prvi bi se mogli u svojoj vjeri poko¬ 
lebati, a drugi u zabludi ojačati; e) izravno nosi sobom opasnost za 
vjeru; 

materijalni privatni (tajni) — nije zabranjen, ako se radi 
o stvari u sebi dobroj, a nema kod toga sablazni, kao kad katolik i 
grčko-istočnjak zajedno mole Očenaš. 

(69) Zakonska odredba o zaštiti arijske krvi i časti hrvatskog naroda od 30. 
IV. 1941. br. XLIV-67-Z. p. 1941, utvrđuje postupak za Nezavisnu Državu 
Hrvatsku. 

3) Vjerski pasivni dodir bilo s nevjernicima, bilo 
s krivovjercima: a) po sebi nije dozvoljen s razloga: 

1) što svako zajedništvo odaje neko istovjetovanje u načelnom po¬ 
gledu, pa bi 'se moglo smatrati kao da između katolika i nekatolika 
nema ii vjeri nikakove razlike ili barem da nema velike razlike; 

2) što su krivovjerci pod kaznu lišeni sudjelovanja u našim obredima 
(kan. 2259); b) iz dostatna (teška) razloga se može 
trpjeti t. zv. materijalno prisustvovanje kod pokopa, vjenčanja 
i si. i to kao čin građanske dužnosti (70). 

Međutim kako je pasivni dodir krivovjeraca s katolicima, osobito u 
crkvama kod bogoštovnih čina, najbolja prilika da oni upoznaju 
pravu Kristovu vjeru, da je zavole i k njoj se obrate, postupak se 
Crkve s krivovjercima i njihovo pripuštanje ravna i tom mišlju. 
Valja ipak točno razlikovati što se i dokle se smije popustiti, a da ne 
nastane povreda za vjeru, ni šteta za Crkvu. 

Zato općenito vrijedi ovaj crkveni propis: »Svaki izopćenih gubi 
pravo prisustvovati Božanskoj službi, ali ne navješćivanju Božje 
riječi. Ako trpljeni (toleratus) pasivno prisustvuje, ne treba ga 
izagnati; ako prisustvuje izbjegavani (vitandus), valja ga izagnati ili 
prekinuti službu ako ga nije moguće izagnati; od aktivna prisustvo¬ 
vanja t. j. bilo kakova sudjelovanja kod obavljanja sv. službe, valja 
odstraniti ne samo izopćenoga kao izbjegavanog, nego svakoga nakon 
đeklaratorne ili konđemnatornc odsude ili inače javno izopće¬ 
noga« (71). 

Postoji zatim cio niz odredaba prema kojima krivovjerci nc mogu: 

1) biti katolicima krsni kumovi (72) ni vjenčam kumovi (svjedoci) osim u 
nuždi (73); 

2) sudjelovati i pjevati u koru, primati poljubac mira, blagoslovljeni pepeo, 
svijeće, palme i si. (74); 

3) postati članovima pobožnih društava i bratstava (75); 

4) aktivno sudjelovati kao pjevači (76) ili nosioci svijeća kod iiturg. obreda (77). 
Mogu se pripustiti raskolnici (šizmatiei, dekret spominje djevojke u župskoj 

(70) kan. 1258, § 2 C. 

(71) kan. 2259 C. Z. 

(72) kan. 765, § 2 C. Z.; S. Off. 2. 8. 1900. 

(73) S. Off. 19. 8. 1891. 

(74) S. Off. 22. 8. 1859. 

(75) kan. .693 C. Z. 

(70) S. Off. 1. 5. 1889. 

(77) S. Off. 20. 11. 1850. 


crkvi), kad je to teško zapriječiti (78). Svirati na orguljama mogu, kad je svaka 
pogibao za vjeru isključena (79); 

5) primati sakramentale a pogotovo sakramente (80), te biti crkveno poko¬ 
pani (81). 

Radi važnosti predmeta ističemo ovdje kako se katolicima valja po¬ 
nijeti u nekim pojedinim slučajevima. Prema tome će svatko u da¬ 
noj prilici moći opredijeliti svoj postupak. 

I. S obzirom na sv. Sakramente: 

a) krštenja: niti sam niti po zastupniku ne može katolik biti kum djetetu 
koga krsti krivovjerac službenik. Može biti svjedok (testis) ili počasni 
kum kao građanska osoba (82). Isto tako ne smiju katolici dozvoliti da im ne-, 
katolički službenik krsti djecu; ako pak toga ne mogu spriječiti bez teških 
posljedica, neka se drže pasivno. 

b) Euharistije: nije slobodno katoličkom svećeniku sv. misu služiti u 
crkvama nekatolika (83) Osim u prijekoj nuždi (84); ovo ne vrijedi za crkvu sv. 
Groba u Jeruzalemu. — Nije slobodno presv. Euharistiju primati iz ruku ne- 
katoličkog službenika, osim na smrtnom času. Kad bolesnik nekatolik traži 
svoga dušobrižnika, bolnički pomoćnik ili pomoćnica se imaju držati pa¬ 
sivno (85): na opetovano traženje mogu ga obavijestiti ne samo preko drugoga 
nego i sami, jer je obavijest (dojava) u sebi indiferentan čin, koga nitko nije 
dužan izostaviti uz neku osobnu neugodnost. — U Engleskoj je napose dozvo¬ 
ljeno kod blagoslova s presv. Sakramentom i poslije svečane mise javno mo¬ 
liti za kralja krivovjerca (86). Tako je i u bivšoj Jugoslaviji, bilo dozvoljeno 
javno moliti za kralja. 

<:) ženidbe: sklopiti brak pred nekatoličkim dušobrižnikom skopčano je 
s izopćenjem pridržanim biskupu (87). Prisustvovati ženidbi nekatolika kao 
građanska osoba radi iskazivanja počasti i si., slobodno je (88). Isto tako vršiti 
ulogu djevera ili djeveruše i si., da prisustvovanje svadbenoj gozbi i ne spo¬ 
minjemo. 

(78) S. Off. 24. 1. 1906. 

(79) S. Off. 23. 2. 1820. 

(80) kan. 1149 C. Z. 

(81) kan. 1240, § 1 C. Z. 

(82) S. Off. 10. 4. 1770. 

(83) S. Off. 10. 5. 1753. 

(84) S. Off. 5. 7. 1889. 

(85) S. Off. 14. 12. 1898. 

(86) Reskript od 23. 2. 1820. 

(87) kan. 2319 C. Z. 

(88) S. Off. 14. 1. 1874; kan. 1258, § 2 C. Z. 

ILS obzirom na hramove, obrede, zavode i si.: 

a) slobodno je katoliku posjećivati hramove nekatolika kad se ondje ne 
vrši obred, radi umjetničkih predmeta u njima ili radi glazbe (89); s razmjerno 
dostatna razloga slobodno ih je pohađati i za vrijeme obreda, čak i govore 
slušati ako nema opasnosti za vjeru; ta opasnost međutim redovno danas 
postoji kod većine ljudi, zato je treba posve izbjegavati; tek tamo gdje se ne 
može izbjeći ili poradi odredbe građanske vlasti (dvorkinje, vojnici) može se 
trpjeti (90). Nikada pak nije dozvoljeno za vrijeme obreda u njima ikako dje¬ 
latno sudjelovati (pjevati, svirati i si.), niti se pokoriti vlasti, ako izda nalog 
s otvorenom namjerom da pogrdi katoličku vjeru (91) 

b) pohađati nekatoličke zavode (škole, akademije i si.) nije zabranjeno po 
sebi, nego poradi opasnosti koju ono sobom nosi. Zato ga može opravdati samo 
težak razlog. Učiti u takovim školama strani jezik, nije još opravdan razlog 
pohađanja, osim u slučaju gdje je potpuno isključena svaka opasnost po vjeru 
djece. Pohađati priredbe (javne i privatne) u svrhu iskazivanja domovinskih 
osjećaja, skopčanih s čašćenjem osoba, kipova i sh (u Japanu (92), Mandžu- 
kuo, Kini) (93) slobodno je, jer danas te priredbe nemaju prvotna praznovjerna 
značaja, nego su izraz vjernosti i odanosti domovini, te dobrohotnosti prema 
sugrađanima. 

c) pohađati groblja i sudjelovati kod sprovoda nekatolika, slobodno je iz 
dužnih građanskih obzira kao čisto materijalno sudjelovanje (94). Formalno 
sudjelovanje kod spaljivanja tjelesa (krematorij) nije slobodno (95), materijalno 
da; sprovodu slobodnih zidara (masona) gdje se napadno ističe njihova pri¬ 
padnost toj sekti i veličanje, nije slobodno prisustvovati. Katoličkom sveće¬ 
niku nije slobodno obaviti ukopa tamo gdje nekatolici nemaju svoga dušo¬ 
brižnika, niti je dozvoljeno u katoličkim crkvama dati zvoniti na mrtvaca 
nekatolika (96). 

d) voditi s nekatolicima javne rasprave o vjerskim pitanjima, zabra¬ 
njeno je kako laicima tako svećenicima, bez izrične dozvole sv. Stolice ili u 
naglom slučaju dozvole biskupa ordinarija (97). 

Prema smislu toga crkvenoga propisa ne idu ni posebničke (privatne) takove 
rasprave u hatar vjere i Crkve, zato ih redovno treba izbjegavati. 


489) S. Off. 13. 1. 1818. 

(90) 4 Reg 5, 18 i si. 

491) S. Off. 26. 4. 1894. 

492) S. C. de prop. fide 26. 5. 1936. 

(93) S. C. de prop. fide 28. 5. 1935. 

(94) S. Off. 3. 1. 1818. 

(95) S. Off. 27. 7. 1892. 

(96) S. Off. 26. 1. 1886. Takav je običaj prije postojao n. pr. u đakovačkoj 
biskupiji, a na mjestima je postojao sve do nedavna sa znanjem i privolom 
nadležne crkvene vlasti. Razlog: za tadanje prilike se nije smatralo prikladnim 
ukinuti stari običaj. 

497) kan. 1325, § 3 C. Z. 


II) VJERSKA SUMNJA I KRITIKA. 

Vjerske sumnje u životu pojedinca katolika ne samo da nisu isklju¬ 
čene, nego su, štoviše, u moderno vrijeme općenito vrlo česte. To 
dolazi s jedne strane otuda što u predmetu vjere nema neposredne 
očevidnosti, a s druge strane što se u moderno doba na svakom ko¬ 
raku dižu neopravdani prigovori protiv vjere. Pod uplivom prigovora 
koji rijetko dolaze dobronamjerno, nego obično s izvjesnim prizvu¬ 
kom omalovažavanja, prijezira, i podcjenjivanja, uvriježio se običaj 
podvrgavati kritici pojedine članke vjere, manje javno, a više pri¬ 
vatno. I javni su i privatni prigovori redovno dokaz ili posvemašnjega 
nepoznavanja kršćanske vjere uopće, ili nespremna i,potom površna 
poznavanja i poimanja koje te kršćanske istine. I sumnja i kritika 
odvode mnogoga ka t o 1 i k a od vjere, te ga bacaju u naručaj indi- 
ferentizma pa čak i nevjere; mnogoga pak nekatolika sprječa¬ 
vaju na putu k spoznanju istine i na povratku u luku spasa. Zato 
opasnostima što vjernicima prijete s ove strane, treba danas posve¬ 
titi mnogo veću pažnju nego u prijašnja vremena. 

1. — Sumnja kao određeni stav razuma prema istini, stoji: u za¬ 
državanju suda (suspensio iudicii) između dva protu¬ 
slovna gledišta. Obično se naziva negativnom sumnja, 
kad razum nema razloga ni za jedno ni za drugo .stanovište, niti 
da se više prikloni jednom nego drugom. Ako s u stvarni razlozi za 
jednu i drugu stranu jednaki, naziva se sumnja pozitivnom. 
Bitno je dakle u slučaju stroge sumnje (dubium strictum) da ne 
postoji nikakav sud; kako pak vjera stoji u čvrstom prihva¬ 
ćanju istine t. j. u sudu da je nešto istinito, sumnjač ne vjeruje 
jer nema suda. Ne samo da nema čvrsta suda, nego nema nikakova, 
.jer ga ne oblikuje, nego ga zadržava. 

Iz činjenice utvrđene na vatikan. saboru (de fide) da »oni što pri- 
hvatiše vjeru pod učiteijstvom Crkve nikada ne mogu imati ikakova 
opravdana razloga da mijenjaju ili sumnjaju o vjeri« (98) slijedi da: 

a) Vjerniku katoliku nije nikada slobodno su m- 
njati o svojoj vjeri. 

Razlog: Osnovica vjere jest Božji ugled. Razlozi izneseni za stanovi¬ 
šte vjeri protivno, ne mogu nikada ni u čemu uzdrmati Božjega 

(98) DB. n. 1794 i n. 1815; kan. 1325, § 2 C. Z. 

ugleda. Nikada dakle ne može katolik vjernik slobodno sumnjati o 
svojoj vjeri. Ne mogu ga uzdrmati ni pozitivno: kad bi sudio 
(držao) da sU razlozi protiv vjere jednako jaki kao oni za vjeru, 
formalno bi vrijeđao Boga, izjednačivši ga sa svojim ili ljudskim 
ugledom. Ni u čemu se ne bi razlikovao od krivovjerca koji to isto 
čini; ni negativno: ugled Božji t. j. sveznanje i apsolutna isti¬ 
nitost Njegova takovi su razlozi pristanka, da drugih većih i jačih 
ne može vjernik ni zamisliti. Teško bi dakle Boga uvrijedio ako bi te 
razloge pristanka smatrao lakima i nedostatnima. 

Negativnom sumnjom nazivaju neki neodlučnost u opredjeljivanju prigodom 
napasti u vjeri i kod javljanja vjerskih poteškoća. Ustezanje ili 
uzdizanje od suda vele, ne potječe od uvjerenja da su razlozi za oprečna sta¬ 
novišta slabi ili nikakovi, nego od neznanja, neupućenosti, straha ili nespret¬ 
nosti. Krivovjernikom se takav ne. smije smatrati, jer nije >pertinax« t. j. ne 
uskraćuje svoga pristanka k istini vjere, nego traži rješenje i čvrsti oslon. 
To želimo napose naglasiti za poteškoće što se javljaju s obzirom na znanstveno 
istraživanje (n. pr. biblički izvještaj u Genezi i nauka moderne antropologije i 
paleontologije). Uočiti treba bitnu razliku između sumnje i poteškoće. 
Toteškoća ćemo uvijek imati, ali sumnjati ne smijemo nikada; između vjere 
i prave znanosti nijesu moguće suprotnosti, jer je Istina (Bog) izvor jednoj i 
drugoj (99). Dužnost nam je zato nastojati svim silama ukloniti i te negativne 
sumnje o vjeri; ako je tko nemaran, griješi teže ili lakše prema veličini vla¬ 
stita nehaja. 

b) Nekatolik u je slobodno sumnjali o s v o j o j 
v j e r i, ča k mu je to i spasonosn o. 

U pitanju sumnje o vjeri katolik su i nekatolik u posve oprečnom 
položaju. Za katolika smo utvrdili da nikada ne može sumnjati bez 
grijeha (100). Za nekatolika je pozitivna sumnja početak spa¬ 
senja. Ako se baci na ozbiljno ispitivanje, što mu je razumna 
dužnost, Božjom će milošću doći do pravih, čistih izvora. Zanemari 
li daljnje istraživanje i rješenje svojih sumnja, griješi i ostaje mate¬ 
rijalni krivovjernik, ali formalni ne, doklegod se nije navodno uvje¬ 
rio o neispravnosti svoje vjere. Negativna sumnja redovno ne 
dovodi do uspjeha i nema za nj osobite važnosti. Katkada ipak znade 
biti početak spasonosna ispitivanja. 

(99) Fr. Tillman n, n. dj. str. 92 i si. 

<100) Crkva je odsuđila učenje Georga Hermesa o pozitivnoj sumnji kao 
osnovi svega bogoslovskog istraživanja, DB. n. 1619. 


VJERSKA KHITIKA 

2. — Kritički stav prema vjeri (dogmama) i prema vjerskim odred¬ 
bama (ustanovama) kako se danas u društvu razmahao, posljedica je 
vjerskog nehaja (indiferentizma) našega doba. Nije nikakova novost 
slušati — pa i od katoličkih vjernika — gdje iznose svoje opaske: 
kako nije suvremena dogma o nepogrješivosti sv. Oca Pape,, nauka 
o uznesenju BI. Dj. Marije u nebo, kako nije pametno dokidanje ne¬ 
kih blagdana, ograničenje strogoga posta, česta i svagdanja sv. pri¬ 
čest, zabrana modernih plesova, cenzura knjiga i dr. 

Kritika se redovno izvrgava u to, da kritičar ne prihvaća bilo kriti¬ 
zirane istine same, bilo da njezino iznošenje ne smatra prikladnim, a 
odredbe nezgodnima po život katoličkih vjernika. Ne ulazeći ovdje 
u postanak ove žalosne pojave vjerskog života našega doba, potrebno 
je ustanoviti da; 

a) katoliku nije slobodno kritizirati vjeru kao 
skup istina koje Crkva predlaže na vjerovanje, s istoga razloga 
s kojega mu nije slobodno sumnjati o vjeri. Nikada se mjerilo ljud¬ 
skoga razuma ne može bez povrede Božjeg ugleda suprotstaviti Bo¬ 
žjoj mudrosti. 

b) k r i t i z i r a t i odredbe i propise Crkve kao čuvarice 
Božje objave, izdane kao smjernice vjerskoga života vjernika — nije 
doduše krivovjerje, ali je znak slabe vjere i slaba pouzdanja u Kri¬ 
stovu skrb za Crkvu. Zato je neoprezno i neuputno (»temefarium«), 
osim što postaje sablažnjivim činom, ako se zbiva pred drugima. 
Katoliku vjerniku valja ne samo izravne odredbe sv. Oca Pape, nego 
i odredbe sv. Kongregacija kao organa crkvene vlasti, primati 
s dužnim štovanjem i savjesno privoditi u život, jer sve njihove od¬ 
luke trebaju odobrenje vrhovnoga poglavara Crkve (101). 

III) MODERNI »DUH VREMENA«. 

Pod pojmom »duh vremena« misli se na utjecaj, što ga na mišljenje 
pojedinca u pitanjima vjere izvodi liberalno shvaćanje suvremene 
inteligencije. Liberalizam je 18. vijeka urodio u dušama vjernika 
filozofskim prevratima, koji su na svim poljima duševna djelovanja 
doveli do pada. Otrgnuvši se od svake metafizičke norme, ljudska je 
misao prošla sve do u naše dane najraznoličnije stepene: od inte- 
lektualizma preko empirizma do skepticizma, naturalizma i materi¬ 
jalizma; zatim od idealizma preko evolucionizma do pozitivizma i 

<101) kan. 244, § 2 C. Z. 

panteizma; uz male iznimke potresla je stubokom čitavim duševnim 
životom 19. stoljeća, da ■ evo nema još ni 50 godina u tijeku dva¬ 
desetog vijeka — sama posvuda živo osjeti proces općega rastrova- 
nja i ugleda tužne plodove svoga djelovanja. 

To snažno kovitlanje na idejnom polju, daleko od Božjeg svijetla, 
unijelo je u život skupina i pojedinaca strahovitu tamu. Vjera je 
postala vrijednost prepuštena posvema privatnoj brizi pojedinca; 
usto: vrijednost na posljednjem mjestu, o kojoj da se ne isplati vo¬ 
diti računa, jer da joj je predmet i onako čista imaginacija. Daleko 
je mnogima realnija estetika nego religija, vjera u čovjeka nego 
vjera u Boga. 

Pod utjecajem toga i takova »duha vremena« pogibli se za vjeru 
ukazuju jednim dijelom u privatnom, a daleko većim u javnom 
životu. 

a) U privatnom životu je najveća i po čitav budući život 
mnogoga vjernika najodsudnija uloga obitelji. Obiteljski vjerski 
odgoj najbolji je štit što ga roditelji mogu dati djetetu na putu u 
život. Pokazalo se točnim, da najveći broj vjerskih stradalnika ima 
svoj nesretni položaj pripisati pomanjkanju zdrava vjerskog odgoja 
u obitelji. Rđav obiteljski život — prva je pogibao za vjeru. 

Utjecaj majke je na prvom mjestu. Ali ni uloga oca se nipošto ne 
smije podcijeniti; isto tako ni ostalih članova obitelji, braće i sestara. 

Otud odskače visoka važnost i dužnost roditelja: shvatiti ulogu 
v j e r e u obiteljskom (domaćem) odgoju, ozbiljno je čuvati u dušama 
svojima i svoje djece, savjesno izbjegavati svaki izvanjski negativan i 

upliv. 

Stari običaji naših hrvatskih obitelji o zajedničkoj molitvi kod jela i na večer, 
o strogom pohađanju sv. mise nedjeljom i blagdanom, o primanju sv. sakra¬ 
menata za velikih svetkovina (Božić, Uskrs, Duhovi i Velika Gospa), o čuvanju 
stida i osobna poštenja, o štovanju starijega i si. najbolji su štit za čuvanje 
vjere u seoskim domovima. i 

Opasnosti za vjeru nastaju u obiteljskom životu ako članovi obitelji: 
a) omalovažavaju, potpuno zanemaruju ili se čak izrugivaju molitvi; b) ne- * 

obdržavaju ni Božjih ni Crkvenih zapovijedi, ne prisustvuju sv. misi na na¬ 
ređene dane, ne drže posta, nemrsa, uskrsne ispovijedi i pričesti; c) psuju [ 

pred djecom, ružno govore, lažu, kradu, sablažnjivo žive, opravdavaju pri- 
ležništvo, pometnuće, samoubijstvo, rastave braka i si.; d) omalovažavaju, i 

preziru ili pogrduju svećenika. Crkvu, sv. Oca Papu, redovnike i redovnice; 
e) drže u kući liberalne novine, sablažnjive časopise, slike i kipove. 

U takovoj intimnoj okolini niti je moguće othraniti niti sačuvati vjere, osim 
uz izvanrednu Božju pomoć. 


b) U javnom životu su dandanas pogibelji za vjeru daleko 
veće nego u prijašnje doba. Vođeni krivim zasadama o ulozi i zadaći 
države, a ne imajući u svojim dušama čvrsta etičkog oslona, mo¬ 
demi su upravljači dozvolili, da je javni društveni i državni život ne 
samo ugrožavao, nego upravo zatirao vjeru u Boga bez 
milosrđa. Napose su to činili: 

a) moderni tisak (štampa): novinstvo sa svojim često pro- 
lukršćanskim, lascivnim i nekritičnim sadržajem, te sablažnjivini 
oglasima i preporukama; lijepa knjiga (romani, novele, pjesme, »stri¬ 
povi«); znanstvena i popularno-znanstvena knjiga, u pretežnom dijelu 
izravno ili neizravno bezbožna (marksistička, sektaška). Crkva je 
s obzirom na ovu veliku opasnost po vjeru izdala svoje propise: što 
je i kada je katolicima dozvoljeno, a što zabranjeno čitati (102); 

b) zavodi, ustanove (institucije) za razonodu. Gro¬ 
bari vjere su na prvom mjestu kinematografi i kazališta; zatim za- 
bavišta razne ruke (variete, dancing i si.). Ne jačaju je ni plesne 
zabave (»srednjoškolske čajanke«), ni sportski izleti; 

c) i. cl e ološki po k r e t i s određenim stavom prema vjeri. Ne 
uzimajući u obzir staro doba, ističemo samo pokrete novijeg vremena 
po svim državama i kontinentima: slobodnih zidara (103) (»masone¬ 
rija«), komunista, reda Good Templars (104), spiritista, rasista, an- 
tropozofa, rotara, YMCA organizacije, prijatelja »upepeljivanja« (za 
podizanje krematorija) i đr. 

d) škole. Danas su škole u nekim državama postale rasadište 
bezvjerstva. I to ne samo visoke nego i srednje, a u nekim državama 
(Francuskoj prije rata) i pučke. Tri su vrsti škola: a) vjerske, b) bez- 
vjerske (pozitivno nekatoličke) i c) neutralne. 

S obzirom na opasnosti po vjeru djece, imaju za katoličke vjernike vrijediti 
ove norme: 

1) u pozitivno nekatoličke škole nije slobodno slati ka¬ 
toličku djecu radi vrlo blize opasnosti po njihovu vjeru; 

2) u neutralne (mješovite, »simultane«) škole nije također 
slobodno slati djecu, osim u slučaju kad to dozvoli mjesni biskup uz 
mjere opreza i poradi osobitih okolnosti. Razlog: neutralne škole privode u 
dušu djece vjerski nehaj (indiferentizam), kad vide da učitelji ne daju vjeri ono 

(102) kan. 2335 C. Z. 

(103) S. Off. 9. 8. 1893. 

(104) kan. 1374 C. Z. 

poštovanje koje treba ili čak da se vjerskim istinama i obredima izruguju. 
Da katolik preuzme službu učitelja na visokima i srednjima pozitivno 
nekatoličkim ili neutralnim školama, ušlo je u običaj danas posvuda, osobito 
u konfesionalno mješovitim krajevima. Na pučkim takovim školama služiti 
može katolik samo ako tim ne pobuđuje smutnje među vjernicima. — Uvijek 
će katolik učitelj morati nastojati da svojim postupkom u vršenju školskih i 
vjerskih dužnosti bude na duhovnu korist inovjercima, a na čast svojoj sv. 
Crkvi; 

3) u vjerske (konfesionalne) škole dužnost je roditelja 
slati djecu gdjegod je to omogućeno. Ispričaje ih samo stvaran težak 
razlog; među takove se za protivan postupak jedva može ubrojiti okolnost; >da 
mi dijete nauči strani jezik«. 

ODSJEK II. KREPOST NADE (UFANJA) 

Literatura: M. Bover: La esperanza en la epistola a los Hebreos, Gregorianum 
19 (1928); P. Charles: Spes Christi, NRTh 64 (1937); P. Desbuquois: 
L’esperance, Pariš (1938); B. G ii Ion: Certitude de notre esperance, RTh 45 
(1939); Merkelbach H.: Summa theologiae moralis, tom. I 1 2 Pariš (1935); 
J. Ra mi rez: De certitudine spei christianae, CT 57 (1938); T. Soiron: 
Giaube, Hoffnung und Liebe, Regensburg (1934); Fr. Tillmann: Handbuch 
đer katholischen Sittenlehre, Bd IV (1), Diisseldorf (1935). 

Prirodno je da spoznato dobro uzbuđuje u duši čovjeka čuvstvo na- 
danja (nade). Iz spoznaje dobra rađa se najprije želja za posjedova¬ 
njem, jer je razumljivo da nema želje tamo gdje nema spoznaje. 
Ignoti nulla cupido. I vjerom stečena spoznaja natprirodnih dobara 
jednako budi u duši vjernika nadu, da će ih jednom posjedovati 
prema Kristovu obećanju (Iv 14, 2). Zato izvrsno reče sv. Pavao: da 
je vjera »temeij onoga čemu se nadamo« (Hebr 11, 1). Tu nadu zo¬ 
vemo bogoslovskom (spes theologica) kao i vjeru iz koje ona niče. 

§ 1. PREDMET I SVOJSTVA KREPOSTI NADE 

1. — Nada stvarno označuje: pokret duševne moći (težnje) za ne¬ 
kim budućim dobrom, koje se postizava uz poteškoće 
(arduum) (1). Težnja je spojena s uvjerenjem o mogućnosti uspjeha (possi- 
bile) unatoč poteškoća što se ukazuju, makar da se radi o predmetu u buduć¬ 
nosti (futurum). Nada je dakle pojačana težnja, povjerenje ili pouzdanje u 
uspjeh; ona nije tek spoznaja, nego na osnovi spoznanja čin težnje za postignu¬ 
ćem toga dobra i čin ustrajnosti volje, da ga doista postigne (2). 

(1) S. theol. I-II, q. 40, a. 1; Tillmann, n. dj. sv. IV (1), str. 107. 

(2) »Spes est motus appetitivae virtutls, consequens apprehensionem boni fu¬ 
turi, ardui, possibilis adipisci...«. Sr theol. I-II, q. 40, a. 1. 

IT neizravnom značenju izraz nada predstavlja kadgod također: a) predmet 
pouzdanja ili nade (vječni život, Tit 2, 3) i b) uzrok nade ili očekivanja 
(Ps 60, 4); lako BI. Dj. Mariji govorimo u molitvi: Živote, slasti i ufanje naše 
(nado naša) — zdravo! 

Tako shvaćen izraz »nada« može s obzirom na vjerom spoznate istine 
ili dobra, označivati kako čin volje tako trajno raspoloženje (»stanje«), 
kojim subjekt teži za tim natprirodnim dobrima i nada se postići ih, 
uzdajući se (nada, ufanje) u Božju pomoć. 

Promatrana kao krepost ona je; natprirodno darovano 
trajno raspoloženje po kojem čovjek pod si¬ 
gurno očekuje, da će prema Božjem obećanju. 
Njegovom pomoći postići ne samo vječni život, 
nego i sredstva što vode do njega. A u ljudskom 
životu se to pouzdano očekivanje svaki put pokazuje u činu nade 
koji je: zajamčeno (sigurno) iščekivanje blažen¬ 
stva u prekogrobnom životu, na temelju Božan¬ 
skog obećanja, a preko sredstava što ih je Bog 
odredi o. 

Očekivanje vječnoga blaženstva u životu poslije smrti temelji se na 
uvjerenju što ga razum pruža volji. Po njemu tvrdo držimo za 
istinu Božje obećanje i nedvoumno isključujemo svako strahovanje 
o sigurnosti obećanja, koliko se tiče Božje strane. Ono je dakle čin 
volje koji pretpostavlja ne samo ljubav prema predmetu (vječ¬ 
nom životu) kao svom dobru, nego i težnju za njim, jer ga još ne 
posjedujemo. Bog nam ga je obećao, dakle je moguće doći do. 
njega; poteškoće s naše strane (život u ovom svijetu) nisu neznatne, 
valja nam se zato ustrajno boriti i nadati, svladavajući sve što bi 
moglo omesti postignuće objekta. Bog hoće i može izvršiti sve što je 
do Njega, to znamo i vjerujemo, te se zbog toga čvrsto nadamo. 

2. — Formalni predmet nade. Formalni ćemo predmet najtočnije 
označiti ako ustanovimo povod (motiv) našega nadanja; on je u ovom 
slučaju izvan nas. Kako predmeta (objekta) nade vlastitom snagom 
nismo u stanju doseći, mi se oslanjamo na Boga koji nam je pripra¬ 
van pomoći, a podjedno nam je u stanju pomoći. Predmet nada¬ 
nja jest život s Njim u vječnoj slavi — Bog kao svi'šni uzrok; 
sredstvo je do te svrhe Njegova pomoć -— Bog kao tvomi uzrok. 
Naša se dakle nada u blaženu vječnost oslanja na snagu, silu ili moć 
Onoga koji obeeaje ali i stvarno daje tu pomoć; no pretpostavlja. 

dakako, dobrotu i vjernost Njegovu u obećanju. Prema tome nam je 
formalni predmet nade: djelotvorna Božja svemoguć- 
nost fomnipotentia Del auxilians) kao neposredna pobuda (3); tu je, 
razumije se, uključena Njegova dobrota prema nama i vjernost u 
obećanju (4). 

Drugotna pobuda (motiv) nade mogu biti: a) zasluge G. N. Isusa 
Krista; b) molitve i zasluge svetaca i BI, Dj. Marije (5); c) i naša 
zaslužna djela ukoliko nas raspoložuju i jačaju nadu'u nama (Ps 17, 
3; Is 12, 2) 

Ovo nam potvrđuje s-v. Pismo. Osim što se na Božju svemoguć- 
n o s t poziva St. Zavjet (Ps 17, 3 — 56, 2 — 61, 7; Is 26, 4; Prov 18, 
10), navodimo sv. Pavla.koji jača i podiže nadu Korinćanima i otvo¬ 
reno se poziva na Božje svemogućstvo: »Bog vam može udijeliti 
obilato svaku milost, da u svemu svagda dovoljno imajući obilujete 
za svako dobro djelo« (2 Kor 9, 8). 

Isti sv. Pavao u pismu Titu čim na početku spominje vjeru i nadu u 
vječni život, odmah dodaje: »što ga prije vremena vječnih obeća Bog 
koji ne vara« (Tit 1, 2). Isto i u poslanici Židovima (Ilebr 10, 23). 

Ističemo napose: I dobrota Božja zbog koje nam hoće dati vječni život i 
obećanje zbog kojega će to doista izvršiti — samo su »praeambula spei-. 
I čin nesavršene ljubavi kojom za Njim kao svojim konačnim dobrom težimo 
(»amor concupiscentiae«) (6), samo je pretpostavka nade. G 1 a v n i je m o- 
1 i v Božja svemoguć nosi kojom nam daje svoju pomoć, da ga na 
taj način proslavimo u najvišem stupnju, koliko je nama kao stvorenjima 
moguće. Ako tim ujedno postizavamo i svoje vlastito konačno dobro, ne 
počinjamo nečasna ni nedostojna djela — biljeg sebeljublja — jer i preko 

(3) S. theol. II—XI, q. 17, a. 1; :s>Et ideo spe-s adipisecnđi vitam aeternum habet 
duo objeeta, scilicet vitam aeternam quam quis sperat et auxilium divinum 
a quo sperat«, De virt. q. 4, a. 1; »Spei autem secundum quod est virtus theo- 
logica objeetum formale est auxilium divinum eui inhaeret«, Quaest. disp. de 
spe a. 4.; Ti lima n n, n. dj. str. 116. 

(4) Tako sv. Toma, za njim Capreolus. Cajetanus, Gonet, BiUuart, Waffelaert, 
Biilot. Priimmer, Merkelbach. Drugi bogoslovi uzimaju za formalni predmet 
Božje milosrđe (sv. Bonaventura, Vasquez, Schiffini); vjernost (sv. 
Alfonz de L.); Božju dobrotu (Duns Skot, Suarez); svemogućnost. milosrđe 
i vjernost zajedno (sv. All’onz đe L., Ripalda, Lehmkuhl, Genicot, Noklin, Tan- 
querey. Vermeerseh). Vidi: Suarez, De triplici virt. theol. tract. II, disp. 1. 
sect 3, n. 4. 

(5) DB. n. 795, 809. 

(6) »lile qui sperat aliquid šibi obtinere interiđit. Et ideo in via generationis 
spes.est prior caritate«, S. theol. II—II. q. 17, a. 8. 


svoje konačne sreće, promičemo zapravo Njegovu vječnu slavu i postizavamo 
prvotnu konačnu svrhu svega stvorenoga: vječnu slavu Božju. 

3. — Materijalni predmet nade sačinjava sve ono što naru je Bog 
obećao. Prvenstveno je to najviše dobro, sam Gospod Bog 
kao naša konačna svrha (prvotni materijalni predmet). U drugom 
jedu su: natprirodna sredstva (posvetna milost s krepostima i da¬ 
rovima Duha Svetoga, oproštenjc grijeha, povećanje posvetne milo¬ 
sti u sakramentima, djelatna milost) i stvorena prirodna dobra koja 
nam kadgod mogu biti od koristi na putu k vječnosti (drugotni ma¬ 
terijalni predmet). 

Da je predmet nade posjedovanje Boga i život s Njim, govori Sv. 
Pismo: »Djeca smo svetaca, pa očekujemo onaj život što ga Bog 
namjerava dati onima, koji svoje vjere u Njega nikada ne mijenjaju 
(Tob 2, 18). »Ljubezni sad smo djeca Božja i još se ne pokaza što 
ćemo biti. Znamo kad se pokaže, da ćemo mu biti slični, jer ćemo Ga 
i vidjeti kao što jest. I svaki koji ovu nadu ima u Njega, čisti se 

kao što je i On čist« (1 Iv 3, 2—4). Tako se imaju shvatiti i riječi Kri¬ 
stove: »Tražite najprije kraljevstvo nebesko, pa će vam se sve nado¬ 
dati« (Ml 6, 33). 

Sv. Oci i bogoslovi su ove misli Sv. Pisma stalno i opetovano isticali 
u istom smjeru i značenju, pa su one došle do nas kao posjed crkvene 
predaje (7). 

4. — Nosilac (subjekt) kreposti nade: bliži je nosilac volja, a daljnji 
osoba i to: a) svi vjernici (i grešnici) osim formalnih heretika i grešnika 
očajnika ili preuzetnika; b) duše u čistilištu. Dosljedno tome ne po¬ 
stoji nada (kao čin) ni kod blaženih duša u nebu, ni kod osuđenih u 
paklu, niti je mogla postojati u Kristu, koji je kao posjednik Božan¬ 
ske prirode od početka uživao gledanje svoje Božanske biti (8). 

Bilješka. Osim što smo utvrdili da je nada natprirodna krepost po svom for¬ 
malnom i materijalnom predmetu, naglasujemo, da je s Božje strane 
apsolutno čvrsta (firma), dok je s obzirom na nas skopčana sa strahom. 
Razlog: doklegođ boravimo u ovom životu naš udio (sudjelovanje) kod nat¬ 
prirodna čina može uzmanjkati, izostati. Bog nas ne spasava bez nas, a mi 
često padamo u grijeh. Otud opravdano strah. Zato nas mudro opominje sv. 
Pavao: Tko misli da čvrsto stoji, neka pazi da ne padne (1 Kor 10, 12). Unatoč 
i toga treba da nam je nada živa (efficax), spojena s vedrim i punim pouzda- 

| njem u konačno naše dobro, vječno spasenje. 

(7) RDJ. n. 1057, 1187, 1474, 1482; S v. Toma, S. theol. II-II, q. 17, a, 2, ad 2.. 

(8) S. theol. II-II, q. 18, a. 1-4; Tillmann, n. dj. str. 128 

§ 2. KAKO I KADA JE POTREBNA NADA 

1. — Znamo da je vjera u ljudskom životu potrebna s dvostruka 
razloga: a) kao nužno sredstvo spasenja (necessitas medii) i b) kao 
čin od Boga pozitivno naređen (necessitas praecepti). Nada je isto 
kao i vjera: stanje (trajno raspoloženje = habitus) ili čin 
(actus). I s obzirom na nju postoji takova dvostruka potreba: 

I) Nada je kao od Boga darovana krepost svima bez 
razlike potrebna kao bezuvjetno nužno sred¬ 
stvo spasenja. 

Nauka je Crkve (9) da nema spasenja bez posvetne milosti. Pa kako 
su s posvetnom milošću uvijek kao dar spojene tri bogoslovske kre¬ 
posti, slijedi: da je i nada kao od Boga darovana krepost svakomu 
potrebna kao nužno sredstvo spasenja. 

II) N a d a kao čin nije samo odraslima potrebna kao 
a) bez uvjetno nužno sredstvo opravdanja ili spa¬ 
senja, nego im je b) također naređena. 

a) Potrebna je odraslima kao nužno sredstvo 
spasenja, a grešnicima da postignu opravdanje. Čovjek grešnik 
može zadobiti oproštenje grijeha samo ako je raspoložen kako treba, 
i ako sam svojom voljom učini ono što se od njega u tu svrhu 
traži (10). Nitko međutim ne poduzima kakova djela, ako nema nade 
da će po njemu uspjeti i postići što želi. Nitko zato ne će imati 
potrebna natprirodna pokajanja za grijehe, ako se ne nada oprošte- 
nju. Nada mu je dakle potrebna kao nužno sredstvo opravdanja •— 
i po njemu spasenja. 

Osim toga i opravdan čovjek (pravednik) valja da ustraje u svojoj 
stečenoj pravednosti. A ne može biti ustrajnosti do konca, ako nema 
molitve za pomoć Božju. Svaka pak molitva pretpostavlja nadu 
u učinak: postignuće vječnoga života. To govori sv. Pavao kad kaže: 
»Po nadi smo postigli spasenje« (Rim 8, 42), i sv. Augustin kad kaže: 
»Domus Dei credendo fundatur, sperando erigitur, diligendo perfici- 
tur« (Sermo 27, c. 1). Sv. Jakob upozorava da u potrebi treba bez 
krzmanja od Boga tražiti mudrost i pomoć, ali s nadom (vjerom) u 
uspjeh. »Neka ište s vjerom ne sumnjajući ništa. Jer koji sumnja, 

(9) DB. n. 800. 

(10) DB. n. 798. 

sličan je morskom valu što ga vjetar podiže i razmeće. Takav čovjek 
neka ne misli da će primiti što od Gospodina« (Jak 1, 6-7). 
b) Nada je također potrebna, jer je naređena. 

1. — Nije samo naređena prirodnim zakonom, kako nam je naređeno 
svako sredstvo potrebno za spasenje, nego je i pozitivno na¬ 
ređena u sv. Pismu. Opet nam sv. Pavao u svojim poslanicama 
govori jasno i uvjerljivo: »Bogatašima na ovom svijetu zapovijedaj 
da se ne uzohole, niti u z d a j u u nestalno bogatstvo, nego u 
Boga koji nam sve daje obilato . . .« (1 Tim 6, 17). 

Govoreći o svrsi otkupljenja Kristova, sve opominje na odricanje od 
bezbožnosrii i svjetskih želja »da trijezno, pravedno i pobožno živimo 
na ovom svijetu čekajući blaženu nadu i dolazak slave velikoga 
Boga i Spasitelja našega Isusa Krista« (Tit 2, 13). Kološanima u pismu 
hvali vjeru i ljubav koju, veli, »imate k svim svetima radi nade 
pohranjene nam na nebesima . . .« (Kol 1, 5). »Nadom smo se spasili«, 
kaže kratko u poslanici (Rim 8, 24). Na ovim se svjedočanstvima te¬ 
melji odredba tridentskoga sabora koji izrično kaže: da se i praved¬ 
nici imaju nadati i očekivati (»expectare et sperare«) vječni život 
kao plaću za učinjena dobra djela (11). 

Bilješka 1. Zabluda pod imenom kvi jetizam smatra nadu nepotrebnom, 
učeći da pravednici mogu biti mirni (quies — mir) za svoj spas i odbaciti 
svaku nadu, jer savršenstvo stoji u potpunoj ravnodušnosti (indiferenciji) 
vjernika koji je svoju slobodu sasvim predao Bogu. Se mikvi jetizam je 
naučavao da u čovjeku postoji takovo stanje ljubavi k Bogu, gdje mu je svako 
padanje suvišno (12). 

Bilješka 2. Plodovi kršćanskog ufanja jesu: a) predosjećaj nebeskog blaženstva 
i prava ocjena zemaljskih stvari (Filip 3, 20; Kol 3, 1; Hebr 11, 13); b) duševni 
mir (Ps 4, 9); c) spremnost srca i duše na dobra djela (Ps 30, 25); d) snaga u 
podnošenju nevolja i tegoba u životu (Rim 5, 3; 8, 18) (13). 

2. — Na pitanje: kada i koga veže ovaj pozitivni nalog, odgovaramo 
da redovito obvezuje: 

a) svakoga pojedinca kad dođe k razumu, jer u to vrijeme upoznaje Boga i 
dužnosti prema Njemu, te je potrebno da pobudi u sebi čin vjere. Vjera je pak 
spojena s nadom; 

(11) DB. n. 836; Sc'hilling, n. dj. n. 280. 

(12) Miehael de Molinos (f 1696), ođsuda po Inocenciju XI., DB. n. 1232; odsuđa 
Fenelona i dr. po Inocenciju XII. (1699), DB. n. 1327. 

(13) K. A g j i ć, n. dj. I, str. 270; S c h i 11 i n g, n. dj. n. 283. 

b) češće u životu (14). Točno se to odrediti ne može, a nije ni nužno; tko 
u životu vrši molitvu, prima sakramente i dr. izvršuje i ovaj nalog; 

Ona času smrti, jer je čovjek na prijelazu da od Boga primi plaću za 
svoja djela. 

Iznimno veže: a) u teškim napastima, a napose u napasti k životnom očajanju; 
b) kad nastane dužnost izvršiti propis Crkve ili poglavara, a ne može se izvršiti 
bez nade u Boga i Božju pomoć (ispovijed, zavjet i dr.). 

3. — Strah Božji. Sv. Toma napose raspravlja o daru spasonosnoga 
straha (15). Boga se (koji je dobrota u sebi) ne možemo i ne smijemo 
bojati kao kakova zla, nego tek ukoliko od Njega može doći kazna; 
i ona je po sebi dobro, a zlo je samo u izvjesnom pogledu. Zlo naime 
uključuje pomanjkanje potrebna odnosa prema svrsi. Ako prekida 
vezu s konačnom svrhom (kao grijeh) — zlo je u potpunom značenju; 
ako pak isključuje samo neko pojedinačno dobro (kao kazna) — 
lišenje od njega ipak ostaje na liniji dobra, jer je odnos prema ko¬ 
načnoj svrsi sačuvan. Zato zlo po grijehu nije od Boga 
nego od čovjeka; a zlo po kazni jest od Boga kao 
Oca pravednosti, ali slijedi kao posljedica našega grijeha. IJ 
tom smislu se može govoriti o strahu Božjem. 

Naše strahovanje u odnosu prema Bogu može biti: 

a) ljudsko (svjetsko, timor mundanus): kad čovjek odstupa od 
Boga poradi zla koje ga može stići u životu; n. pr. strah od smrti 
uzrokuje otpad od vjere. Taj i takav strah je uvijek nužno zao; 

b) robsko (servilis): kad obdržajo Božje zapovijedi iz straha pred 
kaznom. Ako je čovjek kod toga u srcu protivan grijehu, kažemo 
da vrši zapovijedi iz robskoga straha (simplieiter servilis); ako je pak 
u srcu ostao odan grijehu, vrši zapovijedi iz čistoga robskog 
straha (serviliter servilis) (16). 

U prvom slučaju čovjek iskreno nastoji da se čuva grijeha, u drugom radi 
neiskreno kao l'arizej. Prvi je način moralno dobar i dozvoljen, drugi je ne¬ 
moralan i pogrješan. To otvoreno potvrđuje sv. Pismo kad govori: »Bojte se 
onoga koji ima mogućnost da vas baci u pakao« (Lk 12, 5); »Strah Božji raz¬ 
goni grijeh« (Crkv 1, 27); »Strahom svojim Gospode, prožmi me svega« (Ps 
118, 120). 

(14) DB. n. 1101. 

(15) De dono timoris, II-II, q. 19, a. 1-9. 

(16) Merkelbach (n. dj. str. 636) se s ovom razdiobom ne slaže: »Tališ 
timor (simplieiter servilis) non est verus timor Dei. .. sed est peceatum, unđe 
potius ad timorem mundanum videtur reducendus.« 


c) sinovsko (filialis): kad čovjek vrši zapovijedi iz straha pred 
grijehom t. j. iz straha da ne uvrijedi Boga kao što se dijete boji da 
ne uvrijedi svoga roditelja. Ovaj se strah specifično razlikuje od 
robskoga, jer se tako razlikuje zlo zbog grijeha od zla zbog kazne. 

d) spasonosno (initialis): kad čovjek vrši zapovijedi ne samo iz 
straha da Boga ne uvrijedi, nego također iz straha da ne padne pod 
kaznu, dakle kad oba motiva spoji u svom postupku. 

Kako strah od pakla može biti u gore izloženom smis-lu spasonosan, a čin 
izvršen iz takova straha moralno dobar, tako isto može i ljubav prema 
n a g radi (nada) u drugom životu biti opravdana pobuda za moralno dobra 
djela, pa makar se radilo i o djelima što su inače naređena. Samo volja: .»ne 
bih izvršio djela kad ne bi bilo nagrade« — oduzela bi ćudorednu vrijednost 
djelu. No uz takovu pogodbu valjda nitko ne vrši dobra djela. Protestantski 
su prigovori katolicizmu u ovoj stvari očito pretjerani (16a). 

§ 3. GRIJESI PROTIV NADE 

I protiv nade (kao i protiv vjere) se može griješiti propustom ili 
djelom. Propustom (omissione) griješi tko ne vrši naređenih 
čina nade uopće ili ih ne vrši kad su naređeni. Prvi griješe teško, jer 
je to znak da su daleko od svakoga vjerskoga života; drugi ne gri¬ 
ješe nikako,, ako redovno provode život molitve. Ako pak u životnim 
poteškoćama, zbog jakoga sebeljublja, nestrpljivosti ili razdraženosti 
živaca kojiput uzdišući zažele sebi smrt, ne griješe teško, jer im se 
takav uzdah ne otima iz prezira prema Bogu i vječnom životu; čak 
će im se uračunati u zaslužno djelo, ako uzdah (želja) polazi iz uredne 
i smjerne želje, da se sa svojim Bogom što prije sjedine u vječnoj 
slavi. 

Djelom (comissione) može čovjek griješiti protiv nade na dva 
načina: a) kad odbija ili u sebi zatire želju i ljubav k vječnom a pre¬ 
tjeruje u ljubavi k zemaljskom životu, stvarno dakle mržnjom na 
Boga; b) kad nema potrebna pouzdanja (očaj) ili kad ga ima bez¬ 
razložno u pretjeranoj mjeri (preuzetnost). 

1) Mržnja na Boga (odium Dei), zatire svaku nadu u Boga, jer nije 
drugo nego izraz hotnje, da bi ga ne bilo i želje, da bi ljudska sreća 
.sastojala u drugomu čemu a ne u Njemu. Do takove se mržnje dolazi 
iz strastvene odanosti prema kojoj teškoj mani. 

(16a) Suarez, n. dj. tr. 2, disp. 1, sect. 5, n. 3; Mausbach, Die kath. Mo¬ 
ral unde ihre Gegner str. 213; T i 11 m a n n, n. dj. str. 135. 

Odanost k zemaljskim dobrima i uživanje u njima, nije i ne mora biti odraz 
mržnje na Boga. Ne će zato uvijek ni biti težak grijeh, nego će veličina grijeha 
ovisiti o stupnju duševnog raspoloženja, prema kojemu se vidi, da li takav 
pojedinac ipak kako tako vodi računa o svojoj konačnoj svrsi ili je uopće 
isključuje. Mnogi provode život u želji i u misli kao da je-pravi život isklju¬ 
čivo samo život na ovoj zemlji; znaju doduše za život s Bogom iza smrti i ne 
žele sebe iz njega isključiti; tek prejaka osjetilna privrženost k osobama ili 
stvarima u ovom životu, muti im čisti pogled i oteščava otkidanje. To je re¬ 
dovno težak grijeh materijalno dobro sknađenih ljudi; sirotinja mnogo lakše 
ispravno sudi i iskreno se nada. 

2) Očaj (desperatio) ne stoji u pomanjkanju nade, nego u pozitivnom 
voljnom činu kojim čovjek odbacuje svaku nadu u Boga i tako ot- 
stupa od svoje konačne svrhe. Cesto se ljudi tuže da »zapadaju u 
očaj« ne razlikujući kod toga pravo u čemu stoji čin očajnika. Zato 
valja dobro razlikovati: 

a) Očaj u potpunom smislu (desperatio positiva): jest 
odvraćanje od vječnog života u misli, da ga je nemoguće postići (17). 

Pojedinac dolazi do takova pozitivna suda s umišljena kojega razloga: a) bilo 
da ga je Bog napustio pa da mu ne će pomoći svojom milošću; b) bilo da su 
mu grijesi toliki da ih ni Bog ne može oprostiti; c) bilo da nema smisla težiti 
za nebom, kad je život na zemlji i ljepši i ugodniji; d) bilo da vječnost mate¬ 
rije drži-jedino vječnim, a »nebo« prepušta anđelima i vrapcima kako je rekao 
žiđov-pjesnik Heine. Voljni se dakle čin kojim se čovjek odvraća od Boga, 
temelji na krivom sudu razuma o nemogućnosti dohvata vječnog života 
Cpropter aestimatam impossibilitatem adipiscendi«). 

Očaj u pravom i potpunom smislu jest težak grijeh (ex loto genere) i to uvi¬ 
jek; ne opstoji za nj parvitas materiae. Razlog: teško vrijeđa svojstvo Božje 
milosrdnosti na čitavoj liniji i u najmanjem obliku; nanosi mu tešku nepravdu. 
Sv. Toma ga naziva daleko opasnijim grijehom od nevjere (18); odvlačeći 
naime čovjeka od misli na Boga i vječni život, upravo ga baca u naručaj ma¬ 
terije, osjetilnih uživanja i duševnih zabluda. 

Uzroci su mu razni; kao najčešći se mogu označiti: a) neuredne strasti (luxuria), 

b) duhovna lijenost (acedia); c) gubitak vjere. I on vodi redovno do očaja, 

ali ne mora biti; može očaj nastupiti i bez gubitka vjere kao i Kod drugih 

grijeha (19). Sredstva protiv očaja treba birati prema vrsti uzroka radi kojega 
je nastupio. 

(17) S. theol. II—II, q. 80. a. 2; I—II, q. 4, a. 4, ađ 3; Su a rez, n. dj. tr. 2, disp. 
2, sect. 2. 

(18) S. theol. II-II, q. 20, a. 3. 

(19) S. theol. II-II, q. 20, a. 4; S c h i 11 i n g, n. dj. n. 285. 


PKEUZETNOST 

b) Očaj- u nepotpunom smislu (desperatio negativa) zove 
se m a 1 o d u š j e. Malođušje stoji u pretjeranom strahu za spas 
duše. Otud: nastupi duševne tjeskobe, misli o budućoj vječnoj pro¬ 
pasti, napast da se napusti molitva kao bezizgledna i si. 

To stanje nastaje redovno zbog: a) jakih napasti sa strane neprijatelja ljudske 
duše (đavla), b) duševnih i tjelesnih bolesti. Rijetko će u tom stanju biti te¬ 
škoga grijeha, jer u najviše slučajeva nema pozitivna suda o napuštanju Boga. 
Dušobrižnik neka blago i oprezno postupa s ovakovim vjernicima, jer zaslužuju 
svaki obzir i pomoć u teškoj svojoj duševnoj borbi. 

3) Preuzetnost (praesumptio) je neko neosnovano očekivanje ili ne- 
razložno uzdanje u Boga, na kojem razuman čovjek ne smije graditi. 
Ona s jedne strane pretjeru j e, kad se previše uzda u Boga, a 
s druge očituje nedostatak potrebna straha Božjega. Sv. Toma 
je označuje kao neuredno priklanjanje ili povjerenje (20) k Bogu, 
koje ne vodi računa o Njegovoj pravednosti. U nađanju ide preuzet¬ 
ni k predaleko ne samo s obzirom na svoje vlastite sile, nego s obzi¬ 
rom na Božju svemogućnost i milosrđe. 

Na dva se načina može griješiti preuzetnošću: 

1) protiv nade, izravno je odbacujući kao nepotrebnu ili grje¬ 
šno je izvrćući. Tako griješe oni koji se: 

a) uzdaju u svoje vlast ,i te sile i misle da će postići vječni život 
bez Božje pomoći. Tako je nekad pogrjesno naučavao Pelagije; 

b) uzdaju isključivo u Božju moć, a bez ikakova svoga truda. 
Tako je učio Martin Luther da će svaki vjernik po zaslugama Kri¬ 
stovim postići vječno spasenje i bez svojih dobrih djela; Calvin po 
preodređenju (praedestinatio); isto bi bilo očekivati oproštenje gri¬ 
jeha a bez pokore; 

c) uzdaju, da će im Bog pomoći u nedozvoljenoj (nepoštenoj) 
stvari ili da će njima za volju učiniti čudo (Božji sudovi, »ordalia«). 
Ovo su kadgod više grijesi blasfemije, nego preuzetnosti (21). 

2) mimo nade, ne odbacujući je stvarno nego oslanjajući se do¬ 
duše na Boga, ali na neuredan način. Tako griješe, koji se: 

(20) »Sicut desperatio est per aversionem a Deo, ita praesumptio est per con- 
versionem ad ipsum«, S. theol. II-II, a. 21, a. 1. 

(21) S. theol. II-II, q. 21, a. 2, ad 3; Su a rez, n. n. m.j. sect. 3; Ti lima nn, 
n. dj. str. 138. 

a) uzdaju da će primiti izvanredne milosti, kakove ostali ljudi 
ne primaju (na pr. kao blažena Djevica Marija); 

b) nadaju da će im Bog dati baš t u milost (na pr. obraćenje u času 
smrti), unatoč trajnoga grješnoga života; 

c) nadaju da će im Bog oprostiti jer je milosrdan, a na račun Njegove 
milosrdnosti griješe bez ustručavanja. 

Svi grijesi preuzetnosti protiv nade teški su grijesi ex toto 
genere, jer su izravno upereni protiv vjere i nade zajedno, pa Bogu 
izravno nanose tešku uvredu i nepravdu. Ne postoji kod tih grijeha 
parvitas materiae. Grijesi preuzetnosti mimo nade su također 
po sebi teški grijesi, jer teško vrijeđaju Božju pravednost, uzimajući 
je kao povod grijehu (»propter spem veniae«) i jer pojedincu nanose 
veliku duševnu štetu; ali s obzirom na predmet mogu biti i laki 
grijesi. 

Tako ne griješi teško tko očekuje neku izvanrednu milost od Boga, ali se 
podvrgava Providnosti i redu u svijetu; tko griješi doduše zbog u/.danja u 
milosrđnost Božju (»Bog će mi oprostiti«), ali ne poeinja teških nego lake gri¬ 
jehe; tko griješi s razloga jer ih je lako ispovjediti (motiv je izvanjski), a 
pogotovo tko griješi s nadom (cum spe) na oproštenje. 

.Kao uzroke preuzetnosti navodi sv. Toma: a) slavohlepnosl i b) oholost. Prva 
?e očituje u izdizanju iznad vlastitih sila; druga u precjenjivanju vlastite osobe, 
kad grješnik drži da ga Bog ne će kazniti niti isključiti iz kraljevstva nebes¬ 
koga, makar da je i grješnik (22). 

Za praksu. Najveći neprijatelj natprirodnog nadanja i svega kršćanskog ži¬ 
vota jest: neuredna ljubav k stvarima ovoga svijeta. Ljudi 
toliko vise na njima, toliko su s njima srasli, da im je dijeljenje od stvari 
ovoga svijeta teško' kao smrt. Mnogi radije polaze dragovoljno u smrt, nego 
da se od svojih milih stvari odijele. Ovo je pristajanje uz zemaljštinu u ko- 
jemgođ obliku — najveća smetnja svakom uspjehu đušobrižničkoga rada. Za 
uspjehe u poslu, u stjecanju imetka, za osjetilnu ljubav i zabavu imaju ljudi 
vremena, ali za Boga i dušu, za Crkvu i Krista, nemaju. Ne treba mnogo — 
i takav će rod prvom prilikom potpuno otpasti od vjere i Crkve. Spasili ga 
može samo iskreno obraćenje i duševno doživljavanje uz duboke i teške 
potrese. 

Na drugom je mjestu neprijatelj kreposti nade: pomanjkanje pouzda¬ 
nja u Boga. I ono je posljedica slabe vjere, jer se tamo gdje nema vjere 
izvrgava u očaj i malodušje. Ali nerijetko je ono posljedica prirođene plašlji- 
vosti, nepovjerljivosti, neuspjeha u životu i si. Takove treba dobro poučiti, 
strpljivo izvesti na pravi put i upoznati ih s puninom svijetla Božanske Pro¬ 
vidnosti. 

(22) S. theol. II-II, o. 21, a. 4. 

Nisu istina tako česti, ali se dešavaju slučajevi vjerske zdvojnosti, 
ne iz vjerskih nego iz patoloških i'azloga. Kad se takovi vjernici opetovano 
obraćaju na ispovjednika, valja ih doduše s razumijevanjem primati, ali se 
liječnički pregled i savjet ne smije zanemariti (23). Dušobrižnik ne smije'ni¬ 
kada zaboraviti na Kristovu riječ: da ne trebaju pomoći zdravi nego bolesni 
(Mk 2, 17), pa da je Krist došao na prvom mjestu radi grješnika (14?-5, 3,2), 
Ne može se reći, da se kod naših vjernika ne provlači u njihovu životu neka 
nada u Boga i njegovu milost, u sretan završetak života i- u konačnu sreću 
nakon smrti. Treba međutim znati, da taj osjećaj nije uvijek plod žive vjere, 
nego posljedica kršćanskih običaja, navika i predaje što se stoljećima vuče u 
narodnom životu. Na njemu se narodna duša ne može ostaviti niti se smije u 
nj pouzdavati; taj osjećaj tek može poslužiti za-obnovu vjere kao osnova na 
kojoj treba izgraditi novo pokoljenje, odano Bogu i Crkvi. 

ODSJEK III. KREPOST LJUBAVI 

Literatura: Sv. A i f o n z M. de Liguori: Theologia moralis, voJ. I, Augustae 
Taurinorum (1841); J. Beumer: Die Nachstenliebe als universelles Motiv đes 
religiosen Lebens, ZAM 13 (1938); J. Heerinckx: De momento caritatis in 
spiritualitate franciscana, Antonianum 13 (1938); N. Jung: Scandale, DThC.1.4 
(1246); J. Mausbach: Katholische Moraitheologie, Bd II 6 , Munster (1926); 
D. Pr ii miner: Manuale theologiae moralis, tom. I 1 *, Freiburg i. B. (1935); 
T. Soiron: Glaube, Hoffnung und i Jebe, Regensburg (1934); Fr. Su a rez: 
De triplici virtute theologica, Venetiis (1742); S. Thonvae Aqui.natis: Summa 
iheologica, 11-11«, tom IV, Torino (1928); Fr. Tiilmann:’ Handbueh der 
kathofischen Sittenlehre, Bd IV (1), Dusseklorf (1934); .1. de Vries: Der Akt 
der Gottesliebe naeh der Lehre des hi. Thomaš ZAM 5 (1930); H. Weber: Das 
Wesc.n der Caritas, Freiburg i. H. (1938). 

Riječ sv. Pavla (1 Kor 13, 13) da je ljubav veća od vjere i nade, 
ima svoje opravdanje: ona ih nadvisuje, jer za Bogom teži radi Njega, 
a ne radi sebe; ona je bliža i tjesnija veza s Njim od vjere i nade, 
jer se u Njemu smiruje i ništa ne traži. 

Ostavljajući po strani (1) t. zv. prirodnu ljubav (amor natu- 
ralis) koja ne ističe svijesno iz subjekta, i osjetilnu ljubav 
(amor sensitivus) koja se izvija nužno a ne (barem potpuno) slobodno, 
naglasujemo ovdje samo ljubav što se rađa slobodnim opredje¬ 
ljenjem volje prema objektu i ima etički značaj, kakav je čovjeka 
kao razumna stvora dostojan. 

Ta ljubav je u š i r e m značenju: svako duševno voljno prilagođi¬ 
vanje k onomu, što čovjeku donosi neki životni ugodni osjećaj, bilo 

(23) Tiilmann, n. đj. str. 141. 

(1) S. theol. I-II, q. 26-28; C. G. IV, 9; Quodlibet. I, a. 8. 

radosti, koristi, bilo ljepote i si. (amor concupiscentiae); u užem 
je smislu: svije s ni čin dobrohotna čuvstva prema 
drugoj osobi, bez truna sebične koristi. Zove ste 
dobrohotna ljubav (amor benevolentiae); ako se pak ovakova čuv¬ 
stva razviju uzajamno, nastaje prijateljstvo (amor amicitiae). Pret¬ 
postavka je, da su duševna svojstva s obje strane podjednaka i da je 
osjećaj čista, duhovna značaja. I osjetilna se ljubav kiti tim imenom, 
ali je redovno mutna, a često nije drugo do prikrivena sebičnost. 

Hrvatskom izrazu ljubav odgovara u latinskom (od grčke riječi cari- 

tas; tko ti je mio (carus), tomu si i dobrohotan. Ali latinski jezik pozna još 
izraze: amor, dilectio, amicitia. I ako ih katkada zamjenjuju, ti izrazi imaju 
svoje određeno značenje: napose valja ustanoviti, da amor može značiti 
svaku ljubav (prirodnu i natprirodnu, čistu i grješnu), dok c a ritaš u stro¬ 
gom bogoslovskom govoru označuje redovno samo natprirodnu ljubav k Bogu 
ili Božju prema sebi i prema nama. 

Najsavršeniji qblik dobrohotne ljubavi jest prijateljska lju¬ 
bav. Makar da smo nevrijedni i neznatni stvorovi, nama su 
upravljene Božanske riječi: Vi ste moji prijatelji, ako budete izvrši- 
vali što vam ja nalažem (Iv 15, 14). 

POGLAVLJE l. : LJUBAV K BOGU 

•š 1. PRIRODA, SVOJSTVA I POTREBA LJUBAVI K BOGU 

1 . — Ljubav kao bogoslovska krepost. Naša volja teži prirodno 
k svome najsavršenijemu dobru, dakle Bogu kao jedinom konačnom 
ostvarenju ove prirodne težnje. Iz prirodne sklonosti k dobru uopće 
i težnje što se razvija nakon spoznaje Boga, rađa se u čovjeku lju¬ 
bav k Njemu. Istina, zapaža se u njoj početni elemenat sebičnosti 
(»nisi šibi esset bonum aliquo modo, nunquam ipsum amaret; non 
tamen amat quia suum est sed quia bonum est. . .« (2); ali iz 
činjenice da je Bog predmet blaženstva, predmet ljubavi sviju bla¬ 
ženih i predmet ljubavi naše, rađa se natprirodna dobrohotna ljubav 
(amor benevolentiae) prema Njemu radi Njega samoga, jer je On u 
sebi toliko dobro, ljepota i veličina, pred kojom razum zastaje i u 
čijem se promatranju potpuno smiruje. 

(2) S v. Tom a, In 2 sent.. dist, 3, q. 3, ad 2; II-II, q. 25, a. 3. 

Kad u ljubavi k neosobnim dobrima (n. pr. domovini) pojedinac 
znade sebe potpuno zatajiti, koliko se to više očituje u odnosu k oso¬ 
bama. A kad je k tome predmet ljubavi osoba samoga Boga, osim 
divljenja Njegovoj veličini, rađa se odanost, predanost i želja, da 
ljubljeni što više raste u svojoj veličini i da trajno ostane u tolikoj 
ljepoti i dobroti. To je onda prava prijateljska ljubav iz koje se pod 
uplivom Božje milosti u volji rađa trajna želja (habitus) za sjedinje¬ 
njem i potpunim stapanjem s Njim (Rim 5, 5) (3). 

Božansku ili teološku ljubav možemo dakle sa sv. Tomom označiti 
kao: prijateljstvo čovjeka s Bogom (4). Ona je kao 
krepost natprirodno darovano (uliveno) trajno 
raspoloženje koje nas navodi, da Boga nada sve 
ljubimo radi Njega samoga, a sebe i bližnjega 
radi Boga. Ona je kao čin: djelo kojim Boga ljubimo 
nada sve radi Njega samoga, a sebe i bližnjega 
radi Boga. 

To dokazuju: 

a) Sv. Pismo: a) kad duše s Bogom sjedinjene predstavlja na 
način prijateljskog zbliženja (Rim 8, 14; 1 Iv 3, 1; Ef r \9); 

b) kad pravednike naziva prijateljima Božjim (Ps 131. 7; 

Is 41, 8; Jud 8, 22). Napose to c) ističe Gospodin Isus kad govori: 
>:Tko drži moje zapovijedi, on je onaj koji mene ljubi. A tko mene 
ljubi, ljubit će ga Otac moj i ja ću ga ljubiti i njemu ću se objaviti« 
(</ 14, 21). I opet: »Vi ste prijatelji moji, ako činite što vam 
ja zapovijedam. Više vas ne zovem slugama, jer sluga ne zna što radi 
njegov gospodar, nego sam vas nazvao prijateljima« (Iv 15, 14). 

b) Predaja oslanjajući se na spomenuta mjesta u sv. Pismu. Od 
mnogih tekstova kod sv. Otaca (5) navodimo samo sv. Ambrozija koji 
u spisu Simplicijanu kaže: »Apostol me naučio što je više od same 
slobode; sloboda ie služiti: kad sam, veli, slobodan bio, svima sam 
služio, da ih više predobijem (za Krista). Što je više od slobode, nego 

(3) S. theol. II-II, q. 27, a. 2; q. 28, a. 2; T i 11 m a n n, n. dj. st. 146 i si.; 
Schilling, n. dj. n. 287. 

(4) >Nec benevolenlia suffict ad rationem amicitiae sed requiritur quaedam 
mutua amatio, quae fundatur super aliqua eommunicatione. Amor autem su- 
per hane communicationem fundatus est caritas. Unđe manifestum est quođ 
caritas amicitia quaedam est hominis ad Deum«, S. theol. II-II, q. 23, a. 1. 

75) RDJ. n. 433,. 1474, 1491, 1538, 1671. 

imati Duha milosti, imati ljubav? Sloboda te čini slobodnim pred 
ljudima, ali ljubav prijateljem s Bogom (6). 

2. —, Predmet Božje ljubavi, a) Materijalni je prvotni 
predmet sam Bog kako ga vjerom spoznajemo kao najveće i najsa- 
višenije dobro. Drugotni su materijalni predmet: razumna stvo¬ 
renja ukoliko su stvorena na Božju sliku i priliku i pozvana na život 
u vječnoj slavi s Njim. 

Zato demoni i odsuđeni ne mogu biti predmet ove ljubavi, osim ukoliko ih 
obuhvaćamo kad iz ljubavi k Bogu želimo, da mu sva stvorenja bez razlike 
služe, kako je On odredio (7). 

b) F o r m a 1 n i predmet Božje ljubavi jest vječna Božja d o b r o t a, 
dostojna ljubavi u sebi i zbog sebe. Nije dakle formalni predmet 
ljubav Božja prema nama (Bolgeni, Ballerini), jer takova ljubav 
(»amor concupiscentiae«) rađa istina nadu, ali ne rađa dobrohotne 
ljubavi, pogotovo ne prijateljske. Do prijateljske ljubavi vodi Božja 
dobrota kao motiv, promatra li sc kao skup svih Božjih svojstava ili 
kao posebno svojstvo Njegova bića. Sva su svojstva u Bogu identična 
i svako vodi do nesebične, čiste ljubavi k Njemu. 

Ljubav k Bogu je u nama trajno raspoloženje (habitus) (Rim r>, 5), a nije 
sam Duh Sveti u nama, koji neposredno izvodi čin ljubavi svojom dje¬ 
latnošću, bez ikakova posrednog stanja vlastite naše duše (8). Ono je isto tako 
različno od posvetile milosti koja jc u duši i nju bitno usavršujc, 
dok je ljubav u volji kao poseban dar, po kojemu čovjek postaje sposobnim 
izvršiti natprirodan čin ljubavi prema Bogu i bližnjemu. Ali ako i jest stanje 
različno od posvetne milosti (9), ono je s njom uvijek nedjeljivo spo¬ 
jeno. Pa kako se posvetna milost dobiva, raste i gubi, tako se s njom dobiva, 
raste i gubi ova Božanska ili teološka ljubav. 

3. — Svojstva kreposti ljubavi. Ona je: 

a) natprir o d n a, kako znamo, jer je od Boga darovana, 

b) j ednovrsna posebna krepost. Krepost je, jer je trajno 
raspoloženje, počelo vjerskih čina po kojemu se čovjek veže uz 

(6) RDJ. n. 1251. 

(7) S. tbeol. II-II, q. 25, a. 3; Suarcz, n. dj. tract. 3, disp. 1, sect 2, n. 5. 

(8) To mišljenje Petra Lombarđskog zabačeno je na saboru trident. DB. n. 800. 

(9) DB. n. 821. Sv. Pavao (2 Kor 13, 13) navodi dvije različne stvari kad 
kaže: »Gratia Domini noslri Jesu Christi et car i t as Dei«. S. theol. II-II. 
q. 23, a. 3; S. c. geni. c. 21. 


Boga i do Njega dolazi (dat potentiam operandi); posebna je krepost, 
jer je predmet natprirodna blaženstva (Božansko dobro) posebno 
dobro, kakovom nema premca ni u kojem redu; jednovrsna je kre¬ 
post (kao i vjera), jer joj je jedan motiv, jedna svrha — Božanska 
dobrota, koja se razumnim stvorenjima objavljuje na isti način, 
priopćujući im svoju dobrotu (10); 

c) najodličnija krepost. Odlični ja je od moralnih kreposti, jer 
joj počelo djelovanja polazi izravno od Boga, dok kod moralnih kre¬ 
posti nastupa ljudski razum kao počelo djelovanja; odlični ja je među 
bogoslovskim od vjere i nade, jer Boga bliže i više obuhvata: nesa¬ 
vršenost koja se očituje u vjeri (u neviđeno) i nadi (u nedohvaćeno), 
smanjuje se kod ljubavi, gdje je predmet u neku ruku prisutan, sje¬ 
dinjen s nosiocem koji ljubi (11). Zato veli sv. Pavao: najveća je od 
svih ljubav (1 Kor 13, 13); 

đ)bez ljubavi k Bogu nema prave kreposti prema 
riječi sv. Pavla: »Kad bih razdijelio sve svoje imanje i kad bih pre¬ 
dao tijelo svoje da ga sažegu, a ljubavi ne bih imao, ništa mi ne bi 
koristilo« (1 Kor 13, 3). Stvarno: prava krepost usmjeruje sve djelo¬ 
vanje k prvotnom dobru čovjekovu i najvišem savršenstvu (»virtus 
est dispositio perfeeti ad optimum«); zato nema prave ni pune kre¬ 
posti gdje nema ljubavi; ako ima kakva kreposna djelovanja ono je 
nesavršeno, jer nije ispravno upravljeno k posijednoj svrsi. Sv. 
Augustin kaže: Ne ću ništa drugo uopće ni nazvati krepošću osim 
najviše ljubavi prema Bogu (12). Sve se druge kreposti tako nazivaju 
prema raznolikom djelovanju ljubavi. 

e) ljubav k Bogu je kraljica kreposti. To slijedi iz 
naprijed rečenoga. Ona je izvanji oblik (forma) sviju kreposti ukoliko 
ih stavlja na pravo mjesto i daje im konačni oblik u odnosu prema 
konačnoj svrsi; osnova je ukoliko ih podržava, a kraljica ukoliko ih 
mudro upravlja; ona stavlja pojedine čine u red, ona im daje 
oblik (13). 

f) ljubav k Bogu mora biti djelotvorna. Na to nas 
sv. Pismo kralko i jasno upozoruje: »Neka nam ljubav ne bude ri- 

(10) S. theol. II-II, q. 23, a. 3, 4, 5. 

(11) ibid. a. 6. 

(12) S v. Augustin, De mor. Eech. Cath. n. 15. 

(13) Merkclbach; n. dj. I, str. 665; S v. Toma, S. theol. II-II, q. 23, a. 8; 
Ti II ma nn, n. dj. IV (1), § 13. str. 169. 

iečju ili jezikom nego djelom i istinom« (Iv 3, 18). Krist otvoreno 
veli: »Tko pozna moje zapovijedi i obdržaje ih — to je onaj koji 
mene ljubi« (Iv 14, 21). U oznaci ovoga značaja ljubavi osobito se. 
ističe sv. Jakob u svojoj poslanici, a sv. Pavao je napisao riječi: »Lju¬ 
bav je dakle izvršenje (ispunjenje) zakona« (Rim 13, 10). 
gj Boga moramo lj ubiti iznad svega. 

Ta zapovijed glasi: »Ljubi Gospodina Boga svoga svim srcem svojim 
i svom dušom svojom i svom misli svojom« (Mt 22, 37); zatim: »Tko 
ljubi oca ili majku više nego mene, nije mene dostojan; i tko ljubi 
sina ili kćer više nego mene, nije mene dostojan« (Mt 10, 37). Razlog 
je na dlanu: ljubiti stvorenje više nego Stvoritelja, bila bi za Boga 
uvreda. Jačina ili stupanj najviše ljubavi (»iznad svega«) koju nam 
Krist ovako jasno razlaže, nema se uzeti u osjetilnom ili čuvstvenom 
pogledu (intensive) nego u moralnom (appretiative): sve prije izgu¬ 
biti, pa i isti život, nego napustiti ljubav k Bogu. 

I u lom se shvaćanju mogu razlikovati tri stupnja ljubavi: prvi izrazuje 
odlučnu pripravnost položiti za Boga svoj život, kad se radi o smrtnom gri¬ 
jehu; b) drugi i onda, kad se radi o lakom grijehu; c) treći čak i onda, 
kad se radi o stvari, koja je Bogu samo manje ugodna (mila). To je najviši 
stupanj savršene ljubavi, do kojega rijetke duše dolaze uz veliku milost Božju. 
Onaj prvi stupanj dostaje da potpuno izvršimo zapovijed ljubiti Boga nada 
sve i da u slučaju potrebe zadobijemo oproštenje grijeha. To je Crkva potvr¬ 
dila (14) na osnovi objave. Sv. Pavao kaže: Ako pak tko Boga ljubi, taj je* 
priznat pred Bogom (1 Kor 8, 3). .loš jasnije govori sv. Ivan: Ljubezni, lju¬ 
bimo jedan drugoga, jer ljubav je od Boga i svaki koji ima ljubav, od Boga 
je rođen i pozna Boga (1 Iv 4, 7). Biti »priznat pred Bogom« i >od Boga rođen« 

— znači biti opravdan pred njim i biti u milosti. 

4. — Učinci ljubavi. Osim što po ljubavi dobivamo oproštenja grijeha, 
postajemo djeca Božja i sinovi Njegovi, uživamo Božju zaštitu i pomoć 
u nevoljama, primamo unutrašnje prosvjetljenje i duhovnu slobodu 

— treba napose spomenuti ova tri učinka: a) duhovnu radost 
nad Božjim savršenstvima, b) duševni mir u ovom životu i ako 
u nesavršenom obliku i c) ž a r i z a n o s za Božjim stvarima (»zelus 
amoris«), K ovome valja još izrično primijetiti: čin savršene ljubavi 
opravdava grešnika sine sacramento, non tamen sine voto sacra- 
menti. To znači opravdanje (posvetna milost) slijedi, nakon što je 

(14) DB. n. 898; O ljubavi k Bogu ističu se napose djela sv. Franje Saleškog 
(Philotea; Traite de l’amour de Dieu). 

pred Bogom došla do izražaja potpuna pripravnost volje učiniti sve 
što Bog traži. A tu je uključen i votum sacramenti (15). 

5. — Potreba ljubavi k Bogu. Kako je s posvetnom milošću ne- 
razdruživo vezana krepost ljubavi (caritas), a bez posvetne milosti 
nema spasenja — slijedi da je: 

ajljubavkBogu kaokrepost (trajno raspoloženje) svima 
bez razlike uvijek potrebna kao sredstvo za 
spasenje. Ta je nauka Crkve (16) osnovana na izvorima objave; 

b) čin ljubavi k Bogu nije apsolutno potreban 
kao si'edstvo spasenja. Apsolutnu potrebu takova čina u,,Starom Za¬ 
vjetu, odmjenjuju u Novom Zavjetu sakramenti krštenja i pokore 
(i mučeništvo). Za slučaj nemogućnosti primiti sakramente, ukazuje 
se bezuvjetna potreba čina ljubavi, ako je odrastao čovjek u stanju 
smrtnoga grijeha (necessitas medii hypothetica); 

c) čin ljubavi k Bogu napose je naređen svakom 
slobodnom razumnom čovjeku. 

Da je svima dana takva zapovijed, jasno je iz već spomenutih Kri¬ 
stovih riječi: Ljubi Gospodina Boga Svoga svim srcem svojim, svom 
dušom svojom i svom misli svojom (Mt 22, 37). A da je to p o s e b n a 
zapovijed slijedi iz neposredno dodane Kristove primjetbe: »to je 
najveća i prva zapovijed«. Očito se ona tim izdvaja iz skupa ostalih 
zapovijedi i pridaje joj se osobita važnost.’Protivno je stanovište 
nekih bogoslova naišlo na odsudu crkvene vlasti (17). 

Kada i koliko puta je čovjek dužan izvršiti čin ljubavi? Na to pitanje valja 
odgovoriti, da će redovno (per se) biti dužan: 

a) nakon što je došao k razumu, t. j. nakon što je prvi put shvatio obvezu, da 
Boga ima ljubiti iznad svega; 

b) češće u životu. Ovo »češće« se ne da matematički ustanoviti. Iz zabačene 
tvrdnje, da je to »dosta u pet godina jedanput« (18) slijedi barem toliko, da će 
ga trebati izvršiti po kojiput preko godine. Bit će znak budna duhovna života, 
a svakako na duhovnu korist vjernika, ako čine vjere, ufanja i ljubavi češće 
u sebi probuđuju. Ova se obveza međutim ne smije brojiti među teže u 
životu vjernika, jer joj oni zadovoljavaju već tim, što obavljaju svoje molitve, 
sudjeluju nedjeljom kod sv. mise a kojiput i kod procesija (actus earitatis 


(15) N o 1 d i n, De praeceptis II' 23 , str. 58; S c h i 11 i n g, n. dj. n. 296. 

(16) Rim 5, 5; Gal 5, 6; Gal 6, 15; DB. n. 198, 800, 801. 

(17) DB. n. 1101, 1155, 1156, 1157, 1289 (Errores vani de rebus moralibus) 

virtualis); koji su pak daleko od svake prakse vjerskoga života, griješe i protiv 
ove dužnosti, ako je formalno ne vrše; 

c) vjerojatno u času smrti (19). Oni koji ga u tom času ne smatraju obvezat¬ 
nim, vele: da veže samo one »koji su u teškom grijehu, a ne mogu se ispo¬ 
vjediti« (Noldin, II, 61). Svijest pak na samrtnom času, da nemamo teškoga gri¬ 
jeha, osim što ne će biti osobito jaka, nije u stanju potisnuti uvjerenja, da je 
to čas gdje moramo sve učiniti, da spasimo dušu za vječnost. Za to je kod 
nas uvedena praksa, probuditi čin vjere, ufanja i ljubavi i na sami Inoj postelji 
— samo svake hvale vrijedna. 

* 

Hvalospjev sv. Pavla ljubavi: »Kad bih jezike ljudske i anđeoske govorio, a 
ljubavi ne bih imao, bio bih kao mjed koja ječi ili praporac koji zveči. Kad 
bih imao dar proroštva i poznavao sve tajne i sve znanje, kad bih imao toliku 
vjeru da bih i gore premještao, a ljubavi ne bih imao — bio bih ništa! I kad 
bih sav svoj imetak razdijelio i kad bih tijelo svoje predao da se sažeže, a 
ljubavi ne bih imao — ništa mi ne bi koristilo!« 

»Ljubav je strpljiva, dobrostiva, ljubav ne zavidi, ljubav se ne hvasta; ne 
nadima se; ne čini što je nepristojno, ne traži svoga; ne razdružuje se, ne misli 
o zlu; ne raduje se nepravdi, a raduje se istini. Sve podnosi, sve vjeruje, svemu 
se nada, sve trpi!« 

»Ljubav nikada ne prestaje, ako i proroštva prestanu, ako i jezici umuknu, 
ako i znanja nestane; jer dijelom znamo i dijelom prorokujemo. Pa kad dođe 
što je savršeno, prestat će što je djelomično.« 

Kad sam bio dijete govorio sam kao dijete, mislio sam kao dijete, sudio sam 
kao dijete. A kad sam postao muž, odbacio sam što je bilo djetinje. Sad naime 
gledamo kroz ogledalo u zagonetci, a tada ćemo licem u lice. Sada poznajem 
•dijelom, a tada ću poznavati kao što sam i sam poznat. A sad ostaje vjera, ufanje 
i ljubav, ovo troje; ali najveća je među njima ljubav!« (Kor 13, 1-13). 

'§ 2. GRIJESI PROTIV LJUBAVI K BOGU 

Svaki je, a pogotovo teški grijeh po svojoj biti grijeh protiv ljubavi 
k Bogu; ali napose valja označiti dvije vrste čina, koji su izravno 
upereni protiv ljubavi k Bogu. To su: mržnja (odium) i duhovna lije¬ 
nost (acedia). Tko i kada griješi propustom protiv ljubavi k Bogu, 
ne vršeći naređena čina ljubavi, ustanovili smo naprijed. 

1) Mržnja na Boga je čin volje, koja se Bogu protivi i od njega bježi. 
Mržnja je uopće odvraćanje volje od predmeta kao od predmeta zla; 
ovdje predmet nije stvar, nego osoba — Bog, od koga se volja s ne¬ 
godovanjem odvraća. 

(18) DB. 1156. 

(19) S v. Alfonz, Theol. moral. 1. 2, n. 23. 


Mržnja se na osobu očituje na dva načina: a) kad netko mrzi iz bo¬ 
jazni (odium abominationis), držeći da inu prijeti neko zlo od osobe. U tom 
slučaju: ili mrzi osobu kao nosioca zla što mu prijeti, ili mrzi na osobi samo 
to zlo svojstvo od kojega zazire; 

b) kad netko mrzi iz neprijateljstva (odium inimicitiae) sma¬ 
trajući osobu u sebi zlom, želeći joj također zlo i nesreću. I na jedan se i na 
drugi način može griješiti protiv Boga. 

U svakom je slučaju mržnja na Boga čin, kojim ga čovjek naprosto 
odbija, izbjegava kao neko zlo. U prvom ga slučaju smatra nesrećom 
za sebe i mrzi radi toga, a u drugom želi zlo Njemu, jer; 

a) prezire Njega i njegove odlike (želio bi da ga nema, ne drži ga 
svemogućim, sveznajućim, pravednim i si.); 

b) raduje se kad ga ljudi vrijeđaju, a žalosti radi Božjih savrše¬ 
nosti; 

c) vrijeđa ga sam i djelotvorno' promiče sve, čim samo misli 
da će umanjiti Njegovu vanjsku slavu. 

Mržnja na Boga je najveći grijeh što se dade zamisliti, jer izravno napada 
Božju dobrotu. Isto je tako očigledno, da je mržnja iz neprijateljstva 
prema Bogu jači i strašniji grijeh nego mržnja iz bojazni, jer se prva protivi 
Božanskoj unutrašnjoj dobroti i svetosti, koju pokvaren čovjek smatra zlom, 
a druga se protivi izvjesnom vanjskom učinku, koji po njegovom mišljenju 
od Boga izlazi. 

Kod ovoga se grijeha, ako je izveden pri potpunoj svijesti, ne može smanjiti 
materija, jer je svaka i najmanja pomisao, svijesno i svojevoljno pripuštena, 
izravna uvreda neizmjerne Božje bitnosti, koja je sama dobrota i svetost. To 
ipak ne znači, da je svako mrmljanje, pobuna ili pogrda Boga — odmah prava 
mržnja na nj. Čovjek mrzi na kaznu, koju mu Bog šalje u obliku bolesti, 
smrti ili vječne odsude, ali tim još ne mora mrziti na Boga koji šalje kaznu, 
jer je pravedan. 

Moderno naše vrijeme, nošeno idejama bezbožne filozofije, mnogo pridonosi 
vjerskom nehaju (inđiferentizmu), koji u nemaru za Boga i njegove zapovi¬ 
jedi i u strastvenom traženju životne sreće u ovom svijetu, ide često tako 
daleko, da Boga i vječni život s njim otvoreno omalovažava, javno prezire i 
čak izravno mrzi. Moderna znanost prošloga stoljeća, ogrezla u pozitivizmu, 
a osobito socijalni pokreti našega vremena, izbjegavali su i samu ideju Boga, 
izdizali isključivo ljudski razum kao jedino djelatno počelo i pripravili tlo 
agnosticizmu, spomenutom vjerskom inđiferentizmu i otvorenom bezboštvu. 
Zadaća je našega doba, da iznova popravlja izrovana staze i podiže svjetionike, 
koji prokazuju puteve k Ocu svijetla i istine. 

2) Duhovna lijenost (mrzost) kao grijeh protiv ljubavi k Bogu stoji 
u osjećaju žalosti radi Božje dobrote, zatim što je trud i muka 

skopčana s radom oko duševnog spasenja. Otud se rađa najprije 
mrzost na sredstva spasenja, a onda na Boga samoga. Ta duhovna 
mrzost hvata nekoga baš radi dobrote Božje, koju nam očituje u daro¬ 
vima Duha Svetoga i u svojoj posvetnoj milosti (20). Bježeći čovjek 
od radosti radi djela Božje dobrote, bježi tako od Boga i vrijeđa ga 
baš u onom, radi čega bi ga imao najviše hvaliti i slaviti: zbog iskaza 
njegove ljubavi, koja se prema nama očituje u milosti i darovima. 
Ta i takova duhovna lijenost je po sebi teški grijeh protiv ljubavi 
k Bogu (21). 

Kako ljubav k Bogu u nama raste i pada? 1. — Ljubav .je kao darovana kre¬ 
post u volji, jer joj predmet nije osjetilno nego duhovno Božansko do¬ 
bro. Darovana nam je ili ulivena u dušu po Duhu Svetomu, načinom potpuno 
natprirodnim, bez ikakove naše zasluge ili uzročna djelovanja naših moći. 
Zato nema nik altova razmjera između stupnja le milosti i naše 
prirodne sposobnosti, jer Bog daje> svoje darove »po mjeri koju je Krist da¬ 
rovao« (Ef 4, 7). 

2. — Stupanj se Božje ljubavi u nama može po v e ć a t i dok smo u ovom 
životu. Sto je naime ljubav u nama veća, to smo bliži Bogu kao svome ko¬ 
načnom cilju. Ne povećaje se u širinu (»extensive«), nego u dubinu (»inlen- 
sive«), jer se ne gomila kao dio u dijelu, nego raste i jača, sve vise prožimlju- 
jući dušu. Tome povećanju nema kraja (22), jer ono izlazi od Boga kao od 
uzroka, a čovjeku se sposobnost diže čim više ljubav rasle. Tako ga svaki čin 
raspolaže i podiže, te stalno u ljubavi jača, pa mu Bog prama tome njegovom 
nastojanju i pripravljanju daje uvijek novi, veći stupanj milosti. Na tom putu 
može čovjek (subjektivno) postići izvjestan stupanj relativno savršene ljubavi, 
ukoliko sa svoje strane odstrani sve što joj se protivi. Sv. Toma na tom putu 
razlikuje tri stupnja: početni (via purgativa), napredni (via iliuminativa) i sa¬ 
vršeni. (via unitiva) (23). 

3. — Ljubav k Bogu se, doduše, u ovom životu no može izravno umanjiti, 
ali može neizravno: djelovanjem koje oslabljuje zanos za Božje stvari, gomila¬ 
njem lakih grijeha, koji u duši čovjeka stvaraju raspoloženje za teški grijeh. 
Izgubiti se može i doista se gubi svakim teškim grijehom (24). 


(20) Osnovno moralno bogoslovlje, str. 389. 

(21) S. theol. II-II, q. 35, a. 1; Suarez, n. dj. traci. 3, disp. 6, sect. 3. 

(22) Errores Beguarđorum el Beguinorum, Conc. vienn. (1311), DB. n. 471. _ 

(23) S. theol. II-II, q. 24, a. 9. 

(24) To slijedi iz navoda sv. Pisma (Iv 14, 21; Rim 6, 23; 2 Tim 1, 7; Rim 8, 15) 
gdje se posjedovanje vječnoga života ili isključenje od njega dovodi u vezu 
s grijehom, DB. n. 808, 837. 


LJUBAV PREMA SEBI 

POGLAVLJE II.;'LJUBAV PREMA SAMOME SEBI 

Ljubav prema sebi samome ima za ljudski život presudno važan 
etički značaj. S mnogih se strana može i mora ogledati, da se ispravno 
ocijeni i primijeni kao pobuda (motiv) djelovanja. 

§ 1. STO JE I STO TRAŽI 

Osim a) nesvijesna (prirođena) teženja za očuvanjem i usavrše- 
njem vlastita bitka (appetitus innatus), postoji jedno teženje kojim 
čovjek b) svijesno upravlja, u cilju da sebe i svoje prirodno 
dobro' unaprijedi, poveća, sačuva za budućnost i tako sebi olakša 
život (amor naturalis). Nema u tom nastojanju druge namjere, nego 
da te prirodne darove usavrši, potrebe zadovolji silama koje imade, 
te na taj način dođe u položaj nekog prirodnog blagostanja. Takova 
je ljubav prema sebi potrebna, moralno dobra i pohvalna. Ali postoji 
i ljubav koja ide preko prirodnih potreba i motiva. To je c) nat¬ 
prirodna ljubav prema sebi, u subjektu koji svijesno ide za 
spoznatom natprirodnom svrhom i za takovim svojim usavršenjem, 
koje do nje najsigurnije i najlakše vodi. To je ljubav k Bogu kao 
predmetu 1 j u d s ke sreće. U njoj je sadržana ’i natprirodna 
ljubav prema samome sebi — Boga radi. 

O toj natprirodnoj (bogoslovskoj) ljubavi prema samome sebi govo¬ 
rimo na ovom mjestu. 

1. — Na pitanje kako sami sebe ljubimo natprirodnom ljubavi 
Boga radi, odgovara sv. Toma: ako ljubimo Boga što je nama do¬ 
bar. Ništa čovjek ne ljubi što njemu, njegovoj prirodi ne odgovara 
kao spoznato dobro. To je uvijek potreban uvjet za djelovanje 
ljudske volje (dobro je njezin predmet). Zato se može reći da i Boga 
najprije tako ljubimo: jer je nama dobar i milostiv (amor čon- 
cupiscentiae). Ali kad smo Ga spoznali kao najveće dobro, ne samo 
svoje nego kao najviše dobro uopće, ne mora formalna pobuda naše 
ljubavi biti što je nama dobar, nego to: što je dobar uopće, 
što je dobrota sama. U tom Ga ljubimo iznad svega, pa i sebe 
same isključivo radi Njega. Savršena ljubav ima naročitu pobudu 
(motiv): ne ljubi zato jer je nešto njezino dobro (to je opći uvjet 
svake ljubavi), nego zato jer je dobro samo (25). 

(25) S. theol. II-II, q. 25, a. 4; S c h i 11 i n g u je predmet ove ljubavi »die 
Gottebenbildlichkeit«. a motiv »die gottliche Vollkommenheit«, Lehrb. d. Mo- 
ralth. sv. II, n. 206, str. 3. 

Ljubav k Bogu jest prijateljstvo čovjeka s Bogom. Otud sli¬ 
jedi da čovjek koji Boga ljubi, ima prijateljstvo prema svemu što je 
Božje. A pošto je takav čovjek i sam Božji, ne kažemo da je sebi sa¬ 
momu prijatelj, nego da ljubi sebe samoga — u Bogu, radi Boga. 
Ova Se ljubav po nauci sv. Doktora (26) proteže također na tijelo, 
koje po svojoj prirodnoj vezi s dušom teži, da bude sudionikom 
vječnoga blaženstva. 

2. — Postoji zapovijed da čovjek ljubi samoga sebe svrhunarav¬ 
nom ljubavi. 

Kod Mt 22, 39 kaže Krist: »Ljubi bližnjega svoga kao samoga 
s e b e«. U izričnoj zapovijedi ljubavi k bližnjemu stoji uključena 
zapovijed ljubavi prema samome sebi, jer se veli: »kao samoga sebe«. 
Ljubav prema sebi ima dakle biti mjerilo ljubavi prema bližnjemu. 
Ljubav prema Bogu kao jedinstvena krepost obuhvaća ljubav prema 
bližnjemu i prema sebi: a) jer smo kao bića slika i prilika Božja, 

b) jer smo posinjeni i pozvani na vječni život s Njim u slavi. 

Ljubav prema sebi ima svoju etičku vrijednost u činjenici, što ide 
za onim i onakovim našim dobrom, koje je s ćudorednim redom u 
potpunom suglasju. I ono djelo što naoko izgleda kao zanemaiiva- 
nje i obescjenjivanje vlastitoga ja. kad se radi o nižim nagnućima 
(samozataja, poniznost, dragovoljno siromaštvo i si.), odskače u mo¬ 
ralnom pogledu kao djelo visoke cijene, jer ima pred očima vječnost, 
dušu i njezinu ovisnost o Bogu. Zato kaže sv. Augustin: Ti onda 
ljubiš spasonosno sebe samoga, kad Boga ljubiš više nego 
sebe (27). 

3. — Što nalaže uredna ljubav k sebi? Na temelju opće zapovijedi 
ljubavi, dužni smo skrbiti za: 

a) natprirodna dobra što ih pretpostavlja poziv na vječni život 
s Bogom, provoditi život u posvetnoj milosti, upotrebljavati sv. sa¬ 
kramente, obdržavati zapovijedi Božje, crkvene i ljudske; te dobrim 
djelima i kreposnim činima osigurati sebi sretnu vječnost. Dakako, 
što tko više bude u tom nastojanju djelotvoran, tim će postići veći 
stupanj slave. Ali obveza na neki viši stupanj — ne postoji; 

(26) S. theol. II-II, q. 25, a. 5. 

(27) S v. A u g u s t i n, De moribus Eccl. cath. n. 49. 

b) duhovna dobra. Dužni smo tražiti onu i onoliku kulturu duha, 
kolika je potrebna da preko nje lakše ispunjavamo dužnosti svoga 
zvanja i postignemo konačnu svrhu. 

Kažemo: toliko — koliko, jer nema stroge obveze za nekom višom duhov¬ 
nom uljudbom (kulturom) — i ako je poželjno i korisno, da je svatko sebi pri¬ 
bavi i da se ona širi. Napose to vrijedi danas za naše prosvijećeno doba, gdje 
su se sredstva života daleko izmijenila na bolje i mogućnosti skladna duševna 
razvoja vanredno poskočile (škole, odgojni zavodi, tisak, radio i si.). Upozoiitl 
pak valja i na uvećanu mogućnost zastranjenja od prave svrhe i na strampu- 
tice baš u naše doba. Moralna je snaga naroda i skupina često upravo u 
obratnom razmjeru s modernim uljudbenim napretkom; nije to zbog napretka 
u uljudbi, nego zbog nedostatna napredovanja, bolje poradi površna ne¬ 
dostatna primanja tekovina modernog vremena i neshvaćanja njihova pravoga 
značenja; 

c) tjelesna dobra. Za njima valja također težiti i to redovnim 
sredstvima, na moralan način, prema prilikama u kojima živimo. 
Tako skrb za sretan i ugodan zemaljski život i za zdravlje ima biti 
jedna od prvih dužnosti u životu, ali nipošto jedina i glavna dužnost. 

Briga za stanovanje, hranu, odijelo, odmor i đr. leži istina, na čovjeku, oso¬ 
bito na očevima obitelji — ali se ne smije izroditi u manu gramzljivosti, u 
život samo za stjecanjem novca i imetka; takova je pošast zahvatila naše mo¬ 
derno društvo (»soif d’argent et soif đu plaisir«) — i ona bi — ostane li tako 
— bila njegova konačna propast. Čini se ipak, da će zdrava struja što se 
s druge strane zapaža, uspjeti navratiti život modernog doba na staze koje 
vode pravom shvaćanju smisla ovozemnog života; 

d) vanjska dobra. Osobnu čast i dobar glas treba također 
svaki čovjek, da se uspješno održi na duhovnoj visini u žurnoj jur¬ 
njavi na putu kroz život. 

Kad sv. Pismo govori: »brini se za dobro ime« (Crkv 41, 15) — samo potvrđuje 
ono što nalaže prirodni zakon. Osobna čast i časno ime čuvaju čovjeka na 
putu kreposti (individualni značaj) i stvaraju povjerenje drugih u nj (socijalni 
značaj). Ako ta briga i jest redovno samo laka obveza, opet nikomu nije 
slobodno ozloglasiti sebe bez razložna uzroka baš zato, jer su čast i dobar glas 
redovno potrebni, da se očuvaju spomenuta dobra višega reda, pogotovo u 
vršenju službe ili dužnosti prema zajednici; 

e) imetak u takovoj mjeri, da čovjek bez poteškoća može udovo¬ 
ljavati dužnostima u obitelji i zvanju. To je etički posve opravdano. 
Težiti i raditi za povećanjem imetka (za bogatstvom) nije nitko du¬ 
žan, ali je slobodno svakomu — tek samo na pošten način. 

Na mjestu je ovdje spomenuti: prirodnoj, egoističnoj težnji čovjeka za posje¬ 
dovanjem — uvijek je potrebno suprotstavljati ljepotu duševna stanja, koje 
ispravno ocjenjuje duhovne vrijednosti u poredbi s materijalnima, 
pa ne smatra sreću života u obilju materijalnih dobara. Ta gramzljiva nota 
kod ljudi našega vremena, samo je dokaz koliko pojedinci zaboravljaju na 
svoju konačnu svrhu i na riječi Kristove: »Tražite najprije kraljevstvo nebesko 
i njegovu pravdu, a sve ovo će vam se nadodati (Mt 6, 33). 

4. — O dužnosti izabrati zvanje i prihvatiti se rada. U opseg pojma 
ljubavi prema samome sebi spadaju i ove dvije: 

a) odabrati zvanje u kojem će pojedinac doživotno vršiti neki 
posao (stvaranje, rad) za koji osjeća prirodnu sklonost. Taj posao ima 
biti u skladu s oživotvorenjem ciljeva što mu ih nameće činjenica: 
da je stvor Božji koji se ima sjediniti sa svojim Bogom, ali ujedno 
određen da živi društvenim životom, te da tako vodi račun ne samo 
o sebi nego i o drugima. U svom zvanju ima svatko živjeti i raditi 
tako, da uspješno služi Bogu i postigne spas svoje duše, a da usto 
bude od koristi bližnjemu i domovini. 

Istina, izrična pozitivna zapovijed o dužnosti izbora zvanja ne postoji 
u sv. Pismu, ali dužnost izbora slijedi: a) iz zapovijedi o ljubavi 
prema samome sebi (da li ću lakše i sigurnije postići svoje spasenje 
kao laik ili kao redovnik?); b) iz ljubavi prema roditeljima (da li ću 
ih za slučaj potrebe moći u tom ili onom zvanju pomagati?); c) iz 
dužnosti prema društvu ili državi. 

Ovaj posljednji razlog nisu u prijašnje vrijeme uzimali u obzir. 
Nekada je rad u određenom zvanju bio nepoznat. Rad se smatrao 
dužnošću neslobodnih slojeva (robova), dok su samo s 1 o - 
b o d n i zauzimali mjesta u javnoj službi. To nisu bila zvanja u pravom 
smislu, jer robovi nisu mogli slobodno birati, niti se slobodno opre¬ 
dijeliti za rad, a slobodni opet nisu osjećali moralne odgovornosti 
prema cjelini, kad su sebe smatrali cjelinom (državom). Istom je 
kršćanstvo uspostavilo pravu cijenu radu, i ako tek laganim putem 
i postepenim razvojem. Od'isticanja rada za spas duše, prelazi 
evanđelje također na isticanje rada za vremenite potrebe, pa 
i redovan službeni posao smatra moralno vrijednim kad kaže, da ga 
prijelazom na kršćanstvo ne treba napuštati, nego nastaviti kao sta¬ 
nje ili zvanje, u kojem prema Božjem Promislu valja koracati 
k svojoj konačnoj meti. To se stupanje k meti u raznim strukama 
i raznim zvanjima zbiva po Božjoj volji, pa zato jednako ide na 
korist pojedinca i cjeline, kojoj je tko članom. 


ZVANJE I KAD ■ 139 ' 

Tako se subjektivna sklonost ili sposobnost pojedinca k nekom 
poslu.u zvanju skladno pokriva s objektivnom potrebom i ko¬ 
rišću, kako njegovom tako društva ili zajednice. Njegovo zvanje 
nema samo individualni, nego i socijalni značaj. 

Danas je promatranje zvanja sa socijalnog gledišta od osobite važno¬ 
sti. Po njemu posao pojedinca dobiva na vrijednosti: on nije tek 
pojedinačan, nego je dio rada cjeline. Pojedinac se tako oslobađa 
okova »klase«, njegov se duševni obzor širi; on ne osjeća samo pri¬ 
padnost, nego pomalo i odgovornost za uspjehe i neuspjehe cjeline. 
Na taj način kroči k ispravnom shvaćanju životne zadaće, nalazio se 
u javnom (službenom) ili slobodnom (privatnom) zvanju. 
Kako ljudski život poprima u svom razvoju sve više mnogovrsnih 
oblika, postaje socijalni značaj zvanja danas daleko veće važnosti 
nego prije. Danas su pojedina zvanja jače vezana ne samo između 
sebe, nego napose s društvenom cjelinom. Njihov djelatni značaj u 
zajedničkom životu odskače kud i kamo jače, nego u prijašnjim sto¬ 
ljećima. Na .svakom se koraku očituje, kako se društveni život ne 
može skladno razvijati bez sređena stanja medu seljacima, bez rada 
i uspješna razvoja obrtnika, bez sknađenih liječnika, učitelja, činov¬ 
nika i dr. Svako pojedino zvanje dobiva svoju etičku vrijednost po 
svom radu, sposobnosti i trajnoj čestitoj službi. Samo tako ono stječe 
poštovanje i postaje kulturan čimbenik u društvu. Ali i prema Bo¬ 
žjim Promislu zauzima pravo mjesto u odvijanju ovozemnog 
ljudskog života. 

Potreba izbora zvanja nameće svakom pojedincu dužnosti: 
a) ispitati sebe i svoje sposobnosti; b) savjetovati se s ro¬ 
diteljima ili skrbnicima; c) promijeniti krivu stazu (ako je mo¬ 
guće, a ustrpljivo se prilagoditi prilikama, ako promjena zvanja ne 
može uslijediti). Nitko zato nije vlastan .spriječiti pojedinca u 
izboru zvanja, ako on ispravnim putem prilazi k njemu i s potrebnim 
oprezom ispituje sebe i svoje sposobnosti, pazeći da ni u čemu ne 
dođe u sukob ni s Božjim ni s ljudskim propisima. 

Mnogi griješe na svojoj djeci, kad ih sile da se prihvaćaju zvanja, za koja 
djeca ne pokazuju nikakove sklonosti ni sposobnosti. Unesrećuju ih na taj 
način, namećući im svoju volju i želje, a ne ispitujući dosta osobnost djeteta. 
Aii još više griješe roditelji koji se suprotstavljaju sklonosti svoje djece i nji¬ 
hovoj težnji za svećeničkim ili redovničkim zvanjem. 

b) Raditi (vršiti kakav posao) su dužni svi ljudi. S pitanjem zvanja 

vezano je pitanje dužnosti rada kao ćudoredne dužnosti. Je li svaki , 

■čovjek dužan raditi, tako da bi griješio, kad ne bi ništa radio? 

S onim što je naprijed rečeno o radu kao socijalnom čimbeniku u 
razvoju i napretku ljudskoga društva, gubi se čisto privatni značaj 
rada kao sredstva za uzdržavanje pojedinca i njegove obitelji. On 
poprima socijalni značaj i postaje sredstvo općega, zajedničkog 
napretka i koristi, pa je lako razumjeti, da su u tom smislu svi ljudi 
■dužni raditi. Svi su dužni ispuniti, svatko na svoj način, riječ Go¬ 
spodinovu: Rađajte se i množite se, napunite zemlju i sebi je podlo¬ 
žite . . . (Gen 1, 28). Bilo duševnim bilo tjelesnim radom, svi su dužni 
nekako toj zapovijedi zadovoljiti. Nemaju međutim pravo koji traže 
tjelesni rad od Svakoga pojedinog čovjeka, i samo tjelesnom 
radu pridaju svu važnost. Duševni je rad jednako častan, težak i 
vrijedan, čak često teži i vrijedniji od tjelesnoga. Jedan i drugi za¬ 
služuje naziv rad, kad ide za tim, da pojedincu ili zajednici priskrbi 
potrebna ili korisna dobra. K njemu se isto tako stavlja danas kao 
ravan organizacioni rad, ako ćemo ga dijeliti od duševnoga. 

Kršćanstvo je ocijenilo rad, kakavgod bio, kao ispunjavanje Božje 
volje. Dalo mu je ćudoredan značaj i tako ga je otelo od postavljanja 
u neku posebnu visinu. Nije čovjek na svijetu radi rada, niti je rad 
neka vrijednost u sebi, kojoj se treba klanjati i uzveličavati je preko 
mjere (27a). Rad je tek sredstvo za svrhu koju čovjek ima; svaki se 
rad ima prilagođivati čovjekovim potrebama i prema njima ravnati. A 
čovjekove potrebe nisu samo potrebe ovoga života, nego u 
prvom redu potrebe natprirodnoga života. Prema tome se : : 

ima rad uskladiti s tim prvim i glavnim ciljem ljudskoga života. Na 
to smjeraju Kristove riječi: Tražite najprije kraljevstvo Božje i nje¬ 
govu pravdu . . ! (Mt 6, 33). Sve se to dade međusobno uskladiti i u 
ovom našem redovnom životu, prilikama, zbivanjima, potrebama i 
dužnostima. Treba samo imati volje i dati se poučiti, jer je danas 
kršćansko shvaćanje o životnoj zadaći pojedinaca i država, kod mnogih 
pomućeno i neispravno. A da je tako nije čudo, kad su neprijatelji i 

Kristova morala, kršćanskih istina i ci’kvenih propisa imali, a negdje 
još uvijek imaju punu slobodu razvijanja svojih opakih nazora. 

(27 a) :»Es hat ja auch nicht an Menschen gefehlt, welche aus đer Arbeit eine 
»Religion« machen wollten...« (Tillmann, n. dj. IV (2), str. 141. 153, 162). 


U sv. Pismu se nalaze tri mjesta iz kojih neki žele dokazati obvezatnost tje¬ 
lesnoga rada za svakoga pojedinca. Pozivaju se: 

a) na riječi mukotrpnog Joba koji reče: Čovjek se rađa za posao (»ad labo- 
rem«) kao ptica za lijet.. . (Job 5, 7). Međutim ovdje >labor« znači, bol i te¬ 
škoće u životu, koje će svatko imati iskusiti, a ne tjelesni rad; 

b) na riječi rečene Adamu: U znoju lica svoga hrar.it ćeš se kruhom... (Gen 
3, 19). Te riječi označuju kaznu ljudskom rodu radi grijeha, a ne kažu da 
svaki pojedinac ima tjelesno raditi u znoju svoga lica; 

c) na riječi sv. Pavla: Ako tko ne će raditi, neka ni ne jede (2 Sol 3, 10). Sv. 
Favao kori neku skupinu ljudi koji su se odavali ljenčarenju, pa za njih veli, 
da ne zaslužuju ni jela, kad ne će da rade. Njegova se riječ odnosi na posve - 
konkretan slučaj, a ne smije se uzeti za opće pravilo, koje bi se moglo ili čak 
moralo protegnuti na svakoga pojedinca. Ono ima opći značaj u smislu: da 
svi na neki način imaju raditi; ali otud se ne može izvesti dužnost tjelesnoga 
rada za svakoga pojedinca. 

Bilješka 1 . U novije se vrijeme rad neobično uzdiže kao jedinstveno mje¬ 
rilo etičke vrijednosti. K tomu valja ovo reći: priznajemo radu ne samo soci¬ 
jalno i moralno, nego i natprirodno značenje, jer nas povezuje s Kristom na¬ 
šim uzorom; svojim duševnim i tjelesnim radom (djelovanjem) uz Božju po¬ 
moć izvodimo djela, po kojima ćemo se nakon smrti s Njim sjediniti u vječnoj 
slavi. Priznat ćemo napose i socijalnu potrebu rada u naše vrijeme u daleko 
većem i jačem stupnju, nego u prijašnjim stoljećima. Društveni je život u po¬ 
jedinostima postao povezaniji, ljudi su se zbližili daleko više nego prije; usli¬ 
jed savršenih tehničkih veza (komunikacija) nastale su uzajamne obveze, kojih 
naši pređi nisu poznavali. Zajednica stavlja veće zahtjeve na pojedinca nego 
pj ije. Oluci veća dužnost da pojedinac radom svoj dio prinese zajednici, jer od 
nje više traži, a i više dobiva. To je traženje etički opravdano, jer vodi brigu 
o ljudskim potrebama i ono radu za opće dobro s ovoga gledišta daje posebnu 
moralnu cijenu. Ukoliko se započeto društveno previranje uspije u tom cilju 
ustaliti i srediti, ono će uz pretpostavku, da se trajno prilagodi zdravim na¬ 
čelima, što ih jedino kršćanstvo sobom nosi, predstavljati veliku snagu na¬ 
predak i poboljšanje u socijalnom, političkom i kulturnom životu naroda. 
Ali ne možemo i ne smijemo odobriti nikakova pretjerivanja u tom smislu, na 
koje naginju mnogi ljudi, vođeni svojom pogrješnom ideologijom. Ona se 
hvasta da može stvoriti nebo ovdje na zemlji; stvarno postupa tako, kao da je 
čovjek rođen samo za ovu zemlju i kao da je s produktivnim radom na njoj i 
radom za vremenito blagostanje društva i države izvršio sav svoj zadatak kao 
čovjek. Za to ćemo zauzeti ispravno gledište, ako kažemo a) tjelesni je 
rad potreban kao redovno sredstvo za održanje života. 
Na nj nisu obvezani oni koji žive od milostinje (redovnici), ni oni koji imaju 
r.d čega živjeti; nisu obvezani s toga naslova, ali su obvezani s razloga što je 
rad b) sredstvo protiv dosade (lijenosti). Lijenost i dosada prijete 
grijehom, a svaki je čovjek dužan izbjegavati bližu grješnu prigodu. Pa kako 
je u tom slučaju rad najbolje sredstvo — dužni su pojedinci da ga se barem 

u tu svrhu prihvate, c) r a d za zajednicu pod nadzorom države i na nje¬ 
zin zahtjev, u danim je Okolnostima i uz potrebne uvjete opravdan (27b). 

Bilješka 2. U pitanju: da li pojedinac ima pravo na rad stanovište je ka¬ 
toličkog morala ovo: a) svatko ima pravo raditi (ius laboiandi) jer 
ima pravo na život i uzdržavanje poštenim sredstvima. To njegovo pravo 
stvara kod drugih dužnost: nitko ga ne smije priječiti u izvršenju i u radu. 
Da li i u slučaju moralno opravdanog štrajka, ovisi o konkretnim prilikama (28); 
b) nitko nema prava na rad (ius ad haborem) u smislu: da mu drugi 
mora dati mogućnost rada, ako ga sam ne može naći. Kad bi takovo pravo 
postojalo, bilo bi izvor velikih smetnja, prevara i nepravdi u društvenom ži¬ 
votu: c) svatko ima pravo na nužno životno uzdržavanje, u 
slučaju kad nigdje i nikako ne može naći rada. To je pravo osnovano na pri¬ 
rodnom pravu na' život; državi i pojedincima pada s istoga naslova dužnost 
pružiti svim takovim pojedincima potrebno uzdržavanje; državi kao zajednici 
s naslova razdiobne pravednosti (iustitia distributiva), a pojedincima s naslova 
ljubavi prema bližnjemu (caritas). Kako će se to u pojedinim slučajevima 
uspješno provesti — zadaća je državne uprave i društva. Naše vrijeme, Bogu 
hvala, ide polagano u susret tome cilju; uz teške doduše borbe, ah sigurnim 
koracima kroči na poprište socijalna pravda. 

§ 2. GRIJESI PROTIV LJUBAVI PREMA SEBI 

Makar da čovjeka u svemu djelovanju vodi njegovo (pravo ili umi¬ 
šljeno) dobro, može on u tom nastojanju pogriješiti na dva načina: 
bilo da u ljubavi prema sebi ide predaleko (previše), bilo da ne vrši 
ni ono što je prema samomu sebi dužan (premalo). 

a) Previše (per excessum) čini kad ljubav prema sebi stavlja uvi¬ 
jek na prvo mjesto; za svoje osobno dobro zapostavlja sve ostalo — 
i Boga i bližnjega. To je e g o i z a m, grijeh koji u većoj ili manjoj 
mjeri znade ovladati pojedincem, da postaje bližnjemu oduran. 

(27b) S c h i 11 i n g, n. dj. II, sv. n. 232-236; o precjenjivanju rada i o izvraća- 
nju njegova značenja, kaže: »Die modernen Erhebungen đer Arbeit đurch 
•Sozialisten und Atheisten, die sie wie eine neue Art Gottesdienst 
ieiern, uberzeugen nicht und machen die Wiirde der Arbeit nicht klar, wei! 
der Grund ihrer Wiirde unklar und unfasslich bleibt; was hier uber die Wiirde 
der Arbeit gesagt wirđ, sind nichts als Worte; ahnlich verhalt es sich ja mit 
đen Erhebungen der Menschenwiirde und der Korperpflege und mit andern 
modernen Forderungen, fiir đeren Begrunđung ihren modernen Vertretern die 
grossen Ideen fehlen.« Ondje n. 237, str. 44. 

(28) Encikl. »Rerum novarum« i »Quadragesimo anno«; Hrašćanec dr. R. r 
Radnici u pokretu, str. 61. 

b) Premalo (per defectum) sebe ljubi uvijek kadgod griješi, jer 
svakim grijehom nanosi štetu najprije svojoj duši. Psalmista kaže: 
Tko ljubi nepravdu, mrzi svoju dušu (10, 6), zato se grijeh protiv ove 
ljubavi zove: mržnja prema samome sebi (odium sui). 
Formalno, istina, nitko sama sebe ne mrzi, ali se ta mržnja očituje 
stvarno (kao učinak): 

a) ako ljubi više stvar ili osobu, koja ga odvodi od vršenja zapovi¬ 
jedi (29); b) ako sebi želi smrt ili je samoubojstvom doista prouzroči; 

c) ako tvrdokorno ustraje u nepokori, čak i na smrtnom času. 

Bilješka. Grijesi protiv ljubavi prema sebi samome obično se ne iznose u 
ispovijedi, s razloga što je svaki grijeh stvarna optužba vlastite duše, 
koja grijehom sebe zanemaruje i uništava za volju drugoga. Ali grijehe pre¬ 
tjerana egoizma valja napose iznijeti i o toj dužnosti vjernike poučiti. To je 
potrebno s razloga što ljudi vođeni prirodnom ljubavlju, nastoje svoje pre- 
slupke uljepšati; čovjek u svom oku ne zapaža brvna, dok u oku bližnjega 
vidi i trun. Pa dok talio ljudi subjektivno nalaze neke isprike, objektivno su 
uzrok sablazni na svakom koraku (zavidan čovjek, »zelenaš«, škrtac, tašt sve¬ 
ćenik i si.). A Krist: je rekao: Teško onomu čovjeku preko koga dolazi sabla¬ 
zan (Ml 18, 7). 

POGLAVLJE III.: LJUBAV PREMA BLIŽNJEMU 

Sv. Ivan Evanđelista nam govori: Od Boga imamo ovu zapovijed, da 
tko Boga ljubi, (treba da) ljubi i bližnjega svoga (1 Iv 4, 21). Razlog 
toj zapovijedi leži u činjenici, što je ljubav -k Bogu specifično jedan 
te isti čin s ljubavlju prema bližnjemu; ljubav, kao trajno raspolože¬ 
nje (habitus) ima jedan te isti formalni objekt (Boga), zato obuhvata 
i bližnjega koga u Bogu i radi Boga ljubimo (30)- Prije smo rekli 
da sva razumna stvorenja (osim odsuđenika i zlih anđela) spadaju 
na drugotni materijalni objekt ljubavi k Bogu. Ne ljubimo ih radi 
neke njihove vlastite dobrote i vrijednosti, nego radi Boga jer su 
Njegova stvorenja, i radi Krista jer su Njegovom krvlju otkupljena. 
Po Njemu su svi ljudi naša braća, po Njemu svi zajedno sačinjavamo 
jednu obitelj, pozvanu sa svim članovima bez razlike na zajedničku 
sreću i vječni život u slavi s Njim. Takova se misao uznosi nad sve 
pojedinosti i nad sve razlike u relativnoj vrijednosti, što se stvarno 
nalazi među ljudima; ta misao plovi iznad svih sporednih motiva, a 

(29) Sv.Augustin: »Si male amaveris, tune ođisti«, In Joannem Ir. 51, n. 10. 

(30) S. theol. II-II, q. 25, a. 1. 

slijedi samo najveći, najčišći i najuzvišeniji motiv koji gleda u Bogu. 

Zato je ljubav prva i najveća krepost: što prvenstveno uživa 
u Božjoj slavi i ne traži za sebe ništa, jer po 
n j i, j ima sve. Formalna se objektivna slava Božja stvarno po¬ 
kriva sa subjektivnom konačnom svrhom svakog čovjeka. 

§ 1. STO TRAŽI I KAKO JE VALJA PROVODITI 

1. -- Ljubeći Boga radujemo se radi njegovih savršenosti (»compla- 
contia«), želimo da ih sva razumna bića upoznaju, radujemo se kad 
ih upoznaju i priznaju; tu smo uključeni i mi sami kao predmet i 
svaki naš bližnji koji u ljubavi sudjeluje. Svi se sjedinjuje¬ 
mo u ljubavi k Bogu, jer svi imamo jednaku dušu od Boga stvorenu; 
svi shvaćamo i cijenimo ljepotu (etički momenat) nesebičnosti, što 
dolazi do izražaja u prijateljskoj ljubavi (»benevolentia«); čistoću 
toga motiva čuvamo'tako, što se na Boga oslanjamo i trajno na Nj 
obaziremo, a ne samo na osjetilnost i prirodnu sklonost. Tako usvi- 
jesno ljubimo i samu tu vezu (»hoc modo charitas per charitatem 
smatur« (31), koja nas s Bogom združuje, i trajno je (kao dobro) že¬ 
limo svima koje ljubimo. Među njih brojimo i grješnike (32) ukoliko 
su kao ljudi sposobni za i pozvani na vječni život. 

Pod izrazom »bližnji« razumijevali su Židovi samo pripadnike svoga plemena 
(naroda), makar da se zapovijed ljubavi prema bližnjemu (Lev 19, 18: Ljubi 
bližnjega kao samoga sebe«) stvarno mogla i morala protezati i na pripadnike 
izvan izraelskog plemena (Lev 19, 34: »Ako stranac medu vama stanuje... 
ljubite ga kao sebe same«). Ne samo poradi ove izrične zapovijedi, nego i 
s razloga što St. Zavjet priznaje sve ljude kao djecu jednoga Oca Stvo¬ 
ritelja, dakle stvarno kao jednu obitelj gdje su svi ljudi braća (Gen 9, 5), po¬ 
stojali su elementi za ispravno shvaćanje pojma »bližnji«. 

II Novom Zavjetu naglasuje Krist ljubav prema bližnjemu kao svoju »novu 
zapo v i j e d« i stavlja je uporedo sa zapovijedi ljubavi k Bogu. On je ujedno 
jasno označio, da se pod bližnjim ima razumijevati svaki čovjek, pa i narodni 
neprijatelj (priča o milosrdnom Samaritancu [Lk 10, 30]). Kao vrhovni zakon 
svoga poslanstva postavlja: »Novu vam zapovijed dajem da se 
među sobom ljubite kao što sam ja vas ljubio... Po tomu 
će svi. poznati da ste moji učenici ako budete ljubili 
jedan drugoga« (Iv 13, 34). 

(31) S, theol. II-II, q. 25, a. 2. | 

(32) S. theol. II-II, q. 25, a. 7. 


Lhznji nam .,e također ne samo svaki čovjek, nego i svako razumno stvorenje 
dakle i anđeli s blaženima u nebu i duše u čistilištu. Izuzeti su samo odsuđeriici 
i zli anđeli; om ne mogu biti predmet ljubavi k Bogu, jer su od Boga pravedno 
ocbacem. Ljubiti ih-dakle prijateljskom ljubavlju, značilo bi povrijediti 
Božju pravednost. Natprirodna se ljubav naime osniva na zajedništvu vječnoga 
života u Bogu, a od njega su oni isključeni. Nisu međutim isključeni iz opće 
ljubavi kojom želimo da sve što Bog stvara i čini, ostane po svojoj prirodi 
onako i traje onoliko, kako i koliko to služi Njemu na slavu (33). 

Ljubiti bližnjega znači dakle: 

a) u prirodnom pogledu (moralno)': htjeti mu dobro s razloga 
što je to plemenito, budući da se radi o biću koje s nama ima istu 
piiiodu, iste društvene potrebe i jednaku zadaću u životu. 

b) u n a t p r i r Ođnom pogledu (supernaturalno): htjeti mu dobro 
.» lazloga što nas na to nuka ljubav k Bogu i što tim ugađamo Bogu, 
kojemu svi pripadamo kad djeca, braća u Kristu, hramovi Duha 
Svetoga i baštinici kraljevstva nebeskoga. Bog je dakle uvijek for¬ 
malna pobuda (motiv) ljubavi, i ako se kadgod pojedinačni čin odvija 
pod vidom, koji na prvi mah ne pokazuje izrično na Boga, nego samo 
bližnjega dovodi u vezu s Bogom (stvorenje, sin, dijete, prijatelj 
Božji, brat Kristov, slika, hram, slava Njegova i dr.). 

2. -- K a k o valja ljubiti bližnjega? 

A) Postoji pozitivna Božja zapovijed ljubiti svoga bližnjega kao sa¬ 
moga sebe. 

Nakon što je Krist proglasio ljubav k Bogu prvom i najvećom zapo¬ 
vijedi, dodao je odmah: »Druga je (zapovijed) slična ovoj: ljubi bli¬ 
žnjega svoga kao samoga sebe« (Mt 22, 39). To opetuje sv. Ivan Evan¬ 
đelista: »I ovu zapovijed imamo od Boga: da tko ljubi Boga, ljubi i 
bližnjega svoga« (1 Iv 4, 21). Prema duhu ove zapovijedi opravdano 
izvodimo: 

kao samoga sebe: to znači da motiv ljubavi prema bližnjemu ima 
biti jednak, a ljubav ne mora biti jednako jaka kao ljubav prema sa¬ 
momu sebi; ova ima prednost pred ljubavi prema bližnjemu i ima joj biti mje¬ 
rilo. To slijedi: a) iz jasne dužnosti da svaki ima spasiti svoju dušu (Mt 
Hi. 25), ima se dakle najprije brinuti za sebe; b) iz ispravno shvaćene ljubavi 
piema sebi kako se kod razumnih i čestitih ljudi opaža: oni na prvom mjestu 
ljube svoju pihodu ukoliko je razumna (svoju dušu); c) iz ispravno shvaćene 
ljubavi prema Bogu i bližnjemu: Boga ljubimo kao počelo i osnov svake lju- 

(33) ibid. a. 11. 

bavi; pojedinac sebe kao sudionika (particeps), a bližnjega kao druga i 
brata pozvana k istoj vječnoj slavi (34). . . 

Pojedinac se združuje s-Bogom (»unitas«), a bližnji se njemu (pojedincu) 
„ridružuje (»unio«) i s njim sudjeluje. Sebe dakle ima pojedinac vis 
i i ubiti jer je ta ljubav k sebi mjerilo, nego bližnjega za kojega je mjeri o. 
Fxemplar potius est quam exemplatum. O tom se izražava sv. Augustin ovako 
Primum ergo dilige Deum, deinde te ipsum; post haec dilige proximum sicut 
te ipsum. Nam si te ipsum non nosti amare, quomodo proximum poteris m 
veritate diligere? (35). 

B) Bližnjega valja ljubiti unutrašnjim i izvanjskim načinom. 

a) unutrašnjim činom (affective) što znači: u srcu mu željeti 
dobro. Valja ga naime ljubiti kao sama sebe; sebi pak samome svat <o 
prirodno želi samo dobro i svakim svojim činom za tim teži. U tu se 
svrhu dobar vjernik ne će zadovoljiti samo tim, da općenito za sve 
moli i da svoga bližnjega ne mrzi (negativno), nego ce nastojati biti 
pripravan u svakoj zgodi s njim dijeliti radost u dobru a žalost u 
zlu (pozitivno); 

b) izvanjskim činom (effective) što znači: pokazati svoju lju¬ 
bav na djelu. Izvor je ljubavi u Bogu; što tko Boga više ljubi vise ce 
to bližnji osjetiti, jer ljubav goni na djelo. Naših pak dobrih djela ne 
treba Bog za sebe, ali ih treba bližnji. Zato je Krist rekao: Sto jedno¬ 
me od ovih najmanjih učinite, meni ste-učinili (Mt 25, 40). 

Djelotvorna ljubav prema bližnjemu posebno je veliko poglavlje u žrzotu 

kršćanskog vjernika. Napose će o njoj biti govor u ° d ^’ 0 buhvatU sve 
liubavi prema bližnjemu. Ovdje naglasujemo da i ona ima obuhvat ll 
ljude i to: pojedinačno (individualno) kao ljude i drus vovno (socijalno) k 
skupine (plemena, narodi), ima dakle biti općenita (umversalis). 
se dakako da ima obuhvatiti sve kao pojedince, jer je to fizički nemogu , 
nego oprite, tako da nikoga ne isključi. Ova je kršćanska ljubav prema 
bližnjemu osobita oznaka Kristovih sljedbenika, u opreci prema uskogrudnom 
sebTčnom shvaćanju starih predkršćanskih naroda. Pokazalo se to odmah na 
početku kršćanskog doba, kad je sv. Pavao na začuđenje ondašnjega svije 
pisao: Nema tu više Židova ni Grka, roba niti slobodnjaka, muško mti zens - 
svi ste vi jedno u Isusu Kristu! (Gal 3, 28). 

C) U općoj zapovijedi ljubavi prema bližnjemu postoji određeni red 

L ubav stremi k Bogu i od Njega ižlaži. Prijateljska se ljubav osniva 
na zajedništvu vječnoga života u Njemu. Odnos svega s voienog 

(34) ibid. q. 26 , a. 4; S c h i 1 1 i n g, n. dj. n. 348. 

(35) S v. Augustin, Sermo 385, n. 5. 

sviju bića prema Bogu kao počelu, traži da postoji izvjestan obzir 
među njima i Bogom kao i među samim bićima. Niti su svi ljudi kao 
osobe jednako vrijedni, niti sva dobra jednake cijene, a niti su 
sve potrebe jednako teške u životu. Zato ne mogu ni obveze 
ljubavi biti posvuda i prema svakomu jednake. S obzirom na ta tri 
istaknuta gledišta, možemo ih sa sv. Tomom (36) ovako razvrstati: 

1) Osobe. Jednu osobu pred drugom može netko više ljubiti na tri načina: 
a) prema njezinoj vrijednosti (obiective), kad nekoga ljubi više, 
jer to stvarno zaslužuje; b) prema vlastitom sudu (appretiative), kad 
na nekom smatra koje odlično svojstvo vrijednim veće ljubavi ili kad mu je ta 
osoba bliža; c) prema stupnju ljubavi (intensive), kad je čin ljubavi 
življi i dublji prema jednom nego prema drugomu. 

2) Dobra. I dobra se jedna od drugih razlikuju u- cijeni na tri načina: a) d li¬ 
li ovna su dobra natprirodna (vječni život, milost/krepost) i prirodna (slo¬ 
boda, volja, razum); b) tjelesna (vremenita) su dobra: unutarnja (život, 
zdravlje, znanje, sposobnost) i izvanjska (čast, dobar glas, imetak). Prva su dva 
kao moralna dobra (bona personae) uvijek pred imetkom (bona fortunae). 

3) Potrebe (nužda) u kojima se bližnji može nalaziti ili su duhovne ili tje¬ 
lesne prirode. U jednoj i u drugoj valja uzeti u obzir okolnost, da li je nužda 
(potreba) skrajnja, teška ili laka: a) skrajnja (extrema) je nužda kad pod 
izvjesno (certo) prijeti pogibao vječne propasti ili tjelesne smrti. U takovoj 
se nuždi nalazi n. pr. krivovjernik ili nekršteni na smrtnom času (duhovna), 
ili teški bolesnik, smrtno ranjen čovjek (tjelesna); b) teška je (gravis) nužda 
ili potreba kad spomenute pogibelji prijete vjerojatno (probabiliter) — ako ne 
stigne tuđa pomoć. I položaj u kom doduše zlo nije najveće, ali prijeti pod 
izvjesno (certo), smatra se teškom nuždom (robstvo, velika sramota, propast 
imetka, teška bolest i si.; c) obična (levis) je nužda (zove se i laka) gdje je 
se pojedinac može osloboditi bez velike muke. U takovoj se nuždi redovno 
nalazi svaki grješnik (duhovna nužda) ili svaki siromah čovjek (tjelesna nužda). 
Između navedenih pojedinih stupnjeva mogu se još praviti razlike, jer se 
nužda ocjenjuje moralno a ne matematički. Tako ističu »quasi extremam ne- 
cessitatem« koju zovu i »gravissima«. Iz okolnosti će uvijek trebati odrediti, 
da li se takova nužda više približuje skrajnoj ili više k teškoj nuždi (potrebi), i 
prema tome riješiti slučaj. 

S obzirom na potrebe redoslijed je dakle ovaj: skrajnja duhovna, teška du¬ 
hovna, skrajnja vremenita (ili tjelesna), teška vremenita, obična duhovna, 
obična vremenita. 

4) Veze što postoje među osobama gdje vlada ljubav, jesu također različite. 
Valja razlikovati: a) tjelesnu vezu što nastaje krvnim srodstvom. Vrsna 
je razlika višestruka: roditelji i djeca, muž i žena. rođaci, svojta; b) du¬ 
hovna veza što nastaje iz vjerskih čina. Posebne su vrste: vjernici među 


(36) S. theol. II-II, q. 26, a. 1-13. 

Kubom, s dušobrižnikom, s ispovjednikom i đr.; c) građanska veza sto 
nastaje iz političkih odnosa. Posebne su vrste među: građanima, sustanarima, 
sudrugovima i si. . 

3 _ _ Pretpostavivši te pojedinosti, red ljubavi (ordo caritatis) je 

ovakav: 

1) B og a mora svatko ljubiti na prvom mjestu iz¬ 
nad svega objektivno i aprecijativno. 

To smo dokazali kod rasprave o ljubavi k Bogu i prema sebi samome. 

S ovoga se gledišta tek mogu razumjeti Kristove riječi: »Tko dolazi 
k meni a ne mrzi oca svojega i matere svoje ... i još k tome i duše 
(t. j. života) svoje, ne može biti moj učenik« (Mt 10, 37). Sve dakle 
prije izgubiti — pa i najdraže na svijetu — nego ljubav k Bogu, 
koja se gubi jednim jedincatim smrtnim grijehom. Tolika je cijena 
Božje ljubavi; za nju nema zamjene. 

2) U istim.okolnostima dužan je svatko sebe sa¬ 
moga ljubiti više nego bližnjega. 

Osim navoda kod Mt 22, 39 i Lev 19, 18 na temelju kojih smo doka¬ 
zali da je ljubav prema sebi mjerilo za ljubav prema bližnjemu (37), 
ističemo napose dokazivanje sv. Tome gdje on naglasuje razliku 
između sudionika (particeps) i sudruga (socius) na vječnoj slavi i u 
vječnom životu s Bogom (38). Sudionik je pred sudrugom, dakle lju¬ 
bav prema sebi (sudioniku) dolazi pred ljubav prema bližnjemu 
(sudrugu). Spomenuti valja i činjenicu kako se redovno pokazuje u 
životu: da naime čovjek prirodno ljubi više sebe nego drugoga; 
prirodnu pak sklonost ima čovjek od Stvoritelja, ne može dakle ta 
pojava biti pogrješna. 

3) Među bližnjima treba bolje i sve ti je ljubiti 
objektivno više, a nama bliže intenzivno i apie- 
cijativno više. 

8 ) Bolji i svetiji pojedinci su u posjedu visokih i viših dobara, koja 
ljubimo Boga radi; zato im želimo da u njima još više napreduju, jer 
c'e tako Božja slava uvećava; po Božjoj dobroti imaju om i neko 
pravo, zapravo prednost na nova veća dobra. Objektivno su om Bogu 
bliži jer su na prvom mjestu, pa su zato i dostojniji (39). 

(37) »norma« ne upućuje na jednakost nego na sličnost, S. theol. II I , q 
a. 7. 

(38) S. theol. II-II, Q. 26, a. 4. 

(39) N o 1 d i n, n. đj. str. 82. 

b) Utjecaj ljubavi je jači na ono što je nam krvno ili duhovno bliže, 
nego na ono što je nam dalje; više je razloga (motiva) ljubavi kod 
krvno ili duhovno bližih, nego'kod onih koje smo. dužni ljubiti općom 
ljubavi; zato je i snaga ljubavi (intenzitet) jača, nego u istoj prilici 
kod drugoga bližnjega (40). 

Poradi toga valjat će priteći u pomoć: 

a) ako se u jednakoj skrajnoj duhovnoj ili tjelesnoj nuždi nalaze dva čovjeka: 
onomu koji ti je rođak; 

b) ako su u nejednakoj nuždi: onomu koji je u duhovnoj nuždi, makar drugi 
bio i rođak; 

■<:) ako svećeniku valja odlučiti, komu će prije pomoći u slučaju gdje umiru: 
nekršteno dijete i krštenik starac — odlučit će pomoći djetetu, jer starac može 
sebi sam pomoći probudivši savršeno pokajanje, a dijete bi umrlo nekršteno 
(u pretpostavci da nema nikoga drugoga tko bi ga krstio); 
d) ako valja župniku odlučiti kojemu će bolesniku na smrtnoj postelji prije 
priskočiti u pomoć: ocu koji mu nije župljanin ili svome župljaninu, valja 
reći: župljaninu, ako nije skrajnja nužda, jer se radi o duhovnoj pomoći i du¬ 
hovnom srodstvu koje nosi prednost pred tjelesnim; ako je pak skrajnja 
nužda, priteći.će u pomoć ocu, jer i ako se radi o duhovnoj pomoći, u jednakoj 
je nuždi krvna veza jača i preča, a ljubav intenzivnija (41) 

£ ! — Svu što je rečeno o prednosti (prvenstvu) ljubavi prema sebi, 
vrijedi kad su okolnosti među nama i bližnjim jednake (in pari con- 
ditione). Kad nisu — drugi je red i to: 

.1) U nenužnim duhovnim dobrima slobodno je 
bližnjega sebi pretpostaviti. 

Razumije se: što je komu za vlastiti duševni spas potrebno, niti može 
niti smije izostaviti; ali što nije potrebno nego samo korisno, može 
tkogod iz ljubavi prepustiti bližnjemu. Lišava se tako netko duhovna 
dobra na jednoj strani, ali ga stječe na drugoj, jer je takav postupak 
krepostan čin, koji će Gospod uvijek nagraditi. 

Za. praksu. Slobodno je: a) sebi željeti što duže poživjeti i u ovom životu dje¬ 
lovati na slavu Boga i korist bližnjega, a svoju osobnu vječnu sreću odložiti 
na kasnije; b) izložiti se daljnjoj grješnoj prigodi za duhovno ili tjelesno dobro 

(40) M a u s b a c h, Kath. Moraltheol. II, str. 108. 

(41) »Bonum multorum commune divi ni us est (conservare) quam bonum 
unius«, S v. T o m a, S. theol. II-II, q. 31, a. 3, ad 2; »Esse partis est propter 
tutius unde et bonum gentis est divinius quam bonum unius hominis«. S. c. 
gent.. 1. 3. c. 17. 

bližnjega, osobito stručnim licima (svećeniku, liječniku); čak i bližnjoj grješnoj, 
prigodi — uz potrebne mjere opreza; c) odgoditi izvršenje duhovna dobra djela 
(stupanje u red) — radi duhovna ili tjelesna djela milosrđa; d) željeti veća 
duhovna dobra bližnjemu nego sebi, pa tako vlastite zasluge prikazati n. pr. 
za duše u čistilištu; e) uz vlastitu životnu pogibao spašavati utopljenika, dvoriti 
zarazne bolesnike (kuga) i si.), U slučaju da je život bližnjega za Crkvu, državu 
ili opće dobro neophodna potreban — postoji i dužnost zaštititi njega, a izlo¬ 
žiti sebe (42). 

2) Duhovno dobro bližnjega valja uvijek pietpo- 
s ta vi ti vlastitom tjelesnom dobru. Napose: 

a) u skrajnoj duhovnoj nuždi valja bližnjemu pomoći i uz 
cijenu vlastita života ili velike vremenite štete. Poput Krista, veli. 
apostol sv. Ivan »valja i nama za brata život položiti« (1 Iv 3, 16). 
Dakako: a) ako postoji sigurna nada da ćemo ga.spasiti, b) ako nema 
nikoga tko mu hoće pomoći, te c) ako otuda ne će nastati još neko 
veće zlo. Tako bi stvarno bilo samo veće zlo, kad bi se netko žrtvo¬ 
vao, da na smrt bolestan bližnji pod svaku cijenu dođe do svećenika, 
a da zbog toga bude cijelo mjesto na pr. izloženo strijeljanju i si. 

b) u t e š k o j duhovnoj nuždi dužan je bližnjemu u pomoć pri¬ 
skočiti samo onaj koga na to dužnost veže, kao n. pr. svećenik; ostali 
su dužni uz neku svoju laku štetu ili neugodnost. Ali ako tkogod ni¬ 
čim neobvezan, ipak i u'takovoj nuždi žrtvuje čak i svoj život za 
bližnjega, izvršio je hvalevrijedno kreposno djelo. 

<0 u običnoj duhovnoj nuždi valja priskočiti u pomoć uz 
malu vlastitu vremenitu štetu. Veća se žrtva ni od koga ne traži, jer 
se bližnji uz malo truda može i sam te nužde osloboditi. 

3) Tjelesno dobro bližnjega valja uvijek pretpo¬ 
staviti vlastitom izvanjskom dobru. Napose: 

a) u skrajnoj tjelesnoj nuždi dužan je to učiniti i uz cijenu 
života tko je po službi dužan pomoći (n. pr. liječnik); ostali uz neke 
svoje žrtve ili neugodnosti, makar bile i teške, 

b) u teškoj vremenitoj nuždi — valja pomoći uz vlastitu 
neku (laku) neugodnost; 

C ) u običnoj vremenitoj nuždi — samo onda ako za onoga 
koji pomaže nema ni poteškoće ni neugodnosti. 

(42) S. theol. II-II, q. 26, a. 9, 10, 11. 

»C aritas non obligat eum gravi incomniođo« ima se ovako 
razumjeti: ako bi za me nastala razmjerno teška neugodnost, nisam dužan 
pozitivno priteći u pomoć. Još mi uvijek ipak ostaje dužnost priteći u 
pomoć negativno t. j. preko trećega lica, na način kojim mogu od sebe 
otkloniti teške neugodne posljedice a ipak pomoći. To valja napose naglasiti, 
jer se na račun odveć slobodna razumijevanja spomenute uzrječice, često iz¬ 
miču ljudi od pomoći bližnjemu u vremenitoj potrebi i ondje, gdje im je to 
stvarno dužnost. S obzirom na ljudsku sebičnost, dotjeranu do načela u naše 
vrijeme, katolička moralka napose naglasuje etičku vrijednost svojevoljna 
odricanja i žrtve u korist bližnjega. To nije samo slobodno, nego je plemenito 
i spasonosno u smislu riječi sv. Pavla: »Sve mi je dozvoljeno, ali sve nije ko¬ 
risno. Neka nilko ne traži svoje, nego ono što je bližnjega!« (1 Kor 10, 23) (43). 

4) Pojedinac je dužan opće dobro pretpostaviti 
svojemu tjelesnom i vremenitom dobru. 

Razlog leži u činjenici, što je pojedinačno dobro upravljeno k dobru 
zajednice kao prema svrsi; pa kako je opstojnost dijela radi cjeline, 
tako je i dobro pojedinca podređeno dobru cjeline. Cjelina i njezino 
dobro stoje zato u neku ruku bliže Bogu nego pojedinac (44). Od za¬ 
jednice pak u najvećoj mjeri ovisi ne samo on kao pojedinac, nego i 
svi ostali pojedinci. Zajednica mnogo pripomaže postignuću konačne 
svrhe svakoga svoga člana, zato je s ovoga najvišega gledišta pleme¬ 
nito i opravdano ljubiti opće dobro više, nego svoje u istim okolno¬ 
stima. Pretpostaviti opće dobro vlastitomu vremenitomu u danom 
slučaju kao što je n. pr. rat, požar, postaje jasna dužnost: pomoć ne 
ide na račun pojedinca (sudruga ratnika, pogorelca i si.) nego na 
račun zajednice, sela ili domovine. U tomu je moralna ljepota žrtve, 
u tomu i opravdanje ove moralne dužnosti. 

Bilješka. U redu ljubavi prema bližnjemu na mjestu je da se napose istakne 
ljubav prema najbližima: ženi, djeci i roditeljima. Iznad osjetilne ljubavi, koja 
je ovdje prirodna i razumljiva, valja da u obitelji kraljuje prava čista lju¬ 
bav u najvišem stupnju (45). Među bližnjima su ovi čovjeku najbliži ne samo 
po ljubavi nego osobito i po djelotvornom učinku njezinu. Najprije dolazi žena, 
pa djeca, zatim otac, mati, braća, sestre; iza njih rođaci, svojta, a onda prija¬ 
telji, dobročinitelji, poglavari, javni službenici. Takav je red općenito i redovno. 
Prema roditeljima uz objektivno veću ljubav dugujemo zahvalnost i po¬ 
štovanje, ali prema ženi i djeci uz intenzivno veću ljubav — požrtvovnost 
do smrti. U ovaj se obiteljski krug mogu ubrojiti i rođaci i prijatelji; u redu 

(43) S. theol. II-II, a. 26, a. 7. 

(44) S c h i 11 i n g, n. dj. n. 293; Merkelbach, n. dj. I, str. 697. 

(45) Noldin, n. dj. str. 85, Sv. Toma na n. mj. a. 8. 

ljubavi mogu važni razlozi osobne prirode unijeti razlike i iznimke u 

izvjesnoj mjeri; to ne smeta razvoju ljubavi dok iskreno nastojimo zadovoljiti 

onome na što nas Kristova zapovijed obvezuje. Red je uvijek slobodno, čak t 

je nekada i potrebno izmijeniti, napose u potrebi kakova se ukazuje na času j 

smrti; ali i radi osobitih okolnosti prolazna značaja (otac pijanac dolazi iza i 

matere, čestit prijatelj prije nevaljalca rođaka) slobodno ga je, a nekada i po- J, 

trebno izmijeniti. 


§ 2. LJUBAV PREMA NEPRIJATELJIMA 

Na pitanje tko se ima smatrati našim neprijateljem, odgovaraju svi 
učitelji morala suglasno: onaj koji nas mrzi, vrijeđa ili 
nam nanosi nepravdu. Takav stav zauzima čovjek neprija¬ 
telj ne samo prema našoj osobi, nego i prema svima koje nazivamo 
svojima (žena, djeca, roditelji). 


Pojam »neprijatelj« suzio je svoj opseg prema kršćanskom shvaćanju. Pogan¬ 
ska je pučka etika smatrala neprijateljem svakoga pripadnika drugoga naroda. 
Nacionalistički okvir je načelu etičkog djelovanja bio često mjerilom, bas kao 
• to se to isto i danas zapaža u nekim pojavama međunarodnoga života. Ljubav 
prema ljudima uopće, pa i prema neprijateljima iz prirodne neke plemenitost, 
poznaju samo stari poganski filozofi (Sokrat, Platon, Cicero, Seneka). Kod 
židovskog se naroda ova misao, istina, nalazi izražena u njihovim svetim knji¬ 
gama (Lev 19, 18 i 34), ali je rabinska praksa nacionalistički pojam pr.jatelja 
protegnula samo na pripadnike Izraela; za neprijatelje je s4m zakon nalagao 
mržnju, kako to i Krist Gospodin izrieno spominje (Ml 5, 34). Tek je On ne- 
dvoumno jasno naložio ljubiti sve ljude - čak i neprijatelje; istaknuo 
je to napose, makar da je u općoj zapovijedi ljubavi prema bližnjemu sadržana 
i zapovijed ljubavi prema neprijatelju. Ali radi toga što je ona s jedne strane 
suprotna općem starom shvaćanju i krivom rabinskom tumačenju, a s u«««, 
strane što stvarno sobom nosi mnogo poteškoća i označuje vrlo visok stupanj 
moralne snage, nju je Krist osobito naglasio kao posebnu značajku svoga 

sistema. 


I) Po Kristovoj zapovijedi smo dužni i neprijatelje pozitivno ljubiti. 

1) S v PismoN. Z. tona više mjesta potvrđuje: 

a) »Otpusti nam duge naše kako i mi otpuštamo našim dužnicima« 
(Mt 6 > Jl2). Tu se ljubav prema svima, a napose prema onima 031 su 
nam štogod skrivili, stavlja kao uvjet oproštenja: »Ako ne oprostite 
ljudima, ni Otac vaš ne će vama oprostiti vaših grijeha« (Mt 6 15). 

b) Isto se opetuje kod izlaganja poredbe o nemilosrdnom sluzi: »Tako 
će moj Otac nebeski postupati s vama, ako svaki od srca ne oprostite 
svome bratu« (Mt 18, 35). 


c) U savjetu što ga sv. Pavao daje Rimljanima: »Ne daj da te zlo po¬ 
bijedi, nego ti svladaj zlo dobrim« (Rim 12, 21) — pretpostavlja se 
djelotvorna dobra volja i prema onima koji nam čine zlo, dakle 
prema neprijateljima. 

d) Ali napose su pune značenja do tada nečuvene riječi natprirodne 
snage koje Spasitelj govori: »Ljubite svoje neprijatelje, činite dobro 
onima koji vas mrze, i molite se za one koji vas progone i ogovaraju, 
da budete djeca Oca vašega na nebesima, koji daje da njegovo sunce 
izlazi i zalazi nad dobrima i zlima, a kišu daje pravednima i nepra¬ 
vednima« (Mt 5, 43—48). 

2) Sv. Pismo St. Z. je prema svome značenju za moralni napre¬ 
dak čovječanstva pripravljalo na ovu izričitu zapovijed. Tako osim 
teksta Lev 19, 17—18 još Exod 23, 4—5, Prov 25, 21. 

3) Umstveni razlozi koji osvijetljuju ovu visoku zapovijed 
jesu činjenice: da su svi ljudi braća u Kristu i sinovi jednoga Oca ne¬ 
beskoga: da smo svi pozvani na jednaki vječni život u Njegovoj slavi; 
da smo svi grešni i potrebni Njegove pomoći. Osim toga razum 
ne može opravdati mržnje na osobu, ako i opravdava mržnju na 
grijeh kao uvredu Boga, što je počinja osoba. Konačno vrijednost 
načela: ne čini što ne želiš da drugi tebi učini, govori za ljubav i 
prema neprijatelju, jer svi želimo biti ljubljeni a nipošto mržnjom 
gonjeni, ni od koga, pa ni od neprijatelja. 

Ii) Za ispravno razumijevanje ove zapovijedi valja uvažiti ovo: 

a) najprije imamo isključiti svaku osvetu i mržnju u svom odnosu 
prema neprijatelju; ne smijemo mu vraćati jednakom mjerom, zlo 
zlim, neprijateljstvo neprijateljstvom; razumljivo je i ljudski je, ako 
ga izbjegavamo, i ako se u njegovoj prisutnosti ponešto i uzrujamo; 
ali se tom prvotnom porivu ne smijemo svijesno odati, niti 
sami postati neprijateljem. Ne treba napose ni spominjati, da osveta 
ne pripada nama, nego sudu ljudskom i Božjem. U krajevima gdje 
vlada »krvna osveta« valja obzirno, ali dosljedno i energično nagla¬ 
šavati pravi .smisao ove Kristove zapovijedi i pokazivati zamjerne 
njezine plodove za društveni i posebnički život. 

b) pozitivno ćemo ljubiti neprijatelja čovjeka, ako mu ne 
uskratimo zajedničke (opće) znakove ljubavi (signa commu- 
nia), koje dugujemo svima, dakle i neprijateljima. To su: odzdraviti 
na pozdrav, odgovoriti na upit, ne isključiti ga od zajedničkog posla, 

molitve, milostinje i si. Uskrata bi ovih znakova odavala osjećaj 
mržnje, a neprijatelja bi još više ojačala u njegovu neprijateljskom 
stavu. Naprotiv: posebne (signa specialia) znakove ljubavi mu 
nismo dužni davati ni iskazivati, jer na prijateljsku ljubav nismo ni 
prema komu obvezani, pa pogotovo ne prema neprijatelju. Znakovi 
su posebne ljubavi: poziv u kuću, primanje prigodom krstitka ili 
svatova, posjeti, dopisivanje, izraz saučešća, prethodno pozdravljanje 
(osim kod starijega), prijateljski nagovor i si. 

IH) Iz dostatna je razloga katkada slobodno izostaviti opće (za¬ 
jedničke) znakove ljubavi na neko vrijeme: 

a) ako to čini tko ima pravo kazniti (otac, starješina), pa se nada da će tako 
podložnika popraviti. Može otac na neko vrijeme odbaciti kćerku, koja je pro¬ 
tiv njegove volje (a možda i znanja) odbjegla nevjenčana k čovjeku, pa još 
oženjenu, ili s njim sklopila građanski brak; 

b) ako to čine i drugi, ali iz ljubavi a ne iz mržnje; tako se može dijete šibom 
poučiti s privolom roditelja, da se popravi; može se tako postupati i u slučaju 
kad neprijatelj, ako mu se pokazuju opći znakovi ljubavi, postaje samo još 
nasilniji i opasniji; 

c) ako to biva u znak teške boli zbog svježe rane ili zbog izvanredno teške 
uvrede i nepravde, promišljeno i zlobno nanesene. Takav bi postupak bio 
opravdan prema čovjeku, koji s tobom u lice prijateljuje, a iza leda ti sprema 
stupicu ili kuje klevetničku urotu. 

Ali i obratno: bit će kadgod iznimno potrebno i neprijatelju po¬ 
kazati znakove posebne ljubavi: 

a) ako bi uskrata bila znak osobite mržnje, kao: uskratiti ruku kad je nepri¬ 
jatelj pruža na pozdrav; u teškoj tuđoj životnoj nesreći ostati hiadan i bez¬ 
obziran; kad neprijatelj traži izmirenje, odbiti ga; 

b) ako postoji opravdana nada, da bi na taj način prestalo neprijateljstvo; 

c) ako bi uskrata prouzrokovala smutnju. To nije rijedak slučaj u društvenom 
životu, gdje se ljudi sastaju po potrebi posla, poziva, dužnosti i si., a nisu u 
stanju ukloniti smutnje nikakovom »izjavom« ili »opomenom« (46). Potrebno 
bi bilo za takav slučaj pokazati neprijatelju i znak posebne ljubavi. Noldin 
ipak dodaje (47): »non cum gravi incommodo«. 

Ako bi se taj dodatak i mogao nekako prihvatiti za svjetovnjake, za svećenike, 
držim, teško. Napose to vrijedi za slučaj, kad se njihov susret odigrava pred 
— svjetovnjacima! Osobna je poteškoća u ovom slučaju daleko ispod veličine 
štete, koja nastaje ne samo za dotičnu svećeničku osobu, nego za cio stalež i 
Crkvu. 

Kakav je grijeh uskrata znakova ljubavi? 

Na pitanje odgovaramo ovako: kako je Krist ovu zapovijed napose istakao, 
izrazio je tim želju, da se na njezino vršenje mnogo pazi u životu vjernika. 

(46) Merkelbach, n. dj. str. 687. 

(47) Noldin, n. dj. str. 87; Šimecki dr. Franjo, Ljubav prema neprijatelju, 
Zagreb (1927), str. 66. 

Ljubav je značajka Njegove nauke i poslanstva, zato je uskrata odnosnih 
znakova ljubavi prema neprijatelju po sebi teški grijeh (ex genere 
grave), jer se protivi ljubavi koja obvezuje pod teški grijeh. U pojedinačnom 
se slučaju ima ustanoviti: a) da li uskrata proizlazi iz mržnje b) da li je 
neprijatelj smatra uvredom i c) da li uzrokuje smutnju. Ako nije ni 
jedno, ni drugo ni treće, uskrata je laki grijeh; teški je grijeh naprotiv,' kad 
se ostvaruje bilo jedna od ovih triju mogućnosti. 

Ustanoviti da li uskrata proizlazi iz mržnje, bit će moguće samo ako se ogleda 
uzrok zbog kojega je uskrata nastala. Ocjena ima povući sve okolnosti u 
razmatranje; tek tako će se doći do sigurna suda. Pojedinosti su u životu 
vrlo mnogostruke, jer su odnosi među ljudima; prilike u kojima žive, pobude 
zbog kojih rade, način kako svoj posao vrše itd. individualni i u svakom po¬ 
jedinom slučaju drugačiji. — Ustanoviti ostala dva slučaja (je li nastala uvreda 
ili sablazan) nije teško. 

Dužnost i način izmirenja (reconciliatio). Prema pozitivnoj zapo¬ 
vijedi Kristovoj postoji dužnost neprijatelju oprostiti uvredu i s njim 
se pomiriti, uspostaviti redovni odnos u smislu zapovijedi ljubavi. U 
evanđeljima čitamo: 

»Ako otpustite ljudima njihove pogreške, otpustit će i vama Otac 
vaš nebeski. Ako li ne otpustite ljudima njihove pogreške, ni Otac 
vaš ne će otpustiti vaših pogrešaka« (Mt 6, 14-15). 

»Tako će i Otac moj nebeski učiniti Vama, ako ne oprostite svaki 
bratu svome od srdaca svojih« (Mt 18, 35). 

»Ako dakle prineseš svoj dar na oltar i ondje se sjetiš da tvoj brat 
ima nešto protiv tebe, ostavi ondje svoj dar pred oltarom i idi prije 
te se pomiri s bratom svojim, a onda dođi i prinesi svoi dar« 
(Mt 5, 24). 

»Ako ti brat tvoj sagriješi, pokaraj ga, pa ako se pokaje, oprosti 
mu. I ako ti sedam puta na dan sagriješi i sedam se puta obrati 
k tebi i rekne: kajem se, oprosti mu« (Lk 17, 4). 

Prema tome: 

a)^ uvredu valja oprostiti, iz srca ukloniti osjećaj mržnje 
i želje za osvetom, oprostiti ne samo u duši, nego to i izvana pokazati; 
opći (zajednički) znaci prijateljstva ne moraju se neprijatelju poka¬ 
zati odmah, nego kasnije. Uvrijeđeni ne mora tražiti izmirenja, ako 
ne prijeti opasnost, da će protivnik ustrajati u grijehu ili da će odatle 
nastati sablazan; mora ga pak prihvatiti u duši odmah, a izvana ih 
može pokazati i kasnije, očitujući tako svoju žalost zbog nanesene 
uvrede; 

b) staroga prijateljstva ne mora obnoviti, niti 
izvan zajedničkih znakova prijateljstva išta poduzimati, 

c) duga oprostiti, niti od svoje tražbine odustati ne mora, 
ako toga ne nalaže ljubav u slučaju posvemašnjeg neprijateljeva 
siromaštva. Dug svoj može svatko tražiti bez mržnje i osvete i sud¬ 
benim putem; to može učiniti i onda, kad je neprijatelj sam zatražio 
oprošten je. Praktički je međutim pametnije od toga zahtjeva odu¬ 
stati, da se stara mržnja ne obnovi; 

d) izmirenje je dužan zatražiti tko je uviedu nanio, 
ako su kriva obojica, tko je nanio težu uvredu; ako je uvreda pod¬ 
jednaka, tko je prvi uvrijedio. Ako je sigurno da ne će biti uspjeha, 

otpada dužnost tražiti izmirenje. 

\ 

Ako je velika razlika u položaju uvredltelja prema uvrijeđenome, neki (Noldm, 
Merkelbach) rješavaju uvreditelja dužnosti, da on učini prvi korak k pomire¬ 
nju (48). To ne će biti ispravno: vanjski položaj ne daje nikome prava, 
da prelazi preko osjećaja osobne časti i svijesti osobnog ponosa, koji kod 
čovjeka nižega društvenog položaja može biti isto tako razvijen, negdje čak 
i jače, nego kod mnogoga koji na društvenoj ljestvici stoji možda visoko. 
Treba ovdje primjetiti: svi smo slabi i lako padamo, pa u svakodnevnom 
odnosu kao čovjek s čovjekom često i mnogo .griješimo. Prava ljubav prema 
bližnjemu ne će gledati na vanjski položaj, niti će cjepidlačariti, važući ovu 
ili onu riječ. Pred sobom će gledati veliku svrhu života i sve će rado poduzeti, 
da se postigne i promakne slava Božja, a duše smrtnih i grešnih ljudi sjedine 
u ljubavi sa svojim Stvoriteljem. 

g 3. VANJSKI ZNACI LJUBAVI PREMA BLIŽNJEMU 

Nije nam naređen samo unutrašnji čin ljubavi prema bližnjemu, 
nego i izvanji. Cak su izvanji čini po riječima Kristovim dokaz i 
mjerilo prave istinske ljubavi k Bogu i bližnjemu. Bez djela je ona 
isprazno hvalisanje (farizejstvo) ili mrtvo slovo. »Tko posjeduje 
dobra ovoga svijeta, a vidi brata svoga u nevolji, pa odvrne lice svoje 
od njega, kako može ljubav k Bogu ostati u njemu?« (1 Iv 3, 17). Od 
najvećega su značenja ovdje riječi sv. Ivana: »Ne ljubimo liječju, 
ni jezikom, nego djelom i istinom!« (1 Iv 3, 18). 

Djelotvorna je ljubav osobita značajka kršćanstva. Nju kao po¬ 
sebnu odliku ističe Krist i Apostoli. Ona se kao Božja kćerka pred¬ 
stavlja već u Starom Zavjetu, a na svoje visoko mjesto u sistemu 

,(48) No Idi n, De praee. str. 604; Merkelbach, n. dj. sv. I. str, 689. 


kršćanstva dolazi po odlučnim i jasnim izjavama Krista Gospodina. 
Miloš l'dnost prema Božjim stvorovima traži već prirodni za¬ 
kon, ali na ovom se zahtjevu prirodnog zakona očito pokazalo, kako 
jt bez Krista koji je »svijetlo svijeta« (Iv 8, 12), taj svijet lutao u 
tami. Visoki umovi kao Plato i Seneka preziru milosrdnost. Plato 
goni sirotinju iz svoje uzorne države, a Seneka smatra milosrđe ma¬ 
nom (49). U takvu je zbrku ušla kršćanska krepost m i 1 o s r d n o- 
s t i kao oslobodilačka misao među narode i otkrila im staze, što 
vode k Ocu svijetlosti, Istine i Pravde. Kroz cio srednji vijek sve do 
u naše novo doba ostala je ova kršćanska krepost bez protivnika; tek 
se N i e t z s c h e među ostalim nastranostima žestoko obara na nju, 
jer je ona za svakoga najvidljivija i najpristupačnija značajka du¬ 
hovne nadmoći kršćanstva nad svim naturalističkim sistemima. 
Milosrdnost je sv. Ivan Damascenski nazvao »nekom vrsti žalo¬ 
sti« (50). A kako je zlo motiv žalosti, kaže sv. Toma da je motiv 
milosrđa ono zlo, što ga drugi nepravedno trpi (51). Osjetilno se su- 
čuvstvovanje s tuđom bijedom može također nazvati milosrđem, isto 
kao i volja pomoći bližnjemu. U potonjem slučaju nije ono drugo 
nego ljubav. Uzrok milosrđa je uvijek neko pomanjkanje (defectus): 
bilo da tko tuđe zlo uzima pod svoje, bilo da se sam boji, c će ga 
snaći, slično stanje. Do stupnja kreposti se uzdiže, kad razum upravlja 
osjećajem negodovanja i naginj e volju da tuđoj bijedi 
pomogne iz samilosti. Krepost milosrđa je najviše vezana 
s ljubavlju, ona je stvarno učinak ljubavi, zato je sv. Toma opravdano 
i ne smatra posebnom kreposti (52). Ljubav radi iz dobrohotnosti 
(ex benevolentia), a milosrđe iz samilosti (ex compassione). U tomu 
je razlika među njima. 

Materijalni predmet milosrđa je tuđa bijeda u bilo kojem obliku: 
neimaština, bolest, neznanje, grešno stanje, žalost, smrt i dr. Formalni 
j e predmet razumom opravdana pobuda na čin. da se tuđoj bijedi po¬ 
mogne i luda suza otare. Katekizam iznosi pred vjernike točan sadržaj ovoga 
pojma, nabrajajući tjelesna i duhovna djela milosrđa. O jednima je i drugima 

(49) O. D i 11 r i c h, Gesehichte der Ethik, Bd. I, str. 205; II, str. 47. 

(50) S v. Ivan D a m a s c. De fide orthodoxa 1. 2, c. 14. 

(51) S. theol. II-II, q. 30, a. 1. 

(52) »Eadem est ratio formalis objedi caritatis et beneficentiae«, S. theol. II-II, 
q. 31, a. 4. »Benelicentia et benevolentia non differunt nisi sicut actus interior 
et. exterior. quia beneficentia est executio benevolentiae. Actus interior et 
exterior non requirunt diversas virtutes«. Merkelbach, n. dj. str. 705. 

napose govor u IV. dijelu ove knjige: »Socijalne kreposti«, jer je mi 
losrđe prvenstveno socijalna krepost. 

Na pitanje da li je milosrđe najveća krepost odgovara sv. Toma. po sebi i 
u sebi je doista najveća krepost, ali samo u Bogu: daje naime drugima i na¬ 
doknađuje što im manjka. Bog tako svima sve daje, sve uzdržava i sve nado¬ 
knađuje. On je najmilosrdniji Otac, jer je svemoguć i neizmjeran. U čovjeku 
je od milosrđa veća ljubav, koja ga sjedinjuje s Bogom. Ali između svih kre¬ 
posti što ravnaju čovječji odnos prema bližnjemu, najveea je i najodlič- 
r.ija — krepost milosrdnosti (53). 

:§ 4. GRIJESI PROTIV LJUBAVI K BLIŽNJEMU 

Zapovijed ljubavi k bližnjemu prestupa tko ga ne ljubi (omissione) 
bilo u duši (unutrašnji čin), bilo na djelu (izvanji čin), kako je i kad 
je pozitivno naređeno. Kao negativna zapovijed zabranjuje čine, koji 
se ovoj ljubavi protive (commissione). Na rnndgo se načina može gtije- 
šiti protiv ljubavi prema bližnjemu, jer je mnogostruko dobro što 
ga ova ljubav predstavlja i sa sobom donosi: radost, mir, prijatelj¬ 
stvo, blagost, dobrohotnost, miroljubivost i t. d. Sv. Toma sve po¬ 
vrede ovoga dobra kao grijehe protiv ljubavi k bližnjemu (mržnja, 
zavist, duhovna lijenost, nesloga, svadljivost, raskoš, borba, napadaj, 
pobuna, uvreda, sablazan) svrstava pod četiri mane (53), koje su u 
suprotnosti: s ljubavlju i radošću što se iz nje razlijeva, 
s mirom i milosrdnošću što je prate. O nekima ćemo 
između ovih grijeha ovdje reći koliko je potrebno, a o drugima smo 
govorili u I. svesku ovoga djela, u knjizi o grijesima (55). 

1) Mržnja (odium) 

a) Znamo iz prijašnjeg izlaganja, da je mržnja na Boga najveći gii- 
jeh; mržnja pak na bližnjega kao brata po Bogu Ocu Stvoiitelju, po 
Kristu Isusu Otkupitelju i Duhu Svetom Posvetitelju ne može biti 
bez grijeha, jer se ta mržnja mora nužno odnositi i na osobe presv^ 
Trojstva. Što više: po prirodi (ex genere) je ovo jedan od naj¬ 
većih grijeha, ne samo zbog toga što je pozitivni zao čin volje, koji 
u bližnjemu.gleda nešto zlo, u sebi nepoželjno i nevrijedno (odium 
inimicitiae), nego i po pozitivnoj Božjoj oznaci: »Tko mizi 
brata svoga — ubojica je!« (1 Iv 3, 15). 

(53) S. theol. II-II, q. 30, a. 4. 

(54) ibidem q. 34-48 incl. 

(55) Osnovno moralno bogoslovlje, str. 330 i si. 


b) Odnosi li se mržnja na osobu bližnjega ili na koje dobro svoj¬ 
stvo što ga bližnji imade, a mi ga za sebe smatramo štetnim ili zlom 
(odium abominationis personae vel qualitatis), po sebi je težak gri¬ 
jeh, jer se protivi zakonu ljubavi. Kao dobro svojstvo se uzima n. pr. 
pobožnost bližnjega, njegova požrtvovnost i si.; ako li je pak to svoj¬ 
stvo apsolutno ili relativno zlo, nije grijeh takovo svojstvo mrziti 
ili odbijati. 

c) Nesimpatija (često i posv.e bezrazložna) prema bližnjemu nije 
■grešna, dok nije skopčana s neurednom željom, da nesimpatičnu 
osobu stigne kakovo veće ili manje zlo. Radost zbog nesreće i žalost 
zbog sreće takovih osoba, ako su to osjećaji u ozbiljnom i svijesnom 
stanju, dosižu stupanj teškoga grijeha. Vrlo često međutim nema 
stvarne mržnje tamo, gdje netko misli da postoji; prirodna raznoli¬ 
kost u ćudi, posebno zanimanje za suprotnosti, osebujnost karaktera 
i si. donose sobom izvjesnu povučenost i izbjegavanje takove osobe; 
sve to nema ništa s mržnjom, i ako se uz nepažnju može vremenom 
u nju izvrći. 

2) Zavist (invidia) 

Ona je redovno korijen mržnje i povod mnogim drugim grijesima, 
zato se i pribraja k skupini sedam glavnih grijeha. Stvarno je zavist: 
žalost zbog sreće bližnjega. Zavidnik to dobro (sreću) 
dovodi u vezu sa svojom osobom i smatra ga svojom nesrećom. Istina 
je, često se događa da je tuđi uspjeh, dobitak ili napredak (imenova¬ 
nje u službi, bogata udaja i si.) stvarno nekom na štetu; ali ta činje¬ 
nica ne opravdava uklanjanja ili poništenja ljubavi u njegovom 
srcu, jer činjenica sama kao sreća, korist, dakle neko dobro radi 
kojega je radost na mjestu, ne gubi na sebi ništa tim, što je mjesto 
k jednomu prešla drugomu. Tuđe bi dobro moralo kao »dobro« sva¬ 
koga radovati, jer Bog ima toliko dobara, da će ih i za sve nas biti 
dosta. Neopravdana je dakle žalost zbog tuđega dobra, i ako ga 
smatramo za neku našu štetu. 

Ako upiemo oči u Boga kao konačno dobro sviju nas, moramo se zastidjeti, 
kad gledamo u životu toliki broj zavidnika oko sebe. Popuštajući tom osjećaju, 
ljudi brzo dolaze do mržnje. Najprije nastupa kod njih neko kritičko proma¬ 
tranje i ocjenjivanje svakoga tuđega čina, pomiješano s negodovanjem; zatim 
dolazi radost zbog tuđe nesreće ili štete; onda se rađa pritajena želja za ne¬ 
srećom ili zlom, koja se konačno izlijeva u otvorenu mržnju. 

Zavist se pojavljuje već kod djece. Ona je otrovna biljka, kojoj ova naša su¬ 
vremena okolina vanredno prija i te raste i buja na sve strane. Ona je znak 

neplemenitosti, niska stupnja duševne prosvijećenosti, a nikakova ozbiljna 
duševna života. Svagdje je štetna i pogibeljna, a kod malih je naroda, 
gdje su darovi i snage pojedinaca dragocjeno blago, upravo ubitačna. 

I ovdje vrijedi savjet: principiis obsta! Riječi same nisu dosta. Primjeri iz ži¬ 
vota svetih, iz života velikih narodnih ljudi neka se nikada ne prestanu stav¬ 
ljati -pred oči svima: djeci i odraslima. 

3) Psovka (kletva, maledictio) 

Ne psuje samo tko riječima pogrđuje. Boga i svece, nego i tko iz 
mržnje i srditosti zaziva zlo na bližnjega. Ako se to zbiva s punim 
znanjem i pristankom volje, a zlo je teško — težak je i grijeh. R e- 
c! o v n o će ipak biti lak grijeh, jer obično nema svih potrebnih 
uvjeta za težak grijeh. Ako se ovakova psovka upućuje prisutnome 
licu, ima značaj uvrede (contumelia): pored ljubavi vrijeđa psovač i 
č-ast bližnjega. Pa ako nije težak grijeh s naslova psovke, postaje 
težak s naslova uvrede, ako je psovač uvrijeđenom licu osobito po¬ 
štovanje dužan. 

U životu našega naroda se psovka silno razmahala. Psuju čak i žene 
i djeca. Govori, se o psovci kao našoj narodnoj sramoti. Na uklanja¬ 
nju ovoga narodnoga poroka nisu dužni poraditi samo dušobrižnici, 
nego i svjetovne vlasti. To je u interesu ne samo morala u narodu, 
nego i u interesu naše narodne' časti. K stvarnom uspjehu mogu tu 
uz dušobrižnika mnogo pripomoći društva Katoličke Akcije. 

4) Smutnja (sablazan, scandalum) 

Ono što izražava grčka riječ ox&vdaXov (stupica, Fallstrick), označu¬ 
jemo mi izrazom smutnja (sablazan), želeći tim označiti namještenu 
prigodu da bližnji padne, postrada (scandalum activum) ili sam 
njegov pad, zapravo grijeh počinjen uslijed te dane prigode (scanda¬ 
lum passivum). 

Kad se govori o »javnom« ili »društvenom Skandalu«, kako se to počesto de¬ 
šava kad se ljudi čude, zgražaju, prepričavaju događaje iz luđeg života (»ero- 
nique scandaleuse«) — to nije sablazan u istaknutom bogoslovskom smislu; 
ona to tek postaje kad iz toga nastanu grijesi ogovora, klevete, nepravednih 
krivih osuda, odobravanje grijeha i si. 

Definicija sv. Tome predočuje nam aktivnu smutnju o kojoj je 
ovdje riječ, kad je označuje kao: nešto neispravan čin ili 
riječ što bližnjemu daje prigodu da duhovno 
strada (padne). Primjećujemo da smutnja (sablazan) mora biti: 


a) riječ ili čin (djelo): želja (concupitum) ne može uzrokovati sablazni, ali je 
rnože uzrokovati propust riječi ili djela; 

b) nešto neispravan: bilo u sebi, dakle zlo đjelb, bilo da izgleda ne¬ 
ispravnim radi tuđega shvaćanja (subjektivno) ili radi okolnosti u kojima se 
zbiva (objektivno); na pr. ako radi slabosti od nemrsa oslobođen svećenik 
uživa petkom meso pred svojim vjernicima, koji ne znaju da je oslobođen; 

c) daje prigodu duhovna pada znači: pad ne mora stvarno uslijediti, nego je 
dosta da može uslijediti (per se); čin nije uzročno nužno vezan s padom, 
nego je ovisan o volji. Kad pak ni čin ni okolnosti ne daju stvarno povoda za 
grijeh, nego sama zla sklonost subjekta — prigoda je slučajna (per acci- 
đens) (56). Sablazan dakle nastaje svejedno, bilo da je grijeh bližnjega isti ili 
posve drugi, bilo da nije nikakav. 

Aktivnu smutnju velimo da netko uzrokuje: a) izravno, kad 
hoće (namjerava) tuđi grijeh, pa u tu svrhu nagovara, savjetuje, 
zapovijeda; b) neizravno, kad istina tuđega grijeha ne želi, ali 
ga predviđa, pa unatoč toga izvodi djelo iz kojega će slijediti. Tko 
ide doduše izravno za tuđim grijehom, ali ne radi grijeha nego radi 
svoje koristi ili radosti, počinja izravnu sablazan (scandalum simpli- 
citer directum); tko pak namjerava tuđi grijeh ukoliko je grijeh, to 
jest uvreda Boga ili zlo, stvarno dakle duhovna propast duše bliž¬ 
njega — počinja đavaosku sablazan (scandalum diabolicum). 
Pasivna smutnja može biti dvovrsna: a) dana i primljena 
(datum) kad , nastaje iz čina koji je po svojoj prirodi sposoban 
prouzročiti je (teška psovka iz ustiju svećenika); b) samo 
p r i m 1 j e n a (acceptum) kad nastaje u povodu tuđega djela, po svo¬ 
joj prirodi dobra i ispravna, koje drugi uzima za povod smutnje (57), 
bilo radi svoga neznanja ili slabosti (scandalum pusillorum) bilo radi 
svoje zlobe, upravo zle volje (scandalum pharisaicum). Za primjer 

(56) »Per accidens autem aliquod verbum vel factum unius est alteri causa 
peccandi, quanđo et praeter intentionem operantis et praeter conditionem 
operis, aliquis male dispositus ex huiusmodi opere inducitur ad peccan- 
dum, puta cum aliquis invidet bonis aliorum. Et tune ille qui facit huiusmodi 
actum rectum, non dat occasionem quantum in se est, sed alius summit occa- 
sionem, secundum illuđ Rom 7, 8: »Occasione autem accepta, peccatum per 
mandatum operatum est in me omnem cflncupiscentiam«. Et ideo hoc est 
scandalum passivum sine activo. quia ille qui recte agit, quantum est de 
se, non dat. occasionem ruinae, quam alter patitur«. S. theol. II— II, q. 43, a. 1, 
ad 4. 

(57) Merkelbach (I, str. 733) naziva prvu »acceptum quia datum«, a drugu: 
»acceptum tantum«. Tako bolje dolazi do izražaja što se doista želi označiti. 

11 

prve smutnje: svećenik na biciklu; za primjer druge: svećenik u raz¬ 
govoru sa ženskom osobom. 

Događa se da aktivna smutnja ostaje bez učinka, jer se pojedinac ne da ničim 
zavesti. I obratno: dosta je često pasivna sablazan tamo, gdje aktivne nema. 
Radi porasle nevjere u dušama i raširena otpada od Crkve, zbog sirenja 
krivih ideologija našega vremena, u svim su slojevima pučanstva predrasude 
visoke a dobra volja nikakova. Cisto nedužno i ispravno djelovanje ljudi, cak 
i sama njihova pojava daje zlobnicima povoda ne toliko na smutnju, koliko 
na grijehe drugih vrsti. Neki zapadaju u psovke i bijes čim vide svećenika, u 
sramotne pogrde čim ugledaju redovnicu; jednima se ne smije spomenuti 
Crkva i Papa, drugima je svaka molitva fetišizam i- pretvaranje. Ljubav su im 
prema ljudima kao braći ubile u dušama bezbožne stranačke ideje; mnogo ce 
trebati dok se ovaj opći duboko zatrovani jaz među ljudima i narodima po¬ 
novno uspostavi i sredi. A uspostavit će se tek nakon što zavedeno i ispaćeno 
moderno čovječanstvo opet u s.njernosti i poniznosti uputi svoje duše k Bogu 
Ocu svome Stvoritelju, Isusu Kristu svome Otkupitelju i Duhu Svetom. Djv- 
telju svih Božanskih pomoći u ovom našem životu. 

S osobitim je naglasom Krist Gospodin označio sablazan kao veoma 
težak grijeh. 

a) »Tko sablazni jednoga između ovih malenih, koji u me vjeruju, 
bolje bi mu bilo da mu objese mlinski kamen oko vrata i da potone 
u dubine morske.« »Jao svijetu od sablazni! Potrebno je da dođe sa¬ 
blazan, ali jao čovjeku, po kojemu dolazi« (Mat 18, 5-14). 

■„Potrebno je« znači: ljudska priroda u svojim odnosima prema drugima 
zbog istočnoga grijeha, navodi luko na smutnju ili sablazan. 

Sv. Pavao govori o njoj jednako važno; »Znam i uvjeren sam u Go¬ 
spodinu Isusu, da ništa nije nečisto po sebi, osim onomu koji misli 
da je što nečisto. Ako je brat tvoj poradi „jela žalostan, vec ne postu¬ 
paš po ljubavi. Ne upropaštuj jelom svojim onoga, za kojega je Krist 
umro« (Rim 14 15). I opet: »Zato ako jelo sablažnjava brata mojega, 
ne ću jesti mesa do vijeka, da ne sablaznim brata svojega« (1 Kor 
8, 13). 

b) Težinu sablazni pokazuje i razum: ako ljubav nalaže pomoći 
bližnjemu kao pozitivno tešku dužnost na putu do konačnoga spase¬ 
nja (t. j. spriječiti grijeh), pogotovo zabranjuje učiniti isto, što tome 
našem bližnjemu može pružiti priliku da padne u grijeh. 

Ova je obveza po sebi teška (ex genere gravis); u konkretnom 
slučaju se težina grijeha sablazni ima odmjeriti prema težini grijeha 
na koji tuđe djelo navodi; može. netko teškim svojim prestup- 

kom navesti samo na laki grijeh, i obratno. Čak i indiferentan čin 
može uzrokovati tešku smutnju; no težina grijeha će svakako biti 
veća, ako bližnji doista i padne u grijeh. 

Izravna aktivna smutnja, osim što je redovno težak grijeh protiv 
ljubavi, ujedno je i grijeh protiv kreposti, koju nastoji povrijediti: 
sramotan čin pred djetetom, grijeh je protiv ljubavi i kreposti či¬ 
stoće. — Đavaoska je smutnja osim toga napose težak grijeh proti 
Boga; izbjegavati se ima uvijek i na svaki način. 

N eizravna aktivna smutnja je po sebi također težak grijeh, ali 
samo protiv ljubavi (58): tko svojim primjerom navede drugoga na 
krađu griješi protiv ljubavi, ali ne protiv pravednosti. Okolnosti nije 
potrebno u ispovijedi navoditi kao kod izravne smutnje, osim u slu¬ 
čaju kad one grijeh povećavaju ili ga mijenjaju. 

Zakon ljubavi teško obvezuje izbjegavati pasivnu smutnju gdjegod 
ne postoji opravdan razlog izvesti čin i pripustiti duhovni pad bli¬ 
žnjega. Napose: 

a) Valja izostaviti svaki čin koji je po sebi u 
stan j u smulit i, jer je čin već kao čin grešan i zato nedo¬ 
zvoljen. 

b) Izostaviti valja i čin koji- izgleda zao (habet 
speciem mali), ako se smutnja nikako ne da ukloniti ni teškim oprav¬ 
danim razlogom. 

To je čini se prava misao sv. Tome, kad kaže: ~Si (seandalum activum) habeat: 
.speciem peccati đimmittenđum est semper, propter proximi caritatem ex 
qua unusquišque tenetur saluti proximi proviđere, et sic qui non dimittit contra 
caritatem agit« (59). 

Težak i opravdan razlog (na koji okolnosti- upućuju), obično će kod svakoga 
ukloniti smutnju; ako je pak u kojem slučaju ne digne, valja drugoga upo¬ 
zorili na pravo stanje stvari; ako ni to ne bi koristilo, valja od djela odustati. 
Pretpostavlja se, dakako, da nije bezuvjetno nužno izvesti čin. 

c) Dobar ili indiferentan čin valja kadgod izo¬ 
staviti ako to nije skopčano s neugodnošću. 

(58) Tako sv. Toma. Od novijih Ballerini, Lehmkuhl, Noldin, Prummer, Schil- 
ling; protivno: sv. Alfonz, Concina i dr. 

(59) S. theol. II-II, q. 43, a. 2; Merkelbach, n. dj. .str. 743; Noldin drži, 
da imamo u tom slučaju seandalum pharisaicum (n. dj. str. 209). 

To valja učiniti da se izbjegne scanđalum pusillorum. U pojedinom slučaju je 
slobodno koji taj put i povrijediti pozitivan zakon: žensko lice može ostati 
nedjeljom doma da dolaskom u crkvu ne da priliku za grijeh određenoj osobi; 
svećenik smije iznimno k oltaru i ako nije na tašte. Za farizeje se ne trebamo 
brinuti; ipak nikome ne treba dati priliku za grijeh pa tako ni njima; izosta¬ 
viti zato treba čin, ako ga baš nikako nije potrebno izvesti. 

d) Iz opravdana je razloga slobodno kadgod čin 
izvesti i pripustiti smutnju bližnjega. 

To pravilo općega morala nalazi i ovdje primjenu. Napose ono vrijedi kad se 
radi: 

li o negativnoj zapovijedi prirodnog zakona: nikad nije slobodno lagati, 
niti se krivo kleti, da se izbjegne sablazan; 

2) o stvari potrebnoj za spasenje: sv. krštenje se nikad ne srni je izostaviti, 
* da se tobože drugi ne smuti; 

31 o pozitivnoj aktuelnoj zapovijedi prirodnog zakona: izostaviti ispovijest 
vjere u takovom slučaju, nikada nije slobodno. 

e) Zapovijedi pozitivnoga Božjeg ili ljudskoga 
zakona treba vršiti makar odatle i smutnja na¬ 
stala. Koji taj put se može čin izostaviti, kako je naprijed rečeno, 
ali ne na dugo, jer bi to bio težak teret. 

f) Vremensko dobro — ako nije veliko — valja na¬ 
pu štiti da se izbjegne smutnja. Duhovno je naime do¬ 
bro bližnjega veće cijene nego naše materijalno dobro. Ali ako je 
,s tim skopčana velika neugodnost — nema obveze. 

Istina, nitko nije dužan platiti radniku veću nadnicu od ugovorene, ako i pred¬ 
viđa da će on radi toga udariti u psovku; niti se gospodar dužan odreći svojih 
tražbina, ako i zna da će kod utjerivanja među dužnicima izbiti smutnje. Ali 
kad se radi o tražbini biskupije ili samostana, kaptola i svećenika, na 
mjestu je neka obzirnost, veće popuštanje i otpuštanje, nego što se traži od 
obična građanina. Razlog je u činjenici, što se od osoba duhovnog staleža 
opravdano očekuje manja privrženost k materijalnim dobrima. Ni scanđalum 
pharisaicum a pogotovo pusillorum, ne bi mogli opravdati protivna gledišta. 

Popravak smutnje. Kako je smutnja uzrok duhovne štete bli¬ 
žnjega, nema sumnje da štetu valja popraviti i nadoknaditi. Obve¬ 
zuje na to ljubav prema bližnjemu, a i pravednost, ako je smutnja 
nastala: a) prevarom, prijetnjom ili nasiljem (ex iustitia comutativa), 
ili ako je postojala b) dužnost paziti na dobro bližnjega (ex iustitia 
iegali). Dužnost je zato: 


1) Javnu smutnju — javno popraviti, s razloga što bi 
štetni upliv i dalje djelovao, ako se ne bi znalo da je zlo popravljeno. 
To je potrebno i onda ako stvarno nije uslijedio tuđi grijeh (pad), jer 
je poštenje u svakom pogledu (javno), interes zajedničkog društve¬ 
nog dobra. Kako će se popraviti javna smutnja? Odgovaramo: često 
će dosta jati a) dobar primjer u vladanju, pristup k sv. sakra¬ 
mentima, duhovnim vježbama i si. Gdje i kad to nije dosta treba 
b) javno opozvati laž, krivu nauku, pripadništvo sekti i si. 

2) Tajnu smutnju (p r i v a t n-u) — dosta je popraviti 
kod onih osoba koje su. od nje stradale. Ako nije 
nitko stradao, dužnost je smutljivca svejedno, da se u buduće vlada 
lako kako ne će više uzrokovati smutnje. 

Danas je i sud usvojio praksu po kojoj traži, da odsuđeni u javnim glasilima 
opozove nanesenu uvredu; na taj se način i smutnja može s najvećim učinkom 
popraviti. Aii se to uvijek ne može preporučiti: negdje će prilike zahtijevati 
(radi položaja osobe, đelikatnosti stvari i si.), da se oštećeni zadovolji pisme¬ 
nom izjavom pred dva svjedoka, bilo kod suda bilo kod dušobrižnika, bilo pred 
osobama do kojih mu je stalo. 

Za praksu. Smutnje su u životu na dnevnom redu. O tim se pitanjima s prak¬ 
tične strane po dužnosti raspravlja u pastoralnom bogoslovlju. Moralno bogo¬ 
slovlje postavlja za njihovo rješenje opća načela, po kojima se ima ravnati 
djelovanje vjernika i postupak (prosuđivanje) ispovjednika. Neke pojave su¬ 
vremena društvena života opasno ugrožuju savjesti vjernika i mogu se bez 
pretjeravanja označiti stalnim i sigurnim izvorima moralnoga zla i moralne 
propasti mnogih duša. To su: ženska moda, plesovi, kazališta i kina, zabavne 
revije i knjige, moderne galerije umjetnina, moderna kupališta (plaže) i dr. O 
svima tim pojavama ne ćemo ovdje napose i natanko govoriti s naprijed na¬ 
vedenih razloga. Nema ni razloga da njihovu opasnost možda smanjujemo, da 
tražimo neko kompromisno rješenje s duhom moderna vremena ili da radi 
vjernika kazuistički iznosimo sve moguće i nemoguće prilike (situacije) u ko¬ 
jima bi se ipak možda moglo poći za duhom vremena, a da savjest ne bude 
opterećena. Mi ćemo samo zbijeno naglasiti ta načela u primjeni na neke oso¬ 
bite pojave našeg vremena: 

1) Ženi je prirodno da se uljepšava, jer joj je prirodno da traži muškarca 
za svoga životnog druga. I što se u toj granici kreće može biti dobro. Sve pak 
što žene čine da podbodu strast u muškarca, izazovu požudni osjećaj, i tako 
dođu do svrhe na koju ih priroda nuka, grešno je i odurno. Za to se s kato¬ 
ličkim moralnim pravilom ne može spojiti njihov: 

a) način odijevanja (prekratke suknje, kroj s golim ramenima i prsima, 
(ni kao »večernja« ili »plesna« toaleta], prozirne tkanine, ski-odjela, moderni 
kupaći kostimi); 

b) način uljepšavanja (mazanje lica, usana, nokata, sisanje, čupanje 
cbrva i si.); 

c) način ponašanja (pušenje na ulici, sjedenje po javnim lokalima [oso¬ 
bito noćnim], javno kartanje, pijenje oštrih opojnih pića, natječajno jašenje 
i si.). ... 

Istina je: mjesni i domaći običaji mnogo toga ublažuju; ali običajima koji se 
u naše vrijeme sve više nameću da steknu značaj prava, treba svim silama 
stati na put zbog najosnovnijeg morala. Svijesna katolička žena ne može i ne. 
smije poći za gore opisanima. Nije, znamo, svaki taj čin smrtni grijeh; u slu¬ 
čaju nužde nije ni laki, ali vremenom vodi do jednoga i drugoga, a smutnju 
uzrokuje pod sigurno. Treba napose naglasiti, da je samo prevelika naša obzir¬ 
nost u ovim pitanjima dovela do toga, da žene pristupaju k sv. pričesti s na¬ 
mazanim karmin-usnama i noktima, ne osjećajući nažalost, da ne samo što 
nisu lijepe u očima Gospodnjim, već da su na smutnju drugima, jer povre- 
đuju svetost čina i mjesta. 

2) Kod modernih (crnačkih) plesova se pokazalo da popuštanje ili izabira¬ 
nje (»ove da, ove ne«) nije dovelo ni do čega. Plesalo se konačno — sve. Prak¬ 
tički ih treba vjernicima bezuvjetno zabraniti i strogo se držati najnovijih 
odredaba sv. Stolice u tom pogledu (60). Moderni su plesovi javna sramota 
našega društva, javna smutnja. 

3) K a z a 1 i š t a i kina su za volju publike (stvarno za volju novca) napu¬ 
stila svoj visoki odgojni i prosvjetni poziv. Radi toga su postala izvorom naj¬ 
većih zala za duše naše omladine. O kinima je to mišljenje po svem svijetu 
ustaljeno i utvrđeno, o kazalištima skoro isto tako. I vjera i moral prolaze u 
njima očajno. Radi nemale opasnosti što iz njih prijeti, vjernici ih imaju strogo 
izbjegavati, birajući oprezno komade kojima mogu prisustvovati bez opasnosti 
po svoju dušu. To ne vrijedi samo za omladinu nego i za starije (61). 

4) Modema se umjetnost potpuno lišila svakoga obzira na moralne vri¬ 
jednosti, polazeći s kriva poimanja slobode u umjetnosti. Za katoličkoga vjer¬ 
nika stoji neoborivo, da potpuna golotinja u slikarstvu i kiparstvu, prosti ne¬ 
moral u književnosti — ne mogu biti sadržaj lijepa umjetničkoga djela. Sve 
rasprave (62) 6 tomu, kako da se uskladi lijep oblik s nemoralnim sadržajem, 
nišu oborile tvrdnje; da su takova djela na smutnju ne samo pripadnicima 
katoličkoga kršćanstva, nego i drugima ljudima bez razlike na konfesiju. To 
isto vrijedi za moderne umjetničke fotografske revije, novine, knjige i sl. 

5) Sudjelovanje kod svečanih priredaba (akademije, komemoracije, mati¬ 
neje i si.) istaknutih protuvjerskih i protucrkvenih društava (slobodni zidari, 
komunisti, klubovi .samoubojica, društva za spaljivanje mrtvaca [»upepelji- 
vači«] i si.) — može uzrokovati smutnju. Sto je u tom pogledu moralno do¬ 
zvoljeno, određuju pravila o sudjelovanju kod tuđega djela (de cooperatione). 

(60) Instr. S. C. C. de inhonesto feminarum more AAS (1930); ThPQ (1927), 
734; NRTh (1924), 32. 

(61) Schilling, Lehrb. đ. Moralth. II, sv. n. 215, 217; Encikl. Pija XI. »Vi- 
gilanti cura« AAS (1936). 

(62) Dr A. M a h n i ć i dr. u časopisu »Hrvatska Straža« I, 245; II, 72; III, 48; 
X, 422; XIII, 26; XVI, 47; Dr A. Ušeničnik: Izbrani spisi, sv. II, Ljubljana 
(1939). 


Dobro treba razmisliti također kad se radi o sudjelovanju u društvima možda 
rnanje ozloglašenima kao što su: Klubovi rotai'ijanaca, Kršćanska zajednica 
mladih ljudi (YMCA), i kod sektarskih vjerskih društava (baptisti, teozofi, sta- 
rokatolici i dr.) (63). 

6) Ponašanje kod skupnoga kupanja na plažama, u bazenima i si. među 
samim muškarcima ili samim ženskima, nije bez opasnosti za duhovnu smut¬ 
nju. Zajedničko kupanje jednih i drugih katolička moralka nikako ne odo¬ 
brava. Ono što je u posljednje vrijeme po svjetskim kupalištima, a i u hrvat¬ 
skim primorskim mjestima »ušlo u običaj« može se bez pretjeravanja nazvati 
podivljalošću i pomanjkanjem srama. Čimbenici kojima je u moći da to spri¬ 
ječe, krivi su za moralno opustošenje u dušama što otuda nastaje. Na posljed¬ 
njem mjestu kriv je djelomično i puk onoga kraja, koji ne ustaje na obranu 
časti i vjersko-moralnih zasada što ih je naslijedio od svojih otaca. Smutljivo 
ponašanje ženskinja, tu možda čak nešto još i zaostaje za ružnim ponašanjem 
muškaraca. 

Novi duh što struji od najnovijega vremena preko hrvatskih zemalja, nadajmo 
se. da će osjetiti i znati što je i tu opasno za — stare hrvatske slave sjaj! 

5) Navađanje na grijeh (inductio) 

1. — Ni navađanje (inductio) ni sudjelovanje (cooperatio) ni jesu neki 
posebni grijesi protiv ljubavi bližnjega, nego sačinjavaju dio nauke 
općega morala (64). Djelovanje (operatio) uključuje i sudjelovanje 
(co-operatio); a navođenje (inductio) nije drugo nego vrst sudjelo¬ 
vanja. Opća načela smo i mi iznijeli u svom prvom svesku (65). Sv. 
Toma A. ih također ne obrađuje na ovom mjestu, zato ni noviji ko¬ 
mentatori koji ga točno slijede (66). Noldin dokazuje (67) da je 
smutnji i navođenju na grijeh zajednička oznaka u tomu što p o- 
lieu na grijeh bližnjega koji još nikako ne namjerava zgriješiti, 
i zbog toga ih svrstava među grijehe protiv ljubavi bližnjega. Razlika 
je u ovomu: smutnja predstavlja djelo koje tim samim što postoji — 
može bližnjega navesti na grijeh; niti mu je kao djelu (finiš ope- 
ris), svrha da zavodi, a niti je uvijek namjera činioca (finiš operan- 
tis) da zavede. Naprotiv: navođenje na grijeh predstavlja djelo, koje 
nije samo neki primjer ili možebitni povod drugomu, nego mu je 
kao djelu svrha da zavede na grijeh. Otud i obveza na naknadu 
štete, koje kod smutnje nema. 

(63) Vidi članak: Masonerija u Hrvatskoj, BS XXIX (1941), str. 169. 

(64) Mausbach, Kath. Moraltheol. str. 135; Schilling, n. dj. n. 360. 

(65) Osnovno moralno bogoslovlje, str. 158. 

(66) Merkelbach u svom djelu: Summa Iheologiae moralis, sv. I, Pariš 

1936". 

(67) Noldin, n. dj. str. 113. 

Kavađati na grijeh znači: izvesti djelo po prirodi, a ne 
samo po namjeri počiniteljevoj prikladno da bližnjega zavede na 
grijeh. Kao djelo se smatra ne samo čin, nego i riječ i svaki vanjski 
znak koji odaje misao (mig, pokret tijela). 

Težina grijeha se odmjeruje prema veličini grijeha na koji se 
bližnji navodi, osim ako je on već stekao naviku u toj grešnoj praksi. 
Osim grijeha protiv ljubavi počinja zavodnik i grijeh protiv one 
kreposti koju činom vrijeđa. To treba kod ispovijedi točno navesti. 

2. — Za praktični je život od važnosti ovdje ustanoviti da je slobodno 
iz opravdanih razloga: 

a) Tražiti nešto što drugi ne može obaviti bez grijeha, 
ako traženo djelo nije po sebi zlo. Slobodno je dakle tražiti sakra¬ 
mente od svećenika u teškom grijehu i zakletvu od navadnog (habi- 
tualnog) krivokletnika. Naglasujem: iz opravdana razloga. 

b) Savjetovati manje zlo da se spriječi veće, ako se ne radi 
o vrsno (disparatno) različnim djelima. Valja dakle da je manje zlo 
u neku ruku u većemu uključeno; inače bi se savjet odnosio na čisto 
novo zlodjelo, što nikada nije slobodno. Slobodno je dakle tatu sa¬ 
vjetovati da mjesto 1.000 Kuna odnese 100, ali mu se ne smije sa¬ 
vjetovati da mjesto krađe počini preljub. 

U prvom se slučaju (pod a) samo pripušta ludi grijeh iz opravdana razloga, 
iako valja nastojati da se i to izbjegne koliko je samo moguće; u drugom se 
slučaju (pod b) savjet ne odnosi na zlo kao apsolutno zlo, nego na to: da se 
zlo smanji, što je dobra stvar, dobar savjet. Pa pošto je stvar dobra, slobodno 
je k njoj i pripomoći indiferentnim činom, uvijek dakako u pretpostavci, da 
se zlodjelo ne da spriječiti. 

Slobodno je tatu pomoći n. pr. kod krade konja, ako je tim spriječeno ubijstvo 
čuvara ili gospodara; nije ga slobodno opiti (to bi bilo novo zlodjelo), ali thu 
je slobodno dati piti i tako pripustiti manje zlo (pijanstvo), da se spriječi veće 
(ubijstvo). 

c) Ostaviti (ne ukloniti) priliku ili prigodu za 
tuđi g r r j e h, (i opet iz opravdana razloga, da se spriječi postanak 
navike); čak ju je slobodno i postaviti, da se iskuša karakter 
bližnjega. 

Slobodno je zato ostaviti ormare nezaključane ili postaviti novac na polici, da 
se iskuša vjernost posluge u kući; slobodno se čuvaru sakriti da pohvata 
kradljivce u šumi ili u voćnjaku, pa da se kažnjeni okane daljnje krađe. 

6) Sudjelovanje kod zlodjela (cooperatio ad malum) 

Pozitivno fizičko sudjelovanje kod zlodjela koje drugi počinja, grijeh 
je protiv ljubavi bližnjega. Mjesto da odvraća njegovu volju već 
upućenu k zlu, drugi ga još potpomaže bilo da: a) pruža potreban 
uvjet da omogući djelo, bilo da: b) pomaže kod samoga djela. Sudje¬ 
lovanje u formi pružene pomoći može biti: 

1) posredno ili neposredno (međiate-immediate): neposredno sudje¬ 
luje tko zahvaća u sam zao čin ili izravno djeluje na volju savjetom, nagovo¬ 
rom (tko tata nagovara da ukrade konje ili otvara dvorišna vrata dok ih 
odvodi iz staje) ; posredno se zove sudjelovanje kod čina koji služi kao pri¬ 
prava za zlodjelo: tko tatu prodaje potrebno oruđe za obijanje brave; 

2) bliže ili dalje (proxime-remote): prema tome kako daleko stoji u 
odnosu prema zlom djelu; tko tatu drži ljestve kod krađe, sudjeljuje bliže, 
nego onaj koji mu ih je prodao; 

3) formalno ili materijalno: prema tome da li kod zlodjela sud.je- 
Ijuje s odobravanjem (namjerom) ili bez nje, pomažući samo djelo. Formalno 
izravno sudjeluje tko svijesno, voljno (explicite) pomaže; formalno neizravno 
(implicite) tko vrši čin koji po svojoj prirodi znači odobravanje zlodjela. 

Načelo koje ovdje vrijedi za praksu glasi: Formalno nije ni¬ 
kada dozvoljeno sudjelovati u tuđem zlodjelu; 
materijalno je katkada slobodno. 

Razlozi: formalno sudjelovanje uključuje voljno odobravanje 
tuđega grijeha, zato je i samo grešno i to dvostruko (kako smo 
prije obrazložili): protiv ljubavi i protiv kreposti kojoj se djelo pro¬ 
tivi; materijalno je sudjelovanje po sebi također nedozvoljeno, 
jer se protivi ljubavi, koja nas prema bližnjemu uvijek obve¬ 
zuje. Ali kako ljubav ne obvezuje uz vlastitu veliku neugodnost, ima 
slučajeva gdje je materijalno sudjelovanje dozvoljeno (68) uz uvjet: 

a) da pomoćni čin nije po sebi rđav (ili da je barem neodređen) i 

b) da za nj postoji opravdan razlog. Opravdan je naime razlog do¬ 
statna isprika za možebitan rđav učinak, koji može uslijediti iz dobra 
ili indiferentna čina. Dakako, da taj razlog mora biti tim veći čim je 
sudjelovanje bliže i grijeh veći, a manja potreba sudjelovanja i 
dužnost spriječiti grijeh. Da li su ti uvjeti u kojem posebnom slu¬ 
čaju doista ostvareni — ima pojedinac sam prosuditi. Otud se vidi 
kako je teorija prilično jednostavna, ali njezina primjena u životu 

Ć68) S v. Alfonz, Theol. moral. 1. II, 63; Schiliing, n. dj. n. 362, 

teška (69). Teško je naime točno odlučiti: a) je li čin kojim tko sudje¬ 
luje prešao granicu indiferentnosti, pa već postao i sam rđavim či¬ 
nom, i b) je li uzrok za koji mislimo da dozvoljava sudjelovanje, 
doista dovoljan ili nije. 

Da se tko u ovoj odluci lakše može snaći valja ovo uzeti u obzir: 

a) Djelo ili stvar koja nikako ne može imati do¬ 
bre svrhe — nikada nije dozvoljeno učiniti. 

Takovih je djela (stvari) bilo nekada dosta malo, ali ih danas ima već mnogo 
više: bezbožne (protuvjerske) knjige, skroz na skroz raskalašene (nemoralne) 
knjige i romani, isto takove zbirke slika-, antikoncepcionalna sredstva, sredstva 
za isključivo vršenje razvrata, pometnuća i dr. 

b) Iz teška i opravdana razloga slobodno je vršiti 
djela (izrađivati stvari) koja se ne upotrebljuju 
isključivo na zlo. 

Tako graditelji i prodavači raznih amuleta i poganskih kipova, slika i sektar- 
skih znakova i si. mogu taj posao vršiti, jer se sav taj pribor može upotrebiti 
i za svrhu koja ne znači idolopoklonstvo; što oni znadu da će ih mnogi na 
zlo upotrebiti, pa ih ipak izrađuju, opravdava s jedne strane činjenica, da im 
je to zarada od koje žive, a s druge strane činjenica, da je slobodno pripustiti 
tuđi grijeh ako ima zato opravdana razloga. Takav se razlog kod njih može 
opravdano pretpostavljati; ako je potreba, mogu se izjavom ograditi od sablazni. 

c) Nije slobodno vršiti djela koja u sebi nisu 
zla, ali drugoga učvršćuju u zlu, osim u stvarno teškoj 
nuždi. 

Takova su djela: čekati gospodara pred kućom dok se vrati s nepoštena posla, 
nositi ljubavna pisma, strašiti dok drugi vrši krađu i si. 

d) Najbliže sudjelovanje u zlu može ispričati 
samo' vrlo teška nužda ili velika šteta; daljnje 
sudjelovanje ispričava težak razlog, ali negdje 
i stvarna neugodnost. 

Kao teška nužda ili šteta vrijede: strah pred srčbom oca. muža, gospodara; 
gubitak znatne dobiti; veliv.o postiđenje ili strah pred bolima; teža šteta 
bi bila: velika sramota pred drugovima, gubitak dijela imetka, teškoća naći 
novi posao ili službu; a kao primjer najveće štete (nužde) vrijede: smrtna 

<69) N o 1 d i n. n. dj. str. 120 

ijogibao. osakaćenje, doživotni zatvor, trajna bolest, gubitak cijelog imetka 
i si. Tako po mišljenju sv. Alfonza M. de Liguorio (70). 

ita praksu. Kao smjernice za postupak u raznovrsnim slučajevima 
sudjelovanja što ih suvremeni život donosi, neka služe ove opaske: 

1) U području vjere i vjerskoga kulta slobodno je: 

a) preuzeti gradnju, popravak, bojadisanje i dr. sinagoga, mošeja i krivovjerskih 
hramova, gdjegod i kadgod to izrično ne ide u znak nekog prosvjeda i čista 
prezira protiv katoličke vjere i Crkve. Instrukcijom rimskoga kard. vikara od 
12. VIII. 1878. bilo je tako zabranjeno u Rimu svako sudjelovanje na grad¬ 
njama protestantskih bogomolja; 

b) glasovati u parlamentu za zakone, koji smjeraju na pomoć nekatoličkog 
kulta; politički sudjelovati iz nužde sa strankom koja je načelno protiv Crkve. 
Iskustvo je međutim pokazalo, da se ovakova suradnja redovno prije ili kasnije 
c-svetila katolicizmu; 

c) izrađivati i prodavati predmete potrebne za nekatoličke hramove. Sve je to 
cooperatio remota; 

d) dati prinos za svrhe poganskog praznovjerja (idola), kad taj prinos općina 
prisilno ubire općenito za pripomoć; ako je takova svrha neposredno 
istaknuta, valja se boriti i javno ograditi od svakoga odobrenja. Sudjelovati 
kod gradnje takovih hramova zabranila je kongregacija S. Off. rješenjem od 
8. I. 1851., jer se tada radilo o izričnom isticanju idolopoklonstvenog kulta. 
Gdje toga nema, može se sudjelovati; 

e> u slučaju smrtne opasnosti saopćiti nekatoličkom dušobrižniku, da pripad¬ 
nik njegove vjere želi njegov posjet; zvati ga u svojstvu vjerskog službe¬ 
nika nije slobodno, nego se valja držati pasivno, ali nikada tako, da se iz log 
ponašanja može zaključiti na kakav prezir pripadnika ili njegove konfesije; 
isto je tako slobodno pripustiti u sebi nedozvoljeni vjerski čin, kad ga nije 
moguće zapriječiti, ali nije slobodno tražiti od drugoga da ga izvrši (71). 

2) U području privrednog života valja se osvrnuti na dvije glavne 
grupe čimbenika, koje čine radnici (produktivni i manu.elni) i 
posrednici (trgovci i ugostitelji). 

A) Produktivnim radnicima (umjetnici, pisci, obrtnici) nije slobodno 
nikada proizvoditi takove stvari koje se isključivo mogu i moraju na zlo upo- 
Irebiti (n. pr. media ad impediendam conceptionem), jer to znači formalno 
sudjelovati u zlu; slobodno im je pak proizvoditi indiferentne stvari (oružje, 
parfume i si.), kojima će se neki- te neki poslužiti na zlo; čak i takove koji će 
rijetko kada poslužiti na dobro (značke zabranjenih društva, poganski nakiti, 
kipovi i si.). 

Pisci nemoralnih knjiga i redaktori protuvjerskih novina formalno su¬ 
djeluju. u zlu djelu; redovite suradnike ispričava od grijeha borba za 

(70) S v. A 1 f o n z, Theol. moral. 1. 2, tr. 3, c. 2, n. 31. 

<71) N o 1 d i n, n. dj. str. 124. 

kruh, a prigodne svaki iole stvaran razlog. U kojemu tomu slučaju slo¬ 
bodno je uz biskupovu dozvolu napisati dobar članak u liberalnim novinama 
za ispravnu obavijest čitatelja (72). 

Ručni radnici u tiskarama, poduzećima, uredima, privatnim kućama 
raznoliko sudjeluju u zlu pothvatu: vlasnik tiskare uvijek formalno; upravitelji, 
slagari, ispravljači (korektori) su ispričani, ako im se radi o zaradi za život 
(njihov posao u sebi nije zao); ostalo radništvo ispričava svaki iole težak razlog, 
bojazan da će drugdje teško naći posla. 

To se osobito ima uzeti u obzir u današnjim prilikama, kad je organizacija 
slagara primila u svoje ruke pitanje namještenja i otpuštanja radnika. Osim 
toga valjda ni nema tiskare gdje bi se izrađivale isključivo zabranjene (ne¬ 
moralne) stvari; i ta okolnost ublažuje dužnost izbjegavati svako sudjelovanje 
U l-đavom tuđem poslu. Isto to vrijedi i za namještenike u poduzećima, koja 
proizvode robu što može služiti na zlo; jednako za. urede koji se usput bave i 
nečistim poslovima. Kućna posluga ima vrlo često težak križ sa svojim 
gospodarima, a jednako ako ne i više, s gospodaricama. Daljnje sudjelo¬ 
vanje (cooperatio remota) u zlim djelima 'gospodara kao: petkom pripravljati 
mesna jela, donositi vino kod pijanke, darove ljubavniku i obratno, pratiti ih 
u krivovjerske bogomolje i si., ispričava im sam položaj pomoćnika ili. pomoć¬ 
nice, koji nemaju prava pitati za svrhu, pa doista i ne mogu točno znati, što 
i komu nose ili kamo idu. Za bliže sudjelovanje (cooperatio proxima) koje 
u svakom pojedinom slučaju ima savjest pojedinca ocijeniti, može ih od gri¬ 
jeha ispričati samo doista teška šteta, koje se boje kao posljedice svoga pro¬ 
tivljenja, a ne tek kakavgod obzir i lična udobnost. 

B) Posrednici u izmjeni dobara se dijele u dvije vrste: trgovce 
u užem smislu (mercatores) i ugostitelje (caupones). 

Trgovci ne smiju nikada prodavati stvari koje imaju isključivo nemoralnu 
svrhu (imagines obscoenae); mogu pak prodavati robu koju će drugi po svojoj 
zloj volji upotrebi li na zlo; ali ako pod izvjesno znadu da bi se kupac s nekom 
stvari poslužio na zlo (samokresom za samoubijstvo), nisu mu dužni stvar 
prodati. Kad bi kupcu tim bilo onemogućemo tu stvar uopće nabaviti, ne bi 
je trgovac ni smio prodati. No redovno nije njihova dužnost ispitivati, kako će 
se kupac stvarju poslužiti. Oglašivati svoju tvrtku i robu u protuvjei- 
s k i m novinama nije im slobodno, kao ni prodavati takove novine u svojoj 
trgovini. Za liberalne novine donosi ispriku svaki opravdan i razuman 
razlog (»nisi suađente iusta et rationabili eausa«) (73). 

Gostioničarima je slobodno: a) prodavati piče gostima uopće i ako pred¬ 
viđaju da će se koji taj opiti; ne smiju pak davati pića gostima koji su već 
napiti, osim da spriječe veće zlo (tučnjavu); nuditi sigurnom pijancu vino, 
smatra se formalnim sudjelovanjem; b) nuditi gostima zabranjeno jelo na 
posne dane, nije slobodno; jer bi to značilo pozivati na grijeh; staviti im pak 
na zahtjev takova jela, slobodno je. Teško je pitati svakoga ima li dozvolu za 
mrena jela, a konačno: ako mu ne dade ovaj gostioničar, dat će mu drugi. No 

(72) kan. 1386 C. Z. 

(73) Leo XIII. u Const. Officiorum ac munerum«. 

upozoriti gosta da može dobiti posna jela, dužnost mu je. S obzirom na stanje 
i promet kakav je danas u svijetu, i-edovno su oprošteni od nemrsa oni koji 
se moraju hraniti po gostionama; c) protuvjerske novine i časopise nipošto ne 
smiju držati, pa niti na zahtjev gostiju koji će ih inače ostaviti; liberalne no¬ 
vine i časopise mogu držati za one koji ih traže (u posebnoj sobi ako je ikako 
moguće); inače ih mogu i javno dati na čitanje onima koji ih traže; d) stavljati 
u svojoj kući prostorije na raspolaganje u grešne svrhe (za sastanke zabra¬ 
njenih sektarskih društava, za stan bludnici, za ljubavne domjenke) nije slo¬ 
bodno, osim u kojem tom iznimnom slučaju, gdje stvar može ostati bez 
smutnje, a teško se dade izbjeći. Sv. Alfonz M. Liguori je nekada (74) uz druge 
u toj stvari blaže sudio; vjerojatno su okolnosti tako nalagale. Danas je po¬ 
trebna oštrija mjera; prilike su takove, da nitko iznajmljivača prostorija u 
nemoralne svrhe ne može ispričati od formalnog sudjelovanja u tuđem gri¬ 
jehu (75). 

M) U području prosvjete i upoznavanja s tekovinama znanosti valja 
spomenuti: 

a) knjižare (bibliopolae), za koje vrijede ista načela i njihova primjena kao 
zo trgovce ostalom robom. Napose ih u svojim odredbama spominje Crkveni 
zakonik (kan. 1404) gdje im određuje: Knjige što javno (ex professo) rasprav¬ 
ljaju o nemoralnim stvarima (de obscoenis) neka knjižari ne prodaju, ne po¬ 
suđuju, ne drže. Ostale zabranjene knjige neka ne drže na prodaju, osim uz 
dozvolu sv. Stolice. Nek ih ne prodaju nikome, za koga razložno nisu uvjereni, 
da ih opravdano traži; 

b) asistente kod zabranjenih liječničkih zahvata. Osim davanja morfija, 
otrova i si. najvažniji je zahvat oko ploda u materinoj utrobi (abortus, foeti- 
eidium). Čak su od sestara redovnica u bolnicama liječnici tražili, da kod toga 
nečasnoga posla sudjeluju. Formalno je sudjelovanje, razumije se, isključeno. 
Raditi se može samo o materijalnoj asistenciji: daljnja (remota) je dozvo¬ 
ljena i razumljiva: primitak, spremanje i briga oko osobe u privatnom liječ¬ 
ničkom sanatoriju ili javnoj bolnici u kojoj sestre služe; bliža (propinqua): 
priprava stola, iskuhavanje i dodavanje instrumenata se može pripustiti u 
takovim (javnim) bolnicama samo iz velike nužde, odnosno radi velike štete, 
kad inače prijeti otpust sestara redovnica iz bolnice, što bi za opće dobro bo¬ 
lesnika svakako bila velika šteta. 

Ni prvo se ni drugo sudjelovanje ne smije trpjeti u bolnicama kojima je re¬ 
dovnička kongregacija vlasnikom. Operacije ove vrsti u njima ne smiju 
uopće naći mjesta. (76). 

(74) S v. Alfonz, Theol. moral. 1. 3, tr. 5, c. 2, n. 571. 

(75) Priimmer, Manuale, str. 451; Aertny s-D a m e n, n. dj. str. 297. 

(76) Vermeersch, Theol. mor. sv. II, str. 139; Creusen, Quelques pro- 
blemes de morale professionelle, Pariš (1935); (Revue des communautes reli- 
gieuses, II. edit.) str. 30 i si. Internationaler Kongress der Kath. Krankenpfle- 
gerinnen in Rom (1935). Berichte vorbehalten den Orđenskongregationen fur 
Krankenpflege. 

KNJIGA III.: 

STOŽERNE KREPOSTI 

Bogoslovske kreposti vode čovjeka k Bogu svaka svojim putem. Naj¬ 
sigurniji i najbolji je od ta tri puta — put ljubavi. »Kad bih sve 
jezike ljudske i anđeoske govorio, veli sv. Pavao, a ljubavi ne bih 
imao, bio bih kao mjed koja ječi i praporac koji zveči . . . Kad bih 
imao vjeru da bih i gore premještao, bez ljubavi bio bih ništa. I kad 
bih tijelo svoje predao da se sažeže, a ljubavi ne bih imao, ništa mi 
ne bi koristilo« (1 Kor 13, 1-4). Tolike je cijene krepost ljubavi ne 
samo u očima.apostolovim, nego i u očima Božjim'. Ljubav svoju daje 
Gospod za ljubav čovjekovu. 

Konačna će međutim sreća i trajna nagrada pasti čovjeku u dio za 
vjernu ljubav u ovom životu samo onda, ako ona u njemu bude ii 
Savršenom stupnju. Savršena je pak ona, kako drugi apostol leće, 
»samo u onomu koji drži riječ njegovu. Po djelima se poznaje 
da smo u njemu« (Iv 2, 4-5). U djelotvornoj se ljubavi dakle 
očituje čovječja ćudoredna vrijednost, u vršenju kreposnih djela pri¬ 
pravnost, da ovaj život bude koliko toliko dostojna priprava za onaj. 
Moralne će kreposti i ovaj naš zemaljski život podići i preobraziti 
u relativno sretan i zadovoljan život i u ovoj dolini suza (1). Koliko 
le život ljudski u svim svojim odnosima prema Stvoritelju i stvore¬ 
njima mnogostruk, toliko ima mogućih kreposnih strujanja, što sva 
složno vode k natprirodnoj svrsi. A kako su stari bogoslovski učitelji 
uglavili, sva se dadu svesti na 4 temeljna moralna stupa, koje smo 
nazvali stožernim (kardinalnim) krepostima. 

O imenu i o zajedničkoj njihovoj oznaci u širem i u užem smislu, rekli smo 
potrebno na svom mjestu (2). Sada prelazimo na potanko raspravljanje o sva¬ 
koj pojedinoj kreposti u onom opsegu i na onaj način, kako smo to obrazložili 
u uvodu ovoga sveska. 

ODSJEK I: RAZBORITOST 

Literatura. A L o j a n o-A Gr i zz a na: Institutiones theologiae morali, I 
(1934), II (1935) Taurini; E. Gilson: Saint Thomas đ’Aquin, Pariš (1930); 
Gopfert-Staab: Moraltheologie, Bđ II 9 , Paderborn (1923); V.Kolb: Abnss 

(1) V. Kolb, S. J.: Abriss đer gesammten Tugendlehre, Wien (1922), str. 73- 

(2) Osnovno moralno bogoslovlje, knjiga I.: O krepostima uopće, str. 50. 

der gesammten Tugendiehre, Wien ) 1922); L. Les si us; De iustitia et iure, 
1. 1. De prudentia; Th. Monnichs: Tugendlehre, Kevelaer (1930); W. M ii 1- 
ler: Charakter und Moral, Munchen (1938); M. Pribiila: Klugheit und Ka- 
suistik, StZ 133 (1937); O. Schilling: Lehrbuch der Moraltheologie, I. Band 
Munchen (1938); Waffelaert: De virt. card. (trač. I: De prudentia, fortitu- 
dine, temperantia, Brugis (1889); S. Thomas Aquinas: Summa theologica 
II-II, tom. IV, Torino (1928). ■ 

Nauku sv. Tome opširno izloženu u djelu Summa Theologica II-II, 
q. 47-56, iznijet ćemo ovdje u cijelosti i ako u zbijenom izvatku. Što 
je i koliko je potrebno napose naglasiti s obzirom na suvremeni život, 
nastojat ćemo, da ne propustimo. 

§ 1. ŠTO JE I KAKO SE OČITUJE 

1. — Razboritost (<p(>6vt]aig) se u prvom redu očituje kao umna spo¬ 
znajna sposobnost. Uočuje potrebno moralno određenje u danom po¬ 
ložaju s obzirom na budućnost. Razborit čovjek daje savjet u stva¬ 
rima koje treba vršiti, zato razboritost naređuje praktički um i to 
ne samo razmatrajući općenito stvari i okolnosti, nego i u primjeni 
na pojedinačne slučajeve. Razboritost pokazuje i čovjek koji ide po 
zlu, kaci smišlja i izmišlja često puta vrlo duhovit način izvedbe svo¬ 
jih nemoralnih podviga. Zato joj kao prvenstveno razumskoj (ujedno 
i ćudorednoj) kreposti pristaje Aristotelova definicija; »recta ratio 
agibilium« (3). Ali gledana kao ćudoredna krepost; ona je, kako 
Cicero reče (4): »cognitio rerum appetendarum et fugienđarum.« To 
znači; razboritost kao krepost stoji u praktičnoj primjeni spoznajnih 
načela na djelovanje upravljeno prema konačnoj svrsi. Ona je dakle 
stvarno »ljudska životna mudrost«, jer bez nje nema uspjeha u ži¬ 
votu. Proigrao ga je tko nije pošao putem, što ga ona pokazuje u 
teoriji i u praksi (5). Ispravno ćemo je definirati ako kažemo; r a- 
zboritost je moralna krepost, koja u svakoj ži¬ 
votnoj prigodi kazuje što valja činiti. 

Ona je posebna krepost, jer se od razumskih (ars, sapientia, scien- 
tia) razlikuje materijalno, a od ćudorednih (iustitia, fortitudo, temperantia) 

(3) Aristot, Ethic. 1. 6, c. 5, n. 4; »Virtus intelleetus, qua in quovis negotio 
occurente novimus, quiđ honestum sit, quid turpe«; L-essius, n. dj. 1. 1, c. 1, 

dub. 1. 

(4) C i c e r o, De officiis 1. III, n. 47. 

(5) S. theol. II-II, q. 47, a. 2, ad 1; Waf felaert, n. dj. str. 26. 

formalno. Nosilac joj je razum, a ne volja kao kod pravednosti i hrabrosti; 
moći su formalno različne, jer im je formalni predmet različan: razumu — istina, 
a volji — dobro (6). I od bogoslovskih se kreposti razlikuje što ima različan 
materijalni i formalni predmet. Ona je moralna krepost: bilo kao stečena 
bilo kao darovana, usmjerena je k djelovanju. U potonjem je slučaju od Boga 
uliveni dar, po kojemu praktički um kazuje, što u svakoj životnoj prigodi 
valja činiti a što izbjegavati, da djelo bude u skladu s konačnom svrhom 
ljudskoga života. 

Između natprirodne (»darovane«) i prirodne (»stečene«) kreposti 
razboritosti postoje ove razlike: 

a) s obzirom na uzrok: ondje uliveni dar Božji, ovdje ljudsko 
djelovanje; 

b) s obzirom na pokretno počelo: ondje natprirodno svijetlo 
vjere u Boga i ljubavi k njemu, ovdje prirodna sklonost i sposobnost 
(»sintereza«) k poimanju osnovnih moralnih načela i prirodne du¬ 
ševne moći; 

c) s obzirom na svrhu: ondje pred duševnim okom konačna nat¬ 
prirodna svrha (smirenje u Bogu) i djelovanje tamo usmjereno, ovdje 
cesto podređena svrha i djelovanje, koje istom posredno do nje vodi. 
Zato će razboritost imati veći učinak na uspješan moralni razvitak 
i napredak pojedinca kao darovana, nego kao stečena krepost. Život 
u trajnoj natprirodnoj ljubavi s Bogom jest najbolje jamstvo, da će 
pojedinac po njoj uvijek izabrati najbolji put. 

Razboritost u nosiocu koji je s Bogom u ljubavi, naziva sv. Toma »prudenlia 
simpliciter«, jer je ona tamo u svojoj punini (»vera el perfecla«); a u duši 
grešnika je ona ili mana (»pruđentia carnis«) ili ako nije mana već zemaljska 
razboritost usmjerena k nekom posebnom korisnom poslu, nalazi se u nesa¬ 
vršenom stupnju (7). 

2. — Predmet razboritosti obuhvata sve što se može nazvati činom: 

a) materijalni predmet sačinjavaju ljudski čini ne samo poje¬ 
dinaca nego i skupina, i to ukoliko ih onaj čas treba izvršiti ili ne 
izvršiti, da se postigne poštena svrha; 

b) formalni predmet ili motiv radi kojega razboritost nalaže 
čin, sačinjava uviđena ispravnost (valjanost), spoznata suglasnost čina 
s razumom i sa svrhom života (»veritas practica«). Kako je prven- 

(6) S. theol. II-II, a. 47, a. 5; S c h i 11 i n g, n. đj. I. sv. n. 119. 

(7) S. theol. II-II, q. 47, a. 13. 


at veno razumska krepost, najprije joj je do ispravnosti i istinitosti 
odluke; a jer je i moralna krepost, ona s obzirom na građu (mate¬ 
riju) traži i dobrotu odluke, t. j. dobra djela na koja savjetuje (8). 
Ljudsko se kreposno djelovanje ne može dakle odvijati bez razbori¬ 
tosti. Ona odmjeruje srednju mjeru gdjegod je to potrebno; ona ima 
ravnati i upravljati okolnostima svakoga čina, ako hoćemo da bude 
dobar (»auriga et modcratrix virtutum«). Razum stavlja svrhu, gra¬ 
nicu i načelo kod svake kreposti, razboritost usklađuje pojedinačni 
čin s načelima i kazuje, što i kako valja izvršiti, da se ne povrijedi 
značaj kreposti, radeći možda pretjerano ili premalo. Zato ona i jest 
odličnija od ostalih moralnih kreposti, kako smo to prije utvrdili. 

3. — Zadaće (funkcije) razboritosti. Sv. Toma navodi tri takove zadaće (9). 
Razboritost: a) savjetuje t. j. traži prikladna sredstva do svrhe; b) sudi 
t. j. u svojstvu prethodne savjesti govori da li su iznađena sredstva prikladna 
ili, nisu; c) nalaže upotrebu ili primjenu sredstava, privodi ih u djelo. 

Ova je potonja funkcija najvažnija, kako je jasno; od nje ovisi da li će se tko 
približiti željenoj svrsi ili ne će. Utaman i valjan sud, ako nema prave volje, 
da se primjeni tamo gdje treba. Zato sv. Doktor pribraja amo i potrebnu skrb 
ili brigu (sollicituto), da doista bude i izvedeno, što je kao dobro i potrebno 
spoznato i prosuđeno. Tek onoga ćemo čovjeka pravom nazvati razboritim, 
koji oprezno prilazi k poslu, obzirno i brižno prosuđuje okolnosti i u tom 
ustraje do kraja. Ne mari, ako je kod loga misleno (spekulativno) i pogriješio 
— savjest mu je vodič na poslu. Dakako, da pojedinac u ovom nastojanju ima 
i posebnu Božju pomoć, jer Bog »facienti cjuod est in se non denegat gratiam«. 

§ 2. DIJELOVI KREPOSTI RAZBORITOSTI 

O kakovim se dijelovima radi kod ove kao i kod svake stožerne kre¬ 
posti, govorili smo u prvoj knjizi na str. 53. Tim ćemo dijelovima 
(bitni, vrsni, srodni) ovdje još pribrojiti odnosne d.arove Duha 
Svetoga. 

A) Bitni (integralni) dijelovi razboritosti se smatraju svoje vrsti 
uvjetima savršena čina ili potrebnim raspoloženjima, pomoću kojih 

(8) >'Ad prudentiam pertinet applicatio rectae rationis ad opus, quod non fit 
sine appetitu recto. Et ideo prudenlia non solum habet rationem virtutis, quam 
habent aliae virtutes intellectuales, sed etiam habet rationem virtutis quam 
babent aliae virtutes morales, quibus etiam eonnummeratur« S. theol. II-II, 
q. 47, a. 4; Waffelaert, n. dj. str. 29. 

(9) S. theol. II-II, q. 47, a. 8; L e s s i u s, n. dj. dub. 3; K o 1 b, n. dj. str. 83. 

se potpuno i dotjerano izvršuje kreposni čin. Sv. Toma (10) ih na¬ 
braja osam: 

1 ) sjećanje (pamćenje, memoria) prošlih događaja. Sto je sjećanje (pamće¬ 
nje) jače i življe, razborit će čovjek u potrebnom slučaju lakše i brže izvući 
praktičnu korist iz vlastita ili iz tuđega iskustva. Više vrijedi životno iskustvo, 
nego glava krcata formulama ili teorijama. Otud je vidno koliko je opravdana 
riječ »in. senibus consilium«; 

2) shvaćanje (intellectus) kako svrhe o kojoj se radi, tako puta i načina 
kojim se postizava. Ovo je poimanje stvarno, zorno shvaćanje stanja i uprav¬ 
ljanje prema njemu; 

3) po uči j ivo st (docilitas) stoji u pripravnosti primiti .tuđi savjet. U kon¬ 
kretnim životnim prilikama redovno jedan čovjek ne može sve sam svladati, 
već treba tuđe pomoći. Kažu da su najpametniji upravljači oni, koji u svakoj 
stvari znaju ne samo naći najbolje savjetnike, nego često i poslušati njihov 
savjet; 

4) pronicavost (sagacitas) stoji u brzom snalaženju i odlučivanju za 
sredstva što najuspješnije dovode k cilju. Ona je doista u najvećem dijelu 
prirodni dar pojedinca, ali se dade u izvjesnom stupnju i steći; 

5) razumijevanje (ratio) jest sposobnost izvoditi i zaključivati na osnovu 
činjenica, da se dođe do ispravna i praktična suda; 

6) predviđanje (providentia) se pokazuje u računanju s mogućnostima u 
budućnosti; pojedinac ga crpi na temelju is'kustva iz prošlosti i položaja u 
sadašnjosti; 

7) obzirnost (circumspectio) znači uvažavanje okolnosti. U toj obzirnosti 
često baš i stoji razboritost, koja gleda na sredstvo do cilja u vezi s realnim 
stanjem, a ne jednostrano i površno; 

3) oprez (cautio) znači voditi brigu, da se u poslu i postupku ne dogodi 
kakovo zlo ili zapreka, koja bi omela postignuće svrhe. 

B) Vrsni (subjektivni) su dijelovi razboritosti njezine dvije vrste: 

a) pojedinačna (individualna) razboritost (personalis, mona- 
stica) ima u vidu pojedinačnu osobu, i po njoj svatko sam za sebe 
odabire što mu se čini najrazboritije; 

b) društvena (gubernativa) ima u vidu drugoga ili mnoštvo 
uopće. Prema vrsnoj raznolikosti društvenih skupina dijelih su je 
stari u: vojničku, obiteljsku (ekonomica) i zakonsku (politica); ovoj 
u podložnicima odgovara građansko-politička, a u predstavnicima 
upravno-politička razboritost. 

(10) S. theol. II-II, q. 48, a. unicus; q. 49, a. 1-8; L e s s i u s, n. dj. c. 2, dub. 1, 
2, 3; W af f e 1 a e r t, n. dj. str. 32. 


Ove se dvije vrsti razboritosti među sobom vrsno razlikuju radi vrsno različ- 
nih predmeta. Sv. Toma kaže na drugom mjestu (11) da su ipak međusobno 
povezane barem dispozitivno: da naime dobro upravlja drugima tko znade 
sam sobom dobro upravljati; čak da se i međusobno uključuju. Negdje će to 
i biti slučaj. Međutim životna praksa često pokazuje, da mnogi inače ra¬ 
zboriti ljudi nisu kao pojedinci sposobni da stoje na čelu društvu, organiza¬ 
ciji, biskupiji, pokrajini, državi. Stari običaj obiteljskoga nasljedstva u upravi 
pokrajina i država, nije dosta računao, a negdje još ni danas ne računa s tom 
činjenicom. Ona međutim sebi krči put do priznanja na druge načine. Ti su 
putevi, istina, za mnoge nasljedne upravljače i nasljedne baštinike vladarskih 
dužnosti bolni i tragični (kraljevi, knezovi, predsjednici), ali se ne dadu izbjeći, 
kad stare i slabe metode nedvoumno dođu u sukob sa stvarnim potrebama, da, 
se u upravi odabiru najbolja sredstva za opće dobro naroda ili države. 

Bilješka. Razboritost nije čovjeku prirođena; ona traži i primjenjuje prikladna 
■sredstva do svrhe; a ta sredstva nisu unapred određena, već ih u svakom 
pojedinom slučaju treba iznaći i primjeniti; mijenjaju se o'sim toga prema 
svojstvima osobe, vrsti posla i prema prilikama. Prirođena može biti samo veća 
ili manja sklonost k odabiranju najboljih sredstava, kao što doista postoji 
sklonost k spekulativnom umnom radu i zaključivanju kod jednoga u većem, 
kod drugoga u manjem stupnju (12). 

T zato, jer nije u redu čistoga znanja (teorija), nego također u sklonosti k oda¬ 
biranju i u primjeni najprikladnijih sredstava (praksa), ne može je čovjek 
jednostavno zaboraviti, nego je- može izgubiti, jedino ako se strastveno oda 
kojoj m a n i. Za praktične razumne odluke u životu najviše važi duševna 
sređenost i staloženost; pretjeranost u radosti ili u žalosti lako zavede na 
precjenjivanje ili podcjenjivanje, a razborito nije ni jedno ni drugo. Zato kaže 
sv. Pismo: »Ljepota te prevarila i požuda je preokrenula srce tvoje« (Dan. 
13, 56); »Ne primaj darova što zaslijepljuju i razborita čovjeka« (Ex 23, 8). 

C) Srodnim (potencijalnim) dijelovima razboritosti nazvao je Aristo¬ 
tel tri pomoćne kreposti, koje se vrlo približuju razboritosti, ali je 
potpuno ne dosižu. One su usmjerene na neko pripravno (lakše) dobro 
djelovanje/i u tom se od prave kreposti razboritosti djelomično 
razlikuju. To su: 

1) Eubulija = dobar savjet) predstavlja trajno 

raspoloženje, po kojem netko u zamršenom položaju lako iznalazi 
najbolja sredstva do svrhe i tako može najbolje savjetom po¬ 
služiti. Ne nalazi samo sredstvo nego i najbolji način, kako će se 
sredstvo baš u tim i takovim okolnostima najuspješnije upotrebiti. 

(11) S. theol. q. 47, a. 11. ad 2. 

(12) S. theol. II-II, q. 47, a. 5. 




180 


KNJIGA III., ODSJEK I. 


2) Sineza (avveaig, eiavvezoi = dobar sud) je svojstvo udariti 
uvijek pravim putem u smislu zakonskih propisa, kad se radi 
o inače nejasnom kakovom pojedinačnom slučaju, 
ii) G n o m e (yvd>iii] = rasuđivanje) predstavlja svojstvo donijeti 
razborit praktičan sud u stvarima što se odvajaju od obična za¬ 
konskoga gledišta. To su neobični slučajevi, gdje je na mjestu izuzi- 
manje od zakonskoga propisa. 

D) Dar savjetovanja, (consilii) kao dar Duha Svetoga koji odgovara 
kreposti razboritosti, jest: posebno svojstvo duševna 
rasvjetljenja, po kojem čovjek lako uviđa što 
mu valja činiti, da postigne svoje spasenje. To 
je u neku ruku savjet Duha Svetoga, da pripravno primamo poti¬ 
caje s Božje strane u biranju sredstava što vode konačnoj svrsi (13). 
Tako nas ovaj posebni dar pomaže i usavršuje u nama razborit po¬ 
stupak, jer ga ravna sam Duh Sveti. I o tom smo daru već govorili 
na str. 71, gdje smo utvrdili da peto blaženstvo odgovara daru sa¬ 
vjetovanja (14). 

§ 3. GRIJESI PROTIV RAZBORITOSTI 

Protiv razboritosti će izravno griješiti tko se u svom postupku na nju 
premalo osvrće (»per đefectum«) ili je previše nateže, zapravo zlo- 
upotrebljuje (»per exces,sum«). Prvi se način zove nerazboritosl, a 
drugi kriva razboritost. Neizravno je svaki grijeh ujedno grijeh pro¬ 
tiv razboritosti, jer se svaki grijeh protivi urednoj savjesti. . 

1) Nerazboritosl (15) (imprudentia) nije u svakom slučaju grešna. 
Tamo gdje jednostavno ne postoji (negative) kao kod djece, nije 
skopčana s grijehom; tamo gdje bi mogla i trebala postojati, a n e m a 
j e (privative), grešna je prema veličini nemarnosti zbog koje je 
nema; tamo pak gdje postoji znatice i hot.ice, zapravo gdje se dobar 

(13) »Rectitudo rationis humanae eomparatur ad rationem divinam, sicut prin- 
ripium motivum inferius quod movetur ad superius, et reffertur in ipsum ... 
Et ideo prudentia quae imporlat rationis reetitudinem, maxime perficitur et 
iuvatur secundum quod regulatur e t movetur a Špiritu S a n c t o« 
S. theol. II—II, a. 52, a. 2. 

(14) S. theol. II-II, q. 52, a. 4. 

(15) S. theol. II-II, a. 53 i 54; Kolb, n. đj. str. 85. 

savjet izravno s prezirom odbacuje ili zakon kao putokaz p r e- 
z i r e (contrarie), dakako da je po sebi težak grijeh. No kako će 
lijetko kada tkogod počiniti nerazboritost izravno prezirući dobar 
savjet, najčešće će ona biti lak grijeh, koji se zbog osobitih okol¬ 
nosti može često izvrći i u težak grijeh. 

Četiri su vrste grijeha nerazboritosti: 

a) n a g 1 o s t (praecipitatio) kad tko prilazi k pos'u u brzini bez 
dostatna ispitivanja i razmišljanja. Tako napose herazumno griješe 
koji poklanjaju svoje povjerenje osobi, za koju pravo ne znaju ni 
tko je ni što je. 

To je lakovjernost; zato: ne povjeravaj tajne osobi koju dobro ne poznaš, niti 
posuduj novaca, ne vjeruj svakoj pismenoj molbi niti usmenoj pripovijesti 
molitelja; ne pusti u kuću niti uvodi nepoznato lice u obiteljski krug, u svoj 
posao, u povjerljivo društvo; ne sklapaj lako poznanstva na putu ili u svijetu. 
To vrijedi za muško, a napose za žensko. 

Počinja li se nerazboritost iz prijezira zakonskoga propisa, postupak 
je i kažnjiv. Zove se tada: 

b) n cpromišljenost (inconsideratio). Nastaje kad tko nabrzo 
stvara sud i zaključuje čin bez dostatna uvida u stvar i bez dostatne 
ocjene okolnosti; 

u) nestalnost (inconstantia), kad tko mijenja stvorene odluke 
bez razloga ili barem bez dostatno opravdana razloga; 

(i) nemarnost (riegligentia),- kad tko ne izvršuje što treba, niti 
onako kako treba. Ne radi se ovdje o nemarnosti, što se može primi¬ 
jeniti općenito kod vršenja svakoga djela, nego o posebnoj nemarno¬ 
sti što se očituje u tomu, kad tko zanemaruje izvršiti neku već uglav¬ 
ljenu ili određenu stvar. 

Napose valja navesti svoje vrsti nebrigu, pomanjkanje potrebne odlučnosti 
(Fahrlassigkeit), koju označuje ona riječ sv. Pavla: Dobro što hoću ne činim, 
nego zlo što ne ću, vršim (Rim 7, 5). U životu se nerijetko namjeravamo na 
ljude koji su puni osnova, mnogo govore i obećaju, preporučuju i zaključuju, 
ali malo ili ništa ne izvode; frazeri i fantaste, stvarno su tako svojom nebrigom 
često uzrok propasti mnoge dobro zasnovane stvari, osim što drugomu redovno 
nanose neugodnost i štetu (16). Amo se mora ubrojiti i ćudoredna lako- 
umnost (Leiehtsinn) t. j. pomanjkanje potrebne ozbiljnosti u vršenju život¬ 
nih dužnosti. Ona je posljedica slabe volje, koja oklijeva i mnogo ne mari za 
provedbu. Propusti i pogreške redovno ne prekoračuju laka grijeha, ali ako se 


(16) V. Kolb, n. dj. str. 87. 

ta nebriga i ta lakoumnost očituju u propuštanju ili zanemarivanju važnih 
stvari, mogu biti i težak prestupak (17). 

Bilješka. Ovi se grijesi, općenito rečeno, najčešće pojavljuju kod mladih ljudi. 

U vrijeme” kao što je naše, gdje mladi ljudi češće dolaze u .priliku da izvode 
odgovorna važna djela, treba naglasiti, da sve četiri ove vrsti postupaka vode 
ne samo k nerazboritosti, nego preko nje i do daljnjih grijeha; posljedice ne¬ 
razborita čina izazivaju također novo zlo. Zato treba misao mladih ljudi na 
odgovornim mjestima često navraćati na razmišljanje o — kreposti razboritosti. 

2) Kriva razboritost (falsa prudentia) stoji zapravo tek u nekoj slič¬ 
nosti s pravom razboritosti, a doista je od nje daleko. Naoko je po¬ 
stupak razborit, a u stvari je grešna sebičnost, koja iziabljuje razbo¬ 
ritost u svrhe i na način nedostojan čestita čovjeka. 

.a) tjelesna razboritost (prudentia carnis) jest svojstvo 
koje traži i iznalazi sredstva za uživanje u tjelesnim nasladama svih 
vrsti, za kojima ide ljudska priroda sklona- grijehu (»opera carnis«). 
Njezina je svrha zla (»mors«), jer u tjelesnim užitcima vidi sreću 
čovjeka (18). Ona se u traženju sredstava očituje napose na ova dva 
načina: 

po-d muklo st (astutia) izmišlja lažna, hinjena sredstva i tajne 
puteve za zlu svrhu; 

lukavstvo (dolus) i prevara (fraus) zavaravaju drugoga riječima 
(lukavac), ili djelima (varalica). Ta su svojstva na svakom čovjeku 
uvijek nesimpatična, napose u vezi s Kristovom riječi: Budite be¬ 
zazleni kao golubovi (Mt 10, 16); 

b) pretjerana briga (nimia sollicituđo) za tjelesni život. Ona 
se gubi u neuravnoteženoj skrbi za vremenita dobra:' bilo da ih što 
više stekne, bilo da stečena sačuva; za budući ovaj život, kako će 
proteći, ne će li što uzmanjkati i si. 

Za praksu. Ova je nerazboritost za mnoge vjernike težak kamen kušnje. Vrlo 
joj se teško odupiru — utonuli u glavnom u brige za ovozemni život i njegove 
teške potrebe. Na taj se način duše odvraćaju od glavne svrhe života i mnoge 
propadaju, osobito ako: a) t e ž e za vremenitim dobrima kao da su ta dobra 

(17) S. theol. II-II, q. 53, a. 5; q. 54, a. 3; Lessius, n. dj. 1. 1, e. 2. dub. 4; 
W a f f e 1 a e r t, n. dj. str. 34. 

(18) »Koji su po tijelu, teže za onim što je tjelesno, a koji su po Duhu, teže 
za onim što je duhovno. Jer je težnja tijela smrt, a težnja Duha život 
i mir; težnja je tijela neprijateljstvo Boga, jer se ne pokorava zakonu Božjemu,, 
a niti se može. Koji su u tijelu, ne mogu Bogu ugoditi« (Rim 8, 5-8). 

konačna svrha života, te radi njih zapostavljaju duhovna dobra (krivo će se 
zakleti.radi međe, radi duga, novca uopće); b) gube vrijeme u brizi za njima 
tako i toliko, da ga nemaju za potrebe duše, čak ni za takove potrebe koje su 
:m pozitivno naređene (sv. misa, sakramenti); c) pokazuju slabo ili nika- 
kovo pouzdanje u Božju Providnost. 

Gdje nema razboritosti, ne može biti ni pravoga vjerskoga života. Zato je 
neophodno potrebno svraćati pozornost vjernika na ovu krepost i sve što smo 
o njoj ovdje rekli. Neka se dušobrižniku ne čini, da su to stvari odveć jedno¬ 
stavne i da ih svatko znade. Njihovu vezu s ostalim moralnim krepostima i 
s konačnom svrhom jedva malen broj vjernika znade tako, da bi im opeto¬ 
vano naglašivanje s propovijedaonicc moglo biti suvišno. 

Valja ih osim toga poučiti, da je potrebno moliti Boga za krepost razbo¬ 
ritosti. Bez nje nema napretka ni u kojem pogledu; zato je za nju vrijedno 
prinositi žrtve i ovozemni sav život podvrći misli: u kakovom je odnosu moj 
rad s konačnim i vječnim dobrom koje mi svakako valja postići? Ne smije 
se zaboraviti vjernicima naglasiti, da su naprijed nabrojene mane vrlo često 
posljedice škrtosti (19). 

ODSJEK II: PRAVEDNOST 

Literatura: G u r y-J orio: Compendium theologiae moralis, vol. 1“ Napoli 
(1934); E. Janvier: Exposition de la morale catholique, tom. IV (vertu), Pa¬ 
riš 1906; A. Vei ineersch: Theolog. moralis: de virtutum exercitatione, tom. 
ti, Roma (1924); G. J. Waffelaert: De virtutibus cardinalibus, De justitia, 

lješke k novom crkvenom zakoniku, GBBS (1917); J. Gemmel: Rechtser- 
neuerung unđ Rechtspi'lege des hl. Thomas von Aquin, Scholastik, 13 (1939); 
j. Leclerq: Note sur la posiiion actuelle du droit naturel, RNPh 41 (1938); 
M. Latiović: Uvod u pravne nauke, Zagreb (1934); L. Lessius: De iustitia 
et iure, Louvain (1629); Hans Nel: Recht und Moral in der deutschen 
l’echtsphilosophic seit Kant, St. Gallen (1937); Romani Silvio: U sogetto mo¬ 
rale, RMD (1938), Principi di điritto civile: la norma giuridica RMD (1936); 
S. Rug sini; I fondamenti del diritto nella filosofia tradizionale, RMD 4 
(1938); J. Salsmans: Droit et morale, Bruges (1924); M. Salamom Der 
Eegriff der Gerechtigkeit bei Aristoteles, Leiden (1937); R. d e Briey: La 
conception catholique de l’etat, Pariš (1938); L. Janssens: Personno et so- 
ciete, Gembloux (1939); G. della Rocca: Lo stato etico, Napoli (1938); G. 
del Vecchio: Saggi intorno allo stato, Milano (1938); L. Bell i ni: La 

(19) S. theol. II-II, q. 55, a. 8. 

Iza razboritosti dolazi na red krepost pravednosti. S obzirom na svoj 
predmet ona je na prvom mjestu među moralnim krepostima. Ne 
bavi se naime poput ostalih stožernih kreposti isključivo dobrom 
nosioca kao osobe (kako j a za sebe imam biti razborit, hrabar, 
umjeren: »ad nos«), nego se bavi i odnosima subjekta prema drugima 
(kako imam biti pravedan prema njemu t. j. kako imam poštovati 
tuđe pravo: »ad alterum«). U svojim srodnim (potencijalnim) dije¬ 
lovima povlači krepost pravednosti u svoj opseg i posebne ljudske 
odnose kao što su: odnos prema Bogu, roditeljima, domovini i si. 
S toga gledišta pravom pripada u raspravu o kreposti pravednosti 
sve ono što propisuje dekalog. Sv. Toma to izrično kaže (1). Ali kako 
mi zapovijedi dekaloga obrađujemo u posebnom III. svesku ovoga 
djela,,bit će tamo obrađeno što se na dotičnu zapovijed odnosi i prema 
načinu kako ona glasi, pozitivno ili negativno. Stvarno će tako jedan 
dio (negativni) građe s područja pravednosti biti sustavno povezan 
i prikazan prema zapovijedima, kako je to izloženo u predgovoru; 
drugi će dio (pozitivni) biti izložen ovdje. 

Pravednost uzeta općenito označuje neko trajno raspoloženje u 
kojemu se ostvaruje ili ima ostvariti ono što je pravedno. Izraz pra¬ 
vednost dolazi 

a) etimološki: od pravedan (pravedno, iustnm) (1 u); taj izraz označuje ili 
neko posebno fizičko stanje izjednačeno (odmjereno) s drugim, ili preneseno 
na moralni red: ono što se s drugim izjednačuje i dovodi u sklad, upravo 
onako kako treba da bude. A kako treba da bude izjednačeno, to općenito ka¬ 
zuje zakon kao vrhovna moralna norma za svaki ljudski čin, a posebno po¬ 
jedinačne norme ili propisi, koji stvarno uzimaju na oko ono, što je piavedno 
u odnosu prema drugomu (»pravo«) i točno (.-ad aequalitatem«) to ustanov¬ 
ljuju i traže; 

b) metalo rički može izraz pravednosti značiti: 1) stanje u kojemu dje¬ 
luje pravednik, 2) skup kreposti i dobrih djela, 3) vršenje kreposnih djela ili 
obdržavanje zakona. U tom se značenju taj izraz susreće u sv. Pismu (Rim 4, 
3: Mt 5, 6; Mt 6, 20); 

c) stvarno predstavlja pravednost: trajno raspoloženje s u b j e k t a 
koji ima stalnu i nepokolebljivu volju dati svakomu 
svoje (pravo) (2). 

(1) S v. Toma Akvinski, S. theol. II—II, q. 122, a. 1. 

(la) Ima i drugih mišljenja: od iussum = naređeno; ious = sveto; mg = veza. 
Merkelbach, n. dj. str. 156; R o g o š i ć, Priručnik, str. 4. 

(2) ».Justitia perpetua et constans voluntas esl, ius suum unicuique tiibuens«, 
(Ulpianus, f 228: 1. 10. Dig. 2, 1); »Habitus secundum quem aliquis constanti 

Kako nikada ne govorimo da netko samome sebi u pravom smislu 
nešto duguje ili samome sebi nepravdu čini, očito je, da pravednost 
pretpostavlja drugu osobu, prema kojoj uređuje naš odnos. 
To je naš bližnji. I dok kod umjerenosti i jakosti vodimo brigu isklju¬ 
čivo o sebi, kod pravednosti vodimo račun i o drugomu, baš ukoliko 
sc od nas razlikuje i ukoliko posjeduje nešto isključivo svoje. To 
nešto je — njegovo pravo, koje nama valja poštovati. 

Kad me ljubav prema bližnjemu upućuje na nj i određuje moj odnos 
prema njemu, ide ona za tim da mu pruži nešto, što je moje i u meni; 
promatra ga kao osobu: kakav bio da bio, on je moj bližnji komu 
nudim i prema kome vršim čin ljubavi, htio on ili ne htio. Osoba 
bližnjega je predmet ljubavi, a njegovo pravo predmet pravedno¬ 
sti; ondje tražim medium rationis, ovdje medium rei. Tako se ljubav 
razlikuje od pravednosti s obzirom na bližnjega. 

Vidi se dakle, da pojam pravednosti pretpostavlja pojam prava: 
dati svakomu svoje označuje nešto, što drugi 
m o že nazvati svojim pravom. Zato je na mjestu da naj¬ 
prije govorimo o pravu kao predmetu pravednosti. 

POGLAVLJE L O PRAVU I VLASNIŠTVU 

§ 1. POJAM I RAZDIOBA PRAVA 

1- — Pojam prava. Izraz pravo znači najprije nešto ispravno, ravno 
(recht, đroit); zatim neko pravilo u odnosu među ljudima (Recht, le 
đroit). Po smislu pravo označuje: 

a) pravedno djelo ili stvar (ono što nekomu pripada i što 
mu valja dati »suum cuique tribuere«). To je pravo u objektivnom 
(pasivnom) značenju, u kojemu ono predstavlja predmet pravednosti; 

et perpetua voluntate ius suum unicuique tribuit« S. theol. II-II, q. 58, a. 1; 
»Pravo je dakle pravilo, odnosno skup pravila, prema kojima djeluje član 
nekoga' društva, odnosno neko društvo«, fra R. R o g o š i ć, Priručnik crkve¬ 
noga prava, sv. I, str. 5; »Pravo se može točno označiti kao: nepovrediva moć 
djelovanja (inviolabilis facultas agendi). Ova nepovrediva moć djelovanja ako 
se promatra sa strane zakonodavaoca koji je daje, jest objektivno pravo, ako 
se promatra u subjektu koji je prima, jest subjektivno pravo«, fra A. Crnica, 
Kanonsko pravo, Uvod str. 1. 

b) ovlast ili moć na temelju koje pojedinac za sebe traži nešto 
od drugoga. Kad tako traži svoje, kažemo da se služi svojim pravom. 
To je pravo uzeto u subjektivnom (aktivnom) značenju; 

c) zakon' ili skup zakona što sadržavaju ili predstavljaju 
prava ljudi uopće ili jednoga njegova dijela napose (građansko, ka¬ 
nonsko, prirodno pravo i dr.). Tu je pravo uzeto u značenju bližeg 
uzroka kako subjektivna tako objektivna prava, upravo u norma¬ 
tivnom smislu, ukoliko zakoni (prirodni i pozitivni) po općem shva¬ 
ćanju ljudi uređuju sve njihove pravne odnose. 

Mnogi ovaj smisao izraza »pravo« zamjenjuju s objektivnim pravom i uzimaju 
stvarno u značenju objektivna prava (2a). Valja ipak reći sa sv. Tomom, da to 
nije ispravno: ne predstavlja zakon pravo u strogo objektivnom smislu (»pro- 
prie«) n. pr. zakon ljubiti bližnjega kao samoga sebe, nego mu (t. j. pravu) 
daje temelj i razlog. Zakon je dakle uvijek »ratio iuris«, ali nije i samo 
pravo (3). Pojmovno (s filozofskog gledišta) je »pravo« posebni odnos između 
stvari i osobe t. j. odnos »s v o j b i n e, svojnosti«. »Jus essenlialiter in rela- 
tione consistit, qua natura inteliectualis refertur ad aliquiđ tamquam suum. 
Huius relationis subiectum proprium est natura inteliectualis, ejus fundamen- 
tum ultimum est lex aeterna.« (G r e d t, Elementa philosophiae aristotelicae 
sholasticae, Freiburg. i. B. 1922, II, nr. 824). Sv. Toma označuje taj odnos kao 
odnos »svršnosti«, po kojemu se stvar odnosi napfam osobi kao sredstvo na- 
pram svrsi (»Dicitur esse suum alicuius, quod ad ipsum orđinatur.« S. Th„ p. 
J, q. 21, a. 1 ad 3). Zato skolastici i ne govore o »subjektivnom« i »objektiv¬ 
nom« pravu, nego nazivaju pravo, kako je ono u subjektu, (osobi) kao moralna 
vlast (gospodstvo) nad stvari: »jus dominativum«, a zakon, koji je razlog i 
temelj te vlasti: »jus praecepticum«; 

d) pravnu znanost u izvedenom daljnjem značenju, jednako 
kao i pravnu vještinu: u obrani, na sudu i dr. (4). 

(2a) »Jedno značenje prava predstavlja unutrašnji zahtjev etičke isprav¬ 
nosti, a drugo izvanjski jedan propis određene vrste... O toj razlici u 
smislu, vodi i naš jezik računa u izgovoru, kad osnovni samoglas u riječi koja 
imade da označi etički zahtjev naglašuje brzim akcentom kao »pravo« (iusti- 
tia), dočim onu drugu obilježuje uzlaznim naglaskom osnovnog sloga, pa je 
izgovara kao »pravo« (ius.) »Lanović dr. M. Uvod u pravne nauke, Zagreb, 
1934, str. 63. O načinu kojim se dolazi do nejasnog pojmovanja odnosa između 
morala i prava, vidi dobar prilog u Spomenici lavant. bogosl. učilišta od dr. 
V. Moćnika: Nravnost in pravo, str. 125. 

(3) S. theol. II-II, q. 57, a. 1 ad 2. 

(4) Merkelbach. Summa theol. moral. sv. II. str. 155. 


DEFINICIJA PRAVA 

Zato možemo sažeti definiciju prava promatranoga u subjektu ovako: 

pravo je nepovrediva moralna moć posjedovati, činiti ili tražiti nešto 
kao isključivo svoje. 

Kaže se: moralna moć za razliku od fizičke moći i" za razliku od činje¬ 
nice koja se stvarno suprotstavlja moralnoj moći; ona je nepovrediva: 
jer je osnovana na zakonu, što ga razum uviđa i kao nužnu priznaje. Pravo 
dakle ne stoji u materijalnoj činjenici (5), nego u vlasti ili moći (potentia), o 
kojoj ovisi opstanak činjenice; imati (posjedovati) činiti, tražiti: po¬ 
kazuje što je i što'sačinjava predmet prava: vanjske stvari (»posjedovati«), 
vršenje vlastitih (»činiti«) i tuđih djela (»tražiti«). 

Otud slijedi da izvan subjekta nastaje kod drugoga dužnost poštovati njegovo 
pravo (posjed, čine, tražbine). Pojmu pravo dakle odgovara korelativan po¬ 
jam dužnost. Osnov im je isti: vječni Božji zakon kao izraz volje Božje, 
izvor svakoga zakona i zalog (»ratio iuris«) svakoga prava; kao isključivo 
svoje — znači: što pravo daje svome vlasniku tiče se izravno njega i koristi 
isključivo njemu, bez obzira na druge, ima dakle posve osobni,-individualni 
karakter. »Točnim vršenjem svojih prava, ljudi u društvu nameću i točno me¬ 
đusobno vršenje dužnosti. Tko ne vrši svoja prava, umanjuje dužnosti drugoga 
prema sebi. . . Naprotiv borba za pojedinačno pravo dovodi do jačanja poje¬ 
dinačnih dužnosti i do učvršćenja pravnoga poređka« (v. Legradić, Izvori 
prava u Mjesečniku pravničkog društva, Zagreb, 1941, 288). 

Ima li se ova stara oznaka prava danas ublažiti ili izmijeniti u smjeru suvre¬ 
mena nastojanja, da se svuda istakne socijalni momenat i njegova važnost 
pred osobnim? Ne bih rekao; moderna se nastojanja u potrebnom omjeru i 
visini dadu opravdati i pokraj ove strogo individualne oznake prava, kad se. 
drži na umu kršćanska nauka o privatnom vlasništvu, gdje zahtjevi prava naj¬ 
više dolaze do izražaja. Po toj je nauci pravo vlasništva prvenstveno društve¬ 
noga (socijalnog), a tek u drugom redu posebničkog (individualnog) karaktera. 

2 — Opisana definicija označuje subjektivno (aktivno) pravo što ga 
ima pojedinac kao osoba; objektivno (pasivno) pravo promatrano u 
sebi predstavlja ono, što nekomu pripada tako i toliko, da ga može 
posjedovati, vršiti i tražiti kao isključivo svoje. To što nekomu 
pripada i u mjeri koliko mu pripada, mora drugi poštivati, pa 
dosljedno dati pravnom nosiocu ili izvršiti po njegovom zahtjevu 
(»debitum«). Ovaj uzajamni odnos ustanovljuje ujedno i red između 
jedne i druge osobe: ako se taj red uopće ne vrši ili ne vrši u točnoj 

(5) »Jus in materiali facto consistit, et, omnia hominum officia sunt nomen 
inane, et omnia humana facta iuris vim habent« (59); »Fortunata facti iniusti- 
tia nullum iuris sanetitati detrimentum affert« (61); Ex Syllabo Pii IX. »Erro- 
res de societate civili«, DB. n. 1759, 1761. 

visini, nastaje povreda međusobna prava. Ona nastaje isto tako, ako 
se ne pruži (dadne) baš ona i onakova stvar na koju i kakovu subjekt 
ima pravo. 

Na predmet (objekt) prava ne spada sam predmet prava, dakle stvar ili djelo 

što ga netko ima dati ili izvršiti, nego i čin (postupak) kojim se djelo izvršuje , 

ili stvar predaje. Drugim riječima: tko ima meni predati neku stvar kao moje 

vlasništvo (pravo), ima se i pobrinuti da mi je doista preda; na njemu je 

dužnost izvršiti predaju stvari. 

Što je osnov prava? Općenito govoreći (in abstracto) osnovica 
prava je osobna neodvisnost i dostojanstvo osobe (5a). Čovjek kao 
osoba stoji za sebe i za sebe radi, prema planu i određenju Stvori¬ 
telja koji mu je svrhu postavio. On kao čovjek nije tuđe sredstvo, 
nego baš kao čovjek treba sredstva za svoju konačnu svrhu ili svoje 
konačno dobro. Ima dakle pravo služiti se onim, što ga do nje vodi. 

Gledajući napose (in concreto) osnov je prava uvijek stvarni 
odnos između osobe i objekta, t. j. djela ili predmeta. Jednom čovjek 
ima pravo na neku stvar, jer mu je ona po sudu zdrava razuma 
isključivo sredstvo do svrhe; drugi put je taj pojedinačni odnos 
ostvaren po kakovom pozitivnom propisu ili po prirodi stvari: tko 
izdjela štap ili kip iz neke tvari, stavio se u određeni odnos prema 
stvari, isto kao i onaj koji .je dao građu, da mu radnici izgrade kuću 
ili tko je primio na dar konja ili ovcu. 

Ako pak uzmemo u razmatranje činjenicu da je čovjek Božje stvo¬ 
renje, da po odredbi Providnosti ima u Bogu svoju konačnu svrhu, 
da po volji svoga Stvoritelja ima prolaziti određenim moralnim re¬ 
dom na putu k svojoj konačnoj meti, te napokon da mu je sam 
Gospod Bog Stvoritelj morao dati i sredstva kojima će čovjek dospjeti 
do toga svoga uzvišena (prirodna i natprirodna) cilja, onda je jasno: 
da se konačnim ili prvotnim osnovom svega prava 
ima smatrati — Bog Stvoritelj. Znamo da obveza u sa- 
vjesti svakog čovjeka pretpostavlja opstojnost Boga; zapovijed koju 
nam savjest isporučuje, zapovijed je Gospodara života, tvorca pri¬ 
rodnoga zakona. Otud slijedi, da je postojanju svakoga prava osnov 

(5a) »Jus est. inviolabilis a u to no mi a personae seu entis šibi existentis. 
in persequenđo fine proprio propter quem existit, et inviolabilis relatio prae- 
valentiae seu quasi đominii in res quae ađ bonum islius personae desti- 
natae sunt.« (Vermeerseh, Theologiae moralis principia, Brugis 1924, 

II, sv. br. 341). 


sveta volja Božja, ukoliko ona dolazi do izražaja u vječnom prirod¬ 
nom zakonu u najširem opsegu, a u svakom pozitivnom (Božjem ili 
ljudskom) zakonu napose. 

3. — Razdioba prava. Na temelju netom rečena nadaje se najosnov- 
nija podjela prava na: 

a) Prirodno i pozitivno pravo. Prirod rro pravo izvire iz prirod¬ 
noga zakona, oslanja se na prirodu bića i poziva na dužnosti prije 
ikakova posebna određenja (pravo živjeti, braniti vlastiti život, po¬ 
sjedovati stvari potrebne u svrhu održanja i si.). Pozitivno se 
pravo temelj i na pozitivnoj voljnoj odredbi Božjoj (pozitivno Božan¬ 
ske pravo izvedeno iz objave: primati sv, sakramente), ili ljudskoj. 
Ljudsku zakonodavnu vlast predstavlja Crkva (kanonsko pravo) i 
država (građansko pravo) (6). 

1 prirodno je pravo voljna odredba Božja očitovana u samoj prirodi stvari, 
koje su od Boga. Božansko je dakle pravo: prirodno i. pozitivno (»jus divinum 
sive positivum sive naturale« kan. ti, 6 C. Z.) 

Od prirodnog prava u širem znamenovanju riječi (»commune. omnium anima¬ 
lnim«) odvajali su međunarodno pravo (»ius gentium«), ukoliko se odnosi samo 
na ljude. Tako su stari umovali (7); danas pojam *m eđuna rodna prava« 
imade svoj specifični značaj i predstavlja pravo, što ga po općim kriterijima 
usvajaju države čitava svijeta kao zbirku međusobnih dužnosti i prava u miru 
i u ratu (8). 

Pod uplivom materijalističko-pozitivističkog duha moderne filozofije 
mnogi su zanijekali svako prirodno pravo, priznavajući isključivo 
državu izvorom svakoga prava. Tako naučava: a) pravni pozi¬ 
tiv i z a m (Spinoza, Hobbes, Rousseau, Bentham, Wundt, Hartmann, 
lhering i dr.) (9); prethodilo mu je staro mišljenje grčkih sofista 
(Trazimah, Aristip); 

(ti) S. theol. II-II, q. 57, a. 2. 

(7) S. theol. II-II, q. 57, a. 3, 

(8) S c h i 1 1 i n g, Lehrbuch d. Morallh. II. Banđ, br. 516, str. 653. 

(9) »Moderni pravni pozitivizam i t. zv. historijska škola ne priznaju božan¬ 
skoga prirodnoga prava. Moderna pravna filozofija priznaje prirodno pravo, 
ali mu daje sad jedan sad drugi smisao. Tako i moderna nauka slobodnoga 
prava«, fra R. Rogošić, n. dj. str. 3. Najveći dio domaćih pravnika ide pu¬ 
tem pravnog pozitivizma. Vidi: L a n o v i ć, Uvod u pravne nauke, str. 38 i si. 
Crkva je to stanovište odsuđila pod točkom 39 silaba Pija IX.: »Reipublicae 
status, utpote omnium iurium o r i g o e t f o n s, iure quodam pollet, 
nullis eireumscripto limitibus« (DB. n. 1739). 

b) transcendentalni racionalizam (Thomasius, Kant, 
Fichte. Hegel, Schleiermacher i dr.) odjeljuje pravo od morala kao 
d va posve neodvisna reda: unutrašnji (moralni) i izvanjski (pravni). 
Ali jer je unutrašnji ovisan od izvanjskoga, društvo t. j. izvanjski 
svijet i okolnosti stvarno određuju svako pravo. Sto je organizacija 
društva uzornija, to je osjećaj ovisnosti očitiji. Hegel je državu 
uzdigao čak do položaja apsolutna bića; 

c) povj esn o-e mpirička škola (De Maistre, Adam Miiller, 
Savigny, Levy-Briihl, Durkheim i dr.) nastala iz reakcije protiv pre¬ 
tjerana idealizma, postavlja isto tako isključivim izvorom svakoga 
prava povijesni razvoj činjenica i običaja u životu naroda, kako već 
dolazi do izražaja u pojedinim prilikama vremenskoga razvoja naroda 
i država. 

Ne upuštajući se ovdje u potanju ocjenu ovih nazora, spominjemo samo: 
a.) dokazali smo opstanak prirodnog i pozitivnog moralnog zakona; iznijeli 
opstojnost pozitivnih moralnih propisa evanđelja; pokazali smo u čemu je 
moralnost ljudskih čina (Osnovno moralno bogoslovlje str. 127, 142, 198); b) ne¬ 
pobitne su činjenice da pravo na život, na sredstva za uzdržavanje, na odgoj 
djeteta i si. postoje prije svakoga društvena i državna uređenja, pa da nužno 
izviru iz prirode čovjeka; c) kao što u pitanju o slobodi ljudske volje, tako i 
ovdje: teoretski protivnici prirodnog prava, praktički ga i stvarno u životu 
priznaju, po njemu se ravnaju, čak ga za sebe potražuju i na nj se pozivaju 
u slučaju povrede. Polazeći s gledišta koje se s našim ne pokriva, oni nužno 
zapadaju u pogrešku: da niječu i ono što je očigledno (10). 

Pitanje odnosa prava prema moralu predmet je novijeg raspravljanja u prav¬ 
noj i moralnoj filozofiji. Neprijeporno utvrđeno ispravno stajalište starih uči¬ 
telja, povučeno je u ponovni pretres u vrijeme kad se rodilo nastojanje, na 
svaki se način osloboditi metafizike. Naše je izloženo gledište u suglasju s uče¬ 
njem sv. Tome i moderne kršćanske filozofije. Za potkrepu toga mišljenja na¬ 
vodimo o stvari stručni sud profesora Schillinga koji kaže: »U oštroj 
suprotnosti s kršćanskim poimanjem odnosa između ćudorednosti i prava, stoji 
skrajnji pravni pozitivizam, niječući prirodno pravo i Kantov agno- 
sticizam, koji također otklanja kršćansko prirodno pravo. Nije potrebno 
napose isticati, da je to slučaj i kod determinizma. Zastupnici ovoga 
smjera moraju zapravo posvema isključiti pojam prava, kako ga u običnom 
smislu uzimamo; pravo je naime sredstvo do svrhe, njim se čovjek služi po 
slobodnom opredijeljenju, a na determinističkom stanovištu ne može biti go¬ 
vora o slobodnom izboru sredstva do svrhe. S nijekanjem kršćanskoga prirod¬ 
noga prava spojena je kod skrajnjega pozitivizma dioba (rastava) prava od 
morala. Vrlo kobno su kod nas u tom pogledu djelovale teorije Kanta i Hegela 
i izvele mnogo zabune. Po Hegelu je država jednostavno sama sebi svrhom i 

(10) M e r k e 1 b a c h, n. dj. II, sv. str. 160. i si. 


vidljivim božanstvom (»prasenter Gott«), Posljedice za pravo, te za odnos 
prava prema moralu, nadaju se očigledno.« 

Dalje navodi autor strujanja kako smo ih gore iznijeli, pa nastavlja: »S kršćan¬ 
skog gledišta nije teško odgovoriti na nabačena pitanja. Po njemu se ima, 
doduše, razlikovati pravo od ćudorednosti, ali se nema dijeliti; oboje 
su u vrlo uskoj vezi. Pravo ima svoju osnovu (podlogu) u ćudorednom redu, a 
pravni je red važan dio ćudorednog reda; pravni red ima da služi ćudorednom 
redu kao sredstvo do svrhe (»jene hat dieser als Mittel zum Zweck zu diengn«); 
ćudoredni red štiti (osigurava, »sichert«) pravni red, što sama sila nikada ne 
bi mogla. Pojedinac ima svoju apsolutnu mjerodavnu svrhu, pa zato i neodlo- 
žive dužnosti, ali isto tako i neotuđiva prava. Nitko ga ne smije smetati da do¬ 
zvoljenim sredstvima stremi k svojoj svrsi. Pojedinac ima dakle svoje pri¬ 
rodno pravo na život, zdravlje, razumno shvaćenu slobodu, što su mu po¬ 
trebna da ispuni svoju životnu zadaću. Ta bi izvorna prava međutim njihovom 
nosiocu malo koristila, kad ona ne bi imala društvene zaštite. Bog je zato 
usadio u ljudsko biće društveni'nagon za državnim ujedinjenjem; dužnost je 
čovjeka da živi u državnom udruženju, da mu tako bude moguće ispuniti svoju- 
zadaću na zemlji i izvan nje. A zato i država, koja ima od Boga također 
određene dužnosti, mora posjedovati pravo; tražiti od svojih podanika sve što 
je potrebno za njezin opstanak i za dobro zajednice u vremenitom’ pogledu. 
Prije svega joj je dužnost štititi opće dobro i prirodno pravo svojih podanika 
na život, čast, vlasništvo i ostala prirodna prava.« 

To će država postići preko pozitivnih zakona. Njima će izlazno gledište sači¬ 
njavati jasne osnovne pravne zasade, po kojima valja svakomu dati svoje, 
nikomu ne činiti krivo, a državi dati također što joj pripada. »Otud jasno sli¬ 
jedi, da je pravo na dva načina nerazrešljivo vezano s ćudorednim redom: po 
svom sadržaju i po svojoj svrsi. Sadržajno: jer su osnovne pravne zasade 
očite osnovne ćudoredne zasade, što su predmetom prirodne kreposti praved¬ 
nosti, koja traži da se svakomu dade i ostavi što je njegovo. S vršno (s obzi¬ 
rom na svrhu): jasno je, da je svrha pravnog reda ta, da pravo služi najvišim 
ćudorednim zadaćama čovječanstva; njegova je posljednja svrha — ćudoredna 
svrha. Čitavo prirodno pravo, osnovica pozitivna prava — izljev je (»Ausfluss«) 
vječnoga zakona, volje Božje. U tom pak istom vječnom zakonu je sadržana 
i norma, da po Božjoj volji postavljeni državni autoritet, ima prirodno pravo 
pozitivno oblikovati. Tako sav pravni red ukoliko odgovara pravednosti, dobiva 
ćudoredno opravdanje i ćudoredan značaj: neposredno ga nosi prirodni pravni 
red, a posredno pozitivni državno-pravni red. Može se zato reći: pravni je 
red isječak (»Ausschnitt«) i z ćudorednog reda, kako on po Božjoj 
volji postoji.« (N! dj. sv. II, br. 353). 

2) Pravo u potpunom i nepotpunom smislu (proprie — improprie 
dictum). U nepotpunom smislu govorimo o pravu ondje 
gdje se njegovo značenje (sadržaj) ne može ostvariti u čitavom svom 
opsegu t. j. potpuno, jer se ne odnosi na drugoga kao na posve 
različnu osobu; taj drugi je djelomično i u izvjesnom obziru i naš ili 

moj. Tako je otac, istina, druga osoba nego ja, ali je kao otac nešto 
što meni pripada, kao što i ja kao sin djelomično njemu pripadam. 
Pravo na poštovanje (pietas) što ga ima otac kao roditelj, Bog kao 
Stvoritelj, starješina kao skrbnik, ne može se opredijeliti ni ostvariti 
u potpunoj visini tako, da bude potpuna jednakost između onoga što 
treba učiniti i onoga što je stvarno učinjeno. Pravo dakle postoji, ah 
koliko siže i traži s jedne, a koliko s druge strane, niti je točno odre¬ 
đeno niti se mjera dade točno ustanoviti. »Ratio iuris« je nepotpuna 
ili nesavršena; tu je govor o pravu u nepotpunom smislu (secundum 
quid). 

U potpunom je smislu (ius proprie dictum) pravo tamo, 
gdje se radi o osobi potpuno neovisnoj od nosioca prava, pa ratio 
iuris može postići potpuno svoj opseg i visinu (ius simpliciter dictum). 
To je pravo što vlada između građana u njihovim pravnim odnosima 
(ius politicum): isplaćena pogođena plaća radniku ostvaiuje njegovo 
pravo u potpunom opsegu. 

S obzirom na učinak dijeli se pravo u potpunom smislu (ius proprie 
dictum) na: 

3) Pravo u strogom i širem smislu (ius strictum * non strictum). I od 
strogim se pravom razumijeva točno određeno pravo na izvjesnu 
stvar, neotuđivo vezano s određenim subjektom kao isključivo nje¬ 
govo i za njegovu korist. Tako: pošteno stečenu kuću ili zemlju nitko 
ne može protiv volje drugoga (vlasnika) sebi prisvojiti bez povrede 
pravednosti; vlasnik može svoje pravo uvijek tražiti i iznuditi. 

Ova se značajka strogoga prava nalazi u pojmu, bez uštrba na strujanja u su¬ 
vremenoj pravnoj znanosti u vezi s opravdanim naglašavanjem socijalnih 
obzira u društvenoj zajednici. 

Pod pravom u širem smislu razumijeva se pravo koje nije odre¬ 
đeno, ni s obzirom na osobu ni s obzirom na stvar. N. pr.. na opo¬ 
ručno ostavljenu svotu, da se podijeli siromasima, ima piavo svaki 
siromah toga mjesta; no niti je određeno koji će, ni koliko će koji 
dobiti. Ljudi zaslužni za Crkvu ili domovinu imaju pravo na odliko¬ 
vanje ili posebnu čast; no koji će biti odlikovani i kako, nije usta¬ 
novljeno i nijedan od .zaslužnih nema na odlikovanje stroga prava. 
Zato povreda toga njihova prava stvara u danom slučaju neugodan 
položaj, ali ne obvezuje na naknadu, jer ne predstavlja povredu pra¬ 
vednosti u strogom, nego samo u širem smislu. 


Pravo se u strogom smislu dijeli još na; 

A) Stvarno i obvezno pravo. Stvarno je pravo (pravo na stvar, 
ius in re) što ga netko ima na svoju stvar s kojom može raspolagati, 
jer je u njezinu posjedu. Stječe ga uz uvjete da: a) ima pravni na¬ 
slov (kupio, baštinio); b) da je stvar individualno određena; c) da je 
preuzeta. Obvezno pravo (pravo do stvari, ius ad rem) znači: 
zakonitu vlast subjekta da traži stvar i njezin posjed. Obvezno se 
pravo zove i osobnim, jer se odnosi na osobu, a ne na stvar; su¬ 
bjekt je može od drugoga lica potraživati svim slobodnim sredstvima. 
Da netko stekne ovakovo pravo potreban mu je samo pravni naslov 
(zakonska odredba ili činjenica iz koje slijedi pravni naslov kao što 
je n. pr. smrt kod baštine ili pogodba kod trgovine). 

Pod »osobni m« pravom razumijeva se često i objektivno pravo (zakoni, 
odredbe), koje se odnosi na osobe kao nosioce subjektivnih prava, a pod. 
»tvarnim« pravom propisi o predmetima (res), na koje se subjektivna 
prava odnose. U tom smislu se kaže, da Kodeks kan. prava u drugoj knjizi 
<de personis) radi o osobnom pravu, a u trećoj (de rebus) o stvarnom pravu. 
(Tako n. pr. o. Crnica drugom svesku svoje knjige o Kanonskom pravu kat. 
Crkve [Šibenik 1941] daje podnaslov: Osobno i stvarno pravo). 

§ 2. PRAVO VLASNIŠTVA: IZVOR I VRSTE 

Zakonito pravo na stvar (ius in re) po kojem subjekt može s njom 
potpuno raspolagati kao sa svojom, zove se vlasništvo. Pod 
izrazom »zakonito« valja razumjeti pravo nastalo s prirodnog na¬ 
slova ili'po pozitivnoj odredbi, i to na stvar koju tko doista posjeduje 
(ius in re), za razliku od obveznog (osobnog) prava (ius ad rem). Kad 
kažemo da s njom može potpuno raspolagati, znači: služiti se može 
ne samo stvarju, nego i svim što ona sobom nosi (plodovi) i za što 
je sposobna (prodaja, dar, izmjena i si.). Može je posjednik i uništiti, 
ako to poraba iziskuje. Uništi li je pak bez ikakova razloga, ne će 
doduše povrijediti ničijega prava, ali će počiniti grijeh, radeći protiv 
odredbe zdrava razuma, koji bezrazložno uništenje ne može odobriti. 
Razum će naime savjetovati, da se stvar na drugi način korisno 
upotrebi. 

Ovo je pojam vlasništva u strogom smislu riječi (ius proprie- 
tatis), za razliku od pojma vlasništva u općem smislu, gdje se 
svaka ovlast raspolagati sa stvarima i s osobama, isto tako naziva 
vlasništvom (ius iurisdictionis). 

I) Izvor vlasništva. Konačnim izvorom svakoga prava vlasništva 
označujemo Gospoda Boga Stvoritelja. Kad se ovdje pitamo za izvor 
vlasništva, mislimo na posebničko (privatno) vlasništvo izvanjskih 
stvari. Sve što je Gospod stvorio, radi sebe je stvorio, kaže doduše 
sv. Pismo (Prov 16, 4), ali je ujedno sve što se nalazi izvan čovjeka, 
stvoreno da njemu kao kruni stvorenih bića na zemlji, posluži do 
njegove konačne svrhe. Zato je ispravno reći, da je u početku sve 
stvoreno bilo svima ljudima zajedničko; svi su ljudi imali 
pravo da im stvorene stvari posluže u .tu svrhu (11). Na pitanje: kako 
je čovjek došao do privatna posjeda i kako su od negativno 
zajedničkih stvari neke postale isključivo vlasništvo pojedinaca, od¬ 
govaraju socijolozi različno. Jedni kažu, da je to nastalo: a) diobe¬ 
nim ugovorom između ljudi (Hugo Grotius, Puffendorf), koji 
su zajednička dobra između sebe podijelili. Drugi postavljaju 
b) državni ili društveni zakon kao izvor vlasništva 
(Hobbes, Montesquieu, Bentham). Treći misle, da je c) sila, upravo 
nasilno zauzimanje, izvor privatna vlasništva (Mara, Engels i dr.) (12). 
Ispravno će biti ako kažemo: nijedan se od ovih spomenutih načina 
ne može isključivo primijeniti na povjesni razvoj posebničkoga 
(privatnog) vlasništva među ljudima, nego stoji, da se u posebnički 
posjed dolazilo po s jednu e em (occupatio) stvari i ki-ajeva koji 
cio tada nisu imali gospodara. Kako je to gdje izvedeno, ovisilo je o 
konkretnim prilikama. Negdje je mirno zaposjedanje ustalilo posjed 
pojedinaca, negdje su ljudi došli do vlasništva nakon što im je ono 
po vrhovnom državnom predstavniku podijeljeno, a negdje je pak 
kakovo pleme na silu osvojilo sebi postojbinu. Kraj tih se činjenica 
ne smije smetnuti s uma, da izvanjska dobra ipak uvijek zadržavaju 
svoj prvotni značaj, prema kojemu su prvenstveno namijenjena 
svima ljudima. Prvotno su dakle ta dobra zajednička, a pravo 
posebničkoga raspolaganja s njima ima drugotni značaj. U slu¬ 
čaju skrajnje bijede ima zato svatko pravo, da sebi i svojima po¬ 
mogne uzimanjem tuđega dobra, jer u tom slučaju prvotno pravo 
prevladava nad drugotnim. To znači, da je privatno pravo posjedo¬ 
vanja ograničeno prirodnim zakonom. 

(11) »Rastite i množite se i napunite zemlju, zapovijedajte i gospodarite nad 
svim životinjama zemaljskim, pticama nebeskim i svim što se miče n . 
zemlji...« (Gen 9, 1-2). 

(12) Schilling, Christliche Sozial- und Rechtsphilosophie, Miinchen (1933), 
str. 126. 

Otud međutim nipošto ne slijedi, da se posebničko (privatno) posje¬ 
dovanje protivi prirodnom zakonu. Naprotiv: ono je s njim u 
skladu tako i toliko, da će pojedinac daleko bolje moći izvršiti sve 
ono što prirodni zakon od njega traži, kad bude i kao privatni vlasnik 
isključivi gospodar nekih izvanjskih dobara. Ne samo da će stvarima 
koje naziva svojima i s kojima slobodno raspolaže na taj način: 
a) veću brigu posvetiti, nego će se tako b) uvesti red među 
ljudima i stvarima što ih okružuju. A jedino će tako među njima 
moći zavladati potrebiti c) mir, bez kojega im nema u društvu na¬ 
pretka ni sređena života. 

U novije se vrijeme mnogo raspravljalo o pitanjima posebničkoga (privatnog) 
vlasništva. Katolicima su u svim pitanjima socijalnog karaktera vrhovni 
crkveni poglavari uvijek davali, pa i danas daju smjernice za ravnanje. Gla¬ 
sovite su enciklike papa Leona XIII. (»Rerum novarum«) i Pija XI. (»Quadra- 
gesimo anno«), koje iznose opširan i iscrpiv nauk i daju pozitivne upute za 
rješenje najtežih socijalnih problema (i3). O modernom socijalizmu i 
njegovom zakonitom izdanku pod imenom boljševizma, moramo reći ovo: 
socijalizam je u svom nastupu bio opravdan, jer je pošao u boj protiv izrablji- 
vačkoga kapitalizma; ali je odmah u početku nastupio s teškom ranom, koja 
je doskora okužila ne samo aktivne pristaše pokreta, nego i sve koji su mu 
se poveselili: stavio se na materijalističko gledište o životu i svijetu i tim po¬ 
stao nesposobnim za stvarno i zdravo rješenje socijalnih pitanja. To se očito 
pokazalo u ovo posljednje vrijeme. Od boljševizma, zapravo od komunizma 
potisnut kao premalo radikalan, socijalizam je ustupio mjesto komunizmu, 
koji je i kao teorija i kao praksa doveo čovječanstvo do ateističkog stava i po 
tom do takova stanja, koje se evo danas očituje u . strahovitom ratu, gdje 
se uništavanje ljudskih života i kulturnih dobara provodi nesmiljeno kao 
još nikada do sada. Za nepregledne grijehe boljševizma protiv Boga i Božje 
časti, napose protiv Kristove baštine koju je On ostavio čovječanstvu, trpe 

(13) Između obilne literature novijega vremena spominjem: Gosar, Razprave 
o družbi in družabnem življenju, Celje 1932; Gosar: Za nov družabni red, sv. 
II., Celje 1935; Gosar: Socijalni nauk Cerkve, Celje 1939; N e 11-B reuning. 
Die soziale Enzvklika, Koln 1932; Niedzielski: Novi društveni poredak, 
Banjaluka 1937; Pieper Josef: Die Neuordnung der menschlichen Gesell- 
schaft, Frankfurt 1938; Schilling: Moderne Wirtschaftsfragen im Lichte 
der katholischen Wellanschauung, Miinchen 1930; Schilling: Katholisehe 
Wirtschaftsethik, Miinchen 1933; Schilling: Christliche Sozial- und Rechts¬ 
philosophie, Miinchen 1933; Schrattenholzer: Die soziale Gerechtigkeit, 
Graz 1934; W e b e r-T i s c h 1 e d e r: Handbuch der Sozialethik, I, Essen 1931; 
Ušeničnik dr. A.: Okrožnica Pija XI. o obnovi družabnega reda, Ljubljana 
1940; Hrvatski socijalni tjedan: I (1937) Načela društvene obnove; II (1938) 
Obitelj i društvo; III (1939) Društveni poredak i društveni pokreti; Ivšie dr. 
Milan: Problemi suvremenog života, Zagreb 1937. 

krivi i nekrivi; provodi se čišćenje u vatri i krvi, da se nad svima i u 
svemu pokaže jaka desnica Gospodinova, koji govoreći Izraelu, govori svakom 
narodu: »Ja sam Gospodin Bog tvoj sveti..., spasitelj tvoj (Iz 43, 3). Svi će 
znati, da ja, Gospodin, nisam utaman govorio...« (Ezek 6, 10). 

Katolička Crkva zauzima danas protiv modernih hereza u pitanju posebničkog 
vlasništva isto stanovište kao što ga je zauzimala u svoje vrijeme protiv apo- 
stolika, manihejaca, valdensa, albigensa i dr. (14). 

O pravu privatnog vlasništva donosi enciklika »Quadragesimo anno« 

qvo: 

»Prije svega treba znati i uvjeriti se, da nije niti Leon XIII. niti ikoji od onih 
bogoslova koji su učili pod vodstvom i ravnanjem Crkve, nikada nijekao ili 
posumnjao o dvovrsnom značenju vlasništva: pojedinačkom i društve¬ 
nom, ukoliko se ono odnosi bilo na pojedince bilo na opće dobro. Naprotiv: 
oni su uvijek jednoglasno tvrdili, da je narav ili sam Stvoritelj ljudima dao 
pravo privatnog vlasništva, da bi se u jednu ruku pojedinci mogli 
brinuti za se i za svoju obitelj, a u drugu ruku, da bi pomoću te ustanove 
dobra koja je Stvoritelj odredio za sveukupnu ljudsku obitelj, zbilja poslužila 
tom cilju. Sve ovo se ne može postići nikako drukčije, nego ako se pazi na 
stalan i određen red. 

Treba se dakle brižno čuvati dvaju grebena, na koje bismo mogli biti zaneseni. 
Kao što naime oni koji niječu ili umanjuju društveno ili javno značenje prava 
svojine, srću u t. zv. individualizam ili mu se barem približavaju, tako 
i oni koji zabacuju ili slabe privatno i pojedinačko značenje istoga prava, 
nužno tonu u kolektivizmu ili barem dodiruju njegove nauke. Tko to 
nema pred očima, taj se mora strmom stazom skotrljati u provalije moralnog, 
juridičkog i socijalnog modernizma. Na ovu smo opasnost mi javno upozorili 
pismom (enciklika »Ubi arcano« od 23. XII. 1922) na početku našega ponlili- 
kata. To neka naročito znadu oni koji u svojoj težnji za prevratom, ne zaziru 
Crkvu objeđivati pogrdnim klevetama, da je ona dopustila: da se u nauku bo¬ 
goslova uvuče pogansko poimanje vlasništva i da ovo treba svakako zamijeniti 
s drugim, koje oni, pokazujući neobično neznanje, nazivaju kršćanskim. 

Da raspravama koje se počeše voditi o vlasništvu i o dužnostima koje su 
s njim združene, postavimo pouzdane granice, treba da prije svega kao neki 
temelj pripomenemo tvrdnju Leona XIII., da pravo svojine valja lučili od 
njegova vršenja. Jer ona pravednost kojoj je ime svojinska (iustilia commu- 
tativa), zapovijeda sveto poštivati razdiobu posjeda i ujedno zabranjuje pre- 
stupati granice svojega vlasništva, te tako upadati u tuđe pravo. Ali ne spada 
u oblast ove pravednosti, da se gospodari nečim svojim imaju samo pošteno 
služiti, nego to ide u područje drugih vrlina, čije se vršenje »ne može sudbe¬ 
nim putem zahtijevati« (Rerum novarum br. 19). Žalo ne valja što nekoji 
tvrde, da vlasništvo i njegovo pošteno vršenje imadu iste granice, 
a još mnogo manje valja tvrdnja, da se pravo svojine umanjuje ili gubi samim 
zlim upotrebijavanjem ili neupotrebljavanjem. 

(14) Priimmer, Manuale, sv. II, str. 8. 


DIOBA VLASNIŠTVA 

Prema tome je zdravo i svake pohvale dostojno nastojanje onih koji se trude, 
da ne dirajući složno shvaćanje i cjelovitost nauke kako ju je uvijek nauča¬ 
vala Crkva, definiraju najhitniju narav ovih obveza i da odrede granice, koje 
je nužda socijalnoga života nametnula i samomu pravu svojine, odnosno upo- 
trebljavanju i vršenju vlasništva. No jednako je krivo i pogrešno kad neki 
nastoje individualno značenje vlasništva tako umanjiti, da ga u stvari uništa¬ 
vaju.« (MOSK br. 1/2, str. 21 i si.). 

II) Kako se dijeli vlasništvo. Tim što smo Božja stvorenja jasno je, 
da smo sa svim što postoji Božje vlasništvo, po riječi Psalmiste: Go¬ 
spodinova je- zemlja i punina njezina, svemir i sve što stanuje u 
njemu (Ps 23, 1). Po Njegovoj odredbi pripada i čovjeku vlasništvo 
nad potrebnim stvarima u svijetu. 

Kad je govor o ljudskom posjedovanju, valja odmah izlučiti t. zv. 
vrhovno vlasništvo (dominium altum) što ga ima državna vlast 
nad imetkom "svojih građana s obzirom na opće dobrp; to nije vlast 
u strogom, nego samo u širem smislu (ius iurisdictionis). Državna 
vlast nije vlasnik dobara, nego su vlasnikom podložnici, a njoj pri¬ 
pada pravo odrediti, što bi i koliko bi bilo potrebno od privatnika 
uzeti za opće dobro. Ostaje prema tomu da govorimo o podlož- 
ničkom vlasništvu (građana podložnika, dominium humile), koje 
se dijeli na: 

a) Potpuno vlasništvo (dominium plenum, perfectum). Ono predstavlja 
potpunu i isključivu vlast raspolagati ne samo 
sa suštinom stvari, nego i s njezinim pripadnim 
dijelovima (korist, plodovi). Nitko osim vlasnika i Boga nema 
na nju nikakova prava. Vlasnik može s njom raditi što hoće. Spome¬ 
nuli smo da bezrazložnim uništenjem ne će doduše povrijediti pra¬ 
vednosti, ali će zgriješiti grijehom rasipnosti ili lakoumnosti. Defi¬ 
niciji prava vlasništva nije zato potrebno ništa dodavati (običavalo 
se reći: »nisi dominus aliunde prohibeatur«), jer ograničenje, došlo 
ono s moralne (povreda koje kreposti) ili s pozitivne strane (propis, 
zakon), čim omeđuje raspolaganje sa stvari, već izuzima taj dio ispod 
vlasti subjekta i više se ne radi o pojmu potpuna vlasništva (14a). 

b) Nepotpuno vlasništvo (dominium semiplenum, imperfectum) pred¬ 
stavlja vlast raspolagati bilo samo sa suštinom (supstancijom) stvari, 
bilo samo s korišću koju ona donosi. A tu treba opet razlikovati: 

(14a) E i s n e r-P 1 i v e r i ć, Mišljenja o pređosnovi građanskog zakonika za 
kraljevinu Jugoslaviju, Zagreb (1937), str. 304. 

a) čisto vlasništvo (dominium nudum), kad je netko doduše 
vlasnik, ali nema prava raspolaganja niti samom stvari, niti s korišću 
od nje. Takovi su vlasnici n. pr. malodobnici, redovnici; b) čistu 
korist (dominium utile), kad netko ima pravo iskorišćavati tuđu 
stvar, ali tako, da -je u biti sačuva, dakle bez povrede njezine suštine. 

Iskorišćavanje se ili pobiranje čiste koristi od tuđe stvari vrši na tri 
načina: 

1) Poraba (usus): jest pravo upotrebljavati..tuđu stvar prema njezinoj 
prirodi ili prema utanačenoj pogodbi. Vrste porabe su: stanovanje, 
pašarenje, drvarenje, pozajmica. Jednom dozvoljena poraba ne može 
se oduzeti kad se komu prohtije, nego vrijedi ili trajno ili do vre¬ 
mena ustanovljena u pogodbi. Ako se poraba može svaki čas opo¬ 
zvati (ad nutum revocabilis), nije ni poraba ni pravo u punom smislu 
riječi, pa zato ni ne predstavlja nikakova vlasništva. Poraba naime 
znači neopozivo pravo (ius irrevocabile) prema utana'čenju, makar 

se radilo i o stvari koja se porabom troši. ; 

2) Koristovanje (uživanje, ususfructus): jest pravo koristiti se i uži¬ 
vati kako tuđu stvar tako i plodove tuđe stvari, ali čuvajući njezino 
bistvo. Od porabe se dakle razlikuje tim što je koristnik (uživatelj, 
usufructuarius) vlasnik plodova u punom značenju riječi. Tako po 
kanonskim propisima uživaju nadarbenici prihode svoje nadarbine, 
a po građanskim zakonima roditelji dohodak od imovine svoje djece. 

Kad je govor o koristi i o plodovima, što ih stvari donose, valja zabilježiti: 

a) S obzirom na porijetlo dijele se plodovi na: a) prirodne, bilo što ih stvar 
sama od sebe donosi (drvo, mlijeko, vuna, mladina od životinja), bilo što ih 
donosi prema ugovoru (stanarina, kamatnjak, mirpvina); b) umjetne, što ih 
donosi samo zbog ljudske radne pomoći: slike, spomenici, zarada u trgovini; 

c) mješovite,, što ih proizvodi dijelom priroda, a dijelom ljudska sposob- j 

riost (vino, maslac, sir, žitarice i si.). Ne može se uvijek točno odrediti granica 
između prirodnih i mješovitih plodova, jer i kod prirodnih treba da čovjek 
nešto pridonese svojom sposobnošću, ako hoće da ih obilnije uživa (livade 
valja čistiti, krave timariti i dojiti). 

b) S obzirom na stanje u kojem se plodovi nalaze, razlikuju se: a) viseći 
(stojeći, pendentes) kao žito još ne pokošeno ili vinograd još neobran; b) ne- 
p.obrani (percipiendi) koje je. vlasnik mogao pobrati da je htio, ali ih s ne¬ 
koga razloga nije pobrao; c) primljeni (spremljeni, percepti) koje je vlas¬ 
nik sabrao i uredno pohranio. 

3) Služnost (servitus) je svako stvarno pravo na tuđoj stvari i u korist 
drugoga. Aktivna je služnost stvarno pravo što ga ima netko. 


PREDMET PRAVA 

da mu tuđa stvar posluži (n. pr. prolaz preko tuđe njive); pasivna 
je: sama ta služnost ili teret što leži na stvari u tuđu korist (njiva 
s prolazom). Pasivna, služnost može ići u korist osobe (osobna, 
servitus personalis) ili u korist stvari (stvarna ili zemljišna, servi¬ 
tus realis, praedialis) kao što je pravo žirovine, pašarine i si. 

Različne vrsti služnosti koje postoje kod nas u građanskom pravu nabrajaju 
§§ 475—479 O. g. z. koji je još na snazi. 

III) Promotrivši tako pojam potpuna vlasništva i diobu njegovu, na¬ 
daju nam se kao neposredni izvodi ova četiri načela, što se u pravu 
i u moralu smatraju kao aksiomi: 

1) Svaka stvar traži svoga gospodara (Res clamat ad 

dominum). 

Zakonito je vlasništvo subjekta tako s njim spojeno, da prirodno teži trajno 
ostati uza nj. Pa ako se protuzakonito odijeli, stvar kao da »viče«, tražeći da 
se s vlasnikom opet sjedini. Zato je vlasnik u takovom slučaju ima pravo 
natrag uzeti. 

2) Plodovi stvari pripadaju vlasniku (Res Iructificat 
domino). 

Neku stvar predstavlja ne samo njena suština, nego i njezini pripadni dijelovi. 
Što se iz nje neposredno izvija, raste i umnožava, s njom je neposredno spo¬ 
jeno kao njezin pripadni dio, zato po sebi pripada isključivo vlasniku. 

3) Propala stvar, propada vlasniku (Res perit domino). 
Razumije se: ako stvar propadne slučajno ili poradi prirodna kakova uzroka, 
propalo je za vlasnika i pravo vezano s njom. Propadne li tuđom krivnjom, 
ima vlasnik pravo odštete na teret onoga čijom je krivnjom propala. 

4) Bogatiti se tuđom stvari nije slobodno (Ex re 
aiiena ditescere non licet). 

I opet se razumijeva: ako za to nema pravnoga naslova. Ovo je načelo samo 
misleni (logički) nužni izvod iz onoga: plodovi stvari pripadaju vlasniku. Ko¬ 
ristiti se (bogatiti se) tuđom stvari neovlašteno, značilo bi naprosto uzimati 
tuđe, a to vrijeđa pravednost. 

POGLAVLJE II.: NOSILAC I PREDMET PRAVA 

Najprije ćemo ogledati što sve može biti predmetom ljudskoga prava, 
a potom ćemo ustanoviti tko mu je nosilac. 

I) Predmet prava (objekt) sačinjavaju sve stvari, koje mogu pripadati 
ljudima ili doći u njihovo vlasništvo. Nazivamo ih izrazom dobra 
(bona), jer im pomažu, koriste i na bolje uzdižu život čovjeka. Ima 
tri vrste takovih dobara: 

1) Unutrašnja su dobra: a) sastavni dio čovječjega bića kao 
što su duševne moći, nadarenost (duhovna dobra) ili život, zdravlje, 
tjelesni udovi (tjelesna dobra); b) produktivni dio čovječjih 
sila, kao nešto od ljudskoga bića različno i odijeljeno. To su: plodovi 
intelektualne sposobnosti, kreposti, djela tjelesnoga rada. 

Prvima je dobrima čovjek vlasnik samo ukoliko se njima ima pravo slu¬ 
žiti (dominium utile); u potpunom smislu je vlasnik Bog koji ih daje čovjeku: 
»Ja sam jedini i nema Boga osim mene, ja dajem smrt i život (5 Mojs 32, 39); 
»Ti Gospode imaš vlast nad životom i smrću« (Mudr 16, 13). Na dobra druge 
vrsti (produktivna) ima čovjek izravno i potpuno pravo vlasništva. 
Djelovati svojim moćima može po svojoj volji, kao što može po svojoj volji 
raspolagati s onim što je sam svojevoljno proizveo. 

2 ) Izvanjska dobra sačinjavaju stanja i stvari što se nalaze 
izvan čovjeka na ovoj zemlji, stvorena ili sačinjena njemu na po- 
rabu i imaju imovinsku vrijednost. Neke su od njih na porabu svima 
bez razlike i ne mogu postati ničijim vlasništvom (zrak, svijetlo); 
druge su izvan prometa (extra commercium) kao groblja, putevi. mo¬ 
stovi i si.; treće su u prometu (in commercio) t. j. predmetom su 
izmjene i trgovine među ljudima. 

Između njih označujemo jedne kao: a) pokretne (roba, životinje), a druge 
kao nepokretne (kuće, šume); b) jedne kao z a m j e n 1 j i v e, gdje se 
pazi samo na vrst, a ne 'na individualnost (vino, žito), a druge kao neza¬ 
mjenljive, gdje je glavno individualnost, a ne vrst (konj, odijelo); c) jedne 
kao odmah potrošne uporabom (primo usu consumptibiles) (drvo, kruh, 
vino), a druge polagano u troši j. ive (oruđe, odijelo i si.). Nad svima 
tima stvarima može čovjek imati potpuno vlasništvo na osnovu prirodnih ili 
pozitivnih zakona. 

3) Mješovita su dobra dijelom naša, a dijelom našeg bliž¬ 
njega. To su dobra što su nam drugi dužni izvanjskim načinom iska¬ 
zivati na temelju naših unutrašnjih odlika ili zasluga: čast i dobar 
glas. Osnovica im je unutrašnja kreposna ispravnost i aktivnost du¬ 
ševnih moći. Na njih imamo pravo vlasništva u potpunom značenju 
riječi, jer su plod osobne valjanosti i vlastita truda. Uvijek je tako 
bilo, pa je i danas svakome čovjeku stalo do tih dobara po riječi 
sv. Pisma: »Starajte se za dobar glas, pošteno će ime trajati do vi¬ 
jeka« (Crkv 41, 15) i »Bolji je dobar glas nego veliko bogatstvo« 
(Prič 22, 1). 

Kodeks kanonskog prava razlikuje u kan. 726 stvari o kojima radi u: duhovne, 
vremenite i mješovite. Vj-emenita su dobra tjelesna ili netjelesna, a sačinjavaju 
crkvena dobra (bona ecclesiastica) po kan. 1497. C. Z. 


II) Nosiocem prava (subjektom) nazivamo ovdje bilo vlasnika neke 
stvari bilo posjednika neke moći. S poštovanjem i priznanjem ispo¬ 
vijedamo, da je Gospodin Bog neograničeni izvor i vlasnik svakoga 
prava. No naši se izvodi ovdje tiču ljudi, zato među njima označu¬ 
jemo nosiocem prava svaki razumni ljudski stvor, jer je 
■samo po razumu i slobodnoj volji slika i prilika svoga Stvoritelja. 
Samo čovjeku je Gospod Bog podijelio vlast nad svim izvanjim stva¬ 
rima na svijetu, jer mu one imaju služiti kao sredstvo na putu do 
vremenite i konačne svrhe. To je Stvoritelj i napose rekao, kako 
nalazimo zabilježeno u sv. Pismu (Gen 1, 26). 

Nerazumno stvorenje dakle ne može biti nosiocem prava. Pravo je. 
moralna moć, a životinje nemaju sposobnosti da rade moralno, jer 
nemaju razumne ni slobodne duše. 

Nosilac prava je osoba ukoliko ima razumnu ljudsku prirodu. 
K pojmu osoba se broje ne samo pojedinačne (fizičke) osobe nego 
i skupne (moralne, društva), bilo građanske bilo crkvene (15). Nije 
nužno da osoba kao nosilac prava ima i aktualnu porabu razuma, 
osim za aktualno vršenje prava; nosiocem habitualnog prava mogu 
biti i djeca i osobe lišene uporabe razuma, istina, s ograničenjem 
kako ga određuje građanski zakon. Smrću osobe prestaju sva njezina 
prava, osim prava na dobar glas. 

Sve što dalje o raznovrsnim i mnogostrukim nosiocima prava treba 
leći, spada na pravnu nauku. Moralna načela kao trajne i sigurne 
smjernice ljudskoga djelovanja ostaju za sve i svagda normativni 
svijetli stupovi u tmuši i magli suprotnih životnih ideologija. Prema 
tim se načelima svi nosioci prava imaju okretati u prvom redu, jer 
će ih zdrava načela morala uvijek dovoditi do potrebna poštovanja 
prava. Pozitivni ljudski zakoni to pravo za neke društvene slojeve 
posvema ukidaju ili djelomično izmjenjuju i ograničuju; otuda po¬ 
treba da u moralu govorimo napose o nosiocima prava ili vlasništva, 
gdje ono u potpunom svom značenju ne dolazi do izražaja, zapravo 
gdje se njihovo pravo ima primjenjivati uz izvjesna ograničenja. To 
su: djeca, bračni drugovi, duhovna lica i autori pojedinih djela. 

(15) Na crkvenom su području pravne osobe ova društva: opća Crkva kao 
Kristova ustanova božanskoga prava, biskupije, provincije, župe, sjemeništa, 
■samostani, pobožna društva, crkveni zavodi, redovnička sjedišta. Pravne osobe 
svjetovnog značaja su: država, pokrajine, gradovi, škole, zavodi, povlaštena 
■društva i društva uopće. 

§■ 1. VLASNIŠTVO DJECE 

Među djecom jedne obitelji postoje ove razlike: 

1) Zakonita — nezakonita. Zakonitom se smatraju djeca 
rođena u zakonitom braku (16), zatim djeca rođena doduše izvan 
zakonita-braka, ali pozakonjena bilo naknadnom zakonitom že¬ 
nidbom roditelja bilo putem milosti (pape, vladara). Nezakonita 
(vanbračna) su djeca: rođena izvan zakonita braka (17). 

2) Punoljetna — maloljetna. Fizička osoba postaje puno¬ 
ljetnom (maior) s navršenom 21: godinom; ispod te dobe je malo¬ 
ljetna (mior). Maloljetni muškarac je s navršenom 14. godinom d o- 
r a s a o (pubes), ženska s navršenom 12. — Nedorasla osoba je ispod 
navršene 7. godine dijete (infans, puer, parvulus), te se uzima 
(neoboriva zakonska premnijeva) da ne ima porabe razuma (»non 
sui compos«). Sve osobe koje su trajno spriječene u porabi razuma, 
pravno se izjednačuju djeci. 

Punoljetna osoba ima potpunu pravnu djelotvornu sposobnost (»ple¬ 
num suorum iurium exercitium«); maloljetnici su u tom pod vlašću 
roditelja ili štitnika, osim u onim stvarima glede kojih zakon izrije¬ 
kom maloljetne izuzimlje ispod očinske vlasti (18). 

Staro je rimsko pravo (18a) nabrajalo 4 vrste dobara kojima su djeca 
mogla biti vlasnicima: bona castrensia = stečena u vojnoj službi; 
Ciuasi—castrensia = stečena u javnoj službi; adventitia darovana 
ili dobivena bez očeve pomoći; profectitia =- stečena uz očevu pri¬ 
pomoć. Danas ta dioba nema više vrijednosti. Razlikujemo samo dvije 
vrste dječjih dobara i to: 

a) slobodna dobra što ih je malodobnik svojim radom stekao 
izvan očinske kuće ili dobio na dar; on im je vlasnik, a upravu nad 
njima vodi otac ili skrbnik; 

b) neslobodna se dobra zovu što ih malodobnik zarađuje u 
očinskoj kući ili s očirtskim sredstvima. Vlasnik im je otac i ujedno 

(16) kan. 1114 Ć. Z. 

(17) kan. 1116, 1117 C. Z. 

(18) kan. 88 i 89 C. Z. Vidi: Dr Fr. Herman, Codex iuris canonici (Bilješke o 
novom crkvenom zakoniku (GBBS, 1917, br. 23). O. g. z. § 21. razlikuje: djecu, 
nedorasle, maloljetnike. Propisanu dobu ustanovljuje s 24 godine života, što 
je zakonom o punoljetstvu (od 2. IX. 1919.) promijenjeno na 21 godinu. 

il8a) Baro n-S repe 1-A n d r a s s y: Institucije rimskog prava, str. 103. 

upravitelj; čak i onda ako je sin punoljetan: ne zarađuje ih naime u 
svoje nego u očevo ime. 

Propisi našega građanskog zakonika glase (19): »Štogod steku djeca na koji 
mu drago način, jest njihova vlasnost, ali dokle su pod vlašću očinskom, 
upravljanje pripada ocu. Samo ako otac upravljati nije sposoban, ili su ga od 
toga isključili oni koji su djeci njegovoj ostavili imovinu, sud imenuje drugoga 
Upravitelja« (§ 149). 

■Od dohodaka imovine, ukoliko su dovoljni, imaju se namiriti troškovi odga¬ 
janja. Ako što preteče, dat će se na kamate i o tome će se svake godine račun 
polagati. Samo ako bi taj suvišak bio malen, može otac biti oslobođen od da¬ 
vanja računa, i takov će se njemu ustupiti, da njime po volji razredi. Ako je 
onaj koji je djetetu dao imovinu, dopustio ocu da ju uživa, dohoci jamče ipak 
svagda za uzdržavanje djeteta, koje treba da je prema njegovu staležu, i ne 
mogu ga na njegovu štetu uzaptiti očevi vjerovnici« (§ 150). 

.Dijele još maloljetno, ali koje roditelji ne hrane, može slobodno razrađivati 
s onim što je svojim trudom steklo, kao i sa stvarima koje su mu, pošto je 
odraslo, bile predane da se njima služi« (§ 151). 

Za praksu. Iz rečenoga slijedi: a) sin postaje vlasnikom svega što njegova do¬ 
bra donesu (kamate od novca, prirast od marve i si.) po načelu: res fructi- 
ficat domino; 

b) ako radi izvan kuće a kuća ga uzdržaje, valja da plati stan i hranu, 
da pomaže roditeljima, jer to traži pravednost i ljubav prema roditeljima. 
Pošto je uprava dobara kod oca, valjalo bi da svu zaradu preda ocu; ako se 
sporazumiju, može i sebi zadržati bilo sve bilo jedan dio, ali uz pretpostavku, 
da točno naplaćuje svoje uzdržavanje. Ako opazi da otac pomalo rasipa ili da 
odveć škrtari, pa sinu ne priušti ni ono što bi mu razuman čovjek morao 
priuštiti za razonodu, slobodno može sebi zadržati jedan dio zarađena novca; 

c) malodobnik ne može tražiti nikakove naplate za svoj rad u kući, jer 
otac s pravom smatra njegovu zaradu nužnim doprinosom za uzdržavanje ku¬ 
ćanstva; 

d) punoljetan sin ne može tražiti naplate za posao koji je potreban u 
kući (pomagati kod oranja, sijanja i dr.); za izvanredne poslove ili za poslove 
koji za uzdržanje gospodarstva nisu potrebni, može od oca tražiti pravednu ili 
uobičajenu naplatu, i ako se to redovno ne radi, pa je i bolje da se ne radi. 
Dobro je da dušobrižnik pravodobno upozori roditelje na ovu stvar i da im 
savjetuje, da djeci priznadu njihov trud i dadu dobrovoljno dio zarade, jer je 
to vrlo često uzrok svađe i rasula u kući, uzrok teških grijeha. Ispovjednik 
će također imati dužnost uvoditi oprezno omladinu k shvaćanju i prosuđivanju 
ovoga pitanja; 

(19) Spevec-Eušnov, Opći austrijski građanski zakonik (O. g. z.) od 29. 
XI. 1852, III. izdanje, Zagreb 1899. Propise inozemnih zakonika vidi kod 
Prummera, n. dj. II. sv., str. 27-34. 

e) zarada sina s očevim sredstvima pripada ocu, ako je stečena u 
očevo ime i s njegovim pristankom (barem predmnijevanim); ako je stečena 
u vlastito ime, ali s očevim novcem, valja ovako presuditi: sve je vlasništvo 
sinovo, ako je novac uzeo pod svoj i s njim radio kao sa svojim. Ocu pak pri¬ 
pada odšteta, ako je pretrpio štetu radi uzeta novca, osim što je (sin) po¬ 
činio grijeh kad je uzeo novac bez očeva znanja; polovica je očeva, ako (sin) 
nije novac uzeo pod svoje, nego je ostao očevo vlasništvo; smatra se naime 
zajedničkim poslom (negotium societatis) gdje sin prinosi radnu sposobnost a 
otac daje novac (19a); da li je počinio grijeh, kad ga nije sebi prisvojio nego 
u neku ruku posudio, ovisi o tom, da li je mogao razložno predmnijevati očev 
pristanak ili ne; 

f) darovana dobra malodobniku izvan obitelji imaju se ocijeniti prema 
namjeni darovatelja: ako nisu dana u određenu svrhu, može ih malodobnik 
upotrebiti kako hoće; redovno se pak predmnijeva (kad je dar u novcu), da 
ga darovatelj daje malodobniku za pripomoć u potrebama, pa su vlasnici ta¬ 
kovih darova roditelji ili skrbnici; ako je to roba (odijelo, knjige), vlasnik je 
malodobnik, a upravitelj i roditelj, ili skrbnik. Djeca s tim stvarima ne smiju 
raspolagati po volji i valja ih strogo priučavati, da se uvijek i u svemu drže 
roditeljskih uputa, te da ništa ne rade na svoju ruku. Bolje je tako, jer pre¬ 
rana samostalnost mladića ili djevojke, vrlo lako postaje kasnije trajna nesreća 
za mnogoga od njih u životu. 

§ 2. VLASNIŠTVO SUPRUGA 

I ako muž i žena sačinjavaju obiteljslcu zajednicu kojoj je muž glava, 
ne postaje žena-supruga u toj zajednici nesposobnom da bude nosilac 
prava (vlasništva). Osim što ona kao zakonita ravnopravna drugarica 
života ima pravo na uzdržavanje od strane muža, ona često u izvjes¬ 
nim prilikama mora preuzeti i upravu ne samo svoga, nego i čitava 
zajedničkoga imetka. Niti prava niti dužnosti u tom pogledu nisu 
posvuda jednolično ustanovljena, nego su u raznim državama prema 
posebnim prilikama raznolično uređena. Ovise u prvom redu o že¬ 
ni dbenom ugovoru sklopljenom prije braka ili o običajnom pravu, 
ako se nikakav ugovor ne sklapa. 

Odnos dobara među supruzima može se urediti prema sistemu: 

a) potpune zajednice, gdje su sva dobra odmah od početka 
zajednička i nema razlike ni u vlasništvu ni u uživanju; imetkom 
upravlja suprug, a zamjenjuje ga žena; 

b) potpune odjel i tost i, gdje je svaki bračni drug potpun go¬ 
spodar i upravitelj svoga imetka. Muž uzđržaje obitelj, ali ima pravo 

(19a) Lehmkuhl, Casus consc. sv. I, str. 565; No 1 d i n, n. dj. sv. II. str. 360. 

tražiti, da i žena primjereno pridonosi od svoga imetka za uzdrža¬ 
vanje obitelji; 

c). sistemu miraza, gdje oba člana bračne zajednice ostaju dje¬ 
lomično vlasnici svaki svoga dijela imetka; upravu vodi suprug, a 
uživanje imadu oboje. 

Uzevši ove mogućnosti u obzir valja razlikovati tri vrsti dobara u 
braku: 

a) Miraz (bona dotalia): imetak što ga žena donosi u brak kao 
svoju pripomoć. Vlasnicom ostaje ona sama (pokućstvo, zemlja, no¬ 
vac), ali upravu ima suprug, a uživanje oboje. 

b) Osobni imetak (bona praeterdotalia) sačinjavaju dobra što ih 
žena dobiva ili odmah na početku braka ili kasnije, i to: bilo kao ba¬ 
štinu ili dar, bilo da ga stječe kao plod svoje osobne zarade. U svakom 
je slučaju ona vlasnik i ujedno uživatelj; upravu redovno vodi su¬ 
prug, ali kadgod i ona sama. 

c) Zajednički imetak (bona communia) sačinjavaju dobra 
što ih oboje dogovorno odrede ili što ga i bez dogovora zakon odre¬ 
đuje za zajedničko uživanje. Vlasnikom su oboje, a upravu vodi 
suprug. 

Prava i dužnosti žene. U svakom sistemu ima žena u braku pravo na 
pristojno uzdržavanje. Tu dužnost preuzima na sebe suprug stupa- 
njem u brak. Veličina se i teškoća te dužnosti osjeća za vrijeme sku¬ 
poće u pojačanom padu broja sklopljenih ženidaba. Na pristojno 
uzdržavanje žene spada ovo: a)hrana, stan, odijevanje; b) odmor 
(»honesta recreatio«); c) davanje milostinje, malih darova i si. Ako 
joj muž to uskraćuje, mogla bi slobodno potrebni novac uzeti i mimo 
znanja muževa, a da pravednosti ne bi povrijedila; no načelno se to 
ne može savjetovati, jer bi otuda u braku nastalo zlo i sumnjičenje. 
Neka žena u braku ništa ne troši bez znanja muževa, jer uprava do¬ 
bara spada na nj; postoji li pak opravdan razlog da žena radi mimo 
muževa znanja, nitko joj ne smije zamjeriti, jer ona nije u kući slu¬ 
žavka, nego žena-drugarica. 

Za slučaj da muž nerazumno t. j. rasipno vodi upravu zajed¬ 
ničkih i njezinih vlastitih dobara — stvar se mijenja. Ne samo da 
onda žena može slobodno izvršavati sve ono na što kao supruga ima 
pravo, nego može i mora nastojati, da jedan dio imetka sakrivanjem 
spasi za djecu i za sebe. Zauzme li rasipanje imetka veliki mah, valja 
potražiti zaštitu državne vlasti. 

Žena pak koja troši bilo mužev bilo zajednički imetak protiv opiav 
dane njegove zabrane, dužna je to naknaditi. Jednako tako i muz, 
ako zagrabi njezin lični imetak te ga rastepe ili nerazumno upropa¬ 
sti, napose još ako ženu prijetnjom, varkom ili silom prinudi da mu 
imetak izruči. To vrijedi i za slučaj, ako muž s njim raspolaže mimo 
zakonskih propisa. 

Prava i dužnosti muža. a) Muž koji u bračnoj zajednici rasipa svoj 
imetak, ne griješi protiv pravednosti nego protiv ljubavi, koju je 
dužan praktički-iskazivati ženi i djeci. Rasipanjem svoga imetka, 
ogrješuje se o tu ljubav, b) Ako rasipa imetak kojemu nije vlasnik 
nego samo upravitelj i uživatelj, povredu je strogo ženino pravo i 
dužan je naknaditi, c) Ako rasipa zajednički imetak u okviru 
zakona (»intra concessionem legis«), jedni vele da ga nitko ne može 
pozvati na odgovornost, barem ne u ime zakona t. j. na sudu (Lehm- 
kuhl, Gury, Ballerini, Nolđin); drugi pak opravdanije misle, da je 
obvezan na naknadu supruzi, koja ima pravo suvlasništva na taj ime¬ 
tak. Osim toga takav zakon, gdje bi postojao, ne bi stvarno štitio obi¬ 
telji nego rasipnika, zato ne može biti zakon u pravom smislu (20). 
Obveza na naknadu postoji u tom slučaju u savjesti izvan svake 
sumnje, d) Muž ima dužnost brinuti se za ženu i pružiti joj sve po¬ 
trebno za obiteljski život prema položaju, što ga ona i on zauzimaju 
u društvu. 

Propisi općega građanskog zakona (O. g. z.) glase: 

»Ugovori ženiđbeni zovu se one pogodbe, koje se radi saveza ženidbenoga čine 
o imovini i imaju navlastito za predmet: miraz (dotu, prćiju), uzmirazje, ju- 
trenji dar,'zajednicu dobara, upravljanje i uživanje vlastite imovine, nasljedo¬ 
vanje, ili za slučaj smrti određeno uživanje imovine i udovičku plaću« (§ 1217). 
»Dok traje društvo ženidbeno, uživanje miraza i njegov napredak piipada 
mužu. Ako li miraz sastoji u gotovu novcu, u iskanjima ustupljenim (vjeresi- 
jama) ili u stvarima potrošnim, tad pristoji mužu potpuna vlasnost« (§ 1227). 
»Ako miraz sastoji u nepokretnim dobrima, u pravima ili u stvarima po¬ 
kretnim, koje se ne kvareći sueanstva, mogu uživati, žena se smatra dotle da 
je vlasnica, a muž uživalac miraza« (§ 1228). »Ako muž i žena ne budu ništa 
osobita ugovorili među sobom, kako imaju upotrebljavati svoju imovinu, tad 
ostaje svaki pri svojem prijašnjem vlasništvu i nema nikakova prava na, ono 
što druga strana steče za ženidbe ili dobije na kojigod način« (§ 1237). »Dokle- 
god se žena ne protivi, uzima se po zakonu da je povjerila mužu kao svomu 
zakonitom zastupniku upravljanje svoje slobodne imovine« (§ 1238). 

<20) Merkelbach, n. dj. II. sv., str. 190. 


Za praksu. Najveći izvor sviju zala u životu vjernika proističe zbog pitanja 
imetka. Da ništa drugo ne spominjem: pojavu »bijele kuge« u bogatijim 
našim krajevima tumače neki u prvom redu kao problem obiteljskog imuć- 
stvena stanja (21). Znamo da je imetak često izvor zla, jer nerijetko rađa obi- 
ješću, a neimaština je i sama pd sebi muka, prema staroj riječi: paupertas 
meretrix. Dušobrižnik stoji ovdje pred vrlo važnim pitanjem, koje je u životu 
kršćanskih vjernika veoma teško i osjetljivo. Ono je. dio općega socijalnog 
pitanja u svijetu o kojemu se mnogo govori i piše, a u novije vrijeme za nj 
doista i radi. No kako se baš u naše doba vidi, socijalno se ugroženi slojevi ne 
približuju Crkvi ni onda, kad se s njih skine materijalna bijeda. Drugim rije¬ 
čima: radništvo se drži neprijateljski prema vjeri i Crkvi i nakon što im vlast 
u materijalnom pogledu izađe u susret. To znači, da su lm duše otrovane 
i da će komunističko-boljševički otrov u njima utrnuli tek onda, kad ih 
prožme evanđeoska misao, koju je Krist prekrasno iznio kad je rekao: »Zato 
vam kažem: ne brinite se tjelesno za život svoj, što ćete jesti i što ćete piti, 
ni za tijelo svoje, u što ćete se obući. Nije li život više od hrane i tijelo od 
odijela? Pogledajte na ptice nebeske, kako niti siju niti žanju niti sabiraju 
u žitnice, pa ih Otac vaš nebeski hrani. Nište li vi mnogo vrijeđniji od njih? 
A tko od vas brinući se može svoj život produljiti i za jedan samo lakat? 
I za odijelo što se tjeskobno brinete? Pogledajte ljiljane u polju kako rastu, 
ne trude se niti predu. A kažem vam: da se nije ni Salamon u svoj slavi svo¬ 
joj obukao kao jedan od njih. Pa ako poljsku travu, koja danas jest a sutra 
se u peć baca, Bog tako odijeva, kako ne će više vas, malovjerni? Ne brinite 
se dakle tjeskobno govoreći: što ćemo jesti ili što ćemo piti, ili u što ćemo se 
obući. Jer sve ovo neznabošci traže. 'Ta Otac vaš nebeski zna, da vam sve 
ovo treba. Tražite dakle najprije kraljevstvo Božje i p r a v d u n j e- 
govu i sve će vam se ovo nadodati!« (Mt fi, 25-33). 

§ 3. VLASNIŠTVO DUHOVNIH OSOBA 

Radi svoga povlaštena položaja u društvu, pravo se vlasništva du¬ 
hovnih osoba u izvjesnom pogledu odvaja od vlasništva svjetovnih 
osoba. Razlikujemo kod-njih tri vrste vlasništva: 

1) Očevina (očinsko vlasništvo, bona patrimonialia). To je imetak 
redovno naslijeđen od oca ili stečen neovisno od duhovne službe (da¬ 
rovima, trgovanjem, izdavanjem knjiga i si.). Duhovna je osoba 
vlasnik toga imetka u potpunom smislu (đominium perfeetum), pa 
s njim može slobodno raspolagati. 

2) Službena zarada (bona industrialia). Zovu ih i quasi-patri- 
monialia, quasi-ecclesiastica, što ih duhovna osoba stječe u svojstvu 

(21) Nada Sremec: Nismo mi krive, Zagreb 1940. Ne mislimo podcijeniti 
važnost ovoga razloga, ali ga nikako ne možemo smatrati isključivo dostatnim 
da rastumači ovu pojavu; vidi BS XXIX (1941), str. 376. 

crkvenoga službenika s naslova duhovne službe, ali ne s naslova 
nadarbine (beneficija). To su: manualni misni stipendij, nagrada za 
vršenje funkcija (»iura stolae«), plaća kapelana, duhovnika, vjero¬ 
učitelja, profesora, mirovina, lični pokloni, izvanredne nagrade, po¬ 
sebna ušteda od nadarbinskih dohodaka. Nad svim su ovim imetkom 
duhovne osobe također vlasnikom'u'potpunom smislu, te s njim 
mogu slobodno raspolagati. 

3)Nadarbinski prihodi (bona beneficialia). To je imetak što 
ga duhovna osoba kao uživalac crkvene nadarbine dobiva od njezinih 
plodova određenih za uzdržavanje nadarbenika (ex titulo beneficii). 

U nadarbinske se dohotke ubrajaju također: 

a) državna novčana pomoć koju dobivaju nadarbenici (biskup, žup¬ 
nici i dr. u ime dodatka [kongrue]); b) 1 u k n o, t. j. doprinos župljana u na¬ 
ravi (žito, kukuruz, lan i si.); c) novčani prinos župljana što ga ubiru općine 
ili sami župljani; d) dohodak od nadarbinskih misnih zaklada i even¬ 
tualni prinos patrona; e) kora Ini diobeni dio (kanonički) prema pro¬ 
pisu kan. 1410 C. Z. 

Na pitanje: u kojem je smislu duhovna osoba vlasnik nadarbinskih prihoda, 
treba razlikovati nadarbinski dohodak: a) potreban za pristojno uzdrža¬ 
vanje; b) uštedu zbog brižljiva nastojanja i otkidanja od dozvoljena po- 
troška; c) s u v i š a k što preostaje nakon podmirenja svih potreba pristojna 
i. staležu primjerena života. 

Prema toj razdiobi, a u suglasnosti s propisima Crkve (22) kažemo: 
1) Duhovne osobe imaju potpuno vlasništvo na 
sav imetak od crkvenih nadarbina, koji im je za 
njihovo pristojno uzdržavanje potreban. 

To je potpuno osnovano na riječi sv. Pisma: Tko oltaru služi, neka 
od oltara i živi (1 Kor 9, 33). Sv. Crkva je svoje odredbe izdavala u 
tom smislu od najranijega vremena; na tom stanovištu stoji ona i 
danas, unatoč promjena koje dozvoljava prilagođujući se prilikama 
mjesta i vremena. 

Sto se ima razumjeti pod ■»pristojno uzdržavanje« valja uvijek prosuditi prema 
okolnostima mjesta gdje se živi, osobe o kojoj se radi, te službe 
(položaja) koju ona vrši. Nije dosta uzeti u obzir samo dužnost reprezentacije, 
nego i dužnost pomagati sirotinju i sudjelovati kod svakoga dobrotvorna pot¬ 
hvata. Duhovne osobe osjećaju ovaj teret kud i kamo više nego njima po po¬ 
ložaju ravni svjetovnjaci. Na vrat» duhovne osobe ne samo da svatko smatra 

(22) kan. 1473 u vezi s kan. 1475 C. Z. 


da ima pravo pokucati, nego smatra da tu postoji i dužnost dati. Kad se dakle 
ođmjeruje što je potrebno za pristojno uzdržavanje duhovnih osoba, mora se 
ova okolnost napose uvažiti. 

Neki uzimaju ovdje u obzir i dužnost pomagati rođake. (Noldin II, 367: 
»Decens alimentatio consanguineorum, si ea indigeant«). Ja ovu dužnost ne 
ističem ovdje s razloga što je kod duhovnih osoba osjećaj rodbinske ljubavi 
vrlo često i odviše jak, pa je za njezino izvršenje dosta ono što je rečeno 
tamo, gdje je govor o ljubavi prema bližnjemu, a napose prema krvno blizima. 
Briga za rodbinu, upravo materijalno pomaganje rodbine, postaje za mnogoga 
svećenika preteški teret, a za vjernike izvor smutnje. Melius est in hac re 
deficere quam abundare. Dakako, i protivne se skrajnosti valja čuvati, pa tra¬ 
žiti u postupku zlatnu sredinu (23). 

2) Na svoju uštedu i na suvišak imaju duhovne 
osobe isto tako potpuno vlasništvo, no suvišak 
su dužni namijeniti siromasima ili u dobrotvor¬ 
ne (pobožne) svrhe. , 

Za ovu dužnost drže bogoslovi (24) suglasno, da po sebi obvezuje pod 
teški grijeh (»sub gravi«) i ako toga navedeni kanon 1473 C. Z. ne 
ističe. Razlog uzimaju iz činjenica: a) da vjernici darujući crkve i 
samostane imaju uvijek namjenu, da se otud namiruju pobožne i 
vjerske potrebe; b) da je to želja i misao Crkve, potvrđena na tri- 
đentskom saboru. 

Medu bogoslovima je raspravljano pitanje: da li je prekršitelj ove teške obveze 
dužan na naknadu, pa je usvojeno mišljenje, uz obrazloženje kako ga je već 
svojedobno dao sv. Toma, da se obveza osniva na crkvenom zakonu, a ne na 
povredi kreposti pravednosti, te da zato ne postoji dužnost naknade (25). To 
bi više govorilo za mišljenje, da spomenuta dužnost ne veže pod teški grijeh 
po sebi, nego samo u određenom slučaju; svakako međutim stoji, da je za 
težak grijeh kod propusta ove dužnosti potrebno daleko veće gradivo (mate¬ 
rija) nego n. pr. kod krađe, jer ima mnogo razloga, koji pojedincu kod izvrše¬ 
nja oteščavaju objektivan sud. 

Nije suvišno istaći, da vjernici svome dušobrižniku koji se u ovoj stvari 
ogrešuje, silno zamjeraju. Uzrok praktičnih neuspjeha u gdjekojoj župi, treba 
tražiti i na ovom polju. 

Vlasništvo r e d o v ni čkih osoba se omeđuje isključivo na du¬ 
hovna i tjelesna unutrašnja (mješovita) dobra (čast, dobar glas); iz- 

(23) S. theol. II—IX, q. 185, a. 7, ađ 2. 

(24) Sv. Alfonz M. de L, Theol. mor. 1. 3, n. 490; Noldin, n. d.j. 11)386; 
Prummer, n. dj. 11/37; Merkelbach, n. dj. 11/204; Trident. Sess. 25, c. 1, 
de reform. 

(25) S. theol. II-II, q. 185,a. 7. 

vanjskih dobara ne mogu imati pojedinci sa svečanim zavjetima, jer 
su vezani zavjetom siromaštva (26). Mogu ih pak imati kao zajednica, 
ako im posebni propisi toga ne brane (kao n. pr. Franjevci). Poje¬ 
dinci s jednostavnim zavjetima mogu posjedovati, ali ne mogu raspo¬ 
lagati s njima bez privole svojih poglavara (27). 

Pravne (moralne) osobe, kako crkvene tako građanske, mogu biti 
javne ili posebničke. Jedne i druge mogu biti subjekt prava (vlasni¬ 
štva) (28). Crkva napose, ne samo na osnovu prirodnoga, nego na 
osnovu Božanskoga prava ima neovisno od državne vlasti pravo vlas¬ 
ništva i posjedovanja (29). Vrhovno vlasništvo nad svim crkvenim 
dobrima ima u potpunosti sv. Stolica (kan. 1518). 

§ 4. AUTORSKO PRAVO 

P6d izrazom autor (tvorac) ima se razumjeti iznašač ili sastavljač 
književna ili umjetnička kakova djela. Ta djela zahvataju prven¬ 
stveno polja književnosti, glazbe i likovne umjetnosti (slikarstvo, ki¬ 
parstvo i dr.). Nije potrebno da stvorena djela dosižu visok stupanj 
umjetničke vrijednosti; i za djela prosječne ili slabe vrijednosti ka¬ 
žemo, da imadu svoga autora. 

1) Po prirodnom pravu ima autor djela prije pre¬ 
daje javnosti potpuno- vlasništvo nad njim. 
Djelo je plod autorova duha i zato njegova svojina s kojom može po 
volji raspolagati; nitko drugi nema na nj nikakova prava. Tko bi 
tuđi rukopis, ideju, znanstvenu teoriju objelodanio ili praktički za 
sebe iskoristio mimo volje autorove, počinio bi krađu i bio obvezan 
na naknadu. 

Poteškoća nastaje tek nakon što je djelo predano javnosti tako, da 
je svakomu omogućen pristup do njega. Kakovo pravo ima autor, a 
kakovo općinstvo? 

2) Na djelo predano javnosti zadržaje autor pra¬ 
vo potpuna vlasništva; općinstvu uz određene 
uvjete (ili bez njih) dozvoljava porabu. 

(26) kan. 579, 581, 582 C. Z. 

(27) kan. 580, § 1 C. Z. ' i 

(28) kan. 100, § 1; 1495, § 2 C. Z. 

(29) kan. 1495 i 1499 C. Z. 


To slijedi iz prirode stvari, a ne samo iz. ; možebitno zakonske od¬ 
redbe (30). Ako je djelo predano javnosti, nije prestalo biti autorovo; 
ako i pripada u neku ruku svima, ta pripadnost ima tek značaj ome¬ 
đene ili neomeđene služnosti, a da u vlasništvo nipošto ne zadire. 
Kad ga je autor predao javnosti, opravdano se pretpostavlja, da ne 
uskraćuje porabe onima, koji izvrše za to potreban uvjet t. j. plate, 
kupe ili nabave djelo. Do znanstvenih se ili umjetničkih djela re¬ 
dovno dolazi kupnjom, darom, ali nije isključeno da netko svoje 
djelo stavi općinstvu na porabu i bez ikakova uvjeta (pokloni, ođreče 
se svih prava). 

Radi toga nema u pravilu nitko prava: 

a) umnažati tuđe djelo kad je to vezano s korišću, jer iskorišćivanje pri¬ 
pada vlasniku po načelu: res fructificat domino. Umnažanje za privatnu po¬ 
rabu; jer nema trgovačkoga značaja, slobodno je; 

b) prevoditi na strani jezik, jer bi se i tu povrijedilo načelo: ex re aliena 
ditescere non licet. Prevadači i nakladnici trguju s djelom u stranoj zemlji na 
štetu vlasnika, ako se late posla bez njegove dozvole; 

c) izvoditi (reproducirati) ga ondje, gdje se.izvođenje veže uz dobitak. 
Zato su n. pr. autori glazbenih djela uspjeli u traženju, da vlasnici zabavišta 
za izvađanje njihovih glazbenih djela plaćaju primjerenu odštetu. 

3) Zakoni o zaštiti autorskog prava određuju vri-, 
jeme kroz koje j nakon smrti zadržaje svoje 
pravo na djelo autor, odnosno njegovi nasljed¬ 
nici. 

Pozitivni propisi ovoga zakona kod visoko kulturnih naroda odre¬ 
đuju ovu zaštitu ne samo vremenski, nego i teritorijalno. U Francu¬ 
skoj i Belgiji traje ona još 50 (tako i kod nas po § 38. navedenog za¬ 
kona), u Njemačkoj 30, u Španjolskoj 80 godina iza .smrti autorove. 
Prema-međunarodnoj bernskoj konvenciji od 13. XI. 1908. uživaju 
autori tu zaštitu u slučaju uzajamnosti i izvan svoje domovine (31). 

(30) Sohi 11 i ng, Lehrbuch der Moraltheol. II. sv., str. 404, n. 409. 

(31) Zakon o zaštiti autorskih prava od 26. XII. 1929. određuje: 

po § 22. pripada autoru isključivo pravo na: 1) ponbvno izdanje u prvot¬ 
nom ili drugom obliku; 2) prevod na drugi jezik; 3) ponovni prevod na prvo¬ 
bitni jezik; 4) preradu nekog dijela iz jedne vrsti književnosti u drugu; 5) uđe- 
savanje izvoda iz muzičkog djela za razne instrumente i pjevačke glasove; 
6) prenos na instrumente koji služe mehaničkom izvođenju (ploče, valjke, vrpce 
i si.); na dozvolu da §e prenesena djela mogu javno izvoditi tim putem; 7) javno 
izvođenje (prikaz) putem kina; 8) prenos i javno izvođenje radio-električnim 

putem; 9) reprodukciju i izložbu djela likovne umjetnosti; 10) izvađanje po 
planu (skici) ili po zgradi; 11) reprodukciju kinematografskih djela u obliku 
drugog književnog ili umjetničkog djela; 

po § 24. zabranjeno je umnožavanje ili rasturanje predavanja i govora 
u obliku zbirke koja sadrži samo ili uglavnom govore nekog autora; 
po § 25. slobodno je preštampavanje članaka iz novina i periodičkih spisa 
u druge novine i period, spise, kad se njihov'sadržaj odnosi ha aktuelnu poli¬ 
tiku ili na religiozna, ekonomska i druga pitanja, koja javnost u široj mjeri 
zanimaju, pod uslovom: da štampanje nije od. autora izrično zabranjeno i da 
se smisao članka ne promijeni. Porijeklo pozajmice ima se jasno označiti. Pre¬ 
štampavanje članaka književnog, naučnog ili umjetničkog sadržaja, nije do¬ 
zvoljeno. Po § 38. zaštita autorskog prava traje za života i 50 godina 
nakon smrti autora. 

POGLAVLJE III.: STJECANJE VLASNIŠTVA 

Kad je govor o stjecanju vlasništva, traži se uvijek zakonit naslov 
(titulus) na temelju kojega stvar dolazi u vlasništvo. Pod izrazom 
»stvar« mislimo na neko' dobro, različno ili odijeljeno od čovjeka. 
To su: a) proizvodi njegovih duševnih i tjelesnih moći, b) izvanjska 
dobra. A pod izrazom »naslov« mislimo na način, upravo na činje¬ 
nicu koja sa zakonskim značajem daje pravo na stjecanje dohotka. 

Staru razdiobu stjecanja vlasništva na izvorne (originarn) i izvedene 
(derivati) načine, možemo danas prihvatiti tek ukoliko kao prvotni način stje¬ 
canja smatramo posjednuće (occupatio) onoga malena broja stvari, koje danas 
još nemaju nikakova gospodara (n. pr. divlje životinje), zatim rad (labor) kao 
način kojim sami nešto proizvodimo. Izvornim su načinom stari nazivali 
posjedovanje stvari koje nikada nisu bile u čijoj vlasti, a izvedenim načinom 
posjed onih stvari, koje su već bile nečije, kao što je n. pr. slučaj kod svakog 
ugovornog, prenosa vlasništva. Nekada je, dakako, izvornom načinu stjecanja 
bio sadržaj daleko veći, dok sva zemlja nije bila otkrila i istražena. Danas je 
sva zemlja formalno u nečijem posjedu; ako nije u posjedu posebnika (privat¬ 
nika), u posjedu je država, bez čijeg je odobrenja nitko nije vlastan sebi pri- 
svojiti. 

Svi su načini stjecanja danas zapravo izvedeni, jer pretpostavljaju 
ili: a) zakonski .(bilo prirodni bilo pozitivni) razlog posjedovanja 
(modi legales) t. j. posjednuće, nalazak, prirast, đosjelost i zastaru, 
ili: b) sporazumski razlog (modi conventionales) t. j. nasljeđe 
i ugovor (pogodbu). Ako rad postavimo kao način stjecanja koji 
ulazi u svaki od nabrojenih načina, pa prema tome uzmemo, da se 
nema navoditi kao poseban od drugih različan način stjecanja, zatim 
ako nasljedstvo (baštinu) pribrojimo k darovnim ugovorima 

(kako se to opravdano može učiniti) —- ostaje: da se svi načini stje¬ 
canja smatraju stvarno izvedenima. Ali kolikogod bilo opravdano 
ustvrditi, da je rad nešto što se nalazi kod svakoga načina stjecanja, 
pa da se zato ne mora smatrati posebnim načinom, napose ne 
izvornim načinom stjecanja, valja mu opet za naše vrijeme skrenuti 
osobitu pažnju i pridati osobitu vrijednost. 

§ 1. RAD (LABOR) 

i. — Rad kao način stjecanja, vele, da se ima raspraviti tamo gdje je 
govor o prirastu (accessio): kad tko radi za sebe na svome i u 
svome; ili tamo gdje se raspravlja o ugovorima (pogodbama, con- 
tractus): kad čovjek iznajmljuje svoj vlastiti rad drugomu, na tuđoj 
zemlji i s tuđim sredstvima (1). Međutim se rad s obzirom na pro¬ 
izvode vlastitih duševnih moći, može smatrati i izvornim nači¬ 
nom stjecanja; izvornim barem ukoliko su vlastite duševne moći kod 
toga proizvađanja bezuvjetno potrebite. Kad se i ne bi danas valjalo 
osvrtati na socijalističko krivo shvaćanje, da je rad jedino zako¬ 
nito sredstvo stjecanja imetka, trebalo bi s obzirom na današnji 
lazvoj modernoga života, koji je tjelesni ljudski rad u poredbi i u 
primjeni sa strojem stavio u posve drugo svijetlo nego što je to bilo 
prijašnjih stoljeća, s moralnog gledišta utvrditi: što je na stvari 
ispravno, a što pretjerano. Kažemo dakle: 

Rad je zakoni! način stjecanja; ako i nije ni jedini ni prvotni, sva¬ 
kako je n/ajčasniji način. 

Zakonit jes toga, što je čovjek vlastan koristonosno upotrebiti 
svoje moći po svojoj slobodnoj volji, da radi sebi ili drugome. Na 
učinak ili proizvod svojih sila ima potpuno vlasništvo ako radi na 
svomu i za sebe, a pravo na nagradu ili naplatu, ako radi za drugoga. 
Nije jedini način — jer prirast i nasljedstvo znače također 
stjecanje imetka. Prvi po načelu: res fructificat domino, a drugi po- 
činjenici ljudske slobode raspolaganja s vlastitim stvarima. 

Nije prvotni'— jer pretpostavlja vlasništvo gradiva oko kojega 
se utrošuje radna snaga čovjeka ili sposobnost stroja. 

Najčasniji je — jer se vrši po namisli Gospoda Boga, koji 
»postavi čovjeka u vrt edenski da ga obrađuje i goji« (Gen 2, 15) i 

(1) Prummer, II str. 40. 

koji mu reče: »u znoju ćeš lica svoga jesti kruh« (Gen 3, 19). Po istoj 
namisli Stvoritelja ne odgovara rad samo potrebama ljudske pri¬ 
rode nego je on oplemenjuje i usavršuje. Zato ga sv. Pismo toliko 
ističe i uzvisuje (Prič 22/29; Crkv 11, 6; Ef 4, 28; 1 Sol 4, 11), a sv. 
Oci hvale i preporučuju. 

2 , _ O vrijednosti osobnoga rada rekli smo nešto naprijed. Protiv 

podcjenjivanja u staro, a precjenjivanja u novopogansko doba, ide 
kršćansko shvaćanje sredinom: rad je samo sredstvo do 
cilja. A kako nam je svima jedan cilj, zapravo, svrha: proslaviti 
Boga i postići svoju konačnu trajnu sreću u sjedinjenju s Njim, svaki 
posao kakav bio, postaje po tom shvaćanju častan, plemenit i pred 
Bogom vrijedan. Kršćanstvo je tim uspostavilo čast i vrijednost 
svakoga rada i od njega učinilo elemenat kreposti. Po kršćanskom 
se shvaćanju ne cijeni samo uspjeh rada, nego već želja i volja da 
njim koristimo sebi ili bližnjemu. Zato je svakomu i pojedinomu, u 
kakovomgod staležu bio, dana mogućnost da svojim radom postigne 
jednaku vrijednost u Božjim očima i jednaku sreću iza smiti. Ali i u 
ovom je životu svakomu omogućeno, da učini dobro prema bližnjemu 
i prema zajednici koliko mu njegov stalež dozvoljava, te da tako 
izvrši svoju dužnost i kao socijalno biće. 

Po tom kršćanskom poimanju rada ostaju i zadržavaju svoju vrijed¬ 
nost naravne pobude (motivi): briga za uzdržavanje svoje i svoje 
obitelji, staleškoga stanja, društvenog i narodnog (državnog) unapre¬ 
đenja i si. Ali kršćanstvo uči, da ga je bolje i korisnije obavljati iz 
svrhunaravne pobude, onako kako ćemo se pieko toga istoga 
posla svidjeti Bogu, zadovoljiti mu za grijehe, pokazati mu svoju 
ljubav i si. Ne propadaju nam, istina, za vječni život ova djela, ako 
ih i ne obavljamo iz viših motiva. Ali izvršena s njima, ta naša djela, 
naš posao i rad kojegod vrsti, postaju u pravom smislu služba Bogu 
(»Gottesdienst«), Otud je razumljivo, da pravi i potpuni kršćanin, 
svijestan sluga svoga vječnog Gospodara, jest uvijek i najbolji držav¬ 
ljanin, vjeran podanik svoga zemaljskog poglavara (2). 

O dužnosti rada rekli smo također: u nekom š i r s e m smislu, kao 
kakvogod korisno uposlenje skopčano s osobnim djelovanjem u inte¬ 
resu zajednice — postoji za sve ljude zapovijed rada. Ali uzevši 
rad* u smislu privrednog ili staleškog djelovanja (Berufs- und Er- 

(2) S c h i 11 i n g, n. dj. sv. II, n. 237, 238, 409. 


vverbsarbeit), dakle u nekom užem smislu, postoji samo opća, a 
ne pojedinačna zapovijed, odnosno dužnost. 

3. — Kao način stjecanja utvrdili smo: da rad nije ni prvi ni jedini 
naslov s kojega nekomu pripada pravo neku stvar nazvati svojom. 
Pa ipak se rad u novije vrijeme uzveličava kao neke vrsti religija. 
To se zbilo pod utjecajem socijalističkog i komunističkog izvraćanja 
moralnih i socijalnih vrijednosti. U njihovom je sustavu rad postao 
sredstvo za razbijanje prirodno zdravih društvenih odnosa i za uni¬ 
štenje poretka, koji u svijetu za jamcu je slobodu pojedinca, države 
i kulture uopće. U opravdanom traženju, da se radu i čovjeku rad¬ 
niku pribavi poštovanje koje mu je kapitalistički sustav oduzeo, 
ovdje je preotela mah druga skrajnost, koja neminovno vodi u po¬ 
svemašnju propast. Zato je na mjestu reći: 

a) Kad se govori o radu kao naslovu stjecanja (vlasništva), redovno 
se podrazumijeva rad na vlastitom predmetu, zemlji, stvari i si. 
Pretpostavlja se, da je nosilac ispravnim putem u posjedu stvari. Tu 
se rad predstavlja kao naslov jednakovrijedan posjednuću. Svi plo¬ 
dovi rada pripadaju radniku. 

b) Što je radom nastalo i z neke stvari, može se samo u širem smi¬ 
slu smatrati prvotnim (originarnim), načinom stjecanja, ukoliko je 
naime nova stvar nastala bez ikakova sudjelovanja prijašnjeg vlas¬ 
nika. No u tom slučaju novo stanje pretpostavlja posjednuće ili za¬ 
uzeće (occupatio), kao stvarni prvotni naslov, pa s toga rad kao na¬ 
slov vlasništva dolazi istom u drugom redu. 

c) Izvornim i prvotnim naslovom vlasništva postaje rad u onom slu¬ 
čaju, kad netko u dobroj vjeri dade tuđoj stvari (predmetu) oblik, 
koji po vrijednosti ne zaostaje za vrijednošću predmeta (materijala). 
Prijašnji vlasnik ima pravo tražiti odštetu, ali ne povratak u pri¬ 
jašnje stanje. 

d) Rad u tvornicama ne daje radnicima formalno pravo na korist 
(dobit, dohodak) što je vlasnik prima, nego pravo na obiteljsku plaću 
i pogodnosti, što ih iziskuje obzir prema radniku kao čovjeku i nje¬ 
govoj obitelji. Rad je tako posredni izvor vlasništva kao i svako 
drugo zanimanje. 

Napose valja svratiti pažnju na mjerodavne smjernice papinskih enciklika od 
Leona XIII. do Pija XII. u rješavanju socijalnih pitanja našega doba. One su 
u jedino dostojnom kršćanskom svijetlu prikazale vrijednost ljudskoga rada 

tako da su te misli postale svojinom svega kulturnoga svijeta (3). Navodimo 
što donosi enciklika Pija XI. »Quadragesimo anno«: >Pod radom se misli na 
onaj (rad), što ga čovjek vrši u svoje ime i pomoću kojega je nekoj stvan 
pridošao nov oblik ili kakovo povećanje. Jedino taj rad daje sve plodove onome 
koji radi. Sasvim je drukčije s radom koji je drugom unajmljen i vrsi se na 

tuđem kapitalu.« . , 

/■Ako dakle netko ne radi sam na svojoj stvari, potrebno je da se udruže 

c jedne strane rad jednoga, a s druge strane kapital drugoga; nijedno ne može 
bez drugoga ništa izvršiti. To je imao pred očima Leon XIII. pišući. Ne može 
postojati kapital bez rada, niti rad bez kapitala. Zbog toga je sasvim kuvo 
pripisivati bilo samom kapitalu bilo samom radu ono, sto je dobiveno njiho 
vim združenim sposobnostima; i sasvim je nepravedno, da makar koje od 
ovoga dvoga niječe djelotvornost drugoga i sav proizvod prisvoji sebi.« 

»Tako zvani .intelektualci’ postavili su izmišljeni ćudoredni princip, štogod se 
proizvodi ili dobiva, to sve po samom pravu pripada radnicima, oduzevši jedino 
trošak i gubitak kapitala. Ova je zabluda mnogo blistavija nego 1. nekih soci¬ 
jalista koji ustvrdiše: da sve što služi proizvodnji novih dobara tieba prenijeti 
na državu, ili kako oni kažu, socijalizirati. Ali ona je radi toga lim opasnija 
i sposobnija da zavede neoprezne; ona je slatki otrov, kojega progutaše mnogi, 
kojih otvoreni socijalizam nije mogao prevariti.« 

Sama narav je uredila podjelu dobara na privatne vlasnike, kako bi stvorene 
stvari mogle ljudima donositi probitak po nekom izvjesnom r e d u.. To treba 
vazda imati pred očima, ako ne ćemo da zalutamo s prave staze istine.« »Sva¬ 
komu dakle treba dati njegov dio dobara. Treba pregnuti da se razdioba 
stvorenih dobara vrši u skladu s propisima općega do b r a, odnosno so¬ 
cijalne pravednosti...« (MOSK, sv. 1/2, str. 25, 27, 28). 

§ 2. POSJEDNUĆE (OCCUPATIO) 

Posjednuće (»uzeće posjeda«) se zove: zauzeće stvari bez 
vlasnika s posjedovnom voljom. Posjedovna volja 
označuje: volju stvar posjedovati, imati je u svojoj vlasti (4). Taj se 
način stjecanja osniva na prirodnom pravu; po njemu stvar koja nije 
ničija, postaje onoga koji je uzme u posjed s nakanom da ostane nje¬ 
gova. Svi priznaju vrijednost toga načina stjecanja uz uvjete: a) da 
stvar doista nema vlasnika, b) da. je doista fizički ili moralno uzeta, 
c) da je očitovana volja zadržati je za sebe. Samo se sobom razumije 

(3) Leo XIII. »Rerum novarum« (15. V. 1891.); Pijo XI. »Quadragesimo anno« 
(15 V. 1931.); s. Weber, Evangelium und Arbeit, Freiburg i. B. (1898); We 
b e r-T ischleder, Hanđbuch der Sozialethik, I, Essen (1931). 

(4) Maurović dr. I„ Nacrt predavanja o općem privatnom pravu, Zagreb 
(1930) knj. II. str. 19; Rušnov-Spevec, Opći austrijanski građanski zako¬ 
nik, 3. izd. §§ 312, 381. 

da stvar mora biti sposobna za posebničko vlasništvo (§ 382. O. g. z.). 
Takovo uzimanje stvari dandanas može nastati kod uzimanja nekih 
životinja, gdje se pozitivni zakon tomu ne protivi; zatim kod posjed- 
nuća stvari pod zemljom ili pod vodom, bilo da su bez vlasnika 
uopće, bilo da su napuštene (ostavljene). 

Radi točnoga razlikovanja kod stjecanja raznovrsnih dobara treba 
zabilježiti, da se stvari ovako dijele: a) bez vlasnika (res va- 
cantes) — su one koje ga nikada ni jesu imale (dragocjenosti u moru, 
životinje po slobodnim šumama i poljima); b) napuštene, ostav¬ 
ljene (derelictae) — koje je vlasnik napustio i više ne mari za njih 
(stvari ostavljene iza smrti bez nasljednika, davno zakopano blago, 
ostaci po poljima i voćnjacima); c) izgubljene (amissae) — koje 
imaju svoga vlasnika, ali je taj za sada nepoznat. Izgubljene stvari 
postaju ostavljene: ako ih vlasnik napusti s razloga: što su za nj od 
neznatne važnosti, što nema nade da bi ih pronašao ili što konačno 
nema ni volje da ih traži. 

A) Prisvojenje životinja 

Tri su vrste životinja: a) pitome (domaće) — što su po prirodi 
svojoj, životom i uporabom sklone čovjeku, služe mu, s njim žive i 
ne bježe od njega (ovca, govedo, pas i dr.); b) divlje — što po 
svojoj naravi izbjegavaju čovjeka i žive potpuno slobodno bez go¬ 
spodara (zec, srna, ptice, ribe i dr.); c) pripitomljene (man- 
suefactae) — što po naravi svojoj žive odijeljeno i daleko od čovjeka, 
ali se uhvaćene dadu priučiti na nj i privezati uz kuću (golubovi, 
kunići, pčele); amo broje i ribe u akvariju, te ptice ili životinje u 
kavezu. 

Imajući pred očima tu podjelu, vrijede ova pravila: 

1) Pitome životinje ostaju uvijek vlasništvo go¬ 
spodara. 

Te životinje nemaju prirodne slobode niti za njom teže, već su stalan predmet 
vlasništva. To ostaju i onda, ako se izgube i odlutaju; kao stalan dio posjeda 
ostaju trajno vlasništvo gospodara, kako same tako njihov prirast. Ako gdjegod 
poginu ili uginu valja ih vratiti gospodaru; tko ih u slučaju potrebe spasi, 
nije ih spasio sebi nego gospodaru; ako naprave štetu — vlasnik ju je dužan 
naknaditi. 

2) Pripitomljene životinje ostaju uvijek vla¬ 
sništvo prvotnoga gospodara doklegod su u nje- 

govoj pohrani; ako pobjegnu i više se ne vrate, 
smatraju se kao divlje. 

Ima i takovih životinja koje doduše znadu pobjeći, ali se i vrate (pčele, go¬ 
lubovi). Doklegod se 'običavaju vraćati, vlasništvo su prvoga gazde; tek kad 
su posve podivljale i nikako se više ne vraćaju prvom gospodaru, postaju 
vlasništvom onoga koji ih prvi uhvati. Otud slijedi da nije slobodno tuđe pri¬ 
pitomljene životinje namjerite odmamiti k sebi, niti je slobodno tuđu životinju 
na svojoj njivi ili u svom dvorištu odmah ubiti, ako se to opomenom vlasnika 
ili kojim drugim načinom dade ukloniti. Tek ako je šteta velika, a drugoga 
načina nema — može se takav postupak odobriti. 

3) Divlje i podivljale životinje su vlasništvo 
onoga koji ih prvi uhvati, ako se tome ne pro¬ 
tivi zakonsko ograničenje. 

Dok su životinje u prirodnoj slobodi, slobodne u kretanju i mijenjanju mjesta, 
stvarno nisu ničije. Po prirodnom pravu pripadaju onomu, tko ih prvi ulovi. 
Rimsko pravo nije poznavalo ni priznavalo lovu neke gospodarske važnosti, 
pa je i na divlje životinje primijenilo načelo: res nullius fit primi oceupantis. 
No tijekom vremena se promijenilo shvaćanje o lovu i lovstvu. Lov je postao 
važnom granom u narodnom privrednom gospodarstvu. Posvuda je u napred¬ 
nim zemljama usvojeno mišljenje, da građanski zakoni mogu ograničiti pravo 
posjednuća. To gledište zauzima i naš o. g. z. i u § 382. kaže: »svaki član države 
može prisvojenjem steći stvari koje nisu ničije, ako to pravo nije ograničeno 
po zakonima političkim ili ako nekojim članovima ne pristoji preče pravo 
prisvojiti ih«. Dosljedno: tko uhvati divlju životinju na vlastitom zemljištu, 
koje ima pravo iskorišćivati i u tom pogledu, ili tko je uhvati na tuđem, otvo¬ 
renom, neograđenom i nikakovim zakonskim propisom nezaštićenom zemljištu, 
postaje vlasnikom uhvaćene životinje. Ali životinje uhvaćene ili ubijene na 
zatvorenom ili na zemljištu zakupljenom u svrhu lova (makar zemljište bilo 
i vlastito) pravno su vlasništvo lovozakupnika (5). 

Pravo lova i ribolova (u objektivnom smislu) vezano je danas u 
svim evropskim zemljama uz pravo na zemlju ili na vodu. Vlasnik 
ili zakupnik zemljišta (vode) stječe pravo na iskorišćivanje zemlje 
i prema tome na divljač, koja se nalazi na nekom točno određenom 
zemljištu. Svu dakle divljač koja u nekom lovištu izgubi prirodnu 
slobodu bilo kojim načinom, smije prisvojiti jedino ovlaštenik lova. 
U prvom redu ima vlasnik pravo na divljač ukoliko je vlasnik 
zemljišta (ako nije izdano u lovo-zakup), a u drugom redu lovo- 
zakupnik, ukoliko je zakupio zemljište u svrhu lova. Tek ovdje 

(5) Z o r i č i ć dr. M. Tumač zakona o lovu (od 5. XI. 1931), Zagreb (1935), str. 
16—24. 

se može govoriti o pravu lova, jer ovlaštenje izvršivati lov na 
vlastitom zemljištu prelazi od vlasnika zemlje na drugu osobu. 
Subjektivno pravo lova (»djelatnost koja se vrši u svrhu, da se slo¬ 
bodna divljač traži i progoni, ili da joj se postavljaju zamke i slična 
sredstva, podobna da se divljač uhvati ili ubije« (6), može lovni za¬ 
kon ograničiti ovako: 

a) na nezakupljenom (državnom) zemljištu smije loviti samo onaj tko 
sebi propisanim načinom pribavi lovnu dozvolu; 

b) na zakupljenom lovištu daje zakon pravo lova isključivo lovo- 
zakupniku;. 

c) zakonom zaštićene životinje ili nije slobodno nikada ili je slobodno 
loviti samo u određeno vrijeme. 

Obveze zakona o lovu i ribolovu vežu dakle u savjesti pozitivno. 
Starije mišljenje: da se lovni zakon ima smatrati čisto kaznenim 
zakonom, teško bi se dalo braniti s razloga, što lov danas nije zabava 
nekolicine ljudi, nego privredna grana općega narodnog blagostanja, 
pa zakone o lovstvu treba smatrati jednako važnim kao i zakone o 
zaštiti i čuvanju usjeva, voća i si. Kad danas za šumske štete pra¬ 
vimo razliku i kad prema današnjem općem shvaćanju ne smatramo 
zakon koji brani uništavanje ili krađu zdrave šumske sastojine (sta¬ 
bala), čistim kaznenim zakonom, nego zakonom koji obvezuje izravno 
pod grijeh — onda ni prekršaj lovnoga zakona ne smijemo smatrati 
čistim kaznenim zakonom, nego o njemu treba s naprijed navedenih 
razloga suditi barem jednako. Opravdano je zato reći, da griješi onaj 
koji lovi ili ribari protiv zabrane izdane zbog opće koristi, osim ako 
ga ne ispričava dostatan razlog (7). 

(6) N. dj. str. 27. 

(7) Prummer, Manuale, 11/43; Mausbach (Kath. Moralth. III/146) kaže: 
»Wer unberechtigt Jagd und Fischfang ausiibt, begeht zwar keinen. Diebstahl, 
er schadigt aber in siindhafter Weise ein anerkanntes Vermogensrecht đes 
Nachsten, das Jagdrecht selbst, und muss in demselben Masse Ersatz leisten«. 
Maubach se ne odlučuje za mišljenje starih bogoslova Medine, Moline, Lay- 
manna i dr. da se radi o povredi uzajamne pravednosti, a ipak govori o po¬ 
vredi prava vlasništva (»Vermogensrecht«), Postoji, .istina, razlog i za takovo 
razlikovanje (životinje u slobodnom zakupljenom lovištu, još nisu potpuno u 
vlasništvu lovozakupnika dok nisu uhvaćene ili ustrijeljene). Današnjem se 
poimanju više približuje D. Prummer, kad na n. mj. kaže: »Videntur errare 
moderni auctores ii, qui indiscriminatim asserunt, omnes ieges civiles de ve- 
natione latas esse tantum poenales. Quae quidem assertio caret fundamente 

Postoji i mišljenje, da lovni zakon po sebi (per se) ne veže pod gri¬ 
jeh, nego kao veliki dio građanskih zakona — samo pod kaznu; 
tek iznimno (per accidens), da su postupci krivolovaca nedozvoljeni 
i nepravedni. To je shvaćanje mnogo rašireno, pa i kod nas također. 
Prema njemu: tko lovi u tuđem lovištu, ili tko lovi u vrijeme lovo¬ 
staje, uhvaćen i presuđen plaća globu; na naknadu (odštetu) je dužan 
samo onda, ako je uslijedilo ujedno i nedopušteno prisvojenje 
divljači, dakle tuđe pokretne stvari (§§ 88. i 91. Zakona o lovu od 
5. prosinca 1931). 

Na pitanje dakle: čija je lovina što se uhvati u zamku postavljenu na tuđem 
zemljištu, odgovaramo: vlasnika zemljišta ili vlasnika lovišta, a nikako zamka- 
rova. Njemu i vlasnik zemljišta, makar i ne bilo za lov iznajmljeno, ima pravo 
spriječiti pristup na svoju zemlju (8), a lovozakupnik pogotovo. 

Po mišljenju uvaženih moralista (Gopfert, Mausbach, Prummer) 
imaju se prestupci krivolovaca po zvanju, smatrati grijehom 
(težim ili lakšim) s razloga što oni: 

a) razvijaju i jačaju u sebi lovačku »strast« radi koje prečesto 
zanemaruju obitelj i redovne dužnosti zvanja; b) izlažu se pogibelji 
da naruše zdravlje, a napose s obzirom na moderno usavršenje 
oružja: smrtnoj opasnosti u borbi s čuvarima lova; c) na¬ 
nose vlasnicima lovišta i vlasnicima zemljišta štetu, koja vreme¬ 
nom i opetovanim strijeljanjem divljači može doseći značaj velike 
štete; tako griješe protiv pravednosti i obvezani su na naknadu. 

U našim se krajevima krivolovstvo smatra općenito nevaljanim poslom, unatoč 
činjenice, da kod nas ima mnogo ljudi koji se ne ustručavaju povrijediti tuđe 
pravo, čak ni onda kad je očita krađa po srijedi. Dosta niski- ćudoredni osjećaj 
za poreske, lovske. šumske prekršaje (krađe), treba ozbiljnom poukom u na¬ 
rodu suzbijati. Od te loše navike slabi opći narodni ćudoredni osjećaj i u dru¬ 
gim mnogo važnijim stvarima, te nas na ljestvici moralno svijesnih 1 odgoje¬ 
nih naroda, ostavlja daleko iza drugih. 

B) Prisvojenje rudnog i mineralnog blaga 

Pod izrazom rudno i mineralno blago misli se na podzemne žile (na¬ 
slage), koje otkrivaju nalazišta ruda (željezo, bakar, zlato, živa i dr.) 
i minerala (sumpor, ugljen, sol, bauxit i dr.). 

intrinseco et extrinseco«. Kod pitanja naknade štete počinjene po zvjerokra- 
dicama, za savjest je mjerodavna stvarna veličina štete, bila nanesena državi, 
bilo lovozakupniku. 

(8) N o 1 d i n, II, str. 372. 


Postojalo je mišljenje: da se ovakova podzemna nalazišta imaju po 
prirodnom pravu smatrati sastavnim dijelom zemljišta pod ko¬ 
jim se nalaze, pa da je .već tim .samim za njih određeno pravo vlas¬ 
ništva (Lugo); prevlađuje međutim uvjerenje (Lessius, Soto, Merkel- 
bach): da su to u pravom smislu stvari bez v l a s n i k a, jer vlas¬ 
nici zemljišta skoro isključivo nemaju ni pojma, da li se duboko 
pod njihovom zemljom uopće što nalazi, niti mogu znati, da li se 
glavnina vrijedne stvari nalazi baš pod njihovom zemljom. Sve da 
se baš i nalazi pod njihovom zemljom, obično nije položena plitko 
pod površinom, nego katkada tako duboko, da se ni ne može sma¬ 
trati dijelom zemljišta. A baš na to su se pozivali autori koji su 
vlasnika zemljišta postavljali vlasnikom žile, kovine ili minerala pod 
zemljom. Obrađujući zemlju, nema vlasnik namjere ni da posjeduje 
ni da se koristi onim, za što ne zna da postoji, osim što redovno nema 
ni mogućnosti da to iskoristi. Ako pak uzmemo u obzir da su kovine 
j minerali od prvenstvene važnosti za razvoj modernog veleobrta (in¬ 
dustrije), o kojemu treba da država vodi brigu u interesu općeni¬ 
tosti, možemo se složiti s naziranjem, koje ne daje nalazniku, nego 
državi prvenstveno pravo na raspolaganje s njima (9). Postojeći 
su zakoni međutim, bez obzira na ovo ili ono mišljenje, u pojedinim 
državama mjerodavni za određenje vlasnosti rudnoga ili mineralnoga 
blaga. Oni redovno uzim'aju u obzir i nalaznika i vlasnika zemlji¬ 
šta (10). 

C) Prisvojenje suharaka i trave po šumama i pašnjacima 

a) Ako su šume i pašnjaci posebničko vlasništvo, nitko se u njima nije 
vlastan ničim služiti, osim u opravdanoj pretpostavci, da vlasnik ne mari za 
otpadke, suharke, travu i dr. To kazuje uvedeni mjesni običaj. Kod toga valja 
izbjegavati svaku štetu na zdravoj sastojini. 

b) Ako su državno ili vlasništvo zemljišnih zajednica, pravo uzimanja i 
uživanja ima svaki pripadnik prema običajima ili propisima svoga kraja. 

D) Prisvojenje ratnoga plijena 

Nekada su pobjednici u ratu na osnovu odredbe rimskog prava uzimali od 
pobijeđenih naroda ratni, plijen, odnoseći što su htjeli i na što su se namje¬ 
rili (11). Vojskovođe su- za nagradu dopuštali vojnicima da plijene. 

(9) Merkelbach, Summa, II, str. 215. 

(10) »Treći dio blaga pripada državnoj imovini. Od ostale, dvije trećine jedna 
je nalaznika, a druga vlasnika zemljišta. Ako je vlasnost zemljišta podijeljena, 
trećina pripada na jednake dijelove vlasniku vrhovnomu i koristovnomu« 
(§ 399. O. g. z.). 

Međunarodnim haškim konvencijama je to pitanje danas ovako uređeno (12): 

a) oružje, municiju, odijelo i hranu slobodno je zaplijeniti za državu, a ne za 
pojedinca; 

b) imovina građana zaraćene države može se po odredbi oduzimati ali uz pri¬ 
mjerenu otštetu; 

c) pobijeđeni su obvezani prema utariačenju plaćati ratnu otštetu u novcu ili 
v. naravi. 

§ 3. NALAZAK (NASASĆE, INVENTIO) 

N a 1 a z a k nije isto što posjednuće. Tko je stvar uzeo u posjed, 
učinib je to s namjerom da je prisvoji; a tko je stvar našao, još ne 
slijedi da je želi sebi zadržati. Zato nalazak nije samo podvrsta po- 
sjednuća (13), jer ne uključuje namjere nađenu stvar za se zadržati. 
Nije uopće potrebno, stvar ikako;.uze ti;., dosta ju je otkriti, učiniti 
vidljivom —• i već je stvar nađena. Naći se mogu stvari; sakrivene, 
izgubljene i ostavljene. 

1) Sakrivene stvari od vrijednosti (obično zakopane ili zazidane) za 
koje nitko ne može dokazati čije su, nazivaju se »blago« (the- 
saurus). Glavno je da je stvar (umjetnina ili rukotvorina) pokretna i 
sakrivena; da li namjerno ili slučajno, ne igra uloge. Obično je to no¬ 
vac, dragocjenosti, posuđe, dokumenti i si. Vrijednost je njezina 
sporedna. Prema engleskom i američkom zakoniku dolazi u obzir 
samo novac ili zlatnina i srebrnina. Prema našem O. g. z. »novac, 
nakit ili ine dragocjenosti« (14). Da li je blago nađeno slučajno ili 
smišljenim traženjem, nije također važno za značaj blaga, ali je to 
potrebno uzeti u obzir s razloga, što neki građanski zakonici zabra¬ 
njuju pretraživanje (kopanje) na tuđem tlu (objektu) bez dozvole 
vlasnika (15). 

Za nalazak blaga vrijede ova pravila: 

a) Blago se smatra stvarju bez vlasnika (res nullius), zato po prirod¬ 
nom zakonu pripada potpuno nalazniku. 

(11) Baron-Šrepel-Andrassy: Institucije rimskog prava, Zagreb (1924) str. 17. 

(12) Konvencije u Haagu od 29. VII. 1899. i 18. X. 1907. 

(13) Tako N o 1 d i n, II, str. 373. 

(14) § 398. O. g. z. 

(15) Francuski, belgijski, talijanski i španjolski zakonik. Naš O. g. z. kaže: 
:;Tko se u otkriću blaga učinio krivcem nedopuštenoga kojega đjelanja; tko 
je bez znanja i volje vlasnika koristovnoga potražio blago ili zatajio nalazak, 
dio njegov pripast će opovjedniku, ili ako nema njega, državi« (§ 400). 

b) Pozitivni zakoni sviju država općenito đodijeljuju: a) nalazaču na 
vlastitom zemljištu cijeli nalazak; b) nalazaču na tuđem 
zemljištu polovicu blaga, a drugu polovicu dodijeljuju vlasniku na¬ 
lazišta (16). 

Razlog je često opravdana pretpostavka, da su blago zakopali vlasnikovi pređi; 
tako pozitivni zakoni dovode blago u neku vezu s vlasnikom nalazišta. Ako 
blago bude kojim slučajem (potres, bujica) otkriveno, pa tako postane vidljivo 
za svakoga tko na nj naiđe, dobiva značaj stvari bez vlasnika (rei vacantis) 
i pripada onomu tko ga prvi uzme. 

Slobodno je prema tome kupiti zemljište za koje tko znade, da se pod njim 
nalazi sakriveno blago. Kupac na taj način postaje vlasnikom čitava nalaska. 
Razlog nije samo u tom što taj primjer navodi sv. Pismo (17), nego u činjenici: 
da blago nije pripadni dio objekta (zemljišta) ili predmeta u kom se nalazi, 
pa on (objekt) ne mijenja svoje vrijednosti zato, što je blago slučajno tamo 
sakriveno. Ono je stvar bez vlasnika i po prirodnom pravu pripada prvom 
nalazaču. Kupac objekta dakle ne' nanosi prvotnom vlasniku nikakove ne¬ 
pravde. Sto on već unaprijed znade da je blago u tuđem zemljištu, ništa ne 
■čini; tim što on za nj znade, još ga nije posjeo, pa se ovdje ne može primije¬ 
niti pozitivna odredba, da polovica pripada vlasniku zemljišta. Odovud se 
ujedno jasno vidi razlika između posjednuća i nalaska stvari. 

2) Izgubljenom se smatra stvar koja je posjedniku izmakla protiv 
njegove volje. Izgubljena stvar ima dakle svoga gospodara i ako je 
cn nepoznat. Postupak s nađenom stvari je ovakav; 

a) Nitko nije pravno (ex justitia) dužan sačuvati nađenu stvar da ne 
propadne, ali je to dužan moralno (ex caritate). 

b) Tko je spremio (uzeo) na čuvanje nađenu stvar, dužan je potražiti 
njezina vlasnika. Troškovi potrage terete vlasnika. Poraba stvari 
nije nalazaču dozvoljena, ako se stvar tim troši. Zakon određuje 
javan način traženja, napose ako je stvar od neke veće vrijednosti; 
za stvari manje vrijednosti dosta je i propitati tamo, gdje bi vjero¬ 
jatno mogao biti vlasnik. 

c) Pronađenom vlasniku valja stvar predati uz odštetu. Ako je s na¬ 
lazom bila skopčana nagrada, može je nalazač sebi pridržati ili je 
tražiti putem suda. 

(16) Odlukom državne vlasti od 31. III. 1846. ukinuta je trećina koja po § 399. 
O. g. z. pripada državnoj imovini, te se blago bez odbitka ove trećine ima 
raspoloviti na jednake dijelove između nalaznika i vlasnika zemljišta. R us¬ 
no v-Spevec, n. dj. str. 139. 

(17) »Kraljevstvo je nebesko kao blago sakriveno u polju, koje našavši čovjek, 
sakri i radujući mu se, otiđe i prodađe sve što ima i kupi ono polje« (Mt 13, 

đ) Ne pronađe li se vlasnik u vremenu koje zakon ustanovljuje (18), 
stvar postaje vlasništvom nalazača. Razlog: ako se u zakonski usta¬ 
novljenom-roku vlasnik ne nađe, smatra se stvar napuštenom,,a na¬ 
puštena stvar pripada prvom nalazaču, koji tako postaje njezinim 
vlasnikom. 

3) Ostavljenom (napuštenom) se smatra stvar, koju je zakoniti vlas¬ 
nik dragovoljno napustio. Na taj način ona postaje stvarju 
bez vlasnika (vacans). S tako ostavljenom stvari se pak postupa po 
načelu: ničija stvar postaje vlasnikom prvoga na¬ 
lazača. Razumije se: to vrijedi ako se radi o pokretnoj stvari 
(drvo, voće, plodine, stara odijela i dr.), jer se opravdano može pret¬ 
postaviti, da jc bivši vlasnik više ne želi posjedovati. Potrebno je 
ipak upozoriti, da se redovno ne mogu smatrati napuštenima stvari 
ostale iza brodoloma, zrakoplovne nesreće, iza poplave, ratnoga su¬ 
koba i si. Vlasnici se uvijek mogu javiti, pa je i vjerojatno da će se 
javiti, ako ne sami, a ono možda njihovi zakoniti nasljednici. Ako 
se pak radi o nepokretninama, valja se držati propisa gra¬ 
đanskoga zakonika (19). 

§ 4. PRIRAST (ACCESSIO) 

Prirastom se ili spojidbom naziva zakoniti način stjecanja, kad 
k vlastitoj stvari nešto pridođe, s njom se spoji ili sjedini. Na tri se 
načina zbiva prirast: na prirodan, umjetan i na mješovit način, t. j. 
dijelom na prirodan, a dijelom na umjetan. 

1) Prirodan prirast ostvaruje sama stvar, po svom prirodnom 
ustroju: a) životinja se rasplođuje ili koti (nativitate); b) biljka i 
zemlja raste i plodi (fructificatione); c) voda polako naplavljuje ili 
nanosi zemlju i šljunak, te tako povećava posjed (alluvione). Vlasni¬ 
štvo še priraštena dijela određuje po načelu: »partus sequitur ven- 
trem«, »res fructificat domino« i »accessorium sequitur principale«. 
Građanski zakoni određuju pojedinosti. 

2) Umjetan prirast izvodi čovjek prema svojoj namjeri i sposobno¬ 
sti, kad: 

(18) Negdje je vrijeme 1 godina dana, a negdje 3 godine. Naš O. g. z. traži u 
§ 392. 1 godinu dana. 

(19) O. g. z. §§ 386 i 387. 

a) spaja (adiunctione) dvije stvari dvaju vlasnika i od njih sači¬ 
njava jednu novu (sliku na tuđem platnu); 

b) miješa zajedno (commixtione) pšenicu ili slijeva ulje (confu- 
sione) dvaju vlasnika; 

c) izrađuje (specificatione) predmet ili stvar iz tuđega materi¬ 
jala (kip iz mramora ili torbu iz kože); 

d) gradi, prigrađuje (aedificatione) na svom zemljištu iz tuđega 
ili na tuđem iz svoga materijala. 

Vlasništvo se umjetnoga prirasla određuje po načelu: accessorium sequitur 
principale. Kako je u najviše slučajeva teško neprijeporno utvrditi čiji dio ima 
veću vrijednost, valjat će stvar redovno riješiti pred sudom prema propisima 
građanskog zakonika (20) dotične države, ako se stranke ne mogu mirno nago¬ 
diti. Napose to vrijedi kod nasilnog odvajanja zemljišta (avulsio) i kod stvara¬ 
nja otoka ili otočića u predjelu tuđega zemljišta. 

3) Mješovit prirast nastaje na dva načina: a) tko zasij e (semina- 
tione) vlastitim sjemenom na tuđoj njivi, ili b) tko z a s a d i (planta- 
tione) vlastite voćke na tuđem zemljištu. 

Pripadnost vlasništva se prosuđuje jednako kao kod umjetnog pri¬ 
rasta po načelu: Quidquđ plantatur, seritur vel inaedificatur 
Omne solo cedit, radices si tamen egit. 

Neki se obzir ima uzeti, ako je po srijedi zabuna (bona fides). Pra¬ 
vedno je, da čovjek koji je nehotice zasijao ili zasadio na tuđem, 
dobije odštetu za sjeme i za svoj trud, jer bi se drugi inače bogatio 
tuđom stvari (21), 

§ 5. DOSJELOST I ZASTARA (USUCAPIO ET PRAESCRIPTIO) 

1- — P°d dosjelušću i zastarom se razumijeva:, stjecanje vlas¬ 
ništva, odnosno oslobođenje od obveze (tereta) 
posjedovanjem kroz propisano vrijeme i na za¬ 
konom određeni način. Razlikuju se dvije vrste stjecanja 
ovim putem: prvom se nešto dobiva (praescriptio acquisitiva), a dru¬ 
gom se nečega oslobađa (praescriptio liberativa). Izraz »zastara« 
(praescriptio) bolje pristaje ovom potonjem načinu, kad se netko 
n. pr. oslobađa dužnosti (duga), jer je prošlo propisano vrijeme i na- 

(20) O. g. z. §§ 405—419. 

(21) O. g. z. §§ 420—422. 

stupila zastara; -a prvom načinu bolje pristaje izraz »dosjelost« 
(usucapio), kako je u našoj građansko-pravnoj terminologiji uobiča¬ 
jeno (22). To je upravo stjecanje novoga prava porabom, a s njim i 
stjecanje vlasništva. 

Zastara odnosno dosjelost je jedan izniman, neredovit način stjeca¬ 
nja. Osnova mu je pozitivno pravo, t. j. skrb zakonodavca za opće 
dobro. Ima svrhu da predusretne neizvjesnosti, da dokrajči razmi¬ 
rice među ljudima i nebrigu za nesiguran posjed, što je samo u inte¬ 
resu njihova i općega dobra. 

Zastara odnosno dosjelost je zakonit način stjecanja koji u savjesti 
veže, ako su ispunjeni zakonom propisani uvjeti. Crkva također pri¬ 
znaje dosjelost i zastaru kao zakonit način stjecanja (23). 

2. — Za valjanost ovoga načina stjecanja traži se ovih pet uvjeta: 

1) Sposobna stvar (res apta) koja može postati vlasništvom, 
dakle takova koju od toga ni priroda njezina (n. pr. zrak, svijetlo) ni 
Božji ni ljudski (građanski i crkveni) zakoni ne izuzimaju (kan. 1509). 

2) Dobra vjera (poštenje, bona fides) stoji u uvjerenju posjed¬ 
nika stvari, da ona pripada u njegovo vlasništvo. To uvjerenje ima 
moralni značaj, kad je izraz objektivno pogrešne savjesti; a ima 
ujedno i pravni značaj, kad se oslanja na stvarnu činjenicu dugo¬ 
ročna posjedovanja, te stvara pretpostavku o dobroj vjeri. Dobra je 
vjera potrebna od početka posjedovanja i u nastavku do kraja, jer 
bi se u protivnom slučaju radilo o prisvajanju stvari, za koju po¬ 
sjednik znade da nije njegova, što bi otvoreno vrijeđalo pravednost 
i značilo krađu. 

Ovu moralnu dobru vjeru pretpostavlja i građanski zakon, čak i 
onda kad izrično kaže, da kod nekih dosjelosti (zastara) nije potrebna 
dobra vjera. Misli naime na pravnu dobru vjeru (bona fides juridica), 
koja se n. pr. po francuskom zakoniku ne traži kod zastare od 30 go¬ 
dina, a kod zastare ispod toga roka se traži samo na početku posje¬ 
dovanja. Kad toga ne bi zakon pretpostavljao, navodio bi ljude na 
varanje i nepravdu, što se protivi pojmu zakona. 

Porodi li se sumnja o pravilnom posjedovanju stvari, valja učiniti sve što 
je moralno moguće da se sumnja ukloni; ostane li ona unatoč toga, može se 

(22) O. g. z. §§ 1451 i 1452; L a n o v i ć, Privatno pravo tripartita, Zagreb 1920, 
str. 316. 

(23) Conc. Later. IV.. Decret. IX, t. 26, c. 3; kan. 1508 i 1510 C. Z. 

posjedovanje mirno nastaviti. Grešna nemarnost u uklanjanju sumnje ne po¬ 
ništava zastare, jer je započela u dobroj vjeri; tek obvezuje na naknadu, jer 
je pravom vlasniku stvarno onemogućeno da dođe u posjed Svoje stvari. 
Ukradena stvar dakle ne može nikada zastarom prijeći u vlasništvo tata; 
ako promijeni vlasnika i dođe drugomu u posjed, prvotna se mana s nje ne 
gubi kroz vrlo dug niz godina; kako i gdje vrijedi, treba u pojedinačnom slu¬ 
čaju pogledati propise građanskog zakonika. Tko je naslijedio stvar od 
posjednika u dobroj vjeri, isto je kao da ju je sam prije u dobroj vjeri posje¬ 
dovao; kad izmine propisani rok, slobodno je smatra svojom zakonitom svo¬ 
jinom. Tko je pak u dobroj vjeri nasljedio stvar od nepoštena posjednika 
(malae fidei), ima se ravnati prema propisima zakona. Činjenica je, da se neki 
zakonici na to ne osvrću (njemački i švicarski, pa ni austrijski) (24); prema 
rimskom prđvu, ako nema zakonitog naslova, priznaje se vlasništvo istom 
nakon isteka izvjesnog (30—40) broja godina (25). 

3) Posjedovanje (possessio) ili držanje stvari u posjedu jest 
stvarno osnovica dosjelosti odnosno zastare. Tko vrši pravo (»doista 
posjeduje«) nad njom kao svojom, taj može steći stvar, bilo za sebe 
bilo za drugoga. Posjedovanje osim toga mora biti: a) trajno ili ne¬ 
prekinuto, b) nesmetano, odnosno nenasilno, c) javno i poznato, 
d) ncdvoumno ustanovljeno (26). 

4) Naslov (titulus) je dostatan uzrok za posjedovanje neke 
stvari kao što su: baština, kupnja, darovanje i dr. Takav je naslov 
potreban kao razlog, zašto se stvar nalazi u nečijem posjedu. On 
može biti ispravan (verus), dakle doista stvaran, ili samo p r i- 
vidan (apparens). Kod zastare se i radi samo o naslovu, koji nije 
stvaran. 

Taj i takav naslov je; a) pravilan (coloratus), kad mu s formalne 
strane nema prigovora, ali je stvarno ništav, jer ima sakriven tajni 
manjak (n. pr. kad tko propisno kupi stvar ali — ukradenu; b) pre t- 
postavljen (existimatus), kad naslov stvarno ne postoji, ali 
netko misli da postoji (n. pr. kad dječak donese kutiju žigica koju je 
ukrao, a nije kupio za novac što mu je u tu svrhu uručen); c) p red¬ 
ni n i j e v a n (praesumptus), kad stvarno nema nikakova naslova 
niti ga je prije bilo, ali ga zakon predmnijeva radi dugogodišnjega 
posjedovanja stvari. 

(24) O. g. z. § 1463. 

(25) No 1 din, II, str. 383; O. g. z. § 1493; »Longissimi temporis praescriptio« 
vd. Baron-Šrepel-Andrassy, Institucije rimskog prava. Zagreb, str. 177. 

(26) »Uz to valja da mu je posjed zakonit, pošten, istinit i da je trajao kroz 
cijelo vrijeme zakonom određeno«, O. g. z. § 1460: 

Da netko zastarom dođe u zakonit posjed stvari, 
dosta mu je prividan naslov, bilo pravilan bilo 
pretpostavljen, jer oba omogućuju posjedovanje u dobroj 
vjeri. Ako se radi o zastari od 30 i više godina, dostatan je i pred- 
mnijevan naslov: samo neprestano posjedovanje kroz toliki broj go¬ 
dina stvara opravdanu podlogu, da stvar konačno prijeđe i u zakon¬ 
sko vlasništvo. Tko dakle može dokazati takovo dugotrajno posje¬ 
dovanje, ne treba nikakova drugoga naslova. 

5) Vrijeme što je potrebno za zastaru određuje građanski zako¬ 
nik dotičnoga kraja. Ono je u pojedinim državama i u pojedinim 
prilikama različno (27). Sto se tiče crkvenih dobara i stvari, vrijeme 
je ustanovljeno u kan. 1511. C. Z. 

3. — Oslobođenje od duga i dužnosti uopće (praescriptio liberativa) 
provodi se također zastarom. Uvjeti nisu isti kao kod zastare kojom 
se stječe posjed (praescriptio acquisitiva), jer se ne traži posjedovanje 
u pravom smislu (kad se radi o dugu), nego se traži neizvršiva- 
n j e tuđega prava (»non usus iuris«). Ne traži se ni naslov, nego 
upravo obratno: ide se za ukidanjem naslova što ga drugi ima. Ali 
se traži: 

a) dobra vjera (poštenje) t. j. uvjerenje ili da dug ne postoji 
(bona fides positiva) ili uvjerenje da se drugi ima brinuti, ako želi. 
doći do svoje tražbine, proti kojoj dužnik ništa nedozvoljeno ne po¬ 
duzima (bona fides negativa) (28); 

b) vrijeme zakonom propisano. Da li nakon isteka toga vremena, 
utrnjuje dug ili samo pravo tužbe, valja razvidjeti iz slova zakona. 

1) Ako je u zakonu ustanovljen dugi rok (30 godina) — utrnjuje i dug i pravo 
tužbe; 

2) ako je rok kratak (3 godine) — utrnjuje pravo tužbe, ali vjerojatno ne 
utrnjuje dug, i u savjesti postoji obveza podmiriti ga (29); 

3) ako je rok vrlo kratak (ispod 3 godine) — ne utrnjuje dug, osim ondje gdje 
se radi samo o juriđičkom grijehu (nehatu). Tako n. pr. iza 6 mjeseci u Fran¬ 
cuskoj utrnjuje dug instruktorima, radnicima, gostioničarima i drugima, kojima 
se plaća mjesečno; zakletva važi kao dokaz (30). 

(27) O. g. z. §§ 1466—1478. 

(28) Merkelbach (II, str. 241) se zalaže samo za potrebu >bonae fidei ne- 
gativae«. 

(29) O. g. z. §§ 1478—1480. 

(30) Merkelbach, II, str. 240. 


§ 6. UGOVORI (POGODBE, CONTRACTUS) 

Ugovori predstavljaju najobičniji i najčešći način stjecanja i izmjene 
dobara među ljudima. Osnova im je prirodno pravo prema kojemu 
je pojedinac privatni vlasnik, pa dosljedno može svojim vlasništvom 
raspolagati po svojoj volji. Ugovor dakle predstavlja razdiobu dobara 
među pojedince ili skupine kao prave vlasnike. Oblik i uvjete 
ugovora određuje pozitivno pravo. 

Koliko jc za moralno bogoslovlje potrebno, toliko ćemo ovdje iznijeti 
i raspraviti. Potanje određivanje i posebne okolnosti u pojedinim 
slučajevima valja uvijek ocijeniti i riješiti prema pozitivnim propi¬ 
sima građanskog zakonika. 

Crkva izrijekom usvaja za pojedine krajeve odredbe državnih (gra¬ 
đanskih) propisa o ugovorima, ukoliko se ne protive Božanskom 
pravu (prirodnom i pozitivnom) i ukoliko u toj stvari nema posebnih 
crkvenih odredaba (vd. kan. 1529). Zato se ne ćemo mnogo upuštati 
u razglabanja koja po sebi spadaju u područje građanskog prava, 
nego ćemo za ugovore uopće i sve njihove vrste iznijeti temeljne 
smjernice prema kojima će dušobrižnik u praksi postupati (1). 

3) Definicija, razdioba i obveza ugovora (pogodaba) 

1. — Definicija ugovora glasi: pristanak dvojice ili više 
njih na prenos međusobna prava (2). Tu razlikujemo: 
a) ugovor koji nastaje (contractus in fieri) samim pristankom ili spo¬ 
razumom; zatim b) učinak međusobna sporazuma (pristanka), gdje 
je zamjena prava i s njim spojena obveza gotov, potpun ugovor (con¬ 
tractus in facto esse). 

Neki (3) dodaju k definiciji oznaku: da je pristanak nekako izvana očitovan 
(»signo sensibili manifestatus«), te tim odmah ističu značaj ugovora koji se 
vrši među ljudima. Međutim i zavjet je ugovor (pogodba) između Boga i čo¬ 
vjeka, gdje ipak nije potreban nikakav vanjski znak prihvaćanja. — Tvorni 

(1) D. P r ii m m e r ispravno opaža: »Tractatus de contractibus est longissimus, 
cura sini innumerae fere species contractuum et quam plurima legum positi- 
varum statuta, quae videntur obligare in conscientia. Confessario autem neque 
neeessarium neque possibile est scire omnia ista statuta ad legitimitatem sin- 
gulorum contractuum lata«. N. dj. sv. II, str. 210. 

(2) »Duorum vel plurium de iure transferendo consensus«, N o 1 d i n, n. dj. 
sv. II, str. 481; »Pactio duorum pluriumve in idem placitum (et) consensus« po 
rimskom pravu; O. g. z. § 861. 

(3) Priimmer, n. dj. II, str. 211. 

i oblikovni (formalni) uzrok svakog ugovora jest međusobni pristanak; obveza 
ne stvara pogodbe nego je posljedica (učinak) voljnoga čina; ona se na dru¬ 
goga prenosi u obliku prava (»ius in re« ili »ius ad rem«). Ugovor traži naj¬ 
manje dvije osobe: nitko ne prenosi svoga prava na sebe sama, kao što ne 
može drugome podijeliti prava bez njegova znanja i privole. 

U svakom ugovoru valja razlikovati tri elementa: a) b i t n i su ele¬ 
menti: nosilac, predmet, pristanak; b) prirodni su ono što se na 
osnovu zakona ili običaja kod svake pogodbe pretpostavlja kao pri¬ 
rodno: da je kupljena stvar moja, da nitko nema prava uzeti je od 
mene, da je sposobna za ono za što sam je kupio i si.; c) pripadni 
su ono što ne spada na bit ugovora, nego mu je napose dodano ili 
napose utanačeno: da isplata kupljene kuće ima uslijediti u stranoj 
valuti ili određenoga dana. Valja međutim imati na umu činjenicu, 
da je »pravna nauka i danas veoma raznolika u shvaćanju pojma 
ugovora. Razdijeljena je na više škola, a pogotovo je tečajem povi¬ 
jesti prava postojalo raznih poimanja, tumačenja i smjerova, tako 
da jedna pravna teorija uopće ne vidi ugovora tamo, gdje ga druga 
škola najodlučnije nalazi, a osim toga postoji veliko protuslovlje o 
samim bitnim elementima pojma ugovora« (4). 

2. —• Kako se dijele. Kako su načini međusobna sporazumijevanja 
među ljudima i predmeti toga sporazumijevanja mnogostruki, tako 
je i broj ugovora vrlo velik. Dijelimo ih s obzirom na učinak, svrhu, 
oblik, uzrok, naziv na: 

a) jednostrane — dvostrane (unilaterales — 1 bilaterales): 
kad je obveza samo na jednoj (darovanje, obećanje) ili na obje strane 
(najamna, kupovna pogodba); 

b) bez tereta- s teretom (gratuitus-onerosus): kad je na 
jednoj strani samo korist bez tereta, odnosno: kad je i teret i korist 
na obim stranama (darovanje, zajam—kupoprodaja); 

cj izrican—uključan (formalis-virtualis): kad je utanačen 
riječima, znakovima ili napismeno, ili pak šutke preuzimanjem 
obveze. 

Izrican ugovor može osim toga biti: a) čisti sporazum (consensualis), kad 
je ugovor tim samim potpun; b) stvaran (realis), kad je još samo predaja 
stvari potrebna da bude potpun (zajam u novcu ili u hrani); c) svečan 
(solemnis), kad se vrše i sve propisane formalnosti; d) jednostavan (sim- 

(4) B e 1 i ć dr. Matija,. Pravna narav braka, BS XXIII (1935), 264. 


plex), kad se odustaje od formalnosti. Svečan ugovor je zato uvijek i pravno 
valjan pred vlašću (vestitus), a jednostavan se, ako ga građanska vlast ne 
priznaje, zove pravno nevaljan (nudus). Ugovor šutke sačinjen ili priznat, 
zove se »quasi-contractus«. 

d) na sigurno — na sreću (certi eventus-aleatorius): gdje 
je korist izvjesna (kupnja), ili ovisna o slučaju (igra, oklada); 

e) imenovani — neimenovani (nominatus-innominatus) : 
kad ugovor ima u pravu svoj poseban naziv (trgovina, najam i si.), 
ili kad ne postoji poseban naziv, već se samo općenitim imenom 
zove (»ugovor«) (pogodba). Takovih neimenovanih ugovora ima četiri 
vrste: do ut des, do ut facias, facio ut des, facio ut facias; 

f) samostalan — ovisan (principalis-accessorius): kad je po¬ 
godba neovisna od druge pogodbe (kupnja), ili kad ovisi od druge i 
na nju se oslanja; tako hipoteka pretpostavlja dug, zalog pretpo¬ 
stavlja zajam; 

g) čist — uvjetan (purus-qualificatus): gdje nema postavljena 
nikakova uvjeta, ili gdje se postavlja kakav uvjet. 

3. — Vežu li ugovori (pogodbe) u savjesti? Crkveni Zakonik se u kan. 
1529. izražava u pozitivnom smislu: »Quae ius civile statuit in con- 
tractibus tam in genere quam in specie, sive nominatis sive innomi- 
natis et de solutionibus, eadem iure canonico in materia ecclesiastica 
iisđem cum effectibus serventu r, nisi iuri divino contraria sint, 
aut aliud iure canonico caveatur«. 

1 ako znamo da namjera modernih zakonodavaca općenito ne ide za 
tim da podložnike veže u savjesti, ne ćemo se odalečiti od smisla 
navedenog kanona, ako naglasimo kao načelo pastoralne razboritosti: 
da vjernicima treba preporučiti savjesno (obvezatno) obdržava- 
nje ugovora uvijek i svagdje, osim gdje to zakonodavac nije izrično 
ustanovio ili pravni čin označio podvrgnutim ništavosti. 

Prema ugovorima se građanski zakon u izvanjskom sudu razno¬ 
vrsno odnosi. Nekad ih: 

a) proglašuje poništivima, t. j. izriče mogućnost poništenja 
nadležnim putem. Nevrijednost se računa od dana sudačke odluke; 

b) proglašuje pravno ništavim, ako se ne obdržavaju propi¬ 
sani uvjeti za valjanost. Nevaljanost se računa nakon sudske odluke, 
a ima vrijednost unatrag (od časa pogodbe); 

c) proglašuje stvarno ništavim, ako se ne drže propisani 
uvjeti za bitne uslove pogodbe. Za nevaljanost u tom slučaju ne 
treba sudske odluke; 

d) traži za valjanost poseban kakav uvjet, (n. pr. da ugovor bude 
dostavljen pismeno); 

e) ne priznaje ih: ne zabranjuje ih, ali ih ni ne odobrava, tako 
da n. pr. za pogodbu u igri ne će uopće da znade. 

II) Bitni uvjeti ugovora 

Kod svakoga se ugovora traži kao bitni elemenat: sposoban predmet, 
osobna sposobnost, zakonit pristanak, propisan oblik. 

1. — Predmet (objekt) ugovora može biti svaka stvar ili čin, podesan 
da bude predmet vlasničkoga prava. Ograničenja u tom pogledu 
iznesena vrijede i za stvaranje ugovora. Osim toga valja da predmet 
ugovora bude napose: 

a) m o g u ć (possibilis) ne samo fizički nego i moralno. Radi toga ne 
vrijedi ugovor što obvezuje na fizički nemoguću izvedbu; na mo¬ 
ralno nemoguću isto tako ne vrijedi, osim kad se tko na nju sam 
izravno obveže. 

Obveže li se tko na izvedbu teško ostvarive stvari, vrijedi ugovor djelomično, 
t. j. vrijedi za ostvarivi dio, ako je predmet djeljiv; ako je nedjeljiv ne vri¬ 
jedi nikako. Ako je ugovor postao neostvariv, ima štetu naknaditi onaj čijom 
je krivnjom postao; ako je to postao slučajno samo za jednu stranku (iz ne¬ 
predviđena razloga), ugovor vrijedi i dalje, ako ta stranka može zahtjevu ugo¬ 
vora udovoljiti preko nekoga drugoga, a bez velike svoje neugodnosti; u pro¬ 
tivnom slučaju nema obveze; 

b) opstojan (existens) stvarno (in re) ili barem vjerojatno (in spe) 
i to kao stvar što kola u prometu; u protivnom slučaju ne može biti 
pogodbe, jer se vlasništvo nema na što prenijeti. Burzovni se poslovi 
smatraju »vjerojatno opstojnima«; 

c) vlastit (proprium), jer se ne može na drugoga prenijeti vlast- 
ništvo koje tko ne posjeduje. 

Otud nevaljanost prodaje tuđe ili ukradene stvari. Isto tako ne 
može doći u pogodbu tuđe pravo: sudac se ne može pogađati sa stran¬ 
kom kako će izreći osudu, jer je on po dužnosti mora izreći. Ali se 
netko može pogoditi za ono na što ga ne veže pravednost, nego koja 
druga krepost (n. pr. ljubav): ako liječnik traži naplatu od siromaha, 

pogodba je valjana, makar da bi iz ljubavi imao pregled obaviti 
besplatno. Kad kažemo da stvar mora biti vlastita, misli se ujedno na 
određenu vlastitu stvar, bilo računski (100 kg pšenice), bilo moralno 
(potrebna količina pšenice); 

d) vrijednostan (praetio aestimabilis): stvar ne smije biti po¬ 
sve bezvrijedna, nego ima predstavljati neku imovinsku vrijednost, 
upravo neku korist za jednoga a neki, teret (trud) za drugoga. 

Tako se n. pr. čini, da pokazati put prolazniku, nije stvar vrijedna nagrade. 
I doista, čestit se i priprost čovjek otima nagradi, kad mu je netko pruža za 
takav »trud«. S druge je strane opet uslijed općega porasta turizma ušlo u 
običaj, da se i za ovakav, stvarno nikakav trud, čak i traži naplata. Nepo¬ 
zvani »ciceroni« znadu na ulazu u crkvu, koju kanite razgledati, nepitani 
reći njezino ime i odmah pružiti ruku da im platite; znadu se i srditi, ako 
toga pripravno ne učinite. Kada se netko lišava izvjesne udobnosti, može to 
sebi dati naplatiti. Cisto duhovna dobra ne spadaju pod pogodbu, s ra¬ 
zloga što svojom vrijednošću nadmašuju svaku vremenitu cijenu, pa se nalaze 
izvan vrijednosnih stvari među ljudima; 

e) pošten i slobodan (honestum et licitum) što znači: nika- 
kovifn zakonom ne zabranjen, nego predmet u sebi čestit i dopušten. 
Razlog je jasan: nitko se ne može obvezati u ugovoru na nešto, što 
prirodni ili pozitivni zakon zabranjuje; u protivnom bi sam sebe u 
isto vrijeme i u istoj stvari vezao i ne bi vezao; upravo: vezao da 
čini, i u isto vrijeme da ne čini. 

Otud je jasno, da ugovor o nepoštenoj stvari — ne vrijedi.- Ne samo da za nj 
nema obveze prije izvršenja čina, nego ga je uopće zabranjeno izvršiti, jer 
je nepošten. N a k o n izvršenja čina, vele ne samo stari bogoslovi (sv. Toma, 
sv. Bonaventura, sv. Antonin, sv. Allonz), nego i noviji (Noldin, Merkelbach, 
Prummer i đr.), da postoji obveza izvršiti pogodbu, ako se ne radi o djelu 
zlom u sebi, nepoštenom, sramotnom sa strane obojice. Ovo bi bio slučaj, kad 
bi i drugi ugovaratelj imao izvršiti rđav čin, za već obavljeno kakovo drugo 
zlo djelo (preljub za ubojstvo); radi li se pak samo o naplati za zlo ili sra¬ 
motno djelo (novac za prileg), kažu da ugovor vrijedi. Za razlog navode ovo: 
pogodba sklopljena pod uvjetom da se izvrši sramotno djelo, istina je, ne 
vrijedi. Ali u njoj je uključena druga pogodba, koja stupa na snagu čim je 
djelo izvršeno (»facio ut des«). Ne pita se poslije izvršena čina za moralnost 
predmeta, nego se gleda sam izvršeni čin s jedne, a naplata ili nagrada 
s druge strane. Pa kako čin kao čin predstavlja neki pozitivan posao (trud), 
tako je •— kažu — prirodno da bude nagrađen, bez obzira na to kakav je u 
moralnom pogledu (5). — U potvrdu ovoga mišljenja navode rješenje S. Pae- 

(5) »Revera quamvis opus illud sit illicitum et omittendum, tamen et aestima- 
tione eontrahentium affert periculum et onus, quae praetio aestimabilia sunt 
et eiusmođi periculi aestimalio non est intrinsece mala, potest esse materia 
contractus innominati: do ut facias« Merkelbach, n. dj. sv. II, str. 483. 

nitentiariae od 22. IV. 1822. koje glasi: »meretrieem pretium meretricii reti— 
nere posse« (6). 

Čini se međutim da ipak treba ostati kod mišljenja, koje i nakon izvršena zla 
čina smatra pogodbu nevaljanom i obvezu ništavnom. 

Pogodba je nevaljana, jer joj je i objekt i uzrok nemoralan — to svi priznaju. 
Navod o dvije pogodbe — druga se, vele, pojavljuje nakon izvršena čina — 
doista je posve samovoljno nategnuta misao. Pogodba se o izvršenju nemoralna 
djela nema dijeliti na dva dijela; ona je jedna i jedinstvena po namisli jednoga 
i drugoga kontrahenta. Radi se o jednoj i jedinstvenoj stvari, koja je po svom 
predmetu nedozvoljena. Odvajanje napose »posla« ili »truda« od ugovora za 
taj i takav čin — skroz je umjetno, svojevoljno. O tom i takovom poslu ili 
trudu baš i jest ugovor ili pogodba — i zato je ona nevaljana u sebi i svojim 
posljedicama, kako prije tako i poslije izvršena čina (7). 

Spomenuto rješenje S. Paenitentiariae ne predstavlja poteškoće: ono priznaje 
da prostitutka može zadržati nagradu kao naknadu za pretrpljenu štetu, 
makar da je učinila nedozvoljen čin; ne kaže da je ima pravo tražiti. S tim 
je u suglasju i građansko pravo, koje takove pogodbe ne priznaje; zato 
praktički ne postoji u savjesti dužnost naplate ni nakon izvršena čina. Nakon 
presude građanskog suda valjalo bi se, dakako, pokoriti presudi (8). Ovim ne 
mislimo reći, da sudioniku ne ostaje dužnost naknaditi možebitnu štetu, koja 
se porodi iz ovako nedozvoljena čina, o čemu će još napose biti govora kod 
ustanovljivanja načela, po kojima se ima odvijati naknada štete. 

2. — Stranka (osoba, subjekt) ugovora može biti: 

a) po prirodnom pravu: svaka pojedinačna osoba s pora- 
bom zdrava razuma, a pravna (juridička, moralna) osoba propisno 
zastupana. Kod pogodbe treba svoje pravo prenijeti na drugoga, za 
što je potreban pristanak; taj pak može dati osoba koja znade što 
radi. Otud slijedi da po prirodnom pravu: a) ne mogu sklapati 
ugovora: djeca, trajno lišeni porabe razuma, a bjesomučni, uspavani 
i posvema pijani dok su u tom stanju; b) nisu sposobni za 
sklapanje ugovora duševno nastrani ili koji su pod skrbništvom; 

b) po pozitivnom pravu: svaka pojedinačna ili skupna 
(moralna) osoba, kojoj to ni prirodni ni pozitivni zakon ne priječi. 

(6) »Mulier poenitens non cogenđa est, sed hortanda, ut pretium me- 
retricium iuxta prudentis confessarii iuđicium, eroget. in pios usus«, Resp. 
S. Paenit. od 23. IV: 1833. 

(7) Tanquerey, Synopsis theol. moralis, tom. III, n. 628. 

(8) D. Priimmer pozivom na imena Comitolus, Beusch, Collet, Gousset, 
Carriere, Tanquery i stanovište građanskih zakonika, kaže: »In praxi faven- 
đum est possessori ac proinde si quis recusat solvere pretium pro re turpi 
praestita, illi denegari non potest absolutio sacramentalis«, N. dj. str. 216. 

Pozitivni zakon u interesu općega dobra redovno omeđuje prirodnu 
sposobnost: kod malodobnika, žena, supruga, redovnika, udarenih 
zabranom (interdiktom) i kod onih kojima su oduzeta časna prava. 
Ako ovi i ovakovi ne rade u zloj nakani, mogu uvijek raskinuti 
sklopljenu pogodbu po starom načelu: minoribus aetas in damnis 
-- subvenit et in prospere gestis non obest (9). 

Otud slijedi da otac nije dužan priznati ugovora sina malodobnika; ali ako 
hoće, može trgovca prisiliti, da izda robu koju je sin nabavio ili da je primi 
natrag, a vrati novac. Pogodnošću se dakle može poslužiti samo na korist 
malodobnika. 

Ako je malodobnik beskorisno uništio robu koju nije platio, propala je 
vlasniku (trgovcu); otac je ne mora naknaditi, ali je u redu da je naknadi, 
jer to traži ljubav. Pravna dužnost naknade postoji samo onda, ako se obitelj 
koristila pogodbom sklopljenom po malodobniku (nije pravo da se tkogod bo¬ 
gati s tuđom stvari) ili ako se zakonom ograničena osoba poslužila varkom. 

; Može drugi tako trpiti štetu, koju mu nitko nije dužan nadoknaditi — zato se 

s malodobnicima ne pravi trgovina. 

3. — Zakonit pristanak (consensus legitimus) jest bitna sastojina 
(konstitutivni elemenat) u svakom ugovoru. Najprije ćemo reći kakav 
mora, a po tom kakav ne smije biti. 

A) Za valjanost zakonita pristanka traži se da bude: 

a) istinit (verus): da doista odgovara unutarnjem duševnom činu, 
a da nije hinjen (pogodba naizvan, contraetus fictus). Kad bi pogodba 
bila hinjena, stvarno ne bi postojala za savjest, jer ne bi bilo va¬ 
ljana ljudskog čina, dakle ni pravne obveze. 

Nužna je prema tomu volja obvezati se. Ako-takova volja kod 
pogodbe postoji, onda volja: ne ispuniti pogodbe, ne znači ništa, a 
još manje može poništiti pogodbu. Stvarno ona (volja ne ispuniti 
pogodbe) može postojati, jer je ne isključuje čin volje kojim se 
obveza preuzima, i ako je takova volja nesmislena. Tako je to za 
unutrašnji sud; u vanjskom se sudu na himbu (fikciju) ne 
I gleda; zakon svaku takovu pogodbu smatra valjanom; 

b) slobodan (liber): donesen'nakon prethodna promišljanja uz 
potrebnu svijesnu pažnju. Kad se radi o preuzimanju pune obveze,, 
valja da je i potpuna svijest o činu kojim se ona preuzima. 

i 

i 

(9) Inst. § 9, c. 3, 19; O. g. z. § 865. 

Silom iznuđen pristanak ne vrijedi; isto kao ni pristanak iz velika straha; 
na malen se strah ne gleda ni u vanjskom, ni u nutarnjem sudu (10). 

c) uzajaman (mutuus): imaju ga dati oba ugovaratelja o jednoj 
te istoj stvari. Radi se naime o prenosu tuđega prava, što se ne može 
provesti bez uzajamna pristanka; ako se jedan odrekne svoga prava, 
još ga tim ne može nametnuti drugom; treba voljni čin i s njegove 
strane. 

Nije tako samo kod dvostranih ugovora, nego i kod jednostranih: meni uči¬ 
njeno obećanje ili darovanje osta u zraku, ako ga ja ne prihvatim. — Prista¬ 
nak ne mora s obje strane pasti u isto vrijeme, ali drugi mora pasti u vrijeme, 
dok još prvi moralno postoji. Nudiocu je slobodno odrediti vrijeme trajanja; 
on može i odstupiti, ako drugi još nije pristupio. — Može se ugovor sklopiti 
i po zastupniku. U pojedinostima se. valja ravnati prema gradansko-pravnim 
propisima zemlje; 

d) očitovan (manifestatus): da ga drugi može zamijetiti i prihva¬ 
titi, ako hoće. Cisto unutrašnji čin ne dostaje ni s jedne ni s druge 
strane. Znak pristanka ne mora uvijek biti riječ, dosta je kakavgod 
znak, kojim se jasno razaznaje tuđa volja. Može čak biti i šutnja 
koja govori (»qui tacet consentire videtur«), ne samo u povoljnoj 
pogodbi, nego i u takovoj gdje se preuzima teret. Tko ga preuzima 
znači da pristaje, ako bi trebao i mogao prigovoriti — a šuti; samo 
ondje gdje je nekomu onemogućen prigovor, ili ga nije dužan pro¬ 
kazati, ne vrijedi pogodba sklopljena na ovakav način. 

B) Pogreške kod zakonita pristanka mogu nastati s dvije strane: da 
subjekt padne u zabludu i pogriješi bilo svojom, bilo tuđom kriv¬ 
njom. U prvom se slučaju radi o zabludi (error), u drugom o 
prevari ili varci (dolus). Svejedno je otkud pogreška: pogrešan 
pristanak ili potpuno poništava ugovor ili ga slabi toliko, da postaje 
razrešljiv (rescindibilis). 

1) Zabluda nije drugo nego krivi sud. On može biti: a) b i t n o po¬ 
grešan (error substantialis) ako se tiče bitna dijela ugovora. To 
se događa kad je subjekt u zabludi: glede vrsti pogodbe (zamje¬ 
njuje kupnju s najamninom), glede predmeta (kupuje željezo a želi 
srebro), glede svrhe (hoće da kupi sliku Tizianovu, a ona to nije), 
b) prigodno pogrešan (error accidentalis) — ako se tiče ne¬ 
bitna dijela ugovora t. j. pripadna svojstva stvari (vino je staio 


dvije umjesto tri godine) ili sporedna kakova dijela pogodbe 
(mjesto u lirama, uslijedila je isplata u kunama); 

e) prethodno (antecedens) pogrešan, t. j. kad je pogrešan 
povod sklapanju ugovora; 

d) popratno pogrešan (error concomitans) t. j. kad bi -do 
ugovora došlo sve i kraj te pogreške, jer ona nije dala povoda po¬ 
godbi. 

2) Prevara (dolus) nastaje riječju ili činom, s namjerom da drugoga 
zavede u bludnju. Poziti-vna je: kad se upotrebljuje varka, laž, 
krivo prikazivanje; negativna je: kad se prešućuju ili prikri¬ 
vaju mane stvari, sve u istoj namjeri. I ona se može ticati bitna ili 
pripadna dijela ugovora ili stvari o kojoj je pogodba. 

Glede zablude kao i varke u pristanku vrijede ova pravila: 

a) Svaka bitna zabluda čini ugovor nevaljanim. 
Razlog: prava misao i stvarni pristanak osobe koja se vara u bitnom, 
dijelu ugovora, ne dolazi do izražaja baš zato, jer je pogreška u bit¬ 
nom dijelu. Tko se pak u bitnom dijelu vara, ne pristaje na ono o 
čemu sklapa pogodbu. Nema dakle ni ugovora, kad nema pristanka. 

Ne valja zato kupnja, ako si jabukovac kupio pod vino. Ako te je pak trgovac 
hotice prevario ( -dolo«), dužan je i štetu nadoknaditi. U vanjskom sudu nije 
dosta tvrditi, već treba dokazati bitnu zabludu (11). 

b) Nik a kova pripadna zabluda ne poništava ugo¬ 
vora, ali ga prethodna razvrgava, ako t o t r a ž i 
prevarena stranka. Razlog: za valjan je ugovor dosta, da 
ugovornik znade sve što je u njemu bitno. Sporedna (pripadna) 
zabluda ne sprečava pristanka na bitne uvjete ugovora; a gdje je 
pristanak na bitne uvjete, pogodba je potpuna i valjana. Osim toga 
bi protivan postupak praktički onemogućio izmjenu dobara među 
ljudima; ne vodi dakle do poništenja pogodbe. 

c) Prethodna zabluda izazvana varkom sa strane 
jednoga ugovor nik a, nanosi drugomu nepravdu, 
a možda i štetu. Radi toga je krivac dužan pristati na raz- 
vrgnuće ako to prevareni traži, ali ugovora ne može sam krivac 
razvrći protiv njegove volje. U slučaju da je zabluda uslijedila bez 
varke, može se razriješiti samo obostranim sporazumom. To vri¬ 
jedi i onda kad je varku izveo netko treći, ali sa znanjem i privo¬ 


lio) O. g. z. § 869, 870. 


(11) O. g. z. § 871. 

lom jednog od ugovornika. Bez takova znanja nije ugovor podvrgnut 
razvrgnuću: gdje naime nema nepravde, nema ni dužnosti naknade. 
Otud slijedi da: 

d) Popratna pogreška ne razvrgava ugovora, jer 
u njemu nema nepravde u pravom smislu riječi. 
Ugovornik bi naime sklopio ugovor sve da je i znao za pogrešku, a 
volenti et consentienti — non fit injuria. 

Tko je kupio kuću ne znajući da ona nema posebne drvarnice, a kupio bi je 
svakako, sve da je to i prije znao, nema prava razvrgavati ugovora, jer su u 
njemu sadržani svi bitni elementi; jedino ima pravo tražiti da se cijena pri¬ 
mjereno snizi. 

Sve ovo vrijedi u istom smislu i za prevaru kod ugovora; tamo 
je zabluda uvijek skopčana s varkom. Bitna varka (dolus substan- 
tialis) poništava svaki ugovor; sporedna varka (dolus accidentalis) 
na temelju koje je ugovor sklopljen, po prirodnom pravu ovlašćuje 
prevarenoga da može ugovor razvrći onaj čas, čim za prevaru sazna. 
Lehmkuhl misli (I, 1262) da ga čak poništava. Ako pak učinjena 
i otkrivena varka nema nikakova utjecaja na ugovor, nema ni učinka 
na njegovu valjanost (12). 

C) Druga vrst pogrešaka kod zakonita pristanka može nastati zbog 
sile i straha. Pretpostavljamo poznavanje osnovnih pojmova sile i 
straha (13) i k tomu još dodajemo: Težak se strah može nekomu 
zadati pravedno (iuste) ili nepravedno (iniuste incussus). Znamo da 
strah, općenito govoreći, ne poništava voljna čina sve dotle dok ne 
poremeti pravilna prosuđivanja slobodna djelovanja, unatoč toga 
što je ono djelomično protiv volje. S obzirom na ugovore sklopljene 
iz straha ili sa strahom, valja reći: 

a) Tjelesnom (fizičkom) silom iznuđena pogod¬ 
bena privola po prirodnom pravu poništava svaki ugovor. 
Gdje nema slobodna čina volje, ne može nastati nikakova obveza. 
Moralna se sila (prijetnja) izjednačuje pojavi straha (vis seu metus). 

b) Pravedno zadan teški strah ne poništava ugovora 
niti ga razvrgava. 

Ne poništava, jer je pristanak ipak konačno slobodan voljan čin, i 
ako uz izvjesno protivljenje; ne razvrgava, jer se subjektu ne nanosi 

(12) O. g. z. § 872, 

(13) Osnovno moralno bogoslovlje sv. I, str. 109, 111 i si. 

nepravda. Tko zbog nanesene uvrede ponudi povrijeđenom svotu 
novaca iz straha, da ga ne prijavi sudu, dužan je isplatiti ponuđenu 
svotu. 

c) Nepravedno zadan teški strah sa svrhom da iznudi 
pristanak, vjerojatno već po prirodnom pravu poništava svaki da¬ 
rovni ugovor, a ugovor skopčan s teretom čini razrješivim. 

Kod darovnih je ugovora potrebna potpuna sloboda, jer oni po¬ 
tječu iz čiste darežljivosti, što težak nepravedan strah u temelju 
ometa. Kod ugovora skopčanih s teretom, dostaje ona sloboda 
koju čovjek konačno uvijek ima i unatoč teškoga straha. Čovjek u 
tom stanju još uvijek jasno razabire obvezu koju preuzima; ali po¬ 
što je uzima u teškom položaju, jer mu se nanosi nepravda, 
pristoji mu pravo tražiti razvrgnuće pogodbe, da se tako nepravda 
popravi (14). 

a) Od jednoga ugovornika nepravedno zadan 
teški strah bilo u koju drugu svrhu, razvrgava ugovor na 
zahtjev drugoga ugovornika. Razlog: nitko nije dužan podnositi ne- 
piavde, pa ni neopravdano zadana straha; svatko ima pravo tražiti 
da bude od njega oslobođen i da mu se nadoknadi šteta, ako ju je 
kod toga pretrpio. Tko je ponudio novac čovjeku koji ga nepra¬ 
vedno kleveće, da se smiri i prestane, može odustati od svoje ponude 
čim uvidi, da za nj više nema opasnosti. Ako je strah zadan od 
treće osobe, pogodba vrijedi: tko je ponudio novac Petru da ga za¬ 
štiti od zlotvora Pavla, valja da Petru isplati obećanu svotu, jer 
Petar ne odgovara za nepravedno zadavanje straha sa strane zlo¬ 
tvora Pavla (15). 

e) Nepravedno zadan laki strah ništa ne znači u vanj¬ 
skom sudu; u nutarnjem sudu vjerojatno poništava daroyne ugovore, 
a ugovori s teretom se mogu razvrgnuti. Sv. Alfonz M. do Liguori 
smatra protivno mišljenje što se tiče unutarnjega suda — vjerojat¬ 
nijim. Kao razlog navodi: »quia non praesummitur consensisse ex 
metu sed vere sponte, qui noverit esse levem (sc. metum) et curn 
i'acile potuisset, non reiecit« (16). 

v.__ 

(14) O. g. z. §§ 874, 875. 

(15) Tanquerey, Synopsis theol. mov., sv. III, sir. 288. 

(16) »Seeunda sententia... mihi probabilior, dicit: neque in foro externo 
neque in interno rescindi posse contractum innitum ex metu levi...« S. Alfons 
M. de L. Theol. mor. 1. III, tr. V. c. 3, (n. 718). 

4. — Propisni oblik. Za valjanost ugovora se traži: 

a) Po prirodnom pravu ništa drugo, nego međusoban zako¬ 
niti i očitovani pristanak (privola). Pristanak je uzrok ugovora (causa 
contractus). Glavni ili prvotni uzrok dovodi do ugovora (causa mo¬ 
tiva), sporedni ili drugotni pomaže i potiče (causa impulsiva). Bez 
prvotnog uzroka ugovor ne vrijedi, dok drugi sarn za sebe nije do¬ 
statan, a kraj prvotnoga nije ni potreban. Što je i kakav je uzrok 
postupka kod pojedinca u svakom pojedinačkom slučaju, znade točno 
jedino on sam; no dade se utvrditi i iz okolnosti čina. 

Ne vrijedi isplata legata u krivoj pretpostavci, da o njemu postoji oporučni 
zapis, ako takav zapis doista ne postoji; ali vrijedi isplata za posjed u pret¬ 
postavci, da se pod njim možda nalazi naslaga ugljena, iako se doista ne na¬ 
lazi. U prvom se primjeru radi o prvotnom, a u drugom o đrugotnom uzroku 
pogodbe. 

b) Po crkvenom pravu postoji za-neke pogodbe propisan 
oblik za valjanost čina. Takav se oblik zove bitnim (forma sub- 
stantialis) za razliku od nebitnog (forma accidentalis), koji je pro¬ 
pisan samo za dopuštenost čina. Tako n. pr. Crkva propisuje za že¬ 
nidbom ugovor, za prodaju crkvena dobra bitni oblik, bez kojega 
ženidba ili prodaja nema valjanosti (17). 

c) U građanskom se pravu obično ne propisuje bitni oblik za 
valjanost pogodbe, a kada se propisuje, nc obvezuje u savjesti (18). 
Među pravnicima ima mišljenja za i protiv. Ali nema sumnje da 
državna vlast može propisati i bitni oblik za ugovore pod prijet¬ 
njom nevaljanosti, pa da to i čini kad neke ugovore proglašuje ni¬ 
štavnim, kao n. pr. ugovor o ncćudorednoj činidbi (19). 

III) Učinak i obveza ugovora 

1. — Kod svakog je ugovora učinak dvostruk: prenos prava, na 
drugoga, i obveza što iz nje slijedi. Znamo da svakom pravu 
odgovara dužnost kao korelativ. To je obveza što nastaje zajedno 
s prenosom prava, pa se u praksi ne razlikuju. A stvarno je govor 
samo o njoj. 

Obveza je trostruka: a) prirodna što slijedi iz same pogodbe i 
obvezuje u savjesti; vanjski sud se na nju redovno ne obazire; 

(17) kan. 1094-1103 C. Z. 

(18) O. g. z. § 883. 

(19) O. g. z. § 878. 


b) građansk o-p ravna što slijedi po sili građanskog zakona i 
pred građanskim sudom veže bez obzira na savjest; c) mješovita 
što obvezuje pred jednim i drugim sudom. Otud slijedi da: 

1) Svaki, valjan ugovor obvezuje u savjesti, jer 
je obvezna volja (animus obligandi) bitni uvjet svake pogodbe. 

2) Težina obveze ovisi nužno o predmetu (materiji) 
obveze. To traži priroda stvari: ne može se u važnoj (teškoj) tuđoj 
stvari stečeno ili preneseno pravo prepustiti slaboj (lakoj) brizi ili 
dužnosti. U teškoj je stvari naime svakome mnogo stalo, da mu se 
pravo čuva i doista sačuva; zato se mora obveza ravnati prema pred¬ 
metu, pa u važnom obvezivati teško, a u manje važnom lako. — 
Gdje predmet nije jasno određen, ođrazuje ga namjera ugovornika 
(kao kod ženidbe), a nju upotpunjuju i pobliže ustanovljuju bilo po¬ 
zitivni zakon, bilo opće shvaćanje ljudi. Do izražaja, dakako, dolazi 
najviše volja ugovornika. 

3) Valjan ugovor veže ex iustitia, i to: izravno 
na sve što je u pogodbi utanačeno i s njom prirodno ili po pozitiv¬ 
nom propisu vezano; neizravno obvezuje na naknadu štete 
koja može nastati, ako se pogodba ne izvrši krivnjom stranaka. 

4) Ugovor podvrgnut razvrgnuću stiče stalnost 
nakon što je istekao ustanovljeni rok ili se druga 
stranka odrekla prava pobijanja. On se uvijek može sporazumno 
raskinuti, osim u slučaju gdje to zakon izrično brani ili gdje je stvar 
prijeporna. Pozitivni zakon n. pr. ne daje malodobnicima prava 
odreći se pobijanja ugovora u interesu njihova i općega dobra (20). 

5) Ugovor pod zakletvom (obligatio iuramento firmata) 
se ima prosuđivati prema načelu: iuramentum 
s e q u i t u r naturam actus. Obično je to zakletva obećanja 
(iuramentum promissorium) s kojom se priroda pogodbe ništa ne 
mijenja. 

Valjanoj pogodbi, dakle, dodaje zakletva još obvezu s naslova vjere; pre¬ 
kršena je takova pogodba dvostruk grijeh. 

Nevaljanu pogodbu ne može ni zakletva učiniti valjanom, pa i ona sama 
postaje nevaljanom po načelu: accessorium sequitur principale (21). 
Prirodno valjanu ali zakonski nevaljanu pogodbu (podloženu raz¬ 
vrgnuću) zakletva ne učvršćuje; građanski zakon ne dopušta zakletve, pa se u 

(20) O. g. z. §§ 152, 244. 

(21) kan. 1318, § 2 C. Z. 

takvom slučaju može tražiti razvrgnuće pogodbe. Slobodno položena zakletva 
je valjana i veže, ako nije postignut oprost (22). Tko se zakune da ne će 
razvrći ni takove pogodbe, mora je držati, ako je zakletvu mogao slobodno 
odložiti, te ako pogodba ne priječi općega dobra. 

6) Kod ugovora uz posebnu oznaku (qualificatio) 
ima se obveza ravnati prema dodanoj zaporci 
(klauzuli). 

Ugovoru dodane zaporke mijenjaju ponešto obvezu ili je točnije 
opredjeljuju i omeđuju. Ima ih raznih uz koje se može vezati vri¬ 
jednost obveze. Po njima ugovori dobivaju svoj poseban naslov. Na¬ 
vodimo ih pet: 

1) Uvjetni (sub conditione), kad valjanost ugovora ovisi o nekoj 
pridanoj izvanjskoj okolnosti (uvjetu). Ona se može odnositi na sa¬ 
dašnjost, prošlost i na budućnost. Ispuni li se uvjet postavljen -za 
sadašnjost i prošlost, vrijedi ugovor. Za budućnost postavljeni uvjet 
ili odgađa obvezu dok se uvjet ne ispuni (suspensiva), ili je dokida 
ako se ispuni (resolutoria). N. pr. ostavljam kuću u -naslijeđe tebi, 
ako mi se brat ne vrati iz rata. 

Ako je taj uvjet koji se ima istom u budućnosti ispuniti stvarno 
m oguć, treba pričekati s izvršenjem,, pa ako se doista ispuni, po¬ 
godba bez daljnjega postaje obvezatnom. Ako je nužda n, vrijedi 
odmah (kad umrem...); ako je nemoguć, ne valja ugovor, jer 
ne očituje prave volje: očito nema volje vezati se, tko sklapa po¬ 
godbu uz nemoguć uvjet. Među takove se uvjete broji i nepošten 
uvjet (»res turpis«) kao što bi bio slučaj: ostavljam ti svoj imetak, 
ako promijeniš vjeru. Crkveni zakon takova uvjeta ne priznaje (kao 
ni staro-rimsko pravo), a ni moderno građansko pravo toga svuda 
ne usvaja (23). 

2) S vršni (sub fine, sub modo), kad je točno označena svrha koju 
ugovor traži ili način na koji se ima izvršiti, n. pr. dajem ti 100 
Kuna, da kupiš knjigu. Od prijašnje se zaporke teorijski razlikuje 
što ova nikada nije glavni povod pogodbi (motivum), nego 
samo okolnost pod kojom se ima izvršiti; u praksi se često zamje¬ 
njuju. 

3) Uzročni (sub causa), kad se ističe uzrok ugovora, n. pr. po¬ 
klanjam ti vinograd, jer si hrabar vojnik. Ako istaknuti uzrok ne 

(22) kan. 1317, § 1, 2 C. Z. 

(23) Prummer, n. đj. sv. II. str. 224. 


stoji, pogodba ne valja, u pretpostavci dakako, da je istaknuti uzrok 
ujedno i glavni njezin uzrok (causa motiva); ako je pak samo spo¬ 
redni uzrok, ugovor vrijedi. 

4) Pokazni (sub demonstratione), kad se stvarni predmet ugo¬ 
vora točnije označuje, n. pr. kupujem ovo bure vina od 100 litara 
(demonstrative); ako je litra dvije i manje, ne smeta, jer pogodba 
glasi na bure vina. Glasi li ugovor: kupujem 100 litara vina u ovom 
buretu (taxative) — mora se naknaditi što manjka ispod 100 litara, 
jer pogodba glasi baš na 100 litara. 

5) Vremenski (in diem), kad se točno određuje dan za izvedbu 
ugovora. Može se ustanoviti dan do kojega se ima obveza izvršiti 
(ad finiendam obligationem) ili dan do kojega je poželjno da se 
izvrši (ad urgendam obligationem). I taj određeni dan može 
za sigurno doći (n. pr. dan očeve smrti), a može i nikada 
ne doći (n. pr. dan ženidbe unukove). Prema tome se može i promi¬ 
jeniti značaj pogodbe, koja u ovom drugom slučaju postaje čisto 
uvjetnom pogodbom. 

2. — Kad prestaje ugovor i obveza što iz njega slijedi? Odgovaramo: 

1) kad se propisno izvrši ono na što se netko obvezao (24); 

2) kad se ugovor sporazumno razvrgne (25); 

3) kad utrne zbog dodane zaporke ili sudske presude (26); 

4) kad uslijedi oslobođenje (kad vjerovnik oprašta dužniku) (27); 

5) kad su se obostrano nagodili (»preboj«) (28); 

6) kad tko od dužnika postane vjerovnik (n. pr. radi oporučne 
ostavine) (29); 

7) kad tražena ili dužna stvar propadne bez krivnje stranaka (30); 

8) kad uslijedi zastara (31); 

9) smrću osobe u stvarima, gdje je postojala osobna obveza (32). 

(24) O. g. z. §§ 917, 918, 1412. 

(25) O. g. z. § 1414. 

(26) O. g. z. § 1449. 

(27) O. g. z. § 1444. 

(28) O. g. z. § 1438. 

(29) O. g. z. § 1445. 

(30) O. g. z. § 1447. 

■ (31) O. g. z. §§ 1451, 1452. 

(32) O. g. z. § 1448. i .... * . ' . 

POGLAVLJE IV.: VRSTE UGOVORA 

Kratki prikaz mnogobrojnih ugovora svrstat ćemo ovdje u tri grupe: 

a) jednostrani, b) dvostrani s izvjesnim učinkom, c) dvostrani s ne¬ 
izvjesnim učinkom (1). 

§ 1. JEDNOSTRANI UGOVORI 

Jednostrani (obični) ugovori su: obećanje, darovanje, nasljedstvo 
(baština i oporuka). O njima je dušobrižniku potrebno znati ovo: 

1. — Obećanje (promissio) je pogodba (ugovor) prema 
kojoj se netko dragovoljno obvezuje drugomu 
nešto dati ili učiniti. To i takovo obećanje nije obično za 
drugu stranku skopčano ni s kakovom obvezom ili teretom (con- 
tractus gratuitus); kad je pak vezano uz protučinidbu, ugovor nije 
više običan (jednostran), nego uzajaman ili dvostran (contractus 
onerosus), n. pr. dat ću ti zlatan sat, ako s odlikom završiš školu. 
Za obećanje se traži: a) slobodna voljna inicijativa, b) prava volja na 
obvezu sa strane onoga koji obećaje, c) pristanak ili prihvat sa strane 
onoga komu se obećaje. Očito je naime da ne može biti pogodbe, 
ako s druge strane nema znaka da se prihvaća. Da je u okolnostima 
za stranku povoljnima dostatna i šutnja, znamo otprije; tu se 
može primijeniti načelo: qui tacet consentire videtur. 

Ovakovo jednostavno obećanje veže onako, kako to hoće sama 
stranka; obično satno kao obveza vjernosti (ex tiđelitate), a ne kao 
obveza pravednosti (ex iustitia), jer se teža obveza ne smije pretpo¬ 
stavljati, već je valja dokazati. To je općenito mišljenje bogoslova. 
Naglašujem, da se častan čovjek ne razbacuje obećanjima kojih ne 
misli držati, već što riječju obeća, to djelom izvršuje- 

Posebne okolnosti mogu i izrečenom obećanju nametnuti dužnost kao obvezu 
pravednosti (ex iustitia). To bi se dogodilo n. pr. onda, kad bi drugi pao u ne¬ 
priliku ili trpio veliku štetu, ako prvi ne bi držao svoga obećanja. Takav bi 
se slučaj desio liječniku koji obeća bolesniku, da će ga badava liječiti, a ovaj 

(1) Ima autora .moralnih udžbenika, koji se kod ove građe što prvenstveno 
spada u civilno pravo, predugo zadržavaju. Umjesna je s toga opaska D. 
P r ii m m e r a: »Nimis longum est traetare de omnibus contractibus, u u i prae- 
sertim nostris temporibus in maximum numerum excreverunt. Sed hoc ne 
necessarium quidem est, quia confessarius non eget cognoscere, omnes istos: 
contractus«. Manuale theol. moralis, sv. II, str. 226. 


uzdajući se u obećanje, ne traži drugoga liječnika i tako zapadne u još težu 
bolest. 

Obveza iz obećanja prestaje čim: a) nastupi znatna promjena 
imućstvena stanja kod onoga koji je obećao; b) postane obećana stvar 
suvišna, štetna, grešna; c) smrću jednoga ili drugoga, ako se obeća¬ 
nje vezalo na osobu; ako li je pak obveza predmetna (realna), ostaje 
na snazi. 

2. — Darovni ugovor (darivanje, donatio) stoji u činu kojim 
se vlasništvo neke stvari dragovoljno i bez na¬ 
plate prenosi na drugoga. Bitna je oznaka darovnog 
ugovora: a) da bezuslovno (absolute) prenosi pravo (vlasništvo) na 
stvar (ius in re) i to odmah, za razliku od obećanja koje daje obvezno 
pravo (ius ad rem); b) da nema protučinidbe; c) da je stvar vlasni¬ 
štvo darovateljevo, makar on i bio pun dugova. Ne bi doduše smio 
praviti darova, jer tako oštećuje svoje vjerovnike, ali ako ih pravi, 
darovanje vrijedi. 

Darovni se ugovori izvršuju na više načina: 

a) Z a života. Opisani darovni ugovor vrijedi među ljudima dok 
su darovatelj i nadarenik živi (donatio inter vivos). Kad darovni 
ugovor prenosi doduše vlasništvo odmah na drugoga, ali o p o z i v o 
s tim, da stvar istom nakon smrti darovatelja prelazi trajno i neopo¬ 
zivo u posjed nadarenika, zove se ugovor za slučaj smrti (do¬ 
natio mortis causa). To je dakle uvjetni darovni ugovor, neka sredina 
između darovnog ugovora među živima i oporuke. Građansko ga 
pravo u nekim državama ne pozna, ali Crkva ga priznaje (2). 

b) Čisti darovni ugovor (donatio rnere gratuita) niti što 
traži sa strane nadarenika, niti što pretpostavlja sa strane darova¬ 
telja; u protivnom bi slučaju bila nagradna (protučinidbena) 
darovna pogodba (donatio remuneratoria). 

c) Građanski zakonici prave razliku između usmenog (verbalis) 
i pismenog (donatio scripta) darovnog ugovora i ako tu stvarno 
nema razlike. 

Svaki darovni ugovor vrijedi na osnovu prirodnoga prava, ako je 
s druge strane prihvaćen. U savjesti veže makar i ne bile održane 

<2) kan. 1513. C. Z. 



246 


KNJIGA III., ODSJEK II. 


NASLJEDSTVO 


247 


formalnosti- građanskih propisa, no samo do sudbenog pravorijeka. 
Za ugovore s pobožnom svrhom vrijede propisi crkvenog Zakonika (3). 

3_ _ Nasljedstvo (baština, oporuka; successio haereditana). Oslanja¬ 

jući se na prirodno pravo po kojemu obiteljsku imovinu nasljeđuju 
mlađi članovi obitelji kao potomci svojih otaca, nema toga građan¬ 
skog prava koje bi se ovom prirodnom pravu protivilo u načelu. To 
je jednako razumljivo za obitelji i za potomke pojedince, jer je oču¬ 
vanje i proširenje imovine prvima i drugima uvjet opstanka i dalj¬ 
njega razvoja. Ovo je uvjerenje čitava ljudskoga roda izrazio sv. Pa- 
vao, kad je govoreći o posinjenju po Kristu Gospodinu zapisao rijeci: 
»Dakle nisi više rob, nego sin; a ako si sin i baštinik si po Bogu« 
(Gal 4, 7)'. 

Svaki pojedini vlasnik ima pravo izraziti svoju posebnu volju i 
prema njoj raspoložiti sa svojim imetkom za slučaj svoje smrti. To 
se pravo osniva na prirodnom zakonu, pokazuje se za opće 
dobro čovječanstva moralno potrebnim, a povijest ljudskoga loda 
potvrđuje, da je posvuda u porabi. Pozitivni zakon mu daje 
oblik i tim šutke priznaje oporučiteljevu volju, koja je tako na neki 
način trajno u vezi s imovinom, dok formalno ne prijeđe k onomu, 
komu ju je pokojnik namijenio. No sve da i ne bi zakon priznavao 
virtualnog trajanja jednom izražene volje, stoji činjenica, da je ta 
volja pozitivnim činom izražena u oporuci. Državna vlast može ta¬ 
kovom činu-u interesu općega dobra dati samo zakonsku vrijednost. 

Na prigovor socijalista, da se ustanovom nasljedstva podržava lijenost 
pojedinaca odgovaramo: Ako to u pojedinačnim slučajevima negdje i stoji, 
ostaje uvijek ne samo mogućnost nego i dužnost roditelja odgojili djecu 
u duhu, koji odgovara potrebama i dostojanstvu ljudske prirode. U najviše 
slučajeva se to tako i događa. Ali potpuna jednakost pojedinaca, koju bi 
socijalisti i ovdje htjeli naglasiti, ne da se nikako nategnuti, jer je neprirodna 
i za to nemoguća. Naprotiv: nejednakost je u društvu i potrebna i korisna, 
kako to život pokazuje prema mudroj Stvoriteljevoj ustanovi. 

a) Nasljednik (baštinik) stječe pravo da nakon nečije smrti naslijedi 
imetak kao nasljedstvo. Može ga naslijediti u cijelosti (ex asse) 
ili u jednom dijelu (ex parte). Može naslijediti po oporučnoj 
raspoložbi vlasnika (ex testamento), ili ako nema oporuke, u 
zakonskom dijelu (ab intestato), što mu po odredbi zakona 
pripada. Može naslijediti i zapis (legat) što mu je oporučitelj 


ostavio, a može stupiti u posjed stvari koja mu je darovana još 
za života pokojnikova (donatio mortis causa). 

Razlikujemo dakle oporučne i zakonske baštinike (nasljed- . 
nike). Oporučni su jedni nužni ili zakoniti (4) (djeca), a drugi su 
dragovoljni ili slobodni (prijatelj). Zakoniti može biti isključen 
po zakonu (5), zato svi zakoniti baštinici nisu ujedno i nužni. 

Nitko nije dužan prihvatiti baštine. Prihvatiti je pak može: bez¬ 
uvjetno (simpliciter) ili uvjetno (»pod priuzdržkom pravnog 
dobročinstva od popisa« (6), sub beneficio inventarii). U prvom slu¬ 
čaju »mora odgovarati svim oporučiteljevim vjerovnicima za sva 
njihova iskanja i svim zapisovnicima za njihove zapise ma ostavština 
ne zalegla.« U drugom slučaju je »na toliko obvezan prema vjerov¬ 
nicima i zapisovnicima, koliko ostavština zaleže za njihova i za 
njegova vlasna iskanja, koja mu pristoje osim prava nasljedo¬ 
vanja« (7). 

Baštinik je prema tome dužan namiriti dugove i isplatiti sve opo- 
ručiteljeve zapise. 

Pod nasljedstvom se razumijeva sav naslijeđeni imetak i sva 
prava što ih neka osoba ima za života. Po njezinoj smrti prelazi sve 
u ruke nasljednika, koga je za života odredila sama osoba ili koga 
određuje zakon, ako vlasnik za života nije ni usmeno ni pismeno 
očitovao svoje posljednje volje. 

b) Oporuka (testamentum) je čin posljednje volje, ko¬ 
jom tko raspolaže sa svoj im.imetkom određu¬ 
jući nasljednika. Može biti ili svečana (uz izvjesne ceremo¬ 
nije) ili bez njih. U potonjem je slučaju: obična (testamentum 
orđinarium) oporuka što se veže (za vanjski sud) uz određene uvjete 
ili vanredna (t. privilegiatum), ako nema ni mjesta ni vremena, 
pa ni za najnužnije uvjete. Takove su oporuke vojnika u ratno vri¬ 
jeme, brođolomaca i đr. Zatim može biti napravljena usmeno ili 
pismeno, pred sucem ili bez njega. Građanski zakoni napose ističu 
vlastoručnu oporuku (holographum) pisanu, datiranu i potpi¬ 
sanu vlastitom rukom. 

(4) O. g. z. § 762. 

(5) O. g. z. § 768. 

(6) O. g. z. § 800. 

(7) O. g. z. §§ 801, 802. Za postupak pri nasljedstvu je kod nas sada na snazi 
Zakon o sudskom vanparničnom postupku od 24. VII., 1934, koji u drugom 
dijelu (§§ 22—143) radi o raspravi zaostavštine. 


(3) kan. 1529; 1513, § 1; 1449 C. Z. 

Najbolje je napraviti vlastoručnu oporuku, jer je tako najlakše sačuvati za 
života tajnu o raspodjeli imetka, radi kojega se nasljednici i onako obično 
prijeko gledaju, a ovako bi se svađali još za života oporučiteljeva. Osim toga 
je u njoj najlakše provesti promjene, ako ustreba; odluči li tko posve opozvati 
ili promijeniti svoju posljednju volju, može i to provesti bez nepoželjnih 
trzavica. 

Oporuka, strogo govoreći, nije ugovor (pogodba), jer oporučitelj i 
nasljednik ne izmijenjuju u isto vrijeme međusobna pristanka. Od 
darovnog se ugovora razlikuje još i tim, što je oporučitelj može opo¬ 
zvati uvijek dok živi, i što se pravo vlastništva prenosi istom nakon 
njegove smrti. 

Glede vrijednosti (valjanosti) oporuke stoji pravilo: 

Nepropisna oporuka nema vrijednosti pred vanj¬ 
skim sudom, a u nutarnjem sudu vrijedi sve do 
sudskog pravorijeka. 

Razumije se: to pravilo vrijedi ako se oporuka tiče svjetovne osta- 
vine i ako nije uslijedila kod nje nikakova varka. Za crkvene osta- 
vine postojala je sumnja među pravnicima, koja je dokrajčena pro¬ 
pisom kan. 1513 § 2 (8). Prije sudskog pravorijeka može se pri¬ 
hvatiti i stupiti u posjed svjetovne baštine, što je dobivena na teme¬ 
lju protupropisno sastavljene oporuke. Za umirenje savjesti dosta je 
činjenica, da je oporuka po prirodnom pravu valjana. Čak nije nitko 
dužan ni upozoriti na formalnu pogrešku; ali sudskoj se odluci 
dužan svatko pokoriti u savjesti. Nepropisna oporuka kojom je neko 
dobro ostavljeno Crkvi, veže baštinike ex justitia; no postupak valja 
da bude razborit (»moneantur«), kako bi se izbjegle nepotrebne ne¬ 
ugodnosti (9). 

(8) »In ultimis voluntatibus in bonum Eeclesiae serventur, si fieri possit, sol- 
lemnitates iuris civilis; hae si omissao fuerint, heredes moneantur ut testatoris 
voluntatem ađimpleant«, kan. 1513, § 2 C. Z. 

(9) Tanquerey, Synopsis theol. moralis, sv. III, br. 678, str. 328; Interpret, 
komisija odgovorila je (17. febr. 1930, AAS, 1930, 196) na pitanje: »Utrum ver- 
bum moneantur, de quo in can. 1513 § 2, sit praeceptivum, an tantum 
exhortativum: affirmative ad primam partem; negative ad secundam.« S a r- 
tori (Enchiridion canonicum, ed. VI. Vicetiae 1938, 329) dodaje: >Ergo et ii, 
qui monitionem facere debent (imprimis, ut videtur, Ordinarius loci), eam 
facere tenentur, eum primario verbum moneantur hos rescipiat; sed et ii, 
qui monentur, ad testoris voluntatem adimpiendam item tenentur, cum ex 
ipso iure naturae et ecelesiastico ad iliud facienđum obligati sunt. Et illusoria 
foret iila monitio, ad quam adimpiendam nulia esset obligatio.« Ćoro n a t a 


DVOSTRANI UGOVORI 

Po sebi ne postoji za nikoga dužnost načiniti oporuku. Nasljedstvo 
u tom slučaju ne trpi, jer se odvija po zakonu, ako nema oporuke. 
Iznimno može postojati i dužnost: ako se treba pobrinuti za naknadu 
tuđe štete, da se uklone svađe i razmirice i si. Postoji prirodna 
dužnost ostaviti prema stanju i staležu neki dio imovine djeci i za¬ 
konitim nasljednicima (ako su dostojni); zatim ženi, braći i sestrama 
(sub gravi, ako su u teškoj bijedi, a sub levi ako su uopće siromašni). 
Za ostale rođake nitko nije dužan voditi brige, ako ne će. Za sveće¬ 
nika postoje propisi crkvenog zakonika, koje treba savjesno vršiti (10). 

Prestanak oporuke. Oporuka može izgubiti svoju vrijednost: a) opo¬ 
zivom (revocatione); b) promjenom stanja (caducitate): 
ako baštinik umre prije izvršena uvjeta o kojem ovisi valjanost 
oporuke ili zapisa, ako oporučno ostavljena stvar propadne, ako 
baštinik postane zakonski nesposobnim (inhabilis); c) ponište¬ 
njem (rescissione) na zahtjev nasljednika (baštinika). 

§ 2. DVOSTRANI UGOVORI S IZVJESNIM UČINKOM 

Neke ćemo samo spomenuti po imenu i značenju te odrediti njihov 
odnos prema načelima katoličkog morala; sve ostalo o njima spada 
na pravnu nauku. Druge ćemo prikazati podrobnije s razloga, što 
je njihovo poznavanje i ocjena s gledišta socijalnog morala od ne 
male važnosti. 

I) Ugovor o čuvanju (ostavna pogodba, depositum) nastaje, kad tko 
uzme tuđu stvar pod svoju skrb. Može je uzeti na čuvanje badava 
(contractus gratuitus), jer ostavna pogodba po svojoj biti i jest bes¬ 
platna; ako se traži naplata prelazi u najam (quasi-locatio) i postaje 
pogodba uz odštetu (contractus onerosus). 

Tko uzme tuđu stvar pod svoju skrb dužnost mu je: stvar čuvati i 
neoštećenu povratiti; naknaditi štetu, ako se njegovom krivnjom 
dogodila. Ima pravo na odštetu za čuvanje i na naknadu, ako je 

(Institutiones iur. can., II, nr. 1054) stavlja ovu primjedbu: »Confessarius poe- 
nitentibus suadere poterit recursum ad S. Poenitentiariam pro obtinenda com- 
positione quae faciliter concedilur. S. Poenit. 10. Ianuar. 1901.« 

(10) kan. 1516 § 1, 1523, 1525, 1535 C. Z.; Holhveck, Das Testament đer 
Geistlichen, Mainz (1901). Za oporučnu sposobnost i za bezoporučno nasljed¬ 
stvo duhovnih osoba postoje i u našem građanskom zakonu posebni propisi i 
ograničenja; vidi čl. XXI. austr. konkordata od god. 1855. i § 761 O. g. z. 

uslijed toga pretrpio štetu. Ima pravo saznati mane, ako ih stvar 
ima; povratiti je i prije, ako je više ne može držati (11).. 

Polože li dvojica kod treće osobe stvar o kojoj je spor, dok se spor 
ne riješi i vlasnik ne uglavi, nastaje ostavna pogodba (sekve¬ 
star). Može nastati sporazumno ili po sudskoj odluci (12). 

II) Posudna pogodba (posluga, commodatum) nastaje, kad tko nepo- 
trošnu stvar preda drugomu na besplatnu upotrebu s obvezom, da mu 
tu istu stvar vrati nakon ugovorena vremena. Tako se posuđuje: 
konj, stroj, kišobran i si. Dužnosti su i obveze iste kao kod ostavne 
pogodbe, uz ovu: stvar se ne smije uzeti natrag prije ugovorena 
roka (13). Može li se po volji oduzeti naziva se: posudna po¬ 
godba na volju ili uz opoziv (precarium). 

III) Punomoć (opunovlasna pogodba, mandatum) nastaje, kad se tko 
prima kakova posla, da ga vodi u ime drugoga. I to je po sebi bes¬ 
platna pogodba; ako je naplaćena dobiva, istina, značaj iznajmljene 
vlastite radne sposobnosti (locatio, naplatni ugovor), ali se ipak 
s njom potpuno ne pokriva, jer je ondje posao u vlastito, a kod opu- 
novlasne pogodbe u tuđe ime (14). 

Dužnosti su s jedne strane: vjerno i marljivo izvršiti preuzeti 
posao unutar određenih granica; odstupiti sav dohodak (osim izvan¬ 
rednoga) opunomoćitelju; naknaditi štetu, ako je vlastitom krivnjom 
prouzročena. S druge strane: držati se pogodbe (i u slučaju 
opoziva, ako opunovlaštenomu nije pravodobno saopćen); platiti 
trud, izvanredne troškove i eventualnu štetu- 

Dogodi li se slučaj, da tko bez znanja (otsutna) vlasnika preuzme 
skrb za tuđu stvar ili za vođenje posla — uz predmnijevam! privolu 
— nastaje poslovodstvo bez naloga (negotiorum gestio), 
koje nalaže iste dužnosti i daje ista prava kao i sporazumno preuzi¬ 
manje (15). 

IV) Zajmovna pogodba (zajam, mutuum) nastaje kad tko zamjen- 
ljivu stvar ustupi drugomu s obvezom, da mu od iste vrsti i u jedna¬ 
koj mjeri vrati u ugovoreno vrijeme (16). Zajmovi su novčani i ne- 
novčani. 

(11) § 957 o. g. z. 

(12) § 968 O. g. z. 

(13) §§ 959 i 971 O. g. z. 

(14) § 1002 O. g. z. 

(15) §§ 1035 i Si. O. g. z. 

(16) § 938 O. g. z. 

I ovaj je ugovor po sebi (po prirodnom pravu) besplatan. Razlog: u 
zajmovnom ugovoru postoji obveza povratiti jednaku količinu isto¬ 
vrsne stvari. Kad bi se imalo još što naplatiti s naslova zajma, plaćao 
bi se potrošak ili upotreba same stvari. Kako se upotreba ne može 
dijeliti od stvari, jer joj sva vrijednost i korist baš i stoji u njoj, 
značilo bi tražiti i uzimati nešto, što nije vrijedno naplate; ali kad 
bi i bilo, ne bi zajmodavac imao prava na naplatu, jer se njega ne 
tiče uporaba stvari- 

Predmet zajmovne pogodbe nije samo čista potrošna stvar (žito, vino, 
meso), nego sve čega nestaje" iz ruke i što je zamjenljivo, u prvom 
redu novac. Uzajamne dužnosti jesu: zdravu stvar i čestitu 
mjeru posuditi i ne tražiti je natrag prije roka, niti tražiti više; 
s druge strane vratiti prema utanačenju (bez obzira na cijenu), 
I dobre vrsti i mjere; ako nema robe, onda novac u visini prometne 

vrijednosti; ne uslijedi li povratak na vrijeme, postoji danas dužnost 

f: 

; plaćati kamate (kamatna pogodba, § 984 O. g. z.). 

; Kažemo: danas postoji dužnost plaćati kamate. Ne uzimaju se 

kamati u zajmovnoj pogodbi s naslova zajma; to bi bila lihva (usura), 

- - koju sv. Toma definira (17): acceptio pretii pro usu rei mutuatae, a 

koju je Crkva uvijek oštro odsuđivala, pa i danas odsuđuje (kan. 
1543 C. Z-). Pozajmljivao ima pravo tražiti kamate na osnovu izvanj¬ 
skih naslova. To su: 

: , a) izmakla d o bit (lucrum cessans), koju bi vlasnik imao da je 

svoju robu ili svoj novac upotrebio u drugu svrhu; 
b) pretrpljena šteta (damnum emergens), što je zajmodavac 
trpi radi zajma, kad n. pr. mora kasnije skuplje .platiti stvar koju 
| nije pravodobno kupio, jer je novac pozajmio; 

e) pogibao za glavnicu (periculum sortis). Zajmodavcu 
uvijek, prijeti pogibao za siguran povratak glavnice radi prilika vre¬ 
li mena, nespretnosti zajmoprimaoca i dr.; 

j d) ugovorena kazna (poena conventionalis), za slučaj da koji 

I od njih povrijedi ugovor (18) ili da zajmoprimalac ne vrati stvari, 

kako je i kad je ugovoreno (titulus mo'rae); 


A 

(17) S. theol. II-II, q. 78, a. 1. 

(18) DB. n. 1477, Dr. I. A. Ruspini, Smisao kan. 1543 zakonika (BS, XVII 


[1929], 217) navodi da »ranije pravo poznaje i priznaje tri izvanjska naslova«. 


Danas ih redovno priznaje četiri i više (Vermeersch, Theol. mor. II, str. 


391). 

e) građanski zakon (titulus legalis), koji ustanovljuje umje¬ 
reni dobitak kod novčanog zajma. O razlogu zašto dostaje razlog 
građanskog zakona, govori se kasnije. 

Nekad se o zajamskoj pogodbi spojenoj s teretom (de mutira oneroso) rasprav¬ 
ljalo na dugo i široko. Lihva je (po starom shvaćanju: lucrum ex mutuo) bila 
općenito smatrana ružnim poslom. Crkva je protiv nje postupala oštro od naj¬ 
starijega doba. Sabori u Elviri (306), Niceji (325), Kartagi (419), Parizu (829), 
Lateranu (1179), Vienni (1311), Lateranu (1550) donosili su oštre odredbe o 
lihvi. Tek se od XVI. vijeka dalje provodi blaži postupak, koji odgovara raz¬ 
voju ekonomskih prilika novoga vremena. Lihva je, istina, još uvijek jednako 
zabranjena, ali nauka o slobodnom ubiranju kamata krči sebi put. Veliki pre¬ 
okret u toj stvari označuje enciklika Benedikta XIV. (»Vix pervenit«, 1745.) 
i u njoj usvajanje izvanjih naslova (»tituli extrinseci«) za slobodno uzimanje 
kamata. Preko rješenja rimskih službenih ureda S. Ollicii (1830) i S. Paeniten- 
tiariae (1830. i 1831.) ustalilo se novo mišljenje o dozvoljenosti kamata i usvo¬ 
jilo kao smjernica za opće valjanu i dozvoljenu praksu (19). 

.Kao rezultat suvremena znanstvena mišljenja vrijede danas pravila: 

1) Kod nenovčanog zajma (potrošne, zamjenljivc stvari) slobodno je 
uzimati umjeren kamatnjak, ako za to postoji izvanjski naslov. 

Razlog je ovaj: prema današnjim prilikama uvijek postoji bilo koji 
od naprijed spomenutih izvanjskih naslova, što opravdavaju primje¬ 
renu i umjerenu odštetu. Ta je odšteta stvarno opravdana nagrada 
za neki izvanjski teret (razlog) koji se može naplatiti, jer je naplate 
vrijedan. Ne naplaćuje se dakle zajam, nego nešto što leži izvan 
njega, kako je to izraženo u 4 gornja slučaja. 

2) Kod novčanog zajma slobodno je uvijek zbog virtualne plodo- 
nosnosti novca uzimati umjereni kamatnjak. 

Razvojem suvremenog gospodarskog društvenog stanja postao je 
novac, po sebi neplodan, virtualno plodonosnom vrijednošću. Po 
sebi je novac i danas neplodan (»sterilis«) kao i prije, ali se danas 
bez osobita truda pretvara u pokretni i nepokretni imetak i stvara 
bogatstvo. S pravom ga dakle možemo danas nazvati plodonosnim, 
makar i ne u izravnom značenju te riječi (»improprie«). 

Zbog činjenice da je novac u suvremenom životu dobio stvarnu 
jednakost sa svima stvarima i zamjenljivost za sve, zajmovi se naj¬ 
češće vrše u obliku novčanog zajma. Svaki se takav zajam 
smije opravdano smatrati pogodbom za koju se može tražiti odšteta. 

(19) T a n q u e r e y, n. đj. II, sir. 421-448; Prummer, n. dj. II, 242; Maus- 
b a c h. Kath. Moraltheol. sv. III, str. 174. 


Istina, ne vraća se vlasniku isti novac koji je pozajmljen kao kod 
nenovčanog zajma, ali se vraća protuvrijednost s plodonosnim prira¬ 
stom, jer zajmodavac nije prestao biti vlasnikom pozajmljene glav¬ 
nice kao protuvrijednosti. Kod potrošnih stvari se uvijek nalazi neki 
izvanjski naslov što opravdava kamatnjak, a kod novčanog zajma 
pogotovo, jer je novac za sve upotrebljiv. Ali i kad ne bi postojao 
koji opravdan izvanjski naslov, dostaje za slobodno uzimanje primje¬ 
rena kamatnjaka sam građanski zakon (»titulus legis civilis«) po 
rješenju S. Congr. de prop. fide: »Deficientibus licet aliis titulis 
puibuslibet unum quoque legis civilis titulum ceu sufficientem in 
praxi haberi posse«. 

O naslovu građanskoga zakona je nekada postojala oštra borba, koja 
je konačno dokrajčena novim Crkvenim Zakonikom. Dr. I. Ruspini 
piše (20): »Iz kan. 1534. je očito, da se kod novčanog zajma može 
bez povrede pravednosti utanačiti zakonski dobitak i onda, kada ne 
pređleži ni lucrum cessans, ni damnum emergens, ni periculum sor- 
tis. Dostaje dakle za to, prema kan. 1534. sam građanski zakon, koji 
ustanovljuje umjereni dobitak. To je t. zv. naslov građanskog zakona 
(titulus legis civilis).« 

Drugo je pitanje: tko ovdje stvara pravi naslov? O tom se pitanju izjasnio 
dr. Ruspini (na n. mj.) ovako: »Zakonik ne navodi razlog, zašto dostaje sam 
po sebi t. zv. naslov građanskog zakona U nauci postoje o tom dva oprečna 
mišljenja. Jedni drže (Ballerini-Palmieri, Piehler, Blat, Prummer i dr.), da 
građanski zakonodavac radi općega dobra svojim zakonom prenosi pravo 
vlasništva (t. j. kamata) na zajmodavca. Po tom bi mišljenju bio t. zv. naslov 
građanskog zakona pravi naslov, a stvarao bi ga zakonodavac odnosnim 
svojim zakonom. Drugi naprotiv drže (Lehmkuhl, Cathrein, Tanquerey, Pesch 
i dr.), da je građanski zakon samo znak i dokaz 'za to, da su u dotičnom kraju 
ekonomske prilike takove, te sam posjed novca kao takav imade cijenu, čija 
se visina odrazuje u građanskom zakonu. Po tom mišljenju nije t. zv. naslov 
građanskog zakona pravi naslov, već je pravi naslov cijena, što ga sam 
posjed novca kao takav imade u dotičnom kraju.« Autor se opredjeljuje za 
potonje mišljenje, koje se doista čini opravdanijim. 

3) Novčani se zajam smatra danas pogodbom svoje vrsti: navjer- 
nom (kreditnom) pogodbom (contractus crediti). 

Ova se vrst pogodbe opravdano odvaja od stare zajmovne pogodbe: 
kod ove je potrošna stvar neplodna (žito, vino), a novac je danas (u 
neizravnom značenju) plodonosan. Osim toga je suvremeni gospo- 


(20) Ruspini, n. n. mj. str. 223; Mausbach, n. dj. str. 178. 

darsko-trgovački život stvarno uveo navjerne (kreditne) pogodbe 
kao neophodno potrebno sredstvo prometa, bez kojega je teško za¬ 
misliti razvoj i napredak privrednoga života. 


Nije samo slobodno uzimati primjerene kamate, nego i kamate na kamate 
(anatocismus). Primjereni se kamatnjak u redovnim prilikama kreće između 
40/0 do 6 °/o' u iznimnim je prilikama opravdan 1 visi, sve do 10 /« ih VIA. N 
kada nije dozvoljeno izrabljivati tuđu bijedu i tražiti veći kamatnjak, nego 
što je prilikama mjesta i vremena primjereno. 


Lihva. Svako se pretjerano uzimanje kamata naziva u naše vrijeme 
lihvarenjem To je moderna »usura« Nastaje prema prilikama već 
kad se kamatnjak kreće oko 20»/o. Kamatnjak je trostruk: a) zakon¬ 
ski, b) uobičajeni, c) utanačeni. Općenito se srftatra dozvoljenim onaj 
i onakav, kakav vlada u privrednom poslovanju. 

Lihvarenje (lihva) se provodi otvoreno ili prikriveno (usura aperta 
— palliata). Potonju napose provode pojedinci po selima (»zelenasi«), 
a i zavodi po gradovima. Naoko pomažu sirotinju, a stvarno je stežu 
krutim lancima i lagano sebi prisvajaju tuđu muku i znoj. 

Lihva je zabranjena: a) p o prirodnom zakonu, jer se pro¬ 
tivi pravednosti, kad lihvar po riječi sv. Tome (21) uzima naplatu 
za ono što ne postoji ili dvaput prodaje istu stvar; b)poBozjem 
pozitivnom zakonu: Ex 22, 25; Deut 23, 19; Lev 25, 36. 

Poziv na Kristovu riječ u priči 0 talentima: »Trebalo je da moj novac 
predaš mjenjačima, pa bih ja vrativši se uzeo svoje s kamatama« 
(Mt 25, 27) — kao da se pozitivni Božji zakon ne protivi lihvi 

_ nije na mjestu. Krist na tom mjestu izlaže mišljenje 1 postupak 

svoga doba i okoline, a 0 njemu se ne izražava. Sto pak o lihvi misli, 
jasno je rekao govoreći: »Ljubite međutim svoje neprijatelje, dobro 
činite i uzajimajte, ništa se otud ne nadajući; plaća će v.aša biti 
obilna« (Lk 6, 35); c) p o crkvenom zakonu. Protiv lihve su 
stvarali zaključke sabori III., IV., V. u Lateranu i XIV. opći u Lionu. 
Sabor u Vienni (1311.) kaže, da lihvara treba kazniti kao here¬ 
tika (22). Siksto V, naziva lihvu »voraginem Deo hominibusque ođio- 
sam, sacris canonibus damnatam et christianae cantati contra- 
riam« (23). Aleksander VII., Inocent XI. (24), a napose Benedikt 


(21) S. theol. II-II, q. 78, a. 1; Schilling, n. dj. II, 445. 

(22) DB. n. 403, 448, 1142, 1475, 479. 

(23) Collect. Congr. đe prop. t'ide. Romae (1893). n. 2140. 

. 124) DB. 1142, 1191. 

XIV. (25) odsuđuju zasade koje zagovaraju staru lihvu. Tima se 
odsudama priključio i sadanji Crkveni Zakonik (kan. 1543). 
Međutim svi se ti stari i novi propisi ne odnose na današnje naše 
novčano poslovanje po bankama i kreditnim zavodima. Ono je, kako 
rekosmo, poslovanje svoje vrsti, s razloga što je mišljenje o novcu 
opravdano izmijenjeno. No i današnji državni zakoni zabranjuju i 
kažnjavaju lihvarstvo kao pravno i socijalno zlodjelo (§§ 357—361 
našega kazn. zakona od 27. I. 1929.). Kako se svećenik ima vladati 
u ovim današnjim podosta osjetljivim i prilično zapletenim pitanjima 
novca i novčanog poslovanja, razabire se iz smisla i duha kan. 137, 
139. § 2, 3, te kan. 142. C. Z. (26). 

V) Kupo-prodajni ugovor (kupovna pogodba, emptio-venditio) pred¬ 
stavlja dva ugovora (kupovni i prodajni), ali se stvarno smatra jed¬ 
nim jedinstvenim ugovorom o sporazumnoj izmjeni robe 
za određenu cijenu. 

Pod cijenom se danas misli na vrijednost stvari izraženu u novcu 
(sa zlatnom podlogom), dok se u prijašnje doba na mjesto kovana ili 
papirnata novca upotrebljavala roba: krzno, kost, životinje i si. Da 
li je vrijednost stvari izražena u njezinoj unutrašnjoj koristi, da 
li u radu u nju utrošenom, ili pak u radosti što je stvar so¬ 
bom nosi —nije lako odsjeći. Najvjerojatnije je, da sve ovo zajedno 
predstavlja vrijednost stvari. 

Pod robom se ima razumjeti: svaka stvar sposobna da zadobije pro¬ 
metnu vrijednost. 

Sporazumni pristanak u kupoprodaji prenosi potpuno vlasni¬ 
štvo na kupca stvari po prirodnom pravu. Pozitivno pravo negdje 
(n. pr. kod nas § 1061 O. g. z.) stavlja još kao uvjet i predaju 
stvari. 

Pitanje cijene za robu je od velike važnosti po ljudski „društveni ži¬ 
vot. Isto tako treba reći dvije riječi i o dužnosti prodavača prema 
kupcima s obzirom na robu. 

A) Pravednom cijenom će se moći nazvati: iznos u novcu, kad vri¬ 
jednost robe bude manje više izjednačena vrijednosti koju predstav¬ 
lja novčani primitak. O matematičkoj jednakosti nema, dakako, go- 

(25) DB. n. 1475. 

(26) Fr. U š e n i č n i k, Pastoralno bogoslovje, Ljubljana (1940), str. 513; Knie- 
w a 1 d, Pastirsko bogoslovlje, Zagreb (1930), str. 329. 

vora; dosta je polučiti razmjernu jednakost. Razlikuju se tri vrsti 
cijena: 

1) Zakonska (pretium legale) što je određuje državna vlast n. pr. za 
poštanske vrijednosti, željezničku tarifu, monopolske proizvode i si. 
Osim toga određuje država za vrijeme kakova iznimna stanja (glad, 
rat) cijene inače slobodnim predmetima kao što su kruh, meso, benzin 
i dr. " 

Zakonom određene cijene dužan se svatko držati 
u savjesti- To opravdava briga za opće dobro, koja leži na javnoj 
vlasti (državi). Ona je ne samo pozvana, nego je ona i jedina u stanju 
ovdje uvesti red. Zato je — drže neki — dužan na naknadu tkogod 
krši ovako određene državne cijene. Dok se to nekako dade braniti 
n. pr. za državne takse, za kršenje cijena živežnih namirnica se ne bi 
moglo tvrditi. Nije naime vjerojatno, da je zakonodavac mislio na 
naknadu, a na to ne misli ni potrošačko općinstvo. U iznimnim pri¬ 
likama (n. pr. u vrijeme glada) i u slučaju kršenja na veliko, stro- 
ži j e je mišljenje posve opravdano. Uzajamna pravednost sq u tim 
iznimnim prilikama dade lako povrijediti, jer tada i zakonska cijena 
vrlo osjetljivo zadire u stanje pojedinca. 

2) Tržna cijena (pretium vulga.re) se razumijeva ona što postoji za 
robu prema običajima mjesta i vremena. Kako nije točno odleđena, 
srednja se cijena kreće između najviše i najniže. Ni medu njima nije 
velika razlika n. pr. između 12 K (najviša) i 8 K (najniža), siednja je 
cijena 10 K, a određuje ih kakvoća i količina robe u redovnim pri¬ 
likama (27). U izvanrednim prilikama, dakako, može nastupiti i 
znatna povišica u cijenama (pojava stranih trgovaca, poplava, luča 
i dr.). Za postupak s obzirom na tržne cijene vrijede ova pravila: 
a) Tržna se cijena u svim stupnjevima ima smatrati pravednom. 
Tu cijenu ustanovljuju prema visini potražnje i ponude mjerodavni 
ljudi, pošteni i pravedni u svojoj ocjeni. U njihovom je inteiesu da 
se u cijeni uopće ne pretjeruje; njihov se dakle sud može smatrati 
pravednim. 

Karei, de Kugo i neki drugi autori (28) drže opravdanom na ovaj način bivšu i 
sadanju prodaju prostih zrcala i jeftinih tkanina za skupi biser i slonovu kost, 
kod nekulturnih naroda Afrike i Amerike. Valja ipak reći: unatoč toga što ti 

(27) Sv. Alfonz M. de. Liguori, Theol. moral. Išb. III. tr. V, n. 804. 

(28) Karđ. de Lugo, De iust. et iure, disp. 26, n. 42; Noldin. n. dj. II, 542; 
P r ii m m e r, n. dj. II, 253. 


narodi pridavaju veliku vrijednost ovim inače bezvrijednim stvarima, ostaje 
stvarna visoka nejednakost među robom i cijenom; nju.bi ljubav i smi¬ 
sao za pravednost imali popraviti i popuniti, davajući te bezvrijedne stvari 
primitivcima u daleko obilnijoj mjeri, nego što je to obično bio slučaj. Inače 
se evropski trgovački iskorišćivački postupak ne da opravdati, nego se rfiora 
označiti običnom pljačkom. Radi toga se na nekadanju trgovinu evropskih 
trgovaca s nekulturnim narodima ne smije primijeniti gornje pravilo. Tržna 
je cijena vrijedila za domaće ljude i domaći trg; dodir s evropskim trgovcima 
proširuje tržište, mijenja ga i stvara nove uvjete, unosi novost i nejednakost. 
Zato stara praksa ne može vrijediti za nove ljude niti domaći običaj može 
opravdati nepravedne izmjene (trgovine). Ni danas je ne može opravdati, 
ako se gdjegod vrši. 

b) Kupoprodajna cijena iznad najviše i ispod najniže nije pravedna; 
dozvoljena je ipak kadgod iz opravdana razloga 

nije pravedna: kupac koji robu objektivno preplati, lišen je 
stvarno jednog dijela svoga imetka koji »k njemu vapi«. Kupac 
pak koji je dobio robu ispod najniže cijene, posjeduje stvarno dio 
tuđe stvari za koju nije dao protuvrijednosti. Jedan i drugi dakle 
povrijeduju pravednost i dužni su na naknadu. Naš O. g. z. dozvo¬ 
ljava u § 1060. žalbu protiv kupovnine, ako je otšteta prešla polo¬ 
vicu kupovne cijene. To ne znači da dužnost naknade počima istom 
kod te visine; ona vrijedi u savjesti odmah, čim je savjest pozitivno 
opterećena; 

i; a d g o d je dozvoljena; za to moraju postojati opravdani 
lazlozi kao što su; a) posebna šteta ili izmakla dobit koje se 
prodavač lišava, prodajući svoju robu drugomu za volju sada a ne 
kasnije; b) p o s e b n a radost koje se također lišava, kad pro¬ 
daje stvar koju neobično voli. Po ispravnoj misli sv. Tome nije po¬ 
sebna radost kupca dostatan razlog za povišenje cijene preko 
najviše. Prodavač bi u tom slučaju tražio naplatu za ono što nije 
njegovo. Međutim je postalo običajem, da se i u tim slučajevima 
cijena robi povisuje; c) svojevoljna ponuda (nametanje) 
robe, da je se tko riješi; d) uzimanje na otplatu (»na vjere- 
siju«). 

Inače je svakomu slobodno prodavati svoju robu i ispod cijene, pa i s na¬ 
mjerom da se na taj način privuku kupci (»mušterije«); tek se kod toga nije 
slobodno služiti nepoštenim sredstvima (laž, varka i si.). Nema u tomu po¬ 
vrede pravednosti, jer trgovac prodaje svoju robu; nema povrede ljubavi, 
jer ako drugi kod toga i štetuje, ljubav ne veže uz vlastitu tešku neugodnost. 

3) Ugovorna cijena (pretium conventionale) se ustanovljuje slobod¬ 
nom pogodbom između prodavaoca i kupca. Po takovoj se cijeni — 

17 

jer druge nemaju — prođavaju stvari izvan redovna prometa. To 
su: a) umjetnine, dragulji, vrijedne starine i si.; b) iznošena stara 
roba i priproste stvari. 

Gdje za stvari nema ni zakonske ni tržne cijene, pravedna je svaka 
u poštenju ugovorena cijena između vlasnika i kupca. 

Za slučaj gdje se proda skupocjena stvar za cijenu ispod stvarne vri¬ 
jednosti, vrijedi ovo rješenje: ako ni vlasnik ni kupac nemaju ni 
pojma o vrijednosti stvari, kupoprodaja vrijedi s razloga, što se obo¬ 
jica jednako izlažu: jedan da preplati, drugi da proda ispod cijene. 
Puki je slučaj da jedan kod takova posla prođe bolje, kao kad kupi 
srećku koja bude izvučena. Nagađaju li nešto o vrijednosti 
stvari, a ipak sklope pogodbu, vrijedi kupoprodaja s razloga što se 
pretpostavlja, da su tim jedan drugomu dobrovoljno odstupili even¬ 
tualni višak. Ako li je prava vrijednost poznata samo jednomu 
— kupcu ili prodavaču — cijena se — vele— ima ravnati prema 
shvaćanju ljudi mjesta i kraja. To međutim može biti ispravno samo 
onda, kad ni jedan od njih ne zna sigurno za pravu cijenu stvari; ali 
čim je jedan znade, a drugi ne pozna, nema jednakosti između kupca 
i prodavača; nastaje mogućnost izrabljivanja i pogodba nije zdrava. 
Dužnost je dakle otkriti istinu ili dobrovoljno povisiti prenisko po¬ 
stavljen zahtjev (29). 

Za slučaj gdje bi stvar bila prodana za daleko veću cijenu nego 
što vrijedi, gdje bi dakle razlika bila vrlo velika (»nimius excessus«), 
opravdan je zahtjev za povratkom stvari, jer se radi o bitnoj zabludi. 

Često su ljudi kod ovakovih poslova u dobroj vjeri. Ne treba međutim napose 
naglašavati, da će poštenu čovjeku savjest neđvoumno kazati u svakom slu¬ 
čaju, kako ima postupati, a da pravednosti bude udovoljeno. 

Kupoprodajni predmeti nisu samo tjelesne stvari što-postoje (in re) 
ili što će postojati (in spe), nego i netjelesne stvari (prava). U sva¬ 
kom slučaju mora kupoprodajni predmet biti: a) vlasništvo 
prodavaoca a ne tuđa stvar; b) barem približno ono što kupac 
baš traži. Neznatna razlika u svojstvu stvari ne smeta, ako ona inače 
može posvema zamijeniti stvar koja se traži. Tako je kupcu n. pr. 
slobodno dati piramidon mjesto aspirina; c) o n e vrsti, kakovu 
traži; ako je što i primiješano, ne smije primjesa ni najmanje zadi¬ 
rati u suštinu stvari. 

(29) S. theol. II-II, q. 77, a. 1, ad 1; s v. Alfonz, 1. 3, tr. V, n. 802; N o 1 d i n, 
II, str. 544. 


Prodavač mota kupca upozoriti na bitne mane, makar ga i ne 
pitao za njih; sporedne mu mora prokazati, ako ga pita. Inače 
može o njima šutjeti, no time nije rečeno, da i treba šutjeti. Od 
Prvenstvene je važnosti da prodavač j a m č i kupcu za mirno i ne¬ 
smetano posjedovanje kupljene stvari. Redovno se pretpostavlja, da 
kupac ne će biti ni od koga smetan u posjedu; ali se može dogoditi, 
da netko opravdano traži po drugomu kupljenu stvar kao —• svoju 
vlastitu (»evictio rei«) (30). 

Ne znaju li kupac ili prodavač za pravu vrijednost svoje robe, imaju 
dužnost jedan drugoga upozoriti, ili barem ne ići ispod najniže tržne 
cijene, kako je naprijed rečeno. Poštenu čovjeku ne priliči da se na 
nepravedan način obogaćuje; ako kadgod ipak preplati ili kupi ispod 
cijene, može biti u savjesti miran, ako se kod posla nije poslužio 
nikakovom varkom. 

B) Posebne vrsti kupoprodajnih ugovora. To su: 

1) Dražba (venditio sub hasta) ili licitacija: javna prodaja Uz 
natjecanje kupaca. Dostalac je onaj koji ponudi najvišu 
cijenu, makar ona bila i ispod najniže. Bila dobrovoljna, bila pri¬ 
nudna (po sudu određena), svaka je dražba po sebi pravedna, jer su 
uvjeti uspjeha s obje strane jednaki. 

Piedmnijeva se, đa je svaka namjerna varka isključena. Nije 
.slobodno naručiti dražbovateljc koji imaju zadaću samo dizati 
cijenu, a nemaju namjere kupiti, jer se tim vrijeđa tuđe pravo: da 
se posao odvija ispravnim putem među strankama. I sam prodavač 
ima pravo sudjelovati kod dražbe, napose kod prisilne. Protiv mi¬ 
šljenja sv. Alfonza drže drugi (Lehmkuhl, Ballerini, Noldin), da je 
slobodno ne samo drugoga moliti da ne pristupi dražbovanju ili da 
odustane od njega, nego i pogodbu o tom sklopiti (31). Nitko, 
vele, nema prava tražiti, da baš određene osobe sudjeluju kod dra¬ 
žbe; tek ima pravo tražiti, da se stvar odvija pravilno, bez varanja. 
Dražbovatelji se mogu slobodno međusobno i pogoditi o visini 
svote do koje će poći, tek ne smiju ići ispod najniže pravedne cijene. 
Nepravda se, istina, kod takova posla nc počinja, jer se polučuje 
pravedna cijena; ali postupak ipak ne odiše duhom ispravnosti. 

(30) Evictio-rem vincenđo auferre. Znači pravnu mogućnost uzeti stvar natrag 
od kupca, koji je n. pr. kupio ukradenu stvar. 

■(31) Sv. Alfonz, 1. 3, tr. V, n. 808; Noldin, II, str. 546. 

OSOBNI RAD 


Ako izvikivao bilo na koji način počini nepravdu prema natjecateljima, dužan, 
je na naknadu. To vrijedi i za dražbu gdje se istom ima ustanoviti cijena pu¬ 
tem Same dražbe. Ako se pak dražba obavlja tako, da prodavač sebi zadrži 
pravo ili povisiti cijenu ili povući predmet s dražbe, takova dražba gubi zna¬ 
čaj trgovine »na sreću«, jer prodavač i kupci mogu svoje probitke štititi po 
volji. 

2) Monopolska prodaja (monopolium) znači: isključivo pravo 
prodavati izvjesnu robu. Zakonski monopol (m. 
iuris) drži u nekim stvarima ili država sama, ili povlašteni pojedinci 
(društva). Cesto se provodi monopol stvarno (m. facti) bez za¬ 
konskog odobrenja. 

Zakonski je monopol (državni i privatni) moralno dozvoljen kao 
sredstvo kojim država vodi brigu za opće dobro. Dozvoljen je i 
stvarni monopol, ako ne ide iznad najviše cijene. Ali baš zato, jer se 
ovaj nezakonski monopol redovno znade izroditi u izrabljivački su¬ 
stav koji gazi i pravdu i ljubav, smatra se nesimpatičnom pojavom 
kapitalističkog društvenog uređenja. To isto vrijedi i za slične su¬ 
stave pod imenom trusta, ringa, kartela i si. (32). 

3) Povjerbena (povjerenička, komisionalna, agenturna) prodaja 
(venditio per proxenetas) nastaje, kad se obavlja preko 
drugih pojedinaca, bilo da oni taj posao vrše badava bilo za 
plaću, bilo u ime države bilo u ime privatnika. U svakom slučaju 
oni vrše posao u ime pravoga vlasnika kao njegovi ovlaštenici (ko- 
misionari, senzali, agenti). 

Njihova je dužnost: povjereni posao obaviti vjerno i savjesno, 
a zaradu predati vlasniku u čije ime posao vrše. Sebi mogu zadržati 
ne samo ugovorene postotke od prodajne cijene, nego i ono što im 
trgovci dadu ili odstupe u njihovu korist; imaju pravo na naknadu 
izvanrednih troškova. Povjerenu robu ne smiju kupiti za sebe, pa 
je poslije skuplje prodati, zadržavši razliku na cijeni za sebe. To bi 
išlo na štetu vlasnika, što jamačno nije bila njegova namjera, kad 
je svoju robu povjerio agentu ili senzalu. 

Isto vrijedi za osoblje što nabavlja potrebne stvari za kućni polrošak. Nekada 
trgovci daju nešto u novcu ili u naravi baš njima, a nekada otpuštaju na 
cijeni u korist gospodara koji nabavke plaća. To treba razlikovati i prema 
tome ocijeniti postupak osoblja, kad jedan dio zadržava za sebe. 

(32) Tangu ere y, n. dj. str. 362. 

VI) Uporabni ugovor (locatio-conductio) nastaje kad se kome 
daje uporaba kakove nepotrošne stvari na neko 
vrijeme i uz određenu cijenu. Prema raznolikosti upo¬ 
rabnih predmeta razlikujemo: 

a) pogodbu o najmu (Mietvertrag) ili z a k u p u u p o - 
g o d b u (Pachtvertrag), gdje se pokretna ili nepokretna stvar izdaje 
na uporabu i iskorišćivanje (locatio) (33). 

b) pogodbu radnje za plaću (conđuctio) gdje se netko 
obvezuje, da će za određenu plaću u novcu obavljati neki posao 
(Arbeitsvertrag, Lohnvertrag), ili da će nešto napraviti (Werk- 
vertrag) (34). 

Između uporabnog ugovora (bio to najam, bio zakup) i između ku¬ 
poprodajnog ugovora jedina je razlika: što ovdje nepotrošna stvar 
ne prelazi u vlasništvo unajmitelja ili zakupnika, kao što prelazi 
kod kupnje i prodaje. Ovdje ima on potpuno pravo služenja i uživa¬ 
nja stvari i svega što ona sobom nosi. Dužnost mu je: plaćati najam¬ 
ninu, čuvati stvar, naknaditi na predmetu možebitnu štetu nastalu 
njegovom krivnjom i točno se držati građanskih propisa što rade o 
toj vrsti pogodaba. 

Tko preuzme obvezu izvesti određeni posao (sagraditi kuću, cestu, 
sašiti odijelo i si.) — zove sc poduzetnik. On, istina, iznajmljuje 
svoju ladnju za plaću, ali u neku ruku nastupa i kao trgovac, jer 
pogodba obično glasi na gotovu stvar koju ima predati. U svemu se 
dužan držati sklopljene pogodbe: prema određenoj osnovi, u valja¬ 
nom gradivu, dovršiti posao u određeno vrijeme. Naručitelj 
(vlasnik) ima dužnost platiti na vrijeme pogođenu svotu, naplatiti 
veće preinake i preuzeti stvar kad je gotova i u redu pronađena. 
Cesto se za ovakove poslove raspisuje javni natječaj, osobito kod 
giadnja dižavnih zgrada. Možebitne nepredvidljive zapreke i sukobi 
imaju se rješavati prema građanskom zakoniku (35). 

Osobni rad. Najobičnija vrst pogodbe radnje za plaću jest iznajmlji¬ 
vanje vlastite radne snage za neko vrijeme u određenom poslu. To 
je osobni rad što ga vrše radnici u tvornici, na polju, u domu; 
zatim obrtnici, umjetnici, liječnici i dr. gdje je osobni rad predmet 
pogodbe. Prije smo rekli, da je čovjeku slobodno iznajmiti za 

(33) n. n. mj. str. 363. 

(34) § 1091 O. g. z. 

(35) § 1151 O. g. z. 

novac svoju radnu sposobnost, jer je gospodar svojih od Boga dobi¬ 
venih tjelesnih i duševnih moći. Čovjeku je to i potrebno, jer 
najveći dio čovječanstva uzdržava na taj način svoj život i podmiruje 
nužne potrebe. 

Na prirodu ove i ovakovc pogodbe ne gledaju svi stručnjaci jednako. 
Jedni je smatraju: a) uporabnom pogodbom, jednakom kao kad 
tko iznajmi drugomu vršaći stroj; b) drugi kupoprodajnom 
pogodbom, gdje jedan kupuje a drugi prodaje svoju radnu spo¬ 
sobnost; c) treći je shvaćaju kao pogodbu radi zajedničke koristi 
(contractus'societatis), gdje vlasnik sa svoje strane ulaže glavnicu, a 
radnik radnu sposobnost i gdje bi nastali proizvod imao biti zajed¬ 
ničko dobro. Četvrti kažu d) da se ovdje radi o neimenoj po¬ 
godbi: ja radim, a ti plati (facio ut des) ili: plaćam ti, da uradiš (do 
ut facias). Zaslugom socijalizma se stoljetna borba između gospodara 
i radnika razmahala do tolika stepena, da je evo u naše vrijeme naj¬ 
ozbiljnije ugrozila sav društveni život. S gospodarskog je polja prešla 
na političko i kulturno i kao izdanak u obliku ruskoga boljševizma 
postala najveći i najopasniji neprijatelj čovječanstva (36). 

Naše je gledanje na prirodu ovoga ugovora stav kršćanskoga solidarizma u 
svim socijalnim pitanjima. Smjernice papa Leona XIII. (»Rerum novarum« od, 
15. V. 1891.) i Pija XI. (»Quadragesimo anno« od 15. V. 1931.) daju načelna rje¬ 
šenja najtežega modernog pitanja našega života u jedino ispravnom obliku. 

Pravedna plaća. Središnje je pitanje u ovoj stvari'— pitanje p ra- 
vedne plaće za iznajmljeni vlastiti ručni r a d. 
Naplata duševnoga rada nije u pitanju, barem ni izdaleka u 
onom opsegu i važnosti kao za ručni rad, i ako pravednost i te na¬ 
plate dnevno iskače u sve jačem stupnju. Ugovorena plaća između 
vlasnika i radnika može biti dvostruka: a) dostatna za radni- 
kovu osobu, uključeno hrana, stan, odijelo i ostale najpreče po¬ 
trebe (merces individualis); b) dostatna za radnika i nje¬ 
govu obitelj, uključivši iste potrebe (merces familialis). Sto¬ 
jeći na gledištu da svaki radnik ima prirodno pravo na obiteljski 
život, odmah se javlja poteškoća: je li dužnost gospodara platiti rad¬ 
niku toliku plaću, da ovaj od nje može uzdržavati čitavu svoju, 
često mnogobrojnu obitelj? 

136) §§ 1153—1162 O. g. z. 


PRAVEDNA PLACA 

Radi toga valja razlikovati dvostruku obiteljsku plaću: 

a) najmanju (apsolutnu) t. j. plaću koja dostaje u redovnim pri¬ 
likama za uzdržavanje obitelji. To znači: s plaćom koju radnik do¬ 
biva, mora u redovnim prilikama moći ne samo sastavljati kraj s kra¬ 
jem, nego i uiedno udovoljavati obiteljskim obvezama, ako s jedne 
strane štedno živi, a s druge strane, ako žena i djeca nešto zarađuju; 

b) razmjernu (relativnu) t. j. plaću koja bi dostajala i u izvan¬ 
rednim prilikama za uzdržavanje čitave obitelji. Izvanredne prilike 
nastupaju, ako je n. pr. žena bolešljiva i za svaku posebnu privredu 
nesposobna, ako treba stare roditelje uzdržavati, ako bolest ne ispada 
iz kuće i si. 

Da li radniku pripada obiteljska plaća i koja, da li se kod određenja 
plaće ima uzeti u obzir stanje tvornice i poslodavca, da li osvrt na 
opće stanje u državi, pokrajini, gradu, selu, na dobu, zdravlje i spo¬ 
sobnost radnika? Svi su ovi elementi podvrgnuti uplivima mnogo¬ 
strukih vanjskih čimbenika, te tako promjenama koje lako mogu 
upi opasti ti ne samo poduzeće i vlasnika, nego napose i radnika do¬ 
vesti u bezizgledan položaj. Radi toga se ne smije u rješavanju 
ovoga pitanja postupati ni jednd strano, kako često čine i rad¬ 
nici i poslodavci imajući isključivo vlastite probitke pred očima, ni 
površno kako čine toliki nezvani i neupućeni, prilazeći k rješenju 
s mnogo predrasuda svoga jednostranog i strančarskog naziranja na 
svijet i život. 

U pitanju pravedne naplate rada, napose najamnog rada, i 
sami su neki katolički socijolozi stojali pod uplivom Marxove teorije 
o vrijednosti, odnosno nadvrijednosti, koja da ostaje radniku nena¬ 
plaćena i stvara uzrok svega socijalnoga zla u svijetu. (Vidi: Uše- 
ničnik, Principi socijologije, Zagreb [1921], str. 56). I u tom je 
važnom pitanju jasna riječ Pija XI. u enciklici »Quađragesimo anno«: 

»Vec je Leon XIII. mudro izrekao, da se pravedna odmjera plaće nema procje¬ 
njivati iz jednoga nego iz više gledišta. Njegove su riječi: »Da se ustanovi pra¬ 
vedna^ mjera plaće, treba razmotriti više uzroka« (Rerum novarum br. 17 ). 

.. Silno se varaju oni što ne dvoje o istinitosti načela, da je rad toliko vri¬ 
jedan i da mora biti onako plaćen, koliko su vrijedni plodovi iz njega nastali, 
i poradi toga da radnik imađe pravo tražiti sve ono što je njegovim radom 

proizvedeno. Kako je to daleko od istine, vidi se već iz onoga što smo razložili 
raspravljajući o kapitalu i radu.« 

»Kao što kod vlasništva tako i kod rada, a naročito onoga koji se drugom iz¬ 
najmljuje, treba osim osobnog ili individualnoga, promatrati i socijalno 
značenje ... Iz ovoga dvostrukog značenja prirođenog čovjekovu radu, slijede 

vrlo zamašne posljedice, koje moraju upravljati i određivali plaću, a) u prvom 
redu treba radniku dati takovu plaću, .koja je dostatna za izdržavanje njega 
i njegove obitelji; b) valja se obazirati i na snagu radnje i njezina 
poduzetnika. Nepravedno bi bilo zahtijevati pretjeranu plaću, koju radnja ne 
bi mogla podnijeti bez svoje propasti i, naravno, bez štete radnika, nastale iz 
te propasti«... c) »napokon treba veličinu plaće određivati i prema ekonom¬ 
skom dobru općenitosti... Ona (plaća) može imati vrlo dobar upliv ako 
se kreće u pravim granicama, ali i rđav ako iz tih granica izađe. Tko ne zna, 
da su premalene ili pretjerano velike plaće bile uzrokom, koji je radnike 
odbijao od rada? ... Socijalnoj je dakle pravednosti protivno, da se plaće rad¬ 
nika bez ikakva obzira na javno dobro, radi vlastita dobitka ili previše uma¬ 
njuju ili previše povećavaju.« 

»Neka se dakle složnim silama i naporima svi trude: i radnici i njihovi po¬ 
slovođe, da sve poteškoće i zapreke nadvladaju. U tako korisnu poslu neka im 
razborito dolazi u pomoć briga državnih vlasti. Ako bi radnja došla u bezizla¬ 
zan položaj, tad će dabome, biti potrebno vijećati: ima li se na započetu putu 
ustrajati, odnosno treba li radnicima pomoći na drugi način. U ovom važnom 
poslu neka među radnicima i poslovođama vlada i uspješno djeluje kišćansko 
sloga i prijateljstvo.« 

»Pravedan razmjer među plaćama vrši također veoma blagotvoran upliv. 
S njim je u uskom savezu pravedan razmjer među cijenama uz koje se 
prodavaju proizvodi raznih struka, kao na primjer zemljoradnički, industrijski 
i drugi. Ako se sve to bude dovodilo u sklad, razne će struke srasti i izrasti 
u jedno tijelo i jedna će drugoj kao udovi tijela, davati pomoć i usavršavanje. 
Jer socijalno-ekonomski će se položaj istom tada ustaliti i dobiti svoj ko¬ 
načni oblik, kad svi skupa kao i pojedinci dobiju od svih 
dobara koja čovjek može postići, bilo iz bogatih vrela 
prirode, bilo iz tehničkih umijeća, bilo n a p o k o n i z s o- 
■ c i j a 1 n o g uređenja ekonomskih prilika. Tih dobara mora biti 
toliko koliko je potrebno: ponajprije da se zadovolji potrebama i poštenoj 
udobnosti, zatim da se ljudi pridignu do onoga višeg životnog standarda, koji 
ne samo da vrlini nije na putu, nego joj u velikoj mjeri i koristi — ako se 
razborito postupa« (MOSK, n. mj. str. 33, 3-1). 

Na temelju naprijed i ovdje spomenutih izvoda iz papinskih enci¬ 
klika usvajamo ova načela kao praktična pravila: 

1) S naslova pravednosti pripada radniku plaća što po sudu razum¬ 
nih ljudi odgovara vrijednost uložena rada. Tražeći pravedan odnos 
uzima se obzir kako na radnika tako na poslodavca; to se u naše vri¬ 
jeme na približno obostrano zadovoljstvo postizava skupnim ili za¬ 
jedničkim (kolektivnim) ugovorima. 

2) Vrijednosti uložena rada odgovara uvijek barem najniža osobna 
plaća. To traži zamjenična pravednost: radnik daje poslodavcu svoju 
snagu, što mu mora biti naplaćeno barem toliko da i nadalje održi 


RADNIČKA PLACA 

na snazi svoju radnu sposobnost. Sv. Pismo kaže: Dostojan je radnik 
jela svoga (Mt 10, 10). Ali nije vrijedan samo svoga »jela«, jer niti 
je sav život čovječji u jelu niti mu je svrha života ispunjena tim, 
što se puki život ođržaje i produžuje. Ima čovjek i drugih visokih 
zadataka koje mu ovaj život postavlja. Zato: 

3) Opravdano je da radnik dobiva najmanju obiteljsku plaću za pri¬ 
stojno uzdržavanje obitelji. 

To je t. zv. najmanja obiteljska plaća (merces familialis absoluta) 
na koju radnik ima pravo na osnovu ljudske prirode, po kojoj teži 
za osnutkom obitelji. A kako obitelji ne bi mogao uzdržavati svojom 
osobnom plaćom, opravdano je da dobiva obiteljsku. Prigovor: da bi 
tako za osobni posao radnik dobivao obiteljsku plaću, što ne stoji u 
razmjeru — nije na mjestu. Rad je naime radniku sredstvo za po¬ 
kriće redovitih potreba, a među redovne se potrebe opravdano broji 
normalno uzdržavanje obitelji. Razmjer se dakle mora uspostaviti: 
radom treba da udovolji potrebama obitelji, valja zato da im sred¬ 
stvo (rad) odgovara; a odgovarat će onda, kad rad bude pretvoren u 
plaću koja pokriva potrebe. 

4) Poželjno je da se radnicima osigura i razmjerna (relativna) obi¬ 
teljska plaća. Teško bi se dalo utvrditi, da je poslodavac na takovu 
plaću dužan po načelu uzajamne pravednosti. Ali pošto su potrebe 
često toliko teške i neophodne, radnik pak u nemogućnosti da im 
s redovnim svojim prihodima zadovolji, nema drugoga načina, nego 
da jedino sredstvo uzdržavanja — rad — bude dovedeno na onu 
visinu, na kojoj će ono, pretvoreno u plaću, moći pokrivati potrebe. 
U tom nastojanju treba da zajednički sudjeluju poslodavci i država; 
u njemu će se pokazati da društvo i pojedinci cijene čovjeka 
kao razumno biće i da ga ne izjednačuju sa strojem. 

Stvarno se na tom putu već mnogo učinilo. Istina, najviše u posljed¬ 
njih nekoliko desetljeća, pod pritiskom radničkih pokreta (štrajkova), 
pod uplivom misli iz papinskih enciklika i po nastojanju saborskih 
(parlamentarnih) radničkih zastupnika. Ali treba poći još dalje. Mi 
smo na prekretnici iz kapitalističkog sustava u sustav socijalne 
pravde. Ne mislimo, da će na zemlji-doskora zasinuti raj, ali oprav¬ 
dano želimo i očekujemo, da će biti više pravednosti u svijetu među 
narodima, više ljubavi a manje sebičnosti kod podjele zemaljskih 
dobara. Na koji se način može društveni život u svijetu približiti 
pravednijem i stvarno ispravnijem odnosu nego što je ovaj današnji 

— nicali su i niču raznovrsni prijedlozi. Nešto se od toga pogđjegdje 
provodi u život. Jedno je sigurno: tražiti posvemašnju jednakost 
sviju i misliti da se ona u ljudskom životu dade provesti, niti je 
teoretski opravdano niti praktički provedivo. Pokus u Rusiji otvorio 
je oči čitavom svijetu. I zato je socijalistički zahtjev, da se uopće 
ukine sustav naplate za rad — neprovediv, jer je neprirodan. Taj 
će sustav ostati na snazi dok su ljudi ljudi; naša je pak dužnost da 
ga učinimo što blažim, pravednijim i čovjeka dostojnim. Za tim ci¬ 
ljem idu: 

a) nagrade radnicima za izvrstan rad. Stvar je po sebi dobra, 
jer se tim potiče marljivost, točnost, štedljivost kod radnika. Tek to 
nastojanje ne smije prijeći granicu i postati rekorderstvo kao »sta- 
hanovština« u Rusiji; 

b) potpore sa strane poslodavaca, privatnika i države. Ovi sva- 
kogodišnji prinosi omogućuju izgradnje i uzdržavanje zdravih rad¬ 
ničkih stanova, oporavilišta, skloništa i si.; 

c) sudjelovanje na dohotku. I ako na diobi dohotka ne¬ 
maju radnici strogoga prava, pametno je i pohvalno uvesti običaj, 
da godišnje ili polugodišnje svi radnici prime iz dohodka poduzeća 
izvjesnu svotu u novcu kao izvanrednu nagradu ili pripomoć. Gdje¬ 
god su poslodavci tako postupali, nisu se pokajali; 

d) skupni (kolektivni) ugovori prema kojima se spora¬ 
zumno ustanovljuje ne samo plaća, nego i sve druge okolnosti što se 
tiču rada i radničkih potreba (između radnika i poslodavca) u jed¬ 
nom poduzeću; 

e) radnička društva za omladinu, žene, muškarce u kojima 
se promiče ne samo ispravan vjerski i domovinski odgoj, nego i 
usavršenje u stručnoj spremi; 

f) radnički pokreti (stricke-štrajk) u najviše slučajeva izbi¬ 
jaju radi poboljšanja radničkih plaća. To su navalni štrajkovi 
(operistitia offensiva), gdje se ide za boljim i povoljnijim stanjem,, 
za razliku od obrambenih štrajkova (operistitia defensiva), 
gdje se radnici štrajkom izbavljaju iz nesnosna i čovjeka nedostojna 
položaja. Bilo je mišljenja (Treiz, Fournelle) da su samo obrambeni 
štrajkovi moralno dozvoljeni, a navalni da nijesu, jer sliče pobuni, 
pogoduju nemarnosti i postaju neko sredstvo straha i prijetnje. No 
danas je općenit nazor, da je pokret radnika (štrajk) opravdano i 

dozvoljeno sredstvo radničke borbe, ako za nj postoje opravdani 
razlozi i ako se vodi poštenim sredstvima za poštenu svrhu (37). 

Bilješka. Ženski se rad ne smije manje plaćati, samo zato jer je ženski. Gdje 
žena radi isti posao i jednako ga obavlja kao muškarac, pravedno je 
da bude jednako plaćena. Njoj ne pripada obiteljska plaća, jer obitelj osniva 
i uzdržava muškarac. Ali njoj i ne pristaje svaki posao što ga muškarac vrši, 
jer se tome protivi nježniji ustroj njezina tijela. Ako ga ona ipak poduzima 
protiv svojih sila, mora biti pripravna da bude slabije plaćena radi slabije 
kakvoće rada. Najbolje je nastojati,, da žena-majka ne ide iz kuće za poslom 
kao zaradom, nego da se sva posveti kućnom radu i odgoju djece. 

VII) Ugovor o zajednici dobara (ortačka pogodba, contractus socie- 
talis) nastaje kad se dvojica ili više njih udruže da 
ulažu svoj trud ili također i svoje stvari radi 
zajedničke koristi (privređivanja). 

Da li jedan ulaže svoj novac a drugi svoj trud, da li sav imetak ili 
samo jedan dio, da li obojica sudjeluju podjednako ili ne — svejedno 
je; svaki ima pravo primiti dio dobitka polag ortačkog ugovora. Po¬ 
sebni trgovački i politički zakoni određuju kako se ima ustanoviti, 
ortačka pogodba među trgovcima, upisati u nadležne knjige i javno 
oglasiti (38). Njihov je broj u današnjem privrednom životu vrlo 
velik. 

Glavne crte po kojima se dijele ortačka društva jesu ove: 

a) opće ili posebno: ulaže sav kapital ili jedan dio; zahvaća, 
sav posao ili određeni dio; 

b) građansko ili trgovačko: ide za dohodkom bez trgova¬ 
nja, n. pr. osniva đačke internate, ili ga postizava na trgovački način; 

c) skupno (kolektivno) ili bezimeno (anonimno): 
kad pojedinci rade i jamče pod svojim zajedničkim imenom, ili kad 
vade pod imenom društva, a jamče do visine svog udjela; 

d) dionička ili komanditna: gdje se pojedinci (dioničari) 
broje i vrijede prema veličini svoga udjela — ili gdje jedan dio dio¬ 
ničara jamči neograničeno, a drugi samo dijelom. 

Moralna dopuštenost osnivati ovakova društva i'sudjelovati u njima, 
ovisi o svrsi koju imadu. Poštena svrha opravdava im opstanak,. 

1 (37) Biederlack Jos, ZfKTh (1910), str. 286; Hrašćanec đr. Rudolf: 

\ Radnici u pokretu, Zagreb (1941). str. 51. 

\ (38) §§• 1175, 1179 O. g. z. 

OSIGURANJE 


rad i diobu zarade »pro rata«; naprotiv nedozvoljena svrha 
lišava u savjesti obveze i daljnjega sudjelovanja; nepravedna 
svrha ih povrh toga veže na naknadu štete. 


Pogodbe ove vrsti su po prirodi prikladne za velike podhvate, dosljedno i za 
velike dobitke. U naše vrijeme oslabljenog moralnog osjećaja za povredu pra¬ 
vednosti, pod krinkom ispravno sastavljenih ovakovih društava, vršile su se 
u privrednom svijetu ogromne nepravde i varanja, upropašcivali pojedinci, 
obitelji i čitavi slojevi. Na to se s pravom tuži enciklika >Quadiagesimo 
anno«' (39). Kako se i na koji način vrše prevare na ovom polju, izvješćuje 

Tanquerey (40). 


Pogodbe sa svrhom da drugomu pruže veću sigurnost i tako pojačaju 
tovu pogodbu, imaju značaj pripomoć ne pogodbe (con- 
tractus subsidiarii). Takove su pogodbe: ajjamčevna (mjenična, 
fideiiussio), gdje se tko obvezuje da će izvršiti obvezu, ako je dužnik 
ne izvrši (41); b) založna (pignus) kad dužnik vjerovniku preda 
kakovu pokretnu stvar za sigurnost svoga duga; c) h i p ote k a r n a 
kad dužnik dozvoli vjerovniku, da stvarno optereti cio ili neki dio 
njegove nepokretne imovine kao osiguranje za svoje tražbine. 

VIII) Izmjena novca (cambium) u mjenjačnicama obavlja se danas 
uz izvjesnu malu naplatu. Bilo kod ručne izmjene (kune u marke, 
papir u zlato), bilo kod prenosne izmjene (dostava iz jednoga 
mjesta u drugo za kratko ili za duže vrijeme) — uvijek je slobodno 
za obavljeni posao uzeti primjerenu nagradu, kako to opće uvjerenje 
suglasno odobrava. 

1 kod toga se posla valja čuvati nepravilnih i nepravednih postupaka 
i držati građanskih zakona, koji u zemlji vrijede. Lakoća zarade za 
vodi mnogoga na staze, koje ga znadu dovesti — onkraj brave (va¬ 
lutni kriomčari). 


§ 3. DVOSTRANI UGOVORI S NEIZVJESNIM UČINKOM 

To su pogodbe na sreću (contractus aleatorii), gdje je pred¬ 
metom ugovora nada na kakovu još neizvjesnu korist. One vezu 
svoj učinak na neizvjesnost: ili će se on istom u budućnosti dogoditi 
(osiguranje), ili se već zbio, ali je nepoznat (oklada). Kod jednih po- 


(39) MOSK br. 1/2, Zagreb (1934), str. 38, 43, 44. 

(40) N. dj. br. 893 i si. str. 451. 

(41) Klericima zabranjeno prema kan. 137 C. Z 

stoji neizvjesnost samo za jednu stranku (lutrija), a kod drugih za 
obadvije (karte). Najobičnije pogodbe na sreću jesu: osiguranje* igra, 
oklada, lutrija, burza. 

1) Osiguranje (assecuratio) je pogodba prema kojoj se netko uz 
stalnu godišnju nagradu obvezuje drugome na¬ 
doknaditi štetu, ako ga slučajno zadesi. Predmet 
pogodbe je nezgoda koja se može dogoditi (požar, tuča, brodolom 
i si.), ali se ne mora dogoditi. Zato se ni ne može ova vrst pogodbe 
ubrojiti među kupoprodajne (De Lugo), jer će se učinak ostvariti 
tek možda u budućnosti, a možda ni ne će; ostaje neizvjestan. A baš 
se radi neizvjesna učinka za obojicu i broji među pogodbe na 
sreću (42). 

Osiguravanje je kao pogodba istom od 14. vijeka polagano ulazilo u život. 
Prvo je društvo za osiguranje protiv požara osnovano istom god. 1684. u Lon¬ 
donu. Stari su teško shvaćali, da je osiguranje od požara »aiiquid pretio aesti- 
mabile«. Danas se posvuda šire društva ove vrsti na veliku korist čovječan¬ 
stva. Osim osiguranja zgrada protiv požara, usjeva protiv tuče, robe i po¬ 
kućstva protiv krađe i dr. od velike je socijalne važnosti osiguranje ljudskoga 
života općenito, a napose za radnike izvrgnute mnogim opasnostima. 

Opće životno osiguranje se provodi tako da osigurninu 
dobivaju: a) nasljednici nakon smrti osiguranika; b) o s i g u- 
r anik sam, ako navrši određenu (ustanovljenu) godinu života. 

Radničko osiguran j e uzima u obzir slučajeve bolesti, ne¬ 
sreće, nesposobnosti, starosti, smrti pri poslu. Danas već u mnogim 
državama postoji obvezatno zakonsko radničko osiguranje za slučaj 
nesreće. Solidna društva za osiguranje provode svoj posao oprezno 
i savjesno, zato je u poslu s njima potrebno u svim pojedinostima 
slijediti utanačene propise i preuzete obveze. Napose valja primije¬ 
titi, da su ljudi kad osiguravaju život, u napasti da zakinu društvo 
na taj način, što nastoje zatajiti koju tu okolnost iz svoga života sebi 
u korist, da tim postignu smanjenje godišnje uplate (premije). 
Gdje bi varka bitno utjecala na pogodbu, očito bi je poništavala, 
a varalicu bi vezala na naknadu. No često se događa da je varka 
samo od sporedna značenja, pa s toga nema upliva na valjanost 
i vrijednost skopljena osiguranja. Radi takovih varki, nema razloga 
uznemirivati savjesti vjernika. 


(42) Protivno tvrdi: Koch dr. A., Moraltheologie. § 149. 

Pogodba osiguranja je pravedna i obavezna uz ove uvjete: 

a) ako postoji pravedan razmjer između godišnje uplate i po¬ 
gibli u kojoj se nalazi osigurana stvar; 

b) ako je pravo stanje stvari izloženo iskreno i pošteno, a nije 
prešućena nijedna važna okolnost, zbog koje možda ne bi došlo do 
osiguranja. U potonjem je slučaju pogodba po prirodnom pravu ni¬ 
štavna; građanski je zakon negdje poništuje, a negdje samo podvr¬ 
gava razvrgnuću; 

c) ako se društvo i osiguranik strogo drže kako ugovorenih 
uvjeta, tako općih zakonskih propisa. 

Di'uštvo ne mora imati toliku zalihu .novaca koliko iznose sva osi¬ 
guranja zajedno, jer nije vjerojatno, da će sve osigurane stvari na- 
jedamput propasti i društvo morati sve najednom isplatiti. Ali nema 
prava na uplatu premija, ako doista nema mogućnosti da le- 
dovito nadoknadi preuzetu možebitnu štetu. Ako to osiguranik znade 
pod izvjesno, može prekinuti sklopljenu pogodbu i tražiti drugdje 
potpuno osiguranje svoje stvari. Za slučaj štete dužno je društvo 
odmah ispitati stvar i nadoknaditi cijelu štetu što prije, bez suda 
i natezanja. Ako je stvar samo djelomično oštećena, naknada 
se ravna prema procjeni stvarne štete. Za slučaj da jc osiguianik 
sam prouzročio štetu, nije društvo dužno na naknadu, ako je to po¬ 
činio netko treći, društvo će naknaditi, ali protiv trećega ima pravo 
podići tužbu na odštetu. Dogodi li se zabluda kod sklapanja osigu- 
lanja, postupak teče po pravilima što vrijede za zablude kod ugo¬ 
vora uopće. 

II) Igra (ludus) kao pogodba u kojoj će pobjednik za nagradu 
dobiti neku stvar ili izvjesnu svotu novaca, može biti tro¬ 
vrsna: a) žrijeb ili kocka — gdje sve ovisi o pukom slučaju, 
b) društvena igra — gdje sve ovisi o spretnosti igrača (sah, 
biljar, tenis), c) m j e š o v i t a igra — gdje uspjeh ovisi o jednom 
i o drugom (igra na karte). 

Igra ima prvenstveno služiti za odmor i okrepu, pa i igra na ovaj 
način. Ako je umjeren novčani iznos za koji se igra, ako je igra 
poštena i u sebi i s obzirom na okolnosti (mjesto, vrijeme, osobe, na¬ 
čin) — slobodno se može vršiti. To vrijedi za sve i svakoga, pa 
i kad se igra samo radi zabave, a ne radi nekoga dobitka (43). 

(43) Za klerike vrijedi propis kanona 138 C. Z. 

-Javna igra na veliko, neograničeno i neumjereno (hazardne igre po svjetskim 
igračnicama a la Monte Carlo) nije dozvoljena; ona je najbliži povod, a često 
izravni uzrok velikih grijeha (nemar za obitelj, strastvenost, rasipnost, pijan¬ 
stvo, prevare, samoubijstva). Griješe i vlasnici i voditelji ovakova posla. Po 
mišljenju nekih (No 1 din, 11)563): »ad summum tolerari posset cooperatio ad 
maiora mala đireete impedienda« t. j. može se i u njima trpjeti igra, da se 
spriječi potajno hazardno igranje bez nadzora vlasti. 

Uvjeti za pravednu igru jesu: 

a) da se odvija po pravilima igre, pošteno, bez varanja; 

b) da su igrači manje više jednaki. Inače nema pravoga predmeta 
igre •— neizvjesnosti učinka — pa nevježa nije dužan »majstora« 
platiti; ali ako je na to upozoren ipak sjeo s njim igrati, posljedice 
ima sebi sam pripisati; 

c) da k igri pristupaju slobodno, vlastitom odlukom. Pijan, luckast 
ili zastrašen čovjek nije dužan platiti ako izgubi; ali može zadržati 
novac ako dobije; on drugome nije nanio nepravde; 

d) da doista ima pravo raspolagati s onim što daje na igru. Zato do¬ 
bitnik u igri mora vratiti novac druge osobe, koji je tko nepovlasno 
z-akartao, ako mu je ta okolnost bila poznata; od svoga pak suigrača 
može tražiti dobiveni novac, ako taj ima kakova svoga imetka. 

III) Lutrija (loteria) je pogodba gdje tko za određenu svotu 
novca stiče pravo da može dobiti neku stvar, 
ako mu sreća posluži. Po sebi je dozvoljena, jer se i tu 
dade sačuvati omjer između cijene srećke i kupljene nade na dobit, 
i jer se može posao provesti pošteno, bez varanja. 

Obično su javnosti poznate (exposilae) stvari što se dobivaju na lu¬ 
triji; s njima se pravi preporuka i privlače kupci srećaka; njima se 
za male svote stavlja u izgled velik dobitak. To znade biti za mno¬ 
goga odviše zamamno i zavesti ga na misao, da bi se na lak način 
moglo bez rada dobro živjeti. Zato je u nekim državama za prire¬ 
đivanje javnih lutrija potrebna dozvola vlasti- To je dobro; i onako 
je nerijetko po koja lutrija nečasno svršila radi ljudskog nepoštenja. 
Ako je uz to još nosila kakovu crkvenu oznaku, sramota je i šteta 
bila i .veća! Zato nije u probitku Crkve da se njezine svrhe promiču 
ovim sredstvom. 

i Državna se lutrija vodi pod nadzorom države, onemogućuje prevare, 

i jamči za sigurnu isplatu s jedne, a razmjerno je unosan državni pri- 

I hod s di'uge strane, zato je pravedna i slobodna. 


i 

i 

i 

IV) Oklada (sponsio) nastaje kad dvojica ili vise njih u 
neizvjesnosti o nekoj stvari, odrede nagradu 
onome koji je pogodi ili izvede. Kod prave oklade 
nastaje dvostrana pogodba, koja svakoga veže ex mstitia. Ako se 
netko zarekne, da će za po sata prevaliti pješke 4 kilometra, pa se 
obveže dati 100 Kuna u dobrotvorne svrhe, to nije oklada nego sa¬ 
movoljno oporezovanje. Ali ako se tko doista kladi, a nema namjere 
da se obveže, nema oklade, jer nema obveze; naprotiv tko se 
kladi, a nema namjere da plati, sklopio je pravu okladu, jer se 
obvezao; ako dobije može nagradu zadržati, dok je u prvom slučaju 
mora vratiti, jer stvarno nema pogodbe gdje nema obveze. 

Slobodno je sklopiti okladu: 

a) kad se radi iz poštene namjere o poštenoj stvari (zabava, 
utvrđenje istine, poticaj na čin si.). Sve što potiče na moralno nedo¬ 
zvoljen čin, ne može biti predmet oklade (krađa, opijanje i si.); 

b) kad je nesigurnost o stvari s obje strane jednaka. Znade li 
jedan stvar za sigurno, ne može sklopiti valjane oklade, ako to dru¬ 
gomu zataji; ali može, ako mu to saopći, a ovaj se unatoč toga kladi. 
No to nije više oklada nego obećana nagrada; 

c) kad se radi o primjerenoj okladnoj svoti, podjednakoj s obje 
strane. Sve što u tom pogledu ide preko mjere, vodi k rasipnosti, 
vrijeđa ljubav, krši pravednost i nije dozvoljeno. 

Veliki učitelji morala sv. Anlonin i sv. Alton/. M, de Liguori ne vide kod ljudi 
sklonih na oklade kršćanskoga duha, nego iz njih, vele, izbija duh ispraznosti 
i raspuštenosti. To je vrijedno zapamtiti (44). 

V) Burza (borse, burse) kao uredba novijega vremena ne predstavlja 
samo mjesto, središte ili tržište gdje se provode veliki trgovački 
poslovi, nego znači: skup ljudi koji se tim poslovima bave. 
Dvije su uglavnom vrsti burzovnih poslova: a) n o v c a n a burza, 
gdje se prodaju i kupuju: novčane vrijednosti (efekti), gotov novac, 
obveznice, dionice i si.; b) trgovačka burza, gdje se trzi ra¬ 
znovrsnom robom (žito, ulje, pamuk, petrolej i dr.). 

Osim dnevnih kupnja i prodaja (de presenti, Kassa-Geschaf e), 
na jednoj se i na drugoj obično sklapaju poslovi na rok (ad 
terminum, Termin-Geschafte). Ta., rok mogu kupac i prodavač 
između sebe slobodno utanačiti (nakon 1 Oj 3 mjeseca), a mom. se 

(44) S v. Alionz M. Theol. moral. lib. III, n. 869. 

držati službenog burzovnog roka: 15. (»medio«) ili 30. (»ultimo«) u 
mjesecu. Isplata ima uslijediti onoga dana i to: 

a) razlika u cijeni od dana kupnje do dana isplate. Ako je 
Petar kupio od Pavla dionice dana 1. veljače za 100.000 Kuna, 
razliku će u cijeni tih dionica na dan 1. svibnja platiti bilo Petar 
Pavlu, bilo obratno; 

b) ugovorena nagrada za slučaj da kupac sebi pridrži pravo 
odustati od kupnje dan prije utanačena roka. Ako ugovore nagradu 
od 10.000 Kuna, mora je kupac isplatiti, ako se posluži svojim pra¬ 
vom i odustane od kupnje. A odustat će i rado će isplatiti 10.000 
Kuna, ako vidi, da bi kupnjom prije 2 mjeseca pogođene robe, št.e- 
tovao dvostruko ili trostruko više. Naprotiv: ostat će kod pogodbe 
ako vidi, da je roba u cijeni poskočila. 

Otud se vidi, da za burzijanske poslove treba imati mnogo spreme i okretnosti. 
Spekulacije s promjenama cijena robi donijele su mnogome velik imetak, ali 
su i gdjekojega stjerale na prosjački štap ili dovele do samoubijstva. Kako se 
redovno radi o velikim svotama, mnogi se pojedinac ne žaca nečasnih sred¬ 
stava, samo da spasi svoju a upropasti tuđu stvar. Burzijanci nisu na dobrom 
glasu. 

Sa svim tim valja reći: burzovni su poslovi po sebi do¬ 
zvoljeni; zbog posebnih prilika postaju katkada 
zabranjeni. 

Po sebi su dozvoljeni, jer nisu drugo nego vrst kupoprodaje; a ne¬ 
dozvoljeni postaju kad pojedinci stanu varati (šire krive glasine o 
poduzeću, potplaćuju novinare da pišu neistine o državi, dioničkom 
društvu, pojedincima, stvaraju fingirana društva i si.)- Tim nečasnim 
i nepravednim postupcima ne mogu ni države posve stati na kraj, 
zato neke (Njemačka) ne priznaju pogodaba na rok (45). 

Katolički dušobrižnik ne smije danas braniti svojim vjernicima po¬ 
slove na burzi, pa te poslove na taj način prepustiti isključivo Žido¬ 
vima i nesavjesnim pojedincima. Neka i katolici rade, ali oprezno 
i pošteno. Što više: neka nastoje stvoriti društvo savjesnih burzovnih 
trgovaca da i u tom poslu pobijede načela kršćanskog morala. Za 
svećenike je Crkva izdala zabranu sudjelovanja na burzi preko 
S. Off. još 15. IV. 1885., a obnovila ju je u novom crkvenom Zako¬ 
niku kan. 142. 

<45) Oswalđ von N e 11-B r e u n i n g, Grundziige der Borsenmora), Freiburg 
i- B. (1928); St. D e ž e 1 i ć, Burze i burzovni poslovi, Zagreb (1928). 

POGLAVLJE V.: KREPOST PRAVEDNOSTI 

§ 1. POJAM I RAZDIOBA 

1 . — Stožernu krepost pravednosti smo definirali: trajno raspo¬ 
loženje po kojemu netko i m a stalnu i nepok o- 
lebljivu volju dati svakomu svoje (pravo). 

trajno raspoloženje: označuje stanje (habitus) u subjektu, po ko¬ 
jem su duševne moći uvijek djelotvorno raspoložene i to stalno i nepokoleb¬ 
ljivo. Nema dakle kreposti (pravednosti) u čovjeka koji od kad do kad učini 
po koje pravedno djelo; traži se ustrajna i neslomljiva volja, izvježbana i 

oprobana u svim prilikama; ... 

volja: označuje duševnu moć koja je nosilac stanja (trajnog raspoloženja), 
kako je razum nosilac kreposti razboritosti. Razum i ovdje svijetli i pomaže, 
ali uz natprirodno svijetlo vjere; uz djelatnu milost i iz natprirodnih motiva 

id.e volja na djelo;. . 

dati svakome svoje: označuje predmet ove kreposti t. . 1 . tuđe pravo 
i to svakome bez iznimke i na potpun način (ad aequalitatem), da se ne dade 
ni više ni manje, već onoliko koliko strogo pravo tiaži. 

Pravednost je krepost u punom značenju pojma. Kreposnu je ono 
djelovanje, koje stalno promiče dobro i čovjeka čini dobrim. To 
postizava ’tko slijedi pravila, što ih razum prokazuje svakomu u 
radu. Kad dakle pravednost ide za tim da’ svakomu, dade svoje piema 
razumnom sudu, ona ljudsko djelovanje vodi k dobru, drži ga na 
dobrom putu i stvara kreposne ljude. Na tom se putu baš najviše 
pokazuje kreposna dobrota pojedinca^ (1). Sv. Josipa zove sv. Pismo 
»pravednim« i hoće tim označiti u njemu puninu kreposna djelovanja. 
Njezina su svojstva: a) da je u odnosu prema drugomu. Za 
nikoga se ne kaže da je pravedan prema sebi samome, jer se vlastiti 
čin mora omjeriti s tuđim pravom, da se može označiti piavednim 
ili nepravednim (2); b) da drugi ima strogo pravo (debitum 
legale). Amo se ne može brojiti moralno pravo, što n. pr. s obzi¬ 
rom na dobra kojima upravlja otac ili muž, nastaje iz obveze ljubavi 
između oca i sina, muža i žene; c) da se tuđe pravo vrši potpuno 
(ad aequalitatem), kako je gore rečeno (3). 

(1) »Ex iustitia praecipue viri boni nominantur«, Cicero, De officns, 1. 1. 

(2) »Ad iustitiam pertinet ređđere ius suum unicuique, supposita tamen diver- 
sitate unius ad alterum; si enim šibi det quođ šibi debetur, non proprie vo- 
catur hoc iustum«. S. theol. II-II, q. 57, a. 4 ad 1. 

(3) S. theol. II-II, q- 58, a. 2, 3, 11. 


Aristotel je nazvao pravednost — općom kreposti. To sv. Toma 
tumači ovako: pravednost se uvijek obazire na drugoga, bilo da ga 
upravlja k dobru ukoliko je pojedinac, bilo ukoliko je član zajednice. 
Svako dobro djelo pojedinca služi i za dobro zajednice. Zato svaka 
krepost ukoliko ide za nekim dobrom u životu pojedinca ili njegova 
bližnjega, stvarno promiče dobro zajednice. Tako se čin svake kre¬ 
posti može u neku ruku svrstati pod pravednost, jer promiče dobro 
zajednice. Stoga se gledišta može pravednost nazvati općom ili za¬ 
konskom (legalis) kreposti, jer zakon uređuje opće dobro, a čovjek 
vršeći zakon u svom kreposnom djelovanju, radi za opće dobro (4). 
Tim se ne misli reći, da je pravednost bitno isto s ostalim krepo¬ 
stima (5); ona ima svoj formalni i materijalni predmet, koji je razli¬ 
kuje od drugih kreposti. Osim toga je ona u volji kao u nosiocu, dok 
je razboritost u razumu, a hrabrost i umjerenost u osjetilnoj moći. 

2. — Predmet pravednosti je strogo tuđe pravo ukoliko dolazi do 
izražaja kao dobro djelo, kad se točno vrši prema drugomu. 

Stvarni (materijalni) je i to daljnji predmet: izvanjski čin ili 
stvar koja drugom pripada; bliži je: čin kojim se utvrđuje tuđe 
pravo. 

Pravednost se neposredno dotiče izvanjskoga ljudskoga dj e 1 o v a- 
n j a; po njemu ovisi čovjek od čovjeka, vežese jedan s drugim. Sve 
se druge kreposti prvenstveno i stvarno tiču same osobe koja 
vrši kreposno djelo, samo je pravednost neposredno usmjerena 
prema drugomu. Dodir se s drugim (bližnjim) ne uspostavlja unu¬ 
trašnjim, nego izvanjskim činima. Unutrašnji se čin omeđuje na 
samu osobu koja ga izvodi; samo iznimno i posredno (preko drugih 
kreposti) može pravednost utjecati na unutrašnje čine. 

Oblikovni je predmet: u prvom redu (formale quod) pravednost 
t. j. pravedno izjednačenje prava s jedne, a dužnosti s druge strane 
(ius passivum); u drugom redu (formale quo): neposredna bliža 
pobuda (motiv), radi koje se izvršuje to pravedno izjednačenje. 
Ta pobuda stoji u posebnoj vrijednosti, ljepoti i dobroti, što se na¬ 
lazi u svakom djelu koje ide za tim: dati drugomu što' mu pripada. 
Drugim riječima: formalni je predmet pravednosti uvijek u odnosu 

(4) A r i s t o t. Ethic. 1. 5, c. 1 »iustitia est omnis virtus«; S. theol. II-II, q. 58. a. 5. 

(5) S. theol. II-II, q. 58, a. 6. 

prema drugomu (t. j. izvan nosioca), dok je kod drugih kreposti 
predmet uvijek u odnosu prema nosiocu. Dakle: što je pravedno, 
prvenstveno je dobro za drugoga (»ad alterum«), a tek u drugom 
redu za nosioca (»ad nos«). 

Pravedan čovjek vrši djelo, jer mu je dužnost. Svijest dužnosti (»ratio 
debiti«) spoznaje on kao vršenje dobra; djelo mu je pravedno i onda 
kad je izvršeno bez obzira na vlastitu svijest, namjeru, okolnosti ili 
motiv, samo ako je tuđem pravu udovoljeno onako i onoliko koliko 
treba (»ad aequalitatem«). To je ona stvarna srednja mjera 
(medium rei), specifična osebina kreposti pravednosti. Glavno je da 
svaka stvar ili izvedeno djelo sačuva omjer prema drugoj osobi, koja 
traži svoje pravo. I kad treba radniku platiti pogođenu plaću ili dati 
zasluženu nagradu, ne dolazi u račun okolnost: imam li ja odkuda 
platiti ili nemam, da li je radnik potreban ili nije. Pravednost 
zahtijeva da se plati toliko, koliko je pogođeno ili koliko iznosi pra¬ 
vedna nagrada za obavljeni čin. Dakako — daleko je od nas pomisao,, 
da bi nazvali pravednim (u moralnom smislu t. j. dobrim) djelo 
koje razum ne može odobriti; tek želimo napose naglasiti, da srednja 
mjera ne ovisi o razumnoj ocjeni kao kod drugih kreposti, nego da 
se ravna prema objektivnoj prirodi i stanju stvari. 

3. — Nosilac pravednosti (subjekt) je volja, koja ravna čovjeka u 
odnosima prema drugomu. Pravednima postajemo kad činimo 
što je pravo, a pod uplivom razumne težnje za ostvarenjem 
pravednosti. Makar da samo razum može upoznati sredstva do svrhe, 
srediti, odrediti i uskladiti raznovrsne odnose pojedinca prema dru¬ 
gima, ne zovemo pravednim onoga koji spoznaje što treba či¬ 
niti, nego onoga koji to i z v r š u j e. Pravednost ne ide za spozna¬ 
jom, nego za djelovanjem; djelovanje pak ne spada na razumsku, 
moć, nego na moć težnje (appetitus), koja može obuhvatiti njezin 
predmet (odnos prema drugom). A taj predmet ne može obuhvatiti 
osjetilna, nego samo razumna težnja t. j. volja (6). 

4. — Pravednost se razlikuje kao krepost: 

a) od bogoslov skih kreposti — po predmetu: tamo nestvoreno- 
(Bog), ovdje stvoreno dobro (dati svakome svoje); tamo se djelova- 

( 6 ) Ondje a. 4, ad 2; Tanquerey drži, da je volja nosiocem i hrabrosti i 
umjerenosti, n. dj. sv. III, str. 11. 

nje izravno dotiče konačne svrhe, ovdje imamo djelovanje što je tek 
-sredstvo do nje; 

b) od ostalih stožernih kreposti: a) po predmetu. Kod njih se 
djelovanje prvenstveno osvrće na nosioca (»ad nos«), ovdje pak na 
bližnjega (»ad alterum«); b) po nosiocu. Razboritost je u razumu 
hraorost i umjerenost u osjetilnoj moći, a pravednost u volji; 

c) svima je moralnim krepostima srednja mjera (medium ra- 
tioms) samo razum; jedino pravednost ima stvarnu srednju mjeru 

U) Od ljubavi prema Bogu i bližnjemu. Osnovica je ljubavi j e- 
a instvo s bližnjim po prirodi, s Bogom po konačnoj'svrsi i mi¬ 
losti u Kristu, dok je pravednosti osnovica različnos't osobe od 
osobe (individualnost). Razlikuje se zatim po.motivu zbog kojega se 
na drugoga obraća: ljubav daje, jer tim želi dobro, a pravednost 
aaje, jer v r s i dužnost. Otud kod povrede pravednosti obveza na 

naknadu, sto ljubav ne traži (»non guaerit quae sua sunt«, 1 Kor 
Jo, 10 ). 

5 ‘ ~7 Kad sv - Toma kaže - da je pravednost posebna krepost, želi 
naglasiti njezin značaj po kojem se ona odnosi prema općem dobru. 
Kako ju je nazvao općom, što čine svake pojedine kreposti i sviju 
judi upravlja k općem dobru, jer dobio pojedinca ukoliko je on dio 
cjeline, ide u korist cjeline (zajednice) — tako je opravdano naziva 
i posebnom kreposti, ukoliko neposredno upravlja čovječje djelova¬ 
nje za dobro drugoga. Ne biva to samo kod čina sviju drugih kreposti 
nego kod uzajamne pravednosti napose. U tom je, dakako, ograni¬ 
čena na vanjske stvari i na izvanjsko djelovanje, jer unutrašnji čini 
nisu po sebi veza između ljudi (7). 

B.lješk a . kmeđu svih moralnih kreposti, veli sv. Toma, pravednost je naj- 
odlicnija. Razloge navodi (8): 

nL°, PĆ - e > d °„ br . 0 ' ie kao n - iezin Predmet svakako na prvom mjestu, jer je 
ono uvijek važnije nego pojedinačno dobro osobe; 

b) nosilac joj je volja (»nobilior pars animae«), a predmet djelovanja ne 
samo osobno dobro, nego i dobro bližnjega 

Međutim valja reći: osim što su bogoslovske kreposti odličnije od pravednosti 
po svom predmetu, odhcmja je od nje i razboritost (između moralnih krepo¬ 
sti), jer ravna crnima sviju kreposti i nastoji oko dobra sviju. Krepost bo¬ 
zo! V he °} 1I_I1 ’ q ' 58 ’ 1 7 > 8 ’ 9 ; Schilling, n. dj. I, 124. str. 230. 

< 8 ) »Ea est ommum virtutum moralium excellentissima«, n. n. mj. a. 12. 

* tak o đer od , ie r“ u r e T P r~ r. 

pravednosti ima svesti na sv j izdiže nad hra- 

dovoljenju) izjednačenju prava i dužnosti; osim toga ^ “eZ* moć (9). 
brost i umjerenost tim što joj je nosiocem volja, a ovima osjet 

fi _ Razdiobu kreposti pravednosti ćemo provesti, razlikujući kao 

L svmltlmih kreposti: vrsne (subjekt™,, bitne (»tegr.lm> 
srodne (potencijalni) dijelove. Vrsni predstavljaju vrste ove kre¬ 
posti o kojima ćemo odmah govoriti. Bitni dijelovi u p t p u - 
nju’iu njezino djelovanje tako, da ono dosegne stupanj saviseno- 
str kod pravednosti se ta savršenost očituje u brizi: tuđem pravu 

točno udovoljiti, a sve zapreke ukionitn Srodni dijelovi pie s v 

l, aiu trajna raspoloženja (stanja), što se djelomično pokrivaju 
s pravednošću a djelomično se od nje razlikuj u. Tako se n. pr. 
zahvalnost i prijateljstvo jednim dijelom pnblizuju pravednosti, ali 
Ifod^riukiu, jer ne trate određenog stupnja (mjere) kao sto ga 

S »r^jSm!dSovtm, potrebno je izloš.« nauku sv. Doktora 
još potanje. 

§ 2. VRSNI (SUBJEKTIVNI) DIJELOVI PRAVEDNOSTI 

1 , - Spomenuli smo da sv. Toma dijeli pravednost na opću i po¬ 
sebnu (10) Opća (iustitia generalis) ide za tim, a covjc 
dobro što ga duguje prema Bogu i prema zajednici. Ona.tako nepo¬ 
sredno upravlja odnosom pojedinca prema zajednici (općenito), a 
sredno odnosom pojedinca prema konačnoj 

odnos ravna na osnovi zakona, jer zakon uređuje dobio zajednice, 
ž™ se opravdano mobe nazvati i zakonskom pravodnoscu 

(iustitia legalis). 

Posebna pravednost (iustitia particularis) ide za tim, da se poje¬ 
dincu dade što je njegovo. Ona se- dijeli na ‘ ^ Z ^ e nja njegova 

njutativa) kojoj je „„sdac poje^ a oke učenja nj^ova 

odnosa prema drugom pojedincu, b) . 

je nosilac a„ednica (društvo), a rad, oko uređenja njczmth 

odnosa prema pojedincima. 

(9) S. theol. I-II, q. 61. a - 2 ’ I n" I 7 ’ „ Lessius.De iust. et iure, lib. 

(10) S. theol. II-II, q- 58, a. 5, 6, 7, q. 79, a. i, u e s 

2, c. 1, dub. 4. 

S obzirom na suvremenu važnost socijalnog pitanja i socijalnih znanosti uopće, 
prikladnom se čini pojmovna razdioba (m abstracto) altruističmh kreposti 
(pravednost, pravičnost, ljubav) na: individualne i socijalne kre¬ 
posti. Promatrane pojedinačno u životnim odnosima (in concreto), individualne 
valja svrstati pod uzajamnu pravednost (commutativa), a socijalne pod zakon¬ 
sku, bilo opću (legalis generalis), bilo posebnu (distributiva), kojoj je nosilac 
društvo (10a). 

Stvarno dakle (in concreto) brojimo tri vrste pravednosti. U ljud¬ 
skom se društvenom životu doista razlikuje trovrstan odnos, koji po¬ 
stavlja trovrsni red među ljudima: a) čovjeka pojedinca prema 
drugom pojedincu, b) pojedinca prema zajednici, c) zajednice prema 
pojedincu. Tomu redu odgovara trovrsno pravo s dužnostima: 
pravo pojedinca prema zajednici (zakonsko), pravo pojedinca prema 
drugom pojedincu (uzajamno), te prava i dužnosti zajednice prema 
svojim članovima (razdiobno). Toliko dakle ima vrsti pravednosti, 
koliko ima vrsno različnih prava. Svaka od ovih triju vrsti predstav¬ 
lja specifično različno kreposno trajno raspoloženje, prema kojemu 
nosilac ima nepokolebljivu volju uvijek dati svakomu svoje: poseb- 
nik posebniku naplatiti, vratiti ili nadoknaditi njegovo u običnim 
dnevnim odnosima i poslovima, najviše u raznovrsnim pogodbama 
(uzajamna pravednost); upravljači društva i države pravedno podi¬ 
jeliti dužnosti i prava t. j. terete i povlastice (razdiobna pravednost); 
•svi članovi društva i države vršiti prema zajednici sve što ona pra¬ 
vedno iziskuje za opće dobro (zakonska pravednost). 

Po kard. de Lugo, Waffelaertu, Cathreinu i dr. ima samo uzajamna 
pravednost potpun značaj pravednosti, jer da se samo ona potpuno 
odnosi prema drugomu. Toga, vele, nema kod zakonske i razđiobne 
pravednosti, jer su pojedinci ujedno i članovi zajednice, pa stoga gle¬ 
dišta nisu međusobno ni potpuno različni ni neovisni. Opravdano 
se međutim čini vjerojatnijim, da se misao sv. Tome izražena 
u II-II, q. 61, a- 1, ad 5. »Justitia distributiva et commutativa 
non solum distinguuntur secundum unum et multa, sed secun- 
dum diversam debiti rationem« — može i mora uskladiti 
s onim, što sv. Doktor izrično kaže u II-II, q. 58, a. 5. »Tališ iustitia 
praedicto modo generalis — dicitur legalis«. To jest: nema samo 
uzajamna pravednost značaj pravednosti i pravo da se tako naziva, 

(10a) G. de Schepper: De virtutum altruisticarum natura, extensione et 
obligatione, Apollinaris XIV (1941), str. 40. 

nego to imaju i razdiobna i zakonska pravednost. I jedna i druga 
uređuju odnos ne prema sebi, nego prema drugomu (»ad alterum«). 
Drugu svrhu ima zajednica, a drugu pojedinac, makar da i jest nje¬ 
zin član. Nije među njima adekvatna fizička razlika kao kod uza¬ 
jamne pravednosti, ali i inadekvatna fizička razlika dostaje, da 
opravda kod njih »rationem iuris« i dostatno naglasi »alteritatem«. 
Prema tome su tri spomenute vrste pravednosti, tri najniže specifične 
vrste ove kreposti (11). S obzirom pak na to što zakonska pravednost 
ide neposredno za općim dobrom, a opće je dobro nad posebničkim 
(privatnim), može se dati prvenstvo zakonskoj pravednosti. 

A) Uzajamna (individualna) je pravednost po važnosti prva u ljud¬ 
skom životu, jer se on sav odvija prvenstveno u društvu. Privatno 
dobro pojedinca stoji kao stvarni (materijalni) njezin predmet 
u prvom redu međusobnih, osobnih i društvenih posebničkih poslova. 
Ljudi kupuju, izmjenjuju, daju i prodaju stvari kao posebnički (pri¬ 
vatni) vlasnici prava i dobara. Pri tom traže da se strogo čuva sve¬ 
tost i jednakost prava s jedne, a dužnosti s druge strane. To je 
oblikovni (formalni) predmet ove vrsti kreposti. I kako se i 
najmanja povreda tuđega prava izvrgava u nepravdu, ljudi ljubo¬ 
morno bdiju nad tim, da se njihovo pravo vrši u potpunoj mjeri. 
Gdje je ovaj osjećaj u međusobnim privatnim odnosima između 
ljudi jak i gdje se savjesti pojedinaca ravnaju prema njemu, bit će 
društveni život na potrebnoj moralnoj visini. Zato treba već i djecu 
privikavati na tankoćutno shvaćanje pravednosti i već u ranim go¬ 
dinama oštro suzbijati svaku i najmanju pojavu koja ispada iz ovoga 
okvira. 

Nije možda neprikladno nazvati pravom u strogom smislu ono 
pravo, što ga predstavlja uzajamna pravednost, u opreci prema pravu, 
što ga predstavljaju razdiobna i zakonska pravednost (»ius minus 
strictum«) (12). Ali taj se naziv ne smije uzeti u isključivom znače¬ 
nju, kako je naprijed razloženo. 

Bilješka. Osvetnička pravda (iustitia vinđicativa) nije posebna kakova 
vrsta pravednosti, nego se djelomično odnosi na sve tri spomenute vrste: kad 
odmjeruje kaznu pojedincu, odnosi se na razdiobnu; kad to čini sudac ka& 


(11) Merkelbach, n. đj. II, 258; Cathrein, Moralphil, I 5 , str. 359; Ver- 
m e e r s c h, Quaest. đe iust. n. 20. 

(12) N o 1 d i n, n. đj. I, br. 272, str. 273. 


Starješina, na uzajamnu; kad to čini radi općega dobra odnosi se na zakonsku. 

ajvise ipak spada k uzajamnoj pravednosti, jer se pravednom kaznom ide 
za naknadom povrijeđena prava (13). 

B) Razdiobna se pravednost očituje u pravednoj podjeli dobara i te¬ 
reta, prava i časti koje država daje i duguje svojim podanicima. 
Dobara je velik i raznovrstan broj. Na prvom su mjestu opća, 
svima podanicima zajednička dobra kao što su: zakonska (redar¬ 
stvena) zaštita, gradnja prometnih sredstava (mostovi, željeznice, 
škole, munjina i si.), briga za narodno zdravlje i dr. Zatim su po¬ 
sebna dobra (državne pomoći): za znanost i umjetnost, za nerodne 
kiajeve, za postradale od prirodnih nesreća, za odgoj omladine i si. 
Napokon državne službe i namještenja skopčana s dohodcima. 
Dižavni se tereti javljaju redovno u obliku javnih daća: poreza, 
vojne dužnosti i državnog rada. 

Kod razdiobne pravednosti dolazi do izražaja relativna mjera 
(razmjernost): obzir na osobu i na okolnosti, kako kod razdiobe do¬ 
ba] a tako i kod razdiobe tereta. Nema ovdje mjere »rei ad rem« 
(kao kod zamjenične pravednosti); zato je mogućnost povrede veća 
i češća. Povreda je kao pristranost (»acceptio personarum«) neizbje- 
živa tamo, gdje je niska kulturna razina naroda i njegove inteligen¬ 
cije; ali nije isključena ni tamo, gdje je civilizacija veća nego kultura. 
Gdjegod nisu duše odgojene, gdjegod nema jake vjersko-moralne 
svijesti, nema ni ove razmjerne (relativne) pravednosti (14). 

C) Zakonska pravednost vodi računa o općem dobru i ravna djelo¬ 
vanjem pojedinaca, da dadu zajednici što je tko dužan. Zato njezin 
stvarni (materijalni) predmet tvore čini kojima se izravno pro¬ 
miče opće dobro, a neizravno Slava Božja (S. theol. II-II, q. 79, a . 1). 
Oni su mnogostruki kako je mnogostruka mogućnost promicati opće 
dobro u vezi s konačnom svrhom pojedinaca i čitava društva. I po¬ 
dređene vremenite svrhe dolaze ovdje u obzir: dobro obitelji, države, 
aomovine, dobro pojedinaca i skupina međusobno i u njihovom 
odnosu prema zajednici. 

Nosilac je zakonske pravednosti u prvom redu zakonodavno 
tijelo (zakonodavac, poglavari); oni daju zakone, oni dakle po njima 
prvotno (principaliter, architectonice) pokreću podložnike u vršenju 

(13) S. theol. II-II, q. 80, a. 1; q. 108, a. 2. 

(14) S. theol. II-II, q. 61, a. 1, 2, 3. 

dužnosti. U drugom je tek redu nosilac narod (secundario, ministra- 
tive) ili podložnici, koji izvršuju ono što zakoni nalažu. 

Svakomu i svima nastoji zakonska pravednost predočiti vrijed¬ 
nost što se očituje, kad se uskladi djelovanje s dužnošću i pra¬ 
vima: poglavarima da pravedno zapovijedaju i postupaju, podložni¬ 
cima da zdušno vrše svoje dužnosti prema sebi i bližnjemu, Bogu i 
domovini. Ova se svrha postizava savjesnim održavanjem zakona, 
koji kažu što treba i kako treba vršiti prema zajednici. Zakoni se 
izravno osvrću samo na zajednicu, ali neizravno promiču i vremen¬ 
sku sreću pojedinca. 

Ova se dakle pravednost opravdano naziva zakonskom: zakon 
naređuje čine koji vode k dobru zajednice i.pojedinac ne treba 
drugo, nego da se drži zakona. Na taj način postizava i svoje i opće 
dobro, te vrši kreposna djela. Sa sv. Tomom smo je nazvali općom 
(generalis), jer tim što ima u vidu samo opće dobro — obuhvaća či¬ 
tavo djelovanje koje smjera na dobro zajednice. 

Svaki se čin, kojegod kreposti, nalazi u izvjesnom omjeru s dobrom 
zajednice: ne može se naime djelovanje pojedinca nazvati kreposnim, 
ako njegov čin remeti skladnost, koja po Božjoj volji ima vladati u 
svijetu i ljudskom životu (15). 

Bilješka. Tri se vrste pravednosti između sebe razlikuju, jer imaju razliene 

a) predmete: pravo i dužnost pojedinca prema pojedincu, zatim prema 
zajednici i obratno — raznovrsna su prava (16); 

b) nosioce: zakonska je pravda prvenstveno u poglavarima, a u drugom 
redu u podložnicima; razdiobna je formalno u poglavarima, a uzajamna u po¬ 
jedincima kao privatnim osobama; 

c) mjeru pravednosti: kod uzajamne je ta mjera točno određena (apsolutna, 
toliko-koliko); kod razdiobne i zakonske je razmjerna. Ima se uzeti obzir na 
osobe i na okolnosti: niti su svi jednako vrijedni niti jednako potrebni, pa je 
dužnost poglavara da o tom vode računa. 

2. — »Socijalna pravda« o kojoj govori enciklika »Quađragesimo 
anno« — nije nikakav novi pojam, a najmanje četvrta vrsta praved¬ 
nosti (17). U nekom je širokom smislu svaka pravda socijalna, jer se 
odnosi na drugoga (»socius«); nitko prema samome sebi ne izvršuje 

(15) S. theol. II-II, q. 58, a. 5. 

(16) »Alia est ratio boni communis et boni singularis, sicut alia est rat.io totius 
et partis«, II-II, q. 58. a. 7, ad 2; S c h i 11 i-n g, n. dj. I, 125. 

(17) »Za obnovu socijalnog poretka«, MOSK br. Ij2, str. 27, 32, 51. 

pravde. Ali u novije se vrijeme pošlo za izvjesnim posebnim ozna- 
čenjem sadržaja ovoga pojma. 

U ljudskom društvu postoje samo tri reda pravnih odnosa: pojedinca 
k cjelini, cjeline k pojedincu i pojedinca k pojedincu. Prema tome 
postoje i tri vrste pravednosti. Tako zvana »socijalna pravda«, pravo 
shvaćena, nije drugo nego zakonska pravednost (iustitia legalis) ko¬ 
joj je predmet socijalno (opće) dobro. U moderno se vrijeme 
opravdano više traži, da pojedinci i staleži, gdjegdje i više nego po¬ 
jedinci, imaju u svom radu pred očima opće dobro, da se više pazi 
na t. zv. »prava« po kojima se opće dobro jače unapređuje u korist 
zajednice i pojedinca (pravo stjecanja, pravedne plaće, prava na 
posao i si.). Iz toga se ne može izvesti vrsna razlika između socijalne 
i zakonske pravednosti. Što se oko općega dobra više trude društva 
(organizacije) nego pojedinci, samo je predmetna razlika u nosiocu, 
a materijalni i formalni je predmet kreposti isti: opće dobro i uskla- 
đenje prava pojedinih staleža s pravima zajednice i ostalih pojedi¬ 
naca. Kad neki misle da bi pod pojam »socijalna pravda« trebalo 
svrstati i razdiobnu pravednost — zamjenjuju objekt sa subjektom. 
Ako djela razdiobne pravednosti i vrši zajednica, ne vrši ih radi za¬ 
jednice nego radi pojedinaca. Kad se pak kod toga napose naglasuje 
opće dobro kao posebno gledište s kojeg se ima polaziti, to je 
gledište već sadržano u pojmu zakonske pravednosti (18). 

Novi se izraz međutim nije dao potisnuti, nego se održao i stekao 
građansko pravo. Među opravdanim razlozima za njegovu porabu, 
najuvjerljiviji je u činjenici: da ljudi našega vremena bolje shvaćaju 
pravu svoju dužnost pod tim izrazom, nego pod izrazom »zakonska 
pravda«. Izraz »zakonska pravda« dobio je odviše formalistički pri¬ 
zvuk, odalečujući zakonsku obvezu od obveze u savjesti. A samo 
obveza u savjesti ima biti norma u svemu ljudskom djelovanju za 
opće dobro. Zato izrazu socijalna pravda valja uvijek dati istaknuto 
značenje, da ga možemo upotrebljavati bez uštrba po ispravno nauča- 
vanje (19). 

(18) Merkelbach, n. dj. II, str. 258; Vermeersch, Principes de morale 
sociale, str. 37 i si. 

(19) Tanquerey, n. dj. sv. III, str. 15; Noldin, n. dj. I, br. 235. U časo¬ 
pisu Apollinaris (br. 1/1941) se G. de Schepper zalaže za mišljenje, po ko¬ 
jem se pod pojmom socijalna pravda ima razumjeti »iustitia legalis (generalis) 
et iustitia distributiva (legalis-paricularis)«. Pijo XI. je navodno kod posebne 
audijencije to mišljenje odobrio: »caput benigne inclinans, S. Pater visus est 
huic nostrae conceptioni consentire« (str. 51). 


284 


KNJIGA m„ ODSJEK II. 


BITNI DIJELOVI PRAVEDNOSTI 


285 


Mišljenje prof. dr. G rosama: »Die legale die dislributive wie auch die vin- 
dikative Gerechtigkeit sind nur Spezialfalle der sozialen Gerechtigkeit; auch 
das Internationale Recht erscheint als Bestandteil« — može se ispravno tuma¬ 
čiti samo u tom smislu, da se izrazu pravda dade najšire i najopćenitije zna 
čenje, po kojem svaka pravda ima socijalan značaj (20). 

3 — Međunarodna pravda (pravo) obuhvaća prava i dužnosti na 
koja se obvezuju pojedine države u interesu njihova međusobna 
života u miru (trgovačke konvencije), a naročito u ratu. Izvori su 
ovom pravu: običaji (prirodno pravo) i ugovori. Predmetom su: gra¬ 
nično pravo pojedinih država, pravo o boravku stranaca, plovidbe, 
trgovine, službe, ratno, pomorsko pravo i dr. 

U novijoj su povijesti ubrzali stvaranje međunarodna prava ugovoii 
izazvani iza ratova. Iza vestfalskog mira (1648.), i bečkog kongresa 
(1815.), napose berlinski kongres (1878.) i haške konferencije (1899., 
1907.). Iza dovršena svjetskog rata (1914.—1918.) važnu je ulogu 
igralo »Društvo naroda« sa sijelom u Zenevi u Švicarskoj. Ni. 
ta ustanova-nije predstavljala nikako ve posebne vrste praved¬ 
nosti. Pojedine su države kao članovi bile moralne jedinice s odnos¬ 
nim pravima i dužnostima jedne prema drugoj, što ih ravna zarnjc- 
nična pravednost; a ukoliko je »Društvo naroda« nastupalo u ulozi 
vrhovnog upravljača, skrbnika ili djelitelja prava, imala je tim po¬ 
slovima ravnati razdiobna pravednost. 

4 ,_Moralna obveza pravednosti za svaku pojedinu vrstu ima se 

ispravno ovako ustanoviti: 

a) Sve tri vrste pravednosti vežu po sebi pod 

teški grijeh. . • v , ... 

Razlog: Privatno kao i javno (opće) dobro ima važnu svrhu u ljud¬ 
skom životu: da promiče među njima ljubav, stvara drugarske veze, 
čuva mir i osigurava postignuće vremenite i konačne svrhe. Povreda 
tih dobara unosi tešku zabunu i nered, ometa ljude u nastojanju 
oko najvažnijeg posla u životu. Zato je obveza po sebi teška; ako 
uvelike ne ometa konačne svrhe, može biti laka. 

To potvrđuju riječi sv. Pisma: »Ne varajte se: ni bludnici ni idolopo¬ 
klonici, ni preljubnici ni mekoputni, ni oni koji spavaju s muskar 
cima, ni kradljivci ni lakomci, ni pijanice, ni psovači, ni raz¬ 
bojnici ne će baštiniti kraljevstva nebeskoga« (1 Kor 6 , 9-10). Sve 


ove navedene vrste grijeha povređuju tuđa prava; pa kad Apostol 
radi njih isključuje od kraljevstva nebeskoga, znači da je povreda 
po sebi teška. 

b) Povrijeđena uzajamna pravednost obvezuje 
na naknadu; razdiobna i zakonska samo onda, 
kad je ujedno povrijeđena uzajamna praved¬ 
nost. 

1) Tko povrijedi tuđe pravo ili tuđu stvar, dužan je to popraviti. 
Pošto pak uzajamna pravednost štiti tuđe pravo (»svakomu svoje«), 
tko se ogriješi o uzajamnu pravednost, dužan je popraviti t. j. 
naknaditi. 

2) Ni razdiobna ni zakonska pravednost ne obvezuje po sebi na 
naknadu. Povrijeđeno dobro nije naime tuđe dobro, nego još uvi¬ 
jek zajedničko; po strogom pravu ne pripada ono ni Petru ni Pavlu 
(osim ukoliko je određeno da bude nečije, pa možda i njihovo), nego 
svima. Gdje pak nema povrede tuđega prava u strogom smislu, 
nema ni obveze na naknadu. 

Tamo dakle gdje povreda razdiobne ili zakonske pravednosti nanosi 
štetu pojedincima, gdje zadire u njihova stroga prava, nastaje 
obveza naknade. To se događa n. pr. kad općinski blagajnik prone¬ 
vjeri općinski novac, kad upravu kotara dobije nesposoban čovjek, 
kad država pojedinim staležima nametne daće u visini koja prelazi 
njihove mogućnosti, kad sudac okrivljenika kazni više nego što je 
pravo ili ga ne kazni koliko je potrebno i si. Otuda drugi imaju 
štetu, jer nepravedan državni zakon ili propis isto kao i nepravedan 
čin državnog službenika, oštećuju probitke (interese) podložnika ( 21 ). 

§ 3. BITNI (INTEGRALNI) DIJELOVI PRAVEDNOSTI 

1. — Po sv. Tomi su to: činiti dobro i izbjegavati zlo 
— s obzirom na drugoga (pojedinca ili društvo). Pravednost naime 
traži, da se postigne potpuno izjednačenje između tuđega prava i 
vlastite dužnosti i da se to izjednačenje sačuva kad je postignuto. To 
se događa: a) izvršujući pozitivno što je pravo (i dobro), b) izo¬ 
stavi j a j u ći što nije pravo t. j. pozitivno odbijajući pokret 
volje za zlodjelom ili povredom tuđega prava. 


(20) TPQ, nr. 4 (1938). 


(23) No Idi n, n. dj. sv. I, str. 273. 

Sv Doktor to obrazlaže ovako: Pravednost kao posebna krepost ima 
» vid. dobro »koliko je .ode pravo, «. j, ukoliko ga je tko drugomu 
dužan. Radi toga spada na posebnu prave*** l cm* dobro 
pod vidom dužnosti prema drugomu, a bježati od z 1 a kao ^ 
crna jer mu je škodljiv. Na opću pak pravednost spada vršit 

dobro ukoliko predstavlja dužnost (dug) pr d ^ vu 
prema Bogu), te izbjegavati protivno zlodjelo. ° v ^ se oba d ^ 
pozitivni (vršiti dobro) i negativni (izbjegavati zlo) kako ^d opće 
Lo i kod posebne pravednosti nazivaju bitnima (integralnima), jei 
keban i drugi potreban u savršeno pravednom činu. Potpuno 

će naime udovoljiti pravednosti tko uvijek i tocn ° piu ^ 'uvijek 
što je njegovo; a sačuvat će stečenu pravednu mjeru, ako se uvijek 

bude klonio svega što bi je moglo narušiti (22). 

Istina u svakom vršenju bilo koje kreposti treba činiti dobro a iz¬ 
bjegavati zlo. Ali kod kreposti pravednosti se ova razdioba pose n 
stvarno očituje i razlikuje: drugo je udovoljiti tuđoj tražbinu tako 
uTpTskvk tuđe pravo, a drugo je več us^stav^ mnama 
neovisno tuđe pravo ne povrijediti Hi povrijeđeno, pc^rat itn 
To su dva stvarno'različna čina, što kod vršenja ostalih kreposti nije 
slučaj Tko naime čini dobro u kojoj drugoj kreposti, aj eo ips 
zt,: kad 

tetu, »’»», sovom, ~ ». 

samim zlo, što može nastupiti prekomjernim uzimanjem hrane, 
nepotrebnim čestim govorenjem. 

2 — To je obrazloženje sv. Tome ispravno. No našem će današnjem 
shvaćanju više odgovarati, ako kao integralne djeiove pravednost 
označimo s jedne strane: a) stvaralačku pravednost pi 
“odnos, koji stvara (iusti.ia const.tu.iv.b a s 
vratnu pravednost, pravednost koja popravlja (mstit a 
stitutiva) Pod prvu svrstavamo sve ljudske čine, kojima se pozi ivn 
ostvaruje tuđe pravo i dolazi do izražaja načelo: svakomu svoj* Pod 
dr1 ubrajamo sve čine, kojima se isto tako pozitivno pruža nak¬ 
nada za povrijeđeno tuđe pravo. Na taj je način iscrpno i potpuno 
predočen sav sadržaj pojma pravednosti. Stvarna je razlikajzmed 
jednih i drugih čina očita: prve pokreće ideal kreposna djelovanja 


(22) S. theol. II-II, q. 79, a. 1. 

(činiti dobro); druge dužnost udovoljiti često povrijeđenoj pravdi 
i protiv vlastite volje (izbjeći zlo). 

3. — Tko se hotimice ne odazivlje negativnom propisu pra¬ 
vednosti i tako se zlu ne uklanja iz prezira propisa, stvara prestupak 
(transgressio); tko se pak ne odazivlje pozitivnom propisu i ne 
mari za nj ukoliko mu kazuje dužnost, počinja propust (omissio). Ta 
se dva načina povrede nalaze, istina, kod svakoga grijeha. Ali dok se 
tamo nalaze materijalno, ovdje se uzimaju kao formalni uzroci dje¬ 
lovanja protiv kreposti pravednosti. I zato joj se, veli sv. Toma (23) 
napose protive (peccata specialia). Veći je grijeh prestupak od pro¬ 
pusta, jer je dalje od kreposti i jer se čovjeku lakše uzdržati od zla 
nego izvesti pozitivno dobro. Doista: naglo i prolazno izvedena 
osveta, manji je grijeh, nego stalno nepoštivanje i omalovažavanje 
zakonita poglavara. 

§ 4. SRODNI (PONTENCIJALNI) DIJELOVI PRAVEDNOSTI 

Među srodne dijelove pravednosti ubrajamo one kreposti, koje se 
s njom djelomično podudaraju, ali ne dosižu njezina potpuna 
savršenstva kao kreposti. Pravednost traži da svakom pripadne nje¬ 
govo pravo i to potpuno (ad acqualitatem). Gdje se ne radi o stro¬ 
gom pravu (kao kod zahvalnosti) ili gdje se ono ne može potpuno 
ostvariti (kao kod štovanja) — imamo primjer kreposti, što se s pra- 
vednošću slažu djelomično. Prva ne pretpostavlja strogoga 
prava, a druga isključuje potpuno izjednačenje. One se dakle 
tek priklanjaju k pravednosti, zato se i zovu »virtutes adnexae«. 
Bave se predmetima lakšega i jednostavnijeg životna djelovanja i 
od manje su važnosti. Ali one unatoč toga upotpunjuju, zaokružuju 
i usavršuju život pravednika i tako po njima jače odsijeva značaj' 
čovjeka, jer mu više podižu vrijednost pred Bogom i pred ljudima. 
Među one kreposti koje ne dosižu potpuna izjednačenja prava 
i dužnosti, t. j. ne daju onoliko koliko bi trebalo, broji sv. Toma 
tri (24): 

a) štovanje Boga (religio), 

b) ljubav prema roditeljima (pietas), 

c) poštovanje prema starijima (observantia). 

(23) S. theol. II-II, q. 79, a. 2. 3, 4; Merkelbach, n. đj. II, 251. 

(24) S. theol. II-II, a. 80, art. unic. 

Nikada čovjek nije u stanju dati Bogu potpune zadovoljštine za 
grijehe, niti dostojne hvale za primljene darove, kao sto ne može 
svojom’ ljubavlju potpuno dostići čitave roditeljske ljubavi; isto tako 
ljudsko poštovanje ne dosiže one visine m vrijednosti, radi koje po- 
štujemo čestite, kreposne i časne ljude. 

Među one kreposti koje ne idu za ostvarenjem prava u strogom 
smislu, a priklanjaju se pravednosti ubrajaju se: 

a) istinoljubivost (veracitas), 

b) zahvalnost (gratitudo), 

e) zadovoljenje pravdi (osveta) (vindicato), 

d) darežljivost (podašnost) (liberalitas), 

e) ljubežljivost (affabilitas). 

Kod ovih se kreposti ne radi o vršenju stroge (zakonske), nego m o- 
ralne dužnosti prema drugomu. I ta moralna dužnost ima dva 
stupnja: prvi je toliko važan i potreban, da bez njega nije moguće 
ostati ni pravedan ni krepostan uopće. Tako je subjektu uvije' 
potrebna istinoljubivost, da se u svakoj životnoj prilici i na rijeci i 
na djelu pokaže onakav kakav jest. Onomu pak, prema kojemu je 
drugi izvršio njegovo (dužno) pravo, pristoji kao dužnost zahvalnost, 
kadgod se radi o stvari koja mu nosi neko dobro; a pristoji mu osveta 
(zapravo naknada), ako mu drugi nanosi zlo. Tko nije takav t. j. 
istinoljubiv i zahvalan čovjek, zar će se uopće moći nazvati kre 
postan? 

Drugi stupanj moralne dužnosti ne zahvaća same kreposti, nije po¬ 
treban za samo kreposnu djelovanje, nego krepost tek vise ističe, 
stavlja je u ljepše svijetlo: tko rado daje i od sebe otkida (darezlji- 
’ vost), tko je s ljudima uvijek mio (ljubeznost) vrsi kreposna je a, 
što pravedna čovjeka čine još pravednijim i svetijim, kako pred 
Bogom tako i pred ljudima. 

* 

Sto sve spada na sadržaj pojma pravednosti, točno smo označili i opisale O 
bitnim (integralnim) je dijelovima rečeno sve što je potrebno reci, srod 
(potencijalnim) će biti napose govor u IV. knjizi pod naslovom »Socijalne 

kreposti«. . 

Najvažnija je i najopširnija grada vrsnih (subjektivnih) dijelova pravednosti 
Nju smo podijelili tako, da ćemo osim do sada iznesena pozitivna dijela, čitavo 
ostalo gradivo obraditi u III. svesku ovoga djela kod obradbe Božjih zapovijedi. 

ODSJEK III.: HRABROST 

Literatura. H. B a u c h e a u: De la vertu de force, CCh 13 (1939); 'H. N o 1 d i n- 
Schmitt: Summa theologiae moralis, tom. II** Innsbruck (1939); Savvicki: 
Der Sinn des Lebens, Freiburg i. B. (1913); S. Thomae Aquinatis: Summa 
theologica, II-II a e tom. IV, Torino (1928); G. J. Waff elaert, De virtutibus 
cardinalibus, tract. I, Brugis (1889); E. Janvier: Exposition de la morale 
catholique, tom. IV (vertu), Pariš 1906. 

Nije dosta samo znati pametno prosuditi (prudentia) što i kako 
valja u životu poduzeti, da se stalno i sigurno primičemo konačnoj 
svrsi, niti je dosta htjeti izvršiti što zakon i ljubav nalažu (iusti- 
tia), nego treba na tom putu također ustrajno svladavati po¬ 
teškoće. Taj je posao jamačno najteži. Mnogu su dobru odluku po¬ 
kopale poteškoće, što čovjeka svakodnevno iznutra i izvana kušaju 
zaustaviti na putu kreposti, Na dva se načina isprečuju razne po¬ 
teškoće pred voljom: a) da je kakova ugodnost (naslada) privuče i od¬ 
vuče na stramputicu kad je razum već spoznao dobro, ili b): da je 
veličina poteškoće s kojom se treba ogledati u radu za dobrom 
svrhom — zastraši i odvrati od kreposti (1). Poteškoće se dakle dižu 
i z čovjeka: njegova se osjetilna strana buni i nastoji ga odvratiti od 
kreposna puta. Potrebna mu je s jedne strane krepost umjereno¬ 
sti, da trajno i uspješno-svladava poteškoće požude za osjetilnim 
ugodnostima i slastima, a s druge strane krepost hrabrosti, da 
trajno i uspješno svladava i odbija navale straha i malodušnosti u 
borbi. 

Najprije ćemo razmotriti krepost hrabrosti (fortitudo). Od kolike je 
ona važnosti i vrijednosti u ljudskom životu, vidi se iz ovih riječi 
Krista Gospodina: »Kraljevstvo nebesko trpi silu (nasilje) i nasilni 
ga osvajaju« (Mt 11, 12). Treba dakle truda i napora, da se postigne 
visoka svrha; treba u borbi sa zlom imati odvažnosti, biti neustrašiv, 
hrabar, čak gdje treba i nasilan (»violenti rapiunt illud«). U ovoj 
»dolini suza« je ljudski život neprestana borba, a u borbi pobjeđuju 
hrabri. 

Sv. Toma je ovoj kreposti posvetio mnogo pažnje (Summa theologica II-II, 
Qu. 123-140). Mi ćemo o njoj iznijeti sve potrebno u tri članka: 1) što je hra¬ 
brost i kako se stvarno očituje; 2) koje su joj vrsni (subjektivni), bitni (inte¬ 
gralni) i srodni (potencijalni) dijelovi, 3) što treba znati o grijesima protiv 
hrabrosti. 


(1) S. theol. II-II, q. 123, a. 1. 


19 

§ 1. STO JE HRABROST I KAKO SE OČITUJE 

1 — Kad je govor o hrabrosti kao kreposti, ne mislimo na onu du¬ 
ševnu stalnost i čvrstoću što je svakomu potrebna kod vršenja ko- 
ie god kreposti. Ta je i takova neka općenita hrabrost samo potreban 
uvjet, da čovjek uopće može kreposno djelovati. Ovdje mislimo na 
duševnu jakost koja se pokazuje u izvanrednim životnim^Pri¬ 
likama: ostati jak i postojan i onda, kad je najteže sačuvati jakost 
i postojanost t. j. u teškim pogiblima. Takova je hrabrost: posebna 
moralna krepost koja čovjeka jača, da na putu 
za dobrim ne malakše, makar i uz najveće z 
votne poteškoće (2). 

Hrabrost je dakle: 

moralna krepost: bilo da je prirodna (stečena), bilo da je nat¬ 
prirodna (darovana). Prirodna ide preko životnih poteškoća za pri¬ 
rodnim dobrom čovjeka, a natprirodna za natprirodnim, konačnim 

dobrom; 

jača čovjeka: t. j. osjetilnu težnju u čovjeku, da stalno, lako . 
pripravno svladava pojave straha ili smjelosti, tako da volja ne o u 
stane od svoga pravoga puta. Stvarno je potpomaže i ^vrscuje u 
dobru a rjeđe obuzdava ili potiskuje. Nije dakle vo ja nosi ■ 
hrasti,’ nego osjetilna težnja; ali ispravan se utjecaj odrazujc i na 

volji; . . . 

na putu za dobrim: to je dobro (prirodno ili natprirodno) 

oblikovni (formalni) predmet (objekt) ove kreposti; 

najveće životne poteškoće: radi se o tjelesnim pogiblima 

1 o svladavanju Straha pred tjelesnim zlom; napose pred najvećim 
zlom: smrću. 

Hrabrost je stožerna krepost, jer među općim uvjetima za kre¬ 
post nosi'napose značajku jakosti i stalnosti (»firmiter operan«). 

2 _ Predmet kreposti hrabrosti prema rečenome sačinjavaju: 

a) Stvarni , to đaljni predmet su: poteškoće na putu kreposti 
(pa i sama smrt), muka i posao da im se izbjegne i a i ra los 
svlada. Bliži stvarni predmet su: osjećaji straha i smje os i, mje 
razum ravna i upravlja tako, da ne skrene s pravoga puta. 

(2) S. theol. II-II, q. 123, a. 2; W a f t e 1 a e r t, De viri card. trač. I, sir. 41. 

b) Oblikovni predmet stoji: u valjanosti i vrijednosti čina uko¬ 
liko smanjuje strah, a zauzdava smjelost. Niti je čovjeka dostojno 
da strahuje, niti da luduje; njegov se postupak ima oprijeti jednoj 
i drugoj skrajnosti. To je svojstvo hrabrosti, radi čega ona i jest po¬ 
sebna krepost: razum tako govori, a volja hrabra čovjeka provodi. 

3. — Kako se očituje? Raznovrsne su pogibli što ljudima uzrokuju 
osjećaj straha. Među njima je najveći strah od smrti, kao naj¬ 
većega tjelesnoga zla, što živa čovjeka može zadesiti. Hrabrost se 
s obzirom na tu pogibao očituje u dva pravca: a) da strpljivo i od- 
važno podnosi poteškoće, uklanja strah i ustraje na djelu; b) da na 
pravu mjeru svodi odvažnost u pobijanju poteškoća. Prvi je glavni 
i redovni čin hrabrosti. Teže ga je u životu provesti nego drugi. 
Ovdje naime zlo već pritište čovjeka, a ondje (u drugom pravcu) će 
istom (možda) doći. Osim toga je redovno teži položaj napadnutoga 
nego napadača, i teže je dugo izdržavati'pritisak, nego jednom smjelo 
udariti i od zla se osloboditi (3). 

Bliža svrha ovakova pothvata uvijek je osobno dobro pojedinca, ali 
daljnja je svakako slava Božja. I dok se čovjek s te strane raduje, 
žalosti se što osjetno trpi bol, rane, nestašicu i si. Teško se pak duhom 
radovati pokraj teških tjelesnih boli, osim uz izvanrednu milost 
Božju. Zato hrabrost i jest velika krepost, što junački podnosi to 
stanje i ne dozvoljava zaokreta na krivi put (4). 

Hrabrost podiže čovjeka do takove moralne visine, da mu se mora i 
samo nebo diviti. Pred pojavom smrti ne zadrhtati, nego ustrajati u 
obrani dobra i savjesti, izdržavajući sve poteškoće omalovažavanja, 
prezira, siromaštva, zatvora, progona, pa ostati pošten, čist, pravedan 
i vjeran — nije mala stvar. Kako je divno opisuje sv. Pavao kad 
svojim sunarodnjacima spominje, što su sve njihovi predšastnici pod¬ 
nijeli za svoju vjeru (Hebr 11, 34-38). Kršćanin oslonjen na Boga 
treba da uvijek u svim nevoljama ovoga života misli s istim sv. Pa- 
viom: U svemu trpimo nevolje, ali se ne prepadamo; zbunjeni smo, 
ali ne gubimo nade! Progone nas, ali nismo ostavljeni; obaraju nas, 
ali ne propadamo! (2 Kor 4, 8). Takova hrabrost nije lu¬ 
dost ni fanatizam, jer nije slijepa, nego ra¬ 
zumna. Razum govori kad je bolje trpjeti pa i poginuti, nego ne- 

(3) S. theol. II-II, q. 123, a. 6. 

14) S. theol. II-II, q. 123, a. 8; Moussard, Confćrences historiques, dogma- 
1iques, morales . .. Pariš, tom. III, str. 130. 

časno živjeti, kad je ispravnije i Bogu milije zamijeniti ovozemm 
život slavom u Njegovu krilu. Savjest će prokazati, gdje se ne smije 
pokleknuti nego stajati uspravno unatoč najvećih poteškoća. Kioz 
nju, znamo, govori razboritost, mudrost po Božjem nadahnuću, a ne 
slijepi ljudski zanos. 

Sv Toma je nazvao ratne opasnosti svoga vremena p r v o t n i m 
pogiblima, jer tamo najviše prijeti smrtna opasnost. Hrabrost je u 
ratu postavljao na prvo mjesto, jer je cilj rata: mir t. j- opće o ro. 
Ako je to sv. Doktor mogao reći za svoje doba, što da kažemo mi z 
ratnu hrabrost danas, kad je smrtna opasnost u ratu neisporedivo 
veća i bliža? Nije opasnost više samo na kopnu kao nekada, g 
jednako bliza i strašna na vodi i u zraku. Nije samoga vojnim ra - 
nike, nego i za mirne neborce, starce, žene i djecu, cak cesto i veća 
nego za vojsku. Današnja je ratna hrabrost daleko veća krepost neg 
nekada; ali postoji i veća opasnost, da se izvrgne u manu radi pre¬ 
tjerane smjelosti, neopreznosti ili nerazumne ambicije. 

Uza sve to se i hrabro držanje suprot smrtnih pogibli izvan rata 
(napadaj razbojnika, nesreća na željeznici ih na moru i s ^moze , 
mora smatrati kreposnim činom barem u drugom redu U tim s 
čajevima pojedinac redovno ne pogiba ili ne trpi smrtnoga str 
radi nekoga dobra (kao u ratu), već prije radi zla sto ga drugi izvodi. 
Ali u danom slučaju dosiže njegovo držanje visinu kreposnog djelo¬ 
vanja- kad tko n. pr. iz ljubavi k bližnjemu prezire opasnost zaraze, 
opasnosti od zasjeda ili valova, ili kad radi časti, dostojne hrabra 
muža, ne uzmiče od pogibli nego joj odvazno gleda u oci (5 . 
Kako podnašanje znači veći stupanj hrabrosti nego u ar i i^ napai , 

jasno je: da će najveći čin hrabrosti biti mucemstvo kao najstrplji 
vije podnašanje najveće pogibli snnti. 

4. — Mučeništvo stoji u: strpljivo podnesenoj smrti kao svjedočan¬ 
stvu za vjeru. 

Kad govorimo o mučeništvu kao činu hrabiosti, jasno je. a ono 
svjedočanstvo (martyr = testis) vjeri može biti isključivo cm odrasla 
razumna stvorenja. Za čin svijesne hrabrosti nisu sposobna djeca 
ni odrasli, ako nemaju porabe razuma. Sto Crkva po Herodu P 
ienu betlehemsku dječicu slavi iza Božića kao mučenike, to je po¬ 
sebna povlastica po Kristovim zaslugama i iznimno odlikovanje 


(5) S. theol. II—II. Q- 123, a. 5. 

vezi s Njegovim Utjelovljenjem (6). Pošto mučeništvo može biti samo 
potpuno ljudski čin, a uz to čin posebne jakosti, može ono biti samo 
jedinstveno i jeđnovrsno (7). 

Da netko u pravom smislu bude nazvan mučenikom potrebno je da: 

1) podnese smrt. Smrt je zapravo pečat savršenstva na svje¬ 
dočanstvo duše i srca, koje otvoreno nastupa za Krista. Te savrše¬ 
nosti nema kod čovjeka, doklegod postoji mogućnost da se iznevjeri. 
Istom nakon smrti nestaje te mogućnosti. 

Zato nije mučenik onaj tko je za Krista pretrpio teške muke, poslije 
ozdravio i umro naravnom smrću. Tek tko je pretrpio muke iz kojih 
nužno (prirodno) slijedi smrt, pa ako je spašen Božjim zahvatom 
(čudom) i poslije umro naravnom smrću (kao sv. Ivan Evanđelista), 
može se reći, da je doista mučenik i ako se ne može reći, da je 
mučenik u potpunom smislu riječi (8). 

Smrt ne mora uslijediti oružjem već može i drugim sredstvima: gla¬ 
dom, kamenovanjem, otrovom, ugušenjem i si. 

Zaraženi kod dvorbe bolesnika za vrijeme rata, kuge i si. nazivaju se samo u 
neizravnom smislu »mučenici ljubavi« (9), kao i oni koji željno izgaraju za što 
skorijim sjedinjenjem s Bogom (»mučenici želje«). I BI. Djevica Marija se 
samo u neizravnom smislu može nazvati mučenicom (»Regina Martyrum«). 

2) za vjeru: zapravo za istinitost kršćanske vjere. Zato se mu¬ 
čenici. i zovu svjedoci prave Kristove vjere. Pod pojmom »vjera« ne 
misli se samo na članak vjere, već na svaku istinu, zapovijed i kre¬ 
post za kojom stoji Božji ugled i koja se na Boga odnosi. Zato svako 

(6) Noldin (n. dj. 1/275) i dr. razlikuju »martyrium infantium et adultorum« 
s obzirom na slučaj s betlehemskom dječicom. 

Uistinu pak postoji samo »martyrium adultorum«, jer ga samo odrastao čovjek 
može zaslužiti vlastitim ispovijedanjem vjere, dok smrt djece uračunava i 
prima Bog po svom milosrđu. Tu misao izražava sv. Augustin kad kaže: 
> Aliorum quidem pretiosa mors martyrum laudem in confessione p r o m e - 
r u i t, horum in consummatione complacuit... Qui iure dicuntur marty- 
rum flores, quos in medio frigore infidelitatis exortos, velut primas erum- 
penles Ecclesiae gemmas quaedam presecutionis pruina đecoxit« (Sermo 10. 
đe Sanctis). 

(7) S. theol. II-II, q. 124, a. 1, ad 1; Smrt za Krista bez čina volje — može se 
nazvati »martyrium materiale et imperfeetum«; Waffelaert, n. dj. str. 48. 

(8) S v. A 1 f o n z, Theol. moralis, 1. 6, n. 99; S v. T o m a A., S. theol. II-II, 
q. 124, a. 4. 

(9) Protivno sv. A i I o n z, n. n. mj. n. 100. 

kreposno djelo može biti uzrok mučeničke slave, ako ga progoni ne 
prijatelj Božanske vjere i kršćanske kreposti. 

Otud slijedi, da nisu mučenici što umiru: a) za kakovu znan¬ 
stvenu istinu; b) za kakovu svoju sektarsku ideju (Hus); c) za krivu 
vjeru ili heretičku nauku. Ni za vjeru poginuli stvarni knvovjerac 
(materijalni heretik) nije pravi mučenik, jer bi kao takav bio svje¬ 
dok protiv Krista i Njegove Crkve t. j. bio bi svjedok za krivu vjeru. 
Jasno je međutim, da tkogod umire za Krista, pa bio i stvarni krivo 
vjerac — nalazi određenu nagradu i utjehu svojoj dusi kod Oca 
istine i milosti, ako na sebi nema osobne krivnje; d) ne mogu se 
smatrati mučenicima ni samoubojice, jer nitko nije vlasnik svoga ži¬ 
vota nego samo uživ.atelj. Ako je u povijesti Crkve bilo mučenika 
koji su n. pr. sami jurnuli u vatru (sv. Apolonija), valja reci, da su 
to učinili ili iz neznanja ili pod posebnim utjecajem Duha Svetoga. 

3) strpljivo. Tko pada pobijeđen u borbi, ne polazi u smrt dra¬ 
govoljno nego silom; ne ide dakle tragom Kristovim, koji se mogao 
oteti Židovima ispod križa, ali nije htio. 

Zato voinici u križarskim ratovima nisu mučenici, kao ni oni koji danas pa¬ 
daju boreći se u obrani vjere i Crkve (»martyr non repugnat«). Isto tako co 
vjek ubijen iz mržnje na vjeru ali u snu, vjerojatno n U e mučenik, jer primi¬ 
tak smrti nije uslijedio kao svijestan voljan cm (voluntanum actualc vt 

virtuale) (10). 

Učinak mučeništva jest potpuno opravdanje pred Bogom, slično dje¬ 
lovanju sakramenata (»quasi ex opere operato«). Kao savršen cm 
ljubavi prema Bogu: a) briše svaki grijeh i svaku kaznu za nj; b) pri¬ 
bavlja mučeniku povećanje milosti i slavu u vječnom životu (11); 
c) nosi sobom posebnu nagradu (»aureola martyrum«) kao kod dje¬ 
vica i sv. naučitelja (12). 

Koga mučenička smrt zatekne u teškom grijehu, taj postizava nave¬ 
dene učinke, ako se prije pokaje za grijehe, jer bez pokajanja nema 

(10) Protivno Caietanus (Comm. in II-II, U 124, a. 2 ) i W a f f e 1 a e r t 
(n dj str. 59) drže dostatnim i voluntanum habituaie. . 

U) »Koligod dakle prizna mene pred ljudima, priznat ću i ja njega pred 
Ocem svojim koji je na nebesima« (Mt 10, 32); »Tko izgubi --ot svoj porad 
mene, naći će ga« (Mt 10, 39); »Tko ljubi život svoj, izgubit ce a a tko mrz 
život svoj na ovom svijetu, sačuvat će ga za život vjecn.« (Iv 1-, 25). 

(12) »Aureola est quoddam privilegiatum praemium pnvilegiatae victoriae r - 
spondens«, S v. T o m a A, In 4 Sent. dist. 49, q. 5, a. 5; S. theol. II-II, 0- 124, 

a. 6, ađ 12. 

oproštenja. Ne traži se savršeno pokajanje nego je dosta i nesavr¬ 
šeno (attritio); kad takovo pokajanje dostaje kod sakramenta kršte¬ 
nja, dostatno je i ovdje. Nema razloga zbog ovoga zahtjeva sumnjati 
o spasu mnogih mučenika, jer nije vjerojatno, da bi itko podnio mu¬ 
čeničku smrt, a da se ne bi barem nesavršeno pokajao za počinjene 
grijehe u životu. 

Hrabrost, znamo, nije najveća krepost, niti je mučenišlvo po sebi 
najsavršeniji ljudski čin (13); ali promatrano u vezi s pobudom 
(motivom) radi koje se podnosi, mučeništvo je između svih kre¬ 
posnih čina uistinu najsavršeniji oblik ljubavi. Za dokaz jakosti te 
ljubavi žrtvuje mučenik najdragocjenije što ima: »Veće ljubavi od 
ove nema nitko, nego tko dušu (život) svoju položi za svoje prija¬ 
telje« (Iv 15, 18). 

§ 2. PRIPADNI DIJELOVI HRABROSTI 

Hrabrost nema vrsnih (subjektivnih) dijelova. Ona je posebna 
krepost, jer joj je predmet poseban i jedinstven: strah od zla i po¬ 
teškoća do same smrtne pogibli. Negdje te pogibli u vezi sa strahom 
čak do smrti mogu biti manje'ili veće, ali vrsno se ne mijenjaju; uvi¬ 
jek ostaje na istoj crti jedna te ista odvažnost naprama zlu i 
poteškoći što prijeti. 

B i t n i (integralni) joj se dijelovi određuju s obzirom na dva nje¬ 
zina glavna pravca djelovanja. Da podnosi poteškoće potrebni su 
joj kao uvjeti: strpljivost i ustrajnost, a da ih odbija i uklanja: 
odvažnost i izdržljivost. 

Srodni (potencijalni) su joj dijelovi ove iste netom spomenute 
kreposti, samo pod drugim vidom. Promatrane u vezi s predmetom 
hrabrosti u najvišem stupnju (smrtna pogibao), zovu se i jesu nje¬ 
zini bitni (integralni) dijelovi, kako je naprijed rečeno. Ukoliko se 
pak te iste kreposti tiču lakših stupnjeva hrabrosti, lakših predmeta 
i u neku ruku pomoćnog nekog djelovanja što samo vodi i upućuje 
k hrabrosti, one se od hrabrosti vrsno razlikuju, jer uzimaju vrsno 
različan motiv. Predstavljaju kreposti priklonjene k hrabrosti ili 

(13) »Tolerare mortem non est laudabile secundum se, sed solum secundum 
quod orđinatur ad aliquođ bonum, quođ consistit in actu virtutis, puta ad 
fiđem et dilectionem«, S. theol. II-II, q. 124, a. 3. 

k njoj pridijeljene. Zovu se: širokogrudnost i veledušnost s obzirom 
na čine kojima se uklanjaju poteškoće (ne uklanja ih samo odvažan 
i izdržljiv čovjek, nego na svoj način i veledušan i širokogrudan); a 
s obzirom na čine kojima se poteškoće podnose, zovu se jednako 
strpljivost i ustrajnost. 

O njima ćemo reći potrebno u vezi s duhom našega vremena i s obzi¬ 
rom na prilike u kojima živimo (14). 

1) Širokogrudnost (magnanimitas) je krepost što potiče na izvođenje 
velikih djela dostojnih visoke časti u svakoj vrsti čestitoga rada. 
Samo velike duše stvaraju velika djela, da postignu visoku čast što 
pripada kreposti. Nikada ih pak ne ostvaruju na stramputici, niti 
sredstvima kojih pred savješću ne mogu opravdati, nego samo na 
putu kreposti i poštenja. Nema veličine ispod moralne razine. Samo 
naporna djela izvedena u toj sferi, zaslužuju da budu nazvana veli¬ 
kima, te će ostati trajno i časno u povijesti zapisana, a kod Boga 
uvažena. 

Hrvatski izraz »širokogrudnost« ne pogađa točno, što po misli sv. 
Tome ima značiti latinski izraz magnanimitas. Možda je zato isprav- 
nije reći: smisao za duhovnu (kreposnu) veličinu. To 
postaje očito kad vidimo, kakova su (prema Aristotelu) svojstva čo¬ 
vjeka ove kreposti. Sv. Doktor ih stavlja na visoki stupanj, kad ih 
naziva »superexcedenter laudabiles«. Takav je čovjek: uvijek umje¬ 
ren — u sreći i nesreći; pripravan drugom pomoći, dok za sebe ne 
traži ništa; visoko položenima (u časti i vlasti) ne laska, a podložne 
ne ugnjetava niti prezire; nije slavohlepan i ne gura se u prve re¬ 
dove; ne boji se otvoreno reći što misli, niti se osvrće na mišljenje 
drugih o sebi; od srca oprašta, a uvrede zaboravlja; ne uživa u časti 
(osim koliko je to položaju primjereno); nije nagao nego odmjeren i 
promišljen u nastupu i u poslu; ne ističe puninu svoje časti i polo¬ 
žaja nego je radije umanjuje (stari su to nazivali: ironia, »fictio mi- 
noris«). Uopće se svojom odlikom ne razbacuje niti je iznosi na javu. 
Sve su to svojstva velikih duša: što veći broj takovih ljudi, znači 
velik blagoslov i veliku dobit za okolinu i za narod (15). - 

(14) S. theol. XI—II, q. 128, art. unic. 

(15) Prummer, Manuale theol. moral. sv. II, str. 489; W a £ f e 1 a e r t, n. 
đj. str. 81 i si; P. Šanc (Život, 1)1941, str. 22) prevodi izraz megalopsychia 
-točno: velikodušnost. 


Siiok duševni zahvat (»extensio animi ad magna«) ide uvijek za 
velikim djelima i to na najbolji način. Ne ide za njima zato što čo¬ 
vjeku čine pred ljudima čast, čuvaju mu ime u povijesti i nose ča- 
šćenje i divljenje sviju; tako svijet shvaća veličinu. Širokogru¬ 
dan je naprotiv u pravom kreposnom smislu onaj, tko i u ovom ži¬ 
votu teži za najvišom časti, t. j. za jedino pravom odlikom skopča¬ 
nom s teškim trudom i velikom mukom; za čašću pred Bo- 
g o m. Takova se čast ne postizava nikako drukčije, nego kreposnim 
životom. Velika dakle djela na koja potiče ova krepost, djela su ve¬ 
likih i velikodušnih Božjih ugodnika, koji stoljećima svijetle i svi¬ 
jetlu ce čovječanstvu kao uzori hrabrosti. Njihova su imena; Pavao 
iz Taisa, Augustin iz Tagaste, Jeronim iz Stridona, Bruno iz Kolna, 
Toma od Akvina, Franjo iz Asiza, Ignacije od Loyola, Terezija iz 
Alensona, Vinko od Paola i mnogi drugi. 

Tako se ima razumjeti tvrdnja da je stvarni predmet ove 
kreposti: čast kao izvanjska stvar što svjedoči o tuđoj vrijednosti 
i kreposti, a daje se (iskazuje) Bogu i odličnim ljudima. Širokogrud¬ 
nim se dakle naziva tko posiže za apsolutno velikim 
i bez obzira na sve ostalo, teži za djelima ko.ja 
su pied Bogom vrijedna najveće časti (16). 
Oblikovni je predmet ove kreposti; ljepota i vrijednost u posti¬ 
zavanju velikih i najviših časti pred Bogom, skopčanih s velikim 
ti udom. Ne poradi časti kao takovih, nego zato što je najviša čast 
i odlikovanje pred Bogom izvanredno duševno dobro, vrijedno sva¬ 
koga truda i skopčano s naporom. 

Ovakova je širokogrudnost krepost, jer razumno ravna ljudskim dje¬ 
lovanjem u potrazi za velikim častima i u ovpm životu; posebna 
je krepost, jer ima svoj posebni objekt: na pravom putu postići ve¬ 
like časti za Boga preko velikih kreposnih djela, svladavajući velike 
poteškoće. Takva se snaga duha i takova težnja, a pogotovo takova 
aktivna djelatnost ne nalazi u mnogima nego samo u izabranima. 
Svaki je krepostan čovjek u izvjesnom stupnju i širokogrudan: du¬ 
ševno je njegovo raspoloženje spremno na hrabrost u čitavom kre¬ 
posnom njegovom djelovanju. Ali — u punom smislu širokogrudni 
čini su svojstveni samo velikim ljudima (17). 

(16) -Magnanimitas consist.it circa honores« ... »Recte dicitur magnanimitatom 
circa honores versari«, S. theol. II-II, q. 129, a. 1 i 2. 

(17) S. theol. II-II, q. 124, a. 3, ad 2; a. 4; Gopfert-Staab, II, str. 289. 

Iz rečenoga slijedi, da prava širokogrudnost nije u suprotnosti s po¬ 
ni z no š ću. Širokogrudan i velikodušan čovjek priznaje: da je od 
Boga što je u njemu vrijedna; s tim se on diči i teži za Božjom čašću. 

Naprotiv znade da je slabo, nesavršeno i ništetno što je na čovjeku 
njegovo vlastito, pa se ispravno ravna u ocjeni sebe i drugoga. To 
pokazuje i dnevni život: samo se male duše bučno izdižu na po-, 
vršinu, bolesno teže za častima pred ljudima i guraju se same u prve 
redove; velikodušni ljudi stoje skromno po strani; oni zbog toga ne 
trpe, jer im je ispravno mjerilo prosuđivanja i ocjene samo: veličina 
i vrijednost pred Bogom. 

2) Veledušnost (magnificentia, generoznost) ili bolje: smisao za veli¬ 
čanstvena djela ide za veličajnim izvanjskim djelima kao što su gra- 
đevine*. hramova, naučnih i dobrotvornih zavoda, samostana i si. 

(»magna factibilia«). Sve u korist i na čast Bogu i domovini, a po ra¬ 
zumnom planu i u pravo vrijeme. Širokogrudnost traži veličinu u . 

svakom kreposnom djelovanju, a veledušnost smjera na izvađanje 
iz van j skih (napose građevnih) djela na slavu Bogu. Takovi se 
poslovi ne izvode bez velikih troškova, zato ta krepost ravna također 
mudro i oprezno s izdacima. Ne štedi novca u ove veličanstvene 
svrhe, ali ga ne rasipa nego brižno privodi k cilju (18). | 

Posebni predmet ove kreposti jes't dakle: izvoditi veličanstvena djela | 

uz velike troškove. S tim su dakako redovno skopčane i velike nepri¬ 
like; ali te su neprilike i poteškoće još uvijek manje, nego što su 
pogibli (pa i smrtne) s kojima se ima boriti hrabrost. Zato se vele¬ 
dušnost broji među srodne (potencijalne) dijelove kreposti hrabrosti. 

Čovjek s ovom kreposti (»magnificus«, od: magna facere) očituje 
prije svega da ima razvijen smisao za opće dobro- Zaboravlja 
svoje osobne koristi i udobnosti, a misli na druge; ukoliko što za sebe 
izgrađuje i tu se očituje njegov smisao za veličanstveno. Nekada su 
samo kraljevi, carevi, knezovi, pape i biskupi mogli nastupati kao 
ljudi u kojima je živjelo ovo kreposno, trajno raspoloženje. U po¬ 
sljednjem su se stoljeću gdjegdje k njima pridružili privredni mo- 
gućnici kao ljudi, koji su u stanju podnijeti velike troškove za veli¬ 
čanstvena djela. Ali ovi se potonji, osim vrlo rijetkih iznimaka, nisu • 

pokazali duhovno ravnima onima, koje su dostigli u imovinskom po¬ 
gledu. Mjesto smisla za veličanstvenost, razvio se u modernim od j 

(18) S. theol. II-II, q. 134. a. 3; P. Sanc (n. mj.) prevodi: Smisao za velike 
izdatke. 


vjere otuđenim ljudima smisao za rentabilnost. Tu manu valja žigo- 
sati i utirati put razumijevanju, koje je u prijašnjim stoljećima bilo 
daleko življe i općenitije. U naše se dane ipak još nalazi uz umjet¬ 
nike po koja osoba na visokom položaju (redovno su i to crkveni 
ljudi), koja pokazuje smisao za veličanstvenost gradnja; napose to 
dolazi do izražaja kod podizanja i ukrasivanja crkvi. 

Kod nas se u posljednje doba gradilo razmjerno malo s osjećajem, kako je 
prikladno Božjemu stanu, da bude veličanstven izvana i iznutra. Ali nismo 
ipak posvema popustili. Za primjer mogu služiti u Zagrebu: obnovljena crkva 
sv. Marka, bazilika Lurdske Gospe, nova crkva Krista Kralja u Trnju, spomen 
crkva u Tomislav-građu i povjesna spomen-crkviea u Biskupiji kod Knina. 
Postoji opravdana nada, da ćemo u budućnosti i u tom poslu poći naprijed. 

3) Strpljivost (patientia) je krepost što jača volju u p o d na¬ 
ša n j u, kad zlo snađe čovjeka. Može zlo doći s raznih 
strana: kao elementarna nesreća, bolest, kao izraz tuđe zlobe. U zlu 
se čovjek uvijek žalosti, ali najviše kad ono dolazi od bližnjega. Strp¬ 
ljivost brani, da bol i žalost ne prevladaju nad čovjekom; ne do¬ 
pušta mu napustiti rad na dobrom putu. Zato je ona krepost, jer 
slijedi razum u borbi protiv osjetilne težnje, uviđa da je časno i po¬ 
trebno ne dati čovjeku da podlegne žalosti. Žalost znade kadgod 
biti tolika, da ukoči svaki pravilan rad i razumnu ocjenu prilika 
oko čovjeka. Osobito se u zlu žaloste do očajanja ljudi, koji žive 
samo za svijet i njegove radosti (19). 

Kršćanin vjernik naprotiv baš u podnašanju zla učvršćuje svoju 
odanost Kristu. »U dobru je lako dobru biti — na muci se poznaju 
junaci!« Nije ni kršćanin u zlu bešćutan (apatičan), nego i on 
osjeća bol u duši; tek joj ne da razmaha, svladava je i guši, trpi i 
prekaljuje sebe kao zlato u vatri. Dakako, kršćanin vjernik to čini 
samo s Božjom pomoći; ljubav k Bogu ulijeva mu snagu, da bez 
mrmljanja prima i podnosi, što priroda po sebi odurava i od čega 
bježi. Ljubav k Bogu se dakle očituje kao glavna pobuda plemenite 
strpljivosti. Kršćanin izlazi iz nesreće čišći, u duši mirniji, Bogu 
bliži (20). 

(19) »Saeculi tristitia mortem operatur« (2 Kor 7, 10); »Multos occidit tristitia 
et non est utilitas in illa« (Eccli 30, 25). 

(20) S. theol. II-II, q. 136, a. 3; Monnichs, Tugendlehre, str. 192; G o p f e r t- 
Staab, 11)290. 

Ako i jest strpljivost prema rečenomu vrlo potrebna krepost u ljud¬ 
skom životu, opet ona ne spada medu najvažnije (21). Za dobar su 
život daleko važnije one kreposti koje pozitivno vode k dobi u (vjeia, 
ljubav i pravednost), nego one koje sprečavaju zlo. I među bvima 
je važnija ona što pomaže, da se očuvamo od većega i najvećega zla 
(hrabrost), nego ona koja pomaže protiv manjega zla. Ali ako se 
uzme na oko činjenica, da je čovjek u žalosti i boli toliko zbunjen i 
nesređen, da je u stanju počiniti najveće pogreške, onda se strplji¬ 
vost podiže do visoka stupnja relativne savršenosti (»patientia opus 
perfectum habet«, Jak 1, 4), jer u korijenu uklanja zlo, koje bi moglo 
odvesti na put teških grijeha. 

Društveni bi život danas odsijevao od sreće, kad bi među ljudima 
bilo više strpljivosti i kreposna podnašanja zla, što ga ljudi jedan 
drugomu zadaju. Pravi će kršćanski vjernik zato nastojati, da se 
dovine izvjesna potrebna stupnja strpljivosti. U tu svrhu valja da 
često promišlja: 

a) o strpljivosti Gospoda Boga našega s grešnicima, Gospo¬ 
dina Isusa Krista sa židovskim narodom i svojim mučiteljima, te o 
strpljivosti tolikih svetaca i svetica Božjih u njihovim teškoćama; 

b) o plodovima strpljivosti kao što su: zadovoljština za 
grijehe, zasluga za vječni život, otkupljenje od vječnih i viemenitih 
kazni; 

c) o plodovima nestrpljivosti: zlo ne postaje s nestiplji- 
vošću manje nego sve teže; gubi se mir duše i svaka kreposna za¬ 
sluga; stvara raspoloženje na druge grijehe (srdžbu, tučnjavu i sk). 

Bilješka. Sv. Toma razlikuje (22) strpljivo iščekivanje ili dugotrpnost (longa- 
nimitas) od strpljivosti (patientia). Ispoređuje ju s velikodušnošću s kojom 
se, veli, po predmetu više podudara nego sa strpljivošću. Znači, ki ep osno 
strpljivo iščekivanje dobra, za koje se znade da će 
kasno uslijediti. Već strpljivo čekanje dok zlo mine i dobro zasme, 
teško je; ali je još teže znati, da dobro ne će osvanuti tako skoro, pa ipak ostati 
smiren i ne skrenuti s dobra puta. I ako je predmet strpljivosti zlo (žalost), 
a predmet strpljiva iščekivanja dobro, opet se i ovdje javlja žalost zbog 
odlaganja i dugotrajnog čekanja; u tomu se dakle podudaraju i dugotrpnost se 
pribraja k strpljivosti. 

(21) S. theol. II-II, q. 136, a. 2, ad 1; ad 3. 

(22) S. theol. II-II, q. 136, a. 5. 


4) Ustrajnost (perseverantia) je trajno raspoloženje izdržati u 
i kreposnom djelovanju do konca unatoč napor- 

nosti i dugotrajnosti. Tako uzeta ustrajnost jest po¬ 
sebna krepost. Ona se obazire na poteškoće koje će s vremenom 
nadoći zbog toga, što u kreposnom životu treba ustrajati, dan na dan 
isto ponavljati i svladavati dosadnu jednoličnost. Ustrajan čovjek 
uviđa, da je to dobro i opravdano, da se tako jača otpornost protiv 
zlih sklonosti i čuva stečeno duševno dobro. On svladava male po¬ 
teškoće, da ojača za svladavanje većih. Tako se ustrajnost približuje 
Krepost se ustrajnosti ne smije zamijeniti s darom ustrajno- 
Mala je razlika između nje i postojanosti (constantia). Cilj 
im je isti (čvrsto ustrajati u dobru), ali je motiv različan: ustrajnost 
svladava poteškoće što ističu baš iz dugotrajnosti u radu oko dobra, 
a postojanost obara ostale izvanjske zapreke. 

Krepost se ustrajnosti ne smije zamijeniti s darom ustrajno- 
i s t i, što predstavlja Božju milost: ustrajati u stanju posvetne milosti 

do konca života. Kreposti ustrajnosti nije ovaj dar ni počemu suvi¬ 
šan, nego joj, što više, pridolazi kao potrebna pomoćna milost (24). 

I ' ’ 

; § 3. GRIJESI PROTIV HRABROSTI 

Osvrćemo se ne samo na mane protiv hrabrosti, nego i na mane pro¬ 
tiv njezinih srodnih (potencijalnih) dijelova: širokogrudnosti i vele- 
dušnosti s jedne, a protiv ustrp] jivosti i ustrajnosti s druge strane. 

1) Hrabrosti su protivne mane kod čovjeka, koji je hrabar ili previše 
(per excessum) ili premalo (per defectum) (25). 

a) Premalo je hrabar: strašivica (timidus), koji se boji kad 
ne treba, više nego treba, i onoga čega se ne treba bojati (»excessus 
in timendo«); misli da mu odasvud prijeti vremenito zlo, pa i sama 
smrt; kukavica (ignavus) nema srca da se odupre, niti od straha 
uopće pomišlja na otpor (»defectus in audendo?). 

To po sebi nisu grijesi nego mane (nesavršenosti) koje se lako izvrću 
u grijeh; ali prekršaj iz takva straha u velikoj stvari, može biti i 

i 

i 

(23) S. theol. II-II, q. 137, a. I i 2. 

(24) S. theol. II-II, q. 137, a. 3 i 4. 

(25) S. theol. II-II. q. 125, 126, 127. 

velik grijeh. Najružniji je grijeh kukavičluka — bijeg u smrt 
(samoubijstvo) zbog životnih poteškoća, nesreće i si. 

b) Odviše je hrabar: n e b o j š a (intimidus). To je mana; na 
mjestu je naime strahovati, ako je strah opravdan i nije nečasno 
biti u strahu, gdje možda prijeti i smrt (»defectus in timendo«). Ova 
se mana zapaža kod ljudi, koji ne znaju cijeniti života kao dara 
Božjega, niti uopće pomišljaju na Boga, već se samo uzdaju u svoje 
sile. Tko pak s Bogom radi taj se ne izlaže opasnosti, jer zna, da mu 
je dužnost čuvati povjereni život. Smionost (auđacia) je još veća 
mana, jer joj se osim preziranja stvarnih pogibelji priključuje još 
želja- za osobnim isticanjem (»excessus in audendo«). 

Ni ovo nisu po sebi grijesi, nego tek mogu postati ukoliko navode na 
grešne čine: dvoboj, opasne skokove iz visine i si. 

2) Širokogrudnosti se protive ove mane: 

a) Preuzetnost (praesumtio): kad se tko laća djela što prema¬ 
šuje njegove sile, kad sam precjenjuje svoju sposobnost i sredstva 
kojima raspolaže. 

U životu uvijek ima takvih ljudi. Seneka ih je ovako opisao: »Magnanimiias 
si se extra modom suum extollat laciel virum minacem, inflatum, turbidum, 
inquietum et in quascumque excellentias dictorum £actorumque, neglccta ho- 
nestate, festinum« (26). U malom se narodu ovi manjci na karakteru ističu jos 
jače Ugledajući se u velike, misle i mali, da imaju biti oštri i snažni na rijeci, 
a ne vide, da tim po navedenim Senekinim riječima postaju ne samo »nemirni« 
i »buntovni«, nego i — »nađuti«. 

b) C a s t o 1 j u b 1 j e (ambitio) je mana što predstavlja neurednu 
težnju za častima. Neurednost stoji u lom, što častohlepan čovjek 
leži za častima kojih ne zaslužuje, a stalo mu je usto da se njegova 
osoba istakne i pomalo okoristi. U naše .vrijeme, gdje se duhovne 
vrijednosti općenito podcjenjuju, često izbijaju na površinu často¬ 
hlepni pojedinci, stvarno nevrijedni, ali osobno veoma umišljeni o vla¬ 
stitoj vrijednosti. Osim što su odbojni, oni su za društvo uopće, a za 
svoju okolinu napose — štetni. Postaju dvostruko veća pokora, 
ako im uspije zauzeti važan položaj na kojemu se njihova nespo¬ 
sobnost još jače odrazuje. 


(26) Sencca, Epist. morales ađ Luciiiiim: đe mođeramine fortitudinis. 


Kako je čast po sebi stvar dobra (ili barem indiferentna) — težnja 
za njom nije još nikakovo zlo. Grešna je po sebi neuredna težnja, 
kako je opisana; postaje težak grijeh, ako je nekomu ta težnja za 
častima postala životni cilj, radi kojega ne mari počiniti i poduzeti 
sve — pa i podlu klevetu, zastrašivanje i laž — samo da dođe do 
svrhe. U društvu valja odlučno žigosati takove pojedince, da se 
drugi, na taj način upozoreni, odvrate od ove ružne mane (27). 

c) Taština (inanis gloria) stoji u neurednoj težnji za ispraznom 
slavom. Kad je Krist rekao: »Neka vaše svijetlo svijetli pred lju¬ 
dima« (Mt 5, 16), nije zabacio svako slavljenje pred ljudima. I ono 
ima svoju dobru stranu, jer treba da drugima bude poticaj na kre¬ 
posnom putu u životu. Ali težnju za ispraznim stvarima i želju, da 
tko zbog njih pred ljudima uživa neku cijenu i štovanje — odsudio. 
je Gospod po riječima Psalmiste: »Na što ljubite ispraznost i tražite 
laž . . . ?« (Ps 4, 3). 

Obično se taština ispoljuje na ovaj način: a) kad tko u slavi pred ljudima traži 
sebe, a zaboravlja Boga; b) kad jc traži u ispraznostima i prolaznim 
vrijednostima (ljepota, šport, igra); c) kad je traži ondje gdje joj nikako nije 
mjesto (pred neukima se praviti mudar). 

Po sebi nije taština težak nego lak grijeh, jer predstavlja neurednost 
u stvari po sebi ravnodušnoj. Ali ona će brzo dovesti do teških gri¬ 
jeha ili postati osnovnom manom, izvorom raznih grijeha. Taština je 
vrlo štetna mana po krepostan život. Na to upozoruje sv. Toma kad 
po sv. Grguru nabraja njezine »kćeri«: neposlušnost, razmetanje, 
podmuklost, prepiranje, tvrdoglavost, svadljivost, znatiželjnost. Sve 
one idu za isticanjem i nametljivošću, jedna izravno druga neizravno, 
a.sve vode do taštine, koja je mnogu dušu strovalila (28). Od ove se 
mane valja brižno čuvati. I muško, a pogotovo žensko nalazi stotinu 
izlika, da joj otvori vrata svoga srca; a od nje nije dalek korak do 
oholosti i do drugih grijeha (29). 

d) Malodušnost (pusillanimitas) je upravo protivna veliko¬ 
dušnosti. Stoji u nekom slomljenom duševnom raspoloženju, po ko¬ 
jem se tko ustručava pred svakim podhvatom, iz osjećaja da prelazi 

(27) S. theol. II-II, q. 130, a. 1. 

(28) S. theol. II-II, q. 132, a. 5. 

(29) Osnovno moralno bogoslovlje, sv. I, str. 180; S. theol. II-II, q. 132, a. 4. 

njegovu snagu. Izvor je ovoj mam: a) nepouzdanje u Božju pomoć, 
b) nepoznavanje samoga sebe, c) bolesno tjelesno ili duševno ustroj¬ 
stvo (konstitucija).- U svakom je slučaju stav, koji valja odsuditi i 
čupati gdjegod se za nj pokaže sklonost. I u duševnom životu poje¬ 
dinca i u privrednom životu društva treba ići za odgajanjem svi- 
jesnih i poduzetnih ljudi; takovi će biti i Bogu na čast i domovini na 
korist- Ako je malodušnosti uzrok tjelesne ili duševne prirode - 
treba pojedinca uputiti na liječničku pomoć. 

3) Veledušnosti se protive dvije mane: a) rastrošnost (sum- 
ptuositas), kad netko razbacuje novac koliko nije potrebno i tamo 
gdje nije potrebno, jer stvar ne iziskuje; b) sitničavost (pai- 
vificentia), kad netko teško i sa žalošću pušta novac iz ruku, škrtari 
tamo gdje bi trebalo izdati, pa vrijedna stvar ne dobiva dostojna iz¬ 
gleda. Nisu ovo po sebi grešne mane, ali mogu dovesti i do grijeha. 

4) Strpljivosti se jednako protive dvije mane. Jedna se pokazuje u 
pomanjkanju osjećajnosti (per defectum), kad tko ne osjeća žalosti 
što ga je zlo snašlo. To zovemo: a) tvrdo srce (bezosjećajnost, 
durities). Tu manu ima onaj, koga nije kadro dirnuti niti na ikakav 
obzir sklonuti ni vlastito ni tuđe zlo. To jc teška mana, neki stupanj 
neprirodne tvrdoće, koja graniči s okrutnošću. Svojstvo je grešno, 
svakomu odurno, a po društveni život štetno. Druga: b) nestrp¬ 
ljivost (impatientia) pokazuje, da je žalost prevladala (per exces- 
sum) u duši, pa se očituje na izvanjski način u prigovaranju, tuzenju 
ili u srdžbi. Po sebi su to laki. grijesi, ali nekada postaju i teški, ako 
odviše ražaloste ili smute bližnjega (30). 

5) Ustrajnosti su isto tako suprotne dvije mane: a) tvrdogla¬ 
vost. (pertinacia) pretjeruje u ustrajnosti, kad tko ustraje na istom 
putu i onda, kad razum govori da treba okrenuti diukčije. Pietje 
rana ustrajnost može biti i težak grijeh, ako se radi o velikoj i 
važnoj stvari kao što je n. pr. tvrdoglavo ustrajanje u krivoj vjeri 
unatoč boljega spoznanja; b) neposto j anost (mconstantia) 
pruža premalo; ona radi poteškoća napušta započeti put i odustaje 
od daljnjega truda. Nepostojan je čovjek na teret sebi i okolini s ko¬ 
jom dolazi u dodir, jer nije pouzdan ni u kojem poslu- 


(30) Priimmer, n. dj. sv. II, str. 495; Merkelbach, n. dj. sv. II, str. 873. 


Ovu manu zove sv. Toma (31) mekuštvom (mollities). Doista 
mekušac čovjek skreće u sudu i radu sad amo sad tamo — i može 
tako postati uzrokom grijeha kod sebe i kod drugoga, makar da nje¬ 
gova mana sama po sebi nije nikakav grijeh, nego slabost značaja. 
U životu ih susrećemo mnogo. 


Iz razmatranja o krepostima što se kao srodni (potencijalni) dijelovi 
manje više približuju stožernoj kreposti hrabrosti, i o manama koje 
se tim krepostima protive — vidljivo je, od kolike je vrijednosti sto¬ 
žerna krepost hrabrosti. Kad se pak uzme pred oči suvremeni dru¬ 
štveni i napose današnji vjerski život, kad se ogledaju poteškoće i 
izravne navale koje mu prijete na svakom koraku — tek se onda 
vidi, koliko je vjerniku potrebna hrabrost, da se održi na površini, 
a da nc potone sa stotinama i hiljadama koji otpadaju od vjere. Ako 
se pod hrabrošću u prirodnom-redu razumijeva pokretno (dinamično) 
neko stanje, koje u životu izvodi promjene, nosi nove poglede i mo¬ 
gućnosti razvoja, uspona, iživljavanja — jednako je tako i u natpri¬ 
rodnom redu i u radu oko natprirodnog ideala. Ta je pokretnost (di¬ 
namika) potrebna i privlačiva. Znamo da je nepokretnost (pasivnost) 
daleko od pravoga kršćanskog kreposnog djelovanja; ali ako je 
krepost hrabrosti ikada pristajala k licu i srcu 
katoličkih vjernika, pristaje danas! A ako smo je 
uvijek s izvjesnim ponosom spominjali imajući pred očima legije 
kršćanskih mučenika — valja nam je našoj omladini spominjati i 
tumačiti danas kao najznačajniju crtu u značaju ljudi novoga doba. 
Daleko neka bude od nas mlakost i mlitavost, malodušnost i neposto- 
janost, daleko sitničavost, taština i mekuštvo! Neka nas hrabrost vodi 
u radu za konačnom svrhom života; neka nas ona vodi jednako i u 
nastojanju oko posrednih svrha, u radu za ostvarenjem vremenitih 
ciljeva koji će nam olakšati ovaj život, da se u zadovoljstvu, slobodi, 
miru i napredovanju među ljudima, uspnemo do Oca mira i sreće u 
vječnosti! 

Ovoj vanrednoj važnosti što je natprirodna krepost hrabrosti ima za 
život ljudski, sam Gospod stvarno priklanja posebnu pažnju, kad 
nam po Duhu Svetomu daje poseban dar hrabrosti. Krepost 

(31) S. t.heol. II-II, q. 138, a. 1. 

nas jača u podnašanju zla i poduzetnosti oko dobrih djela. Ali to 
nije uvijek dosta: zlo su i pogibao katkada tako jaki, da bi čovjek 
podlegao i odustao od daljnje borbe na putu do konačne svrhe. Tu, 
eto, jača dušu Duh Sveti i natprirodno je pomaže, da čovjek ne na¬ 
pusti započeta djela, nego da svlada zapreke i izdrži do konca. Duh 
sveti ulijeva u dušu pouzdanje, razgoni strah i pomaže na putu do 
pobjede (32). 

U sv. Pismu postoji na mnogo mjesta zapovijed o hrabrosti, u 
Starom Zavjetu se ona spominje u vezi s vremenitim, a u Novom 
Zavjetu s vječnim vrijednostima. Ako te zapovijedi i jesu ili u ne¬ 
gativnom obliku ili ako pozitivno upućuju samo na izdržljivost ne¬ 
koga vremenita zla, one ipak jasno kazuju želju Gospodinovu, da 
se ne damo slomiti, nego da puni pouzdanja u Njegovu pomoć na¬ 
stavljamo borbu s neprijateljem naših duša, koji kao ručeći lav obu- 
laži i traži koga bi progutao. Ali i u toj najvećoj opasnosti, veli sv. 
Petar: Oprite se jaki u vjeri! (Pet 5, 8); a sv. Jakob dodaje 
utješno: Oprite se sotoni i pobjeći će od vas! (Jak 4, 7). 

Korisno se mogu upotrebiti svi poticaji sv. Pisma na strpljivost i ustrajnost 
(Rim 12, 12; Kor 15, 58; 2id 10, 36); misli o prolaznosti ovoga života i ništa- 
vosti zemaljskih dobara (Jak 4, 15; Lk 12, 18; Tim 5, 10); o nesieći šio na čo¬ 
vjeka vreba na svakom koraku (Prov 13. 21; Eccli 37, 21; 2 Mk 14, 22). Naj¬ 
snažniji je poticaj na hrabrost svakako ljubav prema Bogu i priprav¬ 
nost sve prije podnijeti, nego izgubiti Božju ljubav (Rim o, 35). 


(32) >Quandoque non subest potestati hominis ut consequatur finem sui opeijs 
vel evadat mala seu pericula, cum quandoque opprimatur ab eis in morte; sed 
hoc operatur Spiritus Sanctus in homine, cum perducit cum ad vitam aeter- 
nam, quae est finiš omnium bonorum operum et evasio omnium periculorum: 
et huius rei infundit quamdam f i d u c i a m menti Spiritus Sanctus, con- 
trarium timorem excluđens; et secundum hoc fortitudo donum Spiritus Sancti 
ponitur«, S. theol. TI—II. q. 139, a. 1. 

Literatura. K. Adam: Primat der Liebe, Kevelaer (1939); J. Creusen: La 
chastete, NRTh, 65 (1938); L. Hansel: Die Jugend und die leibliche Liebe, 
Innsbruck (1938); J. de Lacretelle i dr.: Seksualni problemi, Zagreb 
(1939); G. Ries: La častila e la Chiesa, Milano (1939); Schroteler: Die ge- 
schlechtliche Erziehung, Dusseldorf (1929); Tillmann: Die Verwirklichung 
der Nachfolge Christi, I. Band, Dusseldorf (1936); S. Thomae Aquinatis: 
Summa theologica, II-II, tom. IV, Torino (1928); J. de la Vassiere: U pu- 
dore istintivo, Milano (1938); J. G. Waffelaert: De virtutibus cardinalibus, 
tr. I, Brugis (1889); W a 11 e r, Die Leib und sein Recht im Christentum. Do- 
nauvvdrth (1910). 

Za osobni je život pojedinca osim razboritosti i hrabrosti od vrlo 
velike važnosti krepost umjerenosti. Ne ćemo pretjerati ako kažemo, 
da se najveći dio ljudskih osobnih grijeha prosječno ima bilježiti na 
račun raznovrsnih povreda baš ove kreposti. Osjetilna je težnja 
srdi tosti (appetitus irascibilis) u čovjeku jaka i znade ga vrlo 
često zavesti na grijehe nestrpljivosti ili preuzetnosti, kukavičluka 
ili taštine. Ali požudna je osjetilna (moć) težnja (appetitus con- 
cupiscibilis) kud i kamo jača. Njoj se pojedinac mnogo teže opire; 
pod navalama njezinih poriva i prohtjeva stradavaju duše svako¬ 
dnevno, a mnoge propadaju zauvijek. Razlog stoji u činjenici, da je 
čovjek u prvom redu osjetilno biće i da se njegovo duševno djelo¬ 
vanje nužno izvija preko osjetila. Najsnažnije djeluje na nj što mu 
.le najbliže i čega se neposredno dotiče. Zato su tjelesne požude, stra¬ 
sti i radosti tjelesnih ugodnosti najopasnije za njegov viši duševni 
život, jer prijete, da ga povuku dalje od onoga što zdrav razum može 
opravdati. U požudnoj bi se sklonosti čovjek jedva odhrvao zlu, da 
mu nije pomoći koju nalazi u kreposti umjerenosti. 

Sv. Doktor je i ovoj stožernoj kreposti posvetio mnogo pažnje (1), a 
jednako i svi stariji bogoslovi, koji su bilo pisali tumačenja k ovom 
dijelu njegove Summe, bilo da su napose raspravljali o stožernim 
krepostima (2). Od novijih se bogoslova koji taj vraća k starim izvo¬ 
rima i u ovoj stvari. Mi ćemo slijediti sv. Tomu, istina u manjem 
opsegu, ali s namjerom da ne propustimo barem onoga, što je naj¬ 
potrebnije za dobro poznavanje ove kreposti. 

(1) Sv. Toma Akvinski: S. theol. II-II, q. 141-170. 

(2) Kajetan, Billuart, Lessius. Sv. Alfonz M. de Liguorio, Wafl'elaert, Merkel- 
bach i dr. 

§ 1. DEFINICIJA I PREDMET UMJERENOSTI 

1. — Umjerenost označuje po sebi neko ublaživanje ili traženje . 

mjere (temperantia, moderatio). U najširem će smislu umjere¬ 
nost predstavljati ovakovo traženje mjere u kojemgod ljudskom po¬ 
stupku, zapravo u svakom ljudskom djelovanju, unutarnjem ili iz- f 

vanjskom. U tom se smislu ona javlja kod svake kreposti kao vodić, 

jer nema kreposti bez određena stupnja umjerenosti. U užem pak 
smislu ona predstavlja onakovo traženje mjere kakovo razum pro¬ 
vodi kod osjetilna djelovanja, koje se najviše i najlakše otima ra¬ 
zumnom upravljanju. U tom užem smislu znači umjerenost: kre¬ 
post što u čovjeku ravna os j etilnim težnjama i 
nasladama za dodirom (tactus). 

Ove su osjetilne težnje vrlo jake, jer se odnose na održanje ili na 
uzdržavanje kako pojedinca tako vrste. Radi te posebne jačine po¬ 
trebna je čovjeku posebna krepost, da ih ravna i svladava. Ona može 
biti prirodna (stečena) ili natprirodna (darovana). Nije 
joj nosilac volja, nego osjetilna težnja; razum je vodi kad svladava 
i kroti tu težnju i tako je svodi na pravu mjeru za poželjenjima i 
uživanjima kod onih ljudskih čina, što su po svojoj prirodi isključivo 
tjelesni (carnales). Umjerenost slijedi u svom nastojanju sud razuma, 
a ide za svrhom što je pojedincu prokazuje kao njegovo dobro. Ste¬ 
čena umjerenost ide za prirodnom, a darovana za natprirodnom } 

svrhom. 

Umjerenost nije dakle krepost samo zato, jer se u njoj očituje razumske 
traženje mjere u dobru, nego je još posebna krepost, jer ima svoj poseban 
predmet (3), kako ćemo odmah pokazati. Ona je ujedno i stožerna k r e- 
post: umjereno držanje i postupak kod osjeliinog uživanja i te kako je hva¬ 
levrijedan stav, jer su te radosti najuže vezane s- prirodom čovjeka, pa su 
zato najjače i najteže im je odoljeti. Osim toga su predmet njihova uživanja 
najpotrebnije stvari u životu. Unatoč toga nije umjerenost među ćudorednim 
krepostima najodličnija; pred njom su sve tri ostale. Razboritost je po sebi 
prva među svima, a pravednost i hrabrost nađmašuju umjerenost, jer se ne 
bave samo oko pojedinca, nego u prvom redu vođe račun o dobru zajednice (4). 

2. — Predmet umjerenosti. Materijalni se predmet umjerenosti raz¬ 
likuje na daljnji i bliži. Bliži materijalni predmet sačinjavaju s jedne 
strane osjetilne težnje za tjelesnim uživanjem dodira, i uživanje 

(3) S. theol. II-II, a. 141, a. 1 i 2. • 

(4) S. theol. II-II, o. 141, a. 7 i 8 


zbog njega; s druge strane žalost, ako ih nema. Daljnji su predmet 
p mi kojima se očituju te vrste uživanja: hrana i pilo što služe za 
tjelesno održanje pojedinca, te spolni čini što služe za održanje vrste 
Umjerenost je napose potrebna tamo, gdje se javlja najjača požuda 
radi najveće naslade i uživanja. Najveća se požuda osjeća kod pri¬ 
rodnog djelovanja, jer je s njim zbog osjetilne veze skopčana naj¬ 
veća naslada. Ona je tim veća što je djelovanje prirodnije. A među 
najprnodnije ljudske radnje spada djelovanje, koje ide za održanjem 
pojedinca (hrana) i vrste (rasplod). Pošto su pak ta uživanja vezana 
na osjetilo dodira, predmetom umjerenosti su prvenstveno uživanja 
dodira. Dosljedno: tek u drugom redu dolaze uživanja ostalih osje¬ 
tila, najviše okusa i spolnih organa, ukoliko su u odnosu s uživanjem 
dodira (5). J 

Oblikovni predmet (objeetum formale quod) umjerenosti stoji u ra¬ 
zumnom upravljanju ovih uživanja prema svrsi, radi koje nam ih 
Bog dao. Pobuda je njezina (objeetum formale quo) naročita isprav¬ 
nost i valjanost, što se očituje u sređenom umjerenom uživanju na¬ 
slada i radosti ove vrste. 

"i 7“ Pravl, ° umjerenosti (»regula tempcrantiae«) ima se uzeti i utvr- 
dltl P rema potrebama ovoga života. Sto su i kakove su te potrebe 
upućuje svakoga zdrav razum, a jasno pokazuju odredbe Božje volje 
u sv. Pismu (6). Potrebo su bezuvjetna značenja, kad se radi 
o uzdržavanju života (hrana i pilo) ili potrebama vrste (rasplod). 
Uvjetna su značenja tamo, gd.je se mora uzeti obzir na zdravlje 
i položaj osobe, na običaje i prilike mjesta. Ne može se od svakoga 
čovjeka i u svakoj prilici zahtijevati sve što potrebe života bez¬ 
uvjetno iziskuju. Zato je razum tu, da ustanovi red u potrebama i u 
djelovanju čovjeka, te da uputi na vlastito dobro ne samo pojedinca 
nego i zajednicu. Sto se usklađuje s njihovom svrhom, bit će i nji- 

(5) »Iđeo Circa deleetationes ciborum et potuum et circa deleetationes vene- 
reorum est proprie temperantia. Huiusmodi autem deleetationes consequuntur 
sensum tactus... Et sic circa deleetationes aliorum sensuum, inquantum re- 
feruntur ad deleetationes tactus est temperantia, non principa!iter, sed e x 
c o n s e q u e n t i...« S. theol. II-II, q. 141, a. 4; ibid. ad 3. 

(6) S v. Augustin. »Habet virtus tempcrantiae in rebus huius vitae regu¬ 
larni utroque testamenta firmatam, ut. eorum nil diligat, nil per se appetendum 
putet, sed ad vitae huius atque officiorum necessitatem quantum satis est, 
eisurpet utentis modestia, non amantis affectu«. De moribus Eccl. cath. c. 21.' 

hovo dobro, pa će tako potrebe za ostvarenjem životne svrhe najbolje 
prokazati pravilo u umjerenom radu i uživanju sviju i svakoga (7). 
Ispravno se zato može označiti dvostruko pravilo umjerenosti prema 
različnosti svrhe ovih glavnih potreba ljudskog života. Prva se po¬ 
treba odnosi na uzdržavanje vrste, a druga na uzdržavanje pojedinca. 
Zato glasi: 

io pravilo: Spolni odnos (uživanje) izvan braka nije 
dozvoljen; u braku je dozvoljen onako i onoliko, 
koliko svrha ovoga čina razumno dozvoljava. 

II 0 pravilo: Poraba se hrane i pila ima ravnati 
prema tome, da se čovjek održi tjelesno zdrav 
i duševno sposoban za vršenje dužnosti svoga 
zvanja. 

Ova pravila ravnaju životom čovjeka kao . bliže mjerilo (norma) 
podvrgnuto višemu i konačnom ćudorednom pravilu ljudskog djelo¬ 
vanja Ono je natprirodno i čitav ovaj život ljudski upravlja i usmje- 
ruje prema natprirodnoj konačnoj svrsi. Sve uživanje na koje čo¬ 
vjeka upućuje i navodi njegova tjelesna strana, može se i mora har¬ 
monično uskladiti s tom konačnom svrhom. Umjerenost ima zadaću, 
da kaže pojedincu gdje je. granica, do koje se može poći bez povrede 
konačne svrhe. Uživanje samo radi uživanja — znamo da je 
grešno (8), jer posvema istiskuje svaki viši obzir; ali uživanje koje 
se usklađuje s konačnom svrhom, makar i nastalo radi uživanja, 
olakšava rad čovjeka oko spasenja duše (9). 

Bilješka. Sto je ovdje do sada rečeno, ima u vidu stečenu krepost umjere¬ 
nosti. Između nje i ulivene (darovane) kreposti umjerenosti postoji vrsna 
razlika: ulivenoj je oblikovni predmet vjera, a svrha vječno blaženstvo, steče¬ 
noj ljepota i valjanost umjerenog uživanja tjelesnih radosti, a svrha održanje 
života pojedinca i vrste. O tom šmo govorili u I. knjizi gdje smo utvrdili vrsnu 
razliku između stečenih i darovanih kreposti uopće (10). 

(7) »Temperantiae ipsius finiš est et regula beatitudo, sed eius rei qua utitur 
finiš et regula est necessitas humanae vitae« S. theol. II-II, q- 141 > a - 6 > 

> ad 1. , 

(8) Inocent XI. je odsudio ove dvije tvrdnje: sComeđere et bibere usque ad 
satietatem ob solam voluptatem non est peccatum, modo non obsit valetudim, 
quia ličite potest appetitus naturalis suis actibus frui« (8) i »Opus coniugu ob 
solam voluptatem exercitum omni penitus caret culpa ac defeetu veniali« ( 7 8 9 10 )- 
DB. n. 1158, 1159. 

(9) S. theol. I-II, q. 63, a. 4. 

(10) Osnovno moralno bogoslovlje, sv. I. str. 171. 172. 

§ 2. PRIPADNI DIJELOVI UMJERENOSTI 

Sv. Toma ustanovljuje (11) najprije općenito dijelove umjerenosti 
prema razdiobi na vrsne, bitne i srodne dijelove, a potom govori o 
njima napose. Sve što je tu rečeno, nije na odmet ni za naše da¬ 
našnje vrijeme. Uz ovaj ili onaj dodatak, ove su kreposti suvreme¬ 
nom našem naraštaju jednako potrebne, čak možda i potrebnije nego 
suvremenicima sv. Tome. 

Kao bitni (integralni) dijelovi t. j. uvjeti za potpun i savršen 
stupanj kreposti, smatraju se: a) sramežljivost, po kojoj čo¬ 
vjek bježi od takovih čina, koji se protive umjerenosti i vrlo ga po- 
nizuju, jer traže radost u uživanjima što se izjednačuju s uživanjem 
nerazumnih stvorova; b) poštenje (osjećaj pristojnosti), po ko¬ 
jem se čovjek raduje ljepoti umjerenosti, jer po njoj odskače ne 
samo od nerazumnih bića, nego i od onih razumnih stvorova, koji se 
u tjelesnom uživanju dadu zavesti do niska stupnja. 

Kao vrsni (subjektivni) dijelovi umjerenosti smatraju se njezine 
vrste. S obzirom na dvovrsnu nasladu tjelesnog dodira, brojimo ih: 
a) kod naslada za održanjem pojedinca: uzdržljivost u jelu 
i trijeznost u pilu"; b) kod naslada za održanjem vrste: čistoću 
u spolnom odnosu (prema ženi) i stidljivost u vršenju konačnog spol¬ 
nog djela (međusobni dodir, cjelivanje i dr). 

Kao srodni (potencijalni) dijelovi umjerenosti vrijede drugotne, 
njoj bliže kreposti, koje na svoj način provode neku izvjesnu mjeru 
u svom predmetu i tako obuzdavaju pojedinca u njegovom djelova¬ 
nju, da bude umjeren. Četiri ih brojimo kao glavne: uzdržlji¬ 
vost, dobrotu (nježnost), blagost i skromnost, a pri¬ 
brajamo amo još i dvije njihove podvrste: poniznost i čed¬ 
nost. 

Njihovom posebnom razmatranju ćemo posvetiti nešto prostora u 
uvjerenju, da je poznavanje ovih kreposti od velike vrijednosti sva¬ 
komu i u svako vrijeme. Dušobrižnik koji je na njih napose upozoren, 
znat će ocijeniti, gdje je i kada je mjesto da o njima govori svojim 
vjernicima. 

I) Sramežljivost (verecundia) nije u pravom smislu riječi krepost 
nego čuvstvo. Ona je stvarno strah pred nečim sramotnim (»timor 

(11) S. theol. II-II, q. 143, ari. unio. 

de turpi actu«) (12). Krepostan se čovjek nema razl.oga bojati, da će 
počiniti sramotan čin, niti da ne će moći svladati napasti da ga po¬ 
čini. Tko se ipak boji, znak je da nema potrebne kreposne savršeno¬ 
sti. Ali pošto je i taj strah svake hvale vrijedan, ako sramežljivost 
kadgod zovu krepošću, ima se to uzeti u širem značenju pojma. 

U prvom se redu sramežljivost očituje u strahu, da osoba ne bude 
izložena prigovoru ili ukoru zbog nečega što ljudi smatraju sramot¬ 
nim. To ne mora biti kakav osobni (izvršeni) sramotan čin, nego je 
nekada siromaštvo, nekada pak kakova tjelesna ili duševna mana. 
Ako ovaj strah od prigovora vodi pojedinca do priznanja vlastite 
slabosti ili do izbjegavanja svakoga inoga čina, koji bi se mogao na¬ 
zvati sramotnim, dobar je, i vodi prema kreposnoj stazi. Tamo pak 
gdje taj i takav strah unosi u dušu žalost i osjećaj potištenosti zbog 
možebitna prigovora ili ukora pred ljudima, nije on znak kreposna 
raspoloženja i ne vodi k dobru. Tu je sramežljivost mana i znak 
slabe volje. 

Sramežljivost odvraća čovjeka od mnogih grijeha. Ako se kadgod 
događa, da se netko ustručava počiniti manji, a ne ustručava se po¬ 
činiti veći grijeh, događa se to s razloga, što sc nekada težak grijeh 
čini manje sramotnim (tako sc laž čini sramotnijim grijehom nego 
n. pr. čin zavisti) ili što je vezan uz neko izvanjsko stan j c osobe, 
po kojem u očima ljudi izgleda manjim grijehom (otimačine se kad¬ 
god ljudi manje stide nego krađe), i ako to stvarno nije (lo). 

Pred svojim se rođacima i bližnjima čovjek srami više, nego pred 
ljudima s kojima rijetko dolazi u saobraćaj- Razlog je u činjenici, 
svakomu je više stalo do suda onih koji ga bolje poznaju, nego do 
suda nepoznatih ili neuglednih ljudi, jer mu otuda može uslijediti 
veće ili manje zlo ili neugodnost. Sto se sramežljivost ne zapaža kod 
starijih, jednako kao ni kod poštenih ljudi, ima se pripisati 
njihovom duševnom raspoloženju, po kojemu oni ne osjećaju, da im 
prijeti kakav prigovor s ikoje strane u njihovom radu; a što je to 
isto slučaj i kod nepoštenih (pokvarenih) ljudi, razlog je u 
posve protivnoj činjenici: ovi ne smatraju ni onoga vrijednim prigo¬ 
vora, što je stvarno zlo i nepošteno (14). 

(12) Sv. Ivan Damascenski, De fide orthodoxa, 1. 2, c. 15. 

(13) S. theol. II-II. q. 145, a. 1; a. 2, ad 1; a. 2, ađ 4. 

(14) S. theol. II-II, q. 145, a. 4 i 5 j 


II) Poštenje (osjećaj čestitosti, honestas). Pod izrazom »honestum« 
se ima razumjeti ono što je dostojno hvale, jer je čestito i odraz neke 
vrline. Prema tomu se kao bitni dio umjerenosti može smatrati svaki 
pošten čin, jer je izraz ljubavi, osjećaja i nastojanja za onim što je 
kreposno. Otud stoji, kako kaže sv. Toma, da »ista duo« — pošteno i 
kreposno — »re quidem sunt eađem, licet ratione et nominibus di- 
stinguantur« (15). Stvarno se pošteno, dostojno i kreposno izjednačuje 
s onim što nazivamo lijepim u duhovnom smislu (»spirituale deco- 
rum«), I ljudsko se djelovanje, kad je razumno usklađeno sa svrhom 
radi koje se odvija, naziva lijepim i poštenim. Što je ono u tom slu¬ 
čaju ujedno i korisno, te što čovjeku donosi izvjestan stupanj 
radosti i u ž i v a n j a, stvarno je posve opravdano. Kad razum odo¬ 
brava neki čin, hvali ga i odobrava s razloga što je u slčladu s pri¬ 
rodnim potrebama; a čim djelo odgovara prirodi nosioca, donosi mu 
radost. Zato je svako pošteno (čestito) djelo po prirodi stvari ujedno 
i korisno. Ali obratno — ne mora biti tako: može nešto odgovarati 
osjetilima (dakle biti ugodno), ali ne mora odgovarati razumu, pa u 
tom slučaju nije ni pošteno ni korisno. 

Razum dakle razlikuje: pošteno (čestito, dostojno, pristojno) je 
što zaslužuje pohvalu radi duhovne ljepote; korisno je što se 
može upotrebiti za drugu stvar, a ugodno što smiruje osjetilnu 
težnju. 

Ako se ovako shvati osjećaj čestitosti (honestas), onda se može i mora 
smatrati bitnim dijelom umjerenosti. Jasno se to vidi iz riječi sv. 
Tome: »Poštenje (čestitost) je neka duhovna ljepota. Lijepom se su¬ 
protstavlja ružno. Suprotnosti se pak najviše uočuju, kad se postave 
jedna uz drugu. Čini se zato, da poštenje (čestitost, pristojnost) na¬ 
pose pripada k umjerenosti, što odbija pojave koje čovjek smatra 
najsramotnijima i najnepristojnijima — naime živinske naslade. Zato 
se i u samom nazivu «umjerenost» nazrijeva razumski dobar čin, koji 
zaustavlja i obuzdava zle požude. Tako se dakle osjećaj poštenja i 
pristojnosti, ukoliko se s posebnih razloga pridaje umjerenosti, po¬ 
stavlja kao njezin bitni dio; ne kao vrsni (subjektivni) dio ili kao 
pridijeljena krepost (srodni dio), nego baš kao bitni dio, kao njezin 
neki u v j e t« (16). 

(15) S. theol, II-II, a. 145, a. 9. 

(16) S. theol. II-II, q. 145, a. 4 

Za praksu. Koliko ove kreposti znače za život pojedinca i za društvo, znadu 
najbolje ljudi koji imaju posla s osobama bez osjećaja sramežljivosti i pošte¬ 
nja. Roditeljima je i odgojiteljima dužnost usaditi ova dva sveta cvijeta u sice 
djece i omladine; bez njih nema nikakove nade na koristan napredak ni za 
duševni ni za građanski život pojedinca. Možda nije na odmet spomenuti, da 
je duh našega vremena, utjecaj suvremenih ideologija i liberalistički vijek 
pred nama — u velikom stupnju zatrovao atmosferu u kojoj živimo. Prepo¬ 
rodni će rad najnovijih nastojanja doma i u ostalom evropskom svijetu, imati 
još duge i teške borbe, dok svlada i istrijebi sav negativizam, koji je upopri- 
jeko osvojio duše obrazovanih slojeva. 

III) Čistoća (castitas). Čistoća općenito označuje stanje slobodno od 
ljage ili mrlje. Na čovjeku ovim istim izrazom označujemo kako 
fizičko tako i duševno stanje slobodno od svake ljage. Omeđivši se 
samo na polje ljudske duševnosti, kad ovdje govorimo o čistoći, ne 
mislimo na čistoću u prenesenom smislu: biti slobodan (»čist«) 
od sklonosti ili veza koje dušu zaokupljaju i privlače k raznim stva¬ 
rima, osobama, idejama. I u tim se duhovnim vezama duša naslađuje 
i uživa kao kad se veže ljubavlju uz Boga, svoje zvanje, misijski tad 
i si. To bi bila t. zv. duhovna čistoća (»castitas spiritualis«) (1.7). 
U pravom, ali još uvijek općem (širem) značenju, razumijevamo 
pod pojmom čistoća: posebnu krepost koja se bavi razumnim svla¬ 
davanjem i stišavanjem požudnih naslada u čovjeku (18). U strožem 
(užem) pak smislu čistoća je: krepost što prema razum¬ 
nom nalogu obuzdava ili odbija težnje za spol¬ 
nim uživanjem (nasladama). 

1. — Među posljedicama istočnoga grijeha najsilnija je požuda za 
tjelesnim (spolnim) nasladama, skopčanim po volji Stvoriteljevoj 
s činom rasplođivanja ljudskoga roda. Uživanje (naslada) skopčano 
sa spolnim činom kod muškarca i žene, samo je izravan jači poticaj, 
da se čovjek voljno prihvati tereta i dužnosti odgoja potomaka, do 
kojih dolazi preko spolnog čina. Ali toj se prirodnoj težnji ne smije 
pustiti potpuna sloboda, jer bi.ona u svojoj slijepoj neobuzdanosti 
prevršila mjeru i pošla putem, koji nije u suglasnosti s voljom Stvo¬ 
ritelja. Zato krepost čistoće ima dužnost izravno suzbijati baš 

(17) S. theol. II-II, q. 151, a. 2; Tillmann, Die Verwirklichung der Nach- 
folge Christi, I, str. 105. 

(18) Latinski izraz »castitas« podsjeća na castigare, t. j. kažnjavati, obuzdavati 
požudu, kao što roditelji kažnjavaju neobuzdanu djecu. S. theol. II-II, q. 151, 
a. 1. 

prohtjeve za neurednim spolnim uživanjem i svoditi ih na pravu 
mjeru. Ostale tjelesne težnje svladava ona i upravlja samo ukoliko 
potiču, podjaruju i pomažu požudu za spolnim uživanjem. 

Čistoća je krepost i to posebna krepost što: a) razum uređuje, 
svladava i upravlja djelovanjem osjetilnog teženja; b) radi se o po¬ 
sebnoj vrsti djelovanja: svladavanju požude za spolnim uživanjem. 
Ta se požudna težnja ističe posebnom snagom i vrlo se teško svla¬ 
dava. 

Očito je prema tome, da se čistoća kao krepost razlikuje od uzdržlji- 
vosti (abstinentia), makar da se jedna i druga odnose na uživanja 
dodira (tactus). Pobude (motivi) uživanja su im različni, a specifično 
su različne i vrste uživanja, zato se i jedna krepost razlikuje od 
druge (19). Čistoća obuzdava ili odbija težnje za spolnim uživanjem 
prema stanju u kom se tko nalazi: tako u bračnom stanju obu¬ 
zdava, a u izvanbračnom posvema odbija svaku težnju za 
spolnim uživanjem. 

2. — Kolikovrsna je čistoća. Razlikujemo je prema predmetu, staležu 
i načinu: 

1) Prema predmetu (materiji) se dijeli na: a) bračnu (matri- 
monialis, conjugalis): što ravna dozvoljenim spolnim uživanjem u 
braku; a) izvanbračnu (extra conjugalis): što upravlja spolnim 
težnjama osoba izvan bračnog veza. 

2) Prema staležu u kom se osobe nalaze, može se razlikovati 
trovrsna čistoća: a) d j e v i č a n s k a: u subjektu koji se nikada nije 
podao spolnom uživanju i ne kani; b) bračna: gdje se bračni dru¬ 
govi čuvaju svakoga nedozvoljenog uživanja, a dozvoljenim se služe 
po uputi zdrava razuma; c) u d o v i č k a: gdje se bivši bračni dru¬ 
govi potpuno uzdržavaju od spolna uživanja, s odlukom da tako žive 
do smrti ili do novoga braka. 

3) Prema načinu kako se provodi jest dvovrsna: a) potpuna: 
kad je isključeno svako spolno uživanje, pa i dozvoljeno; b) n e p o t- 
puna: kad je isključeno samo nedozvoljeno uživanje (kao u česti¬ 
tom bračnom životu). 

3. — Djevičanstvo (virginitas) se razlikuje od čistoće: materi¬ 
jalno, što čvrstu odluku (uzdržavati se od svakoga spolnog uživa¬ 
nja) izvršuje osoba u spolnom obziru još posve netaknuta; for- 

(19) S. theol. II-II, q. 151, a. 3 

malno, što odluka nosi značaj trajnosti — do smrti. Prvi se ele- 
menat osvrće na tijelo, drugi na dušu; oba zajedno su potrebna da se 
može govoriti o kreposti djevičanstva u pravom smislu (20). Ono je 
orema tome točno označeno kad kažemo: djevičanstvo je 
čvrsta volja nepovrijeđene (n-e p o z 1 i j e đ en e) oso¬ 
be trajno se uzdržavati od svih spolnih uzi- 
v a n j a. 

Naziv je uzet po osobama ženskog spola (djevica); ali i muškarci se 
u moralnom pogledu označuju tim nazivom. Na oba se spola stav¬ 
ljaju posve isti zahtjevi: da su doista čisti od potpuna spolna zado¬ 
voljenja (materijalni elemenat), i da je voljni čin (odluka) doista 
trajan i neslomiv (formalni elemenat). Može zbog fizičke sile uslije¬ 
diti oskvrnjenje tijela — protiv volje osobe; formalni se značaj dje¬ 
vičanstva u tom slučaju ipak ne gubi (21). 

Čistoća se po sebi ne obazire na stanje osobe u tjelesnom pogledu: 
da li je (spolno) povrijeđena (pozlijeđena) ili nije. I baš zato djevi¬ 
čanstvo nadmašuje i savršenu čistoću, jer k njoj jos dodaje odliku 
tjelesne nepovrijeđenosti. 

Tjelesna se nepovrijeđenost gubi kod obiju spolova voljnim grešnim 
činom polucije (orgazma); kod žena još napose: ako uz požudu usli¬ 
jedi povreda himena (»signaculum virginale«). Prema lome se može 
osoba povrijediti na tri načina: 

a) samo tjelesno, ako rečena povreda uslijedi mimo volje; 

b) samo duševno, ako uslijedi svojevoljni pristanak na grijeh, ali bez 
djela t. j. bilo nepotpunim uživanjem (delectatio venerea mcompleta), 
bilo opozivom voljna čina o trajnom čistom uzdržavanju; 

c) tjelesno i duševno, ako uslijedi potpun, svijestan voljan grešni cm. 

U prvom se slučaju ne gubi djevičanstvo nikako; u drugom se do¬ 
duše gubi, ali se dade popraviti (reparabiliter); u trećem se slučaju 
gubi posvema i trajno (irreparabiliter). 

Kako je uvijek bilo, tako i danas ima prigovora protiv djevičanstva 
kao staleža. Prigovori sa zdravstvenog gledišta nemaju nikakove 

(20) S. theol. II-II, q. 152, a. 1; Tillmann, n. dj. str. 108. 

(21) »Integritas corporalis membri per atcidens se habet ad virgimtatem. 
Unde si contingat quođ per alium mođum a!iquo času membri integritas cor 
rumpatur, non magis praeiudicat virginitali, qum si corrumpatur manus aut 
pes« S. theol. II-II, q. 152, a. I, ad 3. 

vrijednosti, jer ih obaraju medicinski ugledni stručnjaci (22). 
S moralnog se gledišta prigovori pozivaju na onu: »virtus in medio«, 
pa odbijaju djevičanstvo kao pretjeranost. Koji tako govore, krivo 
razumijevaju spomenuti aksiom: ne radi se o nekom srednjem po¬ 
stupku s obzirom na čistoću, kao da bi neki njezin stupanj značio 
nešto previše, a drugi premalo, pa da bi krepostan stav bio u sredini. 
Ne znači to riječ »virtus in medio«, jer se ne da naći sredina između 
djevičanske čistoće i spolnog uživanja izvan braka, kao što nema 
sredine između dobra i zla čina. Ovdje se radi o srednjem putu ili 
mjeri, što je razum odabire i usvaja kao mjeru postupanja 
(»in medio«) i kao dužnost onoga stanja u kojemu se pojedina 
osoba nalazi. Pa zato i ako postoji sredina između djevičanstva i ne¬ 
dozvoljena spolnog uživanja — to je uživanje u zakonitom braku — 
ništa se to i nikako ne tiče onih, koji su već svojevoljno i drago¬ 
voljno odabrali svoj put i svoju stazu kojom kroče prema svome 
konačnom cilju: život u braku ili izvan braka (djevičanstvo) (23). 
Djevičanska se čistoća vrsno razlikuje od čistoće u širem smislu, 
jer ima svoj vrsno različan predmet: odluku trajno se uzdržavati 
od svakoga spolnog užitka. Stanje je djevičanstva odlični je od 
ženidbena stanja, jer je prvenstveno usmjereno na dobio duše, dok 
ie ženidbi svrha tjelesno umnažanje čovječanstva. Dobro ‘duše je 
pak uvijek odličnije od dobra tijela. Osim toga je Krist Gospodin 
uzvisio djevičanstvo do najviše cijene, kad se udostojao roditi od 
Djevice Majke. Sv. Pavao govori o djevičanstvu uz veliku pohvalu 
u 1. poslanici Korinćanima. Po izričnoj njegovoj napomeni te su 
riječi »savjet« Pavlov, kao čovjeka koji je »dobio milosrđe od 
Gospodina« (1 Kor 7, 25) i koji u sebi »ima Duha Božjega« (1 Kor 7, 
40), pa može s potrebnim ugledom dati savjet o provađanju života u 
djevičanstvu. 

Uza sve to što je djevičanstvo najviši stupanj čistoće, -jer nadvisuje udovičku 
i bračnu čistoću, nije ono najveća krepost. Samo djevičanstvo nije drugo nego 
sredstvo do svrhe. Čovjek se u njemu slobodnije, življe i lakše bavi stvarima 
koje uzdižu dušu do Boga i upravljaju mu staze k vječnom spasenju. Ali ima 
sredstava koja ga vode do svrhe uspješnije od djevičanstva. kao što su vjera, 
ufanje i ljubav. Zato su one kao kreposti odličnije od djevičanske čistoće (24). 

(22) W. Gowers, May, Fournier, Beninghofen, v. Steinen, Ribbing. Forel i đr. 
Vidi: H. S c h i 1 g e n, Ti i ona, Zagreb 1940, str. 36; S c h m i t z, Njega tijela, 
Senj 1939, str. 58. 

(23) S. theol. II-II, q. 152, a. 2 ad 2. 

(24) S. theol. II-II, q. 152, a. 3, 4, 5. 

a — Predmet čistoće. Materijalni je predmet čistoće uopće: 
požuda za spolnim uživanjem. Bliži je predmet težnja za spolnim 
užitkom, kao unutrašnji čin požude. D a 1 j n i su predmet izvanjski 
čini: dodir i veza s osobom drugoga spola, buđenje i pokret spolnih 
organa, spolni čin, sve s obzirom na nasladu skopčanu s tim crnima. 
Formalni predmet čistoće stoji u razumom osvijetljenoj dobroti 
i ljepoti provedbe, što se tjelesna požuda odvija onako, kako je to 
volja začetnika ljudske prirode. I jaki se tjelesni porivi mogu 
uspješno upravljati i navraćati na put, koji je u suglasnosti s voljom 
Božjom, a od koristi nosiocu, koji taj sklad shvaća kao svoje vlastito 

dobro. 

5 _Sv. Pismo je puno pohvale za krepost čistoće. Ne ističe se samo 

njezina ljepota, nego jednako korist i cijena u očima Božjima. 

»O kako je lijep čist naraštaj i kako je sjajan: besmrtan je spomen 
na nj, jer je poznat Bogu i ljudima! (Mudr 4 1). Za Juditu veli sv. 
Pismo, da je »kreposti čistoće također bila odana« (Jud 16, 12) i ha 
»ju je ljubila« (15, 11). Sv. Pavao ubraja čistoću među plodove Duha 
Svetoga (Gal 5, 13) i traži, da se kao Božji sluge »odlikujemo u či¬ 
stoći« (2 Kor 6 , 6 ), da provodimo miran život u poboznosti i čistoći« 
(1 Tim 2, 2). Svome dragome Timoteju preporučuje, da svakomu 
bude »primjerom u dobroj riječi, u ljubavi i čistoći« (1 Tim 4, 12), 
a preko njega preporučuje to svima, mladima (1 Tim 2, 5) i starima 

(Tit 2, 5). 

Sv. Oci i crkveni pisci suglasno ističu misao, da dobra djela nemaju 
vrijednosti, ako ih ne vrši čisto srce. Tu je misao sv. Grgur papa 
izvrsno razradio u homiliji k evanđeoskim riječima (25): »Neka budu 
vaši bokovi opasani i svjetiljke zapaljene u rukama vašima « 
(Lk 12, 35). Bokovi su nam opasani kad obuzdavamo tjelesnu pohotu 
uzdržljivošću. A zapaljene svjetiljke u rukama, to su naša dobra 
djela što služe bližnjemu kao svijetao primjer. Spasitelju se našemu 
jedno bez drugoga nipošto ne može svidjeti, jer: čistoća nije ništa 
velika bez dobrih djela, niti dobra djela išto vrijede bez cistoce. 
Korist kreposna čista života odskače napose na primjerima osoba, 
koje su tjelesno i duševno stradavale zbog povrede ove kreposti. 
Klasične primjere pruža kako sv- Pismo (Sodoma i Gomorrha, Sam- 
son, David, Salamon, Herod) tako i svjetska povijest (Kaligula, Nero, 

(25) S v. Grgur papa, Homil. 13 in evangel. 

Kleopatra, Henrik VIII, Ljudevit XV. i đr.). Naše je moderno doba 
u podcjenjivanju-ove vrline nadmašilo prijašnje vijekove. Sve su 
nam kulturne tekovine (književnost, umjetnost, obiteljski i društveni 
život, šport, omladina) otrovane dahom nečistoće i prijete ovom po¬ 
koljenju pravom propašću (»luxuria omnigenam ruinam pa - 
rat. . .«) (26). Postoji zato danas na roditeljima i odgojiteljima 
ozbiljnija dužnost, da svoju djecu i povjerenu omladinu otmu pro¬ 
pasti, koja po nemoralu odanoj omladini mora zadesiti čitav narod. 
Naše je vrijeme pružilo tužne dokaze za tvrdnju, da nečistim dahom 
zatrovani narodi nisu u stanju izdržati navale neprijatelja. Padaju 
neotporni kao trulo voće. S njima se događa isto što i s takovim po¬ 
jedincima, kad se nađu uoči napasti, koja ih vuče na grijeh i redovno 
zarobljuje. 

Nažalost, uputi i odgoju čistoće, posvećuje se razmjerno malo pažnje. 
Mnogi roditelji ne znaju kako bi, gdje bi i kada bi počeli s potrebnom 
uputom, pa je prepuštaju slučaju, stvarno drugovima ili družicama 
svoje djece. Postoji izravna dužnost na roditeljima, odgojite¬ 
ljima i dušobrižnicima, da ovu uputu provode u smislu crkvenih 
odredaba, koje predviđaju opću i posebnu uputu, ali uvijek pojedi¬ 
načnu, vremenski prikladnu i po mjerodanim osobama (27). Uputa 
neka bude i pozitivna, a ne samo negativna; 'neka uzme u obzir ne 
samo dušu, nego i osjetila, čitavo mlado biće sa svim sklonostima 
te dobi. 

6. — Staleške dužnosti s obzirom na čistoću. Najprije je potrebno 
ustanoviti raznovrsno osjetilno uživanje: 

a) duhovno uživanje (delectatio spiritualis) stoji u voljnom 
činu kod upoznavanja istine, radosti radi pobjede dobre stvari i si.; 

b) čisto osjetilno uživanje (delectatio mere sensibilis) stoji u 
osjećaju ugodnosti zbog podražaja vanjskih osjetila. Takovo uživanje 
ima čovjek kad gleda nebeski svod, sluša pjesmu, miriše cvijet, do¬ 
diruje predmet, a da pri tom nema nikakova odnosa prema požudnoj 
težnji; 

c) osjetiln o-t j e 1 e s n o uživanje (delectatio sensibilis-carnalis) 
stoji u takovoj nadraženosti osjetila, koja lako prelazi u podražaj 

(26) D. Prtim me r, Manuale theol. mor., sv. II, str. 523. 

(27) A. Zivković, K pitanju seksualnog odgoja. BS (1931), 408; L. Scre- 
min L’educazione della castita, Torino (1930), Marietti; AAS XXIII (1931), 118. 

požudne težnje, bilo radi sama predmeta (cjelivanje ženske osobe), 
bilo radi prilika u kojima se zbiva (dodir vlastitog tijela u uzbuđe¬ 
nom stanju i si.). 

I duhovan se odnos može kadgod izvrći u đ u h o v n o-o s j e t i 1 a n (spiritua- 
lis-sensibilis), što biva, kad se među osobama taj odnos osniva više na 
tjelesnoj nego na duševnoj odlici. Osim toga se u svakom čovjeku nalazi neka 
opća osjetilnost (sensibilis-eommunis), veća ili manja prema tjelesnom 
ustroju pojedinca. Ta se osjetilnost osobito ako je jača, lako uzbuni u čovjeku 
i na pogled nevrijednih pojedinosti, te u njemu brzo uzbudi požudnu stranu; 

d) venerično uživanje (delectatio venerea) stoji u nasladi 
što se osjeća kod spolnoga čina. S izvršenjem čina je ona potpuna 
(perfecta, plena), a kod djelovanja koje samo vodi do spolnoga 
čina, ta je naslada nepotpuna (inCompleta). U organima što služe kod 
muškarca i žene prvenstveno za rasplod, osjećaju oboje vrlo osjet¬ 
ljivu podraženost, skopčanu s ugodnošću. To dovodi do osobita du¬ 
ševnog stanja, koje je posljedica osjetnih podražaja (sensationes) i 
čuvstva naslade, prouzrokovana u pojedincu (28). 

A) Dužnosti zaručnika 

Međusobnim obećanjem da će sklopiti zajednički brak, stupaju za¬ 
ručnici u bliži dodir. Između njih nastaje stanje, koje postaje teškom 
kušnjom za čistoću njihova odnosa, baš poradi tjelesne blizosti, koja 
će ih naskoro vezati u braku. 

Za njihov međusobni odnos u stvari čistoće vrijede ova pravila: 

1) Venerično (spolno) uživanje nije zaručnicima 
dozvoljeno, jer im zaruke još ne daju nikakova međusobna 
prava na tijelo. Ne smiju zato toga uživanja ni tražiti ni prihvatili, 
ali ga mogu pripustiti. Ljudska je priroda naime takova, da se u njoj 
uz tjelesno-osjetilno uživanje javlja odmah kao pratilac i poriv spolne 
pohote (29). 

(28) Vermeersch, Theol. mor. sv. IV, Roma (1923). str. 9. 

(29) "Seđ quia nulla corporum traditio sponsalibus facta est, et sponsalia per 
solam animarum unionem praeparant mat.rimonium, đelectationem veneream. 
quae facile in praesent.i hominum conđitione đelectationem sensibilem gene- 
raliorem eomitatur vel consequitur, permittere q u idem possunt, 
non autem deliberate quaerere vel admittere. Sed insurgenti motui carnali 
resistere et positive renuntiare debent«; Vermeersch, n. dj. str. 26. 

ž) Izražaj ljubavi (razgovori, dodir, cjelivanje) i osje- 
tilno uživanje koje pred otima ima viši cilj.: 
svetost bračne zajednice, slobodno je zaručni¬ 
cima. Ali s razloga što postoji opasnost pristanka uz požudno tje¬ 
lesno uživanje (delectatio carnalis), koje nije dozvoljeno, valja tu 
slobodu upotrebljavati oprezno i suzdržljivo. 

3) Kao pravilno mjerilo za međusobni odnos neka zaručnicima vrijedi 
načelo: ništa više sebi ne dozvoliti, nego što bi 
bez povrede dužna poštovanja mogli učiniti pred 
drugima, napose pred svojim roditeljima. 

B) Dužnosti i prava bračnih drugova. 

1) Svaki bračni drug ima pravo na potpuno pri¬ 
rodno spolno zadovoljenje u braku i dužnost u d o- 
v o 1 j i t i ozbiljnom traženju uz pretpostavku, da poštiva 
svrhu spolnog čina i uvažava okolnosti u kojima se izvodi. 

Slobodno je tražiti spolno zadovoljenje iz želje za: a) rađanjem djece, b) uti- 
šavanjem strasti, c) u dokaz bračne ljubavi. Odbiti se može zahtjev bračnog 
druga samo kad prijeti teška šteta jednoga ili drugoga (bolest, tuđi grijeh, na¬ 
rušen je mira), ili šteta po začeto dijete (pobačaj). 

2 ) Obostranim se međusobnim pristankom mogu 
biačni drugovi slobodno sporazumjeti, da ne 
i z v r š u j u bračnoga čina. Jednostrano ođreknuće ne veže 
drugoga člana nikako. Ni zavjet jednoga člana, ne ukida prava 
drugoga. 

°) Bračni čin je si o.b odno vršiti za vrijeme trud¬ 
noće i za vrijeme dojenja djeteta; mije umjesno za 
trajanja mjesečnog pranja, ubrzo iza poroda i za trajanja bolesti. 

4) Slobodna je razložna želja ne imati djece; 
slobodno je u tu svrhu vršiti bračni čin samo u vrijeme kad je mo¬ 
gućnost začeća isključena, ili kad je slabo vjerojatna (30). 

0) Gdje postoji sumnja o valjanosti braka, č La n koji sumnja 
nije dužan (niti je pametno) drugoga o tom obavije¬ 
stiti. Ne smije tražiti bračnoga prava, dok nije uklonio sumnje, 

(30) A. 2 i v k o v i ć, »Moralnost periodičkog uzdržavanja u braku«, BS (1932), 
str. 471; ibid. »O vremenu fiziološke sterilnosti«, str. 80; Apsolutna fiziološka 
sterilnost?«, str. 264. 

ali ga smije i mora dati na zahtjev. Ako sumnjaju oboje — imaju se 
uzdržati od izvršenja, dok se ne riješe sumnje. Ostane li ispitivanje 
o valjanosti bezuspješno — mogu pristupiti izvršenju braka. 

fij Član koji je počinio preljub, čin sodomije ili 
bestijalnosti, ili koji je primio sv. red —nema 
prava na bračni čin. Prikoriti treba postupak bračnih dru¬ 
gova što katkada pod kakovom izlikom oteščavaju prirodno vršenje 
bračnog čina (pobožnost, srditost, pretjeranost, način) i tako polagano 
oslabljuju vezu ljubavi, razaraju obitelj, osnovnu stanicu društvenog 
života. 

7) Nepotpuni čini (actus imperfecti venerei) dozvoljeni 
su neposredno prije i poslije bračnog akta. Bračni 
ih drugovi slobodno vrše i u drugo vrijeme, jer pomažu i jačaju 
drugotnu svrhu braka: međusobnu ljubav i stišavanje strasti. 

C) Dužnosti pojedinca u izvanbračnom stanju. 

Za pojedince u izvanbračnom stanju (kao i za udovce i udovice) vri¬ 
jedi u pitanju čistoće isto pravilo: venerično im uživanje nije do¬ 
zvoljeno. Dužnost im je zato čuvati čistoću u potpunom opsegu na 
riječi, u misli, na djelu. 

Sjećanje na nekadanji spolni odnos s pokojnim bračnim drugom i uživanje u 
tom sjećanju nije grešno, jer je objekt mišljenja svojevremeno dozvoljen i po¬ 
šten čin. Radi opasnosti pak zbog lakoga prijelaza na nedozvoljeni predmet, 
na požudnu želju za spolnim užitkom u izvanbračnom stanju, samo je po 
sebi jasno, da se tim udovci i unatoč oprezna postupka izvrgavaju teškoj 
grešnoj opasnosti. 

Što se omladine tiče valja napose naglasiti: Za najveći je dio 
mladoga svijeta problem čista života, najvažnija stvar ne samo nji 
hove duše, nego čitave njihove vremenite i vječne budućnosti. Zato 
je ova dužnost roditelja i odgojitelja od najosnovnije važnosti. Ako 
čisto uzgoje i uščuvaju svoju djecu — spasili su ih za sebe, za narod 
i državu, za Boga i vječnost. U protivnom će slučaju omladina zado¬ 
jena dahom nečistoće, biti prije ili poslije najveća narodna nesreća, 
osim što je na najsigurnijem putu, da ne spasi svoje duše — i tako 
propadne zanavijek. 

IV) Stidljivost (puđicitia). Stiđljivost se, kažu, ne razlikuje od čistoće. 
Međutim možda ju je teže razlikovati od sramežljivosti (verecunđia), 


jer se obje u glavnom jednako obziru na sve što je u vezi sa spolnim 
činom. Ali ako se pravo uoči, što znači kad sv. Toma kaže, da stidlji¬ 
vost pripada k čistoći kao jedna njezina naročita okolnost (»per- 
tinet ad castitatem ut illius specialis circumstantia«), onda se ona 
unatoč toga, da je katkada zamjenjuju s čistoćom, ipak od nje 
razlikuje. 

.Makar da spolni čin svrhom braka dobiva svoj moralni značaj dobra 
djela, srami ga se čovjek ipak kao i svega, što k njemu vodi i što je 
s njim povezano. U tom naime poslu ne gospoduje isključivo razum 
već u glavnom prirodni nagon: spolnom organu ne zapovijeda čovjek 
kao svojoj ruci ili nozi, nego taj nagon u svojoj snazi zarobljuje naj¬ 
teže i sam razum. Zato se čovjek tih čina najviše srami i stidi- 
Stidljivost se više osvrće na vanjske znakove i okolnosti što su 
u vezi sa spolnim činom (dodir, pogled, cjelov), a čistoća na samo 
spolno sjedinjenje muškarca sa ženom. Vanjski naime zna¬ 
kovi svakom padaju u oči; po njima se odmah zamjećuje na što čo¬ 
vjek smjera. Zato je stidljivost krepost, koja ga čuva od poriva što 
vuku k-nedozvoljenom spolnom uživanju. Ona je doduše tako usmje¬ 
rena prema čistoći (»ad castitatem ordinatur«) kao jedan njezin dio, 
ali stvarno je ..posebna okolnost koja kreposti čistoće na taj 
način pruža oprezna čuvara (31). 

To je uistinu najbolja riječ za oznaku stidljivosti. Ona bdije nad pro¬ 
valama spolnoga nagona i čuva opreznu dušu od strmoglavih pokreta. 
Ona poput budna stražara javlja svaku pogibao i za vremena otkla¬ 
nja položaje, iz kojih je cesto pojedincu vrlo teško izaći neokaljan. 
Ovo se kreposno osjećanje stidljivosti dade visoko uzdići smišljenim 
dobrim odgojem. Doklegod je stupanj stidljivosti visok, dotle je za¬ 
štićena čistoća duše u čovjeku. Gdje nestane stida, otvorena su vrata 
razvratu, a po njemu svim grijesima bez razlike. Razvrat je ljude 
učinio ubojicama ne samo vlastitih nego i tuđih duša, a uništio je 
najbolje nade mnogih naroda, kako nas uči povijest. — Dušobrižnici 
i odgojitelji treba da ovu okolnost osobito brižno iskoriste za du¬ 
hovnu korist duša sebi povjerene omladine. 

O grijesima protiv čistoće i stidljivosti raspravljat ćemo kod VI. Božje 
zapovijedi: Ne sagriješi bludno. 

<31) »Puđicitia ipsa virtus castitatis.. .« »Puđicitia ad castitatem ordinatur 
non quasi virtus ab ipsa distineta ...«; Vermeersch, n. dj. str. 118. To isto 
veli i s v. Toma, S. theol. II-II, q. 151, a. 4. 

V) Suzdržljivost (continentia) ili svladavanje sebe sama, uzeta u 
širem značenju, predstavlja voljnu odlučnost oprijeti se svakom 
poželjenju zabranjene stvari. U užem značenju predstavlja istu 
takovu razumnu odlučnost oprijeti se zlim požudnim uživanjima tje¬ 
lesnog dodira (32). 

1 . — Kao krepost srodna umjerenosti ona je: trajno raspolo¬ 
ženje volje oprijeti se porivima požude za tje¬ 
lesnim uživanjem. Njezina se dakle zadaća razlikuje od za¬ 
daće umjerenosti u tomu, što se suzdržljivost opire porivima po¬ 
žude, a umjerenost ih upravlja i vodi. 

Ali i osim toga zaostaje suzdržljivost za umjerenošću. Nije naime 
krepost u punom značenju riječi, jer se porivima požude, istina, 
opire, ali ih ne svladava; ne pristaje uz njih, ali im ne go¬ 
spodari. A .u tom stupnjevno zaostaje za umjerenošću, koja je 
kao krepost trajno raspoloženje što uvijek i stalno svladava zle 
požude. Ne znači to da kod umjerena čovjeka nema požudnih poriva, 
nego da ih on lako, spremno i uspješno svladava, dok im se suzdržljiv 
čovjek samo opire. Ondje je osjetilna težnja ukroćena i razumu 
podložna, ovdje se ona izdiže i buni protiv razuma (33). 

Otuda se vidi da suzdržljivosti nešto manjka do savršenstva kreposti. 
Kreposni je elemenat u tom, što se razumno opire strastima i kroti 
ih, da čovjeka ne odvuku u zlo, alf nije u stanju obuzdati njihove 
jačine kao krepost umjerenosti. Jedna se od druge razlikuje kao ne¬ 
savršeno od savršena. 

Katkada se suzdržljivost (iznimno) uzima u smislu potpuna odrica¬ 
nja svakog uživanja u spolnim stvarima. To je savršena suz¬ 
držljivost, koja se stvarno izjednačuje s krepošću đjevičanstva 
ili udovičke čistoće. Tako o njoj govori sv. Pavao u poslanici Ga- 
laćanima (5, 23). 

Nosilac suzdržljivosti nije osjetilna težnja kao kod umjerenosti, nego 
volja. Porivi su požude jednako snažni kod suzdržljiva i kod ne- 
suzdržljiva čovjeka s tom razlikom, da im se prvi opire (voljni 
čin), a drugi ih pripušta bez otpora. A to nije slučaj kod umjerena 
i neumjerena čovjeka. Prvi je obuzdao porive osjetilnosti i oni se ne 
javljaju u osobitoj jačini; a ukoliko se i jave, kreposno-umjeren ih 

(32) »Continentia et incontinentia circa delectationes tactus ut circa propitam 
materiam versantur«, S. tbeol. II-TI, q. 151, a. 2. 

(33) S. theol. II-II, q. 155, a. 4. 


čovjek lako i potpuno svladava (čin navike). Neumjeren im na¬ 
protiv lako podliježe. Suzdržljivost dakle sprema volju na otpor i 
borbu; razum odabire sredstva i odobrava, a volja ih prihvaća i pro¬ 
vodi. Zato je ona nosilac suzdržljivosti (34). 

2. — Protivna se mana naziva nesuzdržljivost (incontinen¬ 
tia). I ako su toj mani često i tjelesna raspoloženja povodom, ona je 
stvarno duševna mana u čovjeku. Kakova bila da bila, razuman joj 
se čovjek može oprijeti. Ako toliko ojača, da mu potpuno pomrači 
um, nema čovjek odgovornosti; ako pak i kraj umne djelatnosti pre¬ 
vlada nesuzdržljivost, znači da je strast: a) ili pretekla razum 
(praevolatio) ili b) prevladala bolje uvjerenje (debilitas) (35). 
Grešan je čin popustiti strasti prije razumna suda isto kao napustiti 
zdrav sud iz slabosti i neotpornosti. Ali je nesuzdržljivost ipak m a- 
nji grijeh nego neumjerenost: prvi se događa pod navalom pro¬ 
lazne strasti, drugi u stanju trajnoga grešnoga raspoloženja. A 
gdje je veća volja za grijeh i veće hotimično neznanje, tamo je i gri¬ 
jeh veći, te povratak na pravi put teži (36). 

Nesuzdržljivost je u tjelesnim pohotama po sebi ružnija od ne- 
suzdržljivosti u srdžbi. Ali s obzirom na posljedice jedne i druge, 
teži je grijeh nesuzdržljivost u srdžbi (37). 

3. — Nesuzdržljivost u jelu i pilu. Ćudoredni manjak kod ne- 
umjerenosti u jelu i pilu, ne stoji u množini uzete količine jela 
i pila, nego u činjenici, da čovjek kod toga popušta tjelesnoj po¬ 
žudi i daje se od nje zarobiti, što mu se ne pristoji kao razumnom 
stvoru. U tomu je i grijeh, jer se čovjek na taj način odaje prestupku 
volje Božje, koja traži, da mu razum bude uvijek njezinim glasni¬ 
kom. Rijetko pojedinac teško griješi, što bi jelom teško naudio vla¬ 
stitom zdravlju; najviše se i najčešće griješi neumjerenošću u pilu. 
U čemu stoji grijeh pijanstva i zašto je pijanstvo grijeh, govorili 
smo i u I. svesku na str. 384 i si. Ovdje treba naglasiti, da je stečena 
navika u opijanju (Trunksucht) kud i kamo veće zlo nego 
pojedinačan slučaj pijanstva (Betrunkenheit), makar bio i u visokom 
stupnju gubitka svijesti. Težak je grijeh i jedno i drugo, ne samo 

(34) S. theol. II-II, q. 155, a. 1, a. 3. 

(35) S. theol. II-II, q. 156, a. 9; Tillmann, Handbuch der kath. Sittenlehre, 
IV (2), str. 46,76. 

(36) S. theol. II-II, q. 156, a. 3. ad 1 et 2. 

(37) n. dj. a. 4. 

zbog posljedica na osobi pijanca i njegova potomstva, nego zbog 
toga, što pijanac na grub način zatire na sebi sliku Božjega stvora i 
ne mari za svoje dostojanstvo primljeno sa svetim krštenjem. Sv. 
Pavao se okomio na pijance u pismu Rimljanima (13, 13) i u posla¬ 
nici Korinćanima (1 Kor 6, 10), gdje ih izrično isključuje iz kraljev¬ 
stva Božjega. 

Mnogi se varaju, kad misle, da će izbjeći teškom grijehu, ako se ne 
opiju do besvijesti. Ne griješe, istina, teško s razloga što su se napili, 
ali u tom polupijanom stanju vrlo lako padaju u težak grijeh. Ra¬ 
spoloženi su za nj u najvišem stupnju, osim što njihovo pijano stanje 
nerijetko povlači sobom smutnju, zanemarivanje dužnosti, uvredu, 
tučnjavu, štetu po zdravlje i dr. No najveću nesreću predstavljaju 
pijanci za narod kojemu pripadaju. Njihovo je potomstvo tjelesno i 
duševno opterećeno u tom smislu, što u sebi nosi raspoloživost na 
mane i sklonost na zaraze. Ono ostaje neotporno protiv jednih i dru¬ 
gih, pa tako taj manama i zarazama opterećeni naraštaj navlači zlo 
na narod, potkapa mu snagu i približuje ga propasti. Borba protiv 
alkohola ima zato svuda i svima, a napose duhovnim pastirima biti 
prva briga, ne samo zbog vjersko-moralnih razloga, nego i poradi 
brige za narodnu budućnost. 

VI) Dobrota (nježnost, mirnoća, mansuetudo) i blagost (clementia) 
su stvarno dvije kreposti i ako ih sv. Toma obraduje zajedno. 

1, — Dobrota (nježnost) je krepost koja u čovjeku s t i š a v a 
navalu srdžbe i osvete, a blagost je krepost koja iz¬ 
ravno ide za smanjenjem izvanje kazne. Neizravno 
utječu jedna na drugu: radi stišane srdžbe će biti manja kazna, a 
težnja će za razumnim smanjenjem kazne djelovati na utišan)e 
srdžbe. Kad se radi o tomu, da rasrđeni poglavar izrekne što blažu 
kaznu •—• idu obje za istim učinkom, i ako s različnih formalnih gle¬ 
dišta. Dobrota (nježnost) polazi s gledišta, da je časno suspregnuti 
srdžbu, a blagost, da je isto tako časno popustiti nešto od punine 
vlasti kažnjavanja, koja nekomu stoji na raspolaganje. Ispravno je 
zato reći: dobrota (nježnost) se osvrće na čuvstvo srditosti i osvete, 
a blagost na kaznu koju osveta traži izvanjskim načinom. Prva je 
krepost svima zajednička; druga je zapravo u poglavarima, koji 
imaju vlast kažnjavati (38). 

(38) S. theol. II-II, q. 157, a. 1; ibid. ad 1; P. San c (n. mj), str. 29. 


I jedna se i druga nazivaju krepostima, jer razumno obuzdavaju 
srdžbu i kaznu, onako otprilike kao što umjerenost obuzdava navale 
za požudnim tjelesnim uživanjem u hrani, pilu i u spolnom dodiru. 
Otud se pravom pribrajaju među kreposti koje su nalik umjereno¬ 
sti; smatraju se njezinim srodnim dijelovima, jer im je i način rada 
naličan umjerenosti, a predmet im je osim toga drugotne važnosti. 
Istina je, daleko su ove kreposti od toga, da ih po cijeni isporedimo 
s bogoslovskim krepostima ili s krepostima razboritosti i pravednosti. 
Ali ako uvažimo što o njima govori sv. Pismo na mnogo mjesta, 
razumjet ćemo sv. Tomu kad kaže: »Secunđum quid nihil prohibet 
clementiam et mansuetudinem habere quandam excellentiam 
inter virtutes quae resistunt affectionibus praviš« (39). I doista: što 
čovjeka najviše odlikuje među stvorenjima na zemlji, to je njegova 
razumska sposobnost suđenja; što ga pak sprječava u toj sposobnosti, 
najviše ga ponizuje. A to je srdžba kad ga baca iz ravnotežja, 
muti mu pogled i zaslijepljuje um. Srdžbu kroti dobrota (nježnost) 
i čuva prisebnost pojedinca u suđenju, pa se tako uistinu vrsta među 
najodličnije vrline. A blagost se u nastojanju da što više umanji 
kaznu, baš tim najviše približuje ljubavi, najođličnijoj kreposti i naj¬ 
snažnijem čimbeniku na ovomu našemu zemaljskom putu do konačne 
sreće. Tako se i ona stvarno može brojiti među najodličnije kreposti. 
Kad Psalmista veli: Dobri (nježni) će posjedovati zemlju i radovat 
će se u obilju mira (Ps 36, 11), ne misli samo na mir i na dobro, što 
će ga po riječi sv. Pisma uživati kod ljudi (»Sinko u nježnosti obav¬ 
ljaj svoja djela i bit ćeš ljubljen iznad slave ljudi« Crkv 3, 19), nego 
misli napose na mir i na dobro u slavi Oca nebeskoga. Kaže se naime 
na drugom mjestu: Budi dobar da primiš Božju riječ (Crkv 5, 13), jer 
su »Bogu mile vjera i dobrota« (Crkv 1, 34). Na to uživanje poziva 
vjerne Gospodin Isus Krist kad kaže: Učite od mene, jer ja sam blag 
i ponizan srcem (Mt 11, 29). Na to cilja također sv. Pavao kad piše 
Korinćanima: Zaklinjem vas dobrotom (nježnošću) i skromnošću 
Kristovom (2 .Kor’10, 1). Sam je Gospodin u toliko prilika pokazao 
svojim primjerom koliko cijeni ove kreposti, jer »On nije vratio 
psovkom kad su ga psovali, nije prijetio kad je stradavao, nego se 
povjerio onome koji pravedno sudi« (1 Petr 2, 22). Njega je prorok 
Jeremija nazvao »nježnim janjetom koje vode na zaklanje« (Jer 11, 
19), a Zaharija »poniznim kraljem kćeri Sionske« (Zah 9, 9). 

(39) S. theol. II-II, q. 157, a. 2, 3, 4. ' 

2. — Opisanim su vrlinama protivne mane: srđitost i pretjerana nje¬ 
žnost — dobroti, a okrutnost —- blagosti. 

Srđitost (srdžba, srdnja, ira) je neuredna težnja za osve¬ 
tom. Ona po sebi kao čuvstvo (passio) nije ni dobra ni zla; zlom 
postaje istom kad nije opravdana (ex objecto) ili kad je pretjerana 
(ex modo). Neopravdana je, kad se kažnjava onaj koji nije 
zaslužio, ili više nego što je zaslužio; kad kaznu provodi neovlaštena 
osoba, ili kad nekoga kažnjavaju u svrhu, koja uopće nije u skladu sa 
svrhom kazne (zbog nečijega osobna zadovoljstva). Pretjerana 
je onda, kad previše obuzme rasrđena čovjeka ili kad on u načinu 
kažnjavanja prijeđe granice, što ih razum ne može odobriti. Ali ako 
srđitost ide za osvetom razumno i primjereno, s namjerom da kod 
onoga koji ju je izazvao proizvede poboljšanje, da drugima služi kao 
primjer dobra ponašanja, da se udovolji pravednosti i si. —ona je na 
mjestu. Sv. Toma kaže, da je pohvalno u tom slučaju planuti 
srdžbom (40): 

Opravdana srdžba u granicama razumne osvete nije grijeh. Ona 
je tada više revnost za dobru stvar, kako je to Krist pokazao, kad 
je bičem istjerao prodavače iz hrama (Mt 21, 12). Grešna je samo 
onda, kad je razum ne može odobriti, kako je naprijed rečeno. 
Neopravdana je srdžba po sebi težak grijeh, jer se protivi lju¬ 
bavi i pravednosti. Pretjerana je srdžba po sebi lak grijeh, 
koji rađa težim pa i teškim grešnim posljedicama (svađa, psovka, 
prezir, smutnja i si.). Makar da je srđitost jedan od glavnih grijeha, 
ne može se uvrstiti među najteže grijehe; jer ako pod kaznom i na¬ 
mjerava drugomu zlo, ne traži ga kao zlo, nego pod vidom dobra. 
Osim toga ide srđitost za uspostavom pravednosti, pa i kad je grešna, 
manji je grijeh i s te strane nego n. pr. zavist, tjelesna požuda 
i dr. (41). 

Neosjetljivost za pravednom kaznom (osvetom) zove se pretjerana 
nježnost ili dobrota (inarescentia). I ona je mana, jer ne kažnjava 
tamo gdje treba, te tim povrijeđuje osjećaj pravednosti. A to ide 
često na štetu ne samo pojedinca nego i zajednice. 

Okrutnost (cruđelitas) se protivi blagosti. Ta ružna mana odaje du¬ 
ševnu surovost, jer ne zna za mjeru u traženju osvete i kazne. Ako 


se k pretjeranosti u kazni pridruži osjećaj, koji pušta s vida kaznu, 
a samo uživa u tuđim mukama, postaje to zvjerstvo (feritas, 
saevitia). Čovjek se takovim postupkom spušta ispod životinje, koja 
se, istina, razdirući svoju žrtvu raduje što će utažiti glad, ali ne 
uživa svijesno u tuđoj boli kao čovjek-zvijer (42). 

Za praksu. Na roditelje i odgojitelje suvremene omladine pada danas teška 
dužnost, da duše svojih odgajanika otmu valu pođivljalosti i okrutnosti. Osim 
pobuda svrhunaravnog značaja, bit će u tom nastojanju od velike koristi raz¬ 
vijanje čuvstava plemenitosti, samilosti, ljudskog dostojanstva i ljepote opra¬ 
štanja. Gdje nema u duši usađene ljubavi k Bogu, ne može biti u njoj ni 
ljubavi k čovjeku. 

VII) Skromnost. Pod zajedničkim imenom skromnost (čednost u ši¬ 
rem značenju, modestia) naziva sv. Toma (43) vrlinu, koja drži na 
uzdi i suzbija u čovjeku navale manjih i slabijih strastvenih poriva, 
p.ego što su porivi tjelesnoga požudnog uživanja. U tom se ona, do¬ 
duše, razlikuje od umjerenosti, ali se od nje ne odvaja, nego pomaže, 
da se ljudski život kreposno razvija u svim okolnostima. Od tih po¬ 
riva jedni navaljuju izvana, drugi iznutra. Unutrašnje ravna i su¬ 
zbija poniznost (humilitas) i želja za znanjem (studiositas), a izvanje 
čednost u užem značenju riječi (modestia). 

1. —• Poniznost (humilitas) je krepost'koja suspreže ne¬ 
uredne težnje za osobnim isticanjem. Shvaćajući is¬ 
pravno svoj položaj i svoje slabosti, ponizan čovjek na svoj način 
jednostavno i ponizno misli o sebi u poredbi s drugima (44). Ta je 
spoznaja vlastita stanja potreban uvjet, da se po njoj kao po ne¬ 
kom ispravnom mjerilu ravnaju osobne težnje. U načinu, jačini i 
ispravno upravljenim tim težnjama stvarno i leži poniznost; ona 
njima upravlja i suzbija ih, da se ne povode za nedozvoljenim, niti 
da zanesu čovjeka, da sebe cijeni više nego što je vrijedan. Zato je 
na mjestu, da čovjek u razmišljanju često ispoređuje sebe i svoje 
sposobnosti s neisporedivim svojstvima Božje veličine. Tako će steći 
pravi pojam o vlastitoj vrijednosti. U tom osvrtanju na odnos prema 
Bogu, u ispravnoj ocjeni svoje ovisnosti od Njega i podložnosti Njemu, 
leži značaj poniznosti kao posebne kreposti. Prema toj će spoznaji 

(42) S. theol. II-II, q. 159, a. 1 i 2. 

(43) S. theol. II-II, q. 160, a. 1 i 2. 

(44) »Virtus qua quis consiđerans suum defectum se tenet in infimis secundum 
mođum suum«, S. theol. II-TI, q. 161, a 1 ad 1. 


(40) »Secundum rectam rationem irasci lauđabile est«. S. theol. II-II, q. 158, a. 1. 

(41) S. theol. II-II, q. 158, a. 2-7. 

svaka neuredna pomisao na vlastitu neku vrijednost pasti na pravu 
mjeru (45). Onda čovjek može lako naći pravi put što vodi k Bogu 
preko svladavanja svih životnih poteškoća, napose onih što iskrsa¬ 
vaju u njegovu odnosu prema ljudima s kojima živi. Polazeći s je¬ 
dino ispravna gledišta, po kojemu sve što jest i što ima, pripada 
Bogu, čovjek ne će osjetiti poteškoće, da bude ponizan i prema sebi 
ravnom ljudskom biću po riječi sv. Pavla: Budite podložni sva¬ 
kom ljudskom stvorenju Boga radi (1 Petr 2, 13). Ni razočaranje ni 
preuzetnost ne će zahvatiti onoga, koji je shvatio, što je uistinu on 
sam u očima Božjima (46). 

Prema tome može svatko opravdano smatrati sebe nevrijedni- 
jim od drugoga, kad isporedi sebe i svoje zasluge s Božjim daro¬ 
vima u bližnjemu. Ne treba se bojati, da će pogriješiti, jer nitko ne 
zna, koliko Gospodin svojom milošću sudjeluje s drugim, niti kako¬ 
vih sve nepoznatih manjkavosti imade sam. Ali to ne znači, da čo¬ 
vjek ne smije ili da nije dužan priznati na sebi prirodne ili 
natprirodne Božje darove. Sv. Pismo daje u usta BI. Djevici Mariji 
u svoj njezinoj poniznosti riječi: Evo od sada će me zvati blaženom 
svi naraštaji, jer mi učini velike stvari Onaj koji je silan (Lk 1, 48). 
Svatko se dakle može cijelim svojim srcem i dušom podložiti sva¬ 
komu ljudskom biću, jer je poniznost prvenstveno u duši, unutrašnji 
čin. U izvanjskim će se činima međutim (kod odličnika i predstav¬ 
nika vlasti) morati pripaziti i uzeti neki obzir na okolnosti osobe, 
mjesta i vremena, da se ne dogodi smutnja i ne proizvede šteta ka¬ 
kovim rierazboritim postupkom (47). 

Jasno je da poniznost nije najodličnija krepost, unatoč činjenice, 
da je ona potreban preduvjet svake kreposti. Odličnije su od nje bo- 
goslovske kreposti, jer imaju odličniji predmet i svrhu; odličnije su 
razboritost i pravednost, jer im je predmet važniji i općenitiji, osim 
toga što su u životu potrebnije. Ali među krepostima koje upravljaju 
strastvenim porivima kod pojedinca, na prvom je mjestu 
poniznost. Sv. Doktor to ovako obrazlaže: »Na dva se načina 
može nešto uzeti kao prvo (t- j. osnov) u stjecanju kreposti. Najprije 
ukoliko uklanja zapreke. Tako poniznost zauzima prvo mjesto, što 
uklanja oholost, kojoj se Bog protivi, pa čini čovjeka pokornim i spo- 

(45) >'Ako tkogod drži da jesi nešto, sam sebe vara, jer nije ništa« (Gal 6, 8).. 

(46) S. theoi. II-II, q. 161, a. 2 ad 3. 

(47) S. theoi. II-II. a. 161, a. 3; ibid. ad 3. 


ZELJA ZA ZNANJEM 

sobnim, da primi utjecaj Božje milosti. Zato se kaže: da se Bog oho¬ 
lima protivi, a poniznima daje milost (Jak 4, 6). Prema tome se po¬ 
niznost naziva osnovicom zgrade duhovna života . . .« (48). 

Za praksu. Poniznost je osnov svakoga moralnog života. U naše se doba 
uvelike izgubio smisao za poniznost, napose kod mladih ljudi. Dušobrižnici 
znadu, da im je sav trud uzaludan, ako ga troše na neizoranom polju. Kao 
što plug slomi i skrši otpornost zemlje, da bude sposobna primiti sjeme i do¬ 
nijeti rod, tako će naše svećeničko djelovanje ostati pusto i besplodno, dok 
poniznost ne prožme i ne preobrazi duše naših vjernika. U tu bi svrhu bilo 
potrebno zaorati u svakoj pojedinoj duši u župi. Na to, dakako, jedva ili 
nikako ne dospijeva danas većina dušobrižnika. Dospjet će tek onda, kad same 
te župe budu iz svoje sredine izbacivale radnike za duhovni, napose vjersko- 
dušobrižni rad. Otud se sama po sebi nužno nadaje potreba društava Kato¬ 
ličke Akcije po župama, da budu pomoćne sile kod oranja na njivi 
Gospodnjoj. 

Poniznosti protivna mana zove se oholost (superbia): neuredna 
težnja za vlastitom osobnom slavom. Ukoliko joj je 
predmet slavohlepno isticanje vlastite osobe — poseban je gri¬ 
jeh; ukoliko je izvor drugih grijeha što otuda ističu — općenita 
je mana, o kojoj smo govorili u I. svesku Moralnog bogoslovlja na 
str. 378. 

Oholost je po sebi težak grijeh, jer joj je osnov: težnja ne poko¬ 
ravati se Bogu ni njegovu zakonu. To je isto što odvraćati se od 
Boga; po sebi dakle učin onoga, što je bitno teško u pojmu gri¬ 
jeha. Pa kako se u tom nalazi izravno protivljenje Bogu, s pravom 
se oholost broji među najteže grijehe. Zbog nesavršenosti ljudskoga 
čina često je samo lak grijeh, tamo naime, gdje nema potpune svije¬ 
sti o činu ili potpuna pristanka. Oholost je »majka« svih grijeha, 
pa se među glavnim manama postavlja na prvo mjesto (49). 

2) Želja za znanjem (Wissbegierde, studiositas) zove se vrlina 
koja razumno upravlja težnjom i trudom za spo¬ 
znajom istine. Proteže se na umstveno kao i na osjetilno spo¬ 
znavanje. 

a) Predmet ove kreposti nije upoznavanj e istine (cognitio ve- 
ritatis), nego težnja za spoznajom istine (appetitio veritatis). Spo¬ 
znaja istine je uvijek po sebi dobra, ali težnja za spoznajom istine 
može biti dobra i zla. Dobra je kad se odvija po uputi zdrava ra- 

(48) S. theoi. II-II, a. 161, a. 5; ibid. ad 2. 

(49) S. theoi. II-II, q. 162, a. 2-7: 

zuma, a zla je kad se po njemu ne ravna, bilo da teži pretjerano t. j. 
nerazumno, bilo da se ustručava od truda, skopčana s tom težnjom. 
Prirodna se težnja za znanjem izvija u čovjeku s duševne strane. 
Ukoliko tom težnjom ravna ova krepost, potpada ona pod umjere¬ 
nost. Ustručavanje pak ili izbjegavanje truda skopčana sa stjecanjem 
znanja, dolazi s tjelesne strane; ukoliko ona uklanja (svladava) 
taj trud, utoliko spada pod hrabrost. Prvotna težnja međutim sva¬ 
kako više označuje bitnost ove kreposti nego druga; zato se ova 
vrlina s pravom pribraja k umjerenosti, a ne k hrabrosti (50). 
b) Njezine se protivne mane zovu: znatiželjnost (c-uriositas) 
ukoliko težnja za spoznajom pretjeruje (per excessum), a nemar¬ 
nost (negligentia) ukoliko tko hotimice propušta upoznati ono, što 
mu je potrebno prema stanju i zvanju. 

Znatiželjnost je po sebi lak grijeh; teškim može postati ako se 
neurednost odnosi na: a) svrhu t. j. kad tko stečeno znanje upo¬ 
trebi sebi ili bližnjemu na štetu; b) na n a č i n t. j. kako tko teži za 
znanjem. Neuredan će način biti: kad tko težeći za beskorisnim, za¬ 
nemari potrebno znanje; kad ga traži tamo gdje ga ne bi i kako ga 
ne bi smio tražiti (čaranje, gatanje i si.); kad teži za znanjem, ali kod 
toga nema težnje, da ga upotrebi na pravi i pošteni način (imajući 
uvijek dobro na pameti); kad ide za znanjem-iznad svojih sila i vla¬ 
stitih sposobnosti. 

Vrijedi također primijetiti da i osjetilno znanje postaje grešnim, kad 
čovjeka odvodi od korisna posla (razmišljanje, molitva), ili kad ga 
navodi na opasan i štetan postupak (nepotrebna zabava s neozbiljnim 
osobama) (51). 

Nemarnost je težak ili lak grijeh, prema veličini propuštene ili zane¬ 
marene obveze. 

3) Čednost u užem značenju riječi, ukoliko naime suzbija iz¬ 
vanjske porive za isticanjem vlastite osobe, 
obzire se na dvije strane čovječjega vanjskog postupka: na čednost 
u ponašanju i čednost u odijevanju. 

a) Čednost u ponašanju (modestia morum) jest krepost koja ra¬ 
zumno ravna izvanjim pokretima tijela, danjima 
čovjek sačuva sebi svojstveno dostojanstvo. Predmet joj sačinjavaju: 

(50) S. theol. II-II, q. 166, a. 1 i 2. 

(51) S. theol. II-II, q. 167, a. 1 i 2. 


hod, sjedenje, kretnje ruku, izraz lica, boja glasa, način smijeha i dr. 
Svi se ti pokreti mogu izvoditi po izvjesnom redu i primjerenoj ne¬ 
koj skladnosti, ali i obratno. Zato se razumna težnja s ciljem, da se 
oni upute na dobro, opravdano naziva moralnom vrlinom. Vanjski 
pokreti tijela odaju unutarnje duševno raspoloženje. Koliko nisu pri¬ 
rođeni pojedincu, dadu se steći uzgojem i pribaviti ustrajnom vo¬ 
ljom. Preko njih dolazi čovjek u dodir s ostalim ljudima, pa je otuda 
jasno od kolike je važnosti ova vrlina za društveni život (52). 
Ne upravlja ona doduše izvanjim pokretima tijela pod tim vidom, 
nego pod vidom skladnosti vlastita duševna života, položaja i 
vlastite osobnosti. Ali preko njih će nas ljudi upoznati i ocjenjivati, 
stvarati zaključke i udešavati svoj rad prema nama. Zato je od po¬ 
trebe uvijek paziti na: a) svoj vlastiti položaj i postupak, b) na tuđi 
položaj i okolnosti (mjesto, vrijeme, posao) u kojima sc nalazimo 
prema drugom (53). 

Nigdje se čovjek duševno tako ne razotkriva kao kod igre i šale. 
Oboje je ne samo slobodno, nego i potrebno za duševno i tjelesno 
osvježenje i okrepu. Sile su ljudske ograničene, pa ih iscrpljuje du¬ 
gotrajan i naporan kako tjelesni tako i duševni rad. Čednost je i tu 
potrebna čovjeku kao vrlina koja ga čuva, da u igri i u šali ne pri¬ 
jeđe granice. Zove se posebnim imenom e u t r a p e 1 i j a (ev = do¬ 
bar, T(Htnš(o — činim). Treba međutim paziti, da se ni igra ni šala 
ne provode: a) u nećudorednim ili nepravednim djelima, b) da ne 
budu pretjerane i nedostojne razumna bića, c) nedostojne osobe i nje¬ 
zina položaja. Tko na spomenute uvjete ne pazi, može lako zgriješiti, 
bilo da se ponaša preko mjere (per excessum), bilo da je dosadan u 
društvu (per defeetum). Prije će tko zgriješiti prvim nego drugim 
načinom. Iznimno se tko može ogriješiti i teškim grijehom, kad se 
desi kakova napose teška okolnost. 

Za praksu. Nije suvišno upozoriti, da se nerijetko u šali i igri griješi — i teško. 
Pogrešno drže mnogi, da se u šali mogu iznositi stvari po sebi nećudoredne, 
koje izvrgavaju ruglu Boga, sv. Pismo, svece, Crkvu, njezine službenike, obrede 
i si. To su radi predmeta po sebi teški prestupni, ako ih u danom slučaju 
ne umanji neznanje ili nepažnja. Jednako su po sebi teški prestupci ne¬ 
umjesne šale, koje jako vrijeđaju tuđi dobar glas, ili teško oštećuju tuđu 
imovinu. Isto se. tako prevelika odanost k šali i igri, koja ide tako daleko, da 

(52) sAmictus corporis et risus dentium et ingressus hominis enuntiant đe 
i lio« (Crkv 19, 27). 

(53) S. theol. II-II, q. 168, a. 1 ad 1, 2, 3. 

ih pretpostavlja ljubavi k Bogu i obvezi Božjega i crkvenoga zakona, mora 
označiti kao po sebi težak prestupak. Ne prelaze pak težinu lakoga grijeha šale, 
koje se zbivaju na neprikladnom mjestu (u kapelici, kod procesije i dr.), pred 
nepravim osobama (poglavarima, djecom, roditeljima i dr.), ako ne prouzro- 
kuju smutnje u pravom smislu. 

Sto se tiče plesa — s moralnog mu gledišta po sebi ne bi bilo prigovora. Kako 
je s njim doista u naše vrijeme, kada je i kako dozvoljen s obzirom na način, 
svrhu, bližnju grešnu pogibao i dr., govori se potanje u Pastoralnom bogo¬ 
slovlju (54). 

b) Čednost u odijevanju (modestia cultus) jest vrlina što ra¬ 
zumno upravlja izvanjskim stvarima, kojima se 
čovjek služi za svoju osobu (odijelo, nakit, kola, konji, samo¬ 
voz, prehrana i dr.). Može ih čovjek upotrebljavati razumno i tad 
mu služe na dobro. Na zlo će mu biti, ako se s njima služi: a) protiv 
običaja okoline i svoga položaja, b) s neurednom željom za tim stva¬ 
rima. Jedno se ili drugo redovno događa kad tko: a) hoće da ga ljudi 
hvale po vanjštini i odijelu, b) traži i nalazi u tom svoje uživanje, 

c) svu svoju brigu ulaže u skrb za odijelo i nakit. 

Tko je u životu ponizan, zadovoljan s onim što ima, jednostavan u 
svojim potrebama, ne će se dati zavesti spomenutim neurednostima, 
što leže u ovoj grešnoj težnji, koja odaje duh raskošnosti i rasipnosti 
(per excessum). Protiv čednosti u odijevanju griješe djelomično i 
oni, koji se odviše zanemaruju u tom pogledu (per defectum) (55). 
Tako griješe neki bilo da se a) oblače neuredno, neskladno i nemarno, 
bilo da b) hodaju zanemareni i prljavi iz nekoga umišljena, »načel¬ 
nog« stava. Tako se sretaju katkada nastrani »umjetnici«, »boemi«, 
»studenti« i si. 

Što se tiče želje za kićenjem kod ženskoga spola i njihove po¬ 
sebne skrbi za odijevanjem, valja reći, da samoj težnji i njezinoj 
umjerenoj provedbi — nema prigovora s gledišta morala. Kad sv- 
Pavao nalazi prirodnim, da udala žena razmišlja »kako će se dopasti 
svome mužu« (1 Kor 7, 34), prirodno je, da o tom razmišlja i neudata, 
koja želi da nađe zaručnika, te se zato kiti. Ali to ima biti »cum ve- 
recundia et sobrietate« (1 Tim 2, 9). Kićenje im nije uopće zabra¬ 
njeno, nego samo suvišno i nečedno (56). Da li će dakle 
žensko kićenje biti moralno dobro i dozvoljeno ili ne će, ovisi: a) o 

(54) Merkelbach, Summa theol. mor. sv. II, str. 982; K n i e w a 1 d, Past. 
bogosl. 1/349. 

(55) S. theol. II-II, q. 169, a. 1. 

(56) S. theol. II-II. q. 169, a. 2 a d 1. 

svrsi u koju to žene čine; b) o običajima okoline gdje se čini; 
c) o načinu kako se provodi. Već su u prijašnje vrijeme dozvo¬ 
ljavali ženama, da prikrivaju svoje tjelesne manjkavosti, pozivom na 
sv. Pismo (1 Kor 12, 23), da neuglednije dijelove tijela brižnije po¬ 
krivamo. Uvijek su međutim isticali, da im nije dozvoljeno ništa 
poduzeti, što bi kojimgod načinom izazivalo kod muškarca požudni 
osjećaj. I oblačenje u muško odijelo smatrali su stari djelom, koje 
nije dozvoljeno, osim u nuždi. 

Za praksu. Naše je vrijeme u pitanju ženskog odijevanja i uljepšavanja pošlo 
predaleko — to svi priznaju. Vrhovni se glavar Crkve našao ponukanim ope¬ 
tovano dići svoj glas u tom predmetu (57). 

Ukratko sažetu praktičnu primjenu i ocjenu pojedinih čina u načetom pitanju, 
donosimo kako slijedi: 

1; Teško griješe žene: a) kad se kite s namjerom da izazovu strast; 
b) kad prozirnim tkaninama pokrivaju nepristojne dijelove tijela; c) kad nose 
otkrite grudi posve ili na po, ili kad ih pokrivaju prozirnom tkaninom; d) kad 
nose otkrit gornji dio grudi.ju, gdje to nije običaj, 

2) Lako griješe žene: a) kad se oblače po modi iz taštine; b) kad se 
odijevaju kako ne priliči njihovom položaju; c) kad nose otkrit gornji dio gru- 
diju i kad ih namješteno ističu; d) kad se iz taštine maljaju, bojađišu kosu i 
nokte; e) kad uvode nove neozbiljne načine u tom poslu. 

3) Ne griješe nikako: a) kad u svom postupku nemaju loše namjere, 
slijede domaće običaje i vladaju se prema svome položaju; b) kad se udala 
kiti za volju svome mužu, a neudata da nađe zaručnika. Ne kani li se dje¬ 
vojka udati, neka se okani svakoga suvišna kićenja; c) kad se poljepšavaju 
da pokriju stvarne manjkavosti lica ili tijela (58). 

S obzirom na jake težnje za tjelesnim uživanjem došla je zapovijed 
umjerenosti među Deset Božjih zapovijedi kao VI. i IX. za¬ 
povijed. Sv. Doktor to opravdava činjenicom, da se tjelesnim grije¬ 
sima čovjek najviše ogrje.šuje o ljubav prema bližnjemu. A održanje 
i povećanje ljubavi prema Bogu i bližnjemu, svrha je svake zapo¬ 
vijedi (1 Tim 1, 5). U dekalogu su zato napose zabranjeni i neki 
učinci onih mana, što se protive krepostima koje se priklanjaju 
umjerenosti (srditost, povreda roditeljske časti, bližnjega). Oprav¬ 
dano je dakle, da je ova zapovijed o umjerenosti još napose istaknuta 
na tako važnom mjestu (59). 

~ —••IP*! 

(57) Papa Pijo XI. nazvao je nečedno žensko odijevanje »profanacijom ljudskog 
tijela«, Vidi: A. Zivković, Enciklike pape Pija XI., Zagreb (1931), str. 116. 

(58) Merkelbach, n. dj. sv. II, str. 984; Ti lima nn, n. dj. IV (2), str. 52. 

(59) S. theol. II-II, q. 170, a. 1 i 2. 

§ 3. GRIJESI PROTIV UMJERENOSTI 

I protiv ove se kreposti može griješiti na dva načina: ne vršeći ni 
onoga što ona traži (per defectum) ili radeći što ona ne dozvoljava 
(per excessum). Na prvi joj se način protivi potpuno izbjegavanje 
svakoga tjelesnog uživanja ili posvemašnja neosjetljivost; na drugi 
neumjerenost u načinu uživanja. 

1) Neosjetljivost ili pretjerana umjerenost (insensibilitas, stupor) 
ide u izbjegavanju tjelesnih ugodnosti i uživa¬ 
nja tako daleko, da svojim postupkom vrijeđa prirodnu 
dužnost: brinuti se za tjelesni život i njegovo uzdržavanje. Istina, 
rijetko se nalazi takovih ljudi, ali ih ipak ima. Oni griješe protiv 
prirode, jer je njezin Stvoritelj spojio ugodnost i uživanje s nekim 
djelovanjima, koja su nužna za život čovjeka i za njegov daljnji 
opstanak (hrana, pilo, razmnožavanje). Zdrav razum dakle nalaže, 
da se pojedinac služi osjetilnim nasladama skopčanim s tim djelova¬ 
njem i da u njima umjereno uživa, kada, kako i koliko jc potrebno. 
Tko ovako griješi, istina, ne prelazi po sebi laka grijeha, jer nje¬ 
gov postupak nije ni izravno ni neizravno uperen protiv Boga, nego 
protiv dobra od Boga darovana. Ali takav postupak može postati 
i teškim grijehom, kad pojedinca dovede do zanemarenja staleških 
dužnosti. 

Uzdržati se kadgod i od potrebnih ugodnosti i uživanja nije samo 
hvalevrijedno, nego je u danoj prilici i potrebno. Kad se radi o 
zdravlju, o izvršenju kakova naročita posla, o duhovnoj samozataji 
i si. potrebno je odricanje i od dozvoljena uživanja. Ipak ne valja 
u tom pretjerati, jer pretjeranost nije krepost nego mana. 

Vrlo je s toga umjesna riječ sveca i askete sv. Tome: »Ne može se 
smatrati razumnim dobrom kod čovjeka, ako se on uzdržaje od svih 
uživanja.« Tu riječ valja s ispravnim tumačem dovesti u svijest mla¬ 
dima, neobrazovanima ili neiskusnim početnicima u vježbanju koje 
kreposti. Ako se oni koji žive višim duhovnim životom odriču 
mnogih stvari i zato zaslužuju pohvalu, jednako se po mišljenju sv- 
Doktora ne smije odreći pohvala ni onima, koji u svom načinu života 
imaju dužnost, da se u ispunjavanju Božje volje podvrgavaju tje¬ 
lesnim uživanjima ove ili one vrste (»laudabiliter non abstine- 
net«) (60). 

(60) S. theol. II—IX, Q. 142. a. 1. 


2) Neumjerenost (intemperantia) je mana koja stoji u tom, 
da tko ne drži mjere u uživanju, ni s obzirom na 
mjesto i vrijeme, ni s obzirom na način i jačinu. Tko uživa u onom 
što zdrav razum odsuđuje ili ondje i onako, gdje i kako zdrav razum 
ne odobrava, postaje neumjeren i griješi. 

Grijeh neumjerenosti nije po sebi težak, jer znači prestupak u stvari 
po sebi dobroj ili indiferentnoj, ali je nesumnjivo vrlo ružan grijeh, 
za koji se sv. Toma ne žaca reći, da je između svih ljudskih mana 
najodurnija (»maxime exprobrabile«), jer je najviše prijekora vri¬ 
jedna. Prvo zato što su osjetilna uživanja zajednička čovjeku sa ži¬ 
votinjom, pa ga neumjerenost stavljaš njom na istu razinu, stvarno 
mu oduzima dostojanstvo osobe; drugo zato što neumjeren čovjek 
kalja (pogrđuje) sama sebe baš u onom u čemu se izdiže nad životi¬ 
njom: u sposobnosti razumna upravljanja svoga djelovanja; kod ne¬ 
umjerenosti je razumska moć posve po strani (61). 

Za praksu. Kao što dijete treba držati na uzdi i ravnati ga po uputama odgo¬ 
jitelja, tako sklonost na neumjerenost valja razumno obuzdavati. Posljedice su 
njezine za duhovni, a redovno i za tjelesni život — strašne. Ne zna se što je 
veće zlo: otac pijanac ili mati odana razvratu. Neumjerenost traži žrtve i u po¬ 
tomcima onih, koji su joj odani. Dušobrižnički križ su u svakoj župi osobe 
odane neumjerenosti, jer one traže drugare, bili odani pijanstvu ili bludu, 
i lako ih nalaze. 

Strašljivice što podliježu grijesima iz kukavičluka, manje griješe od neumje¬ 
renih, jer je voljna djelatnost kod ovih jača i izrazitija (62). 

Nova et vetera. Činjenica je, da su izvodi sv. Tome u ovom i u pre- 
đašnjem odsjeku pisani u vidu općega naziranja i shvaćanja njegova 
vremena. Ovdje smo izostavili po gdjekoji izvod i primjenu, jer ne 
odgovara ni potrebi ni koristi našega današnjeg gledanja na pojedinu 
stvar, a istakli smo ono, što je jednako važno danas kao i u Tomino 
vrijeme. Povrh toga naglašujemo, da u vršenju ovdje spomenutih 
vrlina ne dostaje suvremenom čovjeku samo suho i čisto razumsko 
izlaganje, kolikogod ono bilo u sebi bez prigovora, već da današnjem 
moralnom ocjenjivaču ima biti pred očima čitav suvremeni čovjek, 
sa svim svojim prednostima i slabostima, koje nosi na sebi. Nema 

(61) ibiđ. a. 4. 

(62) ibid. a. 2 i 3. 

sumnje, da se on u mnogome razlikuje od sredovječna čovjeka. Mo¬ 
ralna psihologija novoga doba ustanovljuje to s uspjehom. 

U nastojanju, da ga oduševimo za Kristovu moralnu nauku, mi se 
moramo osvrtati na tri jaka čimbenika, do kojih mnogo stoji uspjeh 
moralnog osvjedočenja. To su: 

a) mašta moderna čovjeka. Ona plovi u dalekim vodama i zanosi 
modernog čovjeka u daleke svijetove snagom, kojoj se on vrlo teško 
otima. Uzbuđenija, smionija i silnija nego ikada, ona se u čitavom 
duševnom životu ljudi našega doba očituje kod njihova prihvaćanja 
ili otklanjanja svakoga posla. Potrebno je zato znati pristupiti k čo¬ 
vjeku s one strane, koja će, koliko toliko, i vjersko-moralnu praksu 
uskladiti s onim strujanjem na koje čovjeka zanosi mašta; 

b) čuvstvo moderna čovjeka. I odveć je dobro poznato koliko 
ono utječe na stvaranje odluka u životu pojedinca. Utaman negdje 
i najsolidnije razumsko uvjeravanje, uzalud i sav uloženi trud, ako 
se dušobrižnik ne osvrće na čuvstvenu stranu svojih vjernika. Ljudi 
su s te strane vrlo raznoliki. Ne samo pojedinci, nego čitavi krajevi, 
čak i narodi međusobom. Tko dakle danas želi vidjeti uspjehe svoga 
rada na moralnom preporodu kod svojih vjernika, ne smije im prila¬ 
ziti samo sa suhom logikom, nego se nužno mora osvrtati i na njihov 
čuvstveni život. To je neosporno potrebno, jer je život današnjega 
naraštaja uvelike izmijenjen u poredbi sa životom sredovječna čo¬ 
vjeka. Nervoza našega života, mnogostručnost i brzina promjena, 
pojmovanje o slobodi i pravu na iživljavanje i dr., učinile su čuv¬ 
stveni život suvremena čovjeka življim, doduše, ali nestalnijim i 
površnijim- Podvrgnut čestim i brzim promjenama okoline, i sam 
se čovjek često i brzo mijenja. Valjat će dakle u duše vjernika, koje 
želimo oduševiti za kršćanski krepostan život, postaviti dublje te¬ 
melje, ugraditi čvršću građu, da zgrada kreposna života ne bude 
zgrada sazidana na pijesku; 

c) volja moderna čovjeka. Znamo, da je volja nosilac vjersko- 
moralnog života, čak i same vjere u čovjeku. Nestalna je pak bila u 
čovjeku oduvijek, ali u modernom je čovjeku postigla vrhunac ne¬ 
stalnosti. Iskonska borba između volje i razuma, odlučuje se u naše 
vrijeme na svim poljima u korist volje. Ne manjka ni danas razum¬ 
skoga svijetla u dostatnoj mjeri za sve i svakoga, tkogod samo teži 
za istinom, ali često ne dostaje voljne snage . . . Skrivljena njezina 
slabost, samo je još više porasla zbog stalnih napadaja na razum, 
zbog omalovažavanja njegovih izvoda, zbog zastranjenja na stram- 


putiče, zbog namjerna nastojanja oko zla i prevlasti nemorala u novo 
i novije vrijeme. U težini zagušljive i ubitačne atmosfere, moderni 
čovjek pod izvjesno nadmašuje sredovječnoga. Otud danas, prevažna 
dužnost utjecati na volju u svem nastojanju za provođenjem kre¬ 
posna života. Sredstva za jačanje' volje, znamo, nisu samo natpri¬ 
rodna, nego i prirodna. Ovima se potonjima mora često pokloniti 
prvenstvena briga, jer će moderni čovjek vrlo često samo preko njih 
moći doprijeti i do natprirodnih sredstava spasenja. 

Kad to imamo u vidu, imat ćemo i više razumijevanja za bolesno 
stanje moderna čovjeka, naći ćemo u mnogom slučaju dostatnu is¬ 
priku za pojedinca, a možda i za čitave skupine. Približit ćemo se 
Kristovoj blagosti, koji je i za najveće raskajane grešnike 
znao naći dirljivu riječ opravdanja i opraštanja (Lk 7, 47; 19, 5). U 
tom psihološkom gledanju postaju izvodi sv. Tome dragocjenom na¬ 
ukom za svakoga suvremenoga bogoslova i dadu se korisno upotre- 
biti. Onima koji su odviše stajali pod uplivom mišljenja načelnih pro¬ 
tivnika katolika, a skolastike napose, mogli su ugledni njemački bo¬ 
goslovi (Mausbach, Gerigk, "Gopfert, Cathrein) opravdano naglasiti, 
da i moralno bogoslovlje poznaje i priznaje napredak nauke, te da 
u svom suvremenom nastojanju ide za tim, da uspješno spaja —- 
nova et vetera (63). 


(63) Mausbach, Die katholische Moral und ihre Gegner 3 , Koln (1921), str. 
86 i si.; Gerigk, Alte und neue Aufgaben đer Moral, Pađerborn (1910), str. 
59 i si. 

SC 64 (1937); A. Brucculeri: La giustizia sociale-, Roma (1938), A. G o s a i ■ 
Razprave o družbi in družabnem življenju, Ljubljana (1932); Za nov družabni 
red, Celje sv. I (1934), sv. II (1935); Socialni nauk Cerkve, Ljubljana (1939); 
Jarlot: De principiis ethicae socialis, Roma (1932); R. Lortal: Motale so¬ 
ciale generale, Pariš (1935); J. Liener: Die Zukunft đer Religion, Innsbruck 
(1935); A. Me s si ne o: La nazione come realta (entita) assoluta o assoluto va- 
lore, CC 90 (1939); J. Messner: Die soziale Frage 1 ', Wien (1938); G. Pila ti. 
La rivoluzione nella dottrina cattolica, BF (1937); O. Schilling: Christliche 
Sozial- und Rechtsphilosophie, Munchen (1933); Von der Sozialen Geiechtig- 
keit LThPQ 92 (1939); Katholische Sozialethik, Munchen; Schratten- 
holzer: Soziale Gerechtigkeit, Graz (1934); P. Schroder: Ideengehalt und 
Psychologie des Kommunismus, Leipzig (1939); W. Solzbacher: Pius XI. 
als Verteidiger der menschlichen PersSnlichkeit, Luzern (1939); L. Sturzo. 
Politique et morale, Pariš (1939); A. Vermeersch: Principes de morale 
sociale, I, II, Pariš (1938); Fr. Sanc, Aristotel o socijalnim dužnostima, Život 
(1941). 

j — o »socijalnim« se krepostima govori tek od novijega vremena; 
otkako je na dnevnom redu rješenje t. zv. socijalnog pitanja. Pod 
težinom toga problema, a držeći trajno u vidu korist zajednice pted 
korišću pojedinca, izdigla se napose vrijednost i važnost kreposti, 
kojima se predmet dotiče društvena života. Strogo govoreći, svaka je 
krepost u izvjesnom stupnju socijalna, jer kreposno djelovanje po¬ 
jedinca ne može ostati bez nekoga utjecaja na zajednicu. Više ili 
manje osjetit će i okolina krepostan stav čista, ponizna i pobožna 
čovjeka, a ne samo čovjeka hrabra, milosrdna i zahvalna. Ali uzi¬ 
majući u obzir činjenicu, da se danas život daleko većega broja ljudi 
odvija u živom i neprestanom međusobnom dodiru, a većoj poveza¬ 
nosti i ovisnosti, na mjestu je napose govoriti o socijalnim kre¬ 
postima. ; 

Ljudi su danas više upućeni jedni na druge nego prije, jer su u 
razvoju i provedbi svoga života više ovisni jedni od drugih. Sto¬ 
ljeća su prolazila u kojima su prije tek pojedini staleži morali 
c drugima voditi računa (trgovci, ratnici); danas se život pojedinih 
ljudi po gradovima i većim mjestima ne može zamisliti bez nužnih. 


veza, ne samo s obzirom na hranu, stanovanje i odijevanje, nego 
napose s obzirom na razvoj i napredak vjerskoga, prosvjetnoga, prav¬ 
noga i privrednoga života. Razvojem prilika nisu samo porasle veze 
do visoka stupnja, nego su se pojavile i suprotnosti, što je kod poje¬ 
dinaca i kod skupina ponestalo razumijevanja za život u bližoj i ti- 
jesnijoj zajednici. Pokazala se kruta potreba uzeti veći obzir baš u 
prvom redu na zajednicu, da se tako očuva, unaprijedi i zaštiti 
život mnogih, jer ga je ugrožavala bezobzirnost nekolicine. Briga i 
obzir na zajednicu s pravom se danas postavlja na prvo mjesto. 
Istina, nosilac socijalnog života jesti ostaje uvijek čovjek kao osoba, 
ukoliko se razlikuje od svih ostalih bića na zemlji tim, što ima svoju 
vlastitu svrhu: svijesno i slobodno proslaviti Boga. Ta je svrha do- 
.stojna razumna bića i na zemlji je samo čovjeku kao osobi moguća. 
Ali osim posebničke osobe, danas su više nego prije nosioci socijalnog 
života moralne osobe — Crkva i država u najširem, a skupine 
i društva u užem značenju toga pojma. Ljudska priroda traži razno¬ 
vrsne načine udruživanja, a tražit će ih jednako i u buduće radi 
dobra pojedinca u prvom, a zajednice u drugom redu. Ljudi posve 
dobro uviđaju, da je preko zajednice uvelike zaštićeno i unaprijeđeno 
i dobro pojedinca. No izvanjsko njegovo dobro može u pojedinom 
slučaju biti kadgod i na štetu bližnjega, a i čitave državne zajednice; 
zato ga treba uskladiti sa zadaćom Crkve i države. Baš zbog toga što 
su ljudi zanemarili potrebu skladna razvoja ovih nosioca dru¬ 
štvenoga života u pojedinim državama, došlo je u njima do »soci¬ 
jalnog« pitanja. Dobro (vlasništvo) pojedinca postalo je izvorom zla 
po zajednicu; kapitalizam se osilio na račun širokih slojeva i ugrozio 
njihov pravilan razvitak i opstanak. Rodilo se na taj način obrtničko, 
zatim radničko, pa seljačko, činovničko, žensko pitanje. I ostali su 
društveni slojevi polagano potegnuti u krizu, negdje manje negdje 
više. 

Da se i o tim manjim grupama ili o pojedinim slojevima (staležima) 
može govoriti kao o nosiocima socijalnog života (osim države i Crkve), 
valja da se oni približe pojmu moralne osobe. To postizavaju pro¬ 
vedbom jedinstvene staleške organizacije, kako se ona u zaštiti ma¬ 
terijalne koristi provađa u naše vrijeme već posvuda do najmanjih 
poslovnih struka (1). U tom se smislu govori o radnicima, seljacima, 
obrtnicima i dr. kao o nosiocima izvjesnog dijela društvena života. 

(1) Vermeersch, Principes de morale sociale, Pariš (1922) I, str. 14. 




342 


KNJIGA IV. 


SOCIJALNE KREPOSTI 


343 


Svi treba da žive, zarađuju i tako podmiruju potrebe za tijelo i dušu, 
za sebe i za druge oko sebe. Svi imaju dužnosti prema sebi, Bogu i 
bližnjemu i u vršenju svoga staleškog poziva valja da rade tako, kako 
će biti pravedni i ljudima i Bogu. Otud važnost i potreba osvrta na 
one kreposti, koje prvenstveno drže u vidu socijalne dužno¬ 
sti pojedinaca i skupina. Tim više, što socijalno pitanje nije nipošto 
samo ekonomsko pitanje, kako ga jednostrano shvaćaju neke socijo- 
loške struje. Ono se — o tom su u glavnom svi suglasni — niti smije 
niti može omeđiti samo na pitanja iz van je ga vlasništva; amo 
se nužno povlače i pitanja unutrašnjeg duševnog i duhovnog života 
(vjere), sa svim problemima praktična provođenja čestita, kreposna 
života (morala), unutar i izvan društvene zajednice. 

Ako dakle prema načelima što ih katolička Crkva zastupa u socijal¬ 
nim pitanjima, želimo stvarno prionuti k rješenju pitanja, što su već 
poodavno na dnevnom redu, ne ćemo se zadovoljiti tek površnim 
popravcima ove ili one pogreške u dosadanjem društvenom radu, 
niti djelomičnom izmjenom kojega toga suvremena naziranja. I e- 
m e 1 j i t o ćemo preokrenuti sve, što se pokazalo pogubnim i štet¬ 
nim za skladan društveni život u onom smjeru i na putu k onom 
cilju, koji je Stvoritelj ljudima preodredio na ovoj zemlji. 

Kako pak ne ćemo i ne možemo odobriti samo rušenja svega što je 
do sada s mukom stečeno, tako se ne smijemo zadovoljiti ni s nedo¬ 
voljnim pothvatima, koji su radi neiskrene požrtvovnosti unapređ 
odsuđeni na neuspjeh. Kao uvijek — i u ovom teškom pitanju ide 
Crkva srednjim umjerenim putem, koji je u skladu sa zdravim 
načelima ljudske prirode, a prokazuju ga ne samo prošlost nego i 
stvarnost sadašnjosti. 

2 , _ Socijalno je značenje kršćanstva u rješenju socijalnog 

pitanja od prvenstvene važnosti. Nije ono samo od svog nastupa 
proizvelo najveću revoluciju u svijetu i, utrvši staze kulturi, podiglo 
sve narode na visoki stupanj blagostanja, već je ono i za odzravljenje 
i popravak današnjega stanja još uvijek od osnovne važnosti. To je 
dobro uočio Fr. W. Forster kad je napisao: »Kršćanstvo nije 
samo spas za pojedinca nego stvarno i za društvo. No ono ima svoju 
posebnu metodu: Tražite najprije kraljevstvo Božje i pravednost 
njegovu i sve će vam se ovo nadodati! (Mt 6, 33). To znači, preobra¬ 
zite najprije svoju volju, pa preko nje privedite k izvoru svega života 
sve, što se u vama odalečilo od Boga. Gdje je zavladao takav duh,. 


tamo se u sukobu interesa postavlja viši red: pobjeda ljubavi nad 
sebičnošću, zajedinstvo nad svojevoljom. Krist na križu — u 
tom je rješenje svih poteškoća. Samo u tom smislu 
predstavlja kršćanstvo najveću stvarateljsku moć. Ako ono previše 
govori o stvarima ovoga mjesto o stvarima onoga svijeta, izgube se 
(u njemu) više moći, kojima treba preobraziti svijet. Ostaje gruda, 
ah bez Božjega duha u sebi. . .« (Christentum und Klassenkampf, 
Ziirich, 1908, str. 17). 

To znači drugim riječima: Nema kršćanstvo rješavati teških socijal¬ 
nih problema, ali ono daje jedino' ispravan put za njihovo rješenje, 
kad naglašuje ljubav sviju i prema svima, Krista i vječnoga života 
radi. Načela kršćanstva nose u sebi istu preporodnu snagu danas, kao 
što su je imala onda, kad se po njima preporađao truli zapad'rim¬ 
skoga carstva i smekšavale duše barbarskih naroda s istoka- U njemu 
je Božji duh, ono je gruda preporodnog kvasca za sve ljude i sva 
vremena. 

O socijalnom se pitanju izražava Pijo XI. vrlo poučno u enciklici 
»Quadragesimo anno«. Nakon što je ustanovio kakav . neprijatelj 
revolucionarni socijalizam (komunizam) i kako je »otvoreni protivnik 
svete Crkve i samoga Boga«, i nakon što je pokazao kako socijalizam 
danas ide »u prvom redu za tim, da dobije u ruke uzgajanje duša 
i ćudorednosti«, kaže: »Naročito mami k sebi i vuče sa sobom 
nježnu djecu, ali obuhvaća i sveukupno ljudsko mnoštvo želeći, da 
bi se ljudi izgradili u takove socijaliste, koji će život ljudski dovesti 
u sklad s naukom socijalizma« (str. 49). Po tom nastavlja: 

>Ako točnije i dublje zagledamo, jasno ćemo uvidjeti nuždu, da ovom veoma 
traženom pridižanju (t. j. rješenju socijalnog pitanja) treba da prethodi obna¬ 
vljanje kršćanskog duha, od kojega su u zao čas otpali toliki ljudi 
što se bave ekonomijom. Samo tako ćemo postići, da toliki napori ne pro¬ 
padnu uzalud i da zgrada koja se gradi, bude na pećini a ne na nestalnom 
pijesku ...« »Poradi toga — da se poslužimo riječima našega predšastnika — 
ako treba liječiti ljudski rod, jedino će ga izliječiti ponovno uvo¬ 
đenje kršćanskog života i uredaba. Jedino ovo može uspješno 
liječiti preveliku težnju za propadljivim stvarima, koja je vrelo svih mana. 
Jedino ovo može začarane ljudske oči i uprte samo u promjenljive stvari 
ovoga svijeta, od toga otkinuti i dignuti k nebu! A tko bi mogao poreći, da 
današnje ljudsko društvo najvećma treba ovoga lijeka? ...« 

»Doklegod traje ovo žalosno propadanje duša, uzaludno će biti svako na¬ 
stojanje da se društvo preporodi. Nikakav se snažan lijek ne 
može naći, ako se otvoreno i iskreno ne vratimo k evan¬ 
đeoskoj nauci i propisima Onoga, koji jedini »ima riječi vječne istine« 

(Iv 6, 70), t. i. takove riječi koje »ne će nikada proći, dok će proći i nebo i 
zemlja« (Mt 24, 35) ... »Red koji mi sami veoma želimo i oko kojega žilavo 
nastojimo, bit će posvema krnj i nepotpun, ako sva ljudska nastojanja ne 
budu išla za tim, da ... se sv e upravi k Bogu, prvoj i vrhovnoj svrsi 
čitava stvorena djelovanja i i da se sva od Boga stvorena dobra 
smataraju kao pusto oruđe, kojim se valja toliko služiti koliko 
privode k postizavanju vrhovne službe ...« 

»Ako to budu vršili svi, svagdje i uvijek, za kratko će se povratiti u granice 
pravičnosti i pravedne razdiobe ne samo proizvodnja i stjecanje imovine, nego 
i upotrebi ja vanje bogatstva, koje je sada tako često neuredno. Prljavoj težnji 
za isključivim povećanjem vlastita imetka, toj sramoti i velikom grijehu na¬ 
šega vremena, stavit će se stvarju i činom nasuprot blagi, ali ujedno krepki 
zakon kršćanske umjerenosti, koja čovjeku zapovijeda, da naj¬ 
prije traži kraljevstvo Božje i pravdu Njegovu. Dobro naime zna, da će mu 
se po Božjoj darežljivosti i sigm'nom obećanju dodati i vremenita dobra, koliko 
budu potrebna« (MOSK n. mj. str. 49, 51, 56). 

Katolička je crkva dokazala, da joj je mnogo stalo do pravilna rje¬ 
šenja svih socijalnih tegoba što su pritisle čovječanstvo. Ona nije u 
svojim socijalnim enciklikama samo dala smjernice, njezini su se 
ljudi pokazali vrijednima i na djelu. Ni Njemačka ni Belgija, ni 
Francuska ni Italija, ni bivša Austrija ne mogu niti smiju iz svoje 
povijesti izbrisati stranice blagoslovna socijalnog preporoda pod 
vodstvom Kettelera, Windhorsta, Vogelsanga, grota De Muna, Dela 
Tour du Pina, Mellaertsa, kard. Manninga, G. Toniola, Don Sturza, 
Kreka i dr. Iz njihovih se nastojanja razvio vremenom pokret, što je 
okupljao ljude, koje je snažno prožimala i pokretala misao oko una¬ 
pređenja društvena dobra, gdjegod se stanje pokazalo ugroženim. 
Tako su s obzirom na sve veće socijalne potrebe rasle na ugledu i 
vrijednosti socijalne kreposti, koje su kao trajna raspoloženja kod 
pojedinaca i skupina išle za ostvarenjem društvena dobra, posvuda 
nailazile na posebno uvaženje i tako pripravljale solidne i spremne 
socijalne radnike (2). 

Ako dakle na pojedine moralne kreposti gledamo po vidom bližega 
izravna ili neizravna utjecaja na rješenje socijalnog pitanja, onda 

(2) Enciklika :Quadragesimo anno« odaje im čast kad veli: »Pod vodstvom i 
učiteljstvom Crkve mnogi su učenjaci, bilo crkveni bilo svjetovni, stali pro¬ 
učavati socijalnu i ekonomsku znanost prema potrebama našega doba, a vo¬ 
dila ih je u tom naročita želja, da bi crkvena nauka sasvim neizmijenjena i 
neizmjenljiva uspješnije pošla u susret .novim potrebama« (MOSK, br. 1/2), 
str. 11. 


kao posebna spomena vrijedne kreposti valja navesti: praved¬ 
nost, pravičnost, milosrđe i zahvalnost. Ne manje 
su važnosti u društvenom životu: vjera (štovanje Boga), 1 j ub a v 
k domu i rodu, te ljubav k istini kao najljepša oznaka 
značajna čovjeka (3). Tim dakako, nismo iscrpli broja socijalnih 
kreposti, nego samo označili među njima one, koje nam se za sada- 
nje vrijeme čine najvrijednijima. 

Pogledi kršćanskih radnika i poslodavaca uprti na križ Kristov — 
mogu riješiti suvremeno socijalno pitanje. Samo kršćanskim Kristo¬ 
vim duhom istinski prožeti ljudi, mogu ukloniti s dnevnoga reda 
poteŠKoće, u kojima se danas na svim poljima gušimo u društvenom 
općem zlu. A da dođemo do takovih ljudi, ima samo jedan put: 
oblikovanje ljudskoga života po načelima kr¬ 
šćanskoga morala. Drugim riječima: samo socijalnim krepo¬ 
stima prožeti ljudi mogu uspješno (temeljito) ukloniti socijalno zlo 
iz društva. 

Ka tom jedinom putu — prvi je i glavni oblikovatelj (stvaratelj) 
novoga čovjeka među katoličkim narodom: katolički sveće- 
n i k! Njemu je staleška dužnost prokazivati ljudima puteve krepo¬ 
sti prema moralnim Kristovim zasadama i smjernicama katoličke 
Crkve. Oni koji mu hoće natovariti dužnosti, da se prvenstveno te¬ 
meljito uputi u gospodarska, trgovačka, buzijanska i dr. pitanja, da 
dobro upozna modernu tehniku, sve vrsti organizacija, strujanja so¬ 
cijalnih pokreta po kontinentima i t. d., ne smiju zaboraviti, da bi 
sve to, istina, moglo svećeniku i koristiti, ali tek u drugom redu! 
Njegova je prva i glavna zadaća moralno oblikovati duše pojedi¬ 
naca i skupina u smjeru živa, svijesna i zdrava kršćanskog života, 
kako se odrazuje i pokazuje u evanđeljima. Svećenik se na prvom 
mjestu ima brinuti, da se u svakom pojedincu koji je njemu povje¬ 
ren, obnovi čovjek kršćanin i stvori od njega spo¬ 
sobno sredstvo za novi i pravedniji socijalni 
poredak u svijetu. Bez te duhovne obnove na čistoj kršćan¬ 
skoj osnovici — nikakove organizacije, nikakova tehnika ni soci¬ 
jalna politika ne će riješiti socijalnoga pitanja na opće zadovoljstvo. 

Zato u ovoj knjizi ima svoje opravdanje odsjek pod naslovom: Soci¬ 
jalne kreposti. 

(3) Vermeersch, n. dj. str. 22. 

§ 1. PRAVEDNOST 

O kreposti pravednosti (iustitia) smo već govorili na str. 274 ovoga 
djela. K ondje izloženomu potrebno je dodati još ovo: 

1) Značaj pravednosti. Pravednost ima uvijek pred očima dru¬ 
goga, bližnjega. Moje pravo — budi kod drugoga osjećaj dužnosti, 
i obratno: tuđe pravo — moja dužnost. Rekao bi čovjek, da praved¬ 
nost razdvaja i odalečuje ljude jednoga od drugoga. A nije tako. 
Ona ih spaja i približuje, tek pod jednim stalnim uvje¬ 
tom: da se i pravo i dužnost vrše potpuno i posvuda. Tko zna, da se 
nailazi među ljudima kojima je svojstven osjećaj pravednosti, smatra 
se sigurnim i zadovoljnim. Kod njega se budi poštovanje prema oko¬ 
lini u kojoj živi' jer ne sumnja u održanje reda, koji čuva ljude i 
njihove međusobne odnose. Iz poštovanja se rađa zbliženje i prija¬ 
teljstvo, pa konačno i ljubav. Naš hrvatski narod kaže. Čisti lačuni 
— duga ljubav! Pod izrazom »računi« razumijeva se: pravni odnos, 
poštivanje prava i vršenje dužnosti, uopće uredno stanje kakovo 
Bog i pravica traže među ljudima. U takovom se stanju lako odga¬ 
jaju ljudi s puno smisla za vršenje svih zahtjeva kreposti praved¬ 
nosti (4). 

2) Veza između vrsta prava. Postoje tri vrste prava (uzajamno, raz- 
diobno, zakonsko), s razloga što postoji trovrstan raznolik način 
vlasništva nad dobrima i stvarima koje ljudima dolaze u vlasništvo. 
Prirodno je, da pojedinac ima pravo na pojedinačnu stvar koju je 
kupio, dobio, ili je na drugi koji pošten način postala njegovom (uza¬ 
jamna pravednost). Ali je jednako tako prirodno, da pojedinac na 
neki način smatra svojim i sve ono, što posjeduje njegova država 
ili domovina s razloga, što je i sam dio cjeline koju naziva državom 
ili domovinom. Ljudi tako doista smatraju svaki napiedak svoje 
zemlje (domovine) vlastitim ponosom, a u svakoj narodnoj ili držav¬ 
noj nesreći (šteti) osjećaju žalost kao za nečim svojim. Svojstvo gra¬ 
đanina daje dakle pojedincu neko pravo na dobra države ili domo¬ 
vine. No dok on sa svojim posebničkim vlasništvom može raspolagati 
potpuno, na državno ili narodno dobro ima samo toliko prava, uko¬ 
liko kao pojedinac predstavlja jedan dio zajednice (lazdiobna pia- 
vednost). 

(4) S c h i 11 i n g„ Lehrbuch đer Moraltheol. II, sv. br. 355, str. 385. 


Ali ako država ili domovina treba da daje svojim članovima, lako 
je razumljivo:, valja da od njih i prima. Može ona u tu svrhu imati 
dobara u svom području, pa s njima raspolagati kao posebnik sa 
svojim dobrom uvijek, dakako, na korist zajednice. Ali ukoliko je 
njoj zadaća voditi svoje podložnike k vremenitom dobru i skrbiti 
za pravedno i pristojno osiguranje sviju (podložnika), ima i ona neko 
pravo na njihova posebnička dobra. To pravo nije neposredno, niti 
potpuno, nego omeđeno i neizravno. Ravna se s jedne strane prema 
imovinskim mogućnostima građana i njihovoj ekonomskoj snazi, a 
s druge strane prema stvarnim potrebama zajednice (zakonska pra¬ 
vednost) (5). Veze što postoje između pojedinca i države (i obratno), 
te između samih pojedinaca, nisu umjetno stvorene, nego pri¬ 
rodno određene. One su posvećene Božjom voljom, po kojoj je 
ljudsko društveno uređenje sredstvo za postignućem konačne svrhe 
svakoga čovjeka. Ispravno dakle gledano pod vidom vječnosti: sve 
je ljudsko posebničko i zajedničko djelovanje i posjedovanje u stal¬ 
nom i nužnom odnosu s konačnom svrhom, te ima neizravno da služi 
njoj, a jzraVno pojedincima. Visoka je dakle zadaća državnog dru¬ 
štvenog uređenja i velika je odgovornost državnih upravljača, na¬ 
pose vrhovnih ili vrhovnoga upravljača, ako je o jednoj volji ovisan 
sav državni i društveni život. U ovom se promatranju ta zadaća po¬ 
kazuje u osobitoj 'svojoj važnosti. 

.3) Uzajamna pravednost. Kad kažemo, da se uzajamna pravednost 
obzire na pravo između ljudi pojedinaca kao sebi jednakih, mislimo 
reći: jednakost se ima shvatiti samo u odnosu k pravu 
ili k zakonu. Ne ulaze ovdje u račun okolnosti u kojima se tko na¬ 
lazi, ni položaj koji tko zauzima. Tuđe se pravo tim ništa ne mije¬ 
nja, .baš jer je pravo i treba da bude izvršeno potpuno i neokrnjeno. 
Ova se uzajamna pravednost može vršiti između države.i pojedinca, 
jednako kao između dvije osobe, od kojih je jedna fizička a druga 
moralna. Isto tako može i pojedinac nastupiti prema zajednici u tra¬ 
ženju svoga prava, i ako je on sam član te državne zajednice. Nije 
sin prema ocu samo u odnosu djeteta prema roditelju, nego i u od¬ 
nosu čovjeka prema čovjeku. Kad krade ili zlostavlja roditelje, za- 

(5) »C’est parče que le citoyen est pour l’etat, que ce qui lui appartient, est 
egalement destine a servir a la communaute; et c’est parče que la societe est 
pour ses membres, que les biens đe la socićte sont aussi les biens đe ses mem- 
bres«, Vermeersch, n. đj. str. 31. 

boravlja da je sin, pa valja prema njemu nastupiti kao prema zlo¬ 
čincu i nevaljalcu. Roditeljska će mu veza biti nekad samo olahkotna 
okolnost za odmjeru kazne i ako bi, baš poradi te okolnosti imao 
podnijeti ne blažu nego oštriju kaznu. 

Ne će zato biti suvišno ponovno naglasiti, da uza sve čisto i jasno 
pojmovanje uzajamne pravednosti, po kojem se ona, ukoliko pred¬ 
stavlja strogo pravo, može i ne osvrtati na okolnosti — baš zato jer 
je uzajamna, treba ipak da bude u visokom stupnju i s o c i j a I- 
n a. I zato se ima napose poštivati značaj zajednice, a uvažavati 
okolnosti u kojima se izvršuje uzajamna pravednost, da se izbjegne 
ona: summum ius — summa iniuria. 

4) Zakonska pravednost kao posebna krepost vodi brigu za općim 
dobrom. Opće se dobro razlikuje od privatnoga: prvo ide 
za tim da unaprijedi i pomogne zajednicu, a drugo ima u vidu poje¬ 
dinca. Kako se djelovanje pojedinca može razlikovati od djelovanja 
zajednice (vojnik — vojska), tako se može razlikovati i svrha djelo¬ 
vanja i korist što odatle nastaje, pa se doista u životu vrlo često i 
razlikuje. Ali otuda ne slijedi, da se opće i privatno dobro isključuju, 
a još manje, da se moraju isključivati. Kad opće dobro služi cjelini, 
od veće je koristi nego privatno koje služi pojedincu; kad opće dobro 
unapređuje stanje zajednice, vrednije je nego privatno koje unapre¬ 
đuje stanje pojedinca. Ako je vrsno (specifično) takovo da služi 
svima — vrsno je i različno od privatna dobra. Dosljedno, skup poje¬ 
dinačnih (privatnih) dobara nije još opće dobro; ni velik broj pri¬ 
vatnih dobara (koristi), još uvijek ne mora biti u stanju zadovoljiti 
zajedničkim (općim) potrebama sviju. Dio i cjelina ostaju uvijek 
formalno različni, zato je opće dobro formalno i stvarno različno od 
privatna. • 

Kako se pojedinci u poredbi sa zajednicom nalaze kao dio prema cje¬ 
lini, valja da oni, kad rade u svom interesu, usklade svoje privatno 
djelovanje s onim djelovanjem što ga vrši cjelina. Tako će opće 
dobro napredovati ne samo sa: a) zajedničkim (»iustitia legalis 
ordinans omnes virtutes in bonum commune«), nego isb)pojedi- 
načnim djelovanjem. Svaki se pojedinačan krepostan čin, 
jer je dobar i krepostan, ne može protiviti općem dobru. I privatno 
dobro služi tako na posredan način općem dobi u (6). 

(6) S. theol. XI—II, q. 58. a. 5. 


Ne treba napose isticati, da »opće dobro« u državi ne znači stanje 
potpuna blagostanja za svakoga i pojedinoga člana. Uvijek će biti 
pojedinaca u bijedi, bilo s vlastitom, bilo bez vlastite krivnje. Opće 
dobro, baš zato jer je opće, zahvaća izravno cjelinu, bilo da joj služi 
(koristi): a) neposredno (kao crkve, ceste, državni uredi), bilo 
b) posredno na taj način, što pomaže privatno dobro pojedinca 
čovjeka i pojedinih skupina u državi, i tako u neku ruku pridonosi 
k blagostanju zajednice. Čim su pojedinci i pojedini staleži bogatiji, 
ima zajednica (država) manje brige i troška, te se može više posvetiti 
onima, koji su više potrebni i pomoći im do relativna blagostanja. 
Opravdano ističu (6a) da danas pod pojam »općega dobra« i zakonske 
pravednosti valja svrstati i t. zv. međunarodno dobro (ugo¬ 
vori, sporazumi i si.). Kako vidimo, blagostanje se unutar jedne 
države ne može ni uz najbolju volju održati na potrebnoj visini, ako 
rat, oskudica i glad zahvati ostale susjedne države. To je imao pred 
očima papa Pijo XI. kad u enciklici »Quadragesimo anno« opetovano 
ističe potrebu uzajamne pomoći i razumijevanja između pojedinih 
naroda, jer su jedni upućeni na druge i jedni ovise o drugima. (»Pri¬ 
stoji se da razni narodi složnim silama i naporima nastoje razboritim 
ugovorima i ustanovama unaprijediti sretnu i blagoslovenu slogu 
država, jer su narodi U ekonomskom redu jedni od drugih najvećma 
ovisni i upućeni na međusobno pomaganje«; MOSK, n. mj. str. 38). 

5) Predmet i put do općega dobra. Na to je već sv.. Toma dobro od¬ 
govorio, kad je rekao, da »su za nesavršenu sreću u ovom životu 
potrebna izvanjska dobra kao sredstvo do sreće ili blaženstva koje 
stoji u vršenju kreposti. . .« (I-II, q. 4, a. 7). Prema tome ćemo reći 
ovako: Opće dobro stoji u općem zadovoljstvu ljudi. A opće zado¬ 
voljstvo nastaje: kad zajednica pruža svojim člano¬ 
vima sve, što im je potrebno za pun i potpun 
razvoj njihovih duševnih i tjelesnih moći. Kod 
raznolikosti ljudskih ćudi i potreba valja uzeti obzir na mnogo stvari 
(»bonum commune constat ex multis«, I-II, q. 96, a. 1). Ne uzimajući 
obzir na posebne težnje i želje, nego samo na bitna svojstva ljudske 
prirode, jasno je: da s jedne strane valja zadovoljiti potrebama duše, 
a s druge strane potrebama tijela. I jednomu će i drugomu valjati 
pribaviti sve što treba (pozitivno), a ukloniti sve što smeta (ne¬ 
gativno). 

(6a) Merkelbach, n. đj. II, 265. 

Ljudski se život zatim odvija u dvijema savršenim -zajednicima: 
Crkvi i državi. Prva se brine za vječni, a druga za vremeniti život. 
Ali kako prva ima zadaću da u ovozemaljskom životu pripravi i oslo- 
sobi čovjeka za vječni život, ulazi ona nužno u obzir, kad valja usta¬ 
noviti opće vremenito dobro zajednice u pojedinoj državi ili pojedi¬ 
nom narodu. Da se dakle vremeniti život čovječji uspne do stupnja 
općega zadovoljstva, valja da zajednica u skladnosti ostvari nje¬ 
gove težnje za: 

a) duševnim (duhovnim) životom do najvišega stepena. 
To je najprije krepostan život, što vodi do konačne svrhe i zadovo¬ 
ljava moralne težnje; to je zatim aktivan razmah razumna bića, koji 
zadovoljava intelektualne (znanost i umjetnost) i čuvstvene (ljubav, 
prijateljstvo) težnje čovjeka; 

b) potrebama tjelesnog života. To su materijalna sred¬ 
stva, bez kojih nema potpuna smirenja u tjelesnim, a kod najvećega 
broja ljudi, ni u duševnim potrebama. 

Što ima Crkva sa svoje strane učiniti da izvrši ovu zadaću, to je usta¬ 
novljeno crkvenim zakonima koji se osvrću na dužnosti vjernika 
prema državi, poglavarima, na sklapanje ženidbe, bogoštovlje, posje¬ 
dovanje, zapise i dr. U novije doba daje Crkva smjernice i u pita¬ 
njima koja se nje izravno ne tiču (ekonomskim), ali su u vezi s mo¬ 
ralom, na koji se mora obazirati ispravno riješenje tih pitanja. Već 
češće spomenute socijalne enciklike Leona XIII. i Pija XI. pokazale 
su se za promicanje »općega dobra« čovječanstva od vanredne ko¬ 
risti. One su prstom uprle u ono što treba izvesti i ujedno poka¬ 
zale način, na koji se to može jedino uspješno postići. 

A što država čini ili što ima činiti, pokazuju njezini zakoni kojima 
se brine za zajednicu. Niti su uvijek, a niti ,su svagdje savršeni, što 
za vođenje skrbi oko zajedničkog dobra nije ni potrebno, i ako je 
poželjno. Ali i od idealnoga zakonodavstva do stvarne primjene tih 
zakona u životu podanika, često su daleki puti.. . Negdje se pokazuje 
pomanjkanje dobre volje i razumijevanja (subjektivni razlog) za 
stvarne potrebe podanika, a negdje se ukazuje nemogućnost (objek¬ 
tivni razlog) ostvarenja sviju podaničkih potreba. I jedno i drugo 
smanjuje u velike opće zadovoljstvo, a s njim i opće dobro. 

U naše je vrijeme ušlo u običaj stavljati prevelike zahtjeve na državu. Ljudi 
često mnogo traže od zajednice, a vrlo su osjetljivi, kad zajednica (država) 
zatraži od njih neke žrtve. Opaža se tu i tamo, pod uplivom štetnih ideologija, 
čak i posve nesocijalno nastojanje za slabljenjem države i državne snage 


unutra i izvana. Zavedeni pojedinci teško uviđaju, da tim nanose štetu i sa¬ 
mima sebi, kad već Lemaju osjećaja prema drugima s kojima zajedno žive. 
Takovom se prevratnom stavu mora oprijeti svaki svijestan, državljanin i 
vjernik. Postoji moralna dužnost prema zajednici kao štitniku pojedinca, i toj 
dužnosti valja udovoljiti smišljenim i ustrajnim pobijanjem svih neprijatelj¬ 
skih pojava. 

5) Socijalna pravednost. Zakonsku pravednost nazivamo i »socijal¬ 
nom pravednošću« poradi toga, što nosilac društvene zajednice (so- 
cietas) traži svoje pravo od svojih članova t. j. da vrše dužnosti 
prema njoj. Zato je ispravno mišljenje, da pojam »socijalne pravde« 

; ne znači drugo nego što znači pojam zakonske pravde. Zajednica je 

složila svoje tražbine u oblik zakonskih odredaba. Ona je po 
izlaganju sv. Tome i o p ć a pravednost, jer su joj predmetom mno¬ 
gostruki i raznovrsni čini sviju kreposti. Zakonsko se naime posre¬ 
dovanje koje vrši zajednica, proteže na sve izvanjske pojave poda¬ 
nika i obuhvaća sav ljudski život. Svoje prvotno i pravo, ime — za¬ 
konska pravednost :— nosi radi zakona, po kojima se i preko 
kojih se zajednica veže s podložnicima. 

Unatoč toga zadržava ona opravdano svoje mjesto kao formalno p o- 
s eb na krepost, vrsno različna od uzajamne i razdiobne praveđno- 
- sti. Ona naime upravlja činima, kojima dajemo zajednici što joj pri¬ 
pada, nuka nas da to vršimo revno i dragovoljno radi općega dobra 
i da tu dužnost smatramo svojom važnom obvezom. Po njoj udovo¬ 
ljavamo pravima i potrebama društvene zajednice kojoj pripadamo. 
Tome posebnom pravu zajednioe, odgovara dakle u članovima po¬ 
sebna dužnost: sudjelovati i prinositi sa svoje strane k dobni za- 
| jednice. 

Kako i koliko? Odgovaramo: to pokazuju zakoni. Otud očevidna 
i potreba, da zakoniti predstavnik (glava) zajednice pravedno ustanovi - 

i naloži, koliko će tko doprinositi za nju. Jednako će tako zakon 
odrediti, što se u interesu zajednice ne smije činiti, da se ne naškodi 
općem dobru. Dobri čini dakle, što ih vršimo po zahtjevu ove ili one 
kreposti, postaju na poseban način zaslužni i kreposni, kad ih vršimo 
i s obzirom na zakonsku ili socijalnu pravednost. Ali i obratno: samo 
j pravednim prinosom pojedinca k općem dobru, nije iscrpljeno čitavo 

djelovanje dobra građanina, niti jje udovoljeno svim potrebama 
društvene zajednice. U općem je zato interesu, da.se građani što više 
odlikuju i u ostalim moralnim krepostima, kad se radi o građanskoj, 
a u bogoslovskima, kad se radi o crkvenoj zajednici. 

Potrebno je pobijati sebičnost i samoživstvo na svakom koraku. U 
tom nastojanju ima, dakako, Crkva prednost pred državom; ali ni 
država se u vlastitom interesu ne smije držati pasivno u toj stvari. 
Ona bi morala i sa svoje strane posebnim pohvalama, nagradama, 
povlasticama i si. pokazati, kako cijeni razumijevanje onih svojih 
podanika, koji ne misle, da su svu svoju dužnost prema državi i dru¬ 
štvenoj zajednici iskupili tim, što su uredno platili porez i možda 
odslužili vojsku. Veliko je i široko polje socijalnih dužnosti i kre- 
postan će u tom pogledu biti doista onaj, tko ispravno shvati dužno¬ 
sti što mu se odavde nadaju. 

6) Razdiobna pravednost počiva na sudu poglavara o potrebama 
pojedinca, njegovoj vrijednosti i sposobnosti, te o mogućnosti zajed¬ 
nice da pomogne. Taj se sud kod razđiobne pravednosti formalno tiče 
tuđega prava prema zajednici; poglavar ga izvodi kao čin kreposti 
t. j. kod njega se očituje voljna sklonost, da drugomu dade pravo 
što ga ide. U tom ga smislu možemo nazvati činom volje i ako- 
znamo, da je sud (»izreći što je pravo«) čin razuma. Čim sudac nema 
u vidu isključivo objektivnih pobuda nego slijedi svoje subjektivne, 
povređuje razdiobnu pravednost. Taj smo grijeh nazvali pristrano- 
šću (»acceptio personarum«). Da se poglavar kod razdiobe tereta i 
dobara ne ogriješi, valja da uvijek bude točno upoznat sa sposobno¬ 
stima, zaslugama i potrebama pojedinaca s jedne, a mogućnostima 
i potrebama zajednice (države) s druge strane. O pristranosti ras¬ 
pravlja sv. Toma napose (II—II, q- 63, a, 1-4) i ustanovljuje: 

a) da je pristranost grijeh, jer po sebi (»per se«) vrijeđa 
razdiobnu pravednost. U posebnom slučaju može povrijediti ne samo 
zakonsku nego i uzajamnu pravednost, ako zadre u strogo pravo 
društva ili posebnika (imenovati nesposobna čovjeka za učitelja ili 
profesora, za siromahe određenu potporu podijeliti osobi koja nije 
siromašna i si.); 

b) da je povreda kod razdiobe duhovnih dobara 
veći grijeh, jer su duhovna dobra vrednija od vremenitih. Ne 
će se ipak moći govoriti o povredi Ove pravednosti tamo, gdje se 
»simpliciter minus boni praeferuntur melioribus« s razloga, što će 
oni svojom osobnom spretnošću više koristiti općem dobru; 

c) da časti treba podjeljivati i iskazivati samo 
onima koji su ih svojom krepošću zaslužili (»sola 
virtus est debita causa honoris«). To ipak nikoga ne rješava dužnosti 

iskazivati čast i poštenje vrhovnim poglavarima i prelatima, makar 
i ne bili čestiti: oni su na tom mjestu po Božjem pripuštenju i Nje¬ 
govi su predstavnici; roditelji su i gospodari na zemlji dionici Bo¬ 
žanske časti, koju ima Gospodin Bog na nebu kao gospodar i otac 
sviju. 

Starcima se ima odavati počast, jer su oni godinama, razboritošću i 
krepošću odmakli od drugih. Potonje doduše nije uvijek slučaj, ali je 
pravilo. Sv. Doktor veli, da treba častiti i bogataše s razloga, što 
»maiorem locum in communitatibus obtinent«; taj razlog nema danas 
vrijednosti, kad znamo, na koji način većina bogatih ljudi redovno- 
dolazi do bogatstva; 

d) da je svako pristrano sudovanje grešno, jer se 
tako uništava ugled suda, a u ljudima ubija vjera u pravdu. 

Grijeh pristranosti nosi (po sebi) značaj teška grijeha već radi 
toga, što se protivi kreposti pravednosti; tim više, što se protivi raz- 
diobnoj pravednosti koja je odličnija od uzajamne, jer je od nje bliža 
zaštiti općega dobra. Dakako, da će u mnogom slučaju biti samo lak 
grijeh radi nevažnosti predmeta (»parvitas materiae«). 

Teško je kod razdiobe naći neko jedinstveno mjerilo za koje bi se moglo reći 
da svestrano zadovoljava. Jedni misle, da načelo razđiobne pravednosti bude 
zasluga pojedinca; drugima je pravednije ravnati se prema potrebi; 
socijalističko je načelo rad pojedinca; komunističko udio na radu za 
državu (uz. potpuno ukidanje posebničkoga vlasništva). Načelo talijanskog 
socijologa G. Toniola (»chi piu puč, piu deve — chi mcno puč, piu riceve«) 
posve je idealno i pretpostavlja među ljudima daleko više čovječanske i kršćan¬ 
ske ljubavi nego što je stvarno ima. Kako su dobra što ih država raspodjeljuje 
.svojim građanima vrsno različna, (pravo pred zakonom, sloboda, materi¬ 
jalna pomoć, državna služba, čast, zarada i đr.) ne može se postaviti jedin¬ 
stvena norma za provedbu razđiobne pravednosti, nego valja uzeti u obzir više 
različnih mjerila: 

a) jednakost za sve pred zakonom, 

b) potrebu i vrijednost kod razdiobe materijalne pomoći, 

c) poštenje i sposobnost kod postavljanja u državnu službu. 

d) opće dobro i opću korist kod izvađanja državnih radnja. 

Na taj će se način stati na put s jedne strane neograničenoj gramzljivosti i 
težnji pojedinaca za obogaćivanjem, a s druge strane nezadovoljstvu i zlovolji, 
širokih slojeva zbog često očita i nepravedna pomaganja spretnih pojedinaca.. 

7) Predmet razđiobne pravednosti. Izravni predmet razđiobne 
pravednosti čine: državne potpore, namještenja, sudjelovanje kod 
državnih poduzeća i si. Neizravan predmet čine tereti što ih 
podanici imaju snositi; najobičniji su porezi i vojna služba. 


23 . 


354 


PRAVEDNOST 


355 


KNJIGA IV. 

A) Porezi (tributa) u užem značenju obuhvaćaju zakonom propisanu 
novčanu vrst podavanja državi u svrhu pokrića državnih troškova 
i potreba. U širem se smislu može porezom smatrati i carina na uve¬ 
zenu robu iz inozemstva, prijenosne pristojbe kod nasljedstva, ku¬ 
poprodaje i si. Za ovu se vrst podavanja upotrebljava riječ daća 
(vectigal). Razlikujemo: 

a) izravne poreze (tributa directa) koji pogađaju neposredno 
osobu. Osobe plaćaju: za vršenje službe (osobni porez), za posje¬ 
dovanje nepokretnina (kućarina, zemljarina), za vođenje zanata, 
trgovine i si. (privredni porez); 

b) neizravne poreze (tributa indirecta) koji pogađaju nepo¬ 
sredno stvari prigodom kupnje, uvoza, potroška robe, nasljedstva 
i si. 

Nauka je katoličkog morala da: 

1) Država ima pravo izdavati pravedne poiezne 
zakone, jer ima dužnost i pravo skrbiti za sredstva, kojima ce 
ostvariti svoju svrhu. 

2) Porezni zakoni imaju biti pravedni. Da to budu 
mora ih izdati: a) mjerodavna vlast (država, općina); b) s opravdana 
razloga (opća potreba, korist); c) na pravedan način t. j. da budu 
primjereni snazi porezovnika (dakle ne preveliki) i da budu između 
podanika razmjerno podijeljeni (proporcionalno). 

3) Pravedno odmjereni i raspisani porezi obve¬ 
zuju po sebi u savjesti (ex iustitia legali). Ove zakone treba 
prosuđivati jednako kao i druge državne zakone, pa smatrati obve¬ 
zom u savjesti svagdje, gdje nije očito, da toga zakonodavac ne na¬ 
mjerava. Za to još napose govore: 

a) S v. Pismo i kršćanska predaja kad kaže: »Dajte caru 
što je carevo, a Bogu što je Božje« (Mt 22, 21). »Potrebno je pokora¬ 
vati se vlastima ne samo radi kazne (srdžbe) nego i radi savjesti. I 
poreze (im) plapate, jer su Božji službenici. . . Podajte svima što ste 
dužni: komu porez—porez, komu carinu—carinu, komu strah strah, 
komu čast—čast (Rim 13, 5-7). 

b) Razum opravdava poreskapodavanja i adi ostva¬ 
renja svrhe, koju ima država. Kad te obveze ne - bi teretile savjesti, 

• izlišno bi bilo od države tražiti, da se brine za opće dobro. 

To što smo rekli vrijedi po mišljenju većine bogoslova sigurno za 


Izravne poreze. Za neizravne poreze prevladava mišljenje, da su čisti 
kazneni zakon, barem kad se radi o stvarima što služe za vlastitu 
porabu. Tako misli i potrošačko općinstvo, pa prema tomu i postupa. 
Izbjegavajući namjerno ovoj obvezi teško griješe samo oni, kojima su 
■ove vrsti prekršaji postali zvanjem (kriumčari); ne griješe teško samo 
zato što vlastiti život izlažu opasnosti, nego što su pripravni ugro¬ 
ziti i tuđi, ako dođe do potrebe (6b). 

3' Vojna dužnost (servitium militare) podanika odgovara pravu što 
ga ima država, kad traži sredstva da obrani državnu cjelinu i imo¬ 
vinu, te da očuva mir i red. Do danas nije u praksi uspjelo dokazati, 
•da se to može uspješno i općenito postići bez oružane obrambene 
sile, i ako je to u teoriji stvar laka i jednostavna, a po sebi bolja i 
privlačivija. Otud opće uvjerenje o potrebi, da država ima pravo 
držati vojsku i izdavati vojne zakone, kojima se valja pokoravati 
kao opravdanom zahtjevu zakonske pravednosti. 

I za ove zakone vrijede uvjeti kao i za ostale državne terete: da budu 
pravedni i opravdani, kako s obzirom na brojčano stanje 
vojske, tako s obzirom na način provedbe. Držati nepotreban broj 
vojnika značilo bi nerazumno trošiti državni novac, a ljude izvrga¬ 
vati moralnim opasnostima; potrebni su obziri na mjestu i postoji 
dužnost uvažavati oproste (oslobođenja) kod vojnih obvezanika, gdje 
treba i kad to zahtijeva bilo crkveni (klerici), bilo prirodni zakon 
(bolest, hranitelj). 

Pojedinosti nas glede vojske ovdje ne zanimaju- Kao opće pravilo 
po katoličkom moralu vrijedi utvrditi ovo: 

P Utakmično naoružavan je među državama nije 
u interesu općega dobra već se protivi socijal¬ 
noj ljubavi i pravednosti. Razlog: OLsim prevelikih tro¬ 
škova i tereta, takovo je naoružavanje priprava za nove ratove. 
Nitko pak ne smije reći, da su ideal država i čovječanstva međusobni 
ratovi, već naprotiv mir i rad na općem blagostanju. Osim. crkvenih 
poglavara (enciklike Benedikta XV., Pija XI. i Pija XII.), tom su 
mišljenju dali jasno izražaja i odgovorni predstavnici državnih vlasti. 

(6b) Protivno gledište zastupaju: Berardi, Bucceroni, Frassinetti, donekle Ge- 
nicot-Salsmans, Vermeersch, Biederlack. Cfr. Merkelbach 11)627. Naprotiv 
Schilling proteže oštriju obvezu i za neizravne poreze (Lehrbuch, 11/466). 

2) Gdje postoji opća vojna dužnost, obvezuje ona 
na osnovu zakonske pravednosti. U našim je suvre¬ 
menim prilikama opće uvjerenje, da je za sigurnost države potre¬ 
bno imati svoju izvježbanu oružanu silu. Gdjegod se može dokazati 
takova potreba, dobiva dužnost odazvati se zakonskim pozivima na 
služenje, dostatnu opravdanost. Kako se državnim zakonima treba 
opoenito pokoravati u savjesti, dok nije jasno da zakonodavac nije 
imao takove namjere, treba se jednako pokoravati i pozivu na vojnu 
dužnost, jer bi se teško moglo reći, da kod zakonodavca postoji pro¬ 
tivna namjera. Otud slijedi: da se vojna obveza i vojnički zakoni ne 
mogu smatrati čisto kaznenim zakonima. Barem se u ovim 
prilikama još ne mogu smatrati takovima, jer još nije općenito pre¬ 
vladalo, niti je u praksu privedeno mišljenje, da se međunarodni 
sporovi imaju rješavati sporazumom, a ne oružjem. 

O značaju obveze vojnih zakona nisu bogoslovi suglasni kako se to 
pokazuje kad treba riješiti pitanja pojedinačne obveze, nastale ne- 
obdržavanjem ovoga zakona. S razloga što se vojna obveza 
smatra općenito velikim teretom, nastoje joj se pojedinci izmaknuti 
na sve moguće načine. Kod toga griješe protiv zakonske pravednosti 
ne samo oni koji bez razloga bijegom napuštaju vršenje ove; 
dužnosti, nego i oni koji se služe nezakonitim sredstvima (laž, mito, 
Sakaćenje), da se riješe služenja u vojsci. 

Svaki bi se bjegunac imao vratiti na službu, kad ga ne bi strah pred 
vrlo strogim kaznama donekle ispričavao. 

Postoji mišljenje, da griješe i protiv uzajamne pravednosti, pa da su 
vezani na naknadu: 

a) kad nepravednim ili nedozvoljenim sredstvima rade protiv o d— 
ređene osobe, koja ima pravo na oslobođenje od vojne službe ili 
barem opravdanu nadu. U tom su svi suglasni (S c h i 11 i n g, n. dj.. 
11, br. 467); 

b) kad rade za svoju vlastitu osobu nepravednim ili nedozvo¬ 
ljenim sredstvima, jer da sudjelujući kod nepravedna (podmićenje 
činovnika), ili nedozvoljena (laž, sakaćenje) čina radi kojega pada 
teret na drugoga, postaju i sami odgovorni i dužni na naknadu (Mer— 
kelbach, n. dj. II, br. 633). 

Vjerojatnije je ipak mišljenje da, istina, griješe, ali da su doista samo- 
pripadno (per accidens) uzročnici tuđe štete i da nisu povrijedili 
stroga prava onih, koji su pozvani na njihova mjesta (Nolđin,, 
n. dj. II, br. 321) 


5 2. PRAVIČNOST 

'■ Pravičnost (aequitas) se nešto odvaja od strogoga pojma pra¬ 
vednosti. Ostajući na gledištu, da svakomu valja dati svoje, privodi 
ona pravo u život s izvjesnim obzirom na osobu o kojoj se radi, 
na prilike mjesta i vremena u kojima se čin događa. Pravo (ius) i 
piaveđnost (iustitia) su u sebi i po sebi bezobzirni. Traže po sebi, da 
se zahtjevu pravde udovolji do kraja (ađ aequalitatem); a tomu je 
zahtjevu stvarno istom i udovoljeno, kad je sve učinjeno ili izvr¬ 
šeno što tuđe pravo traži. Nikakovo čudo stoga, da je zbog mnogo¬ 
strukih životnih isprepletenih odnosa, strogo i dosljedno vršenje 
prava ponekad urodilo uzrječicom: summum ius - summa iniuria! (7). 
Ima s toga i treba da bude neka sredina između stroga prava i široka 
opraštanja. To je pravičnost. Ispravno ćemo je zato definirati, 
ako kažemo, pravičnost je vrlina koja čovjeka nuka, 
da svoje pravo provodi na blag i obziran način. 
Predmet je pravičnosti: a) obzirno vršenje vlastita prava prema dru¬ 
gomu, b) opiavdano priznanje nekih uvjeta za obziran postupak 
s bližnjim. 

Tko vrši pravičnost popušta nešto od svoga prava: ako se unajmljenom rad¬ 
niku nepažnjom prouzrokovao kod pogođena posla znatno duži i naporniji 
trud, pravičan će poslodavac to uvažiti i pravedno mu to nagraditi; ako dužnik 
(n. pr. seljak) nije na vrijeme uplatio pozajmljivaču utanačenu svotu, pravičan 
će čovjek uvažiti dužnikove okolnosti zbog kojih je zaostao (poplava, tuča i 
si.) i produljit će rok uplate. Pravičnost poštiva tuđe razloge, osvrće se na njih 
i pripravno ih uvažava koliko je samo moguće, da pravednosti bude udovo¬ 
ljeno, a da to ne bude s boli provedeno. 

N o s i 1 a c je pravičnosti redovno nosilac prava. Kad osoba odsuđena 
na smrt traži pomilovanje, pravičnost će pokazati vladar koji to 
pravo ima; kad dužnik traži odgodu plaćanja, vjerovnik popušta od 
svoga strogoga prava i s opravdanih razloga prihvaća odgodu. Ali 
i kad radnik traži povećanje naplate zbog svoga izvanredna rada ili 
rada pod nenadano nastalim težim okolnostima, pravičnost ima po¬ 
kazati poduzetnik, koji se u ovom slučaju manje može nazvati no¬ 
siocem prava od radnika koji je posao izvršio. 

2- — Pravičnost se prema izloženom smislu veoma približuje epikeji, 
ali se od nje pojmovno razlikuje. Sv. Toma naziva epikeju latinskim 

(7) Dr E. Wohlhaupter, Aequilas canonica, Pađerborn (1931). 

izrazom »aequitas«, a i pravičnost se tako naziva. Međutim epikeja 
je vrsni dio (pars subjectiva) pravednosti, a pravičnost je njezin, 
srodni dio (pars potentialis). 

Epikeja ide za tim, da zbog naročitih okolnosti unatoč jasna smisla 
zakona utvrdi neosnovanost njegove primjene. Ona tumači zakon u 
smjeru- da se zakon 'ne odnosi na neki pojedinačni slučaj, jer bi za¬ 
konodavac taj slučaj izuzeo od zakona, da ga je predvidio. Takova. 
»aequitas« štiti pravednost, jer bi obdržavanje zakona bilo »contra 
aeaualitatem iustitiae et contra commune bonum quod lex mtendit«. 

' Ne gledajući na slovo zakona, treba, veli sv. Doktor, ici za njegovim 
duhom i za općom koristi (8). 

Pravičnost međutim, kako smo je naprijed opisali, ne ide za tim 
(barem ne ide izravno). Ona se ne protivi primjeni zakona, veo 
njegovoj strogosti. Neka se pravo vrši, samo na blag i obziran 
način Od toga će stroga pravnoga zahtjeva trebati negdje odustati, 
a negdje nešto pridodati. Ne će dakle ova krepost uvijek doseći pu- 
hine pravednosti (»totam potentiam iustitiae«), nego će ici za tim, 
da je postigne koliko je prema okolnostima moguće. A kao takova 
se vrsta među srodne dijelove pravednosti. 

3 — Postoji li obveza vršiti pravičnost? Nema 

sumnje da postoji uvijek, kad bi zahtjevom za strogim vršenjem, 
prava bila povrijeđena ljubav k bližnjemu. I pravednost i ljubav 
obvezuju po sebi pod težak grijeh. Inače pravičnost kao posredna 
vrlina između ovih dviju osnovnih kreposti — ne obvezuje te. 
§ k o. Njezina je zadaća nastojati, da se pravo s jedne strane vrsi 
u granicama ljudskih obzira, a s druge da ljubav slavi pobjedu nad 
oštrinom i nesmiljenošću, što se u skrajnjim pravnim posljedicama, 
ne da dovesti u sklad s potrebnim međusobnim obzirima u ljudskom 
životu. Dakako, da pomanjkanje pravičnosti može u danim prilikama 
zavesti i na težak grijeh. Kad nesmiljen kućevlasmk u zimi iz stana 
baca na ulicu siromašnu obitelj s brojnom djecom radi neplaćene 
stanarine, a sam se nalazi u povoljnim materijalnim prilikama onda 
se teško ogrešuje ne samo o ljubav prema bližnjemu, nego također 
izaziva tešku smutnju. 

Otud je lako uvidjeti kolika je vrijednost i važnost ove vrline za 
društveni život. Ne samo da ona privlači svačije poštovanje, nego 

(8) S. theol, II-II, q. 120, a. 1 i 2; L e s s i u s, De inst. 1. 2, c. 47, dub. 9. 


ona napunja i dušu nosioca uzvišenim osjećajima ljubavi i samilo¬ 
sti (9). Kod naroda koji je odan pravdanju, kao što se nažalost može 
reći za neke naše hrvatske krajeve, ta mana odaje pomanjkanje ove 
plemenite vrline, a u stvari slabo razvijen osjećaj ljubavi prema 
bližnjemu. A gdje nema ljubavi prema bližnjemu, ne će biti ni 
ljubav prema Bogu na visoku stupnju. Kaže sv. Pismo: Ako tko 
kaže ljubim Boga, a mrzim brata svojega, laža je; jer tko ne ljubi 
brata svojega kojega vidi, ne može ljubiti Boga koga ne vidi (1 Iv 
4, 20). 

§ 3. ZAHVALNOST 

Najčvršća i ujedno najotmenija veza među ljudima jest krepost 
zahvalnosti (gratitudo) prema dobročiniteljima. Plemenito srce do¬ 
bročinitelja ona još više utvrđuje u kreposnom raspoloženju, da po¬ 
novno daje i pripravno od .svoga pruža; a ponizno srce nadarenoga 
učvršćuje u trajnom raspoloženju, da s poštovanjem i priznanjem 
prima tuđu pomoć.- Između jednoga i drugoga nastaje nježan i čist 
odnos, veza odanosti koja se lako ne zaboravlja. 

1. — Na prvom je mjestu zahvalnost prema Bogu kao našemu 
najvećem dobročinitelju. Bog je naš Stvoritelj i Uzdržavatelj. On 
nas uključuje u svoju Providnost ne samo s obzirom na fizičke po¬ 
trebe života, nego napose s obzirom na duševne potrebe u redu mi¬ 
losti. Sve što imamo od Njega je; sve što radimo nije bez Njega, jer 
bez Njega ništa ne možemo. Od Njega nam je pripravljen i vječni 
život i određena prikladna sredstva. Sve dakle što imamo i što ćemo 
imati, sve je iskaz Božje dobrote. Na njoj zato nikada ne možemo 
dostojno zahvaliti, sve da do smrti ništa ne činimo, nego da samo 
trajno slavimo Njegovu dobrotu i pjevamo pjesmu zahvalnicu Nje- 
.govu svetom imenu. Tko to skrušeno priznaje, taj ima u duši osjećaj 
zahvalnosti (10). 

Na drugom smo mjestu dužni zahvalnost prema roditeljima, 
koji su nas rodili i odgojili. Na trećem onima, koji su kao poglavari 
i. dostojanstvenici postavljeni, da se brinu za opće dobro, kod kojega 
i mi sudjelujemo. Napokon dugujemo zahvalnost svakom svom po- 

(9) »Vertu difficile et aimable, l’equite est noble d’inspiration«, Vermeersch, 

n. dj. str. 61. 

(10) T h. M 6 n n i c h s, Tugendlehre (15. Dankbarkeit), str. 125. 




KNJIGA IV. 


ZAHVALNOST 


361 


360 

sebnom dobročinitelj ju za svako učinjeno dobro djelo, po liječi sv. 
Pavla: Na svemu budite zahvalni! (1 Sol 5, 18). Ova se potonja za¬ 
hvalnost razlikuje od naprijed spomenutih i predstavlja posebnu 
vrlinu, koja se približuje i priklanja (kao potencijalni dio).kreposti 
pravednosti. Ona je prvenstveno osjećajan čin (in affectu), a tek u 
drugom redu nazivamo zahvalnošću ostvareno djelo (in effectu) (11)- 
Cuvstvo zahvalnosti treba da u nadarenom uslijedi odmah, ah. 
djelotvorna naknada (pouzdarje) u vrijeme i na način, koji odgovara 
osobama i-prilikama. Ako ti odmah jednakim ili sličnim danom 
uzvratiš onomu tko tebi danas učini kakovo dobro djelo ili pošalje 
štogod na dar, moglo bi se činiti, da nijesi ni ispravno ni dostatno 
ocijenio tuđega dobra djela. Moralna se obveza naime vrlo razlikuje 
od pravne obveze, koja redovno ima odmah uslijediti. Razumna se 
pak obzirnost kod dobročinstva kao i kod uzvraćanja za nj, mora 
uskladiti s kreposnim raspoloženjem kod jednoga i kod drugoga i 
mora paziti da ga ne pozlijedi. Baš to raspoloženje je uvijek 
glavno i odlučno (»dobra volja«), a vrijednost čina ili dara dolazi -u 
obzir tek na drugom mjestu (12). Ako je moguće, uzvratni bi dai 
imao nadmašiti dobročiniteljevo djelo. Ovaj je stvarno darovao 
nešto, na što nije bio dužan (gratis); ako mu jednako vratiš, nisi 
ništa poklonio, nego si samo izjednačio stanje prije darovanja t. j. 
vratio si što si i koliko si primio. Zato je ovdje opravdana riječ sv. 
Tome, da »obveza zahvalnosti nema kraja . ..« (13). 

U iskazu zahvalnosti izbija osobna duševna dobrota i ta osvaja bliž¬ 
njega. Ona je u socijalnom obziru zato tako jaka, što je dobrovoljna 
a nije naređena, što odaje priznanje tuđoj dobroti i nju, od sebe već 
lijepu i privlačivu, stavlja u još lj.epše svijetlo. Zahvalnost je dakle 
kao vrlina trajno raspoloženje kojim tko priznaje 
tuđu dobrohotnost i vraća vlastitom dobrohot¬ 
no š ć u. Tuđa pažnja riječju ili činom unosi na neki način u nas 
nešto što pripada drugomu, pa nam to poklanja, ne iz dužnosti nego 
iz dobrohotnosti. Prirodno je, da uzvratimo istom mjerom. Ne doduše 
onako kako to traži pravo, nego.više u smislu pravičnosti; utoliko se 

(11) S. theol. II-II, Q. 106, a. 1, a. 3. 

(12) s! theol. II-II, q. 106. a. 4; »Gratiae recompensatio attenđit magis affectum 
aantis quam effectum«. Ibid. a. 5. 

(13) »Et ideo non est ineonveniens si obligatio gratitudinis inlerminabilis est«. 
Ibid. a. 6 ad 2. 


zahvalnost približava pravednosti. Ali kako se ovdje ne radi o pravu 
i dužnosti, nego o- izljevu dobre volje, zahvalnost nastoji, da ta dva 
osjećaja manje više izjednači. To je uvijek moguće postići. Zahvalan 
može i treba biti i onaj, koji ništa nema osim poštena srca i duše. 
Zahvalnost naime stoji u čuvstvu, a ne u činu. Osim priznanja opstoj¬ 
nosti tuđega dobra djela, pojam zahvalnosti obuhvaća i pohvalno 
priznaje, po kojem djelo zaslužuje hvalu. Tu se jednako budi i osje¬ 
ćaj za uzvratnim dobročinstvom, ako se pruži prilika i ukaže 
mogućnost. Iskreno zahvalan čovjek.bi opravdano želio učiniti i više 
nego što je stvarno primio. Tu se najbolje vidi, da ono što je primio 
ne potpada pod mjerilo pravde (»tantum-quantum«), jer je samo 
vanjski znak unutrašnjeg čina, koji ne potpada pod mjerilo. 

Ne postoji zahvalnost samo zbog učinjena dobra djela. Zahvalan 
može biti netko drugomu i radi njegove voljne pripravno¬ 
sti, da spremno pomogne i djelotvorno izvede. Sama je dobra na¬ 
kana (voluntas, a ne velleitas) vrijedna također hvale i zahvale i 
ako je, dakako, stvarno učinjeno dobro djelo daleko nadvisuje. 
Dobro djelo ili iskrena dobra volja kao ljudski čini tim su više vri¬ 
jedni zahvale, što su čistiji i nesebičniji. Valja, istina, zahvaliti i na 
djelu što ga drugi izvodi iz sebične ljubavi (amor concupiscentiae); 
ali se čuvstvo zahvalnosti lakše i snažnije izvija u čovjeku, kad vidi 
da je djelotvorna ljubav ujedno i dobrohotna (amor benevolentiae). 

2. — Ništa nije u stanju sačuvati dobre, ispravne i u najboljem smi¬ 
slu kršćanske odnose medu ljudima, kao zahvalnost za dobročinstvo 
bilo kakove vrste. Zato je ona sva toliko svojstvena kršćanstvu, da 
nam u njoj Krist Gospodin opetovano prednjači svojim primjerom: 
Oče Tebi zahvaljujem što si me uslišao (Iv 11, 41). Kod ustanove 
presv. Euharistije napose zahvaljuje Ocu nebeskomu, primajući kalež 
i kruh u svoje ruke (Lk 22, 17-19; Mt 15, 36). Tako isto čini drugom 
zgodom i uči narod, da bude zahvalan na daru (Iv 6, 23). A sv. Pavao 
ne samo da sam često izrično zahvaljuje Bogu što se vjera širi (Rim 
1, 8), što su vjernici u njoj ustrajni (1 Kor 1, 4; Ef 1, 16; Fil 1, 3; 
Kol 1, 3; Sol 1, 2), nego ih napose na to upozorava: »U svemu budite 
zahvalni, jer je to volja Božja« (1 Sol 5, 18). U istoj poslanici piše: 
Neprestano smo dužni Bogu zahvaljivati radi vas (2 Sol 1, 3). I opet: 
Sve štogod činite riječju ili djelom, sve (činite) u ime Gospodina 
Isusa, hvaleći Bogu Ocu po Njemu (Kol 3, 17). Njima kaže da ču¬ 
vaju mir Kristov u srcima svojim; to je taj mir »po kojemu ste po¬ 
zvani postali jedno tijelo, pa zahvalni budite« (Kol 3, 15). 

Crkva Kristova ide tim Kristovim i apostolskim stopama. Ona u sa¬ 
kramentu presv. Euharistije svom najvećom .otajstvu ljubavi ne 
prestaje zahvaljivati Bogu na daru Otkupljenja. Dobrohotna ljubav 
u najvišem stupnju valja isto tako da bude oznaka svakog kršćanskog 

vjernika. 

3. — Nezahvalnost je po sudu sviju ljudi ružna mana. Sv. Toma na¬ 
vodi da je svaka nezahvalnost grešna s razloga, što se dužna i oce 
kivana zahvalnost smatra nekim dugom, koji potražuje krepost po¬ 
štenja. Sto se pak protivi kojoj kreposti, po sebi je grešno. Osim 
toga ubraja sv. Pavao i nezahvalnost među grijehe kojih se treba 
čuvati kad piše Timoteju: Ovo znaj, da će u posljednje dane nastati 
teška vremena, jer će ljudi biti samoživi, srebroljubci, hvalise, oho- 
lice, psovači, nepokorni roditeljima, nezahvalni, bezbozm . . . 

(1 Tim 3, 1-2). 

Kako se međutim za grijeh traži da bude počinjen znatice (adverten- 
tia) i hotimice (consensus), na mjestu je opaska, da jednostavno po¬ 
manjkanje zahvalnosti (ingratitudo privativa) nije grešno, već samo 
pozitivan kakav način, izravno protivan zahvalnosti (ingratitudo con 
traria). Ako su prožeti ljubavlju k bližnjemu, ljudi će lako usvojiti 
značaj kreposti zahvalnosti, te će u sretnom i zadovoljnom životu 
među braćom stupati stazama, što vode k određenoj konačnoj 

svrsi (14). , , 

Kako je zahvalnost posebna krepost, tako je nezahvalnost posebna 

mana. Nezahvalnim se može netko pokazati na negativan ili na po¬ 
zitivan način. Prvi je stupanj nezahvalnosti: propust zahvalnosti t. j. 
ne uzvratiti dobročinstvo; drugi je: ne mariti za nj, kao đa se dobro 
činstvo i nije dogodilo; treći je stupanj: ne priznati ga uopće. Pozi¬ 
tivna je (i zato crni ja) nezahvalnost: dobro uzvratiti zlim, pogrdi ti 
dobročinitelja ili njegovo djelo smatrati zlodjelom. Prema tim se 
raznim stupnjevima- ima odrediti, kada je i koja je nezahvalnost 
težak grijeh Propusti će redovno biti lak, iznimno težak grijeh, a 
pozitivna nezahvalnost težak ili lak, prema moralnoj ocjeni poči¬ 
njena djela: ako je za uzvrat dobročinstvu izvedno teško zlodjelo, 
bit će ono i težak grijeh; u protivnom slučaju samo lak grijeh (15). 
Nezahvalnik ne zaslužuje poštovanja, to je jasno- Ali opet nije uvi¬ 
jek na mjestu nagla kakova njegova odsuda. Tko zna, zbog čega je 

(14) S. theol. II—II, q. 107, a. 1, op. 5. 

(15) S. theol. IX—II. q. 107, a. 3 i 4. 


MILOSRDNOST 


363 


izostala zahvalnost na prvom dobročinstvu. Ljudi su, istina, skloni 
odmah na odsudu; ali valja razmisliti, kako naš Gospodin postupa 
s nama grešnicima, kad nas strpljivo čeka, te dugo i dugo prima od 
nas nezahvalnost za opetovana svoja dobročinstva. Tako valja da i 
ljudi budu jedan s drugim strpljivi. Ako prvo dobročinstvo nije 
taknuto srca bližnjega, možda će drugo ili treće. Pokaže li se tko 
trajno nezahvalnim, ne treba mu više iskazivati dobročinstva. Sluzi 
koji je zakopao primljeni talenat, rekao je Gospodin, oduzet će se i 
taj i dati drugomu (Mt 25, 24-30). 

Što Krist Gospodin misli o potrebi zahvalnosti, zapisao nam je sv.. 
Luka u evanđelju (17, 11-19), gdje priča o izliječenju deset gubavaca. 
Jedan se naime od njih, »vidjevši da se izliječio-, povrati, slaveći 
Boga iza glasa. I pade ničice pred Njegove noge i zahvali mu. A to 
je bio Samaritanac. Tada Isus prozbori i reče: Ne očistiše li se dese¬ 
torica? I gdje su devetorica? Zar se ni jedan ne nađe koji bi se vratio 
i dao slavu Bogu, osim ovaj tuđinac ... ?« 

Za praksu. Od mladih nogu valja priučavati djecu na zahvalnost i svakom 
zgodom tražiti od njih, da izvrše čin zahvalnosti. A odrasle vjernike treba.ope¬ 
tovano upozoravati i na živim primjerima im pokazivati, što ova krepost znaci 
za duševni život. Nije narod badava dao nezahvalnosti pridjevak — »crna«. 
Najviše valja svraćati pažnju na dužnu zahvalnost djece prema roditeljima, 
kad ovi ostare i postanu nesposobni za sanjouzđržavanje; na dužno priznanje 
rođacima i prijateljima kad pomažu odgoj, školovanje, uzdržavanje sirotinje, 
dobročiniteljima, kad daju od svoga i žrtvuju za drugoga, ako se nalazi u bijedi 
ili bolesti. U ovoj suznoj dolini ne će nikada uzmanjkati prilika, da se sva: 
ljepota kreposti zahvalnosti pokaže na djelu u obilnoj mjeri. 

§ 4. MILOSRDNOST 

1 Milosrdnošću (milosrđe, misericordia) smo nazvali (16) čin. 

ljubavi prema bližnjemu koji se nalazi u nevolji. I p i a - 
vedno podnašana bijeda bližnjega prodire nam do srca, jer 
predstavlja neko zlo koje on trpi protiv svoje volje. Dvo¬ 
struko nas više dira nepravedna (neopravdana) tuđa ne¬ 
sreća ili zlo. Pa došlo ono od prirode (bolest, smrt), došlo- 
protiv boljega očekivanja (neuspjeh u poslu) ili protiv svakog 
očekivanja (slom noge i si.) — uvijek je pobudom smilovanja 
neko zlo koje drugi podnosi. Tuđe zlo uzima milosrdan čovjek je- 
damput kao svoje, pa se žalosti, jer suosjeća s onim koga ljubi 

(16) Vidi u ovom djelu knj. II. odsjek III. Krepost ljubavi, str. 157. 

kao prijatelja i bližnjega. Drugiput ga pogađa tuđe zlo ukoliko se i 
sam boji, da ga ne zadesi isto tako ili slično zlo. Tako se Krist 
Gospodin iz ljubavi ražalostio nad mnoštvom: Videći (Isus) silan 
svijet, ražali se nad njima, jer bijahu izmučeni i klonuli kao ovce 
bez pastira (Mt 9, 36). A oprezni, stari i slabi ljudi se žaloste iz straha 
da se njima ne dogodi slično, zlo, pa su zato spremniji na milosrdnost 
nego zdravi i jaki (17). 

Milosrdnost j e krepost ukoliko razumno ravna osjećajem 
duševne boli nad tuđom bijedom. Sam osjećaj boli kao osjetilna po¬ 
java, čuvstvo je a ne krepost. Duševna bol nad tuđim zlom potpada 
pod upravu i vodstvo razuma, te naginje čovjeka, da u povodu smi- 
lovanja pomaže drugoga u bijedi (18). Krist nam je naložio, da je 
privodimo u život, kad je rekao, da je druga najveća zapovijed — 
ljubav prema bližnjemu. Zakon ljubavi se ne omeđuje samo na unu¬ 
trašnji nego traži i izvanjski čin. Dobročinstvo (beneficentia) je 
prema tome stvarno učinak ljubavi. S v i su dužni činiti dobro, jer 
su svi dužni ljubiti bližnjega (caritas communis). Ali za neke postoji 
još poseban razlog djelotvorne ljubavi kao što su: a) rodbinska 
veza, b) staleška ili preuzeta dužnost. Pa dok ima takovih koji su 
napose obvezani, a usto mogu i. hoće pomoći, ne tereti druge dužnost 
pomaganja. Ali ako posebno obvezani ne će ili ne mogu, dužni su 
oni koje veže općenita ljubav i dužnost. No nitko od ovih redovno 
ne mora tražiti ljude potrebne pomoći; tek će to u izvanrednom 
slučaju možda biti dužnost koga toga pojedinca, ako je naime baš 
on saznao za skrajnju tuđu bijedu ili ako je negdje opravdano 
predmnijeva. 

Dobročinstvo iz samilosti iskazano bližnjemu u nevolji zovemo dje¬ 
lom milosrđa ili m i 1 o s t i n j o m (elemosyna). Tko dakle daje milo¬ 
stinju, vrši preko milosrdnosti djelo ljubavi. Ljubav rađa milo¬ 
srdnost, a ona nuka na čin, kad gleda tuđu bijedu. Ispravno je zato 
reći, da milostiv čovjek daje i pomaže bližnjemu Boga radi. 

Izraz »milostinja« se upotrebljava u najširem značenju riječi za svaki 
čin milosrđa, bilo duhovna bilo tjelesna značaja. U strogom se značenju 
obično misli na tjelesno djelo milosrđa; u najužem smislu znači samu tje¬ 
lesnu stvar što se daje. 

(17) S. theol. II-II, a. 30, a. 1 i 2. 

(18) »Iste motus animi servit rationi, quanđo ita praebetur misencordia ut 
conservetur iuslitia, sive cum indigenti tribuitur, sive cum ignoscitur poem- 
tenti«, Sv. August in, De civ. Dei, 1. 9, c. 5. 


Prema nevolji u kojoj se bližnji nalazi, razlikujemo duhovna i tje¬ 
lesna djela milosrđa. Tjelesnih djela milosrđa brojimo ovih sedam: 
gladna nahraniti, žedna napojiti, gola odjenuti, stranca primiti, bo¬ 
lesna pohoditi, zasužnjena otkupiti, mrtva pokopati. I duhovnih djela 
milosrđa broje isto toliko: neuka poučiti, bližnjega u sumnji savje¬ 
tovati, tužna utješiti, grešnika pokarati, uvreditelju oprostiti, dosadna, 
podnositi; moliti za žive i mrtve (19). U općoj poredbi jednih s dru¬ 
gima veće su vrijednosti duhovna djela milosrđa od tjelesnih, koliko 
jc duša vrednija od tijela i duhovni dar od tjelesna dara. No u poje¬ 
dinačnom kojem slučaju može tjelesno djelo doći pred duhovno: na 
smrt izgladnjela čovjeka ćeš prije nahraniti, nego poučavati o vjer¬ 
skim istinama. A i sama tjelesna djela milosrđa nisu bez duhovna. 
učinka (20). 

Prirodno je, da ljubav rađa ljubavlju i zahvalnošću. I zato je milo¬ 
srđe uopće a kršćansko napose, najbolji put što vodi ljudska srca 
k Bogu i Crkvi. Nikada ga se katolička Crkva ne će odreći niti će 
brigu za siromahe isključivo prepustiti državi ili svjetovnim društve¬ 
nim organizacijama. Kršćanskim vjernicima treba često dozivati u 
pamet riječi sv. Pisma: Utroši novac za svoga brata i prijatelja . . . 
i blago svoje ne sakrivaj pod kamen da propadne; uloži ga prema 
zapovijedima Svevišnjega, više će ti koristiti nego zlato. Položi milo¬ 
stinju u srce siromaha, ona će te osloboditi od svakoga zla (Crkv 
29, 13-15). 

2. — Davati milostinju dužni smo po Božjom prirodnom i pozitiv¬ 
nom zakonu. Ta je obveza po sebi teška. 

a) Prirodno je, da čovjek sam sebi želi dobro i dosljedno, da mu ga 
drugi iskazuje, ako je u nesreći i potrebi. Otud moralna dužnost, da 
i sam drugomu pomogne, jer ima ljubiti sve ljude kao braću po 
Bogu. Osim toga nije pojedinac u životu vlasnik vremenitih dobara 
u prvom nego u drugom redu (dominium secundarium), pa njegov 
bližnji u nevolji ima prirodno pravo, da mu ta dobra u danom slučaju 
budu od pomoći, jer su u prvom redu zajednička (dominium prima- 
rium). 

b) Gospod je svoju volju u tom pogledu jasno očitovao u sv. Pismu: 
Ja ti nalažem da budeš otvorene ruke prema bijednom i siromašnom 
bratu koji s tobom živi na zemlji (Deut 15, 11). Podaj gladnu kruha 

(19) S. theol. II-II, q. 32, a. 1 i 2. 

(20) S. theol. II-II, q. 32, a. 3 i 4. 

sa svoga stola, a bijedne i nesknađene uvedi'u svoj dom. Kad vidiš 
gola zaodjeni ga, a nemoj prezreti svoje krvi (Iz 28, 7). Tko ima 
blaga ovoga svijeta, pa vidi brata svoga u nuždi i zatvori mu srce 
svoje, kako ostaje ljubav Božja u njemu? Djeco, ne ljubimo riječju 
i jezikom, nego djelom i istinom (1 Iv 3, 17-18). Krist Gospodin na¬ 
vodi u evanđelju riječi odsude na sudnjem danu: Odlazite od mene 
prokleti u oganj vječni . . . Bijah gladan i ne đadoste mi jesti, žedan 
a ne dadoste mi piti ... (Mt 25, 21). To pokazuje, da je dužnost po¬ 
moći bližnjemu u rievolji teška, jer ne bi bilo ovako teške odsude, 
da nema teške dužnosti- 

3. — Kada i uz koje uvjete veže ova zapovijed? Očito je, da niti 
možemo uvijek svi, niti moramo svaki puta zahvatiti djelotvorno, g je 
se pokaže tuđa nužda. Milostinju je dužan dati: a) tko je u moguć¬ 
nosti, b) tamo gdje je doista nužda, c) gdje je stvarno od koristi ( )• 

Mogućnost je i prema tome moralna dužnost kod svakoga, koji ima 
neki suvišak u svojoj imovini. 

Da se to ustanovi, valja vremenita dobra lučiti na. 

'a) potrebna za život uopće, bez kojih bi pojedinac sa svo¬ 
jom obitelju pao u skrajnju bijedu (hrana, odijelo, stan); 

b) potrebna za život primjeren staležu, bez kojih 
bi se pojedinac sa svojom obitelju doduše prehranio i održao na 
životu, ali ne bi mogao živjeti dolično prema svom staležu (n. pi. 
suca, obrtnika, svećenika i dr.); 

c) potrebna za doličan staleški život, bez kojih tko 
ne bi mogao uživati svega, što inače ljudi toga staleža običavaju 
priuštiti sebi i svojima (gozbe, izlete, poklone, boravak u kupalištu, 
pohađanje zabavišta i dr.). 

što preostaje kod ovakove podjele potreba, naziva se suvišnim. 
To je dakle: suvišak od životnih potreba (superflua vitae), ili od sta 
leških potreba (superflua status), ili suvišak nakon podmirenja svih 
' potreba uopće (superflua simpliciter) (22). U kakovim se pak potre- 

(21) Ovaj se uvjet obično ne postavlja. Ali shvaćen u pravom smislu, može se 
prihvatUi. Tko će reći, da postoji dužnost dati pomoć 

je moralno sigurno, da će ta osoba milostinju n. pr. - zapiti? Tanquei ey, 

~ f 2 y o,°NiS uvTjtkTako' uSnoviti, gdje je točno granica u ovim odmjerama. 
S„,S» u »®„i tuđega postu« P,U opeesau. m** » 

;sv . Tome: >De huiusmodi ergo elemosynam dare est bornim, el non radit sub 

bama može pojedinac nalaziti, ustanovili smo prije, kad smo ugla¬ 
vili, da potreba može biti skrajna, teška i obična. Prema tomu se 
mogu postaviti ova pravila: 

',) U s krajnjoj nuždi valja bližnjemu priteći u 
pomoć i od dobara potrebnih za život primjeren 
staležu. 

Nitko nije dužan dati milostinje od onoga što mu je za život apso¬ 
lutno potrebno, jer vlastiti život i život svojih bližih valja pretpo¬ 
staviti tuđemu (ako se ne radi o osobi, koja je Crkvi ili državi — 
prijeko potrebna; u tom je slučaju opće dobro preče od posebničko- 
ga) Ali nije zadovoljio ovoj dužnosti tko u skrajnoj tuđoj nuždi 
misli, da ima dužnost pomoći samo od suviška za doličan život 
u svom zvanju. Skrajnja je tuđa bijeda (održanje na životu) veće 
cijene nego vlastito staleško dobro. U takovoj nuždi dolazi do izra¬ 
žaja činjenica, da su materijalna dobra prvotno zajednička, a tek u 
drugom redu posebnička. 

Istina: jedna se skrajnost ne popravlja drugom. Ni u tom ne treba pretjera¬ 
vat). Nema dužnosti da tko u visokom stupnju na plućima bolesna čovjeka, 
koji će doskora vjerojatno umrijeti, šalje n. pr. u Davos na liječenje uz veliki 
vlastiti trošak. Ali se ne može tvrditi, da nema dužnosti izdati makar i veliku 
•svotu novaca, ako se njom mož.e spasiti život drugomu. Prvi se slučaj razlikuje 
od drugoga. — Isto se tako ne može tvrditi, da liječnik nije dužan obaviti 
teške operacije na siromahu, koji mu ne može naplatiti truda (23), jer je život 
bližnjega vrijedniji nego vlastiti gubitak i oveće svote novaca. 


2) Bližnjemu u teškoj n u ž di valja priteći u po¬ 
moć suviškom od staleških potreba. 


praecepto sed sub consilio. Inordinatum esset autem, si aliquis tantum šibi 
de propriis bonis subtraheret, ut aliis largiretur, quođ de residuo non posset 
vitam transigere convenienter secundum proprium statum et negotia 
cccurentia. Non enim inconvenienter vivere debet. Sed ab hoc tria sunt exei- 
pienda: quorum primum est quando aliquis statum suum mutat, puta per 
religionis ingressum. Tune enim omnia sua propter Christum largiens opus 
perfeetionis facit, se in alio statu ponendo. S e c u n d o quando ea quae šibi 
subtrahit, etsi sint necessaria ad convenientiam vitae, tamen de faciii resar- 
eiri possunt, ut non sequatur maximum inconveniens. T e r t i o quando occur- 
reret extrema necessitas alicuius privatan personae vel etiam aliqua magna 
necessit.as reipublicae. In bis enim casibus laudabiliter praetcrmitteret aliquis 
id quod ad decentiafn sui status pertinere videtur, ut maiori necessitati sub- 
veniret«. S. theol. II—II, a. 32, a. 7. 

(23) Tako n. pr. N o 1 d i n, n. dj. sv. II, str. 93. 

Ljubav, istina, ne veže uz veliku vlastitu neugodnost. Ali u oprav¬ 
danoj pretpostavci, da izdatak su viška od staleških potreba re¬ 
dovno ne znači tešku vlastitu neugodnost, slijedi: da je dužnost 
ukloniti tešku tuđu bijedu i tim suviškom, kad nema koga drugoga 
tko bi to učinio (24). Što više: i od dobara potrebnih za staleško uzdr¬ 
žavanje, valja uzeti i pomoći, ako to nije osobito teško. Tešku naime 
tuđu nuždu, dužnost nam je zbrisati uz vlastitu malu (laku) neugod¬ 
nost. Ako se pak radi o velikoj općoj potrebi (zajednice), ne smijemo 
se suspregnuti ni pred većom žrtvom (25). Bogati ljudi, istina, ne 
moraju istraživati tko se nalazi u teškoj nevolji; ali teško griješe, 
ako se općenito ustručavaju pružiti obilniju pomoć. Napose to vri¬ 
jedi za vrijeme opće oskudice ili glada. Isto vrijedi za liječnike, od¬ 
vjetnike, a napose za svećenike. 

3) U običnoj nuždi postoji dužnost dati bližnje¬ 
mu milostinju od su viška nakon podmirenja 
svih potreba. 

Ta se dužnost ima ovako shvatiti: nitko nije dužan tražiti siro¬ 
mahe, osim ako mu je to napose stavljeno u dužnost (župniku, na¬ 
mješteniku državnog socijalnog ureda i đr.). Nitko nije dužan po¬ 
magati svima, nego nekojima između njih; nije dužan davati baš 
ovomu ili onomu, niti davati dotle dok se nužda posve ne ukloni; ali 
nikoga ne smijemo isključiti, ako se nije osobno pokazao ne¬ 
vrijednim. 

4. — Koliko treba davati milostinje, ne može se točno odmjeriti. Mi¬ 
sao sv. Alfonza M. de Liguorio da je dosta 2%> godišnjih dohodaka, 
ne zadovoljava svakoga, jer drže da je to malo. Ljestvica što je pruža 
Vermeersch nije praktična, jer je podvrgnuta čestim i naglim pro¬ 
mjenama. Najbolja je misao izražena u enciklici »Quadragesimo 
anno«: Gdje je veća nužda, valja više žrtvovati, 
gdje je veća mogućnost valja više dati (26). Tko 

(24) Inocent XI. je odsudio tvrdnju: Vix in saecularibus invenitur etiam in 
regibus, superfluum statui, et ita vix aliquis tenetur ad elemosynam quanđo 
tenetur ex supcrfluis statui«, DB. n. Otud slijedi da se i suvišak od staleških 
potreba ima kadgod upotrebljavati za milostinju. 

(25) Merkelbach, n. dj. str. 709. I ovdje N o 1 d i n (n. dj. sv. II, str. 94) 
zauzima blaži stav. 

(26) S v. A 1 f o n z M. de Liguori, Theol. mor. 1. 2, tr. III, n. 32; V e r m e e r s c h. ; 

Theol. mor. II, n. 108. 

je svijestan, da milostinja oslobađa od svakoga grijeha i smrti (Tob 
4, 11), poći će stopama sv. Franje Asiškoga, sv. Ivana Bosko i dru¬ 
gih svetaca i nikada se zbog toga ne će pokajati. 

Da li dužnost davati milostinju obvezuje pod 
težak grijeh? Odgovaramo: nema sumnje da veže pod težak 
grijeh, kad se radi o skrajnoj i teškoj nuždi bližnjega. To 
slijedi iz prirode stvari: Zapovijed ljubavi bi teško povrijedio, tko 
bi nesmiljena srca gledao tuđu tešku bijedu i ostao tvrde ruke. Ne 
dati kruha gladnomu ni vode žednomu, ne primiti gosta, ne obući 
gola, ne obići bolesna i utamničena i si., po riječi Kristovoj takva su 
djela, zbog kojih se odlazi u muku vječnu (Mt 25, 42-45). To nam 
pruža dokaz, da je i u običnoj nuždi dužnost dati milostinju ta¬ 
kođer po sebi teška. Primjeri bijede o kojima govori sv. Pismo, pri¬ 
mjeri su obične nužde u kojoj se ljudi često nalaze, kad im uzmanjka 
hrana ili odijelo, ili kad padnu u bolest ili ropstvo. 

Svi se međutim ne slažu u ocjeni ove dužnosti (27), pa mnogi uzi¬ 
maju, da obvezuje samo lako. Sv. Toma je za strožiju obvezu, 
jer smatra milostinju naređenom (»praeceptum«) već s razloga sa¬ 
moga su viška: tko ima su viška, veli, dužan ga je dati jednako 
onako, kako je dužan pomoći bližnjega u skrajnjoj bijedi — dakle 
pod tešku obvezu. A gdje nema nužde ni gdje nema suviška — nema 
zapovijedi, ali ostaje savjet, kao svagdje, gdje se radi o tom, da se 
dobro djelo radije izvrši nego ne izvrši i da se izvede čak i bolje od 
njega (28). Ovo je strožije mišljenje više u skladu s nazorom sv. 
Otaca koji na važnost davanja milostinje opominju često i ozbiljno, 
oslanjajući se na mnoga mjesta sv. Pisma (29). Tu dužnost spominju 
oni kao nešto na što se svakodnevno možemo namjeriti. A to 
ne bi bio slučaj, kad bi imali na umu samo tešku, a ne običnu nuždu 
bližnjega. Tešku naime tuđu nuždu baš ne susrećemo svakodnevno. 

(27) N o 1 d i n, n. d.i. sv. II, str. 95 (»cum non certo probatur gravis, coromu- 
niter 1 e v i s statuitur«), 

(28) »Sic ergo dare elemosynam de superfluo est in praecepto, et dare 
elemosynam ei qui est in extrema necessitate; alias autem elemosynas dare est 
de consilio, sicut et de quolibet meliori bono dantur consilia«. S. theol. 
II—II, q. 32, a. 5. Ipak se mišljenje sv. Tome ne može izdvojiti iz kruga dužno¬ 
sti, na koje obvezuje samo ljubav, a ne pravednost. F. T i 11 m a n n, Handbuch 
IV (2), str. 245. 

(29) Dt 15, 11; Ez 18, 7; Iz 58, 7; Tob 4 7; Lk 16, 9; Mt 6, 19; 1 Iv 3, 17; Jak 2, 
14; Ef 4, 28; 1 Tim 6, 17. 

Za praksu. Milostinju može davati onaj tko je vlastan raspolagati s dobrom 
(imovinom) koju daje. Osim vlasnika mogu to činiti i upravitelji 
dobara (muž, skrbnik, glavar samostana), a u ograničenoj mjeri i one osobe, 
kod kojih se može pretpostaviti prećutna ili pretpostavljena privola (žena, 
djeca). — Što je nepravedno stečeno, nije postalo vlasništvo nego valja 
povratiti; ne može li se vratiti vlasniku, može se i mora dati siromasima ili u 
dobrotvorne svrhe. To vrijedi za otete, ukradene, lihvarskim načinom, simo- 
nijom ili nepoštenom zaradom (»turpe lucrum«) stečene stvari (30). 

Tko je prevarom došao do milostinje, dužan ju je povratiti, osim što je 
zgriješio protiv istine, ljubavi i pravednosti. — Ako siromasi često pretje¬ 
ruju i uveličavaju svoje bijedno stanje, ne griješe dok im je stanje doista 
bijedno; tek im drugi redovno ne će biti dužan dati milostinje zbog neizvjes¬ 
nosti o pravom stanju i zbog opravdane pretpostavke, da im je uspjelo u 
obilnijoj mjeri skupiti pomoć. — Ako se siromah ne će prihvatiti ponuđena 
posla — ne treba mu dati milostinje. — Zabrana prosjačenja po 
građanskoj -vlasti, ne rješava nikoga dužnosti davati milostinju bilo pojedin¬ 
cima, bilo zavodima u kojima žive ubogari, bilo organizaciji koja se za njih 
brine. — Ubiranje poreza na siromahe također ne oslobađa posvema 
od dužnosti davanja; umanjuje istina i dužnost i bijedu, ali ih redovno ne 
uklanja posve. — Slobodno je pretpostaviti rođake, sunarodnjake i isto- 
vjernike siromahe drugima; ali nije slobodno napose isključiti ni raskolnike ni 
otpadnike (31). Kod dijeljenja milostinje valja postupati razborito i pravedno. 
Držati se treba one: »Tko brzo daje, dvaput daje« i »Što daje desnica, neka 
ne zna ljevica«. 

5. — Skrb za siromahe smatrala je Crkva svojom osobitom brigom 
od prvih dana kršćanstva. Ni u novo doba, kad država istupa u tom 
poslu s gledišta općeg dobra zajednice (»socijalna skrb«), ne da se 
Crkva potisnuti u stranu, niti će ikada ovu brigu posvema prepustiti 
državi i građanskim organizacijama. Milostinja je i djelotvorno po¬ 
maganje bližnjega u bijedi sastavni dio Kristova kršćanstva, često 
isticano kao pravi dokaz žive i prave vjere. Osim ublaženja tjelesne 
bijede, ima kršćansko milosrđe (»karitas«) pred očima duševnu po¬ 
trebu i korist siromaha, ljubav u Kristu, vezu po milosti, bratstvo u 
Isusu, što građanska skrb za siromahe posvema pušta s vida. Otud je 
došlo u naše vrijeme, da se jaz između bogatih i siromašnih nije 
ublažio, nego samo povećao. Jedni su druge zamrzili, jer ni davanje 
ni primanje nije bilo osvijetljeno jedino ispravnim svijetlom: da se 
daje Boga i duše radi, a prima s osjećajem zahvalnosti prema Bogu, 
koji potiče srca bogatih i u njima budi ljtubav prema siromašnima. 
Država se ne brine za Kristovu riječ: Siromaha imadete uvijek sa 

(30) S. theol. II-II, q. 32, a. 7, a. 8. 

(31) Merkelbach, n. dj. sv. II, str. 712. 


sobom, a mene nemate (Iv 12, 8), nego čak pomišlja po nekim svojim 
.predstavnicima na takovo društveno stanje, u kojem ih (siromaha) 
ne bi nikako bilo. Ona ne vidi, niti nastoji da se vidi veza između 
■siromaha i Krista. Zato se negdje i zanosi neispravnim poimanjem o 
mogućnosti neke jednakosti u imovinskom pogledu među ljudima. 
Država se i ljudi građanske milosrdnosti stide milosrđa, dok ga se 
Crkva ne stidi, jer ona u milostinji ne nazrijeva poniženje ljudskog 
•dostojanstva, nego vidi krepost, Božju kćerku, koja diže i opleme¬ 
njuje ljudsku dušu. Siromaštvo nije sramota i nitko se radin i po- 
•šien, makar i bio siromah, nema razloga stidjeti. Primati milostinju 
jednako nije sramota ni poniženje, jer je milosrđu izvor ljubav 
prema bližnjemu, koga ljubimo Boga radi. 

Najljepša oznaka čitava Kristova sustava jest evanđeoska milo- 
srdnost. Priča o milosrdnom Samaritancu (Lk 10, 33) govori više od 
•dugih teoretskih izlaganja. N i e t z s c h e je u toj oznaci nazrijevao 
najveću snagu kršćanske nauke, zato je na nju navaljivao s toliko 
bijesne nemoći (32). 


■§ 5. BOGOŠTOVLJE 

1. — Filozofsko je opravdanje ćudoredna života staro kao i ljudska 
misao o traženju prave životne svrhe; ono ne ulazi ovdje u raspravu. 
Pretpostavljamo poznavanje istina o Bogu, vječnom životu i prirod¬ 
nom moralnom zakonu, da možemo govoriti o kreposti, koja označuje 
praktičnu religioznost. Svijest ovisnosti od Boga već je dio religioz- 
nosti, a potpuno je obuhvaćena, kad se toj svijesti ili priznanju pri¬ 
druži i življenje po vjeri. Teorijsko je priznanje Boga nužno vezano 
,s praktičnim priznanjem, t. j. sa štovanjem Boga. 

Štovati Boga znači: iskazivati Bogu nutarnjim i vanjskim načinom 
•dužno priznanje, čast i štovanje. Ta se krepost hrvatski naziva bo¬ 
goštovlje (štovanje Boga), a latinski religio. 

Ovu latinsku riječ izvode neki od religare = vezati (Laktancije), ili od rele- 
gere = brinuti se, strahovati (Cicero); drugi od reeligere = nanovo uzeti (sv. 

uguslan), 111 od relinquere = ostaviti, napose odijeliti (Massarius). Čini nam 
se da izraz religare najbolje pogađa značenje, koje se želi dati spoznatom i 
.svijesnom odnosu između čovjeka i Boga. 

(32) Fr. Nietzsche u spisu »Der Antichrist«, gl. VII. Za kršćansko milo¬ 
srđe kaže da >m jeder vornehmen Moral gilt es als Schwache«; ono »vodi k ni¬ 
hilizmu«, »uništava život« i si. 

Istim se izrazom (»religio«) označuje; a) nečije subjektivno u v j e r e— 
nje o Bogu i način štovanja (židovska, kršćanska, islamska vjera);, 
b) posebna krepost štovanja Boga, o kojoj je riječ ovdje u mo¬ 
ralu (i dogmatici); c) redovnički stalež (»religiosi«) kao stalež na¬ 
pose određen za iskazivanje štovanja Bogu; d) čitav vjersko-moralni 
stav čovjeka prema Bogu (Jak 1, 27). 

Bogoštovlje (kao jedna riječ ili rastavljeno »štovanje Boga«.) označuje 
u hrvatskom isključivo štovanje što se daje Bogu kao Najvišemu 
biću. Njega štujemo i ujedno mu se podvrgavamo (cultus), dok sebi 
ravna ili nižega subrata častimo ili štujemo bez osjećaja podložnosti 
(honor). Čast dakle koju izrazujemo Bogu, bitno se razlikuje od časti 
koju iskazujemo bližnjemu. Toga u hrvatskom jeziku ne razlikujemo- 
s dvije riječi, kao što ih razlikuje latinski jezik. Zato nam kod izraza 
čast ili štovanje valja uvijek označiti komu se iskazuje. 

Prema istaknutom raznovrsnom značenju izraza »religija«, vidimo, j 

da ona u svakom slučaju predstavlja neki odnos k Bogu (»religio pro¬ 
piše importat ordinem ad Deum«) (33), od kojega čovjek ovisi kao 
oci svoga početnika i kojemu ima doći kao k svome konačnome cilju. 

Veza s Njim je nužna i neotkloniva, pa je samo u našem interesu,, 
da je u pozitivnom smislu podržavamo u životu do konca. 

Nastojanje se za religioznošću izvija jednim dijelom iz ljudske pii- 
rode, ukoliko ona teži k Bogu i u Njemu traži svoje smirenje, jer je 
od Njega izašla; ali ono se slobodnim i svi jesnim opredjeljenjem 
volje može razviti do moralne kreposti, koja n a g i n j e (skla¬ 
nja) volju da Bogu kao Najvišemu biću. Stvori¬ 
telju i Gospodaru svega trajno iskazujemo du¬ 
žno poštovanje. 

Ovo nastojanje ima značaj kreposti zato, što je dobra stvar djelovati 
tako, da svatko dobije što mu pripada. Kad pak razum upravlja čo¬ 
vječjim djelovanjem u cilju, da Bogu dade štovanje koje mu pri¬ 
pada, stvara u ljudskoj duši trajno raspoloženje, da te čine obavlja 
rado, lako i pripravno. Tako se -stvaraju (oblikuju) kreposni ljudi, 
koji se posebno ističu pred drugima, jer je naročito plemenito iska¬ 
zivati Bogu poštovanje. 

Ova se krepost može i mora nazvati posebnom; Božja naime ve¬ 
ličina, slava i odlike nemaju poredbe s ičim na svijetu- Unatoč toga 
nije ona bogoslovska, nego samo moralna krepost, jer joj pređ- 

(33) S. theol. II-II, Q. 81, a. 1. 

Tnet nije Bog, nego ljudski čini Božjega štovanja. No Bog je ovdje 
povod i svi’ha štovanja, te se ova krepost po tomu daleko više od 
drugih moralnih približuje Bogu i zato opravdano broji među naj- 
o d 1 i č n i j e moralne kreposti (»praeeminet inter alias virtutes 
morales«) (34). 

2. — Nosilac i predmet kreposti bogoštovlja. P r e d m e t bogoštov¬ 
lja i to materijalni jesu unutrašnji i izvanjski bogoštovni čini, ko¬ 
jima se Bogu iskazuje čast i poštovanje (poklon, molitva, žrtva i dr.). 
Oblikovni predmet (formale quod) ove kreposti stoji u traže¬ 
nju, da se preko izraza štovanja uspostavi razmjerna (dakako; nesa¬ 
vršena) jednakost s obzirom na odnos između Boga i čovjeka. Po¬ 
buda (formale quo) stoji u ljepoti iskazivanja, časti, podložnosti i što¬ 
vanja Bogu. Nema ga, naime, tko ne bi uvidio, kako je lijepo i dobro 
•odavati počast Najvišemu Biću i iskazivati svoju podložnost kao Go¬ 
spodaru života. Veličina, neizmjernost dobrota i uzvišenost Najvi¬ 
šega bića i jest poseban razlog, zbog kojega su moralno opravdani 
čini počasti i iskazi ovisnosti. Nosilac kreposti (bliži) štovanja 
Boga jest volja, jer se radi o izvedenim činima, koji ovise o volji i 
-ostaju u duši. Ali se radi i o naloženim činima, koje volja nalaže 
drugim duševnim ili tjelesnim moćima. Tako biva, kad volja sklanja 
na razmišljanje, post, obavljanje križnog puta i si. Svi su ti izvanji 
čini usmjereni k unutrašnjima, koji su prvenstveno izraz štovanja 
Boga. Njima se duša Bogu podlaže, a sebe usavršuje- 
Boga ne častimo radi Njega, nego radi sebe samih. Mi ne možemo 
Bogu niti što pridati, niti Ga uvećati ili usavršiti. Ali kad Ga sla¬ 
vimo i štujemo, usavršujemo sebe, jer se duhom podvrgavamo Njemu, 
koji je naš Gospodar i Stvoritelj; spajamo se s Njim, koji od nas 
traži takav red podložnosti. A duša se naša prirodno očituje prema 
vani, izvan sebe, te i opet s te strane, preko vanjskih znakova prima 
poticaje za svoju unutrašnju duhovnu djelatnost (35). 

Daljnji je nosilac bogoštovlja ljudska osoba. I anđeli i duše u čisti- 
lišlu mogu biti nosioci štovanja Boga, kako je to bio i sam Krist kao 
čovjek; samo ne mogu demoni, osuđeni i nerazumni stvorovi (36). 
Pojam bogoštovlja nužno pretpostavlja manje ili više jasnu spo¬ 
znaju Boga. Iz nje se najprije rađa čuvstvo poštovanja pred Ne- 

(34) S. theol. II-II, a. 81, a. 4, 5, 6. 

(35) S. theol. II-II, a, 82, a. 7. 

(36) D. Prummer, n. dj. str. 276; S. theol. II-II, q. 81, a. 7. 

izmiernim, ovisnosti pred Svemogućim, a zatim voljna odlučnost 
slaviti Ga i služiti Mu vjerno i odano. Bit je religioznosti u volji, 
koja je djelotvorna na osnovi spoznaje. Čuvstveni se odraz ovoga, 
štovanja može u životu pojedinca pokazivati na razne načine, kod 
jednoga jače kod drugoga slabije; ali čuvstvenost nije religioznost. 
Čuvstvo ne može nadomjestiti spoznaje, mti je smije zamijeniti (37). 
Nevaljan je zato pojam bogoštovlja kako ga zamišljaju, 
al Luther i dr. tražeći, da svako vanjsko bogoštovlje nadomjesti, 
samo vjera u Boga (»sola fides«). Tko u svijetu dobro provodi svoj 
posao, dao je — vele — i Bogu što mu pripada (»Weltdienst Got- 

tesdienst«); , VJ 

b) Schleiermacher, Jacobi i dr. kad misle, da štovanje 
Boga stoji u čuvstvu podložnosti i ovisnosti od neizmjernoga sve¬ 

c) Kant, Hume i dr. kad bogoštovlje smatraju suvišnim cak i 
štetnim s razloga, što autonomni ćudoredni zakon postaje Božjim 
zakonom, pa da sam dostaje za svu i svaku religioznost, 

d) G y z i c k i, J o d 1 i dr. (»etička kultura«), nazirući je u prirod¬ 
noj moralnosti i djelotvornom ćudorednom životu (38), 

e) Monizam, koji ne pozna osobnoga Boga, zato m štovanja 
prema Njemu. »Kultus« zamjenjuju s »Kultur« - religiju s kul¬ 

f) Fenomenalizam (M. Schder) stavlja fantaziju 1 nosv.jfm doz.v^ 
na mjesto duševne spoznaje i tako unistuje opći i objektivni poja 

religioznosti. 

3 _ Neposredan izraz bogoštovna čina jest voljna p i i p i a v 

no st posvetiti sebe svega Božjoj službi i pripravno vršiti sve, sto- 
se na Boga odnosi kao na konačnu svrhu. Taj poseban cm vol^e 
zivamo pobožnošću (devotio). Ona je prvi i ^ravan učinak k 
posti bogoštovlja, koji se javlja na Božji poticaj, (causa 
kao posljedica razmišljanja o Božjoj dobioti i moći sj , 
toj slabosti i nestalnosti (causa interna) s druge strane. Otud se u i 

m) «Das Wesen der Religion ist geistige Ehrfurcht, Hingabe des Willens- 

des Geschoples von Gott als Schbpfer und Endzeil«, Mausbach, Ral 

ralth. II B„ § 28, str. 133 Mausbach, n. dj. II, sv. str. 136. 

(38) Prummer, n. dj. 11, sv. sir. zii, 

saonu i pobožnu čovjeku rađa ponajprije čuvstvo duhovne radosti 
zbog Božje dobrote (»Sjetih se Boga i obradovah se«, Ps 76, 4) što- 
se sav Bogu predaje; ali se također javlja i čuvstvo žalosti kod 
pomisli, u kakovim se još pogibeljima nalazi, dok je na zemskom. 
putu k vječnosti i koliko je još daleko od potpuna posjedovanja svoga, 
jedinoga dobra (39). Razumljivima nam postaju osjećaji kako ih crta. 
Psalmista pjevajući: »Žeđala je duša moja za Bogom izvorom živim;« 
zbog poteškoća u životu »suze su mu kruh svagdanji danju i noću«, 
jer je daleko dan u koji će »ustati pred lice Boga svoga« (Ps 41, 3-4). 

Izraz »pobožnost« (devotio) označuje još osim spomenuta neposredna čina ove 
kreposti: 

a) vršenje (vježbu) posebnoga štovanja Boga ili svetaca (Presv. Srca, 
Oltarskog Sakramenta i dr.; b) duhovnu utjehu i čuvstveni osjećaj u 
molitvi (pobožna molitva, razmatranje i si.; c) stanje (habitus) stečeno 
vježbom pobožna čovjeka. 

Ističemo: religija rađa pripravnu i odanu volju k Božjoj službi, kao izraz dužne' 
zahvalnosti i podložnosti; tu istu pripravnost i odanost rađa i ljubav, kad 
teži za sjedinjenjem sa svojim predmetom. Učinak je isti, ali je pobuda (mo¬ 
tiv) različna (40). 

Do pobožna duhovna raspoloženja dovodi čovjeka: a) B o ž j a mi¬ 
lost: posvetna, djelatna i uliveni dar; b) p o b u d. a n primjer 
i utjecaj drugih pobožnih osoba; c) vlastito nastojanje (mo¬ 
litva, razmišljanje). Zaronio čovjek u otajstvene dubine svoje kršćan¬ 
ske vjere (»Mihi adhaerere Deo bonum est« Ps 72, 28) ili se zadubio' 
u nedokučivo djelo ruku Njegovih (»Levavi oculos meos in mon- 
tes . . .«) Ps 120, 1) uvijek će ostati pod silnim dojmom, koji ga mora 
dovesti do uvjerenja, da mu je jedini siguran oslon za vrijeme i 
vječnost — Bog, Stvoritelj i Otkupitelj njegov. 

Kao duševni nastroj, lijepa je pobožnost već sama za sebe. Ali je 
još ljepša po tomu, što rađa novim činima i tako čovjeka navodi, da 
na mnogostruk način, izvana i iznutra, iskazuje Bogu dužno pošto¬ 
vanje. Kolikogod se u tom djelovanju očitovala posebnost (individual¬ 
nost) razumnih bića i kolikogod postojala mogućnost najraznovrsnijih 
izlijeva Božjega štovanja, prema općim osobinama ljudske prirode 
u glavnom razlikujemo i nalazimo kod svih naroda ustaljene ove 
načine bogoštovlja: klanjanje (adoratio), molitvu (oratio), žrtvu (sa- 
erificium) i svetkovanje dana ili vremena (sanctificatio dierum) kao 

(39) S. theol. II-II, q. 82, a. 1, 2, 3, 4. 

(40) S. theol. II-II, a. 82, a. 2, ad 1. 

redovne a zavjet (votum), zaklinjanje (ađiuratio) i zakletvu 

(mramentum) kao izvanredne bogoštovne čine. 

Osim toga smatramo bogoštovljem u neizravnom smislu i svako dje¬ 
lovanje, što ga izvodi neposredna svijest o dužnom štovanju Boga u 
svim životnim poslovima i u svim životnim prilikama. Kad se n. pr. 
katolički socijalni radnici trude u organizacijama orlova, križara, 
kruničara trećoredaca i dr, konačni je cilj njihova rada čast i slava 
Božja Njegovo štovanje. Svejedno je kojim putem socijalni radnici 
1 postizavaju svrhu ili u kojem se obliku razvija organizacija. Jedni 
rade za Boga na ovaj, drugi na onaj način, a svi prema velikoj rijeci 
sv. Pavla: Dum omni modo . . . Christus annuntietur (Fil 1, ). 

4 _ Najneposredniji osobni izraz štovanja Boga čine: klanjanje, 
molitva i žrtva; Bog ih nalaže u svojoj I. zapovijedi. Kao drugotm 
izraz toga štovanja vrijede zavjet i zakletva; izravno ih zahvaća IL 
Božja zapovijed. A kao izraz javnog i općega štovanja, dolazi nal „ 
III zapovijedi o svetkovanju dana Gospodnjega. Socijalni se značaj 
kreposti religije preko tih čina pokazuje vrlo uočljiv. Najprije usta¬ 
novljujemo: . 

I) povjesna je činjenica, da su svi narodi po¬ 
svuda 'i u svako doba priznavali javno i p o sob¬ 
ni č k o (privatno) bogoštovlje. Kako ih je ova crta pri¬ 
bližavala i spajala kroz svu dugu povijest ljudskoga roda tako 
veže međusobno i danas. Bogoštovlje je izraz ljudske prirode, koja 
za Bogom teži i posvuda Ga nalazi. U tom su nastojanju svi ljudi 
jednaki. Svi se i svagdje raspoznaju kao braća u Bogu, a natprno na 
ljubav kao pokretni elemenat u ovom životu upravlja ih iza gio c 

k životu u Bogu (41). . , 

Kadgod je kod pojedinca uslijedio prekid s Bogom, nastalo je ubrzo 

zastranjenje, a vremenom i propast. Iz toga su se stanja za u a i n 
kada vraćali brže a nekada sporije. Priroda ljudska je uvijek tražila 
Gospodara, stvor Stvoritelja, da s njim stupi u blizu vezu. Nikada 
čovjeka ne zadovoljava pasivnost u odnosu k Bogu, niti sam cisti 
ćudoredan stav može zatomiti žive želje, da čovjek svome Bogu na 
poseban način izlije osjećaje svoje duše. 

, 4n w sehmidt S.V.D. Der Ursprung der Gottesidee, Munster 1926. i 
929 G , Religija prakulture.. BS XII (1924), XIII ( 1925 ) XIV (19 5 ; 
Sch'mid t-Kop p e r s, Vdlker und Kulturen, I, Regensburg (1925), 
Gathrein, Die Einheit des sittlichen Bewustseins der Menschen, Fjeiburg 

i. B. (1914). 

11) Štovanje Boga naređuje sv. Pismo, propisuje 
sv. Crkva, a opravdava razum. 

a) St. Zavjet je pun takovih naređenja i traži, da se strogo vrše. 
Proroci podižu pali duh kod naroda, kad zaluta pod uplivom nezna- 
božačkih susjeda i uspostavljaju posebnim odredbama staru stegu. 
U Novom Zavjetu govori Krist Gospodin o štovanju Boga (Iv 4, 23), 
uči apostole moliti Očenaš (Lk 11, 2) i ne prestaje isticati dužnu 
zahvalu Bogu Ocu. 

b) Crkva od svog početka vrši javno bogoštovlje. Kao svoju po¬ 
sebnu dužnost smatra uređenje zajedničkih molitava, pjevanja i sv. 
službe (liturgija). Do današnjega dana bdije oštro nad štovanjem Boga 
i svetaca, usavršujc bogoslužje, propisuje molitve i obrede, te tako 
čuva religiju u iskonskoj čistoći. 

c) Razum govori: na mjestu je da razumna stvorenja slave i štuju 
Boga, jer su Njegova slika i prilika po razumnoj svojoj duši. A Bog 
ne može ne tražiti proslavu i čašćenje svetosti, istine, dobrote i lju¬ 
bavi — što je On sam. Samoga sebe radi, valja da je nužno traži od 
svojih stvorova, koji u sebi nose božansku iskru. Čovjek pale kod 
toga priznavanja i čašćenja Božjih vrlina — samo dobiva. Tijesno 
oslonjen na Boga u misli i na djelu, čovjek se bliži svojoj pravoj 
konačnoj svrsi i koraca putevima, što mu donose mir i sreću. 

Sto smo ovdje rekli, vrijedi ne samo za posebni čko nego i za javno 
bogoštovlje. Danas ih ima mnogo koji se bune protiv javnog bogoštovlja, pri¬ 
znavajući pojedincima samo pravo posebničkog kulta. A baš se u javnom bogo¬ 
štovlju zapaža sva vrijednost ćudoredna upliva, koji ono vrši na pojedinca i na 
skupine. I protivnici s udivljenjcm i štovanjem priznaju ljepotu i snagu kato¬ 
ličke liturgije. Ovo javno štovanje Boga djeluje na osjetilnu i duhovnu stranu 
pojedinca i odrazuje se u svem njegovom radu: on postaje bolji i traži, da se 
tako uskladi i sve oko njega. A to nije samo na čast Bogu, nego i na korist 
sviju (42). 

5. — U želji, da još napose istaknemo blagotvoran socijalan uspjeh 
bogoštovlja, valja reći: 

1) Klanjanje Bogu jača u čovjeku i u ljudskom društvu osje¬ 
ćaj potrebe pokoriti se i podložiti se pretpostavljenom u ispravnom 
smislu; diže cijenu ugleda (autoriteta) u društvu. Sređen je i uspje¬ 
šan društveni život neodrživ bez ugleda. Tko dakle pripravno pri¬ 
znaje Boga vrhovnim Gospodarom u svijetu, priznat će lako i čo- 

•(42) Hausbach, n. dj. sv. II, § 29, str. 135. 




378 


KNJIGA IV. 


UNIŠTENJE RELIGIJE 


379 1 


vjeka Njegovim zamjenikom u državi i društvu. Takav je pak osje¬ 
ćaj za socijalan život od neprocjenjive vrijednosti i potrebe. 

2) Molitva je najbolje, ali i najblaže oružje u borbama, što ih 
život nameće ljudima. Pun pouzdanja u Božju providnost, pobožan 
će čovjek vrlo rado odustati od bolna ili krvava obračuna kod po¬ 
vrede svojih osobnih prava. Koliko bi manje zla i nesreća bilo među 
ljudima, kad bi oni u svojim pothvatima i odlukama tražili najprije 
u usrdnoj molitvi rasvijetljen je kod Oca istine i pravednosti. I gdje 
se tako radi, nema sumnje da se društveni život odvija blagoslov- 
nije i sretnije, nego tamo gdje je ovo oružje poznato samo po imenu. 

3) Dok su ljudi prinosili Bogu žrtve u stvarima i darovima, oslo¬ 
bađali su se za Božju ljubav nečega svoga i pokazivali su tim, da je 
njihov život i sve što mu služi, dar Najvišega bića. U njima se raz¬ 
vijao osjećaj odricanja, zahvalnosti, pouzdanja i pripravnosti na 
trpnju za cijenu čistoga predanja u ruke Providnosti. Otkako je pak 
žrtve paljenice zamijenila »oblatio munda quae nomini Dei in omni 
loco offertur« (Mal 1, 11) taj je osjećaj u daleko jačem stupnju za¬ 
hvatio duše kršćanskih naroda, a preko njih u izvjesnom stupnju 
i nekršćanskih. Sv. Jaganjac Božji, koji se na našim oltarima 
danomice žrtvuje u jedinstvenoj ljubavi, ujedinjuje sve ljude dobre 
volje, veže ih bratstvom jačim od ikakovih zvučnih gesala 
(parola), sprovodi među njima pravu nepatvorenu jednakost i 
vodi ih u slobod u, kakovu poznaju samo djeca Božja, riješena 
okova materijalizma u kojemgod obliku. Euharistijska žrtva kršćan¬ 
skog bogoštovlja nema sebi ravne u povijesti ljudskoga roda, jer 
nije nikla u ljudskom nego u Božanskom umu. Skoro dvije tisuće 
godina gledamo što je ona za čovječanstvo i zapanjeni zastajemo nad 
■blagoslovnim pojavama, koje njoj pripisujemo. Povijest kršćanstva 
— povijest je utjecaja ove svete žrtve.- Pa makar ljudi kršćani i za¬ 
stranjivali na stramputice, makar i prolijevali krv u međusobnim 
ratovima, vođeni prirođenim egoizmom i »stupajući u sjeni smrt- 

. noj« (Ps 22, 4), nad njima svima stoje raskriljene ruke prečiste žrtve 
bogočovjeka Gospodina Našega Isusa Krista i grle ljude i onda kad 
su u zabludi i kad misle, da uistinu ostvaruju svoje ljudske osnove. 
Mnogi shvaćaju ovu istinu jače i dublje baš u vrijeme ovakovih tra¬ 
gičnih potresa, kakove mi proživljavamo, i udešavaju ovaj svoj život 
pojačano u smjeru, koji vodi k općoj ljubavi i pravom bratstvu sviju. 

ljudi. 


4) Svetkovanje vremena (dana) kao izraz bogoštovlja ima 
također svoje važno socijalno znamenovanje. Na te dane bogataš i 
siromah daju jednako izraz svoga poštovanja Bogu, jednakopravno 
okupljeni oko Božjega oltara. U molitvi se nalaze ujedinjeni kao 
braća u Kristu; gonjeni teškoćama ovoga života, i jedni i drugi upiru 
pogled k nebu i očekuju pomoć od zajedničkog Oca. Pred njima se 
diže pojava Isusova, koji nosi svoj križ i govori o žrtvi, ali i o po¬ 
bjedi! Ta misao svima ulijeva nadu i daje snagu, jača ljubav k Bogu 
i bližnjemu. U te dane svi jače osjećaju, da će socijalna nejednakost 
ovdje na zemlji, kada tada morati biti izravnana. Lakše uviđaju, da. 
ovaj život ne može biti arena na kojoj će se potpuno udovoljiti na¬ 
čelu pravednosti, već zbog toga što je tako kratak i neizvjestan. U 
toj se perspektivi lakše snosi teret, jer sav razumski i čuvstveni 
život prožima svijest ili spoznaja: zašto čovjek troši »svoje vrijeme«, 
brinući se za taj život (43). Oslobođen dnevnih briga za nj, čovjek se 
lakše vraća u sebe, ali i jače spaja s onima, koji su oko njega — obi¬ 
telj i bliža okolina. Svoju prirodnu težnju kao društveno biće za- 
svjedočava najobilnije baš u tim danima. 

5) Zavjet i zakletva vežu na poseban način ljude jedne 
s drugima u isto vrijeme, dok predstavljaju izraz religijske svijesti. 
Zavjetom Bogu posvećene osobe (redovnici i redovnice) čine 
danas vojsku svetih boraca za kraljevstvo Božje na zemlji. Protivno 
od kriva mišljenja tolikih protivnika, katoličko je uvjerenje: da su 
zavjetima vezani redovi nosioci blagoslova za život naroda, gdjegod 
se nalaze. Mnogo je zlo i- pokoru otklonila Božja Providnost od na¬ 
roda, u kojem se njoj zavjetovane svete duše trajno žrtvuju na oltaru 
ljubavi za grijehe svoga naroda. Zakletva je, istina, čin koji 
Spasitelj načelno otklanja iz naše sredine kao nepotreban i suvišan,, 
ali ga pripušta zbog naše slabosti i trpi, da pozivom na Njegovo 
sveto ime iskupljujemo svoje obaveze jedan prema drugomu. I kad 
ne dozvoljava, da ga uzimamo uzalud u svoja usta, a pogotovo brani, 
da ga ičim smijemo pogrditi ili zazvati za pokriće nepravde, odgaja 
nas sve u kreposti vjernosti, poštenja i istinoljubivosti. 

Uništavanje religije vodi k stanju ispod ljudskog dostojanstva. Sto 
nije do naših dana poznavala povijest ljudskoga roda, dala je i poka- 

(43) Dr. A. Gahs, Sveti dani kod primitivnih naroda, BS XXVIII (1939.)„ 
sir. 241. 

zala organizacija bezbožnika u Rusiji i po svijetu: borbu protiv reli¬ 
gije uopće. Kamo je na tom putu dovela zemlju i narod, gdje se 
zaearila ili koliko toliko osilila, pružile su svemu svijetu jasnu sliku 
Rusija i privremena komunistička vladavina u Spaniji. Iz drugih 
nekih zemalja postoje također provjerene potvrde o nesocijalmm 
pojavama strahota ove zablude (44). Zato je najsvetija dužnost sva¬ 
koga pojedinca čuvati, njegovati i braniti religiju kao svoje osobno 
dobro, a državnih upravljača štititi je i promicati kao opće dobro 
svojih podložnika. Ova sveta nit koja veže čovjeka s Bogom, poka¬ 
zuje se kao najsnažnija veza između naroda, osim što je najbolja 
obrana potrebna ugleda za njihov opstanak i napiedak. 

§ 6. LJUBAV PREMA RODU I DOMU 

Zakon se ljubavi proteže na sve ljude bez razlike. Ljubav rađa po¬ 
štovanje i navodi na iskazivanje časti vanjskim i unutarnjim nači¬ 
nom. Pod tim su općim zakonom, istina, uključeni rođaci jednako 
kao i uži zemljaci onoga kraja i zemlje, gdje smo rođeni. Međutim 
pored zakona ljubavi Boga. i bližnjega radi Boga, postoji još p o- 
s cbni zakon poštovanja onih, kojima iza Boga najviše dugujemo 
za svoj postanak i opstanak: roditelja i domovine. Na izljeve štovanja 
Boga nuka nas krepost bogoštovlja (religio), a na iskazivanje pošto¬ 
vanja najvećim dobročiniteljima iza Boga: krepost ljubavi prema 
rodu i domu (pietas). 

p __ p 0 d izrazom »ljubav« prema rodu i domu stvarno želimo 
označiti štovanje prema roditeljima, rođacima i domovini, jer 
se radi o iskazivanju časti i poštovanja prema njima (45). Pa kako 
krepost bogoštovlja ima svoj socijalni značaj, tako ga ima i krepost 
rodbinske i domovinske ljubavi, što ćemo tijekom ovoga izlaganja 
pokazati. 

Ljubav prema roditeljima i prema domovini dolazi odmah iza ljubavi 
prema Bogu. U njoj se pojedinac odgaja i učvršćuje sve dok to mje¬ 
sto ne zauzme po Božjoj namisli ljubav prema zakonitom ženiđbe- 

(44) Ziegler, Die russiche Gottlosenbevvegung, Munchen (1933); Dr. A. Pa- 
v e 1 i ć. Strahote zabluda, Zagreb (1941). 

(45) »Pietas est per quam sanguine iunctis patriaeque benevolis officium et 
diligens tribuitur euitus«, Cicero,. Khetor. c. 9. 


nom drugu. Ni onda ne nestaje ove ljubavi, tek ona ustupa svoje 
mjesto drugoj, socijalno isto tako važnoj kreposti (46). 

Pravedno je iskazivati čast i štovanje onomu tko to zaslužuje. Jasno 
je pak, da ih zaslužuju roditelji, kojima svatko duguje svoj dolazak 
na svijet i svoj prvi odgoj; zaslužuje domovina, kojoj svatko duguje 
svoj stručni odgoj, uspon, red i položaj u životu. Taj posebni odnos 
u koji Providnost 'stavlja svakoga čovjeka, uzrokom je i posebne 
kreposti. Nju opravdano označujemo kao: krepost po kojoj 
dajemo dužno štovanje roditeljima i domovini. 
K pojmu »roditelji« se pribrajaju i krvno povezani rođaci. K pojmu »domo¬ 
vina« i svi članovi i prijatelji naroda, rodnoga kraja i pripadnici državne za¬ 
jednice. 

Kako nam je otac začetnik života (pater), tako je domovina u neku ruku ro- 
diteljka (patila). Kažemo zato: rodno mjesto, rodni grad, rođena moja zemlja 
i si. dovodeći sve u vezu s pojmom oca roditelja od koga po Božjoj dobroti 
imamo ovaj život (47). 

Predmet ljubavi k rodu i domu. Stvarni (materijalni) predmet 
(daljnji) predstavljaju čini, kojima im s jedne strane iskazujemo 
dužno štovanje, a s druge strane ističemo njihov odličan položaj u 
odnosu prema nama. Bliži stvarni predmet (formale quod) stoji u 
ostvarenju jednakosti između naše dužnosti i onoga prava, što ga 
imaju roditelji i domovina da očekuju od nas. Oblikovni (for¬ 
malni) predmet (formale quo) jest ljepota i vrijednost što privlači 
svakoga, kad vidi ostvarenu tu jednakost, koju razum uvjerljivo 
opravdava. 

Ljubav prema roditeljima (pietas) ima pred očima roditelje kao za¬ 
četnike života i odgojitelje, pa se zato razlikuje od ljubavi prema 
bližnjemu (caritas). Ljubav se prema domovini isto tako razlikuje 
od ljubavi što je dugujemo zajednici (iustitia legalis), jer u domo¬ 
vini gledamo jednako roditeljku i odgojiteljku, rodnu kolijevku, koju 
ne prestajemo ljubiti ni onda, kad se od nje moramo trajno odijeliti, 
dok je na držanje zakonske dužnosti pravednosti vezan samo onaj, 
koji je doista član zajednice. 

Kad spominjemo domovinu imamo na umu razliku između rodnoga 
kraja (zavičaj, »Heirnat«) i domovine u širem smislu (»Vaterland«). 
Ljubav prema kraju i okolišu gdje smo rođeni i odgojeni, slična 

(46) Gen 2, 24; Mt 19, 5; E£ež 5, 31; Mk 10, 37. 

(47) S. theol. II-II, q. 101, a. 1 i 3. 

ic ljubavi prema ocu i majci. Ne ljubimo samo taj kraj, nego ga isto 
ako štujemo i pratimo dobrim željama kao svoga dobročinitelja. Taj 
e rodni k”aj obično i pokriva s pojmom domovina i ljubav se prema 
njemu proširuje na čitavu zemlju i državu, u kojoj se nalazj rodn 
SiTkra . S njega prelazi ta ista ljubav i na 1 J u d e sto u njemu 
jjve govore jednim te istim jezikom i pokazuju jednake ose ine u 
živomu radu i mišljenju. Od domovinske se ljubavi 
ljubav prema vlastitom narodu. Tako ljubav prema domovini re 
{lovno (ali ne kod svakoga) uključuje i ljubav prema narodu. SUmrno 
je ipak ljubav prema rodnom kraju ili domovini koja nas e rrf, 
prirodno pred ljubavlju prema narodnosnoj skupim, pa 
što ističu iz pripadnosti u toj ili onoj narodnosti, iza domova sk 
dužnosti. Isto tako treba znati, da je svatko domovini dužan l j 
bav a državi savjesno vršenje zakonske pravednosti. 
No gdje se ovi odnosi međusobno pokrivaju, gdje nije potrebno pra 
vdi razHku između zavičaja i domovine, niti između narodnosnih 
skupina, nema podvojenosti u iskazu ijubavg poštovanja, ^ast 
požrtvovnosti, što ih od pojedinca trazi narod i domovina^ A gdje 
ioš nema potrebe praviti razliku između domovine i dizave domo 
vinska će ljubav i vršenje zakonske pravednosti stajati u uskoj me- 
Zfbnoj vezi, jer tada vršenje dužnosti prema državi obuhvata ne 
samo -ođni kraj, nego i čitavu zajednicu kojoj tko pnpada . 

Kad je sv Augustin rekao riječi: »Primi sunt tibi pater et ma ei, 
tat, si patrif « ipsis parentibus« (Sarmo 62. 5), ,mao je na umu 
“/„i roditelje ne treba poslušati, kad bi savjetovah štogod 
protiv domovinskih interesa, ka. što ni aa ljubav prema domovmt 
ne sm.,r "itko izdati Bošj.h prava »i zahtjevi Ljubav 
movini može tražiti od pojedinca i najvišu žrtvu: p o 1 o z 11 iz i v 
za nju jer je opće i zajedničko dobro nad dobrom pojedinca. Ta jc 
žrtva oduvijek stajala u najvišoj cijeni kod svih -roda, pa joj n 
kršćanstvo nije umanjilo vrijednosti, vec ju je samo pod^o i °P* 
menilo. Zato se grijeh protiv domovinske ljubavi * a ™ 
grijehom, kao što čovjeka napose ruzi svaki grijeh P^^iv vlastitih 
roditelja. Taj j'e grijeh ujedno oduran i zato s o je pro u ^ 

išao za o s o b n o m koristi pojedinca ili za povredom z a j e d n 

koga dobra (48). 

. , „■ ,r ( rrpnrhiildet dem Vaterlande, đurch Bestrcbun- 

~"H=-===-—=“- ; 

2. — Krepost ljubavi prema roditeljima i domovini nalaže svakomu: 

a) ljubiti ih na prvom mjestu kao svoje iza Boga najveće do¬ 
bročinitelje. Ne samo ljubiti u srcu i na riječi, ,nego i na djelu. Za 
roditelje i za domovinu treba moliti, raditi, žrtvovati, a u izvanred¬ 
nim se prilikama izvrći i smrtnoj pogibli; 

b) pomagati ih duhovno i tjelesno. Ta se dužnost ne ukazuje 
•doduše uvijek, ali se često dešava. Redovno im dugujemo ljubav 
i štovanje, ali iznimno i spomenutu pomoć. Roditeljima u bolesti 
posjet, skrb i trošak za liječenje; pomoć u bijedi i siromaštvu; utjehu 
po Otajstvima sv. vjere. Domovini u potrebi: prekodužni rad, otki- 
đanje od vlastite imovine, dobrovoljne usluge (žrtve u novcu za bol¬ 
nice, za prehranu djece i si.), službu u vojsci za njezinu obranu i dr. 

Zgriješit će teško napose protiv ove kreposti: a) tko vrijeđa svoje 
roditelje kao osobe, mrzi ih, ranjava, kleveće ili se s njima upusti u 
bludnost; b) tko braći ili sestrama nanese vrlo tešku osobnu nepravdu 
(ubijstvo, rodoskvrnstvo, teške klevete i si); c) tko domovini nanese 
tešku štetu, povrijedi njezinu čast, počini izdaju ili je dovede u teško 
stanje pretjeranim i neopravdanim zahtjevima i nepravednim po¬ 
stupcima (49). 

Bilješka. Djelotvorna ljubav prema domovini (rad za nju, oduševljenje, po- 
žrtvovnost, obrana) uspijevat će samo tamo, gdje je u dušama pojedinaca pri¬ 
pravljeno tlo za rast ove plemenite biljke. Svima je jasno, da se ljubav prema 
domovini ne može dugo održati u srcu, gdje je iščupana vjera i pouzdanje u 
Boga. Zato je svuda uvijek bila rado čuvena i primljena riječ: »Za vjeru i 
dom!« Vjerski su ideali vrlo. blizu domovinskima, niču iz jednoga korijena. 
-Zato ih treba zajedno njegovati, štititi i braniti. Napadaji internacionale šire se 
pod zamamnim geslima i zavađaju mnoge. Tome nasuprot moraju danas i 
dušobrižnici pokazivati na moralno značenje domovinske ljubavi, isticati nje¬ 
zinu ljepotu, sukladnost s vjersko-moralnim stavom suvremenog idealnog čo¬ 
vjeka, te tako jačati borbu protiv pogibeljnih nastojanja, koja idu za rušenjem 
zdrava društvenog poretka. 

Preko ispravno shvaćene i ispravno proživljavane domovinske ljubavi, uzgojit 
će se značajevi, uz koje joj jedino može sijati sunce sreće i ostati na snazi ste¬ 
čeno vremenito dobro. U pojedincima treba zato rasplamtjeti ponos, razgrijati 
zanos, ojačati uvjerenje, da je za domovinu vrijedno prinositi žrtve, kad se 


\virklichen, durch nationalistisehe und egoistisehe Missachtung des Gemein- 
\vohles«. S c h i 11 i n g, n. dj. sv. II, str. 608. 

(49) Noldin, n. dj. str. 259 veli: »Erga patriam pietas laedi potest per de- 
l'ectum (honorem et famam laeđendo) vel per excessum (nationalismo exage- 
rato).« 

one izvijaju iz čista srca i bez sebičnih primjesa. Ali pripravnosti na žrtve 
može biti samo ondje, gdje se prenesena žrtva stapa s najvećim i najljepši . 
što čovjek može imati: sviješću, da je izvedeno djelo - izvedeno prema volji 
Stvoritelja i Gospodara života! 

3 — Poštovanjem (observantia) nazivamo vrlinu: po kojoj iska¬ 

zujemo dužnu čast i štovanje poglavarima i od¬ 
ličnim osobama. To je posebna krepost razlicna od ljubavi 
prema rodu i domu (pietas), jer promatra osobe pod posebnim vi¬ 
dom: ukoliko s nama upravljaju kao poglavari ili su sposobni a 
upravljaju. Tjelesni je otac uzročnik našega tjelesnog života i tako 
je sličan Bogu, prvotnom začetniku svakoga života. A pog avar oji 
vodi o nama brigu, sličan je ocu, koji nam ne daje samo život nego 
i hranu i odgoj. I poglavar je dakle u neku ruku otac, pa su ih prije 
doista tako nazivali, a negdje nazivaju i danas. Osobe pak postav¬ 
ljene na odlične položaje (državni poglavar, kralj, biskup, učite j 
i dr) baš su i došli na te položaje poradi sposobnosti da upravljaju. 
Odličnost — barem tako ima biti — jest priznanje nečije sposobnosti. 
Zato i njima pripada isto poštovanje s istoga lazloga. 

Stvarni predmet ove vrline jesu čini štovanja i časti prema 
takovim osobama, a' oblikovni sačinjava ljepota i vrijednost, 
što odsijeva iz ovih čina koje razum opravdava. 

Poštovanje prema drugomu traži: a) da u duši priznajemo dostojan¬ 
stvo, čast i ugled poglavara, te građanskih i crkvenih odličnika, 
b ) da im riječju, ponašanjem i djelima iskazujemo poštovanje. 

, Pogriješit će protiv ove vrline tko ih: a) grdi, ogovara, izaziva, psuje 
ili grubo nagovara; b) ismjehuje, izvrgava ruglu, prezire i i oma o 
važava; c) diže na njih ruku, tjera ih iz kuće i društva, ne nagovara 
ih ne pozdravlja, otkreće se od njih, potvara ih i dr. Ako se ovakovi 
i slični čini nepoštivanja vrše prema roditeljima, poseban su grijeh 
protiv dužne ljubavi k. njima. Ova je vrlina (pietas) veća i važnija 
od poštovanja (observantia), jer su roditelji i rođaci daleko vise 
s nama vezani radi krvnog srodstva, nego poglavari i ostali o 
l’Čnici (50) 

Odnosi li se štovanje (reverentia) i iskazivanje časti (honoi) na Boga 
kao gospodara svega, zove se »latria«; a odnosi li se na svece 
zove se »dulia«, jer štovanje svetaca predstavlja neizravno što¬ 
vanje Boga, kao izvora svetosti. »Dulia« je naročita vrst kie- 


(50) S. theol. II-II, q- 102, a. 1 , 2, 3. 

posti poštovanja, jer upravo označuje: štovanje koj.e podložnik du¬ 
guje svome gospodaru. U širem se smislu nekada upotreblja¬ 
vala i za oznaku poštovanja, što ga duguje sin ocu, podložnik kralju, 
vojnik vojskovođi, učenik učitelju. Ovo poštovanje pretpostavlja 
uvijek u poštovanim osobama neku odličnost, znanje, krepost 
i si. Ne mora poštovana osoba biti baš u svemu iznad poštovatelja, 
ali valja da ima neke odlike, radi kojih zaslužuje poštovanje. Zato 
mogu biti poštivani po položaju jednaki od jednakih ili niži od viših. 
To njihovo svjedočanstvo (koliko se tiče ljudi) nije dosta da bude 
samo u duši, nego ga valja pokazati i vanjskim načinom. Ljudi 
naime ne mogu ljudima zagledati u dušu, nego samo Bog (51). 
Vjersko poštovanje, koje dugujemo osobama radi njihovih odnosa ili 
veza s vjerom, može biti. prirodno kao što je poštovanje pape, 
biskupa, svećenika i dr. ili natprirodno kao što je štovanje 
svetih i blaženih, Božjih prijatelja, a naših zagovornika u nebu. Na¬ 
čin njihova štovanja odredila je Crkva posebnim propisima (52). 

Bilješka. Ljubav prema roditeljima i rođacima donosi korisne plodove i na 
drugim poljima ljudske djelatnosti, ako je duboko i iskreno usađena u srcima 
pojedinaca. Čuva ih ne samo od nepoštivanja, nego i od nepravednosti, srdito- 
sti, zavisti, lakomosti i drugih mana, u koje ljudi često upadaju. A tko je rodi¬ 
teljima odan u ljubavi, nije daleko od toga, da i druge ljude jednako zavoli. 
Osobe koje se odlikuju ljubavlju, štovanjem i dobrotvornošću prema svojima, 
ne će moći biti tvrda srca ni prema drugima. Ljubav rađa ljubavlju; ona je 
veliko dobro, a dobro traži, da se razlije i na druge (»bonum est diffusivum 
sui«), Otud u naše vrijeme velika dužnost na roditeljima i poglavarima, da u 
duše omladine usađuju ljubav prema roditeljima i starijima, da ne dozvolja¬ 
vaju vrijeđanje roditelja, starijih, odličnika i poglavara, te da kazne svaki i 
najmanji takav prekršaj. To bi roditeljsko, školsko i crkveno nastojanje imala 
također spremno potpomagati sva službena i neslužbena javnost, kao prvi ko¬ 
rak k stvaranju dobro odgojenih, čestitih i pouzdanih vjernika i državljana. 
Danas je nužno napose svratiti pažnju na ovu stvar, jer prevratna promičba 
u naše vrijeme ide upravo za protivnim- ciljem: usađuje prema roditeljima i 
starijima mržnju, prezir, omalovažavanje; traži od omladine, da bude na sva¬ 
kom koraku kritičar svoga roditelja i poglavara, da ga smatra zaostalim iza 
sebe, natražnim i opasnim po izvjesnu ideologiju. Gdje je u srcima omladine 
iščupana vjera u Boga, lako se unosi ovaj otrov; tko ne štuje Boga, nema 
razloga ni da štuje starijega. Otud jasan zaključak, da u prvom redu treba 
omladini sačuvati vjeru u Boga, štovanje prema Njemu i Kristovoj Crkvi, da 
se tako uščuvaju ljubav i štovanje prema roditeljima, a ispravan stav i po¬ 
štovanje prema starijima, odličnicima i poglavarima. 

(51) S. theol. II-II, .a. 103, a. 1, 2, 4. 

(52) kan. 1256, 1276, 1277, 1279, 1283, 1287 C. Z. 

4 . _ Poslušnost (oboedientia) kao druga vrst poštovanja prema oso¬ 
bama jest moralna vrlina: po kojoj svoju volju podla- 
ž e m o volji poglavara. Po prirodnom i božanskom pravu 
dužni su se niži pokoravati višima. Sv. Toma povlači poredbu među 
stvarima u prirodi, gdje po Božjoj uredbi jače i više sile pokreću niže 
i manje. Tako treba da i u ljudskom životu pokreću viši niže, radi 
ugleda koji viši imadu po istoj Božjoj odredbi. A pokretati preko 
razuma i volje znači zapovijedati (nalagati). 

Poslušnost je posebna vrlina, jer ima svoj poseban predmet: 
zapovijed ili nalog pretpostavljenoga (poglavara) koju izvršuje. Ne 
volju ili želju, nego zapovijed i zato, jer je zapovijed. A u tom i jest 
ljepota čina, što se čovjek razumno prilagođuje volji pretpostavlje¬ 
noga (oblikovni predmet) kao nekom pravilu za svoje djelovanje. To 
što pretpostavljeni nalaže kao svoju volju, sačinjava stvarni predmet 
poslušnosti u strogom značenju. 

Kad se radi o stvarima koje poglavar doduše ne traži pod zapovijed, 
ali ih savjetuje ili želi, vrši podložnik plemenit i zaslužan čin, pogo¬ 
tovo kad slijedi želje i savjete i protiv svoga boljeg uvjerenja, ili uz 
izvjesne unutarnje i vanjske poteškoće. Po mišljenju Lehmkuhla bi 
i to bio čin poslušnosti, jer podložnik stvarno i tako izvršuje volju 
onoga koji ima vlast zapovijedati. Vjerojatnije međutim drži Lcs- 
sius, da čin poslušnosti traži izravnu zapovijed. U toj pretpostavci 
ne počinja grijeha neposlušnosti onaj, tko ne izvrši spoznate doduše, 
ali ne naložene želje svoga poglavara, i ako je jasno, da je dale.co 
kreposniji, tko jc vrši i ne čekajući, da mu bude saopćena kao 
nalog (53). 

S razloga što se čov jek vršeći čin poslušnosti u neku ruku odriče naj¬ 
većega dara, kojim ga je Gospod Bog obdario — svoje slobodne volje 

_pa se Njemu za ljubav podvrgava drugomu, ova se moralna vrlina 

ističe među ostalima kao jedna od prvih i najodličnijih. Do¬ 
stojno je i pravedno, da se čovjek pokorava u svemu Bogu kao prvom 
pokretaču svakoga ljudskoga htijenja (»primus motor omnium vo- 

(53) S theol. II-II, q. 104, a. 1; a. 2, ad. 3; Nolđin (II. 260); Lehmkuhl 
(Theol. moral. n. 924); Lessius ovako: »Formalis oboedientia est quae ideo 
aliquid expresse faeit quia pracceptum est. Haee est virtus speciaUs, quia 
etsi ad omnis virtutis materiam se extendat, tamen sub speciali rabone ho- 
nesti id facit, videlicet quatenus opus eius debitum est rataone praecepli...« 
Unde qui non habet uli um superiorem cui possit oboeđire, is non habet oboc- 
dientiam...«, De iustitia et iure, 1. 2, c. 46. dub. 4. 


POSLUŠNOST 337 

luntatum«); svojima pak starijima i poglavarima samo u onomu, na 
što se proteže njihova poglavarstvena vlast i ukoliko njihovi nalozi 
nisu u supiotnosti s odiedbama više vlasti, napose u suprotnosti 
s Božjim i crkvenim zakonima. Sto je preko toga, niti je lijepo niti 
pravedno, pa zato ni dozvoljeno. 

Svaki čovjek ima neka prava, što ističu iz odlika njegove prirode. 
U tom su svi ljudi jednaki i za porabu toga prava odgovorni samo 
Bogu i svojoj savjesti (život, ženidba, izbor zvanja i si.). To napose 
vrijedi za kršeane-katolike, kojima njihova vjera po riječima sv. 
Pavla govori: Pravda se Božja učvršćuje po vjeri u Isusa Krista 
(Rim 3, 22). A pravda Božja traži, da se niži pokoravaju višima, da 
se tako uščuva red i održi ljudsko društvo u zdravu stanju i spo¬ 
sobnosti za razvoj i napredak ( 54 ). 

Poslušnost obvezuje po sebi pod težak grijeh, jer se protivi lju¬ 
bavi, koja nadahnjuje sav duhovni život. Ljubav Boga i bližnjega 
najveći je Kristov zakon. Što se njemu protivi, teško ga povrjeđuje, 
jer vrijeđa samu ljubav, bez koje nema pravoga života. Neposlušnost 
prema poglavaru prebacuje dakle otpor na Boga. Zato mudro opo¬ 
minje sv. Pavao kad kaže: Tko se vlastima opire, opire se Božjoj 
odredbi (Rim 13, 2). 

Neposlušnost je grešna uzeli je u širokom smislu: kao svaki 
prestupak zakona, ili u užem smislu kao: prestupak zakona- iz 
preziia prema zakonodavcu, zakonu ili vlasti uopće. U ovom užem 
smislu je neposlušnost poseban grijeh, redovno težak; lak je 
grijeh u slučaju nepažnje, nepotpune svijesti ili kad se radi o ne¬ 
znatnoj stvari. Tim je grijeh teži., čim je zakonodavac ođličniji i što 
je važniji predmet u kom se očituje neposlušnost. 

Da tko izvrši čin poslušnosti, dosta je da zadovolji naredbi. Ne traži 
se da baš poslušnost bude pobuda (motiv) čina. Drugim riječima: 
poslušan je onaj, tko vrši što mu nalažu. Vrši li pak to još i zato što 
je naređeno, odlikuje se napose vrlinom poslušnosti ( 55 ). 

Za praksu. Neobično ugodan dojam ostavlja na svakoga pojava, gdje poslušnost 
cvate kao živi cvijet kreposti. U obitelji, kad djeca slušaju roditelje i starije 
uopće, žena muža; u školi, kad učenici spremno vrše naloge učitelja bez 
mrmljanja i mrzovolje; u uredu, kad činovnik bez otezanja izvršuje nalog 
svoga pretpostavljenoga; u radionici i tvornici, kad radnik ne gleda kako bi 

(54) S. theol. II-II, q. 104, a, 3, 4, 5, 6. 

(55) S. theol, II-II,q. 105, a. 1 i 2. 

se oteo poslu, nego razumijevajući svoju dužnost ne čeka, da bude na nju opo 
menut, u vojsci kad nema izmicanja i ispričavanja, nego kod svakoga vlada 
svijest potrebne poslušnosti; u društvenom životu i radu, gdje se pojedm 
pripravno odaziva pozivu vodstva; vjerske organizacije i redovničke domove- 
posebno da ni ne spominjemo. Jasno je, koliko bi kraj razvijene poslušnosti 
u prvom redu bilo manje grijeha, uvreda Boga i ugleda koji od Njega proistice. 

U drugom redu: koliko bi bilo manje boli, stradanja, patnja i suza među lju¬ 
dima što ih jedni drugima zadaju zbog neposluha. Jasno je također, da svijest 
o po rebi dosljedna provođenja ove vrline, može proisteći samo iz srca, koje 
poznaje i priznaje izvor svakog ugleda - Boga, i koje znade, da bez ugleda 
nema napretka ni mira u društvenom ljudskom životu. Badava se pozivah na 
ljudski ugled tamo, gdje podložnici nisu uvjereni, da nad ljudskim ug edo 
postoji Božji Bezgranična odanost čovjeku kao poglavaru nema teme j , P 
LTni trajnosti, gdje nema uvjerenja, da je samo Bog 

coviek kao vidljivo stvorenje da po Božjem Promislu s-amo 

zamjenjuje Boga. Kad dakle u društvenom i državnom životu pogla 
vaTtraže visoki stupanj poslušnosti, ne smiju zaboraviti, da će stvarno uspjeti 
s „ m0 onda ako se pobrinu, da se duševna izgradnja njihovih podložnika 
provede jedino ispravnim putem. U protivnom slučaju, grade na pijesku. Piv 
bujica mora odnijeti zgradu koja nema temelja. 

Otud iskače dužnost baš u naše vrijeme, kad se u mnogom obziru poljuljao 
“led a s njim ispriječila neposlušnost, da se u duše omladine unosi vjerska 
svijest ispravno poimanje odnosa čovjeka prema Bogu; potreba da se om a 
dina postavi na ispravno gledište glede odnosa čovjeka prema čovjeku. Nije 
rlanas samo vjerska nego i domovinska dužnost. Tko ne zna ili ne ce ljub 
B„g,: o ljubavi p™ domovini! I i„o n. ono ili »e co 

Boga vara i sebe i druge, kad govori da slusa covjeka-poglavara. 
r izgradnji pokoljenja, koje znade cijeniti krepost poslušnosti mogu osim. 
doma i škole od najniže sve do visok.h, mnogo pomoći vjersko-prosvjelne 
SmTm* ih ov. O-kv, tro« RAM «. . 

§ 7. ISTINOLJUBIVOST 

Ljubav k istini (veracitas) pribrajamo medu kreposti, koje za dru¬ 
štveni život ljudi im-adu posebnu važnost. I kad bi između sviju 
vrlina, što smo ih u ovoj knjizi istakli, trebalo označiti, koja je od 
njih najvažnija i najznačajnija za sav društveni život u svim nje¬ 
govim pojavama, možda se ne bi prevario, tko bi istmoljub 
v o s t postavio na prvo mjesto. Čitav se naime međusobni društven 
život osniva na velikom Božjem daru govora. On veze čovjeka s čo¬ 
vjekom, dušu s dušom, omogućuje na najbrži način međusobnu iz¬ 
mjenu misli, radosti, boli, pomoći u svim prilikama. Lako je pojmiti, 
da taj veliki Božji dar ima po namisli Providnosti točno određenu 
svrhu od koje se ne smije udaljiti; prenositi k drugomu misli, zelje 

i osjećaje, vjerno i istinito. I najmanja svijesna i namjerna preinaka 
(laž) — značila bi zlouporabu dara, govora, bila bi prestupak i po¬ 
vreda Božje namisli, dakle povreda pozitivne Njegove odredbe. 

1. — Tko istinu govori, vrši dobar čin. A tko istinu ljubi, stvara u 
.svojoj duši trajno raspoloženje koje mu nuka volju, da uvijek bude 
.skladnost između njegove nutrinje i riječi ili znakova kojima je 
-otkriva. To je onda moralna krepost, koja ide za tim, da život i go¬ 
vor pojedina čovjeka uvijek odaje njegovu pravu i vjernu sliku. Ta¬ 
kav je u duši kakav je na jeziku, takav u srcu kakav na riječi! 

Istinoljubivost je po riječi sv. Tome; posebna vrlina, po ko¬ 
joj čovjek unosi red u sve što izvana poduzima. 
Na taj način označuju njegova djela, riječi i znakovi doista ono što 
kazuju, te smjeraju onamo, kamo ih razumna duša upravlja i kamo 
ih preko nje želi Gospodar života vidjeti upravljene. Tako čovjek 
.skladno stupa stazom, koja ga vodi k vječnoj Istini i usavršuje se u 
-ovom životu za onaj iza smrti (56). 

Stvarni (materijalni predmet) ove kreposti su vanjski znaci preko 
kojih objašnjavamo svoju unutrašnjost jedan drugomu. O b 1 i k o v- 
n i (formalni) predmet jest ljepota i vrijednost što stoji u činjenici, 
da se misao podudara s riječju, unutrašnjost s vanjskim znakom. Nije 
.samo to spomena vrijedno, nego napose socijalna potreba i prirodna 
nužda, po kojoj unutrašnja riječ ne može biti drugačija od izvanjske. 
Istinoljubivost se vrlo približuje pravednosti: prvo što je uvijek 
kao i ona u odnosu prema drugomu (»ad alterum«), kad jedan dru¬ 
gomu saopćuje svoje misli i osjećaje; drugo što pravednost po 
sebi ide za nekim izjednačenjem, koje istina provodi, kad-riječi i 
znakove izjednačuje sa stvarima kojima ih pridijeva. S druge se 
strane odalečuje od stroge pravednosti, jer je moralna a ne pravna 
dužnost, da čovjek čovjeku govori istinu. Ne radi se dakle o strogoj 
dužnosti (»đebitum legale«) nego o prirodno-ćudorednom stavu, koji 
uključuje pojam čestita čovjeka. Nitko nema prava zahtijevati od 
nekoga da mu saopći neku istinu, ako između njih nije nastupio 
odnos, gdje to postaje potrebnim. Onda nastaje moralna dužnost, 
koioj odgovara moralno pravo. To i jest razlog, da obveza po 

(56) >Veritas est quaeđam specialis virtus per quam homo exteriora sua vel 
’verba, vel facta, vel signa debito ordine disponit«, II—II, q. 109, a. 2. 

sebi nije teška (57). Samo povreda stroga prava obvezuje po 
sebi teško. 

Iznimno može nastati stroga dužnost i teška obveza: kad se s dužno 
«ću reći istinu, združi dužnost ne povrijediti pravednosti, vjere, lju¬ 
bavi, poštovanja i si. Svjedočiti na sudu, kod sklapanja ugovora 
obznaniti bitne uvjete, više su čini pravednosti nego istinoljubivosti. 
Ova traži samo, da se pojedinac u svim svojim odnosima s bližnjim, 
kakogod oni u životu raznolično izbijali, pokaže onakav kakav doista 

jest. 

2 , _ Prema tome će istinoljubiv čovjek uvijek i svagdje. 

a) ljubiti istinu u riječi i na djelu, ne samo kod sebe nego i 
kod drugoga. Cijenit će napore onoga, koji se ne ustručava reci 
istinu i tamo, gdje mu prijeti kakova neugodnost. Odgajat ce svoju 
djecu i uplivati na svoju okolinu, da u njima probudi smisao za je 
potu i vrijednost ove vrline; 

b) govoriti istinu i paziti da štogod ne rekne, sto se s njom 
ne pokriva. Ako je ne smije reći, šutjet će ili će reći samo onoliko 
koliko smije. I pred mlađima i pred starijima ce izbjegavati pod 
svaku cijenu neistinu, pa i u šali. 

c) 'dobro paziti, da kod porabe t. zv. priuzđržaja (»rcstrictio 
mentalis«) ne prijeđe dozvoljene granice, te da restnctio bude doista 
late mentalis, t. j. da onaj koji pita, ima doista i mogućnost razabiati, 
kako odgovor ne očituje nesklada između onoga što je rečeno, i onoga 
što je mišljeno. Nitko naime nije dužan reći svu istinu, kad to ne 
dozvoljavaju prilike i opravdan razlog, 

d) tražiti istinu, ako je u sumnji. Naročito će se truditi da je 
pronađe, ako se od njega zahtijeva, da o kojoj stvari dade pozitivno 
ili negativno mišljenje. Razborit (oprezan) se čovjek ne ce upuštati u 
raspravu, a još manje u ocjenu stvari i pitanja, o kojima znade e: 
nešto ili toliko koliko ništa, 

e) zalagati se za istinu i pomoći joj do pobjede. Ništa nije 
opasnije po društveni život nego širenje neistina, koje oštećuju poje¬ 
dince ili čitave staleže, a koje ljudi često bez ikakove grižnje savjesti 

(57) »Quia homo est onima! sociaie, naturali!« unus homo debet atteri 
id sine quo societas humana servari non posset. Non autem possent hom 
ad invicem convivere, nisi šibi invicem crederent tamquam 

tatem manifestantibus. Et ideo virtus ventatis ahquo modo altendit latmnem 
debili«, II-II, q. 109, a. 3, ad 1. 

prenose neprovjerene, zlobno ili lakoumno nabačene. Protiv takova 
postupka će istinoljubiv čovjek uvijek istupiti muževno. Pogotovo će 
to učiniti, kad opazi, da se neistina širi farizejski, pod plaštem po- 
božnosti, domoljublja, staleških povlastica i si. Ima ih koji se ne ža- 
caju ni svoju vjeru upotrebiti u svrhe, da preko neistine postignu 
izvjesne ciljeve. Obično su to ljudi koji idu za osobnom koristi (no¬ 
vac, čast, promaknuće i si.), pa ih kao štetočince treba pobijati na 
svakom koraku, a po potrebi i javno žigosati kao opasne trovače 
sređena društvenoga života; 

f) isticati istinu i ljepotu istinoljubivosti pred svakim, a na¬ 
pose pred mlađima s namjerom, da je nauče štovati u životu j u djelo 
sprovoditi. 

Za praksu. Ovdje napose vrijedi naglasiti, da se rđave navike od mladosti 
osvećuju u kasnijem životu. Lažljivca u mladim danima često je, da ne kažem 
redovno, stigla kasnije kazna; laž ga je navela na ostale opačine, jer je laž 
redovita zaštita svake zloće (Nemo gratis mendax). Naš narod kaže: tko laže, 
taj i krade. Zato treba nesmiljeno progoniti laž gdjegod se pojavi. Bolje je u 
lom pogledu biti s djecom strožiji nego blaži. Kao značajna crta osobe, istino¬ 
ljubivost će svakoga sačuvati od mnogih teških neugodnosti u životu. Primjeri 
su svaki dan na dohvatu. U školi i na propovjedaonici ih treba savjesno rašči- 
niti i pokazali kakovim plodovima rodi ova vrlina, a kakovo zlo nosi protivna 
mana. 

3. — Uz istinoljubivost se kao njezin integralni dio prislanja vjer¬ 
nost. (fidelitas). To je ćudoredna vrlina koja nuka volju, da uvijek 
izvršuje obećanja, upravo: da doista bude ostvareno što 
je jednom rečeno (obećano). Ona nastoji, da čovjek ne 
promijeni svoga prijašnjega mišljenja (obećanja), već da ga privede 
u djelo. Kako istinoljubivost traži, da izgovorena riječ bude odraz 
duše, tako vjernost traži, da djelo bude odgovor na obećanje. 
Vjernost ima svoj osnov u namjeri onoga koji obećaje. Otud i obveza 
koja za nj nastaje. Kako se pak tko obvezuje, ovisi o nakani (na¬ 
mjeni) s kojom je obećanje učinjeno: pravno (ex iustitia) ili na 
poštenu riječ (ex fidelitate). U svakom slučaju dano obećanje poka¬ 
zuje dvoje: volju obećavatelja, da izvede neko djelo, i izvedbu 
djela u budućnosti. Prvi dio obećanja mora biti (a obično i jest) u 
skladu s odlukom, kojom tko izriče obećanje. Drugi se dio obećanja 
mora pokrivati s djelom, što ga istom treba izvesti. Tu međutim treba 
upozoriti: svaka odluka (propositum) o nekom činu u budućno¬ 
sti, ne obvezuje još na izvedbu: ti odlučio — ti i odustao od odluke. 

Samo odluka pred drugim dana, t. j. obećanje (promissio) — 
obvezuje na ispunjenje, jer je tu založena vlastita poštena riječ, koju 
častan čovjek mora iskupiti. Istina, ni od zrele i promišljene odluke 
nije lijepo odustati; to je znak nepostojanosti, čovjeka labava zna¬ 
čaja. Ali obećati pa ne izvršiti, ili obećati s namjerom neizvršiti — 
to su mane: nevjera je u prvom, a lažljivost u drugom 
slučaju (58). 

Vjernost ne obvezuje po sebi pod težak grijeh, jer redovno ne naru¬ 
šava općega društvenoga dobra u velikom stupnju. Tek tamo gdje 
bližnjemu uzrokuje veliku štetu, težak je grijeh. Neispravnost što se 
očituje kod nevjernosti, ružna je mana; ali ona ne zakida tuđega 
prava, nego uništava nadu na nešto obećano. A izigrati dru¬ 
goga u toj nadi, ako i nije lijepo, nije po sebi teška stvar, 

Narodna je riječ: Obećanje — ludu radovanje. Ali ta riječ nema 
svoga opravdanja u prirodi obećanja, nego u činjenici ljudske 
nepostojanosti i prevrtljivosti. Naprotiv: po prirodi obećanja 
smatrat će se častan, istinoljubiv i vjeran čovjek moralno obvezanim, 
da izvrši svoje obećanje. I zato: makar ova obveza i ne bila teška, 
ljude treba privikavati, da je uvijek ispunjavaju. Bolje je ne obeća¬ 
vati, nego obećano ne izvršiti. Dosljedan postupak u ovoj stvari ne¬ 
obično snažno upliva na izgradnju značaja. Svi u javnom društvov- 
nom životu znadu, što znači i kako negativno djeluje, kad ljudi 
s uplivnih mjesta daju obećanja koja rijetko ili nikako ne ispunja¬ 
vaju. To je razorno djelovanje odozgo. Kad se djetetu no ispunjava 
obećano, ono plače ili se žalosti. U njegovoj se duši zameće mutan i 
bolan osjećaj, koji se kasnije može razviti u prezir istinoljubivosti i 
teško se dade popraviti. Tako nastaje razaranje odozdo. Značajevi se 
izgrađuju samo ondje, gdje obziran i oprezan postupak pravovie- 
meno odstrani i jedno i drugo. 


(58) Noldin, n. dj. II. sv. str. 576. 


staleške kreposti 

ZAGLAVAK: STALEŠKE KREPOSTI 


U okviru socijalnih kreposti može se govoriti i o krepostima ukoliko 
se napose odnose na pojedine staleže. 

Kad kažemo »staleške kreposti«, pravimo razliku između staleža i 
zvanja. Prema Božjoj Providnosti ulaze pojedinci u različna zvanja 
i u njima izvršuju svoj zemaljski poziv koristeći društvenoj zajednici. 
U njima se ujedno pripravljaju, da nakon vremenita svog života po¬ 
stignu konačnu svrhu, život s Bogom i u Bogu. Opravdano zato 
velimo, da je zvanje poziv, da je pojedinac pozvan u to i to 
zvanje, da u njemu najbolje i najuspješnije izvrši svoju životnu 
zadaću. 

. Raznolikost zvanja raste s razvojem socijalno-privrednih i kulturnih 
prilika. Nova zvanja zbog nastanka novih potreba u duhovnom 
razvoju i zbog novih mogućnosti privređivanja, daju pojedincima 
priliku, da izaberu baš ono zvanje, za koje subjektivno osjećaju 
posebnu sklonost ili za koje posjeduju naročite sposobnosti. A kako 
se u našem društvenom razvoju mora ustanoviti viši stupanj i jači 
porast osobne svijesti, posve je prirodno, da se u naše vrijeme i veća 
staleška svijest jače zamjećuje kod pripadnika istovrsnih zvanja. 
Da primjera radi spomenemo samo zvanje knjigotiskara ili knjigo- 
slagara (tipografi) unutar obrtničkog staleža, trgovačkih putnika 
unutar trgovačkog staleža, odvjetnika i liječnika kao posebnih sta¬ 
leža. Kod pripadnika se istovrsnih zvanja stvara vremenom pojam 
savršena zastupnika toga zvanja, ustanovljuje neka određena moralna 
vrijednost podignuta do ideala, pa otud i neka norma ili pravilo, 
prema kojemu valja ocjenjivati pojedinca, kao pripadnika baš toga 
staleža. Takav ideal vrijedi onda za čitav stalež i ima bez sumnje 
osobit upliv na čitavo kulturno shvaćanje i stvaranje sredine u kojoj 
se razvio. Ne znači to, da opća pravila morala nemaju više u toj 
sredini svoje primjene na pojedince; ona ostaju na snazi, tek se 
k njima samo imaju još pribrojiti zahtjevi (kreposna svojstva), koje 
ta staleška sredina smatra svojstvenima svakom svom čestitom članu. 
Tako raste staleška svijest, a s njom se razvijaju i staleške 
kreposti. Kad pojedinac znade, da mu je Božja Providnost 
dodijelila baš taj određeni put, u koji ga je stavila preko staleža, 
i kad on pod tim vidom provodi svoje djelovanje u smjeru svoga 

vremenitog i konačnog poziva, onda njegova ćudoredna vrijednost 
dolazi do puna izražaja. On kao pojedinac i kao član zajednice preko 
svojih staleških dužnosti ispunjava potpuno svoju dužnost kao 
čovjek. 

Nema sumnje, da se samo na taj način ostvaruje s nama Božji plan 
za ovaj i za onaj život. Shvatiti to znači naći duševnu smirenost, 
bez koje ostvarene nema ni ono malo sreće, što je ljudi traže na 
ovom svijetu; znači ukopčati svoje djelovanje, kakovogod ono bilo 
po ljudskoj vrijednosti, za Božja kola i s nekom opravdanom nadom 
kročiti naprijed. Sve milosti što ih pojedinac ima primiti na svom 
zemskom putu, primit će ih u tom svom staležu, kojemu pripada 
po volji Božjoj. Ako se u njemu snađe, uputio je svoj život pravom 
stazom. A do toga konačno mora biti stalo svakomu i pojedinomu. 

Nije prema tome neopravdano govoriti i o staleškim krepostima. Tek 
s obzirom na činjenicu, da je mnogovrsnost staleža velika, da se 
pojedini između njih osobito ne razlikuju, jer imaju mnogo za¬ 
jedničkih oscbina (privrednici i trgovci, suci i odvjetnici, svećenici 
i redovnici dr.), ne ćemo ih ovdje ogledati pojedinačno, nego ćemo 
ih podijeliti u četiri više vrste i pod njih svrstati sve ostale, koji se 
među sobom manje više približuju i upotpunjuju. Obuhvatit ćemo, 
na taj način čitavo društvo ukoliko njegovi članovi pripadaju: obi¬ 
telji, državi, Crkvi i ukoliko su članovi raznih organizacija. 

Osnovna se staleška razdioba do sada provodila po zanimanj u. 
I ako se ta razdioba ne može smatrati adekvatnom, obuhvaćala je 
čitavo društvo. Ono se na taj način dijelilo na: 

a) građanski stalež, koji pretežno obuhvaća obrazovane slojeve; 

b) obrtnički stalež, koji obuhvaća strukovno radništvo; 

c) seljački stalež, koji se omeđuje na ratare (težake); 

cl) radnički stalež, koji je nastao iz redova obitnika i seljaka na¬ 
stankom tvornica i razvojem tvorničkog poslovanja. 

U svakom se od ovih staleža vremenom razvijala i razvila staleška 
svijest, a s njom izbile na površinu i posebne staleške dužnosti. 
Oblikovala su se uvjerenja, koja označuju i ocjenjuju pojedini stalež 
prema idealnom zastupanju životnih interesa svakoga pojedinoga. 
Građanski, obrtnički i seljački stalež predstavljaju u glavnom slo¬ 
bodne pojedince, koji se u svom staležu nisu vezali ni posebnim 

propisima ni posebnim obzirima, pa se njihov krepostan stav u 
životu ravna prema općim ćudorednim propisima. Kod radničkog 
je staleža— i to kod t. zv. pomoćnog radnog osoblja (nadničari, 
stalni i privremeni pomoćnici i si.) — za kreposno vladanje i djelo¬ 
vanje potrebno uzimati obzir na gospodare, upravo poslodavce i 
najmodavce, s kojima pojedinci dolaze u neki stalan ili trajan 
odnos. O njima će kao i o njima sličnima biti još govora kod IV. 
Božje zapovijedi. 

I) Kao članovi obitelji ne dolaze u obzir samo roditelji i djeca, nego 
također muž i žena, braća sa sestrama i ukućani s kućnom poslugom. 
Svi su u osnovnoj stanici ljudskog društvenog opstanka i napretka 
zvani na poseban način, da u njoj i preko nje razviju svoje djelo¬ 
vanje, koje može i treba da dosegne kreposnu visinu. 

O razvitku obitelji stoji danas neosporno utvrđeno znanstveno 
mišljenje, da je i kod najstarijih naroda, u primitivnoj kulturi za¬ 
stupana individualna obitelj, većinom upravo stroga monogamija. 

U svojoj još netiskanoj raspravi »O ženidbi« piše prof. Fr. Herman: 
»Izvodi t. zv. materijalističke, evolucionističke i monističke »zna¬ 
nosti« o razvoju spolnih odnošaja među ljudima od slučajnog 
pomiješanja (promiskuitet) do monogamijske ženidbe, nedokazane 
su hipoteze i prazna maštanja raznih modernih »učenjaka«. Sve te 
fantastične izvode oborila je iz temelja ozbiljna znanost etnologija, 
antropologija, povijest religija i uporedna religijska znanost. Napose 
je etnologija došla do sigurne zasade, da monogamija nije posljedak 
uljudbe (kulture), nego obratno, da uljudba pretpostavlja monoga¬ 
miju i da je ona posljedak monogamije«. (59) 

I u tradicijama primitivnih naroda se nalazi uvijek jedan par, jedan 
muž i jedna žena kao praroditelji, izravno ili neizravno proizašli iz 

(59) Začetnici tih hipoteza su J. J. Bachofen (Das Mutterrecht, 1861) i L. H. 
Morgan (Ancient.society, 1877). Po njima i njihovim sljedbenicima (Marx-Enge)s, 
Bebel, Kautskv, R. Luxemburg i dr.) obuhvaća razvoj braka tri periode: 
I) A g a m i j u (bezbračnost) s tri stupnjevna susljedna oblika: promiskuitet, 
skupinski brak i heterizam; II) Poligamiju (mnogobračnost) s daljnja tri 
susljedna oblika: poliandrija (mnogomuštvo), monandrija (jednomuštvo) i po- 
liginija (mnogoženstvo); a tek III) Monogamiju (jeđnobračnost). S jedno- 
muštvom započinje i t. zv. patriarhat, a dotle je vladao matrijarhat, t. j. 
obiteljsko-pravni sustav po kojemu se ime, nasljedstvo i ostali rodbinski 
odnosi ravnaju po majci i po predcima iz majčine loze (Fr. Herman, n. mj. 
rukopisa str. 9). 

ruke Najvišega Bića (60). To je potrebno naglasiti u ovo naše vrijeme, 
koje često zatvorenih očiju prelazi preko znanstveno utvrđenih re¬ 
zultata za volju sektarskih nazora, šta smjeraju na zator obitelji, 
a preko nje na zator kulturnog napretka čovječanstva. 

•Staleške kreposti pojedinih članova obitelji dadu se utvrditi ovako: 

a) roditelji prema djeci duguju: ljubav, jer su krv od 
njihove krvi, uzdržavanje i odgoj, jer bi djeca prepuštena sama sebi 
propala i podivljala; 

b) djeca prema roditeljima duguju: ljubav, štovanje i 
poslušnost, jer u njima vide ne samo čast i vlast, nego i izvor svoga 
postanka; 

c) muž prema ženi (i žena prema mužu) duguju: lju¬ 
bav i međusobnu pomoć, jer su u tu svrhu osnovali zajedništvo 
života (brak); 

d) braća i sestre duguju sebi: međusobnu ljubav i štovanje, 
a u slučaju potrebe i pomoć, jer su krvno vezani; 

e) ukućani i rođaci duguju: ljubav i štovanje prema glavi 
kuće i obitelji, pripravnost na pomoć i suradnju u interesu obitelji; 

f) k u ć n i pomoćnici i pomoćnice duguju: štovanje svima 
ukućanima i napose vjernost i poslušnost u granicama preuzetih 
obveza. Njima će pak krepostan kućegospodar zajedno sa svim čla¬ 
novima svoje obitelji iskazivati uvijek ljubav i pravednost, a zaštitu 
i pomoć, ako se to pokaže potrebnim. 

Nema mnogo pojedinaca koji bi se mogli izdvojiti iz ovoga kruga. 
Možda tu i tamo po koji samac-neženja ili mrzitelj ljudi (»mizan¬ 
trop«). Daleko pretežniji, neisporedivo veći broj ljudi se mora 
osvrtati na spomenute odnose i mora se odlikovati u napomenutim 
krepostima, ili se o njih ogriješiti. Pa kad je po Božjoj volji određeno, 
da u tom i takovom odnosu stupaju k svojoj vremenitoj i vječnoj 
meti, nije li za razumna čovjeka jasno, da i to staleško stanje treba 
upotrebiti i u neku ruku izrabiti za nebo? Nije li bolje i korisnije 
obavljati savjesno sve što od nas traži Bog, koji svakoga od nas 

(60) A. G a h s, Historijski razvoj porodice, Zagreb (1932), str- 17; »Upravo 
moderni rezultati etnologije su najdivnije potvrdili biblijski izvještaj o Pra- 
objavi uopće (Gen. 1—11), a napose o monogamiji kao prvotnoj formi braka, 
ali su pokazali također put, kojim se kasnije došlo do derutnih prilika u tom 
pogledu«. A. G.: Brak na vrijeme (KL/1920) str. 20. protiv dr. Lj. Auera, O. 
braku, u Jugoslavenskoj Njivi, Zagreb (1919), str. 603. 


stavlja u te odnose? Od potrebe može svatko načiniti krepost, ako 
se razumskom ispravnom shvaćanju tih odnosa pridruži stalna i 
nepokolebljiva volja: vršiti ih stalno i pripravno, makar i uz pote¬ 
škoće, koje će se nesumnjivo pokazati, kako se stvarno i pokazuju 
u životu. 

O svim ovim kreposnim svojstvima bit će još napose govora kod 
IV. Božje zapovijedi. 

It) Kao članovi države dolaze u obzir podanici zajedno s predstav¬ 
nicima državne vlasti, podijeljenima u razne stepene. Među poda¬ 
nicima je mnogo raznih i različitih staleža, od kojih možemo napose 
spomenuti samo nekoje, što se više u životu ističu, jer su po struci 
potrebniji, pa zato i brojniji. 

Kršćansko smo poimanje države imali prilike naglasiti na raznim 
mjestima, napose kod raspravljanja o izvoru vlasti. Ne ćemo po¬ 
griješiti, ako je uzmemo na oko kao proširenu obitelj, pa na nju 
s potrebnim obzirom primijenimo jednake i slične dužnosti, prema 
kojima se ođrazuje ideal kršćanskog podanika države. I taj će odnos 
dobar vjernik upotrebiti kao jednu stepenicu u svom .usponu k Ocu 
i Gospodaru života. Savjesno vršenje dužnosti, svladavanje pote¬ 
škoća kršćanskom strpljivošću, uklanjanje nesporazuma s potrebnom 
blagošću, pripiavnost na žrtve u časovima potrebe i si. upotrebit će 
savjestan podanik na način, da njegovo djelo ne bude samo hladno 
obavljeni čin državnog podanika, nego i djelo vjernika, koji shvaća 
pripadnost k svojoj državi kao volju Providnosti, kao pomoć na putu 
k vlastitom usavršenju i kao vježbalište ili trkalište, na kojemu po 
riječi sv. Pavla ima da odnese pobjedu — nagradu blaženosti u 
vječnom životu. 

Neka nitko ne kaže, da su to odveć daleki ideali, nepraktična na¬ 
stojanja. Ideal je, istina, uvijek daleko, ali težnja za njim ima biti 
najbliža briga svakoga pojedinca. A briga duhovnog pastira mora 
ići za tim, da njegovi vjernici posjeduju ispravno moralno shvaćanje, 
jisok moralni stav i ocjenu moralnih vrijednosti. Bez upozoravanja, 
bez predočivanja pojedinosti iz živa njihova života, ne će oni, ili će 
se barem teško dovinuti do shvaćanja, koje se približuje idealnom 
državljaninu i vjerniku. 

1) Vrhovni državni poglavari imaju u sebi ujediniti ove kreposti: 
a) Razboritost ili mudrost (prudentia regnativa). Po njoj će 
u pravo vrijeme i na pravom mjestu znati upotrebiti sredstva, koja 

unapređuju opće dobro tako, đa ne skuče potrebne slobode podanika. 
Dobro države i njezin napredak, prva je njihova briga. 

b) Skrb za uklanjanje zla što bi podanike moglo zadesiti, 
kao što je rat, stvaranje državi neprijateljskih društava (socijali- 
stičko-komunističkih, slobodno-ziđarskih, protuvjerskih i dr.). Brinut 
će se i za uklanjanje posebnih mana (pijanstvo, psovka, krvna 
osveta i si.), ako su uvriježene u narodu i u državi. 

c) Nepristranost kod podjeljivanja državnih službi, časti, 
poslova i si. Sposobne će i čestite nastojati unaprijediti, a nesposobne 
i pokvarene ukloniti. 

d) Pravednost u svim prilikama i prema svim podanicima bez 
razlike, skopčanu s blagošću u raznim prilikama. 

Dčt se državni život razvija skladno i uspješno, pravedno i dostojno, 
da se trajno i ispravno postizava korist podanika, kako za njihov 
vremeniti tako i za vječni život, t. j. u smislu i prema piopisima 
.Božjih zakona, moraju se i u državnoj unutarnjoj i vanjskoj politici 
poštivati načela morala. Kako se poj-cdinac u svom životu ne smije 
pozivati na krivo načelo »svrha posvećuje sredstvo«, tako sc na nj 
ne smije pozivati ni državna vlast niti smije po njemu postupati. 
Makijavelizam nije Crkva nikada odobrila; ćudoredna obveza veže 
potpuno i čovjeka državnika, kako veže pojedinca i posebnika (01). 
2) Pomoćnici" u upravi (činovnici) se imaju odlikovati sličnim kre¬ 
postima kao i vrhovni poglavari. Ne samo da na svom mjestu imaju 
provoditi pravednost u svom opredijeljenom djelokrugu, nego 
isto tako nepristranost i nepodmitljivo« l, kao i bla¬ 
gost i prijaznosl prema strankama. Što je napose vrijedno 
spomena: činovništvo se ne smije izvrći u neki stalež birokrata, 
kojemu je široki sloj podanika samo polje, na kojem će ono poka¬ 
zati svoju »brigu za državu«, a bez obzira na državljane. Od te 
bolesti nisu često izuzeti ni narodi i države, gdje se birokratizam 
baš nikako ne bi mogao ni smio ukorijeniti. I ako je ta opasnost 
donekle razumljiva u velikim državama s razgranjenom upravom i 

(61) »Die Verwerflichkeit đer Trcmumg von Politik unđ Moral ergibt sich 
offenkundig aus der Tatsache, dass die Verletzung der MoraJsatze, sei cs aut 
đem Gebiet der iiusseren oder vollends der inneren Politik, geradezu čine 
Verheerung aut đem Gebiet der privaten biirgerlichen Moral verursachen muss. 
Im' ubrigens bevveist die Geschichte, dass das, was sittlich vertehlt tvar, nie 
politisch klug gewesen ist, mag auch die Klugheit diescr Welt crst nach langer 
Zeit zuschanden »verđen«. Schilling, Lehrbuch d. M. II, br. 499. str. 620. 


vrlo brojnim činovništvom, u manjim se državama ne smije nikako 
trpjeti, jer je štetna pravom narodnom i državnom napretku. Naj¬ 
bolje će zato činovništvo odgovoriti svome važnom pozivu kod 
državne uprave, ako u sebi njeti osjećaj iskrena poštivanja osobnosti, 
koja je po Božjem Promislu nosilac neumrle duše, pozvane na život 
u vječnosti (62). 

Ako ovdje neke staleže napose ističemo, činimo to zato, jer je njihov 
utjecaj općenito velik, a njihova djelatnost vrlo raširena u narodu. 

a) Suci (iudices) s pravom uživaju velik ugled, jer su oni kao nitko 
pozvani, da budu čuvari pravde i pravice. Njihov je poziv uzvišen 
kao i poziv svećenika, učitelja i čuvara Kristova vjerskog zaklada. 
Nije zato čudo, ako svi očekuju, da se suci odlikuju kreposnim shva¬ 
ćanjem i vršenjem te svoje važne službe. Mislimo ovdje, dakako, na 
građanske suce, bez obzira na to, da li sude u građanskim ili kri¬ 
vičnim (kaznenim) parnicama. 

Kreposti čestita suca su ovo: sposobnost t, j. znanje ne samo 
zakona nego i svih životnih prilika (socijalnih, gospodarskih, pro¬ 
svjetnih, vjerskih) u državi, da se može ispravno uputiti u stanje 
stvari i donijeti pravednu odluku. Potrebna mu je zatim nadasve 
nepristran o s t, a pogotovo nepođmitljivost. Ni molbe 
ni zagovori, ni pokloni, ni mržnja, ni prijateljstvo ne smiju biti 
mjerodavni kod izricanja osude, nego samo čista objektivna istina. 
Ne treba napose ni spominjati, da je od bitne važnosti i vrijednosti 
po samu sudsku odluku, da bude donesena od nadležna čimbenika, 
t. j. da se sudac ne kreće izvan kruga svoje nadležnosti. — Zatim da 
bude donesena u pravo vrijeme, kako ne bi stranke još posebno 
stradavale radi zatezanja ili odugovlačenja, zbog nemarnosti i spo¬ 
rosti suca. 

b) Odvjetnici (advocati) i pravni zastupnici (procuratores) su dužni 
u prvom redu imati potrebito znanje za obranu stvari, za koju se 
zauzimaju u korist svoga štićenika. Osim toga su dužni svakoj stvari 
posvetiti potrebnu marljivost i brigu, da pravodobno dođe na red i 
da ne propadne krivnjom odvjetnika. Ne bi se odvjetnik smio pri¬ 
hvatiti stvari, za koju osjeća da nema spreme; u slučaju da zbog toga 
propadne parnica, dužan je na naknadu, osim ondje, gdje mu stranka 
povjerava posao, i ako sumnja o sposobnosti svog odvjetnika. 

(62) Schilling. N. dj. br. 500, str. 621. 

Napose su odvjetnici dužni, da: 

aj Ne preuzimaju u građanskim stvarima obranu parnice, za 
koju sigurno znadu da je nepravedna. Neizvjesnu parnicu (causa 
dubia) mogu preuzeti; uvjere li se tečajem rasprave o njezinoj ne¬ 
pravednosti, valja da je napuste, jer u nepravednoj stvari nije 
slobodno formalno sudjelovati. Nastave li unatoč toga parnicu na 
zahtjev stranke, valja im za slučaj nepovoljna ishoda podnijeti udio 
kod naknade (opunovlasna pogodba). 

ft) Ne služe se nepravednim (nepoštenim) sredstvima, 
napose ne krivim svjedocima ili lažnim ispravama. 
y) Kriminalnu parnicu mogu slobodno preuzeti ako i pod 
sigurno znadu za krivnju stranke; ne smiju se ipak služiti lukav¬ 
stvom, varkom niti ikakovim nepoštenim sredstvima. 

6) Pošteno zastupaju stranku. Dužni su je upozoriti na 
točno pravno stanje, čuvati povjerenu tajnu, brzo i savjesno uredo¬ 
vati, ne upuštati se s protustrankom u nepovlasne dogovore. Odvjet¬ 
nik koji stranku ne upozori na neizvjestan ishod parnice, dužan je 
na naknadu za slučaj neuspjeha, ako je sigurno, da bi stranka u tom 
slučaju odustala od parnice; nije li sigurno, nema ni dužnosti na 
naknadu. 

e) Zaračunati pravednu nagradu smiju slobodno, gdje 
ona nije određena po nadležnoj vlasti. Ako se stranci zaračunata 
nagrada čini previsokom, može tražiti sudbeno obređenje troška. Sto 
je u odvjetničkim nagradama previsoko a što je primjereno, određuju 
danas odvjetničke komore, pa se i stranke imaju toga držati (ispor. 
kan. 1665. C. Z.). 

^Obranu siromaha imaju preuzeti badava — iz 
ljubavi. Kršćanski će osjećaj ovdje biti mjerodavan, unatoč razdiobe 
na skrajnju, tešku i običnu nuždu stranaka (necessitas extiema, gra- 
vis, communis) prema kojoj bi odvjetnik imao priskočiti u pomoć uza 
svoju tešku, ili manje tešku neugodnost. Što je i kada je nešto 
skrajnja nužda, što li je manja nužda za stranku, a što je teško ili 
manje teško za odvjetnika, ne da se lako odrediti. Ali gdje je kie- 
posni kršćanski osjećaj jak, gdje je kod odvjetnika budna kršćanska 
svijest, gdje on u stranci ne vidi samo izvor za obogaćenje i isko- 
rišćivanje, nego u njoj gleda brata u Kristu, sudruga i supatnika u 
ovoj dolini od suza, tamo će biti lako naći mjeru i način, kako treba 
postupati. I ako se ne može reći, da odvjetnik ima dužnost tražiti 


ovakove siromahe, valja reći, da se ne smije odreći pomoći, kad ga 
za nju tako siromašna stranka zamoli. Odbiti je, značilo bi pokazati 
tvrdo srce, pogotovo ako je očigledno, da će otud nastati teška ne¬ 
sreća za tu siromašnu stranku (ispor. kan. 1914. C. Z.). 
c) Liječnici (medici) čine također stalež, koji u društvenom životu 
vrši vrlo važnu i tešku ulogu. Ni jedan stalež osim svećeničkoga 
nema toliko prilike, da pokaže i svrhunaravno shvaćanje života i 
ujedno svoje praktično kršćanstvo, kao što ima priliku liječnički 
stalež. Ne treba napose isticati, da je liječniku potrebno z n a n j e 
u vrlo visokom stupnju. Liječnik neznalica — postaje zločinac, ne u 
subjektivnom (moralnom), ali svakako u objektivnom (materijalnom) 
smislu. Pokraj, znanja potrebna mu je ljubav, požrtvovnost, skrb za 
bolesnika. 

Napose pak su liječnici dužni: 

a) Preuzetu brigu za bolesnika voditi do kraja. 
Na to su pravno dužni i u slučaju zarazne bolesti, u svako doba 
dana i noći, na najsavjesniji način. 

iV Ne praviti pokusa na bolesniku, nego upotrebiti naj¬ 
sigurnije sredstvo do ozdravljenja, kad se radi o teškoj bolesti. Radi 
li se o lakoj bolesti, može se pokus s lijekom praviti samo uz privolu 
bolesnika. 

y) Nikada nije liječniku slobodno izvesti nedo¬ 
zvoljene operacije niti upotrebiti nedozvoljenih sredstava 
(obaviti pometnuće, sterilizaciju, kraniotomiju, davati morfij, opij, 
kokain i dr. u opasnoj količini). Ni hipnozu nije slobodno obaviti na 
čovjeku, ako se ne radi lih o zdravlju (i to gdje je uspjeh zajamčen, 
a ne dvojben) ili o potrebi u znanstvene svrhe. 

^ U od nosu prema bolesnoj osobi, muškoj a pogotovo 
ženskoj, ima biti vrlo oprezan kod tjelesnog pregleda. Opasnostima 
. grijeha protiv čistoće, može izbjeći samo ako visoko cijeni svoj 
liječnički poziv, a usto ako je prožet uvjerenjem, da sve što nije 
r. u ž n o kod tjelesnog pregleda, lako čovjeka dovodi u grešnu 
napast. 

e) Liječnik je vezan na čuvanje tajne o svim stva¬ 
rima, koje je kao liječnik saznao, bilo da se tiču bolesnika, bilo 
drugih osoba. Ispričaje ga jedino opće dobro (da ne strada čitavo 
mjesto, prijavit će slučaj zarazne bolesti). Da li je i posebničko dobro 
treće osobe dostatan razlog da se oda tajna, nisu bogoslovi suglasni 

26 

(ispor. kan. 1755 § 2, 1 C. Z.). Smatramo ipak, da se i takav slučaj 
(odati n. pr. zaručnici tajnu, da joj je zaručnik spolno zaražen) više 
približuje skrbi za opće dobro, pa da je-u tom slučaju slobodno odati 
tajnu. 

£) Kršćansko će i čovječansko liječnikovo uvje- 
i' e n j e uvijek upozoriti bilo bolesnika, bilo okolinu, ako se po 
njegovom sudu bolesnik nalazi u stanju blizom smrti. Ustručavaju 
li se to drugi učiniti, dužan je učiniti liječnik. Samo u slučaju pot¬ 
pune sigurnosti da je bolesnik u stanju milosti, ili da je u stanju 
potpune okorjelost, misle neki (Noldin, II) br. 745), da liječnik nema 
ove dužnosti. Ali kako je to redovno teško odmjeriti i samom bole¬ 
sniku, a kamo li okolini, bolje je tražiti, da to liječnik učini već da 
propusti učiniti. 

31 Podanici (pripadnici države) valja da se u svom životu kao dižav- 
Ijani drže opomene sv. Pavla: Svaka duša neka se pokorava višim 
vlastima (Rim, 13, 1). Treba da se odlikuju u ovim krepostima: 

a) u štovanju građanske vlasti 1 njezinih predstavnika, znajući 
da je njima dana vlast po Božjoj volji. Štovanje koje se iskazuje 
predstavnicima vlasti, odnosi se na Boga kao izvor svake vlasti, 

b) u obdržava. nju zakona. Zakoni su dani u svihu da se 
promiče opće dobro. Podložnici su ih dužni obdržavati, jer su dužni 
svaki sa svoje strane pridonijeti nešto k općem dobru, kad i sami 
mnogo toga primaju od države ili društvene zajednice. Takova je 
dužnost obdržavanja zakona na mjestu i u silom osvojenoj pokrajini 
(ili državi). Mogu se građani uzdržavati od čina, kojim se osvajač 
(»usurp'ator«) priznaje zakonitim poglavarom; mogu opravdano 

• držati, da on nema zakonita prava za izdavanje zakona, ali izdanim 
se zakonima moraju pokoravati u interesu općega dobra i mira (63). 

c) u vjernosti prema zakonitom državnom poglavarstvu. Vjer¬ 
nost (fidelitas) uključuje pripravno, dobrohotno uzdržavanje od sva¬ 
koga državi i zakonitom poglavaru neprijateljskog čina. Po nauci 
katoličkog morala nije slobodno agresivno suprotstavljanje (»rebel- 
lio«) zakonitoj vlasti, ni u slučaju nasilne vladavine, s kojom su 
podanici nezadovoljni, jer je osjećaju kao velik teret. I u tom slučaju 
doziva Crkva vjernicima — državljanima u pamet riječ sv. Pavla: 
Tko se protivi vlasti, protivi se naredbi Božjoj (Rim, 13, 2). Ona je 

(G3) Noldin, De praee. 11/311, str. 293. 


■zabacila tvrdnju, koja glasi: Zakonitim vladarima je slobodno otka¬ 
zati poslušnost, čak im se slobodno i suprotstaviti (64). 

Ipak imaju podanici načina, da se brane i od nasilne vladavine. Slobodno im 
je provoditi: a) pasivan otpor protiv nepravednih zakona i naredaba 
nasilne vlade (»gubernium tyrannicum«). U tom postupku pak valja da budu 
jednodušni činovnici zajedno s narodom; b) poduzeti aktivnu obranu 
.samo tada, ako im valja štititi opće dobro protiv nepravednih pothvata na¬ 
silnika. Vjerojatno će to biti opravdano samo u najtežim i skrajnjim sluča¬ 
jevima, kad se više nikako ne da izdržati nasilničko presizanje u prava poda¬ 
nika i u njihov život. Istina, i u tim slučajevima savjetuje Crkva strpljivost 
i izdržljivost, jer se konačno uvijek obistinjuje ona: »svaka sila za vreš 
mena«. No u živom je narodnom životu to vrlo teško provesti. Neka politička 
trvenja moraju nastati; uzbune se i trzavice teško dadu Izbjeći, osobito kad 
se radi o tom, da podjarmljen i iskorišćivan narod dođe do svoje slobode i 
neovisnosti. Dok se opravdane narodne želje ostvare i provede novi poredak, 
vjerojatno će biti i grijeha. Ali t. zv. »narodnim revolucijama«, ukoliko pro¬ 
laze bez krvi i nepravedna nasilja, često se ne može poreći moralna dozvo- 
Ijenost. (65) 

III) Kao članovi Crkve dolaze u obzir predstavnici crkvene duhovne 
vlasti i vjernici (laici). ■ 

a) Predstavnici crkvene vlasti su osim sv. Oca vrhov¬ 
nog glavara Kristove Crkve, njezini biskupi, crkveni odličnici i 
dušobrižnici. Kao na zastupnicima Kristova morala, leži na njima 
dužnost, da se u kreposnom provođenju života odlikuju u prvom 
redu, za uzor ostalim vjernicima. Što se od njih očekuje ne trebamo 
im mi nabrajati. To je prije svega nabrojio sv. Pavao, kad je u po¬ 
slanici Timoteju (I, 3 i si.) napisao: »Biskup treba da je bez mane, 
jeđamput oženjen, trijezan, pametan, uredan, gostoljubiv, sposoban 
•da uči. Ne pijanica ni svadljivac nego krotak, ne pravdaš ni srebro- 
Ijubac; takav koji svojim domom dobro upravlja, koji ima poslušnu 
i poštenu djecu . ..« Na istom mjestu govori sv. Pavao i o krepostima 
koje moraju resiti đakone, kao pomoćnike u svetoj crkvenoj 
službi. A u poslanici Titu (1, 6 i sl.) nabraja ponovno potrebne kre¬ 
posti duhovnih pastira kad kaže Titu: »Zato te ostavih u Kreti, da 

(64) DB. n. 1763. 

<65) Kad se pojedine narodne skupine žele otkinuti od dotadanje državne cje^- 
line, kaže Vermeersch: »Quonam momento autonomiam vel inđependen- 
tiam exigere possint, id diffieile definietur, et plerumque quadam politica per- 
turbatione nođus solvetur. Sic non raro Deus malum in bonum convertit. 
Dolendum tamen est haec sine peccatis non fieri«. Theol. mor. 11/316, str. 258. 

popraviš što ne dostaje i da postaviš po gradovima svećenike, kako 
ti ja zapovjedih. Ako je tko bez mane, jedamput oženjen, imajući 
djecu koja vjeruju, koju ne optužuju radi raspuštenosti ili nepokor¬ 
nosti (postavi ga). Jer biskup treba da je bez mane kao Božji upra¬ 
vitelj; ne koji sebi ugađa, ne svadljiv, ne pijanica, ne surov, ne lakom 
na dobitak, nego gostoljubiv, dobrostiv, umjeren, pravedan, svet, 
uzdržljiv, koji se drži vjerno riječi po nauci, da bude kadar i opo- 
minjati sa zdravom naukom i pokarati one, koji se protive...« 

Sto ovo sv. Pavao nabraja za biskupe, vrijedi općenito za sve sve¬ 
ćenike bez razlike. Sv. Crkva je pak njihov život uokvirila u 
propise crkvenih zakona tako, da su kreposti idealnog svećenika 
obuhvaćene tim propisima (66). 

Ne će biti suvišno napomenuti, da danas leži osobito velik teret na 
dušobrižnicima kao neposrednim voditeljima duša i oblikovateljima 
moralnog čovjeka u smislu Kristove moralne nauke, jer se na njih 
stavljaju visoki zahtjevi. Na njima stvarno počiva zgrada kršćanstva; 
ako je jaka, njima se i samo njima mora zahvaliti; ako je oslabila 
na njima će biti jedan dio krivnje, a drugi se mora tražiti u djelo¬ 
vanju, kojemu se dušobrižnici danas više ne mogu suprotstaviti 
s uspjehom. Taj negativni upliv leži izvan dohvata njihova zahvata. 
No baš poradi toga i unatoč toga nastaje danas dužnost podvostru¬ 
čiti rad na stvaranju moralno izgrađenih pojedinaca, prilagoditi 
način rada novim prilikama i novim potrebama, stojeći uvijek kao 
svijetao stup što svijetli u tami suvremenih zabluda, da vjernici 
dobre volje lako nađu put i luku spasa. 

S obzirom na modeme zablude našega vremena iskače danas kod 
svećenika potreba više izobrazbe. Crkva je i tome doskočila, 
kad je proširila bogoslovski studij i zatražila, da bogoslovskim disci¬ 
plinama predhodi dvogodišnji studij filozofije (67); s obzirom pak 
na moderno otuđenje kršćanstvu, postalo je prijekora vrijedno sve¬ 
ćeničko djelovanje najsnažnijim oružjem u borbi protiv kato¬ 
licizma kod onih, koji misle da mogu uprijeti prstom u nesklad 


(66) C. Z. knj. II (De personis). napose kan. 124—144 (De obligaliombus c en- 
corum); 329-349 (De episcopis); 341-471 (De parochis); 592-612 i 626-631 

(De religiosis). ... 

(67) Apost. konst. Pija XI. »Deus scienliarum Dominus«, od 25/5., 1931., vicu 
članak A. Ž. »u Vrhbosni« (br. 12/1936); alokuciju Pija XII (AAS XXXI (1939), 
i rasprave A. Ž.: Pijo XII o učenju »svetih znanosti« BS nVlU (1940) ; Novi 
sistem naučnog rada na bogoslovskom fakultetu u Zagrebu BS XXIV (1936). 


između naučavanja i prakse u katoličkoj Crkvi. Dakako, i kod ove 
bi vrste neprijatelja valjalo pretpostaviti, da znaju lučiti između 
nauke i naučitelja, između čovjeka podvrgnuta svim ljudskim slabo¬ 
stima i uzvišenosti nauke, koju zastupa. I dok su svećenici ljudi, 
dotle će među njima biti i grješnika. Znao je to dobro Krist Go¬ 
spodin, pa je ipak svoju uzvišenu nauku povjerio ljudima, a ne 
anđelima. Njima i svima koji su dobre volje, pomaže On i pomagat 
će, da kao vjerni kreposni pastiri vode vjernike do Njega, koji je 
svima nama »plaća vrlo velika« (Gen. 15, 1). 

Svećenik dakle mora biti urešen svima krepostima. Svi oni, koji 
rado ovdje ondje ističu pomanjkanje takova svršenstva na svećeni¬ 
cima, neka podvostruče svoju molitvu za njih. — Neka sa svoje 
strane prinesu i žrtve, sve u cilju, da svećenstvo kao stalež kreposno, 
ispuni do kraja zadaću, što je ima među Kristovim vjernicima. 

b) Vjernici i pripadnici katoličke Crkve, imaju u činjenici, da 
su članovi te uzvišene zajednice najveći zalog, da se u svom kre¬ 
posnom djelovanju istaknu ne samo: a) prema svojim duhovnim 
poglavarima, biskupima i dušobrižnicima, nego također i prema 
b) ostalim vjernicima, kao braći u Kristu, sudionicima u vječnoj 
slavi. Prema prvima vrše kreposne čine kad im uz ljubav i štovanje 
iskazuju pomoć u potrebama vremenitog uzdržavanja, a molitvom 
i žrtvom im pružaju pomoć u njihovim duševnim potrebama. Prema 
drugima vrše isto, kad im u društvenom životu pomažu u potrebama, 
kad očituju blagost i prijaznost u općenju, kad zaboravljaju uvrede, 
kad. zalažu svoju imovinu, pa čak i sam život za spas bližnjega i si. 
Tako se po svijesti vjernika, pripadnika Crkve, uzdiže vršenje dnev¬ 
nih njihovih poslova do kreposna djelovanja i stvara od njih ne 
samo dobre članove Crkve, nego i dobre podanike države. 

IV) Kao članovi društvenih organizacija mogu i moraju pojedinci 
danas i s te strane vršiti kreposne čine. Danas (izvan Crkve i države) 
se život pojedinaca kreće daleko više u organizacijama raznih vrsta, 
nego što je to prije bio slučaj. Novo doba pokazuje Očigledno, da se 
u previranju novoga života ne može pojedinac uspješno razvijati, ako 
se ne ukopča u struju što je predstavlja organizacija. Preko organi¬ 
zacija se polučuju namjeravam uspjesi na svim poljima: vjersko- 
moralnom, gospodarskom, prosvjetnom i političkom. Nema pojedinca 
koji se ne bi danas morao opredijeliti za koju bilo vrstu organizacije, 
ako hoće da uspješno djeluje. To nam pokazuju veliki narodi, a to 

se pokazalo i kod nas Hrvata u našem životu posljednjih decenija 
I zato nije mudro izbjegavati organizacije, nego se treba u njih za- 
članjivati u svom vlastitom i u opće narodnom interesu. Dakako, cilj 
se tih organizacija ne smije ni u čemu kositi sa zadaćom Crkve i 
države. 

Kao članovi organizacija treba da se pojedinci odlikuju u ovim 
krepostima: 

a) u radinosti. Nema smisla biti članom organizacije, ako se 
tko ne će rado i spremno prihvatiti posla, za kojim ide organizacija. 
Neradine članove treba iz organizacije odstraniti; oni su tamo samo 
na smetnju. Organizacije će uspijevati, ako su članovi od reda radini 
(agilni); 

b) u pouzdanosti. Svaki član organizacije valja da bude dušom 
i srcem odan svojoj organizaciji. Ona mora moći na nj uvijek ra¬ 
čunati. Posao će i napredak biti zajamčen, ako se zna, da je povjeren 
pouzdanim rukama, koje će čuvati interese svoje organizacije i po¬ 
vjerenu tajnu. Primljenu zadaću treba izvršiti sa svim oprezom i 
marom; 

c) u savjesnosti. Savjesnost vodi do zdušna ispunjavanja 
dužnosti. Ako je organizacija vjersko-moralnog značaja savjestan će 
člap vršiti propise i onda, kad nije pod okom organizacije. Duševni 
je njegov stav visok, zato je i djelovanje etički besprikorno. U orga¬ 
nizaciji se na taj način odgajaju kreposni pojedinci, koji će ne samo 
njoj, nego i zajednici biti od velike koristi, a sebi samima i Bogu na 
radost; 

d) u požrtvovnosti. Kad se u organizaciji dogodi nešto što 
iziskuje prijegor, odricanje, teret i žrtve, pokazat će se duh njezinih 
članova. Duh požrtvovnosti treba da resi svakoga člana. Samo preko 
takovih će organizacija uspjeti u svom bližem, a po tom i svom dalj¬ 
njem cilju. Gdje se pojedinci žacaju pred žrtvom, nema uspjeha. 
Zato je Križarska organizacija po našim krajevima posvuda lijepo 
uspijevala, jer je svoje članove prema svojoj lozinci oduševljavala i 
izgrađivala preko Euharistije — za žrtvu! 

Pitanje sastava (strukture) vjersko-prosvjetnih organizacija u smjeru, 
da se članovi uspješno usavršuju u kreposnom djelovanju, spada na 
praktično polje dušobrižničkoga rada. O tom je Crkva izdala svoje 


odredbe pa se njih treba držati (68). Katolička Akcija i nije.drugo 
nego djelovanje za Boga i duše u organizacionom obliku. 

Ostale vrste organizacija s čisto svjetovnim značajem, daju svojim 
članovima također priliku, da se u njima istaknu kao valjani borci 
i suiadnici, te da tim svojim naprijed opisanim radom koriste također 
i svojoj duši. 


(f>8) Buli. officiale dell’Azione cattolica (Osserv. Romano 23. XII. 1927); pisma 
Pija XI- litavskim biskupima, kard. Bertramu, Seguri i dr; Živković: En¬ 
ciklike pape Pija XI str. 113: Kniewalđ, Pastor, bogosl. 1/351; Marko vic’ 
Ideologija K. A. Djakovo (1928); Civardi, Manuale di A. C: I, II; i dr 

114, 116, 117, 121, 123, 125, 127, 129, 

140, 307, 314, 316, 325, 335, 369 

Toma Akvinac sv. V, 3, 5, 10, 12, 19, 
23, 27, 32, 39, 42, 45, 50, 59, 61, 67, 
72, 78, 83, 99, 104, 116, 112, 125, 129, 

144, 149, 161, 177, 184, 209, 233, 274, 

277, 279, 286, 288, 293, 297, 301, 303, 

307, 316, 325, 331, 360, 369, 375, 383, 

Toniolo 344, 353 
Tour du Pin 344 
Trazimah 24 
Treize 266 
Tischleđer 195, 216 

U.jčić, v. Seipel-Ujčić 
Uberweg 25 

Ušeničnik A. 166, 195, 263 
Ušeničnik Fr. 255 

Vasquez 69, 85, 116 
Vassiere de la 307 


Vecchio del G. 183 
Vermeersch 98, 116, 173, 183, 188, 251, 
279, 283, 320, 323, 340, 341, 345, 347, 
355, 359, 403 
Vilim đ’Auvergne 82 
Vinko sv, 297 
Vogelsang 344 
Vries de J. 125 

Waffelaert 175, 177, 178, 182, 183, 279. 

288, 292, 294, 297, 307 
Waiter 307 
Weber H. 125 
Weber-Tischleder 195, 216 
Wicliff 27, 41 
Wittmann 44 
Wohlhaupter 375 
Wundt 28 
Wunderle 75 

Zeller 25 
Ziegler 7, 380 
Zimmermann 11, 29 
Zoričić 218 
Zoroaster 24 

Živković A. 319, 321, 335, 404, 407 



STVARNO KAZALO 


abortus 173 
agenturna prodaja 260 
agnosticizam pravni 190 
amerikanizam 29 
antropozofi 113 
apostazija, vidi: otpadništvo 
asistenti kod liječničkih zahvata 173 
autor, autorsko pravo 210 

baptisti 167 

baština, vidi: nasljedstvo 
bezosjećajnost 307 
»bijela kuga« 9, 207 
blago, prisvajanje 222 
blagost 326 

blasfemija, vidi: hula, hulenje 
blaženstva osam 71 
bližnji 144 

— ljubav prema 145 

— red . ljubavi 148 

— veze 148 

— pomoć 367 
bogoštovlje 287, 371 

— nosilac i predmet 373 

— krivi pojam 374 

— javno i privatno 376 

— i sv. Pismo 377 

— socijalni upliv 378 
boljševizam 195 
Božji sudovi 123 

brak hipoteze o razvoju 395 
bračni čin 310, 321 
briga za život 182 
budizam i krepost 24 
burza 272 

cijena zakonska 255 

— tržna 256 

— ugovorna 257 
crkveni predstavnici 403 

časopisi, novine 173 
častohleplje 302 
čednost u ponašanju 332 

— u odijevanju 334 


činovnici dužnost 398 
čistoća 314 

— i sv. Pismo 318 

— staleška 320, 321 

— dužnost pouke 319 

—■, medu zaručnicima 320 

— bračna 321 

— izvanbračna 322 

dar hrabrosti 306 

— Duha Svetoga 68 

— savjetovanja 180 
darežljivost 288 
darovni ugovor 245 
determinizam pravni 190 
dionička društva 267 
djela milosrđa 365 
djevičanstvo 315 

dobra (bona) 147, 200 

— opće i privatno 348 

— djece 202 

— supruga 204 

— nadarbenika 208 

— vjera (poštenje) 228 
dobrodetelj, vidi: krepost 
dobrota 326, 328 

dobrotvorne zabave, plesovi, predsta 
ve 55, 326, 328 
domovinska ljubav 380, 383 
dosjelost 225 
dražba 259 

društva za zaštitu životinja 56 

— protuvjerska 166, 398 

— dionička 267 

— za spaljivanje 166 
država 54 

državničke kreposti 397 
đugotrpnost 300 
duh vremena 111 
duhovno dobro 137, 147 

— nužda 150 

— lijenost 133 
dulia 384 

đušobrižnieki tereti 404 
dužnost zvanja 138 

— socijalne 342 

— rada 140 

— izmirenja 155 

— vojna 355 

— davati milostinju 369 

egoizam 142 
eubulija 179 
eutrapelija 333 
evictio 259 

fanatizam 291 
funkcije razboritosti 177 

gnome 180 

Good Templars 113 

gostioničari 172 

hereza, vidi: krivovjerje 
hipotekama pogodba 268 
hula, hulenje 104 
hrahrosi 52, 288 

— pripadni dijelovi 295 

— grijesi protiv 301 

— dar 306 

— u ratu 292 

igra 270 

imetak, vidi: dobra 
istinoljubivost 288, 388 
izgubljene stvari 223 
izmirenje 155 
izmjena novca 268 
izleti u prirodu 67 

jamčevna pogodba 268 
jamstvo za posjedovanje 

kamatnjak 251, 253 
kazališta 166 
kinematografi 166 
kletva 160 
knjižari 173 
kolektivizam 196 
komisionalna prodaja 260 
koristovanje 198 
krematorij 113 
krepost definicija 20, 33 
—. krivi pojam 22 

— i zlo 23 


— i Znanje 25 

— t.rpne 29 

— razdioba 34 

— vlastitosti 36 

— povezanost 37 

— jednakost 38, 67 

— trajanje 38, 49 

— stečena 39, 44 

— razumske 39, 45 

— moralne 40, 64 

— broj 43 

— opstojnost 44, 62 

— stožerne 50 

— »nove« 53 

— darovane 58 

— bogoslovske 6* 75 

— vrsna razlika 63 

— natprirodne 64 

— socijalne 38, 340 

kritika vjerskih istina i propisa 111 
krivovjerje 101 

— kazne za 102 

— vjerski dodir 104 
kupanje na plažama 167 
kupo-prođaja 255 

,, kvijetizam 119 

lakoumnost ćudoredna 181 
Laramani 96 
latria 384 
lihva 254 

liječnici dužnosti 401 
lov i lovno pravo 218, 219 
lukavstvo 182 
259 lutrija 271 

ljubav lt Bogu 126 

— definicija i predmet 127, 128 

— svojstva 128 

— učinci 130 

— potreba 131 

— hvalospjev sv. Pavla 132 
>— grijesi protiv 132 

— porast i opadanje 134 

— k samome sebi 135 

— sadržaj i zapovijed 136 

— grijesi 142 

— prema bližnjemu 143 


— prema ženi i djeci 151 

— roditeljima 287, 381 

— neprijateljima 152 

— domovini i narodu 380, 382 

— k stvarima svijeta 124 

— opći i posebni znakovi 154 

— vanjski znakovi 156 

— grijesi protiv 158 
Ijiibežljivost 288 

mane narodne 8, 9 
malodušnost 123, 303 
masonerija 113 
mekuštvo 305 

! muceništvo 292 

milosrđe 157 
miiosrdnost 363 
j milostinja 365 

j — količina 368 

— i država 370 
miraz 205 

: monopol 259 

mržnja na Boga 121, 132 

— na sebe 143 

— na bližnjega 158 
muceništvo 293 

nada (ufanje) kao krepost 114 

nađarbina 208 
naglost 181 

nagrada odvjetnika 400 
nalazak 222 
naplatni ugovor 250 
narod, ljubav prema 382 
naslov za stjecanje 227 

— kod zajma 251 

— građanskog zakona 253 
nasljedstvo 245 

nauka sv. Tome o moralu 5 

— o trajnim raspoloženjima 10 
navadanje na grijeh 167 
navika, vidi: trajno raspoloženje 
navjerna pogodba 253 

nebriga kao mana 181 
nemarnost 181 
neosjetljivost 336 
nepostojanost 304 
neprijatelj, tko je 152 


— ljubav prema 153 

nepristranost 398 
nepromišljenost 181 
nerazboritost 180 
nestalnost 181 
nestrpljivost 304 
neumjerenost 337 
nevjera 99 

— dodir s nevjernicima 104 
nezahvalnost 362 

Nezavisna Država Hrvatska 9, 10, 54 

novine, časopisi 173 

nužda (potreba), kakova je 147 

— pomoć bližnjemu u 150, 367 

nježnost (dobrota) 326 

— pretjerana 328 

obećanje 244 

obitelj, kreposti 395 

obiteljska plaća 263, 265 

obveza vojnih zakona 356 

obzirnost kao bitni dio razboritosti 178 

očaj 122 

odvjetnici 399 

oholost 331 

oklada 271 

okrutnost 328 

opasnosti za vjeru 104 

operacije 173, 401 

opijanje 325 

oporuka 247 

oprez kao bitni dio razboritosti 178 
organizacija Ymca 113 

— rad u 140 

— staleška pripadnost 405 

ortačka pogodba 267 
osiguranje 268 
ostavljene stvari 224 
ostavna pogodba 249 
osvetnička pravda 280, 288 
otpadništvo 103 
otpor protiv vlasti 403 

plaća 262 

— pravedna 264 

— obiteljska 265 

— za ženski rad 266 , 

ples s moralnog gledišta 166 
plod Duha Svetoga 73 

— u prirodi 178 

pobožnost 374 
podanici, dužnosti 402 
pođmuklost 182 

poganstvo kao vjerska zabluda 
poglavari, dužnosti 397 
pogodbe, vidi: ugovori 
pokret radnički (štrajk) 266 
pomaganje rođaka 209 

— bližnjega 367 
pometnuće 173 
ponašanje čednost 332 
poniznost 329 
poraba (usus) 198 
porezi 354 
posjednuće 216 
poslušnost 386 
postojanost 301 
posrednici kao sudionici 171 
posudna pogodba 250 

— na volju (precarium) 250 
poštenje (pristojnost) 313 
poštovanje 384 

potreba vjere 91, 93 
poučljivost 178 
pouzdanje u Boga 124 
povjerbena prodaja 260 
pozitivizam pravni 189 
praeambula fidei 79 
pravednost 51, 183, 346, 398 

— kao krepost 274 

— vrste 279, 347 

— bitni dijelovi 285 

— obveza 284 

— osvetnička 280 

— međunarodna 283 

— razdiobna 281, 352 

— srodni dijelovi 287 

— stvaralačka 286 
socijalna 282, 351 

— povratna 286 

— uzajamna 280, 347 

— zakonska 281, 348 
pravičnost 357 
pravo 185 

— definicija 187 


— osnovi prava 188 

— razdioba 189 

— vlasništva 193 

— predmet i nosilac 199, 201 

— žene 205 

— muža 206 

100 — na rad 124 

— autorsko 210 
preboj 243 

predviđanje kao bitni dio razborito¬ 
sti 178 

prcuzetnost 123, 302 

prevara 182, 237 

prigoda za grijeh 168 

prigovori kat. moralnom bogoslovlju 4 

pripomoćna pogodba 268 

prirast 224 

pristranost 352 

pnsvojenjc životinja 217 

— blaga 220 

-- suharaka, ratnog plijena 221 
priznavanje vjere 95 
pronicavost 178 
psovka 160 
punoljetnost 202, 20.3 
punomoć 250 

racionalizam transcendentalni 190 
rad kao dužnost 140, 214 

— mjerilo vrijednosti 141, 214 

— pravo na 142 

— način stjecanja 213 

— • osobni 261 
radnička plaća 264 

— osiguranje 269 
radnici kao sudionici 171 
rasizam 113 
rastrošnost 304 
razboritost 40, 51, 175, 397 

— predmet 176 

— funkcije 177 

— bitni dijelovi 178 

— vrsni dijelovi 178 

— srodni dijelovi 179 

— grijesi protiv 190 

— kriva 182 

— tjelesna 182 
razumijevanje 178 


red ljubavi 146 

— u potrebama 147 

redovnici 209 

redovnice kao sudionici 173 
religija, vidi: bogoštovlje 

— uništenje 379 

revolucija, đozvoljenost 402. 403 

ribolov 218 
rotarijanci 113, 167 

sablazan, vidi: smutnja 

sanioubijstvo 302 
savjet dobar 178 
savjetovanja dar 80 
sekvestar 250 
semikvijetizam 119 
shvaćanje 178 
sineza 180 

siromasi, obrana na sudu 400 

— pomaganje 367 
sifničavost 304 
sjećanje 178 
skromnost 329 
služnost 198 
smisao života 7 
smrtna opasnost 402 
smutnja 160 

— težina grijeha 162 

— izbjegavanje 163 

— popravak 164 
socijalne kreposti 8, 75, 340 

— značenje kršćanstva 342 

— pitanje i Crkva 344 
spolno uživanje 320 
sramežljivost 311 
srditost 328 

srednja mjera 36, 44, 65 
staleške kreposti 393 

— dužnosti 319 

— potrebe 366 
stalež djevičanski 316 
'— i zvanje 393 

stanje, vidi: trajno raspoloženje 

starokatolici 167 
stožerne kreposti 174 
strah Božji 120, 238 

— robski, sinovski 120, 211 
strpljivost 299 


sudačke dužnosti 399 
sudjelovanje kod zlodjela 169 
sumnja o vjeri 109 
suvišak u imovini 366 
suzđržljivost 324,325 
svećeničke dužnosti 345, 404 
svrha konačna i kreposti 1 

širokogrudnost (velikodušnost) 296 
škole u pravu 190 

— nekatoličke 113 

tajna staleška 400, 401 

taština 303 

teozofi 167 

tjelesni rad 141 

trajna raspoloženja 10, 11 

— razdioba 12 

— potreba 13 

— nosilac 14 

— uzrok 16 

— promjena 17 

— vrsna razlika 18 
tvrdoglavost 304 

ufanje (nada) 114 

— predmet 115 

— nosilac 117 

— potreba 118 

— obveza 119 

— i strah od kazne 120 

— grijesi protiv 121 
ugled (autoritet) 388 
ugovori 229 

— razdioba 230 

— obveza 231 

— predmet 232 

— nosilac 234 

— pristanak 235 

— pogreške 236, 238 

— propisni oblik 239 

— učinak 240 

— i zakletva 241 

— i zaporka 242 

— prestanak 243 

— vrste 244, 249 
umjerenost 52, 307 

umjetnost i moral 166 
uporabni ugovor 260 

ustrajnost 301 

ušteda i raspolaganje s njom 209 
uživanje spolno 310, 320 « 

— u jelu i pilu 325 

veledušnost 298 

velikodušnost (širokogrudnost) 296 
vjera kao krepost 75, 77 

— kao čin 78, 86, 94 

— postanak 79 

—- nosilac i predmet 79, 83 

— razdioba 86 

— svojstva 88 

— značenje 89 

— potreba 90 

— priznavanje 95, 97 

— grijesi protiv .99 

— sumnja i kritika 109 

— zdvojnost 125 
vjernost 391, 402 
vjerovanje 86 
vještina 11, 40 
vlasništvo 193 

— izvor 194 

— razdioba 197 


— djece 202 

— supruga 204 

— duhovnih osoba 207 

— stjecanje 212 
vrlina, vidi: krepost 

zabluda 236 
zahvalnost 288, 359 
zajednica dobara 267 
zajmovna pogodba (zajam) 250 
zakletva kod ugovora 241 
založna pogodba 268 
zakonitost djece 202 
zaporka kod ugovora 241 
zastara 225 
zavist 159 

znanje i krepost 25 

— i vjera 86 

— želja za 331 
znatiželjnost 332 
zvanje 138, 139, 393 
zvjerstvo 329 

žensko odijevanje, ponašanje 165 
židovstvo 101 

Vmca organizacija 113, 167 


ISPRAVI. 

str. 66. redak 11 odozdo: griješniku — u: grešniku 

str 72 „ 14 „ : svladamo — u: svladavamo 

str. 85. ., 6 „ : Božje — u: Božji 

str. 174. opaska (2) ima glasiti: Moralno bogoslovlje sv. II, >Krscanske kre 

posti«, knj. I, str. 50 

str. 186. redak 3 odozdo: praecepticum — u: praeceptivum 

str. 187. „ 16 „ : prava — u: prava, 

str. 248. ,, 3 „ : testoris — u: testatoris 





